
TIMON DIN ATENA 
Timon of Athens, 1604-1605 


Persoanele 


Timon, un nobil atenian 

Lucius, Lucullus, Sempronius, nobili linguşitori 

Ventidius, unul dintre prietenii făţarnici ai lui 
Timon 

Apemantus, filosof cinic 

Alcibiade, căpitan atenian 

Flavius, economul lui Timon 

Flaminius, Lucilius, Servilius, slujitori ai lui Timon 

Caphis, Philotus, Titus, Lucius, Hortensius, slujitori 
ai creditorilor lui Timon 

Slujitori ai lui Ventidius şi ai lui Varro şi Isidor (doi 
dintre creditorii lui Timon) 

Trei străini 

Un atenian bătrân 

Un paj 

Un nebun 

Poetul, pictorul, giuvaergiul, negustorul 


si Sa 


William Shakespeare 
Phrynia, Timandra, curtezanele lui Alcibiade 
Nobili, senatori, ofițeri, soldați, tâlharii, suita 
Cupidon şi Amazoane în pantonimă 


Acţiunea se petrece la Atena şi în pădurile 
învecinate. 


Actul | 
Scena 1 
Atena. Sală în casa lui Timon. 


Intră poetul, pictorul, giuvaergiul, negustorul şi 
alții, pe uşi diferite. 


Poetul: 
Salut. 
Pictorul: 
Arăţi înfloritor - mă bucur. 
Poetul: 


Nu te-am văzut de mult. Cum stăm cu lumea? 
Pictorul: 
Se-nvârte şi se roade. 
Poetul: 
Asta ştiu. 
Nimic deosebit? Nimic ciudat 
Ce n-a ajuns în gura gloatei? Ah, 
Magie-a banului!! Pe-aceste duhuri 


1 Aluzie la averea lui Timon care îi dă puteri semănând cu acelea 
ale unui magician. 

Aşa după cum un vrăjitor poate porunci duhurilor să vină la el 
oricând le cheamă, generozitatea lui Timon, datorată averii sale, îi 
dădea posibilitatea să exercite asupra celor ce se îngrămădeau în 
jurul său o putere de atracţie magică. 


So 

Tu le-ai chemat!” Îl ştiu pe negustor. 
Pictorul: 
Şi eu pe celălalt - giuvaergiul. 


Negustorul: 
De toată lauda e Timon! 
Giuvaergiul: 
Cred! 
Negustorul: 


Nu-şi are seamăn; bunătatea lui 
E nesecată: se revarsă-ntruna. 
Ce om! 
Giuvaergiul: 
Cu mine am o nestemată... 
Negustorul: 
Arată-mi-o, te rog, e pentru Timon? 
Giuvaergiul: 
Dacă-i plăteşte preţul; însă, ştii... 
Poetul (aparte, pictorului): 
„Slăvina ticăloşia pentru plată, 
Știrbi-vei nimbul strofei izbutite, 
Ce-i cântă pe aleşi”. 
Negustorul (privind, giuvaerul): 


2 Pictorul, ca un magician şi el, a chemat, acasă la Timon, pe 
negustor şi giuvaergiu, amândoi atraşi de generozitatea lui Timon 
şi sperând să obţină sume mari de bani pentru ceea ce îi oferă 
spre cumpărare. 

3 Aceste versuri sunt prezentate de poet ca aparţinând unui poem 
compus de el însuşi, după cum afirmă mai departe. In text ele sunt 
spuse încet, pictorului, poetul arătându-se principial şi declarând 
că poemele slăvind pe cineva îşi pierd mult din meritele lor ca 
opere de artă atunci când autorul este plătit să le compună. Prin 
comparaţie, modul cum îşi laudă giuvaergiul piatra prețioasă pe 
care vrea să i-o vândă lui Timon îi scade mult valoarea, iar 
comportarea lui creează îndoieli în privinţa corectitudinii sale când 
apreciază calitatea giuvaierurilor care îi trec prin mână. 


id a 


William Shakespeare 
Ce tăietură! 
Giuvaergiul: 
Bogată-i, şi ce ape”! la priveşte! 
Pictorul: 
Te-a prins în vraja-i vreun poem, prinos 
Slăvitei gazde? 
Poetul: 
Ce-am putut să-njgheb. 
Precum răşina-i versul, căci musteşte 
De unde e hrănit. Scântei din piatră 
les dacă scaperi; însă focul nostru 
Se-aţâţă singur” şi, ca un şuvoi, 
Se-avântă peste diguri”. Ce-ai acolo? 
Pictorul: 
O pânză. Cartea când o să-ţi apară? 
Poetul: 
De-ndată ce-o ofer lui Timon”. Nu vrei 
Să-ţi văd tabloul? 


4 „Ape”, în sensul de transparenţă sau strălucire privind 
diamantele. In vremea lui Shakespeare, cele trei grade superioare 
ale scării pentru evaluarea diamantelor erau denumite „apa întâi, 
a doua şi a treia”. O referire la această apreciere a valorii 
diamantelor apare şi în Peric/e, act. III, sc. 2: „Diamantele din apa 
cea mai de preț/Apar făcând lumea'ndoit de bogată”. 

5 Cremenea trebuie să fie lovită din afară pentru a produce 
scântei în timp ce inspiraţia poetică ţine de lumea interioară a 
poetului. 

6 Creaţia poetică este asemănătoare unui râu, unui şuvoi, care se 
revarsă peste maluri, nesuferind îngrădirile şi porneşte apoi în 
direcţii neaşteptate, după cum îi dictează inspiraţia şi nu conform 
regulilor unui cod ce caută a fi impus poeţilor. O aluzie probabil, la 
faptul că în creaţia sa literarii Shakespeare nu a ţinut seama de 
codul clasic, pe care îl respectă poeţi ca Philip Sidney, Edmund 
Spenser etc. 

7 Poetul contează pe generozitatea lui Timon, fiind sigur că îi va 
acoperi cheltuielile pentru multiplicarea poemului. 

Pictorul: 
să nu rămâi... tablou. 
Poetul: 
Ei, da, e foarte, foarte reuşit. 
Pictorul: 
Aşa şi-aşa. 
Poetul: 


E ne-ntrecut! Ce farmec 
Răzbate din portret! Ce agerime 
Luceşte-n ochi! Bogata-nchipuire 
Cum flutură pe buze! Gestul, mut, 
Ai zice că vorbeşte!* 
Pictorul: 
Am căutat să zugrăvească viaţa. 
Această trăsătură-ţi place? 
Poetul: 
Cred 
Că-ntrece firea. Năzuinţa artei 
E, în culori, mai vie decât viaţa. 
(Intră câtiva senatori, care traversează scena.) 
Pictorul: 
Toţi se-mbulzesc în jurul lui... 


8 Deşi nu se specifică în mod expres, rezultă totuşi că este vorba 
de portretul lui Timon. Valoarea picturii ca operă de artă este însă 
îndoielnică, întrucât din ceea ce spune Timon când îi este oferită 
pictura nu reiese că o apreciază ca un portret al său reuşit. Aşadar 
îl recompensează pe pictor numai datorită generozităţii care îi 
conduce toate acţiunile şi nu fiindcă a creat o operă de artă 
meritorie. 

Pe de altă parte, în această scenă limbajul abundă în laude 
exagerate la adresa pictorului, - o manieră ipocrită practicată în 
lumea artiştilor cabotini ai timpului. Pictorul nu are cuvinte de 
laudă, asemănătoare, pentru poet, iar citatul dintr-un poem al său, 
rostit de el însuşi puţin mai înainte, nu dovedeşte că ar avea un 
talent deosebit. 

Poetul: 
Şi senatorii... oameni fericiţi! 
Pictorul: 
Mai vin, mai vin, priveşte! 
Poetul: 


Vezi ce năvală, ce potop de oaspeţi? 
În ciorna mea înfăţişez un om 
Pe care-n astă lume pământeană 
Preaplinul îl răsfaţă. Fantezia 
Nu mi se-opreşte-aici sau colo; ea 
Se-avântă-n mări de ceară”; niciun vers 
Nu-i stăvilit, în calea lui, de hulă; 
Croindu-şi drum ca vulturii semeţi, 
Nu lasă dâră-n urma lui. 
Pictorul: 
Mi-e greu să te-nţeleg. 
Poetul: 
Să-ţi tălmăcesc. 
Nu vezi cum firi atât de osebite'”, 
Cel uşuratic sau limbut, precum 
Şi cel îngândurat sau cumpănit, 
Se-nghesuie lui Timon să-i slujească? 
Averea necuprinsă-nveşmântându-i 
Prea marea dărnicie, i-a supus 


9 Unii comentatori ai textului shakespearian au văzut, în aceste 
cuvinte, o aluzie la zborul lui Icar cu ajutorul unor aripi formate din 
pene bine înfipte într-un schelet de ceară. Alţii au crezut că ar fi o 
aluzie la faptul că marea poate fi asemănată cu ceara din cauza 
aspectului ei maleabil, datorită valurilor şi mişcării continui a apei. 
Cea mai obişnuită explicaţie este însă aceea legată de practica 
vremii de a scrie pe tăblițe acoperite cu un strat subţire de ceară. 
Totodată poetul afirmă că spiritul scriitorului trebuie să se 
manifeste liber în opera sa. 

10 Şi în sensul de rang social sau profesiune, pe lângă acela de 
caracter sau structură sufletească. 

Pe toţi iubirii sale; pe acela 
Ce ştie linguşi de la obraz, 
Dar şi pe cârtitorul Apemantus - 

Un om care-ndrăgeşte numai scârba 
Ce-şi poartă sieşi; totuşi, îngenunche 
Şi pleacă împăcat şi-mbogăţit 
Când Timon dă din cap. 

Pictorul: 

Au stat de vorbă împreună. 

Poetul: 

Ascultă. 

Pe-un munte falnic am închipuit 
Fortunat, stând pe tron; iar jos, în vale, 
Se-nşiră, bune, rele, firi şi firi 
Ce se căznesc să urce tot mai sus 
Pe faţa lumii noastre; printre cei 
Ce-o sorb din ochi pe milostiva doamnă 
E-un om ca Timon, căruia Fortuna 
li face semn cu mâna ei de fildeş!”. 
Prin vraja ei, toţi foştii lui potrivnici 
Sunt robi acum şi fameni. 

Pictorul: 

11 Fortuna era, la romani, zeiţa norocului, fiind adorată atât în 
Italia, cât şi în Grecia, unde era numită Tuche. Era reprezentată, în 
mod obişnuit, în uimitoarele feluri: 

Având alături o cârmă, simbolizând faptul că îndruma treburile 
lumii; 

Deasupra unui glob, simbolizând nestatornicia norocului; sau 
ţinând în mână cornul abundenței, - cornul unei capre, rupt din 
întâmplare, şi pe care nimfa Amalthea l-a umplut cu fructe şi 
legume, pentru a-l hrăni pe Zeus (lupiter) când acesta era copil. 
Zeus i-a dat apoi cornului puterea de a se umple oricând, la 
dorinţa posesorului său. 

12 Termenul fildeş este folosit aici pentru a exprima, în mod 


metaforic, culoarea albă. Acelaşi cuvânt cu acelaşi sens, alb, este 
folosit şi în Poemul Wecinstirea Lucreţiei (versul 464). 


PE 


William Shakespeare 
E cu tâlc. 
Fortuna, tronul, muntele şi omul 
Chemat din gloata celor dedesubt 
Ce-şi pleacă fruntea muntelui râpos 
Suind spre fericire, cred că-mbie 
Şi arta mea. 
Poetul: 
Ascultă mai departe: 
Toţi cei ce până ieri i-au fost tovarăşi 
(Şi unii chiar l-au întrecut), cu grabă 
Se-aţin pe urma-i, fac pe slujitorii. 
Pioase şoapte-i toarnă în urechi”, 
Zeifică şi scara şeii sale, 
Şi aerul prin el îl sorb. 
Pictorul: 
Şi-apoi? 
Poetul: 
Când, sub îndemnul toanelor, Fortuna 
Îşi zvârle-n hău iubitul, toţi ciracii 
Ce-n urmă-i s-au urcat spre culmi pe brânci, 
Să se prăvale.-l lasă şi niciunul 
Nu-l însoţeşte-n prăbuşirea lui. 
Pictorul: 
E-atât de-obişnuit! Pot să-ţi arăt 
Mii de tablouri cu învăţătură 
Ce zugrăvesc mai viu decât cuvântul 
A’ soartei vremuiri. Cu toate-acestea, 
Nu-i rău să vadă Timon ce-a văzut 
Şi-un ochi de rând: picioarele pe creştet. 
(Sună trâmbiţe. Intră Timon", stând, curtenitor, 


13 Aluzie la practica preoţilor antici de a rosti unele rugăciuni în 
şoaptă, în timpul efectuării sacrificiilor. 
14 Timon din Atena, din piesa lui W. Shakespeare, este un 

de vorbă cu fiecare. Un slujitor al lui Ventidius 
vorbeşte cu el. Vin apoi Lucilius şi alții.) 

Timon: 
Zici, dar, că e întemnițat? 
Slujitorul lui Ventidius: 
Din pricina a cinci talanţi'”, stăpâne. 
E strâmtorat, iar creditorii cer. 
Doreşte o scrisoare de la tine 
Către acei ce l-au închis; altminteri 
Îşi pierde liniştea. 
Timon: 
Sărmanul! Bine. 
De felul meu nu-s dintre cei ce fug, 
In ceasuri grele, de-un prieten. Ştiu 
Că omu-acesta merită-ajutorul, 
Şi-l va avea. Plătesc eu datoria. 
Slujitorul lui Ventidius: 
L-îndatorezi mereu, stăpâne. 
Timon: 
Să-i spui închinăciuni din partea mea 
Şi roagă-l să poftească pe la mine 
De-ndată ce e pus în libertate. 


personaj istoric care a trăit în secolul al V-lea î.e.n. şi nu trebuie 
confundat cu filosoful stoic Timon, care a trăit tot la Atena, între 
circa 320-230 î.e.n., adică născut, probabil, la mai bine de un secol 
după eroul shakespearian. 

Personajul din piesa de faţă este menţionat în Viața lui Marc 
Antoniu de istoricul Plutarh (cca. 46 - cca. 120 e.n.) şi autorul de 
comedii Aristofan (cca. 448-383 î.e.n.) ca un om răuvoitor şi 
duşmănos faţă de neamul omenesc. El este de asemeni menţionat 
în dialogul satiric Timon mizantropul (v. comentariile) aparţinând 
lui Lucian de Samosate (cca. 125 - cca. 192 e.n.). 

15 Talantul era o monedă de aur valorând ceva mai mult de 25 kg 
argint. Aşadar, oferta lui Timon de a plăti cei cinci talanţi pentru ca 
Ventidius să poată fi eliberat este extrem de generoasă. 


=< TO 


William Shakespeare 
Nu-i totul pe cel slab să-l scoţi din groapă - 
Va să-l ajuţi şi mai apoi. Cu bine. 
Slujitorul lui Ventidius: 
Te fericeastă zeii! 
(lese. Intră un atenian bătrân.) 
Bătrânul atenian: 
Vreau să-ţi vorbesc, stăpâne. 
Timon: 
Te ascult. 
Bătrânul atenian: 
Lucilius ţi-e slugă. 
Timon: 
E drept - ce s-a-ntâmplat? 
Bătrânul atenian: 
Fii bun şi cheamă-l înaintea ta. 
Timon: 
Aici o fi? Lucilius! 
Lucilius’: 
Stăpâne, poruncește. 
Bătrânul atenian: 
Bărbatu-acesta, Timon, sluga ta, 
Îmi cercetează casa noaptea. Eu 
Am fost de mic deprins cu-agoniseala, 
Şi-averea îmi dă dreptul să-mi aleg 
Un ginere de neam mai bun decât 
Un purtător de tăvi. 
Timon: 
Ascult, ascult. 
Bătrânul atenian: 
Am doar o fiică - alte rude n-am - 


16 Observăm că în piesa de faţă cea mai mare parte a 
personajelor poartă nume romane, preluate din traducerea lui Th. 
North a V/eţi/or paralele de Plutarh, (v. nota 14). 

Şi tot ce-am strâns în viaţă-i pentru dânsa. 
E frumuşică, poate fi mireasă 
Deşi e tânără, şi a primit 
O creştere aleasă. Sluga-ţi, însă, 
l-a pus gând rău şi deci te rog, stăpâne, 
Opreşte-l s-o mai vadă, căci eu, unul, 
Zadarnic l-am rugat. 
Timon: 
E-un om cinstit. 
Bătrânul atenian: 
Atunci, să fie pân' la capăt, Timon. 
să-l răsplătească cinstea prin ea însăşi; 
Să-mi lase fata-n pace. 
Timon: 
Ea-l iubeşte? 
Bătrânul atenian: 
E tânără şi-ndată se aprinde. 
Din patimi ce pe vremuri ne-ncercară, 
Şi noi ştim ce sprinţară-i tinereţea. 
Timon (lui Lucilius): 
Lucilius, ţi-e dragă? 
Lucilius: 
Da, stăpâne; 
Şi dragostei ce-i port şi ea răspunde. 
Bătrânul atenian: 
De n-o să aibă-n ziua cununiei 
Consimţământul meu, iată, mă leg 
Cu moştenirea ei să fericesc 
Pe-ntâiul cerşetor. 
Timon: 
Ce zestre-i dai 
Dacă-şi alege mire pe potrivă? 
Bătrânul atenian: 

Păi, trei talanţi acum; pe urmă, tot. 
Timon: 
Acest băiat e-n slujba mea de mult, 
Şi soarta-i se cuvine să o sprijin - 
Ca între oameni. Dăruieşte-i fata! 
Cât îi dai ei, îi dau eu lui - şi astfel 
Îi cumpănim pe amândoi. 
Bătrânul atenian: 
O, doamne, 
Chezaşă-ţi este cinstea - e a lui. 
Timon: 
Întinde-mi mâna - vorba nu mi-o calc. 
Lucilius: 
Îţi mulţumesc smerit, stăpâne-al meu! 
să nu am parte-n viaţă de-un avut 
Ce nu va fi şi-al tău! 
(Lucilius şi bătrânul atenian ies.) 
Poetul: 
Te rog primeşte 
Ăst rod al trudei mele şi... mult spor! 
Timon: 
Îţi mulţumesc - mă-ntorc numaidecât. 
Rămâi aici. 
(Pictorului): 
Dar tu ce-a scunzi acolo? 
Pictorul: 
E un tablou pe care-aş ţine foarte 
Din parte-mi să-l primeşti. 
Timon: 
Mă bucur mult. 
Pictura omului e-un om aievea. 
De când necinstea s-a-ncuibat în om, 
El nu e decât faţă; dar tabloul 

Ce pare - este. Cât de mult îmi place 
Vei şti curând. Aşteaptă-mă aici; 
Am să mă-ntorc. 


Pictorul: 
Te ocrotească zeii! 
Timon: 
Prieteni, daţi-mi mâna. La ospăț 
Aş vrea să stăm alături. 
(Giuvaergiului): 
Domnul meu, 
Prea-ţi laudă această nestemată 
Toţi cei de-aici! 
Giuvaergiul: 
Scăzându-i, astfel, preţul? 
Timon: 


Spuneam atât - că ţi-o ridică-n slăvi. 
De ţi-aş plăti-o după vorba lor, 
Aş sărăci! 
Giuvaergiul: 
Aceasta-i prețuirea 
Celor ce vând; dar un acelaşi lucru 
E judecat după stăpânul său. 
Mă crede, nobil Timon, că purtând-o 
Ai să-i sporeşti podoabei mele preţul! 
Timon: 
Ha, ha! Ce glumă! 
Negustorul: 
Nu, nu-i o glumă: spune ce spun toţi 
Şi toţi l-adeveresc. 
Timon: 
O! Apemantus! Vrei să te ia-n răspăr? 
(Intră Apemantus''.) 


17 În crearea personajului Apemantus, Shakespeare s-a inspirat 


e Tdi 


William Shakespeare 
Giuvaergiul: 
Ce pot să fac 
Decât să-ndur alăturea de Timon? 
Negustorul: 
Nu cruţi pe nimeni. 
Timon: 
Bine-ai venit, blajine Apemantus. 
Apemantus: 
Mai lasă bun-venitul, pân' ce eu 
Mă fac blajin, tu - câinele lui Timon, 
Şi-aceşti netrebnici - oameni cumsecade. 
Timon: 
De ce le spui netrebnici? Nu-i cunoşti. 
Apemantus: 
Nu sunt atenieni? 


Timon: 
Ba da. 
Apemantus: 
Atunci, rămân la vorba mea. 
Giuvaergiul: 
Pe mine, Apemantus, mă cunoşti? 
Apemantus: 


Păi dar - şi încă cum! Ţi-am zis pe nume! 
Timon: 
Faci pe grozavul, Apemantus. 
Apemantus: Drept - sunt mândru că nu-ţi seamăn, 
Timon. 
Timon: Unde te duci? 
Apemantus: Să sparg un cap de-atenian cinstit. 
Timon: E-o faptă pentru care vei muri. 
Apemantus: E foarte-adevărat, dacă legea te 


îndeaproape din dialogul lui Lucian, Vânzarea credințelor, în care 
apare filosoful cinic Diogene, (v. nota 14). 

pedepseşte cu moartea atunci când nu faci nimic. 

Timon: Tabloul ăsta-ţi place, Apemantus? 

Apemantus: Grozav, deoarece nu face rău. 

Timon: N-a meşterit frumos zugravul lui? 

Apemantus: Mai frumos a meşterit ăl de l-a făcut 
pe zugrav; şi, totuşi, zugravul e o lucrare scârnavă. 

Pictorul: Eşti un câine. 

Apemantus: Maică-ta mi-e consângeană; ce e ea, 
de vreme ce eu sunt câine? 

Timon: Vrei să luăm masa împreună? 

Apemantus: Nu, nu mănânc domni mari'”. 

Timon: Le-ai mânia pe doamne dacă ai face una 
ca asta. 

Apemantus: Ha! Ele îi înfulecă pe domnii mari; şi 
în felul acesta se împlinesc la pântece. 

Timon: Sunt vorbe deocheate. 

Apemantus: Să nu te deochi. 

Timon: Îţi place nestemata, Apemantus? 

Apemantus: Nu atât de mult cât cinstea, care nu-l 
costă pe om un ban. 

Timon: Cât socoteşti că face? 

Apemantus: Nu face să-mi bat capul. Hei, poete! 

Poetul: Ce face filosoful? 


18 Apemantus fiind cunoscut ca un filosof cinic şi cum, în limba 
greacă „cinic” este derivat din „câine”, pictorul nu foloseşte acest 
cuvânt ca o insultă adresată lui Apemantus, ceea ce ar fi creat o 
situaţie destul de gravă, mai ales în prezenţa lui Timon. Vorbele 
pictorului apar astfel ca un joc de cuvinte spiritual, care e 
continuat de altfel şi de Apemantus în cele ce-i spune atât 
pictorului, cât şi lui Timon. 

19 In limba engleză este posibil un anumit joc de cuvinte prin 
omiterea unei prepoziţii care ar putea fi aici with (cu) sau on (pe 
socoteala). Prin omiterea prepoziţiei subînţelese, cuvântul /ords 
(domni mari) devine complement direct, ceea ce duce la 
traducerea în limba română: „nu mănânc domni mari”. 

Apemantus: Minţi! 

Poetul: Adică nu eşti filosof? 

Apemantus: Sunt. 

Poetul: Atunci, nu mint. 

Apemantus: Nu eşti poet? 

Poetul: Ba da. 

Apemantus: Atunci, minţi“: în ultima ta lucrare îl 
înfăţişezi ca pe un om vrednic. 

Poetul: Aşa şi este. 

Apemantus: Da, e vrednic de tine şi vrednic să-ţi 
plătească pentru osteneală; cel căruia îi place să fie 
linguşit e vrednic de cel care-l linguşeşte. Ah, cerule, 
de-aş fi nobil! 

Timon: Ce-ai face, Apemantus? 

Apemantus: Întocmai ce fac acum: i-aş urî pe 
nobili din tot sufletul. 

Timon: Cum, te-ai urî pe tine însuţi? 

Apemantus: Da. 

Timon: De ce? 

Apemantus: 

N-aş fi-ndeajuns de rău ca să rămân 
Atât de sus. Tu nu eşti negustor? 

Negustorul: Ba da, Apemantus. 

Apemantus: 

Negoţul, de nu zeii, să te piarză! 

Negustorul: 

Negoţul când te pierde, te pierd zeii. 

Apemantus: Zeul tău e negoţul; urarea mea e să 
te piardă zeul tău! 

(Sunet de trâmbițe. Intră un sol.) 

Timon: 


20 Aluzie, posibilă, la zicala engleză: Pictorii şi poeţii au voie să 

Ce trâmbiţe se-aud? 
Solul: 
Soseşte-Alcibiade, căpitanul, 
Cu douăzeci de călăreţi de-ai săi. 
Timon: 
Pofteşte-i. 
(Câţiva slujitori ies.) 
Vom lua masa împreună. 
Cât nu v-am răsplătit, să nu plecaţi! 
Doresc, după ospăț, să-ţi văd tabloul. 
Mă bucur mult ştiindu-vă aici. 
(Intră Alcibiade!, cu ceilalti.) 
Bine-ai venit, prietene! 
Apemantus: 


21 Alcibiade, vestit general şi om politic atenian (cca. 450-404 
î.e.n.), înrudit cu Pericle, a fost unul dintre discipolii lui Socrate, de 
care se legase foarte mult, după ce, în bătălia de la Potidea (432), 
Socrate i-a salvat viaţa, iar, mai târziu, la rândul său şi el i-a salvat 
filosofului viaţa, în bătălia de la Delium (424). Devenind şeful 
partidului care favoriza extinderea hegemoniei Atenei în Sicilia, a 
fost numit, împreună cu alţi doi comandanţi, unul dintre 
conducătorii expediției militare din Sicilia, în anul 415 î.e.n., de 
unde a fost însă curând rechemat fiind acuzat că voia să 
instaureze dictatura la Atena şi exilat din acest motiv. Pentru 
serviciile aduse Atenei, angajată în acea vreme într-un lung război 
cu Sparta, a fost rechemat din exil şi numit comandant al armatei 
ateniene în anul 411. În urma unei serii de victorii importante, a 
fost numit comandant suprem al forţelor de uscat şi maritime în 
anul 407. 

Atenienii fiind însă înfrânți în anul 406, din cauza locotenentului 
său, care îi ţinea la lui moment dat locul, i s-a retras comanda 
armatei. Alcibiade părăsi atunci în semn de protest Atena. După 
înfrângerea şi ocuparea Atenei de către spartani, în anul 404 
î.e.n., Alcibiade s-a refugiat în Persia, unde căuta să obţină 
ajutorul regelui Artaxerxe pentru a reveni la Atena. A fost 
asasinat, însă în acelaşi an de duşmanii săi care se temeau deo 
eventuală revenire a lui la putere. 

Vezi-bine! 
Durerea vă zgârcească şi vă sece 
Încheieturile mlădii! 
Nu-i pic de dragoste-ntre-aceşti tâlhari, 
Doar ploconeli! Sămânţa omenească 
Plodeşte maimuţoi şi coşcodani! 
Alcibiade: 
Mi-am împlinit dorinţa: te privesc 
Şi, zău, nu mă mai satur! 
Timon: 
Oaspe drag, 
Pân-a pleca, să ne petrecem vremea 
În tihnă şi zăbavă. Să intrăm. 
(les toți, în afară de Apemantus. Intră doi nobili.) 
Primul nobil: 
Cam cât e vremea, Apemantus? 
Apemantus: 
E vremea să fiţi şi cinstiţi. 
Primul nobil: 
E veşnic vreme pentru asta. 
Apemantus: 
Eşti, dar, mai blestemat, nefolosind-o. 
Al doilea nobil: 
lei parte la ospăţul dat de Timon? 
Apemantus: 
Da, ca să-i văd pe hoţi cărând bucata 
Şi pe neghiobi cum s-au încins de vin. 
Al doilea nobil: 
Cu bine, cu bine. 
Apemantus: 
Ce nătărău! Îşi ia la revedere 
De două ori! 
Al doilea nobil: 

Ce rău vezi tu în asta? 
Apemantus: Trebuia să-ţi fi păstrat un bun-rămas 
- eu nu am de gând să-l rostesc pentru tine. 
Primul nobil: Du-te şi te spânzură! 
Apemantus: Nu, nu fac nimic la porunca ta; 
îndreaptă-ţi rugăminţile către prietenul tău. 
Al doilea nobil: Pleacă de aici, câine zurbagiu, că 
de nu, am să te dau afară cu piciorul. 
Apemantus: lar eu, ca un câine, mă voi feri de 
copitele măgarului. 
(les.) 
Primul nobil: 
Înfruntă-ntreaga omenire. Haidem, 
Din dărnicia gazdei să gustăm, 
În bunătate nu-l întrece nimeni. 
Al doilea nobil: 
Într-una o revarsă; iară Plutus, 
Ce-i zeul aurului, nu-i decât 
Chelarul lui; destul să-i dai un dar, 
Şi el te răsplăteşte înşeptit; 
Nu s-a-ntâmplat vreodată să rămână 
Dator cuiva. 
Primul nobil: 
E cel mai nobil suflet 
Ce-a fiinţat vreodat'. 
Al doilea nobil: 
Urarea mea 
E să trăiască în belşug! Intrăm? 
Primul nobil: 
Te însoțesc. 
(les.) 


Scena 2 

Atena. Sală somptuoasă în casa lui Timon. 

Se aud însufleţite melodii de oboi. Se serveşte un 
ospăț bogat. Flavius şi alti slujitori. Intră apoi Timon, 
Alcibiade, senatori, nobili atenieni, Ventidius. În 
urma tuturor - Apemantus, arţăgos ca întotdeauna. 


Ventidius: 
Cinstite Timon, zeii au voit 
De-a tatei vârstă să-şi aducă-aminte 
Şi la odihnă veşnică să-l cheme. 
El a plecat în pace, şi pe mine 
În bogăţie m-a lăsat; de-aceea, 
Dator cum sunt mărinimiei tale, 
Cu mii de mulţumiri ţi-napoiez 
Talanţii ce m-au scos din închisoare. 
Timon: 
Nu, dragul meu Ventidius! lubirea 
Nu mi-o jigni; ţi-am dat-o-ntotdeauna 
Şi n-am cerut în schimbul ei răsplată; 
Nu dăm de-adevărat dacă primim; 
Mai-marii noştri joacă acest joc, 
Ce-i pentru noi strădanie deşartă; 
Mai-marii pot greşi” - lor li se iartă! 
Ventidius: 
Ce suflet nobil. 
Timon: 
Forma, domnii mei, 
A fost, dintru-nceputuri, născocită 
Spre-a polei prieteşugul calp, 
Surâsul prefăcut şi fapta bună 


22 Aluzie la zicala populară: Bogatii nu fac greşeli. În original 
„faults that are rich” - „greşelile celor bogaţi”. 

Ce, pân' să se vădească, dă-ndărăt. 
Prietenia fără vicleşug 
Nu cată la tipic! Şedeţi, şedeţi, 
Avutul meu mai mult vă preţuieşte 
Decât îmi preţuiesc avutul însumi. 

(Se aşază cu toții.) 

Primul nobil: 

E-adevărat, am spus-o-ntotdeauna. 

Apemantus: 

Aţi spus-o-ntotdeauna, nu? Ah, zei! 

Timon: 

Binevenit fii, Apemantus! 

Apemantus: 

Nu, 
Nu mă primi cu braţele deschise, 
Căci vin ca să mă dai pe uşă-afară. 

Timon: 

Ruşine, bădăran pornit pe-o toană 
Nevrednică de om. Cinstite feţe, 
Se spune: /ra furor brevis est”; 
Da: omul ăsta-i veşnic supărat. 

Aşterneţi numai pentru el o masă: 

Cu oamenii nu-i place să se-adune, 

Nici potrivit nu este pentru ei. 

Apemantus: Atunci am să rămân, Timon, dar pe 
răspunderea ta. Am venit ca să observ; te-am 
prevenit. 

Timon: Nu mă sinchisesc; eşti atenian, deci 
binevenit. Şi cum nu-ţi pot porunci, fie ca bucatele 
să-ţi astupe gura. 

Apemantus: De bucatele tale mi-e silă - cu ele m- 


23 „Mânia e o nebunie de scurtă durată” (Horaţiu, 65-8 î.e.n., 
Epistole, |, 2, 62). 
a DD a 


William Shakespeare 
aş îneca pentru că nu te-aş linguşi pentru nimic în 
lume. O, zei, câţi oameni se înfruptă din Timon, şi 
Timon nu-i vede! Mă doare-n suflet când văd că 
atâţia îşi înting pâinea în sângele unui om şi - 
culmea nebuniei - el îi mai şi îndeamnă! 

Mă mir că oamenii se-ncred în oameni 

Când vin în ospeţie după mine, 
Cuţit“* s-aducă nu prea se cuvine. 

De! Pentru viaţa lor e mult mai bine. 

Parcă mai e nevoie de pilde? Cel care şade-acum 
alături de dânsul, împărțind pâinea cu el şi 
închinând în sănătatea lui, e primul gata să-l ucidă; 
e lucru dovedit. Dacă aş fi un om de mare vază, m- 
aş feri să beau la ospeţe; nu de alta, dar s-ar putea 
ca ceilalţi să desluşească în gâtlejul meu 

Un hârâit ciudat; mai-marii cată, 
Când beau, să-şi pună zale-n beregată”. 

Timon (închinând în sănătatea unui oaspete): 

In sănătatea ta! Şi-acum pocalul 
Să ocolească-ntreaga masă! 

Al doilea nobil: Fii bun şi îndreaptă albia vinului 
înspre partea noastră! 

Apemantus: \nspre partea noastră! Inimos băiat, 
ce să zic! Ştie să-şi aducă apa la moară. Timon, şi tu 
şi avutul tău o să vă îmbolnăviţi de-atâtea urări de 
sănătate! lată ceva prea slab ca să păcătuiască: apa 
cinstită care nu l-a zvârlit niciodată pe om în noroi; 
apa şi hrana pe care o mănânc. 


24 În vremea lui Shakespeare, invitaţii la masă îşi aduceau, 
fiecare, cuțitul propriu, pe care şi-l ascuţeau, dacă găseau necesar, 
pe o piatră de ascuţit, atârnată la una din uşi. Furculiţele nu 
intraseră încă în uz. 
25 Aluzie la faptul că atunci când comesenii lasă capul pe spate îşi 
expun beregata. 

Potrivă-şi sunt; petrecerea crăiască 
Prea-i mândră, zeii ca să-i mulţumească. 
Rugăciunea lui Apemantus: 
Bani nu vă cer, puternici zei, ştiţi bine! 
Mă rog - nu pentru alţii, pentru mine: 
să nu fiu niciodată-atât de tânt, 
Încât să cred în oameni şi-n cuvânt, 
În târfa ce oftează şi boceşte, 
În câinele ce-n tihnă picoteşte, 
În cel ce libertatea-mi priveghează 
Şi-ntr-un amic în ceasul cel de groază, 
Amin. Bogaţii-s de păcate plini; 
lar eu mă ghiftuiesc cu... rădăcini. 

(Mănâncă şi bea.) 

Să-ţi fie de priinţă, Apemantus. 

Timon: Alcibiade, căpitane, inima ta e în clipa 
aceasta pe câmpul de luptă. 

Alcibiade: lnima mea e veşnic gata să te 
slujească, doamne. 

Timon: Nu-i aşa că te-ai simţi mai bine la o 
gustare a duşmanilor decât la un prânz al 
prietenilor? 

Alcibiade: Când duşmanii sângerează proaspăt, 
niciun fel de mâncare nu li se poate asemui; le urez 
celor mai buni prieteni ai mei să se-nfrupte dintr-un 
astfel de ospăț. 

Apemantus: Ah, dacă toţi linguşitorii ăştia ar fi 
duşmanii tăi - tu să-i omori, şi pe mine să mă 
omeneşti cu astfel de vânat. 

Primul nobil: Nobile Timon, ce bine ar fi să ai 
măcar o singură dată nevoie de dragostea noastră, 
ca să-ţi putem arăta cât e de fierbinte! Ne-am socoti 
oameni fericiţi. 

Timon: O, bunii mei prieteni, fiţi încredinţaţi că zeii 
înşişi s-au îngrijit ca odată şi odată să-mi fiți de 
mare ajutor; altminteri, cum aţi fi fost prietenii mei? 
Dintr-o mie de alţi oameni, aţi fi purtat voi, oare, 
acest falnic nume dacă nu aţi fi fost cei mai 
apropiaţi inimii mele? În sinea mea am găsit mai 
multe cuvinte de laudă pentru voi decât v-ar fi 
îngăduit sfiala vouă să le rostiţi; şi de asta vă 
încredinţez. Ah, zei, îmi zic adesea: e nevoie, oare, 
să avem prieteni, dacă nu ne vor fi niciodată de 
trebuinţă? Ar fi cele mai fără de folos făpturi din 
lume dacă nu ne-am ajuta cu ei nicicând; ar fi 
aidoma alăutelor agăţate în cutii pe perete şi care-şi 
păstrează sunetele pentru ele. Credeţi-mă, adeseori 
mi-am dorit să fiu mai sărac ca să mă ştiu mai 
aproape de voi. Suntem născuţi spre a face fapte 
bune; şi ce anume putem mai deplin şi cu mai multă 
dreptate socoti al nostru dacă nu averea prietenilor 
noştri? O, ce bogată mângâiere este gândul că ai 
atâţia prieteni care ca fraţii stăpânesc, fiecare, 
averea celuilalt! O, bucurie care te stingi înainte de 
a te naşte! Ochii mei nu-şi pot stăvili lacrimile; ca să 
uit vina lor, beau în sănătatea voastră. 

Apemantus: Plângi pentru ca ei să bea, Timon. 

Al doilea nobil: 

La fel s-a zămislit şi bucuria 
Din ochii noştri; şi-n aceeaşi clipă 
A izbucnit în lacrimi precum pruncul. 
Apemantus: 
Fecior de lele-i pruncul! Ha, ha, ha! 
Al treilea nobil: 
M-ai tulburat până-n străfunduri, Timon. 
Apemantus: 

Străfunduri fără fund! 
(Sunete de trâmbiţe în culise.) 
Timon: 
Ce-nseamnă-aceste surle? 
(Intră un slujitor.) 
Spune, ce e? 
Slujitorul: Stăpâne, nişte doamne vă roagă să le 
lăsaţi să intre. 
Timon: Nişte doamne? Ce poftesc? 
Slujitorul: Le însoţeşte un vestitor care vă va 
spune temeiul. 
Timon: Pofteşte-le să intre. 
(Intră Cupidon.) 
Cupidon: 
Închinăciune ţie, nobil Timon, 
Şi tuturor ce-ţi gustă dărnicia! 
Cinci simţuri văd în tine un stăpân, 
Urând îmbelşugare casei tale; 
Miros şi pipăit, auz şi gust, 
Se scoală de la masa-ți încântate; 
Şi-acum vor ochii să-ţi vrăjească, toate! 
Timon: 
Binevenite sunt - le aşteptăm. 
Primiţi-le cu cinste, muzicanți! 
(Cupidon iese.) 
Primul nobil: 
Te-a îndrăgit o lume-ntreagă, Timon! 
(Muzică. Intră din nou Cupidon cu un alai de 
doamne travestite în amazoane, dansând şi cântând 
din alăute.) 
Apemantus: 
Deşertăciunea cu alaiul ei! 
Dansează! Sunt nebune. Fala vieţii 

Sminteală e şi toată strălucirea 
Vesteşte rădăcini şi untdelemn. 
Petrecem şi luăm chip de măscărici. 
Cu linguşiri, bem oamenii şi vinul, 
lar mai târziu vărsăm întreg veninul 
Pizmaşei uri asupra cărunteţii! 
Au cine, viu fiind, nu e-ntinat 
Şi, totodată, nu-ntinează? Cine 
Purcede-n groapă făr-a lua cu sine 
O rană de-un prieten dăruită? 
Mă tem că-acei ce dănţuiesc acum, 
Alt'dată sub picioare m-or zdrobi! 
S-a mai văzut... Când soarele se lasă 
Toţi oamenii se zăvorăsc în casă. 
(Oaspeții se ridică de la masă, rostind cuvinte de 
laudă la adresa lui Timon; şi pentru a-şi arăta 
dragostea, fiecare dintre ei işi alege câte o 
amazoană; dansează toți, bărbați cu femei, fac 
câțiva paşi în sunete de oboi, apoi dansul 
încetează.) 
Timon: 
Ne-aţi răsfăţat, frumoase doamne ochii, 
Şi-ospăţul nostru l-aţi împodobit 
Cu graţia care-i lipsea; i-aţi dat 
Un farmec nou şi-o nouă strălucire 
Şi l-aţi gătit aşa cum mi-l doream. 
Vă sunt adânc îndatorat. 
Prima doamnă: V-am arătat doar ce avem mai 
bun. 
Apemantus: Păi da - ce aveţi mai rău e scârnăvie 
curată şi nu făcea s-o arătaţi. 
Timon: 
Gustări alese, doamnelor, v-aşteaptă; 

Fiţi bune, dar, şi v-ospătaţi. 
Doamnele: 
Îţi mulţumim nespus. 
(Cupidon şi doamnele ies.) 


Timon: 
Flavius... 
Flavius: 
Ascult. 
Timon: 
Te rog s-aduci lăcriţa-ncoace. 
Flavius: 
Am înţeles. 
(Aparte): 


Ah, alte juvaeruri! 
l-aş spune, zău, dar dânsul ştie una... 
Când ce mai are-acum se va fi dus, 
Ce rău îi va părea că nu i-am spus! 
Cel darnic de-ar avea şi ochi la spate, 
Urgii asupră-i nu s-ar mai abate! 
(lese.) 
Primul nobil: Unde sunt oamenii noştri? 
Slujitorul: Aşteptăm porunca, stăpâne. 
Al doilea nobil: Caii! 
(Intră Flavius cu lăcrița.) 
Timon: 
lubiţi prieteni, 
Îngăduiţi o clipă. Domnul meu, 
Te rog, fă-mi cinstea de-a înnobila 
Această nestemată; deci, primeşte-o 
Şi poart-o sănătos. 
Primul nobil: 
Îţi sunt, şi-aşa, nespus de-ndatorat... 
Toți: 

Şi noi, şi noi! 

(Intră un slujitor.) 

Slujitorul: Stăpâne, câţiva senatori au coborât de 
pe cai în faţa casei - au venit să te vadă. 

Timon: Sunt bineveniţi! Să poftească! 

Flavius: O singură vorbă, stăpâne! Te priveşte 
îndeaproape. 

Timon: Îndeaproape! Lasă, ai să-mi spui altă dată. 
Te rog, acum să ne pregătim să-i primim. 

Flavius (aparte): Mă-ntreb cum. 

(Intră un al doilea slujitor.) 

Al doilea slujitor: Stăpâne, nobilul Lucius vă trimite 
în dar patru cai albi ca laptele, cu ţarţamuri de 
argint. 

Timon: 

Îţi mulţumesc din suflet. Căutaţi 
Şi vă-ngrijiţi de daruri. 
(Intră un al treilea slujitor.) 
Da, ce este? 

Al treilea slujitor: Stăpâne, nobilul Lucullus vă 
pofteşte să vânaţi mâine dimpreună cu el; şi vă 
trimite două perechi de ogari. 

Timon: 

Prea bine, voi vâna cu el. Primiţi-i; 

Nu fără de răsplată. 
Flavius (aparte): 
Unde-ajungem? 

Ne porunceşte daruri să-mpărţim 
Din lăzi golite; nici nu vrea să ştie 

Cât are-n pungă; iar când eu încerc 

S-arăt că inima-i o cerşetoare, 

Nemaiputând să facă ce-ar dori, 
Îmi cere s-amuţesc. Făgăduieşte 

Atât de mult, că-ntregul său avut 

E astăzi zălogit; se-ndatorează 

Cu fiece cuvânt; e-atât de bun, 

Incât plăteşte până şi dobânzi; 

Pământul lui e-n opisele lor. 
Ah, de-aş fi scos din slujbă înainta 
De-a mă sili nevoia! 

Îl fericesc pe-acela ce nu are 
Nici un prieten de hrănit şi-l plâng 
Pe cel în jurul căruia se strâng 
Prieteni mai amarnici ca duşmanii, 
Ce milă mi-e de bietul om! 

(lese.) 

Timon: 

De ce să vă nedreptăţiţi atât, 
Nesocotind ce merite aveţi? 
E-un dar al dragostei ce-ţi port - primeşte.-l. 

Al doilea nobil: 

Am să-l primesc - cu mii de mulţumiri. 

Al treilea nobil: 

E dărnicia-ntruchipată! 

Timon: Îmi aduc aminte că acum câteva zile ai 
lăudat calul murg pe care călăream; e al tău, pentru 
că ţi-a plăcut. 

Primul nobil: Nu, nu se poate, Timon, iartă-mă. 

Timon: Crede-mă, domnul meu: nimeni nu poate 
lăuda cum se cuvine decât ceea ce îi place. Plăcerea 
prietenilor mei o cumpănesc cu a mea - spun 
adevărul-adevărat. Am să vin să te văd. 

Toți nobilii: 

Un oaspete mai drag nu ştim. 

Timon: 

Atât de bine-mi pare când veniţi, 

Că nu vă răsplătesc nicicând cum vreau; 
V-aş împărţi şi-mpărăţii întregi 
Şi nu m-aş sătura! Alcibiade, 
Tu eşti ostaş, deci rareori bogat; 
A-ţi da e-o faptă bună; tu trăieşti 
Din mila morţilor şi tot pământul 
Ce-l ai e câmpul de bătaie. 
Alcibiade: 
Da, Timon, un pământ neroditor. 
Primul nobil: 
Îţi suntem pe vecie-ndatoraţi. 
Timon: 
Şi eu, la rându-mi, vouă. 
Al doilea nobil: 
Supuşi pân' la mormânt. 
Timon: 
Al vostru slujitor. Lumini, lumini mai multe! 
Primul nobil: Fericirea deplină, cinstirea şi bogăţia 
să nu te părăsească niciodată, nobile Timon! 
Timon: Toate în slujba prietenilor. 
Apemantus: 
(les toți în afară de Apemantus şi Timon.) 
Ce talmeş-balmeş e aici! 
Ce plecăciuni! Ce dosuri bulbucate! 
Nu este, oare, mult prea mare preţul 
Plătit pentru aceste ploconeli? 
Prietenia-i râncedă! Picioare 
Aşa mlădii, la inimi trădătoare 
Nu se cuvin! Astfel, un prost cinstit 
Pe temenele-şi foarfecă averea. 
Timon: 
De n-ai fi-atât de acru, Apemantus, 
M-aş arăta mărinimos cu tine. 

Apemantus: Nu vreau nimic. Dacă şi eu m-aş lăsa 
mituit, n-ar mai rămânea nimeni care să-şi râdă de 
tine; şi atunci ai păcătui şi mai abitir. Prea împarţi în 
dreapta şi în stânga, Timon; mă tem că în scurtă 
vreme ai să te vinzi şi prin poliţe; ce rost au toate 
aceste ospeţe şi toată această poleială? 

Timon: Dacă începi să vorbeşti de rău şi pe seama 
legăturilor dintre oameni, nu vreau să te mai văd în 
ochi! Umblă sănătos şi întoarce-te în toate mai 
bune. 

Apemantus: 

Aşa? Nu vrei să mă asculţi? Prea-bine; 
Voi înceta limanul să-ţi arăt. 
De ce-i urechea surdă la poveţe, 
Dar lasă linguşirea s-o răsfeţe? 
(lese.) 


Actul Il 
Scena 1 


Atena. O încăpere în casa unui senator. 
Intră un senator cu nişte hârtii în mână. 


Senatorul: 
Şi de curând dator cinci mii lui Varro; 
Lui Isidor îi datorează nouă, 
Cu ce-a mai luat fac douăzeci şi cinci. 
Şi-i tot risipitor! Nu, nu mai merge! 
De-mi trebuieşte aur, fur coteiul 
Unui milog“ şi-l dăruiesc lui Timon: 


26 În vremea lui Shakespeare se foloseau câini anume instruiți 
pentru călăuzirea cerşetorilor orbi. 

Mi-l cântăreşte-n galbeni! Dacă vreau 
să vând un cal şi-apoi să-mi cumpăr zece 
Mai buni ca el, poftim, i-l dăruiesc 
Lui Timon fără plată... Capăt zece 
Din cei sirepi în loc! Portar nu are, 

În schimb, un om surâde şi îmbie 
Pe orice trecător să intre-n casă. 

Nu, nu mai merge. Nu te lasă gândul 

să crezi că starea lui mai dăinuieşte! 


Hei, Caphis! 
(Intră Caphis.) 
Caphis: 
Da, stăpâne, porunceşte! 
Senatorul: 


la-ţi mantia şi fugi până la Timon; 
Pofteşte-l să-mi plătească datoria. 
Ai grijă. Nu-l lăsa să-ţi taie vorba 
Cu „plecăciuni stăpânului”, iar tu 
Să-ţi joci tichia-n mână, uite-aşa: 
Ci spune-i că mă-nghesuie nevoia, 
Că trebui' să m-ajut cu ce-i al meu, 
Că zilele, soroacele-au trecut, 

Şi cum că vorbei sale dând crezare, 
Mi-am zdruncinat şi eu cuvântul dat. 
Mi-i drag şi-l preţuiesc, dar n-am să-mi rup 
Spinarea ca să-i vindec lui un deget; 
Nevoia-mi nu mai rabdă amânări; 

Şi nu mă ţin plătit cu vorbe goale, 

Ci vreau să fiu despăgubit îndată - 
Hai, pleacă! Şi pe chip să ţi se vadă 
Că nu-l rogi, ci îi ceri. Căci teamă mi-este 
Că penele-i când s-or întoarce-acasă, 
Pui jumulit va fi jupânul Timon, 

Acum strălucitor ca însăşi Phoenix. 


Te du! 

Caphis: 
Mă duc, stăpâne. 
Senatorul: 
„Mă duc, stăpâne...” 
Stai, ia cu tine poliţele astea 
Şi să-i arăţi sorocul scris. 

Caphis: 

Mă duc! 
Senatorul: 

Hai, fugi! 
(les.) 

Scena 2 


Tot la Atena. O încăpere în locuinţa lui Timon. 
Intră F/avius cu un teanc de liste de cheltuieli în 
mână. 


Flavius: 
Nu-i pasă, si nici stavilă nu are! 
E-aşa smintit la cheltuieli, că nu vrea 
Măcar să ştie cum le-o face faţă, 
Nici să mai strângă frâul; nu ia seama 
Cum se despoaie; nicidecum nu-i pasă 
Cu ce rămâne. N-a trăit pe lume 
Cap mai năuc în multa-i bunătate. 
Ce-i de făcut?... N-aude cât nu-l doare: 
Am să-i vorbesc pe şleau, de cum s-o-ntoarce 
De la vânat. Vai, vai! 
(Intră Caphis, slujitorul lui Isidor şi slujitorul lui 
Varro.) 

Caphis: 
Hei, bună seara, Varro! Pentru bani 
Venişi aici? 
Slujitorul lui Varro: 
Tu nu tot pentru bani? 
Caphis: 
Ba da. La fel şi Isidor? 
Slujitorul lui Isidor: 
La fel. 
Caphis: 
Ce bine-ar fi să ne plătească! 
Slujitorul lui Varro: 
Mde... 
Caphis: 
Soseşte Timon. 
(Intră Timon, Alcibiade şi un grup de nobili.) 
Timon: 
Pornim din nou îndată după masă, 
Alcibiade, dragul meu... Voi ce vreţi? 
Caphis: 
O listă am aici, de datorii. 
Timon: 
De datorii?... De unde eşti, băiete? 
Caphis: 
De-aicea din Atena sunt, stăpâne. 
Timon: 
Cu economul meu ai să vorbeşti. 
Caphis: 
Să am iertare, doamne: economul 
De-o lună tot de azi pe mâni mă poartă. 
Stăpânul meu e pus pe jar să-şi ceară 
Avutul său; şi umilit te roagă 
să nu-ţi dezminţi alesele-nsuşiri, 

Ci dreptul să-i întorci. 
Timon: 
Da, dragul meu, 
Te rog, treci iarăşi mâine dimineaţă. 
Caphis: 
Nu, bunule stăpân... 
Timon: 
Domol, amice. 
Slujitorul lui Varro: 
Slujesc pe Varro. 
Slujitorul lui Isidor: 
Eu - pe Isidor; 
Pe dată să-i plăteşti, umil te roagă. 
Slujitorul lui Varro: 
Te-ai pus chezaş cu capul; şi răgazul 
De şase săptămâni s-a scurs... 
Slujitorul lui Isidor: 
Pe mine 
M-a amânat întruna economul; 
Chiar la domnia-ta trimis fui astăzi. 
Timon: 
Staţi să răsuflu! 
(Către prietenii săi.) 
Luaţi-o înainte, dragii mei; 
V-ajung şi eu acum. 
(Alcibiade şi nobilii ies.) 
(Lui Flavius): 
Te rog, ia spune-mi, 
Ce s-a-ntâmplat că dau cu toţi năvală, 
Strigând s-acopăr cambii depăşite 
Şi să plătesc uitate datorii, 
Ce nu-mi fac cinste? 
Flavius: 

Domnii mei, iertare; 
Nu-i bună clipa pentru-asemeni treburi; 
Ingăduiţi-mi până după masă, 
Ca între timp s-arăt domniei-sale 
De ce nu v-am plătit. 
Timon (către slujitori): 
Vă rog, prieteni! 
(Lui Flavius): 
să-i omeneşti frumos. 
(Timon iese.) 
Flavius: 
Poftiţi cu mine. 
(Flavius iese. Intră Apemantus şi nebunul.) 
Caphis: Staţi, staţi; uite că vine nebunul cu 
Apemantus; ia hai să facem oleacă de haz. 
Slujitorul lui Varro: Dă-l încolo! Are să-şi râdă el de 
noi. 
Slujitorul lui Isidor: Dar-ar ciuma-n el de javră! 


27 Dialogul care urmează a fost deseori considerat ca 
neaparţinând lui Shakespeare, atât în ceea ce priveşte stilul în 
care e redactat cât şi datorită faptului că nu se încadrează în 
economia generală a piesei, în afară de aceasta, nebunul care îl 
însoţeşte pe Apemantus nu mai apare nicăieri în piesa de faţă, iar 
Timon şi economul său Flavius apar continuându-şi, în scena 
următoare, conversaţia întreruptă prin ieşirea lor din scenă înainte 
de sosirea lui Apemantus şi a Nebunului. S-a considerat, pe de altă 
parte, că discuţia purtată între Apemantus, slujitorii şi celelalte 
personaje din scena respectivă, e posibil să fi fost introdusă pentru 
a da timp economului să-i explic lui Timon situaţia financiară în 
care se află filantropul, precum şi să ofere o diversiune comică, 
contribuind în acelaşi timp la formarea unei impresii mai complete 
în privinţa stării generale de corupţie din Atena. Nu este imposibil, 
pe de altă parte, ca Shakespeare însuşi să fi făcut mai târziu unele 
adăugiri piesei. Nu ar fi aşadar niciun motiv pentru contestarea 
autenticităţii shakespeariene a pasajului dintre ieşirea din scenă a 
lui Timon şi a economului şi revenirea acestora. 

Slujitorul lui Varro: Ce mai faci, nebunule? 

Apemantus: Stai la taifas cu umbra ta? 

Slujitorul lui Varro: Nu vorbesc cu tine. 

Apemantus: Bineînţeles că nu: cu tine însuţi 
vorbeşti 

(Către nebun): Haidem. 

Slujitorul lui Isidor (către slujitorul lui Varro): Na, 
că ţi-ai suit nebunul în cârcă. 

Apemantus: Te văd că stai pe picioarele tale; nu 
atârni de el. 

Caphis: Atuncea, care-i nebunul? 

Apemantus: Cel care a pus ultima-ntrebare. Bieţi 
potlogari, voi, slugi de cămătari! Codoşi ai aurului şi- 
ai nevoii! 

Slujitorii: Ce spui că suntem noi, Apemantus? 

Apemantus: Boi. 

Slujitorii: Păi de ce? 

Apemantus: Pentru că mă întrebaţi pe mine şi voi 
înşivă nu vă cunoaşteţi. Vorbeşte tu, nebunule, cu 
ei. 

Nebunul: Ce faceţi, domnii mei? 

Slujitorii: Foarte mulţumim de întrebare, nebunule. 
Ce mai face stăpâna matale? 

Nebunul: Se aţine gata cu apă iartă ca să 
opărească”* cocoşei ca de-alde sfrinţiile voastre. 
Mult mi-ar plăcea să vă umpleţi de doamne-ajută în 
mahalaua cu felinare roşii. 

Apemantus: Bun de tot, vă mulţumesc! 

(Intră pajul.) 


28 În vremea lui Shakespeare, tratamentul obişnuit al bolilor 
venerice îl constituia aşa numita „opăreală”, care consta din 
introducerea bolnavilor într-un butoi înfierbântat forţându-i să 
transpire intensiv. 

Nebunul: la priviţi, vine pajul stăpâne-mi. 

Pajul (către nebun): Ce-i cu tine, zglobiule? Ce faci 
în mijlocul acestei preaînţelepte adunări? Ce mai 
zici, Apemantus? 

Apemantus: Aş vrea să am o joardă în loc de limbă 
pentru ca răspunsul meu să-ţi fie de folos. 

Pajul: Apemantus, citeşte-mi, rogu-te, adresa de 
pe scrisorile astea, că nu mai ştiu care cui s-o dau. 

Apemantus: Nu ştii carte? 

Pajul: Nţ... 

Apemantus: Dacă o fi să-i spânzure pe toţi 
cărturarii, tu ai să mori nevinovat. Aceasta este 
pentru nobilul Timon; astălaltă - pentru Alcibiade. 
Şterge-o! Din urzici te-ai născut şi codoş ai să mori. 

Pajul: Câine te-a fătat mumă-ta şi lihnit ai să mori, 
ca un câine ce eşti. Taci, nu-mi răspunde, am întins- 
O. 

(lese pajul.) 

Apemantus: Şi-aşa binecuvântarea n-are cum să 
te ajungă... Nebunule, vreau să merg cu tine la 
nobilul Timon. 

Nebunul: Ai de gând să mă laşi acolo? 

Apemantus: Da, dacă Timon este acasă... Voi ăştia 
trei slujiți la trei cămătari? 

Slujitorii: Da, sluji-ne-ar ei pe noi! 

Apemantus: Sluji-v-ar... să vă slujească aşa cum 
slujeşte călăul pe tâlhari. 

Nebunul: Slujiţi la cămătari? 

Slujitorii: Da, nebunule. 

Nebunul: N-am văzut niciun cămătar pe care să 
nu-l slujească un nebun. Stăpâna mea este 
cămătăreasă. Şi eu sunt nebunul ei. Când vine omul 
la stăpânii voştri pentru împrumut, intră amărât şi 

iese vesel. Când vine câte unul la stăpână-mea, 
intră vesel şi iese amărât; oare de ce? 

Slujitorul lui Varro: Eu aş cam şti de ce. 

Apemantus: Dacă-i aşa, ia spune-ne tu, ca să 
putem zice că eşti un stricat şi un păcătos. Ceea ce, 
de altfel, n-are să te facă mai puţin respectat. 

Slujitorul lui Varro: Nebunule, ce înţelegi tu când 
zici vorba „stricat”? 

Nebunul: Un nebun bine îmbrăcat; ceva aşa cam 
ca tine. Ceva ca o arătare; îţi pare uneori că-i un 
mare domn, uneori un om al legii; alteori un înţelept 
căruia pe lângă piatra filozofală” îi mai atârnă încă 
două în punguţă. De multe ori se înfăţişează în chip 
de cavaler. În sfârşit, e o arătare care, îndeobşte, 
îmbracă pe rând toate întruchipările pe care un 
bărbat le poate schimba între optzeci şi treisprezece 
ani. 

Slujitorul lui Varro: Nu eşti chiar de tot nebun la 
cap. 

Nebunul: Nici tu chiar de tot întreg la minte. Câtă 
sminteală îmi prisoseşte mie, atâta minte îţi lipseşte 
ţie. 

Apemantus: Acest răspuns ar fi fost demn de un 
Apemantus. 

Slujitorii: La o parte! La o parte! Vine domnul 
Timon. 

(Intră din nou Timon şi Flavius.) 

Apemantus: Hai cu mine, nebunule, haidem! 


29 În epoca Renaşterii, căutarea pietrei filosofale, care se 
considera că avea proprietatea de a transforma metalele 
inferioare în aur şi a prelungi totodată viaţa, constituia o 
preocupare permanentă. Astfel se citează cazul unui anume Sir 
Thomas Smith care a cheltuit sume enorme pentru descoperirea 
substanţei având calitatea susmenţionată. 

Nebunul: Eu nu mă iau numai după îndrăgostit, 
după nenea ăl mare şi după muiere. Uneori mă iau 
şi după câte un filosof. 
(Apemantus şi nebunul ies.) 
Flavius (către slujitori): 
Staţi pe aproape; vom vorbi îndată. 
(Slujitorii ies.) 
Timon: 
Ce spui mă miră straşnic; până astăzi, 
Cum nu mi-ai arătat curat cum stau, 
să fi putut să-mi cumpănesc risipa 
Cu darea mea de mână. 
Flavius: 
N-ai voit 
S-asculţi, de câte ori cercam. 
Timon: 
Ei, lasă, 
Brodea, se vede, ceasul neprielnic 
Când poate n-aveam chef să te ascult, 
Şi te-ai slujit de-această-mprejurare 
Ca să te speli pe mâini. 
Flavius: 
Stăpâne bun! 
De câte ori veneam cu catastiful 
să facem socoteli, mi-l aruncai, 
Zicând că te încrezi în cinstea mea. 
Când pentr-un fleac de dar îmi porunceai 
Să dau mai ştiu eu cât, am clătinat 
Din cap şi-am plâns; şi te-am rugat, da, da, 
Chiar împotriva bunei-cuviinţe, 
Să fii mai strâns la mână. Îndurat-am 
Nu rareori şi nici uşor mustrare 
Când ţi-arătam că bogăţia seacă 

Şi datoriile se fac puhoaie. 
Cu toate că m-asculţi târziu, îţi spun 
Că n-ai să poţi plăti nici jumătate 
Din datorii cu ce mai ai. 
Timon: 
Să-mi vindeţi 
Mogşiile. 
Flavius: 
Sunt toate zălogite, 
Pierdute... Ce-a rămas, abia s-astupe 
Doar gura creditorilor de azi. 
Şi timpul curge iute... Ce ne-aşteaptă, 
Şi cum vom face faţă? 
Timon: 
Aveam moşii care-ajungeau în Sparta. 
Flavius: 
Stăpâne, lumea-i un cuvânt, şi-atăt. 
De-ar fi a ta s-o dărui cu-o suflare 
Ce repede-ar pieri şi lumea! 
Timon: 
Drept e. 
Flavius: 
De bănuieşti c-am fost nechibzuit 
Sau necinstit, la juzii aspri du-mă 
Şi cercetat să fiu. Mi-s martori zeii: 
Când te prăda o haită de chefiii 
Nesăţioşi, când înotau în beciuri 
Prin vin vărsat, când peste tot era 
Jaf de lumini şi răgete de muzici, 
Eu mă trăgeam lângă o bute vraişte 
Şi podideam în plâns. 
Timon: 
Te rog, ajungă-cţi. 

Flavius: 
O, cer! - ziceam - ce bun îmi e stăpânul! 
Şi câte bunătăţi înghit mişeii 
Şi-n astă noapte!... Cine nu-i e rob? 
Ce capete, ce inimi, spade, braţe 
Şi mijloace nu sunt ale lui Timon? 
Măreţul şi regescul, bunul Timon! 
Dar când slei-va punga ce plăteşte 
Această slavă, va zbura şi slava; 
Când ai, vin toţi - când n-ai, fug toţi, ca roiul 
De muşte, iarna. 
Timon: 
Nu mă dăscăli; 
De tot ce-am dăruit ruşine nu mi-i; 
Am dat nesăbuit dar nu mârşav. 
De ce plângi? Doar atât te-ajută mintea, 
Să, crezi că duc eu lipsă de prieteni? 
O, fii pe pace! Vinului iubirii 
Să vreau doar cep să-i dau, şi bani cerând, 
Prietenii să-i ispitesc în inimi, 
Aş aduna şi inimi şi avuturi 
Cu un cuvânt. 
Flavius: 
De-ar fi precum gândeşti! 
Timon: 
Ba, oarecum, nevoia-n care-s astăzi 
Îmi prinde bine, căci îmi dă prilejul 
Să-i pun la încercare pe prieteni. 
Şi vei vedea că nu-mi cunoşti averea: 
Eu, prin aceşti prieteni sunt bogat. 
Flaminius! Servilius! La mine! 
(Intră Flaminius, Servilius şi alti slujitori.) 
Slujitorii: Poruncă! Da, stăpâne! 

Timon: Să daţi fuga fiecare unde vă spun: tu - la 
nobilul Lucius; tu - la nobilul Lucullus: am fost astăzi 
cu domnia-sa la vânătoare... Tu să te duci la 
Sempronius. Cu închinăciune din parte-mi spuneţi-le 
că sunt foarte mândru, că, iată, am prilejul să-i rog 
să mă îndatoreze împrumutându-mi nişte bani. 
Cereţi-le câte cincizeci de talanţi“. 

Flaminius: Precum ai spus, stăpâne. 

Flavius (aparte): Nobilul Lucius şi Lucullus?... Hm! 

Timon (către alt slujitor): 

Tu, omule, te duci la senatori - 
Cetăţii i-am făcut atâta bine, 
Încât mi se cuvine-atât hatâr 
Din partea lor. Să-i rogi să-mi dea degrabă 
O mie de talanti. 
Flavius: 
Am îndrăznit 
- Ştiind că-aşa se face îndeobşte - 
Chezaşă să le pun pecetea ta”; 
Dar ei au dat din cap, şi m-am întors 
Precum m-am dus. 
Timon: 


30 Suma apare exagerat de mare, o dată ce, după cum am arătat, 
un talant valora cca. 25 kg de argint, (v. nota 15). S-ar putea, 
totuşi, ca Shakespeare să fi vrut să arate totala necunoaştere a 
valorii banului de către Timon, mai ales că în replica următoare 
acesta îşi trimite servitorul să solicite senatorilor oraşului să-l 
împrumute cu 1.000 de talanţi, o sumă exorbitantă pentru acele 
vremuri, 

31 Inelul cu pecetea era trimis prin cel împuternicit să solicite ceva 
de deosebită importanţă ca o dovadă că mesajul transmis venea 
din partea posesorului inelului. Astfel Richard al lIll-lea dă 
asasinului Tyrrel inelul său cu pecete pentru a-l arăta 
comandantului Turnului Londrei, când vine să-i ucidă pe cei doi 
nepoți ai lui Richard. 

Spui drept? Nu, nu se poate. 
Flavius: 
Răspunsu-mi-au cu toţii într-un glas 
Că n-au, că-s la strâmtoare, că nu pot 
să facă ce-ar voi... Că te cinstesc... 
Că-s întristaţi, c-ar fi dorit... Că n-au cum... 
Că-i vina ta.. Că omul darnic poate 
S-o pată... C-ar fi vrut... Că rău le pare... 
Sfârşind fărâmiţata lor vorbire, 
În urmă, chipurile, prinşi de treburi, 
Abia mişcând din cap a despărţire, 
M-au îngheţat în sloiuri de tăcere. 
Timon: 
O, zei puternici, daţi-le răsplată! 
Tu, nu mai te-amări. Bătrânii ăştia, 
Din tată-n fiu sunt nemulţumitori: 
Li-i sângele sleit şi leneş, rânced, 
N-au foc în ei, de-aceea-s reci şi răi; 
Şi când pe om îl cheamă jos pământul, 
Ursuz şi trist se-apropie de groapă. 
(Către unul din slujitori): 
Mergi la Ventidius. 
(Lui Flavius): 
Hai, nu fi trist; 
Eşti om cinstit, şi-ţi spun şi eu curat 
Că vină n-ai. 
(Către slujitori): 
Ventidius, deunăzi 
Şi-a îngropat părintele; şi astfel 
A moştenit bani mulţi. Pe când era 
Calic, închis şi părăsit de toţi, 
L-am ajutat cu cinci talanţi. 
Din partea mea, închină-i-te, spune-i 

Că-aflându-mă la grea strâmtoare astăzi, 
Din inimă îl rog să-şi amintească 
De banii ce i-am dat. 
(Slujitorul iese.) 
(Către Flavius): 
Şi nu mai spune 
Că steaua mea vreodată va apune 
Cât am prieteni! 
Flavius: 
N-aş dori să spui; 
Cel bun pe toţi îi crede-asemeni lui. 
(les.) 


Actul Ill 
Scena 1 


La Atena. O încăpere în casa lui Lucullus. 
Flaminius aşteaptă să fie primit. 
Intră un slujitor, care se îndreaptă spre el. 


Slujitorul: l-am spus stăpânului de 
dumneavoastră. Coboară numaidecât. 

Flaminius: Vă mulţumesc. 

(Intră Lucullus.) 

Slujitorul: lată-l pe stăpânul meu. 

Lucullus (aparte): Un slujitor de-al nobilului Timon. 
Mă prind că-i vorba de un dar. Phi, ce bine se 
nimereşte! Chiar azi noapte am visat un lighean şi o 
cană de argint”. 

(Tare): Flaminius, cinstite Flaminius, cu toată 


32 Obiectele şi vasele de argint erau la mare preţ în epoca 
elisabetană. 
~ 46 ~ 


William Shakespeare 
prețuirea îţi urez bun venit. 

(Către slujitor): Adu-ne vin. 

(Slujitorul iese.) 

Şi cum se mai simte cinstitul, desăvârşitul, 
mărinimosul nobil atenian - preadarnicul dumitale 
domn şi stăpân? 

Flaminius: Cu sănătatea - bine, doamne. 

Lucullus: Sunt tare bucuros s-aud că se simte bine 
cu sănătatea, prietene. Şi ce ai acolo sub mantie, 
iubite Flaminius? 

Flaminius: Ca să spun drept, nimic, doar o casetă 
goală, doamne, pe care, în numele stăpânului, am 
venit să rog pe înălţimea-voastră s-o umpleţi; căci 
stăpânul având mare şi grabnică trebuinţă de 
cincizeci de talanţi, m-a trimis la domnia-voastră să 
i-i daţi; încredinţat fiind că-l veţi ajuta neîntârziat. 

Lucullus: Na, na, na! „Încredinţat”, zice. O, 
Doamne, nobil sefior, nimic de zis, numai dacă n-ar 
ţine casă aşa de mare. Nu o dată am stat la masa lui 
şi i-am vorbit despre lucrul acesta, şi iar veneam să 
ospătez la dânsul, înadins, ca să-l îndemn să 
cheltuiască mai puţin. Dar n-a vrut să-mi 
îmbrăţişeze sfaturile, nici văzându-mă să ia aminte. 
Fiecare om îşi are cusurul său, iar cusurul lui e 
dărnicia. De spus i-am spus, clar de dezbărat nu l- 
am putut dezbăra. 

(Intră din nou slujitorul aducând vin.) 

Slujitorul: Cu plecăciune, stăpâne, am adus vinul. 

Lucullus: Pe tine, Flaminius, te-am prețuit 
întotdeauna ca pe un om cu judecată. În sănătatea 
ta! 

Flaminius: Înălţimea-voastră spune-aşa în glumă. 

Lucullus: Te-am prețuit totdeauna ca pe un om 

inimos - ce-i al tău e-al tău - ca pe un om cu 
judecată sănătoasă; ştii să te slujeşti de împrejurări 
atunci când împrejurările îţi sunt prielnice; ai multe 
însuşiri bune. 

(Către slujitor): la pleacă de aici, băiete!... Vino 
mai aproape, cinstite Flaminius. Stăpânu-tău este un 
nobil darnic; dar tu eşti înţelept, şi îţi dai destul de 
bine seama, măcar că ai venit la mine, că astea nu 
sunt timpuri să dai bani cu împrumut: mai cu seamă 
când nu ai altă chezăşie decât prietenia goală. Ţine 
trei solidari? pentru dumneata. Eşti băiat bun, 
închide ochiul şi spune că nu m-ai găsit. Umblă 
sănătos. 

Flaminius: 

Se poate să se schimbe astfel lumea 
Şi noi care-am trăit să fim tot vii? 
Zburaţi, voi josnici galbeni blestemaţi, 
La cel ce vi se-nchină. 

(Aruncă banii.) 

Lucullus: Aha, acum văd eu cine-mi eşti; un 
smintit croit pe măsura lui stăpân-tu. 

(lese.) 

Flaminius: 

Alăture-se galbenilor mulţi 
Ce te vor arde. Aur clocotit 
Să-ţi fie-osânda, tu, tu, bubă rea 
Pentru prieten, dar prieten nu. 
O inimă atât de leşinată 


33 Termenul „solidari” este creat de Shakespeare, o asemenea 
monedă neexistând pe atunci. Probabil, dramaturgul a fost 
influenţat de numele monedei romane numită „solidus” sau de 
denumirea italiană „solido”. Termenul „solidus” era folosit în 
Anglia, în epoca Renaşterii, însemnând o valoare reprezentând 
cam a şasea parte dintr-o liră sterlină de aur. 

Şi de lăptoasă e-n prietenie 
Că-n mai puţin de două nopţi se strică! 
O, zei, o, zei, cum înţeleg acum 
Ce jar e-n Timon. Ticălosul ăsta 
Mai mistuie şi-acum mâncarea lui. 
De ce-i prieşte şi se schimbă-n hrană 
Când însuşi el otravă s-a făcut? 
O, boli să se încuibe-n hrana asta, 
Şi-n ceasu morţii facă-se ca vlaga 
Din el, pe care Timon a plătit-o, 
Puteri să nu mai aibă să-l deşerte, 
Ci îndelung cu caznă grea să-l certe. 
(lese.) 


Scena 2 


Tot la Atena. Într-o piaţă publică. 
Intră Lucius, împreună cu trei străini. 


Lucius: Cine, nobilul Timon? Este un foarte bun 
prieten al meu şi un om vrednic de toată cinstea. 

Primul străin: La fel îl cunoaştem şi noi, măcar că 
pentru el nu suntem decât nişte străini. Dar ţi-aş 
putea spune un lucru pe care l-am auzit şi eu din 
gura lumii: zice-s-ar că zilele cele bune ale lui Timon 
s-au trecut şi că averea îl lasă. 

Lucius: Fugi, asta să n-o crezi; nu duce el lipsă de 
bani. 

Al doilea străin: lar eu te rog să crezi că mai 
deunăzi un slujitor de-al dumisale s-a dus la nobilul 
Lucullus cu rugămintea să-i împrumute o sumă de 
talanţi. Ce zic rugăminte, că a stăruit straşnic, a 
arătat că nevoia-i mare, dar nimic n-a căpătat. 

Lucius: Ce spui?! 

Al doilea străin: Îţi spun, domnul meu, nimic n-a 
căpătat. 

Lucius: Ciudată întâmplare! Zău, parcă mi-e şi 
ruşine! Să nu dai unui bărbat atâta de cinstit? Asta 
dovedeşte foarte puţin obraz. Eu unul, silit sunt s-o 
mărturisesc, eu unul am primit câteva mici daruri de 
la dânsul: nişte bani, nişte tipsii, niscai giuvaeruri şi 
alte mărunţişuri care însă nici nu se pot asemui cu 
ce i-a dăruit lui Lucullus. Şi, totuşi, dacă din greşeală 
ar fi trimis la mine, doamne fereşte, nu l-aş fi lăsat 
fără talanţii mulţi de care avea trebuinţă. 

(Intră Servilius.) 

Servilius: la te uită ce noroc: e chiar dânsul; am 
asudat de când îl tot caut. 

(Către Lucius): Cinstite doamne! 

Lucius: Servilius! Mă bucur că te văd, omule. 
Mergi sănătos: închină-te din parte-mi slăvitului şi 
vrednicului tău stăpân, minunatului meu prieten. 

Servilius:  Binevoieşte să afli că stăpânul îţi 
trimite... 

Lucius: A! Ce-mi trimite? Sunt peste măsură de 
îndatorat acestui nobil. Mereu trimite câte ceva. 
Cum să-i mulţumesc, învaţă-mă! Şi ce-mi mai 
trimite de data aceasta? 

Servilius: O rugăminte numai: te roagă pe domnia 
ta să-l îndatorezi cu atâţia talanţi cât stă scris aici. 

Lucius: 

Ha, ha! Pricep! Stăpânul tău glumeşte! 
Nu-i pot lipsi lui cincizeci de talanţi! 

Servilius: 

Chiar şi de mai puţin îi crapă buza! 
Şi dacă nu l-ar îmboldi nevoia, 

N-aş stărui atât de mult cât stărui. 

Lucius: Servilius, vorbeşti cu dinadinsul? 

Servilius: Stăpâne, jur, ce spun e-adevărat. 

Lucius: Vai, ce dobitoc păcătos am fost că m-am 
secătuit tocmai când aveam un prilej aşa de nimerit 
să arăt că-s bun platnic! Rău s-a mai potrivit să 
cumpăr chiar ieri un petec de pământ, ca astăzi, 
poftim, să-mi scape printre degete asemenea 
cinste! Mi-s martori zeii, Servilius, că n-am ce face. 
Dobitoc ce sunt, uite, mai zic o dată... Tocmai mă 
pregăteam să trimit eu însumi la nobilul Timon să-l 
rog de nişte bani; mi-s martori şi domnii aceştia. Să 
fi ştiut, nici pentru toate averile Atenei nu 
săvârşeam una ca asta. Du înălţimii-sale toată 
dragostea mea. Trag nădejde că-mi voi păstra 
prețuirea sa, dar n-am putinţă să-i fiu de folos... Şi 
mai spune-i din parte-mi că printre cele mai mari 
necazuri ale mele îl socotesc pe acela de a nu putea 
face hatârul unui nobil atât de vrednic de cinste. 
Bunule Servilius, voi-vei tu să mă îndatorezi 
înfăţişându-i cuvintele mele întocmai? 

Servilius: 

Întocmai, doamne. 

Lucius: 

Mulţumitor am să-ţi rămân, Servilius. 

(Servilius iese.) 

Apune Timon; drept vorbeai, străine: 
O dată înţărcat, nu ţi-i de-a bine. 
(Lucius iese.) 
Primul străin: 
Ei, ai văzut, Hostilius? 
Al doilea străin: 
Cum de nu? 

Primul străin: 
Aşa e lumea. Toţi linguşitorii 


O apă-s. Oare-l poţi numi prieten 
Pe cel ce-ntinge dintr-un blid cu tine? 
Eu ştiu că Timon ca un tată-a fost 
Acestui om: i-a pus chezaşă punga, 
L-a dus în spate... Galbenii lui Timon 
Plătitu-i-au şi slugile. O dată 
Nu bea făr' ca argintul de la Timon 
Să nu-i mângâie buza. Ei, şi totuşi - 
Vezi cât de slut se-nfăţişează omul 
Când poartă chipul nerecunoştinţei! 
Nu vrea să-i dea, deşi-i bogat, măcar 
Cât dau cei milostivi unor milogi. 


Al treilea străin: 
Şi zeii, zeii înşişi gem! 


Primul străin: 
Eu, unul, 

Din Timon niciodată n-am gustat 
Şi dărnicia lui n-am cunoscut-o 
Încât să-i zic prieten - însă jur 

Că pentru sufletu-i ales, virtutea.-i 

Şi nobila-i purtare, 

De-ar fi venit să-mi ceară la nevoie, 

Îmi împărţeam în două părţi avutul 

Şi partea cea mai bună lui i-o dam, 

Atâta mi-i de dragă firea lui. 
Dar văd că omul trebuie să-nveţe 
De milă-a se lipsi, căci interesul 
Nu cugetul dintr-însul poartă fesul. 


(les.) 
Scena 3 
= 52 ~ 


William Shakespeare 


Tot la Atena. O încăpere în locuinţa lui 
Sempronius. 
Intră Sempronius împreună cu un slujitor al lui 
Timon. 


Sempronius: 
De ce mă tulbură pe mine? Hm! 
De ce pe mine-ntâi şi nu pe ceilalţi? 
să fi-ncercat la Lucullus sau Lucius; 
Bogat e şi Ventidius pe care 
Din temniţă l-a scos; doar toţi aceştia 
S-au pricopsit pe seama lui. 
Slujitorul: 
Stăpâne, 
l-am încercat şi toţi şi-au dat arama 
Pe faţă. Unul n-a voit să-i deie. 
Sempronius: 
Cum! Vrei să spui că n-au voit să-i deie? 
Ventidius şi Lucullus, se poate? 
Şi-acuma-mi cere mie? Trei? Hm! Asta 
Mi-l dovedeşte prost şi neprieten; 
Cum, eu să-i fiu nădejdea cea din urmă? 
Prietenii, ca doctorii, de trei ori 
ÎI părăsesc, şi vrea ca eu să-l vindec? 
Crunt m-a jignit şi-s mânios pe dânsul 
Se cuvenea să ştie ce om sunt; 
Şi nu pricep de ce nu m-a rugat 
Pe mine-ntâi! Căci eu am fost întâiul 
Care-am primit, zău, daruri de la el. 
Atât mi-a prețuit recunoştinţa 
Că m-a lăsat la urmă? Nu! 
N-am chef s-ajung de râsul celorlalţi 

Şi nobilii să creadă că-s nătâng. 
Îi dam şi întreit pe cât îmi cere 
Dacă-mi cerea întâi - aşa, de-obraz. 
Din inimă-aş fi vrut să-i fac un bine. 
Acuma însă mergi-napoi şi-mbină 
Răspunsul meu cu celelalte trei: 
Cui nu-mi dă cinste nu-i dau banii mei. 

(Sempronius iese.) 

Slujitorul: Bravo! Cucernică secătură eşti, măria- 
ta! Satana habar n-avea de meserie când a croit 
mârşăvia; a nimerit-o anapoda; ăsta tipar! Cred că 
până la urmă dracul are să pară un înger pe lângă 
păcătoşenia omului. Cât s-a mai căznit nobilul ăsta 
să-şi sulemenească nemernicia! Făcea pe milostivul 
ca să poată fi ticălos, ca ăla care din evlavie, 
chipurile, înflăcărată, e în stare să aprindă o 
întreagă împărăție: 

De-acelaşi soi e dragostea-i de vulpe. 
In el şi-a pus nădejdi al meu stăpân, 
Dar toţi zburat-au, zeii doar rămân. 

Prietenii sunt morţi, iar uşa lui 
Ce niciodată n-a simţit zăvorul 

În lungi ani de belşug, sluji-va astăzi 

Să-l apere de dragii lui de-altădată. 
Preadarnicilor asta le e soarta: 
De nu-nchizi punga, va să-ţi fereci poarta. 

(Slujitorul iese.) 

Scena 4 


La Atena. O sală în casa lui Timon. 
Intră doi slujitori de-ai lui Varro şi slujitorul lui 
Lucius, 
care se întâlnesc cu Titus, Hortensius şi alti 

slujitori 
de-ai creditorilor lui Timon; toți îl aşteaptă pe 
acesta din urmă. 


Primul slujitor al lui Varro: 
Hei, bun găsit, Hortensius şi Titus! 
Titus: 
La fel şi ție, Varro. 

Hortensius: 

A! Tu, Lucius! 

Ce, iar ne-am întâlnit? 

Slujitorul lui Lucius: 

Păi da şi cred 

Că ne-au mânat aici aceleaşi treburi: 
Vin pentru bani. 


Titus: 
Şi noi. 
(Intră Philotus.) 
Slujitorul lui Lucius: 
Na! Şi Philotus! 
Noroc la toţi! 


Slujitorul lui Lucius: 
Noroc şi ţie, frate! 

Cam câte ceasuri sunt? 

Philotus: 
Aproape nouă 
Slujitorul lui Lucius: 
Aşa târziu? 

Philotus: 

Stăpânul nu se-arată? 
Slujitorul lui Lucius: 

Nu încă. 

Philotus: 
Mă mir: că doar răsare pe la şapte. 
Slujitorul lui Lucius: 
De, pentru el sunt zilele mai scurte: 
Căci crugul unui om risipitor 
E ca al soarelui; dar nu se-ntoarce; 
Mult mai mi-i teamă 
Că-n pungile lui Timon vremuieşte; 
Adicăte mă tem că nici pe fund 
N-a mai rămas prea mult. 
Philotus: 
Şi eu mă tem. 
Titus: 
Să vezi ceva ciudat: stăpânul tău 
Vrea banii daţi lui Timon. 
Hortensius: 
Ohoho! 
Titus: 
Şi poartă chiar podoabele ce Timon 
l-a dat în dar, şi pentru care-acum 
Aştept eu bani. 
Hortensius: 
În silă fac ce fac. 
Slujitorul lui Lucius: 
Sucită treabă: Timon bun de plată 
Pentru o sumă nicicând datorată. 
Stăpânul tău, pe lângă scule, parcă 
Mai vrea şi preţul lor! 
Hortensius: 
Mi s-a acrit 
De treaba asta, zic şi zău. Pe Timon 
Stăpân-meu l-a tocat cu-ncetişorul: 
Mai rău ca hoţu-i nemulţumitorul. 

Primul slujitor al lui Varro: Întocmai, mie are să-mi 
dea trei mii de coroane. Ţie cât? 

Slujitorul lui Lucius: Mie cinci mii. 

Primul slujitor al lui Varro: 

Mulţi bani! Ai zice, judecând pe sume, 
Că domnul tău credea mai mult lui Timon 
Decât al meu... 
(Intră Flaminius.) 
Titus: 
Un slujitor dintr-ai lui Timon. 

Slujitorul lui Lucius: Flaminius! Stai o clipă; spune, 
te rog, stăpânul tău e gata, are de gând să vină? 

Flaminius: Nu, nicidecum. 

Titus: Noi aşteptăm pe înălţimea-sa. Te rugăm să-l 
înştiinţezi. 

Flaminius: Nu-i nevoie să-i mai spun; cunoaşte el 
cât de prea-sârguincioşi sunteţi. 

(Flaminius iese. Intră Flavius, înfofolit în mantie.) 

Slujitorul lui Lucius: 

Acest înfofolit care păşeşte 
Ca într-un nor, nu-i economul? Strigă-l! 
Titus: 
Hei, omule, auzi? 
Primul slujitor al lui Varro: 
Cu voia dumitale, domnul meu... 


Flavius: 
Ce vrei, prietene, cu mine? 
Titus: 
Noi aşteptăm aici anume bani. 
Flavius: 


Ehei, de-ar fi şi banii-atât de siguri 
Pe cât de sigur e că aşteptaţi, 
Ce bine-ar fi! 


si 57 ~ 


Opere Complete Volumul 7 
Cum n-aţi venit cu poliţele-acestea 
Când vi se ospătau stăpânii voştri 
Făţarnici din bucatele lui Timon? 
S-ar fi fălit cu toţi că li-i datornic 
Şi-n burţi dobânda“ şi-ar fi luat atunci. 
De mă zoriţi aşa, nu faceţi bine; 
Lăsaţi-mă să trec. Vă rog să credeţi 
Că Timon şi cu mine-am isprăvit: 
Nici eu socoate nu mai am a face, 
Nici dânsul ce mai cheltui, şi pace! 

Slujitorul lui Lucius: 

Răspunsu-ţi la nimica nu slujeşte. 

Flavius: 

De nu slujeşte, nu-i mârşav ca voi, 
Căci voi slujiţi tâlhari. 

(Flavius iese.) 

Primul slujitor al lui Varro: Cum? Ce tot îndrugă 
înălţimea-sa rămasă fără slujbă? 

Al doilea slujitor al lui Varro: Să fie sănătos; a 
rămas pe drumuri şi suntem cât de cât răzbunaţi. 
Cine poate fi mai colţos decât omul care şi-a pierdut 
adăpostul? li dă mâna să scuipe şi-ntr-un palat. 

(Intră Servilius.) 

Titus: O, iată-l pe Servilius; de la el o să căpătăm 
un răspuns ca lumea. 

Servilius: Dacă mi-aţi face hatârul să veniţi mai 
târziu, v-aş rămâne foarte îndatorat; căci, v-o spun 
pe sufletul meu, stăpânul e tare morocănos: s-a dus 
blândeţea lui de altădată. Nu-i în apele lui, şi din 
iatac nu iese. 

Slujitorul lui Lucius: 


34 Bucatele pe care le servea Timon la ospăț ar fi valorat cât şi 
dobânda pe care o datora la banii împrumutaţi. 

Mulţi din iatac nu ies, şi nu-s bolnavi; 
De stă atât de rău cu sănătatea 
S-ar cuveni ca, dând ce datorează, 
Să-şi netezească drumul către zei. 
Servilius: 
O, zei! 
Titus: 
Răspunsul ăsta nu-i răspuns. 
Flaminius (dinăuntru): 
Servilius, sări! Stăpâne! Stai, stăpâne! 
(Intră Timon furios; dupi el aleargă Flaminius.) 
Timon: 
Cum? Uşa casei mele-mi ţine calea? 
Cum? Eu, cel pururi slobod, am ajuns 
Să-mi fie casa temniţă vrăjmaşă? 
Lăcaşu-acesta ce l-am desfătat 
Cu dulci ospeţe, a ajuns şi el 
O inimă de piatră să-mi arate? 
Slujitorul lui Lucius: 
Hai, începe, Titus! 
Titus: Stăpâne, am adus o poliţă. 
Slujitorul lui Lucius: Şi eu. 
Slajitorul lui Hostilius: Şi eu, stăpâne. 
Cei doi slujitori ai lui Varro: Şi noi avem, stăpâne. 
Philotus: Acestea-s toate poliţele noastre. 
Timon: 
Striviţi-mă sub ele, până-n brâu. 
Mă despicaţi”. 
Slujitorul lui Lucius: 


35 Joc de cuvinte. În limba engleză, termenul bill însemnând 
„poliţă” este omograf şi omofon cu bill însemnând „halebardă”, 
motiv pentru care Timon le spune creditorilor să-l despice cu 


„poliţele”. 

Vai, doamne! 


Timon: 
Tocaţi-mi inima. 
Titus: 
Cer cincizeci de talanţi. 
Timon: 


la-mi sângele. 
Slujitorul lui Lucius: 
Cer cinci mii de coroane. 
Timon: 
Cinci mii de picături de sânge. Tu? Şi tu? 
Primul slujitor al lui Varro: 


Măria-ta... 
Al doilea slujitor al lui Varro: 
Măria-ta... 
Timon: 
Rupeţi-mă-n bucăţi... Luaţi-mă, 
Şi zeii să se-abată-asupra voastră! 
(lese.) 


Hortensius: Pe cinstea mea, bag de seamă că 
stăpânii noştri pot să-şi ia nădejdea de la parale; 
banii pe care ţi-i datorează nebunul sunt bani 
pierduţi!... 

(les toți. Intră din nou Timon şi Flavius.) 

Timon: 

Îmi iau pân” şi răsufletul, mişeii! 
Ei, creditori? Nu! Diavoli! 


Flavius: 
Stăpâne bun! 
Timon: 
Şi n-ar putea să fie? 
Flavius: 


Stăpâne bun... 

Timon: 
Aşa să fie! Flavius! 
Flavius: 
Aici îs, doamne. 
Timon: 


Prea bine. Să-i pofteşti pe-ai mei prieteni 
Sempronius, Lucius, Lucullus, pe toţi; 
Vreau iar să-i ospătez pe ticăloşi. 
Flavius: 
Stăpâne! 
Doar duhu-ţi chinuit vorbeşte astfel, 
Căci nu avem cu ce mai face faţă 
Nici unui prânz calic! 
Timon: 
Nu-ţi pese; du-te! 
Îţi poruncesc să-i chemi pe toţi; să vină 
Puhoiul de tâlhari; voi încropi 
Cu bucătarul ce s-o nimeri. 


(les.) 
Scena 5 
Tot la Atena. Într-o sală a Senatului. 
Senatul este întrunit. 
Primul senator: 


Eu mă rostesc: e-o vină sângeroasă; 
Să moară vinovatul, căci nimic 
Nu-mpinge la păcate ca iertarea. 
Al doilea senator: 
Aşa e. Legea va să-l nimicească. 
(Intră Alcibiade cu suita.) 
Alcibiade: 

Cinstire, sănătate şi duh blând 
Senatului. 
Primul senator: 
Ei, ce e, căpitane? 
Alcibiade: 
Umil vin să mă rog virtuţii voastre, 

Căci îndurarea e virtutea legii, 

lar legea doar în mâini tirane-i crudă. 
Au vrut împrejurările şi soarta 

Să-mi asuprească un prieten care, 
Cu sângele fiind înfierbântat, 
Călcat-a legea, apă prea afundă 
Acelor ce orbeşte sar în ea. 
E un bărbat - lăsând deoparte soarta-i - 
Cu-alese însuşiri; 

El nu-şi mânji în mişelie fapta 

- O cinste ce-i răscumpără păcatul - 

Dar, scos din firi, şi fără viclenie, 
Văzând lovit de moarte bunu-i nume, 
Şi-a înfruntat vrăjmaşul; 

Ci pân-a izbucni, s-a stăpânit, 
De-atâta chibzuinţă dând dovadă, 
De parcă sta la sfat, necum la sfadă. 

Primul senator: 

Te-avânţi s-alături lucruri fără noimă, 

Luptând să faci frumos un fapt urât. 
Cuvântul tău se străduieşte parcă 

Să-ndrituie omorul - şi arţagul 
Ai vrea să-l pui pe seama vitejiei, 
Când el e vitejie zămislită 
Anapoda, şi-a fost venit pe lume 
O dată cu dihonia-mpreună. 

Viteaz e-acel ce-ndură-nţelepţeşte 

Ocări oricât de grele, şi le poartă 
Cu nepăsare ca pe-o haină-a lui, 
Acel ce viaţa nu-şi primejduieşte 
Pentr-un cuvânt urât... 
Când la omor te-mpinge-o vorbă grea, 
Nebun eşti să-ţi dai viaţa pentru ea! 
Alcibiade: 
Slăvite... 
Primul senator: 
Zăpadă nu poţi face din tăciuni: 
Să-nduri se cade, nu să te răzbuni. 
Alcibiade: 
Slăviţilor, atunci vă rog iertaţi-mi 
Vorbirea de oştean: 
De ce se-aruncă, oare, omu-n luptă 
În loc să rabde sila? Pentru ce 
Nu-i lasă pe duşmani să-i taie gâtul 
Şi nu se-mpotriveşte? De-i o cinste 
Să-nduri orice, atunci la ce mai mergem 
În bătălii? Mai vrednică-i femeia 
Ce stă acas’, dacă să rabzi e bine? 
Mai căpitan ca leul e măgarul? 
Tâlharu-n furci - mai înţelept ca juzii, 
De-i înţelept să rabzi? Slăvite feţe, 
Fiţi milostivi pe cât sunteţi de tari: 
Da, ca omorul nu-i păcat mai mare, 
Dar este-ndreptăţit în apărare. 
E păcătoasă faptă să te-nfurii, 
Dar cine nu se-nfurie o dată? 
Când judecaţi, luaţi aminte asta. 
Al doilea senator: 
Vorbeşti în van. 
Alcibiade: 

În van? A’ sale fapte 
De prin Lacedemonia”, Bizanţ”, 
Viaţa să-i răscumpere n-ajung? 
Primul senator: 
Ce vrei să spui? 
Alcibiade: 
Voiesc să spun că v-a slujit cu cinste 
Şi v-a răpus în luptă duşmani mulţi. 
Ce vrednic s-a purtat în cea din urmă 
Din bătălii! Cât sânge n-a vărsat! 
Al doilea senator: 
Prea mult s-a învăţat să risipească; 
S-a nărăvit. E un păcat într-însul 
Ce-l face om zurbav şi de nimic; 
Şi făr' de alţi vrăjmaşi păcatul ăsta 
L-ar covârşi; în furia-i de fiară 
Ştim bine c-a făcut blestemăţii 
Şi uri a-nvâltorat; vădit ne este 
Că-i un stricat primejdios la chefuri. 


36 Lacedaemon era al doilea nume sub care era cunoscută Sparta 
în antichitate. Intemeietorul oraşului (înconjurat de ziduri numai în 
anul 287 î.e.n., deşi fusese întemeiat cu o mie de ani mai înainte) 
a fost, conform legendei, Lacedaemon, unul din fiii lui Zeus. Deşi 
numit iniţial după Lacedaemon, acesta a dat totuşi oraşului 
numele soţiei sale, Sparta, sub care oraşul şi apoi cetatea au 
rămas cunoscute în istorie. Alcibiade se referă la luptele dintre 
Atena şi Sparta pentru supremație, de la sfârşitul secolului al V-lea 
e.n., (v. nota 21). 

37 Bysantium, întemeiat pe malul tracic al strâmtorii Bosfor-ului, în 
anul 658 î.e.n., a devenit noua capitală a imperiului roman în anul 
330 e.n., fiind mult extins şi dotat cu clădiri publice, palate şi case 
somptuoase de Constantin cel Mare, care i-a dat şi numele de 
Constantinopole, schimbat în Istambul, în anul 1930. În timpul 
războiului peloponeziac dintre Atena şi Sparta, Bysantium a fost 
scena uneia dintre victoriile Atenei, la care se referă Alcibiade în 
replica de faţă. 

Primul senator: 
Să moară! 
Alcibiade: 
Cumplit destin! Putea muri în lupte! 
De nu-l mai preţuiţi - măcar că braţu-i 
Cu prisosinţă i-a plătit viaţa 
Şi nimănuia n-a rămas dator - 
Ca să vă-nduplece, luaţi şi-a' mele fapte, 
Şi-adăugaţi şi preţul meu la preţu-i; 
Ştiind că preacinstita voastră vârstă 
Vrea chezăşii, izbânzile şi cinstea 
Îmi pun chezaşe c-are să se-ndrepte. 
Şi dacă pentru fapta săvârşită 
S-a-ndatorat cu viaţa-n faţa legii, 
Plătească-se cu sângele, luptând. 
Războiul decât legea nu-i mai blând! 
Primul senator: 
Noi ţinem legea. Va muri. Ajungă-ţi 
De vrei să nu ne mânii. Prieten, frate, 
Acel ce-mparte moarte, moarte pate. 
Alcibiade: 
Aşa se cade? Nu! Cinstiţi arhonti, 
Vă rog să mă cunoaşteţi! 
Al doilea senator: 
Cum? 
Alcibiade: 
Aduceţi-vă aminte cine-s. 
Al treilea senator: 
Cine? 
Alcibiade: 
O, bătrâneţea voastră m-a uitat. 
Altminteri n-aş ajunge să cerşesc 
Un biet hatâr, un lucru omenesc, 

Îmi redeschideţi rănile. 
Primul senator: 
Ne-nfrunţi? 
O vorbă poate-avea urmări grozave 
Te surghiunim pe veci!“ 
Alcibiade: 
Mă surghiuniţi? 
Prostia surghiuniţi-v-o, nesaţul 
De cămătari, ce pângăresc Senatul! 
Primul senator: 
De te mai afli poimâni în Atena, 
Mai cruntă ispăşire te aşteaptă. 
Şi ca să nu ne crească supărarea, 
El omorât va fi în clipa asta. 
(Senatorii ies.) 
Alcibiade: 
Vă deie zeii bătrâneţe lungă, 
S-ajungeţi hârci de niciun ochi privite! 
Nebun ce sunt! Eu le goneam vrăjmaşii 
În timp ce ei îşi numărau bănetul 
Şi îl dădeau cu camătă; iar eu 
Cu răni mă-mbogăţeam; şi pentru ce? 
Aşa balsam pun senatorii hulpavi 
Pe rănile ostaşilor? Surghiunul? 
Dar nu e rău. Surghiunul nu-l urăsc: 
El dă temei înverşunării mele 
De a lovi Atena. Voi stârni 


38 Shakespeare oferă ca motiv pentru exilarea lui Alcibiade 
apărarea de către acesta a unui prieten condamnat la moarte cu 
prea multă uşurinţă de senatul Atenei. Faptul nu corespunde însă 
informaţiilor istorice. 

Shakespeare arată multă simpatie pentru Alcibiade, în modul 
cum îl înfăţişează în piesa de faţă şi îl prezintă ca un caracter cu 
totul deosebit prin comparaţie cu imaginea istorică a acestuia. 

Oştenii mei nemulţumiţi şi inimi 
De partea mea voi câştiga. 
E-o cinste să te baţi cu mulţi vrăjmaşi: 
O, nu-i jigniţi pe zei, nici pe ostaşi! 
(lese.) 


Scena 6 


Tot la Atena. O sală somptuoasă în casa lui Timon. 
Muzică. Mese întinse. Slujitori care servesc. 
Pe diferite uşi, intră nobili, senatori şi alți oaspeți. 


Primul nobil: Urez domniei-tale o zi bună. 

Al doilea nobil: La fel şi dumitale. Cred că mai 
deunăzi nobilul nostru amfitrion a vrut să ne 
încerce. 

Primul nobil: Chiar la asta mă gândeam şi eu când 
ne-am întâlnit. Trag nădejde că nu a ajuns atât de 
rău pe cât voia să pară când şi-a ispitit prietenii. 

Al doilea nobil: Nici nu se putea una ca asta dacă 
judecăm după ospăţul de astăzi. 

Primul nobil: Aşa cred şi eu. M-a poftit foarte 
stăruitor. Din mai multe pricini silit aş fi fost să nu 
vin, dar atâta ce m-a rugat că a trebuit să mă 
înfăţişez. 

Al doilea nobil: La fel ca domnia-ta, şi eu aveam o 
treabă însemnată, dar dânsul nici n-a vrut să audă. 
Îmi pare nespus de rău că atunci când a trimis să-l 
împrumut m-a găsit cu punga deşartă. 

Primul nobil: Tot pentru asta mi-e necaz şi mie, 
acum, când pricep cum stau lucrurile. 

Al doilea nobil: La fel am păţit-o cu toţii. Dumitale 
cât ţi-a cerut să-i împrumuţi? 

Primul nobil: O mie de galbeni. 

Al doilea nobil: O mie de galbeni! 

Primul nobil: Dar dumitale? 

Al doilea nobil: La mine a trimis pentru... A, iată-l. 

(Intră Timon şi alaiul său.) 

Timon: Al dumneavoastră al amândorura cu toată 
inima. Ce mai faceţi? 

Primul nobil: Cât se poate de bine, văzând că şi 
domnia-ta te afli bine. 

Al doilea nobil: Rândunica n-ascultă mai cu dragă 
inimă chemarea primăverii decât ascultăm noi 
chemarea domniei-tale. 

Timon (aparte): Şi nici nu fuge mai cu dragă inimă 
când vine iarna”. Oamenii sunt păsări călătoare. 

(Tare): Cinstite feţe, praznicul meu nu va plăti atât 
de lunga voastră aşteptare. Deocamdată ospătaţi-vă 
urechile cu muzică, dacă glasul trâmbiţelor nu le 
pare prea aspra. Vom sta la masă numaidecât. 

Primul nobil: Trag nădejde că nu eşti necăjit pe 
mine pentru că ţi-am trimis cu mâna goală solul 
îndărăt. 

Timon: Vai, nu-ţi face inimă rea. 

Al doilea nobil: Nobilul meu domn... 

Timon: A, bunule prieten, ce-i faţa asta lungă? 

Al doilea nobil: Preanobilul meu domn, sunt bolnav 
de ruşine. Zilele trecute când ai trimis la mine mă 
aflam mai calic decât un cerşetor! 

Timon: Nu te mai gândi la asta! 

Al doilea nobil: Dacă, ai fi trimis doar cu două 
ceasuri mai devreme... 


39 Completarea pe care Timon şi-o rosteşte în gând, îi este 
sugerată de proverbul foarte cunoscut: Rândunelele, ca şi prietenii 
fățarnici, zboară departe la apropierea iernii. 

Timon: Nu-ţi mai împovăra aducerea-aminte. 

(Se aduc bucatele.) 

Haideţi, aduceţi totul. 

Al doilea nobil: Toate talgerele sunt acoperite! 

Primul nobil: Masă-mpărătească, vă spun eu. 

Al treilea nobil: Să nu te îndoieşti, de vreme ce au 
ajutat şi banii şi anotimpul. 

Primul nobil: Cum te mai simţi? Ce noutăţi? 

Al treilea nobil: Alcibiade este surghiunit: Ştiaţi? 

Primul şi al doilea nobil: Surghiunit Alcibiade? 

Al treilea nobil: Chiar aşa. 

Primul nobil: Ce spui? Ce spui? 

Al doilea nobil: Şi, rogu-te, de ce? 

Timon: Prieteni buni, apropiaţi-vă! 

Al treilea nobil: Îţi spun eu mai multe după aceea. 
Uitaţi-vă ce minunat ospăț ne stă dinainte! 

Al doilea nobil: Acelaşi Timon a rămas. 

Al treilea nobil: Dar o mai duce? O mai duce? 

Al doilea nobil: O mai duce... dar cu vremea, deh, 
s-ar putea... 

Al treilea nobil: Pricep. 

Timon: Grăbească-se fiecare spre jilţul său aşa 
cum se grăbeşte spre buzele iubitei; felurile vor fi 
aceleaşi peste tot. Aici să nu se întâmple ca la 
mesele din Atena“, unde până când sunt alese 
locurile se răcesc bucatele: şedeţi, şedeţi. Cuvine-se 
acum să dăm mulţămită zeilor: 

O, voi, marilor făcători de bine, răspândiţi peste 


40 Shakespeare are în minte ospeţele oficiale, de felul celor oferite 
de Lordul Primar al Londrei, unde locurile la masă erau ocupate în 
ordinea rangului fiecăruia. Timon se referă la o asemenea practică 
existentă şi la Atena. Ne aflăm în prezenţa unui anacronism, 
Shakespeare transferând o practică din lumea engleză de la 
sfârşitul secolului al XVI-lea la Atena secolului al V-lea î.e.n. 

adunarea aceasta mana recunoştinţei! Pentru 
darurile voastre cereţi-ne să vă preamărim, dar mai 
păstraţi din daruri spre a putea da mereu, ca să nu 
aveţi parte de dispreţ. Daţi fiecărui om atâta, încât 
silit să nu fie nimeni a cere de la altul, căci dacă zeii 
ar ajunge să se împrumute de la oameni, oamenii s- 
ar lepăda de zei. Faceţi ca bucatele acestea să fie 
mai îndrăgite decât omul care le dă. Nu îngăduiţi ca 
într-o adunare de douăzeci de inşi să nu se 
găsească tot atâţia ticăloşi. Dacă stau douăsprezece 
femei în jurul mesei, douăsprezece din ele să fie 
acelea ce sunt. Cât priveşte pe ceilalţi vrăjmaşi ai 
voştri, aducă pe senatorii Atenei şi gloata prostimii, 
faceţi, o, zei! Ca nemerniciile lor să-i menească 
pierzaniei! lar pe prietenii mei aici de faţă, deoarece 
ei nimica nu înseamnă pentru mine, cu nimica să-i 
miluiţi şi de nimic să aibă parte toţi! 

Ridicaţi capacele şi lăpăiţi, javrelor! 
(Talgerele sunt pline cu apă caldă.) 
Câteva glasuri: Ce vrea să spună înălţimea-sa? 
Alt glas: Habar nu am. 
Timon: 
Mai bun ospăț nicicând să nu vă-mbie, 
Cireadă de lingăi! Doar apă chioară 
Şi fum plătiţi! Atât vă spune Timon, 
Ce năclăit de-a voastră linguşeală, 
Se spală şi v-aruncă-n faţă zoaia 
Ticăloşiei. 
(Aruncându-le apa în faţă.) 
să trăiţi în ură 
Ani lungi, păduchi scârbavnici şi rânjiţi, 
Călăi curtenitori, lupi blânzi, urşi gingaşi, 
Chilipirgii, căpuşi, muscoi de-o vară, 

Slugi josnice, ca fumul nestatornici! 
Şi câte-s bube-n lume să vă umple 
Din creştet până-n tălpi. Ce? Vrei să pleci? 
Domol! la-ţi leacu-ntâi... şi tu... şi tu; 
Stai! Bani voiesc a-ţi da, necum a-ţi cere. 

(Aruncă în ei cu talgerele.) 

Se duc? Să nu mai fie praznic unde 
Să nu stea un mişel în capul mesei! 
Arzi, casă! Piei, Atenă! Pe vecie 
Urâtă omenirea va să-mi fie! 

(lese. Intră iarăşi nobilii, senatorii şi ceilalti.) 

Întâiul nobil: Ce ziceţi, domnii mei? 

Al doilea nobil: Care să fie temeiul furiei nobilului 
Timon? 

Al treilea nobil: Phe! Văzutu-mi-aţi pe undeva 
tichia? 

Al patrulea nobil: Mi-am prăpădit mantia. 

Primul nobil: E un nebun care se lasă în voia 
toanelor, asta este. Deunăzi mi-a dăruit o 
nestemată, şi azi a făcut-o să-mi sară din tichie. Nu 
cumva aţi zărit nestemata pe undeva? 

Al treilea nobil: Dar tichia mea n-aţi văzut-o? 

Al doilea nobil: Uite-o. 

Al patrulea nobil: la te uită pe unde mi se 
tăvăleşte mantia! 

Primul nobil: Să nu mai zăbovim aici. 

Al doilea nobil: A-nnebunit... 

Al treilea nobil: O simt pe piele încă. 

Al patrulea nobil: leri, perle, astăzi pietre ne 
aruncă“!! 


41 Într-o veche dramă elisabetană numită tot Timon, Timon 
aruncă şi cu pietre în oaspeţii săi când îi izgoneşte de la banchetul 
oferit în batjocură. Shakespeare păstrează legenda şi Timon îşi 

(les toți.) 
Actul IV 
Scena 1 
În afara zidurilor Atenei. 
Intră Timon. 
Timon: 


Să mai privesc o dată. Zid ce-ncingi 
Acest bârlog de lupi, te-afundă-n glii - 
Atena n-o mai străjui! Matroane, 
Făceţi-vă de cap! Copii, fiţi răi! 
Nebuni si robi, zvârliţi-i de pe bănci 
Pe senatorii gravi, cu frunţi vrâstate, 
Slujind în locul lor! Neprihănire, 
Te spurcă sub ai mamei ochi! Mofluzi, 
Nu-napoiaţi nimic, şi creditorii 
Cu brişcă junghiaţi-i! Slugi, furaţi! 
Stăpânii voştri-s hoţi de drumul mare 
Ce fură legiuit; tu, fată-n casă, 

Te culcă cu stăpânul, căci stăpâna 
E la tractir; nevârstnic fiu, ia cârja 
Părintelui schilod şi crapă-i ţeasta! 
Evlavie şi teamă, adevăr, 
Dreptate, pace, tihnă, căsnicie, 
lubire de aproape,-nvăţătură, 
Moravuri, datini, taine, meserii, 
Dregătorii şi legi, vă preschimbaţi 
În ceea ce-i potrivnic firii voastre, 


loveşte destul de rău oaspeţii nerecunoscători cu pietrele pe care 
le aruncă după ei. 

Şi haosul înscăunaţi! Voi, molimi, 
Urgia v-o abateţi spre cetatea 
Ce-a dat în pârg pentru-a cădea! Voi, junghiuri, 
Chirciţi pe senatori, betegi lăsându-i 
Precum le sunt năravurile! Poftă, 
Pătrunde-n minţi şi măduvi tinereşti, 
Făcându-le să lupte cu virtutea 
Şi să se-nece în dezmăţ! Buboaie, 
În atenieni prăsiţi-vă, şi lepra 
Vă fie rod! Suflarea unui om 
Prefacă boarea altuia-n duhoare! 
Soborul omenesc, prieteşugul 
Otravă să însemne! Goliciunea 
E tot ce-ţi fur, cetate blestemată, 
Dar gata-s şi pe-aceasta să ţi-o las! 
Lui Timon daţi-i codrul, căci în el 
Cea mai cumplită fiară e un miel 
Pe lângă om. Ah, cerule, te-ndură 
Pe atenieni zdrobeşte-i. Pe măsură 
Ce anii trec, fă ura mea să crească 
Şi-ntreaga seminţie omenească 
Să fie ţinta ei. Amin! 
(lese.) 
Scena 2 


Atena. O cameră în casa lui Timon. 
Intră Flavius, însoţit de câțiva slujitori. 


Primul slujitor: 
Stăpânul nostru unde-i, econoame? 
S-a zis cu noi? N-a mai rămas nimic? 
Flavius: 
Vai, dragii mei - ce să vă spun? Mă jur 

Pe zeii atotdrepţi că am ajuns 
Sărac ca voi. 
Primul slujitor: 
S-a năruit, ce casă! 
Ce om s-a prăbuşit! Pierdute-s toate! 
De braţ niciun prieten nu-i ia soarta 
Spre-a-l însoţi! 
Al doilea slujitor: 
Prietenii lui Timon 
Îi urgisesc averea scăpătată, 
Aşa cum noi tovarăşii de drum 
Îi lepădăm în groapă; l-au lăsat 
Cu jurămintele de ei rostite, 
Deşarte precum punga fără bani; 
lar el, un biet milog cu mâna-n vânt, 
Bolnav de sărăcie - boala grea 
De care fug cu toţi - hălăduieşte 
Stingher precum ocara. Vin şi alţii. 
(Intră alti slujitori.) 
Flavius: 
Moloz al unei case dărâmate! 
Al treilea slujitor: 
Dar inimile noastre poartă, totuşi, 
Veşmântul lui - citesc pe-al vostru chip; 
Suntem tovarăşi şi-i slujim mâhnirii; 
Ni-e vasul spart, iar noi, corăbierii, 
Pe puntea ce se-afundă, ascultăm 
Cumplitul val; văzduhul - marea noastră - 
Ne-o răzleţi curând. 
Flavius: 
lubiţi prieteni, 
Frăţeşte să-mpărţim ce mi-a rămas. 
De dragul /ui, oricând ne-om mai vedea, 

să fim tovarăşi; capul să-l clătim, 
Rostind prohod apusului noroc: 
„Am cunoscut un trai mai bun”. Luaţi toţi, 
(Dându-le bani.) 
Întindeţi mâna... Fără vorbă... Luaţii 
Plecăm săraci, în tânguiri bogaţi. 
(Slujitorii se imbrățişează, plecând care încotro.) 
Ah, grea năpastă-adusă de belşug! 
Au oare bogăţiile vreun preţ 
Când zămislesc doar lipsuri şi dispreţ? 
Pe cine păcăleşte slava? Visul 
Prieteniei cine-l mai trăieşte 
Când strălucirea şi averea sunt, 
Ca şi prietenii, spoială? Timon, 
Ţi-e inima de vină; dărnicia 
Te-a prăpădit. Minune peste fire-i 
Când cel mai mare-al omului păcat 
E facerea de bine! Milostiv 
O să se-ncumete să fie cine? 
Căci bunătatea plămădeşte zei 
Şi surpă oameni. Dragul meu stăpân, 
Prea norocit spre-a căpăta osândă, 
Bogat spre-a fi nefericit, averea 
Ţi-e astăzi suferinţa. Nobil om! 
Acest sălaş de scorpii, nu prieteni, 
L-a părăsit, de scârbă clocotind 
Şi-asupră-i neavând nici bani, nici hrană! 
Eu am să-i caut urma peste tot. 
Nu, nu, de Timon Flavius n-o să fugă! 
Un galben cât mai am, îi voi fi slugă! 
(lese.) 

Pădure. În faţa peşterii lui Timon. 
Intră Timon. 


Timon: 
O, soare dătător de vieţi, ridică 
Duhoarea din pământ; sub crugul lunii, 
Văzduhul înciumează-l!“* Pentru gemeni 
- Al unei zămisliri şi naşteri rod - 
Croieşte drum furcat; cel mare, iată, 
De sus priveşte spre cel mic; chiar firea, 
De răni împresurată, rabdă greu 
Povara prisosinţei - şi aceasta, 
Nesocotind a' firii legi. 

Înalţă-l pe calic, pe domn doboară-l; 
Dă-i senatorului ocara stirpei, 
Milogului, din naştere cinstire, 

Pe bou păşunea îl îngraşă; lipsa 
II face slab. Cine cutează, cine 
să spună bărbăteşte: „Omu-acesta 
Trăieşte linguşind?” De este unul, 
Cutează toţi! Cel ce-i mai jos cu-o treaptă 
Pe cea de sus o linge; prea-învăţatul 
Se pleacă-n faţa prostului de aur; 
Sunt strâmbe toate - drept nu e nimic 
In firea noastră blestemată,-afară 


42 În conformitate cu cosmologia lui Ptolomeu (?-151 e.n.), numai 
spaţiul dintre lună şi pământ era supus schimbărilor, tot ce era 
dincolo de lună neputând fi în puterea vreunor influenţe 
distrugătoare. Ca urmare, Timon se adresează soarelui, care este 
considerat, în mod obişnuit, creator al vieţii, să-şi inverseze 
caracterul şi să distingă prin infectarea atmosferei (înțelegând 
ciuma, în acele timpuri) întreg spaţiul sublunar, pentru a distruge 
neamul omenesc. 

De-al mârşăviei drum. Urâte fie 
Ospăţul şi-mbulzeala omenească! 
De semeni silă mi-e - ca şi de mine! 
Piei, neam de om! Pământ, dă-mi rădăcini! 
(Sapă.) 
Acei ce caută ceva mai bun, 
să afle-n tine cea mai rea otravă! 
Cum? Aur? Lucitor? De preţ? Nu, zei, 
Nu m-am rugat degeaba. Rădăcini! 
_ Atat cât este-aici va preschimba 
In alb ce-i negru şi-n frumos ce-i hâd; 
Ce-i rău va face bun; ce-i josnic, nobil; 
Bătrânii vor fi tineri, iar cei laşi, 
Viteji neîntrecuţi. Cum, zei? De ce? 
Un pumn va vinde preoţi şi argaţi 
Şi perna o va smulge de sub capul 
Unui erou”. Acest sclav arămiu 
Desferecă şi ferecă religii; 
Pe blestemaţi îi binecuvântează; 
Dă leprei nuri; cinsteşte pe tâlhari 
Cu cinuri şi-nchinare şi-i aşează 
În rândul senatorilor; tot el 
l-aduce-un nou bărbat vădanei slute 
Şi-nmiresmează ca pe-o zi de mai 
Pe-aceea ce deschide-atât de larg 
Buboaiele şi botniţa. Lut scârnav, 
Codoaşă-a omenirii ce stârneşti 
Dihonii şi războaie-ntre popoare, 
_ Am să te-aduc la rostul tău. 
(In depărtare se aude un marş.) 


43 Pentru a-l ucide apoi înăbuşindu-l cu perna, cum au procedat 
asasinii trimişi de Richard al III-lea cu cei doi fii ai regelui Edward al 
IV-lea omorâţi în Turnul Londrei. 

Cum? Tobe? 
Eşti viu, dar eu te-ngrop; tâlhar voinic, 
Tu umbli-n timp ce purtătorii tăi 
Nu pot să stea-n picioare de podagră! 
Un pumn - de cheltuială. 
(Opreşte un pumn de galbeni.) 
(Intră Alcibiade, cu surle şi tobe, ca în vreme de 
război; Phrynia şi Timandra.) 
Alcibiade: 
Tu, cine eşti? 
Timon: 
O fiară, ca şi tine. 
Să-ţi roadă viermii inima, fiindcă 
Mi-ai arătat ochi omeneşti din nou! 
Alcibiade: 
Cum te numeşti? De om îţi este silă, 
Tu însuţi om fiind? 
Timon: 
Sunt mizantrop“ şi îi urăsc pe oameni. 
Păcat că nu eşti câine, căci atunci - 
Mai ştii? - te-aş îndrăgi. 
Alcibiade: 
Eu te cunosc; 
Dar soarta ce-ai avut îmi e străină. 
Timon: 
Şi eu te ştiu; dar nu doresc să aflu 
Mai mult de-atât. Urmează-ţi toba; ţărna 
Cu sânge omenesc vopseşte-o-n roşu; 


44 Faptul că Timon se declară „mizantrop” el însuşi, pare să se fi 
datorat, după părerea unor comentatori ai piesei de faţă, unui 
pasaj din traducerea lui Plutarh de către Th. North, în care istoricul 
grec afirmă: „Antoniu urmează viața şi exemplul lui Timon 
Mizantropul, Atenianul. Cele spuse de Platon şi Aristofan constituie 
mărturii privitor la ce fel de om era Timon Mizantropul”. 

Canonul, legea laică sunt aspre; 
Războiul cum să fie? Târfa asta, 
La-nfăţişare heruvim, mai crudă-i 


Ca spada ta. 
Phrynia: 
Ha! Putrezească-ţi gura!” 
Timon: 
Nu te sărut; căci, astfel, putregaiul 
La gura ta s-ar reîntoarce. 
Alcibiade: 


Dar... Timon, cum de te-ai schimbat? 

Timon: 

Ca luna, 
Când raze nu mai dă - căci nu mai are. 
Atât că eu nu mă-nnoiesc ca ea; 
Sori n-am aflat să mă-mprumute. 
Alcibiade: 
Timon, 
Cum pot s-arăt că-ţi sunt prieten bun? 

Timon: 

Doar întărind părerea mea. 

Alcibiade: 

Adică? 

Timon: Făgăduieşte-mi prietenia, dar nu săvârşi 
nicio faptă de prieten. Dacă nu făgăduieşti nimic, să 
te pedepsească zeii că eşti om! Dacă săvârşeşti 
ceva, să te nimicească pentru că eşti om! 

Alcibiade: 

Am auzit de păsurile tale. 

Timon: 


45 Aluzie la faptul că acei care transmiteau bolile venerice erau 
ucişi. Phrynia îl blestemă pe Timon să se îmbolnăvească de sifilis 
pentru a fi astfel expus uciderii. 

Când soarta-mi surâdea, le-ai şi văzut. 
Alcibiade: 
Le văd acum; alt'dată, huzureai. 
Timon: 
Al tău e-„acum”; te-ajuţi cu două fleoarţe. 
Timandra“: 
Acesta-i atenianul răsfăţat, 
De-o lame proslăvit? 


Timon: 
Tu eşti Timandra? 
Timandra: 
Da. 
Timon: 


Fii târfă pururi; cei cu cari te culci 
Nu te iubesc; tu, dă-le boli, păstrânducţi 
Doar pofta lor; răstimpul de plăceri 
Să-ţi fie de priinţă; pune robii 
Să-ţi umple baia; la asud şi post 
Trimite-i pe îmbujoraţii tineri. 
Timandra: 
În ştreang vedea-te-aş, monstrule! 
Alcibiade: 
Timandra, 
Să-l ierţi - căci mintea lui s-a înecat 
În marea de necazuri. Vrednic Timon, 
Am bani puţini şi, zilnic, lipsa lor 
Săracă oastea mea o răzvrăteşte. 
Aflat-am cu mâhnire că Atena, 
Uitând ce om ai fost, ce fapte mari 


46 Timandra era numele uneia dintre ţiitoarele lui Alcibiade, 
menţionată în traducerea operei lui Plutarh de către North. 
Timandra „la înmormântat pe Alcibiade cu toată cinstirea pe care 
i-a putut-o arăta”, după ce acesta a fost ucis. 

Ai săvârşit când neamuri megieşe 
S-au abătut asupră-i şi doar tu, 
Cu paloşul şi banii... 
Timon: 
Porunceşte 
Să bată-n darabane şi... te cară! 
Alcibiade: 
Ce milă mi-e de tine! Ţi-s prieten... 
Timon: 
Ţi-e milă, dar în pace nu mă laşi. 
Mă simt mai bine singur. 


Alcibiade: 
Am plecat. 
la banii ăştia. 
Timon: 
Nu - nu-i pot mânca. 
Alcibiade: 


Când am să-i nimicesc pe-atenieni... 
Timon: 
Lupţi împotriva lor? 
Alcibiade: 
Şi cu temei! 
Timon: 
Răpună-i zeii prin izbânda ta, 
Apoi să vii şi tu la rând! 
Alcibiade: 
Eu, Timon? 
Timon: 
Da, da, căci omorându-i pe mişei, 
Născut ai fost spre-a-mi cuceri cetatea! 
la-ţi banii, pleacă; ia-ţi-i, nu mai sta. 
Fii ciuma aştrilor cu care Zeus 
Păleşte greu, văzduhul otrăvind, 

Cetăți prea desfrânate; spadei tale 


Niciunul să nu-i scape. Nu-l cruța 
Pe moşul cel cărunt, cinstit de toţi - 
E-un cămătar; loveşte-o pe matroană! 
Cinstit e doar veşmântul, ea e-o târfă; 
Să nu-ţi tocească-al săbiei tăiş 
Obrazul de fecioară; cei doi sâni 
Ce-mpung, prin panglici, ochii de bărbat, 
Nu ştiu ce-i mila şi-n a vieţii carte-s 
Trecuţi ea trădători; să nu cruţi pruncul 
Ce, gungurind, îi moaie pe neghiobi; 
Socoate-l pui de lele: un oracol 
A hotărât să mori de mâna lui”. 
Fă-l mii fărâme! Jură moarte vieţii! 
Pe ochi şi pe urechi îmbracă-ţi zale, 
Pe cari să nu le poată sfredeli 
Nici ţipătul de mamă sau sugaci, 
Nici sângele veşmintelor de preot. 
Ostaşii ţi-i plăteşte cu-aceşti bani; 
Dă iama-n toţi iar când vei fi sătul, 
să pici şi tu. Nu scoate-o vorbă! Pleacă. 
Alcibiade: 
Mai are aur? Banii am să-ţi iau, 
Nu însă şi povata. 
Timon: 
la ce pofteşti - şi zeii te trăsnească! 
Phrynia şi Timandra: 
Ne dai şi nouă, Timon? Mai ai bani? 
Timon: 
Destul ca târfele şi verigaşii 
Să-şi schimbe rostul lor. Sus şorţul, scârbe! 


47 Aluzie la legenda lui Oedip, la naşterea căruia un oracol a 
prezis că îşi va ucide tatăl. 

Pe jurământul vostru preţ nu pun, 
Deşi juraţi atât de crunt că zeii, 
Când vă aud, sunt zgâlţâiţi de friguri, 
Deci, nu juraţi - mă-ncred în firea voastră; 
Rămâneţi târfe veşnic, iar pe-acela 
Ce vrea prin grai cucernic să vă schimbe 
Ademeniţi-l iscusit, îl ardeţi 
Şi-i dovediţi că focul vi-i mai tare 
Ca aburul ce-l scoate - nu trădaţi!“* 
Dar şase luni să înduraţi într-altfel: 
Vă-mpodobiţi neajutorata ţeastă 
Cu chică de la morţi“ - chiar spânzurați; 
Purtaţi-o şi trădaţi cu ea, curvind. 
Sulemeniţi-vă pân’ ce şi-un cal 
Se va putea-ngloda pe faţa voastră. 
Şi... parte să n-aveţi! 
Phrynia şi Timandra: 
Mai dă-ne bani! 
În schimbul lor vom face orişice! 


48 Sensul celor spuse de Timon este ca prostituatele să nu-şi 
trădeze profesiunea şi, prin urmare, atunci când cineva le ţine 
vreo predică încercând să le convertească la o comportare 
conform moralei generale, ele să nu se lase influențate de 
predicator ci, dimpotrivă, să-l transforme pe acesta într-un client al 
lor şi să-l îmbolnăvească. 

49 In jurul anului 1595 s-a introdus în Anglia moda unor coafuri 
foarte bogate, ceea ce a avut ca urmare crearea unei situaţii 
foarte periculoase pentru copiii care umblau singuri pe străzi. 
Numeroase femei îi aşteptau să apară pe străzile mai lăturalnice, îi 
momeau să le însoţească în locuri mai retrase şi le tăiau apoi 
părul. Totodată, deoarece chelirea era considerată drept o 
consecinţă a bolilor venerice, industria perucilor era şi ea în floare, 
necesitând procurarea părului chiar şi de la morţi, chelia apărând 
nu numai ca o dovadă ruşinoasă împotriva celor care şi-o 
expuneau, dar şi ca un motiv pentru evitarea persoanelor 
respective, capabile să transmită boala şi altora. 

Timon: 
Însămânţaţi de-a pururi frenţea! 
Băgaţi-o în ciolanele de om, 
Cosind ţurloaiele şi înmuind 
Puterea călăreţului. Prefaceţi 
Ce glas are un clănţău în horcăit”, 
Ca să nu apere ce-i strâmb şi nici 
să trâmbiţe chichiţe; înălbiţi”! 
Pe famenul ce-afuriseşte carnea, 
Cu toate că nu crede-n spusa lui. 
Jos nasul!” La pământ cu el, cu nasul 
A’ cărui nări adulmecă întruna, 
Spre-al său folos, din bunul tuturor! 
Lăsaţi-l chel pe laşul cu zulufi, 
lar pe războinicul fălos dar teafăr” 
Umpleţi-l de dureri; pe toţi umpleţi-i, 
Ca prin lucrarea voastră să secaţi 
Izvorul vârtoşiei. Luaţi, luaţi aur - 
să vă răpună el aşa cum voi 
Pe alţii îi răpuneţi; şi noroiul 
Pe toţi să vă îngroape! 
Phrynia şi Timandra: 
La bani mai mulţi, mai multe sfaturi, Timon. 
Timon: 
Mai mult dezmâăţ, mai multe molimi, nu? 


50 Glasul spart, devenind horcăit, era o altă consecinţă a sifilisului, 
care provoca ulceraţii ale laringelui. 
51 lInălbirea timpurie a părului era la rândul ei considerată o 
consecinţă a sifilisului. 
52 Descompunerea nasului era unul dintre cele mai obişnuite 
simptome ale sifilisului, în Anglia vremii lui Shakespeare. 
53 Ironie la adresa fanfaronilor care se lăudau cu faptele lor 
vitejeşti, deşi, pe câmpul de luptă se ţineau cât puteau mai 
departe de duşmani. 

V-am dat doar o arvună. 
Alcibiade: 
Toboşari! 
Acum, înspre oraş! Cu bine, Timon; 
Dac-o să-mi meargă-n plin, mă reîntorc. 

Timon: 

lar dac-o fi aşa cum vreau, nicicând! 
Alcibiade: 

Făcutu-ţi-am cândva vreun rău? 


Timon: 
Da, da; 
Nu mi-ai vorbit de bine? 
Alcibiade: 
E un rău? 
Timon: 


E-o lecţie de fiecare zi! 
Hai, pleacă; ia şi haitele cu tine. 
Alcibiade: 
Prea îl jignim. Să mergem, 
Bateţi, tobe! 
(Tobele bat. Alcibiade, Phrynia şi Timandra ies.) 
Timon: 
Sătulă de cruzimea omenească, 
Flămândă-i firea! 
(Sapă.) 
Maică-a tuturor, 
Din matca şi din sânuc-ţi necuprins 
Răsare şi trăieşte tot; plămada 
Ce-ţi naşte-odorul, pe-ndrăzneţul om, 
Dă viaţă broaştei negre şi năpârcei, 
Şopârlei, şarpelui înveninat 
Şi-atâtor urâciuni pe cari, sub boltă, 

Le-nvie focul lui Hyperion”. 
Dă-i celui ce-ţi urăşte fiii-oameni 
Un biet lăstar din sânul tău mănos! 
Prea des zămislitoarea-ţi matcă seac-o, 
să nu mai nască nemulţumitori! 
Plodeşte urşi, lupi, tigri şi balauri 
Şi lighioane noi pe care încă 
În templul de azur” nu le-ai adus. 
O rădăcină... iat-o! Mulţumesc. 
Usucă-ţi iarba, vinele şi viţa 
Din care omul nemulţumitor 
Îşi gată feluri grase şi rachie 
Ce mintea lui curată o-mbâcsesc 
Şi-o văduvesc de judecată. 
(Intră Apemantus.) 
Alt om? Ciumat, ciumat să fie! 
Apemantus: 
M-au îndrumat încoace; mi s-a spus 
Că felul meu de-a fi îţi e pe plac. 
Timon: 
Te şi maimuţăresc - căci, din păcate, 
Cotarle n-ai - găsi-te-ar neputinţa! 
Apemantus: 
E doar o boală-a-firii - înţeleg - 


54 În mitologia greacă, Hyperion era unul dintre cei şase fii ai lui 
Uranus (cerul) şi ai Geei (pământul), numiţi titani. El este tatăl lui 
Helios (soarele) şi al Selenei (luna). Homer, autorul /iadei şi 
Odiseei, - care se presupune că s-ar fi născut în jurul anului 850 
î.e.n. - spune că Helios se înalţă din ocean în răsărit, traversează 
cerul şi coboară în ocean când apune. 

Uneori, în literatura Renaşterii, ca în cazul de faţă, e numit 
Hyperion, deşi după detronarea titanilor de către fiii lui Cronos, 
conduşi de Zeus, Hyperion nu mai putea fi zeul soarelui, întrucât 
Helios preluase această calitate. 

55 Metaforă desemnând cerul. 

Ipohondrie jalnică, născută 
De vitregii. Dar ce-i cu-acest hârleţ? 
Parcă-ai fi rob! Şi păsul din priviri! 
Linguşitorii tăi mai poartă purpuri, 
Beau vin şi dorm pe moale, mângâind 
Bolnave ţiitoare-nmiresmate. 
Cât despre Timon, l-au uitat de mult. 
să nu jigneşti pădurile acestea, 
Făcând pe cârcotaşul înţelept. 
Acum fii tu linguşitor, răzbind 
Prin ceea ce te-a doborât; genunchiul 
Îndoaie-l şi doar suflul unui om 
Tichia să ţi-o scoată; viciul lui 
Tu laudă-l; ţi s-a vorbit aşa; 
Urechea ţi-ai plecat-o ca birtaşul 
Ce cată-n coarne şi la hoţi; drept este 
Să fii tâlhar; de-ai mai avea bănet, 
L-ai da mişeilor. Nu fi ca mine. 
Timon: 
M-aş lepăda de mine însumi dacă 
Aş fi ca tine. 
Apemantus: 
Cum te-ai lepădat 
Fiind atâta vreme un nebun 
Şi-acum un prost. Crezi că văzduhul rece, 
Acest zburatic cămăraş al tău, 
Îţi va-ncălzi cămaşa? Că-aceşti pomi, 
Mai vârstnici decât vulturii pleşuvi, 
Pe urma-ţi au să umble precum paijii? 
Sau că-ngheţatul candel din pârâu 
Îţi va aduce vin fierbinte-n zori 
Ca să te scape de mahmurul nopţii? 
Pe nume cheamă toată ziditura 

Ce, despuiată vieţuind, înfruntă 
Neiertătorul cer; căscate scorburi 
Ce-n iureşul stihiilor stârnite 
Răspund în faţa firii - pe ei roagă-i 
să te ridice-n slăvi... Atunci vei şti... 
Timon: 
Eşti un nătâng - te rog să pleci. 
Apemantus: 
Nicicând 
Nu te-am iubit mai mult decât acum. 
Timon: 
Îmi eşti şi mai nesuferit. 
Apemantus: 
De ce? 
Timon: 
Fiindcă măguleşti nenorocirea. 
Apemantus: 
Nu măgulesc; dar spun că eşti un laş. 
Timon: 
De ce m-ai căutat? 
Apemantus: 
Ca să te mânii. 
Timon: 
Ca răii şi bufonii! Meseria 
Îţi place, oare? 


Apemantus: 
Mult! 
Timon: 
Alt potlogar! 
Apemantus: 


Ast rece - acru chip dacă ţi-l luai 
Spre-a-ţi pedepsi mândria, pricepeam; 
Pe când aşa - ai fost silit. N-ai vrea, 

De nu erai calic, să fii domn iară? 
Cel nevoiaş - de este mulţumit - 
Mai mult ca strălucirea vieţuieşte; 
ÎI lasă-n urma sa pe nesătul 
Ce, veşnic îmbuibat, se plânge veşnic. 
Nenorocit cum eşti, ar trebui 
Cu-nfrigurare moartea să ţi-o ceri. 
Timon: 

Tu mă numeşti nenorocit? Tu, sclavul 
Pe care braţul gingaş al Fortunei 
Nicicând nu l-a înlănţuit cu drag? 

Tu, câine din născare? Dacă tu 
Ai fi urcat, din scutec, precum noi, 
Ce trepte-a pregătit această lume 

Acelor care pururi poruncesc 
Slujbaşilor de jos, te-ai fi-nglodat 

În benchetul de obşte; tinereţea 

Ai fi sleit-o-n zeci de paturi moi; 

Şi-atunci preceptul rece-al judecății 

Nicicând nu l-ai mai fi-nvăţat, gonind 

Pe urma-mbietorului vânat. 

Ci pentru mine, Apemantus, lumea 
Cofetărie - a fost; guri, limbi, ochi, inimi, 
Când le dădeam porunci, mi-au prisosit; 

De mine s-au lipit, fără de număr 

Cât frunza pe stejar, şi-n fapt de iarnă 

De ramuri s-au desprins şi m-au lăsat 

Ssă-nfrunt viforniţele gol; nu-i lesne 
Să-ndur ce-ndur, când n-am ştiut în viaţă 

Decât urcuş; ci tu te-ai zămislit 

În suferinţi şi vremea te-a călit. 

De ce-l urăşti pe om când niciodată 

El nu te-a măgulit? De dat, ai dat cândva? 

De vrei să-njuri, pe tatăl tău înjură-l; 
Înjură ticălosul care, silnic, 

Plămadă-ntr-o miloagă a vârât 
Şi te-a-ntrupat prin stirpe trenţăros. 

la-ţi tălpăşiţa! Dacă n-ai fi fost 
Din oameni cel mai rău, erai acum 

Lingău şi linge-blide. 


Apemantus: 


Mai eşti mândru? 


Timon: 


Mai sunt - că nu-s ca tine. 


Apemantus: 


lară eu 
Că n-am fost mână spartă. 


Timon: 


Eu - că sunt: 
Averea-mi de-aş putea s-o bag în tine, 
De price nu m-aş pune să o spânzuri! 
Drum bun. De ce nu-i viaţa din Atena 
Îngrămădită-aici? 


(Roade o rădăcină.) 


Aş murseca-o 
Ca pe acest lăstar. 


Apemantus: 


la, drege-ţi pofta. 


(Îi oferă o rădăcină.) 
Timon: 


Întâi să-mi dregi singurătatea - pleacă. 


Apemantus: 


Şi eu pe-a mea, lăsându-te aici. 


Timon: 


N-ai drege-o astfel; ai cârpi-o doar. 
Şi încă n-ar fi rău! 

Apemantus: 

Atenei ce să-i duc din parte-ţi? 

Timon: 

Pe tine - valvârtej! Dacă voieşti, 
Vesteşte-i că am bani; priveşte: am! 
Apemantus: 
Aici n-au niciun rost. 
Timon: 
Ba, cel mai bun; 
Căci dorm şi nu-s tocmiţi să facă rău. 

Apemantus: 

Noaptea cum dormi? 

Timon: 

Sub ceea ce-i deasupra. 
Tu - ziua unde te hrăneşti? 

Apemantus: Acolo unde pântecul găseşte merinde 
sau, mai degrabă, acolo unde le mănânc. 

Timon: Ah, dacă, otrava ar fi ascultătoare şi mi-ar 
cunoaşte gândul! 

Apemantus: Ce i-ai porunci să facă? 

Timon: Să-ţi dreagă bucatele. 

Apemantus: Nu ai cunoscut niciodată cumpăna 
firii omeneşti, ci numai vârfurile celor două capete. 
Când erai gătit cu aur şi înmiresmat cu parfumuri, îşi 
băteau joc de tine pentru prea mult dichis; îmbrăcat 
în zdrenţe cum eşti, s-a dus naibii dichisul - eşti 
disprețuit pentru ceea ce îi este potrivnic. Uite nişte 
moşmoane - mănâncă-le. 

Timon: Nu mă hrănesc cu ceea ce urăsc. 

Apemantus: Urăşti moşmoanele? 

Timon: Da - cu toate că seamănă cu tine; sunt 
dulci-acrişoare, şi-aşa, şi-aşa. 

Apemantus: Dacă i-ai fi urât pe oamenii dulci- 

acrişori mai devreme, te-ai fi iubit acum pe tine 
ceva mai mult. Ai cunoscut vreun fiu risipitor care să 
fi fost iubit pentru averea lui? 

Timon: Cunoşti pe cineva care să fi fost iubit fără 
averea de care pomeneşti? 

Apemantus: Eu sunt acela. 

Timon: Adevărat; ai avut atâta stare ca să fii în 
stare să ţii un câine. 

Apemantus: După părerea ta, care fiinţe anume 
pe lumea asta s-ar putea cel mai îndeaproape 
asemui cu linguşitorii tăi? 

Timon: Cel mai îndeaproape? Femeile; dar bărbaţii 
- bărbaţii sunt chiar întruchiparea  lingugşirii. 
Apemantus, ce-ai face tu cu lumea, dacă s-ar afla în 
puterea ta? 

Apemantus: La fiare-aş da-o ca să scap de 
oameni. 

Timon: Şi ai vrea să te prăbuşeşti o dată cu 
oamenii şi să rămâi fiară printre fiare? 

Apemantus: Da, Timon. 

Timon: Împlinească-ţi zeii dorinţa de fiară! Dacă ai 
fi leu, te-ar înşela vulpea; dacă ai fi miel, vulpea te- 
ar mânca; dacă ai fi vulpe, leul te-ar bănui dacă, din 
întâmplare, ai fi învinovăţit de măgar; dacă ai fi 
măgar, te-ar chinui prostia şi ai fi veşnic un prânz 
îmbietor pentru lup; dacă ai fi lup, te-ar pune pe 
jăratec lăcomia şi nu o dată ţi-ai primejdui viaţa ca 
să-mbuci ceva; dacă ai fi inorog”*, mândria şi mânia 


56 Aluzie la legenda care spune că inorogul (licornul), o fiinţă 
foarte mândră de frumuseţea şi puterea sa, e cuprins de o furie 
nebună la vederea duşmanului său de moarte, leul, aşa încât 
năvăleşte asupri acestuia fără să se mai gândească ce face. Leul, 
care ştie cum să-l învingă, se aşează în dreptul unui copac gros şi 
sare într-o parte în momentul în care inorogul e numai la o mică 

te-ar nimici, făcând din tine însuţi jertfa furiei tale; 
dacă ai fi urs, te-ar omori calul; dacă ai fi cal, te-ar 
încolţi leopardul; dacă ai fi leopard, ai fi văr bun cu 
leul şi petele celor de un neam cu tine ar unelti 
împotriva vieţii tale; ai fi ferit numai sihăstrindu-te - 
şi apărat, nefiind faţă. Ce fel de fiară ar trebui tu să 
fii ca să nu cazi pradă altei fiare? Şi în ce jivină te-ai 
şi preschimbat de nu-ţi mai dai seama cât ai pierde 
preschimbându-te? 

Apemantus: Dacă ar fi cu putinţă să-mi faci 
plăcere vorbind, de data aceasta ai fi nimerit-o, să 
ştii! Republica Atenei a devenit codru al fiarelor. 

Timon: În ce chip a spart măgarul zidurile că tu te 
afli în afara cetăţii? 

Apemantus: Se apropie un poet si un pictor” - 
blestemul meu este să te aduni cu ei! Şi cum mi-e 
frică să nu mă molipsesc, să-mi văd de drum; când 
n-am să ştiu ce să fac, te mai cercetez. 

Timon: Când n-o să mai fie nimic viu în afară de 
tine, vei fi binevenit. Mi-aş dori mai degrabă să fiu 
câinele unui cerşetor decât Apemantus. 

Apemantus: 

Eşti tichiuţa proştilor din lume. 

Timon: 

De-ai fi curat ca să te pot scuipa! 

Apemantus: 

Căzut eşti mult prea jos ca să te-njur! 

Timon: 


depărtare de el. Dus înainte de viteza cu care se repede asupra 
leului, inorogul îşi înfige cornul în trunchiul copacului, rămânând 
astfel imobilizat şi devenind o pradă uşoară pentru leul care a ştiut 
cum să-l înşele. 

57 Apemantus îi vede venind din depărtare. Totuşi, înaintea lor, 
vor intra tâlharii în scenă. 

Tâlharii sunt cinstiţi pe lângă tine! 
Apemantus: 
Nu-i lepră-afar' de ce scoţi tu din gură... 
Timon: 
.„. Atunci când numele-ţi rostesc. 
Te-aş bate, dar mă murdăresc pe mâini. 
Apemantus: 
Usca-ţi-le-ar cuvântul ce-l rostesc! 
Timon: 
Lepădătură de căţea râioasă! 
La gândul că eşti viu, îmi ies din fire; 
lar când te văd, îmi vine să leşin. 
Apemantus: 
Plesnire-ai să plesneşti! 
Timon: Piei, urâciune! Păcat de piatra cu care dau 
în tine! 
(Azvârle cu o piatră în Apemantus.) 


Apemantus: 
Fiară! 
Timon: 
Târâtură! 
Apemantus: 
Broască râioasă! 
Timon: 


Tâlhare! De trei ori tâlhar! Mi-e silă 
De-această lume strâmbă; nu-ndrăgesc 
Decât ce e de primă trebuinţă. 

- Găteşte-ţi, dar, mormântul, Timon. Dormi 
Pe ţărmul unde spuma dalbă-a mării 
Spre lespede se va-mbia mereu! 

Fă-ţi epitaful - moartea ta să fie 
Semn pentru alte vieţi şi mărturie! 

- Blând gâde-al regilor! 

(Privind aurul.) 
Tu, ce-nvrăjbeşti 
Pe fiu şi tată! Mânjitor lucios 

De ne-ntinate paturi a' lui Hymen”"! 

Tu, Marte preaviteaz! Tu, peţitor 

De-a pururi tânăr, gingaş şi iubit, 
Topind cu-a ta roşeaţă neaua sacră 

Din poalele Dianei! Zeu aievea 

Care-ntorleci şi faci să se sărute 

Ce nu se poate-utorloca! Tu, care, 
În mii de limbi, desfereci mii de tâlcuri! 
Tu, marea piatră de-ncercare! lată 
Că omul, robul tău, se răzvrăteşte; 
Ci tu, prin marea ta virtute, fă 
Ca fiarele, în haosul acesta, 
Să stăpânească lumea! 
Apemantus (venind în față): 
Bine-ar fi! 
Dar... după moartea mea. Am să le spun 
Că ai grămezi de aur - şi-n curând 
Vei fi împresurat. 


Timon: 
Împresurat? 
Apemantus: 
Da. 
Timon: 
Pleacă, hai! 
Apemantus: 


58 Zeul căsătoriei, imaginat ca un tânăr frumos. Era invocat în 
cântecul miresei şi la început denumea însuşi cântecul, devenind 
zeu mai târziu. Era considerat fiul lui Apollo şi al uneia dintre cele 
nouă muze. În operele de artă e reprezentat ca un tânăr ţinând 
într-o mână o torţă împodobită, de felul acelora care se aprindeau 


la nunţi, iar în cealaltă mână un văl de mireasă. 

Trăieşte şi iubeşte-ţi 
Restriştea! 
Timon: 
În ăst fel doresc să mor! 
(Apemantus iese.) 
Şi nimănui n-am să rămân dator! 
Alţi oameni? lar? Mănâncă şi-i urăşte. 

(Intră tâlharii.) 

Primul tâlhar: Dar pe unde să fie aurul ăsta al lui? 
Cred că e o nimica toată, bruma din ce i-a mai 
rămas. Lipsa de bani şi prietenii care s-au lepădat 
au făcut din el un ipohonaru. 

Al doilea tâlhar: Se zvoneşte că ar avea adevărate 
comori. 

Al treilea tâlhar. Să cădem asupra lui: dacă nu-i 
pasă de aur, o să ni-l dea fără multă tevatură; dar 
dacă ţine omul morţiş să-l ferească, cum să punem 
mâna pe el? 

Al doilea tâlhar: Adevărat; nu poartă aurul asupră- 
i, l-a ascuns undeva. 

Primul tâlhar: Nu cumva e chiar el? 

Tâlharii: Unde? 

Al doilea tâlhar: Cam aşa ar trebui să arate. 

Al treilea tâlhar: El e - îl cunosc. 

Tâlharii: Bine te-am găsit, Timon. 

Timon: Hoţi? 

Tâlharii: Nu hoţi, ostaşi. 

Timon: Da, şi ostaşi: şi oameni. 

Tâlharii: Hoţi nu, ci oameni tare strâmtoraţi. 

Timon: 

Nevoia voastră cea mai mare este 
Că vreţi prea mult; de hrană duceţi lipsă? 
Priviţi, pământul are rădăcini; 

Pe-o milă-n jur sunt sute de izvoare; 
Găsiţi măceş - sau ghindă de stejari; 
Pe orice tufă, gospodina fire 
Vă-ntinde masă mare; ce lipseşte? 
Primul tâlhar: 
Noi nu trăim cu iarbă, apă, boabe: 
Nu suntem lighioane, peşti sau păsări. 
Timon: 
... Şi nici pe-acestea voi nu le mâncaţi! 
Voi vă-nfruptaţi cu oameni; dar mă bucur 
Că sunteţi hoţi pe faţă; că nu luaţi 
Cu chip de sfânt; în cinul îngrădit, 
Hoţia-i nengrădită. Hoţii mei, 
Luaţi aur! Sugeţi sângele din viţă, 
Pe-al vostru-nfierbântându-l pân’ la clocot, 
Ca să scăpaţi de ştreang! Fugiţi de vraci; 
Otravă-i leacul lui şi căsăpeşte 
Mai abitir decât ştiţi voi fura; 
Luaţi pungile cu viaţa dimpreună 
- Lucraţi frumos - sunteţi de meserie. 
Nenumărate-s a’ hoţiei pilde. 
Nu-i soarele un fur ce pradă marea 
Când o atrage? Luna e-o hoţoaică 
Ce-şi fură focul palid de la soare; 
Şi marea, când în valu-i mişcător 
Preschimbă luna-n lacrime sărate; 
Pământul e un hoţ, căci se hrăneşte 
Cu-ngrăşământul cel borât de toţi; 
Orice e-un hoţ; iar legile ce-atât 
Vă tot strunesc prin aspra lor putere 
Au slobozit hoţia. Daţi-i drumul - 
Nu vă iubiţi; prădaţi-vă. 
(Le dă aur.) 
si 97 = 


Opere Complete Volumul 7 
Luaţi, luaţii 

Tăiaţi gâtleje - orice nou-venit 

E-un hoţ. Vă duceţi în Atena 
Şi spargeţi prăvălii: tot ce furaţi 

E pradă de la lotri; nu v-abată 

Puţinul ce vi-l dau; şi pân’ la urmă, 
să vă răpună aurul! Amin! 

(Timon se retrage în pateră.) 

Al treilea tâlhar: Tot îndemnându-mă să nu mă las 
de meserie, mai-mai că m-a scârbit de ea. 

Primul tâlhar: Ne dă poveţe ca să cunoaştem 
răutatea omenească, nu ca să izbândim mai bine în 
meserie. 

Al doilea tâlhar: Am să-l cred ca duşman, atunci, şi 
am să mă lepăd de îndeletnicire. 

Primul tâlhar: Mai întâi să vedem că s-a făcut pace 
în Atena: oricât de nenorocite ar fi vremile, omul tot 
poate fi cinstit! 

(Tâlharii ies. Intră Flavius.) 

Flavius: 

Ah, zei! Stăpânul meu e omu-acela 
Calic şi prăpădit 
Ce-abia se ţine pe picioare? 
Vai ţie, vistier de fapte bune 
Chivernisite prost! 
Cum s-a schimbat la faţă cinstea 
Din pricina nevoii! 

Ce poate fi mai strâmb. Mai hâd, decât 
Prietenul ce-ţi dă un sfat urât? 
Cu lumânarea-i caii în aceşti ani 
Pe cei care-i iubesc şi pe duşmani! 
Potrivnicul făţiş mai mult îmi place 
Decât prietenul hain ce tace. 


~ 98 — 


William Shakespeare 
M-a oblicit; să-ncerc a-i zugrăvi 
Neprefăcuta mea durere; gata-s 
Pe viaţă să-l slujesc. Stăpâne-al meu! 
(Timon iese din peşteră.) 


Timon: 

Tu cine eşti? Piei! 
Flavius: 

M-ai uitat, stăpâne? 
Timon: 


De ce mă-ntrebi? Pe oameni i-am uitat, 
Deci şi pe tine, om de te numeşiti. 
Flavius: 
O biată slugă-a ta cinstită sunt. 
Timon: 
Atunci, nu te cunosc; 
În jurul meu n-a fost un om cinstit: 
Au fost cu toţii hoţi, hrănind tâlhari. 
Flavius: 
Mi-s martori zeii: 
Nicicând o slugă nu şi-a căinat 
Cu-atâta foc stăpânul precum Flavius. 
Timon: 
Cum? Plângi? Te-apropie - mi-eşti drag atunci 
Fiindcă eşti femeie şi-ţi fac silă 
Bărbaţii împietriţi ai căror ochi 
Sticlesc de râs şi pofte. Mila doarme; 
Sunt vremi ce plâng de râs şi nu de jale! 
Flavius: 
Mă recunoaşte, bunul meu stăpân! 
Primeşte-mi suferinţa şi cât timp 
Va ţine-această brumă de avere, 
Socoate-mă supusă sluga ta! 
Timon: 

Cum - am avut un slujitor 
Atât de credincios şi azi un sprijin? 
Mai-mai că firea-mi aspră se-mbunează! 
la' să te văd la chip. Da, omul ăsta 
Născut e din femeie. 
Zei veşnic cumpătaţi, iertaţi-mi pripa 
Ce n-a ştiut s-aleagă. Recunosc 
Un om cinstit - doar unul - unul singur! 
Nu sunt mai mulţi, vă rog - şi este-o slugă. 
Cât am ţinut să-i duşmănesc pe toţi! 
Şi tu, vezi, te răscumperi: dar să ştii: 
Pe toţi ceilalţi i-am blestemat. 

Îmi pari mai mult cinstit decât deştept; 
Căci dacă mă furai şi mă trădai, 
Puteai primi o slujbă mai degrabă! 
Mulţi îşi găsesc un nou stăpân, strivind 
Grumazul primului. Dar - spune-mi drept 
Căci îndoiala veşnic mă frământă - 
Nu-ţi este bunătatea cămătar? 
Şireată ca bogaţii ce-mpart daruri, 
N-aşteaptă-un schimb de douăzeci la unul? 

Flavius: 

Nu, bunul meu stăpân, în pieptul cărui, 
Vai, bănuiala s-a-mplântat târziu! 
De vremi pidosnice se cuvenea 
Să-i fie teamă când benchetuia. 
Ne-ncrederea se naşte-n sărăcie. 
Ce-arăt, mă jur, e dragoste curată, 

E datorie, râvnă de-a sluji 
Neasemuitului tău suflet, grijă 
De viaţa şi mâncarea ta; şi, crede-mi, 
Slăvit stăpân al meu, 

Nu ştiu câştig aievea sau râvnit 

Pe care să nu-l dau în schimb urării: 
Să fii puternic şi bogat; căci âstfel, 
Şi numai âstfel, sunt îmbogăţit. 
Timon: 
Aşa! la, singur om de treabă! Zeii 
Din sărăcia-mi ţi-au trimis comori. 
Mergi, fii bogat şi fericit; dar cată 
Să nu-ţi ridici clădire printre oameni; 
Urăşte tot, blestemă tot, fii crud; 
Ajută-l pe milog numai atunci 
Când carnea-i pică de pe os; dă javrei 
Ce nu dai oamenilor; toţi aceştia 
Să moară-n temniţi, roşi de datorii. 
să fie omul pom străfulgerat 
Şi lepra-i lângă sângele stricat. 
Cu bine şi să-ţi meargă-n plin. 
Flavius: 
Stăpâne, 
Dă-mi voie să rămân şi să te-ajut. 
Timon: 
Înjurăturile dacă nu-ţi plac, 
Nu sta; oşti liber - du-te, dar, cu bine. 
Fereşte-te de oameni şi... de mine! 
(Flavius iese. Timon intră din nou în peştera lui.) 


Actul V 
Scena 1 


În pădure. Dinaintea peşterii lui Timon. 
Intră poetul şi pictorul. 


Pictorul: Am căutat să ţin bine minte locul şi cred 

că nu putem fi departe de sălaşul său. 

Poetul: Ce-şi poate omul închipui despre dânsul? 
Oare-i adevărat ce se zvoneşte cum c-ar fi putred de 
bogat? 

Pictorul: Hotărât. Chiar Alcibiade adevereşte asta; 
Phrynia şi Timandra au căpătat aur de la el. A mai 
umplut de bani şi pe nişte haimanale de ostaşi”. 
Zice-se că i-ar îi dat şi economului său o sumă 
grasă. 

Poetul: Care va să zică, povestea cu prăpădul 
averii a fost numai un tertip ca să-şi pună la 
încercare prietenii. 

Pictorul: Nimic altceva. Ai să-l vezi iarăşi la Atena 
încununat cu lauri, laolaltă cu cei mai sus-puşi. Prin 
urmare n-avem ce păgubi dacă în această 
presupusă nenorocire îi dăruim dragostea noastră: 
are să-i pară că suntem cinstiţi şi, dacă-i adevăr şi 
nu minciună ce spune lumea, o să ne vedem 
răsplătite cu vârf şi-ndesat nădejdile ce ne-au purtat 
încoace. 

Poetul: Cu ce i te poţi înfăţişa? 

Pictorul: Cu nimic deocamdată, în afară de 
persoana mea; dar am să-i făgăduiesc o pânză 
neasemuit de frumoasă. 

Poetul: La fel trebuie să-mi arăt prețuirea şi eu: 
am să-i spun că am de gând să scriu ceva despre el. 

Pictorul: Straşnic! În vremea noastră făgăduiala 
este la modă; ea deschide ochii aşteptării. A te ţine 
de cuvânt n-are niciun haz, şi numai norodul cel 
simplu şi necioplit îşi mai împlineşte făgăduielile. A 
făgădui este lucrul cel mai curtenitor şi mai 


59 Tâlharii au afirmat că ar fi ostaşi când i s-au adresat lui Timon 
în act. IV., sc. 3. 

simandicos. A te ţine de cuvânt e ca o diată sau un 
testament şi vădeşte teama la cel care-l face. 
(Apare Timon din peştera lui.) 
Timon (aparte): Desăvârşit meşteşugar! N-ai fi în 
stare să zugrăveşti un om mai ticălos ca tine. 
Poetul: Mă tot gândesc ce aş putea spune că am 
pregătit pentru dânsul... poate un fel de parabolă 
despre el însuşi; poate o satiră care să bată în 
netrăinicia belşugului şi unde să se arate noianul de 
măguleli care-l împresoară pe omul tânăr şi avut. 
Timon (aparte): Ai de gând să joci rolul ticălosului 
în propria-ţi lucrare? Vrei oare ca punându-le în 
cârca altora să-ţi biciuieşti propriile-ţi păcate? Aşa 
să şi faci; ţi-oi da eu ţie aur! 
Poetul: 
să-l căutăm: 
M-aş sărăci eu însumi, pot să spun, 
De-aş pierde-ntărziind prilejul bun. 
Pictorul: 
Că bine zici; 
Ce-ţi trebui’ se cuvine a găsi 
Acuma pe lumină, cât e zi. 
Haidem! 
Timon (aparte): 
La-ntors vă ies în drum... Ce zeu e banul 
De i se-nchină omul şi-ntr-un templu 
Mai hâd decât o cocină de porci! 
Tu înzestrezi corabia şi-o mâni 
să are spuma mării, tu sădeşti 
În bietul sclav pioasă admirare: 
Fii proslăvit, tu, aur! Şi să fie 
Afurisiţi cei ce se-nchină ţie! 
la să-i opresc! 

(lese înainte.) 


Poetul: 

Salut, o, Timon. 
Pictorul: 

Nobile stăpân! 
Timon: 


Trăiesc să văd doi oameni cumsecade? 
Poetul: 
Stăpâne, 
Adesea darnic dovedindu-mi-te 
Şi auzind că duci, un trai de pustnic, 
Uitat de toţi prietenii, mişei 
Nerecunoscători - o, inimi slute, 
Nu-s bice-n cer câte li s-ar cădea! - 
Şi care părăsitu-te-au pe tine, 
Pe tine care ca o stea“ vieaţa 
Le-ai îndrumat! Turbez! Nu pot s-acopăr 
Atâta hâdă nerecunoştinţă 
Cu niciun fel de vorbe. 
Timon: 
Sa umble goală, las s-o vadă lumea. 
lar voi băieţi de treabă - pe cât sunteţi - 
S-o arătaţi cu mâna. 
Pictorul: 
Amândoi 
Am stat subt ploaia darurilor tale 
Şi-ţi mulţumim. 


60 Conform unei credinţe foarte răspândite în lumea Renaşterii, 
faptele şi condiţia oamenilor erau afectate de un fluid eteric pe 
care îl emanau stelele. In mod asemănător, noblețea de caracter a 
lui Timon îndeplinea rolul unei stele pentru prietenii săi. Termenul 
„influenza”, limitat azi în Anglia la gripă, însemna în vremea lui 
Shakespeare orice boală epidemică datorată fluidului eteric venind 


de la stele. 

Timon: 
Ce oameni cumsecade! 
Pictorul: 
Ca să-ţi slujim băturăm calea-ncoace. 
Timon: 
Cei mai de treabă! Cum să vă plătesc? 
Beţi apă, rădăcini mâncaţi? De unde! 
Amândoi: 
Te vom sluji pe cât ne stă-n putere. 
Timon: 
Sunteţi cinstiţi! la spuneţi drept, aflat-aţi 
Că am bănet? Mă prind că da. Hai, spuneţi, 
Căci doar sunteţi de treabă. 
Pictorul: 
Se zvoneşte, 
Stăpâne bun, dar nu pentru aceasta 
Ne-am îndreptat încoace. 
Timon: 
Ce oameni drepţi! Nu-i pictor în Atena 
Să plăzmuiască mai dibaci ca tine; 
Da, plăzmuirea ta trăieşte parcă. 
Pictorul: 
Aşa, aşa, stăpâne. 
Timon: 
Da, aşa... 
lar tu în versul tău atât de gingaş 
lei miezul şi-l întorci şi-l răsuceşti 
Că lucrătura parcă e firească. 
Şi, totuşi, mult-cinstiţii mei prieteni, 
Dator sunt să vă spun: aveţi o hibă, 
Din fericire mică; nici n-aş cere 
să v-o-ndreptaţi. 
Amândoi: 

Rugămu-ne, stăpâne, 
să ne-o arăţi. 


Timon: 
V-aţi supăra pe mine. 
Amândoi: 
Ti-am mulţumi, stăpâne. 
Timon: 
Zău aşa? 
Amândoi: 


Să nici nu te-ndoieşti, stăpâne vrednic. 
Timon: 
Păcat că prea vă-ncredeţi fiecare 
Într-un coţcar ce vă înşală. 
Amândoi: 
Oare? 
Timon: 
Da, îl cunoaşteţi hoţ şi prefăcut 
Şi ştiţi cum v-amăgeşte, dar vi-i drag 
ŞI-I cuibăriţi în sân. Ci voi fiţi siguri 
Că-i un mişel de frunte. 


Pictorul: 
De cine-i vorba, nu ştiu. 
Poetul: 
Nici eu nu ştiu. 
Timon: 


Voi aur să vă dau, căci dragi îmi sunteţi, 
Dar izgoniți de lângă voi mişeii, 
Tăiaţi-i, spânzuraţi-i, înecaţi-i 
În scârnă, nimiciţi-i într-un fel. 
Şi-apoi veniţi să vă îmbuib cu aur. 
Amândoi: 
Ce nume poartă, doamne? Spune, cine-s? 
Timon: 

Când mergeţi, tu încolo, el încoace, 
Tot în tovărăşie vă aflaţi. 
Când fiecare-i singur, singurel, 
Tot face cu mişelul o pereche. 


(Pictorului): 
De nu voieşti să fiţi doi hoţi alături, 
Alungă-l. 
(Poetului): 


Dacă vrei să porţi sub haine 
Doar un tâlhar, de celălalt te-ascunde. - 
Plecaţi, otrepe! Aţi vrut aur? Na-vă! 
(Poetului): 
Mi-ai scris o poezie? Poftim plata! 
(Pictorului): 
Eşti alchimist? Din pietre să faci aur! 
Hai, valea, câini spurcaţi! 
(Îi alungă cu pietre, apoi intră înapoi în peşteră. 
Intră Flavius şi doi senatori.) 
Flavius: 
Degeaba vreţi să mai vorbiţi cu Timon; 
Atât s-a sihăstrit în sine însuşi, 
Că nu-i pe lume faţă omenească 
S-o sufere în ochi. 
Primul senator: 
Tu să ne duci 
La văgăuna lui: făgăduit-am 
Arhonţilor să stăm cu el de vorbă. 
Al doilea senator: 
Se schimbă omul. Vremile, năpasta 
ÎI fac neom; dar tot a vremii mână, 
Redându-i bogăţia de-altădată, 
L-aduce, poate, iar precum a fost. 
Hai, du-ne, şi-om vedea. 

Flavius: 
Aici i-e hruba. 
Lăcaş de tihnă fie-i! Timon! Timon! 
Te caută amici. Atenienii, 
Prin doi cinstiţi arhonţi, se-nchină ţie; 
Vorbeşte-le, stăpâne. 
(Apare Timon din peştera lui.) 
Timon: 
Arzi, soare binefăcător! Hai, spuneţi, 
Şi-n ştreang cu voi: câte-o puşchea pe limbă 
De fiece cuvânt adevărat - 
lar fiece minciună să vă ardă 
Şi limba până-n rădăcini sfrijeasc-o. 
Primul senator: 
Vrednic Timon... 
Timon: 
De voi sunt vrednic doar - şi voi de mine. 
Al doilea senator: 
Arhonţii-Alenei te salută, Timon. 
Timon: 
Le mulţumesc; şi le-aş trimite ciuma 
'Napoi, de m-aş putea ciuma. 
Primul senator: 
Hai, uită 
Ce căinăm noi înşine in tine. 
Din suflet şi cu drag arhonţii toţi 
Te roagă să te-ntorci. Îţi pregătesc 
Un cin deosebit ce te aşteaptă 
să vii ca să-l cinsteşti. 
Al doilea senator: 
Mărturisind 
Că prea de tot uituci au fost cu tine; 
Dar azi cetatea, care foarte-arar 


~ 108 ~ 


William Shakespeare 
Se pocăie, simțind ce greu îi vine 
Când n-o ajută Timon, şi văzând 
C-o pasc primejdii dacă nu te-ajută, 
Prin noi îţi spune-acum că se căieşte 
Şi că te-mbie cu o şi mai mare 
Răsplată decât răul ce-ţi făcu: 
Atâta bogăţie şi iubire 
Încât s-aline toată nedreptatea 
Şi dragostea ce-ţi poartă s-o vădească 
Prin slove de neşters. 
Timon: 
Mă fermecaţi! 
Mai-mai să plâng îmi vine! De mi-aţi da 
Un suflet de netot, ochi de femeie, 
Atâtea mângâieri mi-ar stoarce lacrimi. 
Primul senator: 
Înduplecă-te dar, să mergi cu noi. 
Şi în Atena noastră - ce-i şi-a ta - 
Cârmuitor atotputernic fi-ne. 
Cu mulţumiri vei fi întâmpinat, 
Ţi se vor da puteri fără de margini, 
Şi bunu-ţi nume va trăi temut: 
Îndată ce-om putea să-l izgonim 
Pe-nfierbântatul de Alcibiade 
Ce, ca mistrețul crâncen, zăticneşte 
A ţării sale tihnă. 
Al doilea senator: 
Şi-nvârte spada amenințătoare 
Spre-ale Atenei ziduri. 
Primul senator: 
Vezi, dar, Timon... 
Timon: 
Aşa stând treaba, da, mă-nduplec, astfel: 

De-i spintecă pe-ai mei Alcibiade, 
Să ştie-Alcibiade că lui Timon 
Nu-i pasă. Dar de jefuie Atena, 
Pe-ai ei bătrâni de-i spânzură de barbă 
Şi lasă pradă sfintele-i fecioare 
Războiului umilitor şi silnic, 
Atunci să ştie bine de la Timon 
Că-n mila mea pentru bătrâni şi tineri 
Atâta pot să-i spun: că nici nu-mi pasă! 
Să facă şi mai rău! Puțin îmi pasă 
De spada lui cât încă mai aveţi 
Gâtlejuri de tăiat. Căci nu se află 
La răsculați în taberi vreun tăiş 
Pe care eu să-l preţuiesc mai ieftin 
Decât pe-oricare gât atenian. 
Rămâneţi deci în paza Celor Veşnici, 
Ca hoţii-n paza străjii. 
Flavius: 
Hai, degeaba-i. 
Timon: 
Scriam la epitaful meu; chiar mâine 
Îl veţi putea citi. Căci lunga-mi boală 
Numită sănătate şi fiinţă 
E-acum pe vindecate şi uitarea 
Îmi va aduce tot. Plecaţi, trăiţi! 
Alcibiade vouă şi voi lui 
Osândă lungă daţi-vă!“” 
Primul senator: 
Degeaba.-i. 
Timon: 


61 Blestemul pe care îl aruncă Timon asupra senatorilor aminteşte 
de blestemul pe care şi Alcibiade îl aruncă asupra acestora în 
replica finală din act. III, sc. 5. 

Şi, totuşi, îmi iubesc cetatea; nu sunt, 
Cum umblă zvonul, dintr-acei ce zburdă 
Când piere ţara. 
Primul senator: 
Bine glăsuit! 
Timon: 
Salut pe toţi cei cărora li-s drag... 
Primul senator: 
Acest cuvânt e vrednic de-aşa buze. 
Al doilea senator: 
Pătrunde în urechi ca-nvingătorul 
Prin arcul de triumf. 
Timon: 
Să-i salutaţi, 
Şi spuneţi că, spre a-i scuti de cazne, 
De vrăjmăşii, de frică, de prăpăduri, 
De-al dragostei chin greu şi alte rele, 
Ce le înfruntă slaba luntre-a vieţii 
Pe drumu-i şovăielnic, îi învăţ 
Cum să-l îmbune pe Alcibiade. 
Al doilea senator: 
Plăcut îmi e ce spune: se va-ntoarce. 
Timon: 
Lângă sălaşul meu un arbor creşte 
Pe care de nevoie va să-l tai; 
Curând am să-l dobor. Vestiţi Atena 
Şi pe ai mei prieteni să dea fuga 
- Cu rândul de la mic şi pân’ la mare - 
Cât încă nu l-a doborât securea, 
Să vină să se spânzure“”, de vor 


62 În legătură cu invitarea atenienilor să se spânzure de copacul 
pe care Timon spune senatorilor că vrea să-l taie, Plutarh scrie 
următoarele, în Viața lui Antoniu |, XXVIII: „Intr-o zi în care avea loc 

să scape de necaz. Şi salutaţi-i! 
Flavius: 
Să nu-l mai tulburăm: nu-şi schimbă gândul. 
Timon: 
Să nu mai daţi pe-aici; vestiți Atena 
Că Timon şi-a durat culcuşul veşnic 
Pe-un țărm scăldat de apele sărate; 
O dată-n zi talazul răzvrătit 
În spume-l va-neca. Veniţi aicea 
Şi lespedea-mi oracol să vă fie. 
Rostiţi, voi, buze, blestemul din urmă: 
Ticăloşiei ciuma fie-i petic! 
lar omul fie doar gropar bezmetic 
Pe care numai moartea-l răsplăteşte! 
Te stinge, soare! Timon asfinţeşte... 
(lese.) 
Primul senator: 
Obida lui e fără vindecare, 
E una cu fiinţa lui. 
Al doilea senator: 
Pierdutu-ne-am nădejdea-n el. Să mergem 
Şi-n alt chip să trudim a face faţă 
Primejdiei. 
Primul senator: 
Căci grabnic leac se cere. 


o adunare populară, Timon se urcă la tribună. Noutatea faptului, 
făcând pe toţi cei de faţă foarte atenţi pentru a auzi ce avea să le 
spună, avu ca efect producerea unei linişti profunde. Incepându-şi 
cuvântarea, Timon rosti următoarele: «Atenieni! Am acasă la mine 
un mic spaţiu pe care îl ocupă un smochin, de care s-au spânzurat 
până acum mai mulţi cetăţeni. Cum vreau să construiesc ceva pe 
locul acela, am ţinut să vă anunţ, în mod public, că dacă există 
vreunii dintre voi care doresc, în mod deosebit, să se spânzure de 
acest smochin, trebuie să se grăbească să o facă, mai înainte ca 
să apuc să-l tai»”. 

(les.) 


Scena 2 


Sub zidurile Atenei. 
Intră doi senatori şi un vestitor. 


Primul senator: 
Urât ce-mi spui. Sunt chiar cât zici de multe 
Cohortele? 
Vestitorul: 
Ce-am spus am spus puţin; 
De altfel, vine-atât, atât de iute. 
Încât curând e-aici. 
Al doilea senator: 
De nu-l aduc pe Timon, nu-i de-a bine. 
Vestitorul: 
Vorbit-am cu-o ştafetă, vechi prieten, 
Şi strânsa-ne frăţie de-altădată 
Ne-a îndemnat, deşi ne dezbinasem, 
Ca fraţii să vorbim. Alcibiade 
Îl trimitea la peştera lui Timon 
Cu un răvaş, cerându-mi negreşit 
Să-i vină-n sprijin când cetatea voastră 
O va lovi, mânat şi de iubirea 
Ce-o are pentru Timon. 
Primul senator: 
Vin ai noştri. 
(Intră senatorii sosiți de la Timon.) 
Al treilea senator: 
Cu Timon gata, nu mai e nădejde; 
Bat tobele vrăjmaşilor ce-n iureş 
Ridică nori de colb. Intraţi, daţi zor: 

A noastră e căderea; laţu-al lor. 
(les.) 


Scena 3 


În pădure; se vede peştera lui Timon şi piatra lui 
funerară. Intră un oştean, care-l caută pe Timon. 


Oşteanul: 
După-ndrumări acesta cred că-i locul 
Ascultă, hei! Nu-i nimeni. Ce-o fi asta? 
S-a dus şi Timon, i-a trecut veleatul. 
Bârlog de fiară, nu sălaş de om... 
E mort. Aceasta-i piatra; nu pricep 
Ce-i scris pe ea; voi tipări-o-n ceară. 
Alcibiade ştie orice slovă® 


63 Ceea ce a citit oşteanul este desigur o notă scrisă în limba 
atenienilor, prin urmare în limba greacă. Inscripţia de pe mormânt 
ar rezulta să fie, în intenţia lui Shakespeare, în limba latină, ceea 
ce ar fi un anacronism, întrucât în vremea lui Timon romanii şi 
limba lor nu prezentau nicio importanţă pentru atenieni. 

Din faptul că nu se află nimeni în preajma peşterii şi 
mormântului lui Timon rezultă că Timon şi-a săpat singur groapa 
în care s-a culcat simțind că îşi trăieşte ultimele clipe. Ulterior, 
valurile, când marea era agitată, i-au acoperit groapa cu nisip şi 
ostaşul a găsit numai nota scrisă şi epitaful de pe lespedea de 
piatră pe care fusese scris. In privinţa locului unde a murit Timon, 
Plutarh scrie că aceasta a fost cetatea Hales, în Asia Mică, iar 
Timon a fost înmormântat pe malul mării, unde, cu timpul, a fost 
înconjurat de valuri, aşa că nimeni nu se poate apropia de 
mormântul lui. 

Plutarh redă, de asemenea, mai întâi textul unui epitaf pe care 
i-l atribuie lui Timon. Apoi redă şi un al doilea epitaf, despre care 
spune că, deşi e atribuit lui Timon şi este citat mai frecvent, c 
totuşi compus de poetul Callimachus (cca. 310 - cca. 210 î.e.n.). 

In piesa de faţă, Shakespeare contopeşte cele două epitafuri, cu 
mici schimbări, fără a ţine seama că epitafurile citate de Plutarh 

Ca un tălmaci bătrân, deşi e tânăr. 
Sub falnica Atenă stă acum 
Şi mult râvneşte s-o prefacă-n scrum. 
(lese.) 


Scena 4 


Sub zidurile Atenei. Sună trâmbiţe. 
Intră A/cibiade, urmat de oştile sale. 


Alcibiade: 
Vestiţi cetatea asta păcătoasă 
Că tăbărâm asupra ei. 
(Trâmbițaşii cheamă un sol. Pe ziduri apar 
senatorii.) 
Vă petrecurăţi vremea în dezmăţuri 
Până mai ieri. Doar bunul vostru plac 
Ne-a fost dreptatea; iară eu şi alţii, 
Supuşi până mai ieri puterii voastre, 
Am pribegit nevolnici, şi obida 
Ne-am plâns-o-n van. Acum sosit-a ceasul 
Când măduva din braţul celui vajnic 
Vă strigă: „Vi-i de-ajuns!” De-acum Năpasta 
S-o cuibări în jilţul vostru moale, 
Şi-n spaima fugii îşi va da răsuflul 


se contrazic între ele, deoarece întâi se cere cititorului să nu caute 
numele celui îngropat acolo, pentru ca apoi să se spună că în 
mormânt zace Timon. 

În versiunea după care s-a făcut traducerea de faţă, cele două 
epitafuri, fiind uşor corectate, nu mai redau contradicţia. In alte 
versiuni contradicţia este păstrată. 

Trufia răpciugoasă. 
Primul senator: 
Nobil tânăr, 
Pe când abia-ţi înmugurea necazul, 
Şi n-aveam a ne teme de puterea-ţi, 
Trimis-am soli să-ţi domolim mânia 
Şi nerecunoştinţa ne-am spălat-o 
Printr-un prisos de dragoste. 
Al doilea senator: 
Cercat-am 
să-l îmbunăm pe Timon îmbiindu-l, 
Prin vestitori umili, la cin înalt; 
N-am fost răi toţi - nu-i drept urgia luptei 
S-o-ndure toţi de-a valma. 
Primul senator: 
Zidul ăsta 
N-a fost clădit de mâna celor care 
Te-au supărat; şi n-ai de ce sili 
Aceste şcoli şi turnări să plătească 
Păcatul câtorva. 
Al doilea senator: 
S-au stins din viaţă, 
Acei ce-ntâi ţi-au hărăzit surghiunul. 
Ruşinea de-a fi fost aşa mişelnici 
l-a sugrumat. Stăpâne nobil, intră 
Cu fluturânde flamuri în cetate; 
Ucide dintre noi din zece unul 
Dacă voieşti să-ţi ghiftui răzbunarea 
Cu-o hrană nefirească. la-ţi zecimea 
Pe care soarta va ursi-o morții, 
Şi moară cei ursiţi. 
Primul senator: 
Nu toţi greşit-am 


~ 116 ~ 


William Shakespeare 
In faţa ta. Nu-i drept ca pentru morţi 
să te răzbuni pe vii. Păcatul nu e 
Pământ, să-l moştenim. Deci, dragul nostru, 
Cu oastea intră, nu şi cu mânia: 
Atena cruţ-o, doar ţi-e leagăn, cruţă-ţi 
Şi rudele pe care laolaltă 
Cu cei ce te-au jignit i-ai prăpădi 
În viforul mâniei. Ca păstorul 
La stână, numai oaia molipsită 
S-o tai, nu turma-ntreagă. 
Al doilea senator: 
Tot ce jindui 
Mai lesne căpăta-vei surâzând 
Decât lovind cu spada. 
Primul senator: 
Cu piciorul 
Izbeşte-n porţi, şi se vor da în lături 
Dacă-ţi trimiţi blândeţea înainte 
Spre a vesti prieten. 
Al doilea senator: 
Dă-ţi mănuşa 
Sau altă chezăşie-a cinstei tale 
Cum că prin arme nu vrei să ne bântui, 
Ci să-ţi câştigi dreptatea; în cetate 
Adăposti-vom oastea toată, până 
Ţi-om împlini dorinţele. 
Alcibiade: 
Zvârl dară, 
Mănuşa mea. Veniţi, deschideţi poarta; 
Şi doar vrăjmaşii mei şi ai lui Timon 
Pe care înşişi voi îi osândi-veţi, 
Vor ispăşi. lar ca să fiţi pe pace 
Că vin cu gând cinstit, niciun oştean 

Nu s-o clinti din taberi, nici călca-va 
Orânduielile cetăţii voastre 
Nepedepsit de legile Atenei 
Cu grea pedeapsă. 
Amândoi senatorii: 
Nobilă vorbire! 
Alcibiade: 
Ţineţi-vă cuvântul; coborâţi! 
(Senatorii coboară şi deschid porțile. Intră un 
oştean.) 
Oşteanul: 
Slăvite doamne, Timon a murit; 
Mormântul său e chiar la poala mării; 
Pe lespede-s săpate-aceste slove 
Ce le-am luat pe ceară, şi tiparul 
Va-nlocui adânca-mi neştiinţă. 
Alcibiade (citeşte epitaful): 
„Golit de bietu-i suflet, aici un biet leş zace: 
Pe cei rămaşi în urmă-mii doar lepra să-i îmbrace! 
Sub lespede e Timon, ce viu pe vii urât-a; 
Nu te opri, drumeţțe - blesteamă, treci, şi-atâta. ” 
Sunt ultimele tale simţăminte; 
Durerea oamenilor te scârbea 
Cum te scârbeau şi lacrimile lor 
Pe care le drămuie zgârcita fire; 
Dar multa-ţi fantezie l-a silit 
Pe marele Neptun să plângă veşnic 
La scundul tău mormânt de vini iertate! 
Se stinse Timon; amintirea-i însă 
Va dăinui. Duceţi-mă-n cetate; 
La spadă lujer de măslin lega-voi. 
Războiul însoţească-se cu pacea, 
Şi pacea să-l îmbune; fiecare 

Leac fie-i celuilalt. Hai, bateţi tobe! 
(les.) 


Timon din Atena 
Comentarii 


Anii 1601-1603 sugeraţi în tabelul cronologic al lui 
F.E. Halliday pentru redactarea de către 
Shakespeare a tragediei 7/mon din Atena (Timon of 
Athens) sunt extrem de aproximativi pentru că nu 
au justificări „externe”. Primul text cunoscut este 
cel din ediţia /n-fo/io, 1623 (unde apare la capitolul 
tragediilor, între Romeo și Julieta şi luliu Cezar), nu 
există nicio ediție in-cuarto, piesa nu este 
menţionată de contemporani nici ca scriere, nici ca 
montare la vreun teatru (după o serie de adaptări 
prima reprezentaţie pe baza textului shakespearian 
a avut loc de abia în 1851, la teatrul londonez 
„Sadler's Wells”), iar H.J. Oliver, îngrijitorul ultimei 
ediţii Arden a piesei, aminteşte şi faptul că aceasta 
„nu conține fie măcar o singură aluzie care, numind 

un eveniment sau o persoană, să constituie 
obişnuita dovadă formală pentru datarea operei lui 
Shakespeare din perioada elisabetană”. 

Dovezile „interne” au stabilit - nu neapărat 
definitiv - că anul 1604 este unul din termenele 
inițiale ale datării: 

„Libertățile versificatorice sugerează, bineînțeles, 
o dată târzie; şi numai prin raportare la versul alb, 
pe alocuri mai cizelat în piesă, se poate afirma că, în 
forma ei prezentă, ea nu a fost scrisă inainte de 
1604. În alte pasaje, posibil nerevizuite, versul este 
«mai liber» decât oriunde la Shakespeare, chiar şi 
decât în «piesele romantice» de la sfârşit. (...) Ca 
spirit, totuşi, Timon se apropie organic de tragediile 
târzii; iar datarea propusă de cineva depinde 
probabil de afinitatea pe care acesta o constată în 
legătură cu unele dintre ele mai curând decât cu 
altele. 

Paralela cu Regele Lear a fost semnalată cel mai 
frecvent. Ca şi Lear, Timon ia drept bune declarațiile 
de ataşament; aşa cum Lear nesocoteşte meritele 
Cordeliei din cauza exprimării ei simple şi sincere, 
Timon nu ţine seama de avertismentele 
nesociabilului Apemantus; şi întocmai după cum 
Kent e singurul om credincios lui Lear, şi Flavius îi 
este credincios lui Timon, şi amândoi trebuie să 
audă cum le sunt respinse protestele impotriva 
nesăbuinței stăpânilor. Într-un sens, Flavius, 
asemenea lui Kent, îşi urmează stăpânul în 
pustietate, unde inima i se frânge şi judecata 
aproape că cedează sub şocul răutății omeneşti; iar 


64 H.J. Oliver, în /ntrogaucerea la Timon of Athens, The Arden 
Shakespeare, 1958, Methuen, London, p. XL. 

blestemele pe care cei doi eroi tragici le aruncă 
omenirii au o aceeaşi forță şi sunt adesea 
comparabile prin amănunte”. 

Încă Bradley stabilise o serie de paralelisme între 
cele două tragedii:  „tragicele urmări ale 
nerecunoştinţei”; „victima este extraordinar de 
nebănuitoare, miloasă şi vehementă” şi „total 
copleşită, trecând prin furie la nebunie într-un caz şi 
la sinucidere în cazul celălalt”; „pasajele faimoase 
sunt blestemele”; există „comparații repetate între 
om şi fiare”“. „Oamenii săraci şi umili sunt, aproape 
fără excepţie, sănătoşi la minte şi buni la inimă, 
loiali şi compătimitori”“'. Totodată, Bradley sesizase 
asemănările din cadrul versificaţiei“ şi al unor 
expresii”. 

Asupra exprimării monologate a lui Lear şi Timon 
din momentul când se dezechilibrează sufleteşte a 
atras atenţia Wolfgang Clemen”. 

Din păcate, colaţionările nu rezolvă problema 
importantă a antecedenţei uneia dintre cele două 
piese: este Timon din Atena îndatorat Regelui Lear 
sau viceversa? Nici raporturile cronologice dintre 
Timon şi alte tragedii aparţinând aceleiaşi familii nu 
au fost elucidate; au fost doar scoase în relief 
punctele de convergenţă. „Atmosfera de la inceput 
din Timon din Atena seamănă cu atmosfera poetică 


65 H.J. Oliver, Op. cit., pp. XL-XLI. 

66 A.C. Bradley, Shakespeare Tragediy, 1904, Macmillan, London, 
1971, p: 201; 

67 Ibid., p. 273. 

68 /bid., p. 201. 

69 /bid., p. 379. 

70 Wolfgang H. Clemen, The Development of Shakespeare's 
Imagey, 1951, Methuen, London, 1966, p. 171. 

din Antoniu şi Cleopatra” '!. „... cel puțin o temă 
foarte semnificativă, cea implicată în contrastul 
dintre A/cibiade şi Timon, apare atât în Coriolan cât 
și în Antoniu şi Cleopatra”'*. „După părerea mea, 
este putin probabil (...) ca Timon să fi fost «o primă 
schiță» pentru Regele Lear sau, pe linia gândirii lui 
Clifford Leech, «un îndoielnic vestitor al pieselor 
romantice». Dar că, oricum ar sta lucrurile, Timon 
din Atena se asociază cu Lear, Antonio şi Coriolan 
(mai degrabă decât cu Othello și Macbeth) şi că în 
toate trei se manifestă o anumită deplasare a 
accentului, dezvoltată în continuare în piesele 
romantice, e o concluzie cu care cei mai mulţi critici 
vor fi de acord.” ”! 

Indiferent de direcţia împrumutului, Shakespeare, 
ca şi în cazuri precedente (Hamlet, Troilus şi Cresida 
sau Richard al Il-lea, Visul unei nopți de vară), 
devine propria sa sursă de inspiraţie, mai 
importantă ca idei şi atitudini decât firava sursă a 
materialului narativ-dramatic şi caracterologic din 
Viețile lui Antoniu şi Alcibiade de Plutarh (în 
traducerea lui Thomas North), o novella din Palatul 
plăcerii (The Palace of Pleasure, 1566) de William 
Painter, dialogul lui Lucian Timon sau Mizantropul 
(netradus încă pe atunci în limba engleză) sau piesa 
academică Timon (1585?) (singura lucrare unde se 
întâlneşte „servitorul credincios” şi există o scenă a 
falsului banchet). 

Nici Plutarh, nici izvoarele adiacente nu-i puteau 


71 G. Wilson Knight, The Wheel of Fire, 1930, Methuen, London, 
1972, p. 210. 
72 H.J. Oliver, Op. cit., p. XLI. 
73 Ibid., p. XLII. 

oferi lui Shakespeare mai mult decât o intrigă cu un 
pronunţat caracter liniar, nepotrivită pentru o 
susţinută tratare dramatică de-a lungul a cinci acte. 

După Peter Ure, aceasta explică eşecul 
dramaturgului în încercarea probabilă „de a crea un 
erou tragic care să aibă unele trăsături comune cu 
Lear şi Othello”*. Dar este probabilă această 
intenţie? Sau nu sunt la fel de probabile şi alte 
intenţii, poate nu preponderent dramatice? Spre 
deosebire de cei mai mulţi shakespeariologi, Peter 
Ure însuşi califică piesa „a problem play” - „piesă de 
probleme”, „piesă de/cu probleme”, cu alte cuvinte, 
o piesă preocupată de prezentarea şi discutarea 
unor teze teoretice (morale, filosofice) (cum se 
întâmplă cu Troilus şi Cresida sau Măsură pentru 
măsură). Şi tot Ure este de acord cu cei care văd în 
Timon o moralitate. Piesa: 

„=. are caracterul unei fabule morale. Toti 
comentatorii i-au recunoscut acest caracter, chiar 
dacă nu toţi ar dori să vadă într-insa o moralitate 
medievală shakespearizată””. 

Privită astfel, deci (în primul rând) ca moralitate, 
Timon din Atena se disculpă de o seamă de 
nedesăvârşiri ce i se atribuie ca tragedie „regulată” 
sau „clasică” sau „shakespeariană” în sensul în care 
ne-au deprins Richard al III-lea sau Romeo şi Julieta 
sau Hamlet. Simplitatea acţiunii devine o însuşire 
pozitivă, iar structura ei este „slabă şi confuză” 
(Bradley) sau „dezlânată” (Şvedov) numai la nivelul 
strict formal, cum arată convingător G. Wilson 


74 Peter Ure, Shakespeare: The Problem Plays, 1961, Longman, 
London. 1970, p. 42. 
75 Ibid., p. 46. 

Knight: 

„Timon este o parabolă sau o alegorie; forța ei 
debordantă, simplitatea clar conturată şi masivă, 
tehnica ei evidentă şi urmărind scopuri precise, 
toate acestea se estompează şi se denaturează 
dacă ceea ce căutăm este asemănarea întocmai cu 
manifestările omeneşti. Piesa vădeşte o sublimă 
lipsă de realism. Dacă însă surprindem înțelesul ei 
filosofic universal, atunci ea ne apare în întreaga ei 
profunzime şi arhitectură măiestrită'*”. 

„Multe personaje sunt slab individualizate”, 
observă Şvedov''. Or, tocmai simpla lor creionare 
(excepţie fac Timon, Apemantus şi Alcibiade) se 
înscrie în tipicul moralităţilor; şi nu este o întâmplare 
faptul că unele dintre ele sunt denumite prin 
profesie (Poetul, Pictorul, Giuvaergiul, Negustorul, 
Tâlharii), că altele pot fi lesne tipizate profesional 
(Alcibiade,  militarul; Apemantus, filosoful cinic; 
Phrynia şi Timandra, curtezanele etc.) sau că însuşi 
Timon (după Doren) simbolizează Munificenţa în 
primele trei acte ca să se transforme în Mizantropul 
din ultimle două. 

Confruntarea tragediei cu Omul (Everyman, 
1495?), cea mai valoroasă moralitate medievală 
engleză, confirmă, credem, caracterul de creditoare 
al acesteia faţă de Timon. Trecând peste identitatea 
unor teme majore („Omul: La bine se găsesc 
prieteni, zău,/Ce-s tare neprietenoşi la rău”, 
versurile 309-310; „Omul: ... Drept face banul din 
ce-i strâmb”, v. 413), ne poate reţine atenţia 


76 G. Wilson Knight, Op. cit., p. 220. 
77 |. Şvedov Evoliuția şekspirovskoi traghedii, Moskva, 1975, 
p.283. 

asemănarea tehnică dramatică (cu deosebirea că 
Shakespeare dezvoltă în trei scene consecutive 
ceea ce în Omul este „concis”). Refuzul senatorilor 
de a-i da o mie do talanti strâmtoratului Timon 
(care-i copleşise cu daruri) e astfel reprodus de 
economul său: „Răspunsu-mi-au cu totii într-un 
glas/Că n-au, că-s la strâmtoare, că nu pot! Să facă 
ce-ar voi...” etc. (II, 2, 208 şi urm.). Lucullus, 
solicitat la rândul său, îi spune lui Flaminius, 
servitorul lui Timon: „... astea nu-s timpuri să dai cu 
împrumut” (II, 1, 42-44). Lucius îi cere unui alt 
servitor, Servilius: „Du înălțimii-sale toată dragostea 
mea. Trag nădejde că-mi voi păstra prețuirea sa, dar 
n-am putință să-i fiu de folos” (III, 2, 51-53). 
Sempronius nu-i trimite lui Timon banii ceruţi pentru 
că l-a jignit apelând mai întâi la alţii (III, 3, 13 28). 

În Omul, ştiindu-se aproape de ceasul morţii, eroul 
cere ajutor de la o serie de personaje alegorice şi 
este refuzat sub pretexte la fel de variate „Semenul: 
Cât despre mine, singur să purcezi” (v. 354); 
„Neamul: La deget am o bătătură, zău” (v. 356); 
„Averea: ... La un asemeni drum nu merg cu 
nimeni” (v. 415); „Puterea: Eu, Omule, nu voi să te 
cunosc”, (v. 808) etc.?'* 

Clemen constată că linia alegorică a tragediei se 


78 Nu este exclus un intermediar al procedeului, Thomas 
Heywood, a cărui capodoperă dramatică, Bunătatea ucide o 
jucată în 1603. Susan apelează la binevoinţa rudelor ca să-l scape 
de închisoare pe fratele ei şi primeşte răspunsuri ca acesta: 
„Bătrânul Mountfort: Bani n-am. Şi-apoi să ştiţi: nepotul meu/S-a 
rupt de rude când a dat de greu.” (III, 5, 16-17); „Sandy: ... azi nu 
vreau să ştiu de oful tău.” (v. 25); „Rod/er: M-aşteaptă nişte trebi.” 
(v. 30); „Tydy: Cu cei ce se-mprumută nu-s văr bun.” (v. 37). 

desluşeşte din prima scenă a primului act unde 
apare dominanta figură a Fortunei: 

„Poclul: Când, sub îndemnul toanelor, Fortuna/Îşi 
zvârle-n hău iubitul, toţi ciracii/Ce-n urmă-i s-au 
urcat spre culmi pe brânci,/Să se, prăvale-l lasă şi 
niciunul/Nu-l însoţeşte în căderea lui”, (|, 1, 84-88)”. 

„Schematismul işi dă de veste pretutindeni” 
observă van Dorea, înregistrând şi un detaliu cu 
caracter numeric: 

„Există trei nemulțumiți: Timon, Apemantus şi 
Alcibiade. Trei servitori intră în palatul lui Timon 
purtând daruri. Trei prieteni refuză să-i dea bani lui 
Timon în trei scene consecutive şi trei străini fac 
comentarii asupra întreitei jigniri. În singurătatea sa, 
Timon e vizitat de trei personaje importante: 
Alcibiade, Apemantus şi Flavius. lar tâlharii care îl 
abordează sunt trei la număr”. 

În sfârşit, în sprijinul ideii de intenţionalitate şi 
elaborare subliniat conştientă trebuie amintită şi 
organizarea  scrupuloasă a contrastelor sau 
antitezelor. 

H.J. Oliver comentează: 

„Piesa este, într-adevăr, aşa cum a lăsat să se 
înțeleagă d-ra  Ellis-Fermor, un deosebit de 
interesant experiment în tehnica dramatică; (...) 
depăşindu-şi cu mult epoca şi apropiindu-se 
considerabil de tehnica anumitor romane moderne 
al căror prototip este Punct şi contrapunct de Aldous 
Huxley. Cu un minimum absolut de narațiune 
cronologică, Shakespeare a contrapus reacțiile unui 


79 Wolfgang Clemen, Op. cit., p. 169. 
80 Mark van Doren, Shakerpeare, 1939, Doubleday, New York, 


1963, p. 252. 

singur om față de diferite situații reacțiilor diferiților 
oameni față de situații identice. Atitudinea lui Timon 
față de prosperitate într-o jumătate de piesă e pusă 
în contrast cu atitudinea lui fată de adversitate în 
jumătatea cealaltă; linguşirea ipocrită a Poetului, a 
Pictorului şi a nobililor atenieni se află într-un raport 
antitetic cu cinism nemăygulitor al lui Apemantus. 
Actul al Ill-lea apune între ele refuzurile diferiților 
creditori; iar în a doua jumătate (actele IV şi V), 
neîntrerupt, vizitele pe care i le fac lui Timon Poetul 
şi Pictorul, Apemantus Alcibiade şi Senatorii sunt 
contrastate între ele, dar şi cu vizitele făcute de 
fiecare din ei lui Timon în prima jumătate a piesei”. 

Peter Ure: 

„Scena în care (ll, 4), ca un animal încolțit, Timon 
e înconjurat de o haită de creditori ce urlă este o 
teribilă replică parodistică la scenele anterioare 
unde el era asediat de o gloată de beneficiari 
chipurile modeşti. Acelaşi echilibru calculat se poate 
observa în relația dintre scena celui de al doilea 
banchet (III, 4) şi a a primului (|, 2). Mâncărurile care 
au încântat cele patru simturi au devenit apă călâie 
și pietre, prietenii s-au  preschimbat în fiare, 
cuvântul de bun-venit al gazdei într-o lungă 
amenințare divină (IIl, 6, 88-104). Timon regizează 
revelarea felului cum propria sa fire s-a transformat 
din bunătate şi prisos al inimii în cruzime şi 
însingurare de parcă ar prezenta o anti-mască 
teribilă, opusă în mod adecvat măştii lui Cupidon 
care fusese interpretată la primul ospăț"*”. 

Caracterul singular al piesei, acela de nou 


81 H.J. Oliver, Op. cit., p. XLVIII-XLIX. 
82 Peter Ure, Op. cit. p. 45. 

experiment deliberat în tehnica dramatică, nu poate 
scuza imperfecţiunile reale şi evidente ale textului, 
dincolo de erorile zeţarilor. Sunt imperfecţiunile 
redactării, semnalate de numeroşi cercetători: 
transcrierea variabilă a unor nume proprii (exemplul 
cel mai des citat este „Ventidius”, care apare şi ca 
„Ventiddius”, „Ventidgius” si „Ventigius”), 
redundanţele, omisiunile, neglijenţele, contragerile 
forţate ale unor cuvinte (y'are - you are, t'as been 
done - it has been done, th'haast etc.), numeroasele 
devieri (nemotivate) de la versul alb, diminuarea 
tensiunii dramatice în cea de a doua jumătate a 
piesei, neclaritatea şi inconsecvenţa rolului lui 
Alcibiade etc. Toate acestea i-au făcut pe Bradley şi 
alţi  shakespeariologi mai vechi să presupună 
intervenţia parţială a unor dramaturgi mai puţin 
înzestrați decât autorul titular, ipoteză înlocuită 
astăzi cu ideea că piesa e neterminată (Chambers) 
şi că, pe alocuri, are caracterul unor bruioane (Ellis- 
Fermor, Bradbrook etc.). 

În ciuda  „nefinisărilor”, ne-am putea pune 
întrebarea (retorică): ce nu este shakespearian în 
Timon din Atena? La care am găsi răspunsul cuvenit 
procedând la o minuțioasă analiză a fiecărui rând... 
Dimensiunile decente ale unei postfeţe nu îngăduie 
însă decât schiţarea unor contururi, începând cu 
personajul integrat şi integrator care este Timon. 

Timon onorează titlul piesei: el este figura 
centrală, despre dânsul se vorbeşte cel mai mult, 
temele fundamentale sunt discutate de Timon sau 
în legătură cu el de către alţii, Timon le ilustrează 
prin conduită, atitudini şi trăiri. Totodată, eroul este 
shakespearian; printre altele poate şi pentru motivul 

că e suficient de complex ca să nu fie tălmăcit 
unitar. 

G. Wilson Knight scrie următoarele: 

„Dacă, aşa cum sugerează uneori Shakespeare, 
îndrăgostitul îşi vede propriul suflet simbolizat în 
iubita sa, atunci suntem îndreptățiți să spunem că 
Timon se proiectează in lumea din jurul lui; 
omenirea este propriul său suflet; o dragoste 
minunată şi nețărmurită construieşte un paradis 
terestru unde işi poate afla multumirea deplină în 
comuniunea dintre inimă şi inimă, dar şi dar". 

Pentru Fluchere, Timon este: 

„=. bunătatea personificată (care) îşi ia aerul 
alegoric al urii când încetează de a mai juca rolul 
omului generos". 

Lucrurile nu stau chiar aşa; părerea lui Knight şi 
cea a lui Fluchere sunt unilateral romantice: mai 
întâi pe fundalul general al viziunii shakespeariene, 
constant romantică ș/ realistă („cum ar trebui să fie” 
şi „cum este”), constant tragică şi comică, constant 
ambiguă (inclusiv atunci când este vorba despre 
caracterizarea personajelor, ca în cazul regelui 
„ideal” Henric al V-lea, al lui Hamlet, Brutus etc.), 
apoi prin raportare la textul tragediei Timon din 
Atena, care oferă destule date ce infirmă 
perfecțiunea morală a protagonistului. 

O.J. Campbell (1943)* subliniază „autoîncântarea” 
lui Timon „când face paradă de munificenţă”, iar 
pentru C. Maxwell (1948) împărţitul continuu al 


83 G. Wilson Knight, Op. cit, p. 212. 

84 Henri Fluchere, Shakespeare, 1953, Longmans, London, 1964, 
p. 249. 

85 Citat de H.J. Oliver, Op. cit., p. XLV. 

darurilor e o formă de prezumție - punct de vedere 
cu care H.J. Oliver nu e de acord, deşi recunoaşte 
prezenţa unei anumite superficialităţi în faptul că 
Timon „acceptă cu bunăvoință” laudele aduse 
generozităţii sale. 

După John Wain: 

„Generozitatea lui Timon seamănă mai curând cu 
patima decât cu iubirea (...). E un impuls orb, 
nediscriminat, exprimându-se într-un mod mecanic. 
Timon trebuie să ospăteze şi să răsplătească pe toți 
cei ce intră în casa lui, nu pentru că doreşte să 
uşureze suferința sau să încurajeze meritul, ci pur şi 
simplu pentru că Timon e Timon şi aceasta este 
maniera vanității sale. (...) Această generozitate e o 
formă de slăbiciune, tot astfel după cum mulțumirile 
linguşitoare ale semenilor săi sunt o parodie a 
adevăratei recunoştințe””. 

Din analiza cuprinzătoare pe care o face Şvedov, 
câteva pasaje insistă asupra continuității 
infrastructurale a celor doi Timoni: 

„Urmărindu-l pe Timon încă în prima parte a piesei 
unde el se îmbată de propria sa generozitate, avem 
toate temeiurile să presupunem că bunăvoința lui 
nu este atât manifestarea grijii față de alţi oameni, 
cât un mijloc care îi permite lui Timon să-şi creeze 
satisfacţii personale. lar în partea a doua această 
concluzie e confirmată de cuvintele cu care evocă 
viața lui la Atena: 

«Ci pentru mine, Apemantus, lumea/Cofetărie-a 
fost; guri, limbi, ochi, inimi./Când le dădeam 


86 /bid. 
87 John Wain, The Living World of Shakespearec, Macmillan, 

porunci, mi-au prisosit.» (IV, 3, 260-263). 

(...) (În monologul lui Timon despre prietenie - |, 2, 
92-114 - mulți cercetători au văzut un Timon 
idealizat; pentru Şvedov textul cuprinde şi ironie.) 

(...) ... când discută despre prietenie, Timon nu se 
gândeşte o clipă că va avea vreodată nevoie de 
ajutor de la prieteni. El e convins că bogățiile sale 
sunt nesfârşite, că moşiile sale se mai întind până în 
Lacedemonia, iar vestea despre faliment pe care i-o 
aduce mai târziu Flavius e cu totul neaşteptată 
pentru el. (...) În proslăvirea prieteniei sesizăm o 
măsură de lăudăroşenie şi vanitate, iar cauza 
acestora este, în ultimă analiză, bogăția lui Timon. 
(...) Prietenia aparentă care în aceste momente 
uneşte personajele nu serveşte în realitate decât ca 
un paravan exterior care ascunde faptul că nici în 
prima parte eroul nu comunică într-adevăr cu cei din 
jur. (...) (Aurul) transformă prietenia cântată de 
Timon în singurătatea absolută a eroului. Altfel spus, 
în prima parte a tragediei terenul pentru 
mizantropia lui Timon se dovedeşte a fi pregătit pe 
deplin şi multilateral”**. 

Despre caracterul treptat integrator al imaginilor 
fundamentale din piesă (imagini dintre care multe 
reliefează atitudinile lui Timon) Wolfgang Clemen a 
scris pagini deosebit de instructive, astfel: 

„În primele scene vedem cum  linguşitorii se 
imbulzesc în jurul lui Timon şi se infruptă din 
bunătățile oferite de el. Shakespeare descrie 
lucrurile ca şi cum linguşitorii l-ar devora pe Timon 
însuşi. E/ arată limpede din capul locului că adularea 
lui Timon de către linguşitori exploatează dărnicia 


88 |. Şvedov, Op. cit., p. 297-298. 

eroului exclusiv pentru satisfacţii materiale. 

(...) În scena a 2-a, Apemantus exclamă: 

«O, zei, câţi oameni se înfruptă din Timon, şi 
Timon nu-i vede! Mă doare-n suflet când văd că 
atâţia îşi înting pâinea în sângele unui om...» (|, 2, 
40-43) (...) 

«Cu linguşiri, bem oamenii şi vinul,/lar mai târziu 
vărsăm întreg veninul  /Pizmaşei uri asupra 
cărunteții» (|, 2, 144-146). 

Motivul acesta e dus mai departe în mod discret, 
iar atunci când Primul Străin spune: «Din Timon 
niciodată n-am gustat» (III, 2, 85) şi el identifică, 
inconştient, mâncarea lui Timon cu Timon însuşi. 
Când, în final, Timon e încoltit violent de neruşinații 
săi creditori, cuvintele lui repetă metafora 
anterioară (...): «Tocaţi-mi inima... la-mi sângele» 
(III, 4, 94; 96). (...) 

O altă serie de imagini ne arată cum o imagine 
apare la început doar ca presentiment; când, însă, 
realitatea «a adeverit» această imagine, cum este 
ea preluată de eroul principal şi folosită în întreaga 
ei semnificație incisivă. Sărăcirea lui Timon e văzută 
prin imaginea iernii care se apropie (Flavius, în Il, 2, 
181-182, apoi Timon în III, 6, 33 etc.)”*. 

În continuare, Clemen se ocupă pe larg de 
ultimele două acte, unde imaginile devin 
„principalul mijloc al prezentării dramatice pentru a 
se dezvălui schimbările petrecute în Timon”: bolile, 
putreziciunea, natura (care înlocuieşte oamenii), 
fiarele, plantele,  aştrii, aurul cu forța lui 
distrugătoare. Timon gândeşte în imagini pe fondul 
noului stil al piesei  (vehemenţă, sintaxă 


89 Wolfgang Clemen, Op. cit., p. 169-170. 

dezorganizată, exclamaţii consecutive).” 

Cooperarea strânsă a imaginilor cu toate celelalte 
procedee de subliniere lingvistică-retorică face ca 
numeroase pasaje din ultimele două acte să fie 
comparabile cu cele mai frumoase pagini 
shakespeariene scrise sub semnul emoţiei intense: 
patosul iubirii hărţuite şi urgisite de soartă în Romeo 
şi Julieta, patosul patriotismului în /u/iu Cezar, al 
dragostei filiale în Hamret, al mustrărilor de 
conştiinţă în Macbeth. După retragerea lui Timon în 
codru, aproape fiecare propoziţie pe care o rosteşte 
e pătimaşă şi înverşunată, indiferent dacă eroul 
blestemă sau condamnă (societatea omenească, 
nerecunoştinţa, aurul), invocă pământul şi cerul, 
face cu Apemantus un schimb de invective 
(„Apemantus: Fiară! Timon: Sclavule! Apmanius: 
Broască râioasă!” etc. IV, 3, 377, etc... calchieri 
după complimentările lui Aiax şi Tersit în Troilus şi 
Cresida, ||, 1, 1-59), îşi bate joc de Poetul şi Pictorul 
care îşi prostituează arta pentru bani. 

Ca şi în cazul lui Othello, patosul lui Timon este 
patosul deziluziei - cu deosebirea că maurul moare 
împăcat aflând că Desdemona i-a fost credincioasă, 
iar atenianul îşi caută moartea chiar după ce s-a 
convins că în lume se mai află şi oameni cumsecade 
(Flavius, fostul său econom). 

Necunoscând calea de mijloc (recomandată mereu 
de Shakespeare mai întâi prin călugărul Lawrence în 
Romeo şi Julieta, apoi de o seamă de personaje din 
piesele ulterioare, iar acum, insistent, prin 
Apemantus), Timon trece de la extrema încredere la 
extrema neîncredere în oameni. Am evitat cu bună 

ştiinţă raportul antonimic, „dragoste” - „ură”: 
„dragostea”, după cum s-a văzut, a fost un surogat 
original în sufletul lui Timon, iar „ura” lui (deşi în 
partea a doua a piesei el e prezentat ca 
„Mizantrop”, ca „un om care urăşte oamenii” cum 
se autocaracterizează în IV, 3, 186) e în primul rând 
„amărăciune” (Una  Ellis-Fermor) şi  „scârbă”, 
„dispreţ”. (Apemantus, în replica de încheiere a 
piesei). Totodată, în paralel cu schimbarea de 
atitudine emoţională, în Timon are loc şi totala 
modificare a viziunii sale despre lume: lumea 
„cofetărie” a devenit o lume „a picioarelor pe 
creştet” (Pictorul, în |, 1, 95), lumea „răsturnată” din 
Măsura pentru măsură (cum o defineşte Rossiter 
făcând trimitere la tabloul lui Pieter Brueghel), 
„lumea scoasă din ţâţâni” (Hamlet) şi lumea 
întrezărită cu groază de Uise în discursul său despre 
„grad” (Troilus şi Cresida, |, 3, 81-134) - iar 
„Viziunea” (termenul e cam pretenţios pentru 
Timon) implică şi atitudinea intelectivă, prezentă în 
„încredere” - „neîncredere”. lar această atitudine 
are o importanţă esenţială pentru definirea lui 
Timon ca personaj principal al tragediei şi pentru 
încadrarea lui în galeria impresionantă a 
personajelor  shakespeariene privite în relatia 
cunoaştere - auto-cunoaştere. 

În prima parte a piesei, Timon nu-şi pune 
întrebări, nu reflectează, nu are nici măcar 
deprinderea de a vedea „ce-a văzut/Și-un ochi de 
rând” (Pictorul, în |, 1, 96; Lucullus [lui Flaminius)]: 
Stăpânu-tău [Timon] e-un nobil darnic; dar tu eşti 
înțelept... - IIl, 1, 43-44); ceea ce nu-l împiedică să 
aibă certitudini, astfel certitudinea iniţială că toţi 

oamenii sunt buni (din moment ce e bun el, II, 2, 
243) sau că aparenţa e totuna cu esenţa, vorba 
linguşitoare cu adevărul. În universul lui iluzoriu, 
bănuiala nu pătrunde uşor („Flavius: Nu, bunul meu 
stăpân, în pieptul cărui,/Vai, bănuiala s-a-mplântat 
târziu”, IV, 3, 520-521) şi nu se acordă audienţă 
avertismentelor unor oameni care cunosc lumea 
reală, cum sunt omul simplu dar cinstit şi plin de 
bun simţ Flavius şi filosoful cinic Apemantus, 
obsedat de întrebări grave: „De ce-i urechea surdă 
la povețe/Dar lasă linguşirea s-o răsfeţe?” (|, 2, 259- 
260). 

Monomania îl stăpâneşte pe Timon şi după 
faliment, când albul s-a transformat pentru el în 
negru: e, ca de obicei, refractar la sfaturi (date de 
Flavius, Apemantus, Alcibiade şi alţii), nu-şi pune 
întrebări, nu discerne, face generalizări care exclud 
„diferenţa specifică”; totuşi, spre deosebire de 
prima jumătate a piesei, Timon întreprinde primii 
paşi către cunoaştere prin aceea că vede, constată: 

„Binele şi răul fac schimb de locuri; blagoslovita 
lumină a soarelui devine blestemata zămislitoare a 
ciumei şi a cețurilor putrede. (...) Timon nu găseşte 
o temelie absolută de care să fie ferit de trădare, ci 
numai noi şi noi abisuri ale dezintegrării. Dincolo de 
dezintegrarea societății, dincolo chiar de cea a 
legilor naturii, rămân regiunile mai adânci ale 
acestei experiențe în care mintea însăşi devine o 
negatie, golită atât de însuşiri cât şi de coeziune. 
Ordinea universală nu mai este rea. Nu se mai 
desluşeşte o ordine universală. Totul se reduce la 
elemente disparate războindu-se între ele”. 


91 Una Ellis-Fermor, The Jacobean Drama, 1936, Methnen, London 


~ 135 — 


Opere Complete Volumul 7 

Pe de altă parte (într-un fel pe urmele lui Troilus 
din Troilus şi Cresida, V, 2), Timon nu vrea să 
accepte „dovezile” obiective (în speţă, realitatea 
existenţei binelui, întruchipat de Flavius - pe care îl 
goneşte - şi de alţi slujitori) şi astfel persistă în 
atitudinea de refuz a „realităţii” din prima fază - 
situaţia sa financiară, moment de răscruce analizat 
de Peter Ure în lumina necunoaşterii de sine a lui 
Timon: 

„(După Plutarh, Moralia), metoda de a le rezista 
linguşitorilor era de a te cunoaşte pe tine însuţi. 
Flavius... e martor că Timon nu se cunoaşte în 
legătură cu cea mai relevantă proprietate şi 
emblemă a sa, punga cu bani. Flavius e cel care 
contracarează potopul oferirii darurilor şi vorbăria 
despre prieteni şi generozitate şi vesteşte (aparte) 
că Timon e ruinat: 

«Unde-ajungem?/Ne  porunceşte daruri să- 
mpărţim/Din lăzi golite; nici nu vrea să ştie/Cât are-n 
pungă; iar când eu încerc/S-arăt că inima-i o 
cerşetoare,/Nemaiputând să facă ce-ar dori,/lmi cere 
s-amuţesc» (l, 2, 201-205). 

Câtăva vreme, aşadar, Timon a refuzat să dea 
ochi cu faptele. A trăit ca Marc Antoniu al lui 
Dryden, «într-un minunat vis de dragoste şi 
prietenie», iar atunci când, în sfârșit, Flavius 
izbuteşte, în actul II, să-i pună sub ochi situaţia (...) 
îi vine foarte greu să creadă că e sărac (subl. n.). 
Versul său neliniştit: «Aveam moşii care-ajungeau în 
Sparta» redă de minune uluirea unui om deşteptat 
dintr-un vis. Acesta e momentul când Timon 
recunoaşte: «Am dat nesăbuit, dar nu mârşav» (II, 

2, 181), în timp ce, distrus, Flavius plânge””. 
Autocalificarea „nesăbuit” (unicisely - 

„neînţelept”, „necugetat”) e neaşteptată pentru că 

şi acesta e un alt aspect important al lipsei de 


introspecție - lui Timon îi este străin simţul 
autocritic (de altfel, să se observe prompta 
reabilitare prin „dar nu mârşav” - ignobly: 


„nedemn”, „josnic”, „dezonorant” etc.). Un al doilea 
exemplu de autodepreciere, pesemne ultimul, mai 
apare în IV, 3, când la întrebarea lui Alcibiade: „Tu, 
cine eşti?” Timon răspunde: „fiară, ca şi tine” 
(versul 48). Dar, câteva versuri mai departe, 
procurorul lămureşte ţinta reală a actului de 
acuzare: „Sunt mizantrop și îi urăsc pe 
oameni./Păcat că nu eşti câine, căci atunci, - /Mai 
ştii? - te-aş îindrăgi” (versurile 53-55). 

Familiarizat cu problemele cunoaşterii şi identităţii 
(v. de pildă: „S/ujitorii: Ce spui că suntem noi, 
Apemantus? Apemantus: Boi. S/ujitorii: Păi de ce? 
Apemantus: Pentru că mă întrebaţi pe mine şi voi 
înşivă nu vă cunoaşteţi”, II, 2, 62-60), Apemantus îl 
caracterizează în acest sens pe Timon în cursul 
următorului dialog: 

„Apemantus: 

Urechea ţi-ai plecat-o ca birtaşul 
Ce cată-n coarne şi la hoţi; drept este 
Să fii tâlhar; de-ai mai avea bănet, 
L-ai da mişeilor. Nu fi ca mine. 

Timon: 

M-aş lepăda de mine însumi dacă 
Aş fi ca tine. 
Apemantus: 

Cum te-ai lepădat 
Fiind atâta vreme un nebun 
Şi-acum un prost” (IV, 3, 216-222). 

Studiindu-l din punct de vedere medical, doctorul 
Alexandru Olaru este şi mai necruţător decât 
Apemantus, ale cărui calificative le disjunge de 
invectivă şi expresie figurată. În prima parte a 
tragediei, Shakespeare descrie: 

„=. aspectul florid al  delirului megalomanie 
(asemănător cu cel al lui Jack Cade din Henric al VI- 
lea, partea a 2-a) şi excitatia maniacală (...). Delirul 
de grandoare, prezentat în viziunea trandafirie a 
excitației euforice, anihilând orice urmă de simt 
critic, constituie termeni de debut ai stării 
demențiale, ce nu permit o evadare din prezentul 
imediat, o prospectare a viitorului, o evaluare 
concretă a situațiilor (...) ... Linguşirea, vorbele de 
laudă... măgulesc imensa naivitate infantilă a 
eroului. (...) 

A doua ipostază timoniană succede rapid primei. 
Caracteristica ei este depresiunea, izolarea, 
mizantropia şi, în final, marasmul psihic”?. 

Înainte de a fi o victimă a societăţii Timon este o 
victimă a propriilor sale metehne, a obtuzităţii şi 
subdezvoltării psihice (ambele alimentate de 
prezumție şi vanitate) şi dramaturgul nu-l iartă o 
singură clipă; s-a pus însă întrebarea dacă 
„Viziunea” negativă a lui Timon despre lume (aşa 
cum a sintetizat-o Una Ellis-Fermor cu câteva 
paragrafe mai înainte) ne reflectă punctul de vedere 
al lui Shakespeare însuşi în această perioadă a 


93 Alexandru Olaru, Shakespeare şi psihiatria dramatică, Scrisul 

creaţiei sale dramatice. Răspunsul în general 
acceptat este rezumat de Peter Ure: 

„Când, mai târziu, în senatul unui oraş 
îngenuncheat şi plin de căință, Alcibiade citeşte 
epitaful amar scris de Timon pentru el însuşi, din 
ceea ce spune şi face comandantul de oaste reiese 
destul de clar că mizantropia lui Timon nu exprimă 
concepția despre lume a poetului. Statul mai poate 
fi purificat de neadreptățile flagrante şi de insolenta 
averii: mai există economul credincios, şi chiar dacă 
oamenii îşi refuză tandrețea, îi răsplăteşte Natura 
însăşi: 

«Durerea oamenilor te scârbea/Cum te scârbeau 
şi lacrimile lor/Pe care le dăruie zgârcita fire;/Dar 
multa-ţi fantezie l-a silit/Pe marele Neptun să plângă 
veşnic/La scundul tău mormânt de vini iertate»””. 

Natura, reprezentată prin mare: 

„... lucrul cel mai tulburător şi, totodată, cel mai 
semnificativ în poezia din Timon este marea. (După 
ce a fost doar menţionată), acum imaginea marină 
duce la marea însăşi şi simțim ceva din fiorul 
încercat de Xenofon şi Cei zece mii când au ajuns pe 
creştetul Muntelui Theches şi au văzut Marea 
Neagră la picioarele lor, pentru că poezia perioadei 
finale a lui Shakespeare este nepieritor asociată cu 
marea”. 

Leon D. Leviţchi 


94 Peter Ure. Op. cit., p. 48. 

REGELE LEAR 
King Lear, 1603-1606 


Persoanele 


Lear, rege al Britaniei 
Regele Franţei 

Ducele de Burgundia 
Ducele de Cornwall 
Ducele de Albany 
Contele de Kent 
Contele de Gloucester 

Edgar, fiul lui Gloucester 
Edmund, fiul nelegitim al lui Gloucester 
Curan, un curtean 
Oswald, intendentul Gonerilei 
Bătrânul, vasal al lui Gloucester 
Doctorul 
Bufonul 
Un ofiter, în slujba lui Edmund 
Un curtean, din suita Cordeliei 
Un herald 
Slujitorii lui Cornwall 
Goneril, Regan, Cordelia, fiicele lui Leir 
Cavaleri din suita lui Lear, ofițeri, ostaşi, soli şi 
curteni 


Acţiunea se petrece în Britania. 


Actul | 
Scena 1 


Sala tronului în palatul regelui Lear. 
Intră Kent, Gloucester şi Edmund. 


Kent: Totdeauna am crezut că regele ţine mai 

mult la ducele de Albany” decât la Cornwall”. 

Gloucester: Aşa ni s-a părut şi nouă; dar acuma, la 
împărţirea regatului, e greu să mai ştii pe care 
dintre duci îl preţuieşte mai mult. Părţile sunt atât 
de bine cumpănite, că n-ar putea vorbi de părtinire 
nici cel mai chiţibuşar judecător. 

Kent: Acela nu-i cumva feciorul domniei-tale? 

Gloucester: Da, eu l-am făurit. Şi de atâtea ori am 
roşit recunoscând-o, încât greşeala asta ne-a legat 
ca pe două verigi înroşite în acelaşi foc. 

Kent: Nu am prins... 

Gloucester: În schimb, mama acestui năzdrăvan a 
prins aşa de uşor, că i-a căzut greu şi, dragă 
Doamne, s-a trezit cu un copil, în leagăn mai înainte 
de a se trezi cu un soţ în pat”. Vezi greşeala? 

Kent: Nu se mai cheamă greşeală, când produsul 
este atât de frumos. 

Gloucester: Mai am, sir, un fiu după lege, mai 
mare ca el cu câţiva ani, dar care nu-mi este mai 
drag decât hoţomanul ăsta, care a venit pe lume ca 
obraznicul la praznic. Şi încă înainte de soroc. Eh, 
dar ce mândreţe era maică-sa! L-am făcut cu 
plăcere pe acest fecior-de-fată; trebuie să-l 
recunosc... Edmund, ştii cine este dânsul? 

Edmund: Nu, măria-ta. 

Gloucester: E ducele de Kent; să-l ţii minte de- 
acum încolo, ca pe un cinstit prieten al meu. 

Edmund: La porunca domniei-voastre. 


96 Ducat, astăzi inexistent. După cronicarul Holinshed, se întindea 
între râul Humber şi comitatul Caithness din Scoţia. Albany derivă 
din Albanacte, primul stăpânitor al ducatului. 

97 Cornwall este şi în prezent un comitat în sud-vestul Angliei. 

98 Conversaţia dintre Gloucester şi Kent nu o aude Edmund, care 
e destul de departe de cei doi. 

Kent: Vreau să-mi fii drag şi să facem cunoştinţă 
mai de-aproape. 
Edmund: Mă voi strădui să fiu vrednic. 
Gloucester: A lipsit nouă ani şi va mai pleca iarăşi. 
Soseşte regele. 
(Goarne”*. Intră Lear, Cornwall, Albany, Goneril, 
Regan, Cordelia şi suita.) 
Lear: Gloucester, condu-i pe domnul Franţei şi al 
Burgundiei. 
Gloucester: Da, stăpâne. 
(les Gloucester şi Edmund.) 
Lear: 
Vă vom împărtăşi, în timpul ăsta, 
Un tainic gând al nostru... Daţi-mi harta. 
Aflaţi că-mi fac regatul pe din trei! 
să scuturăm, ne-am zis, cât mai degrabă, 
De pe spinarea vârstei, griji şi treburi, 
Lăsându-le pe alţi grumaji, mai tineri, 
Ca-n tihnă paşii să ni-i îndreptăm, 
Târâş, spre moarte. Fiu al nostru, Cornwall, 
Şi tu, la fel de drag fiu, Albany, 
Voim, din ceasul ăsta, să se ştie 
Cu ce moşii ni le-nzestrăm pe fete, 
Să nu aveţi prilej de ceartă mâine. 
Venit-a clipa să le dăm răspunsul 
Şi rigăi frânc, şi craiului burgund, 
Ce-aşteaptă, cu dor mult, la curtea noastră 
De atâta vreme, să-mi mărit mezina. 
Ei, fetelor - căci azi ne lepădăm 
99 O anumită succesiune de note emise de goarnă sau cornet 
anunţa intrarea sau ieşirea din scenă a unui grup de oameni sau a 
unei procesiuni. In direcţiile de scenă din piesele lui Shakespeare 
se face deosebire între sennel - goarnă şi flourish - sunete de 
trâmbiţe, fanfară. 

De tron şi de avere şi de griji - 
la să vedem, din voi tustrele, care 
Mai tare ne iubeşte? Ca apoi 
Să ne-arătăm mărinimia multă 
Acolo unde ne îndeamnă firea, 
Ce se va-ntrece cu destoinicia. 
Tu, Goneril, eşti cea dintâi născută: 
Vorbeşte-ntâi! Cât ne iubeşti de mult? 
Goneril: 
Cât vă iubesc nu-i grai s-o poată spune; 
Decât lumina ochilor mai mult, 
Decât văzduhul, decât libertatea; 
Mult mai presus de orice-i scump şi rar, 
Mai mult decât puterea, frumusetea, 
Cinstirea; cum n-a fost iubit vreun tată. 
lubirea mea nu-i vorbă s-o cuprindă 
Şi-mi taie răsuflarea când o spun 
Căci te iubesc nemăsurat, o, doamne! 
Cordelia (aparte): 
Cordelia, tu iubeşte fără vorbe. 
Lear: 
Din ăst hotar la cestălalt, cât vezi, 
Cu codrii cei umbroşi, mănoase, şesuri, 
Păşuni întinse şi bogate ape, 
Te fac stăpână, şi să fie-n veci 
Moşia spiţei tale, cu-Albany. 
Ce spune-a doua noastră fată, Regan? 
Prea-scumpă doamnă de Cornwall, grăieşte! 
Regan: 
Dintr-un aluat cu ea sunt făurită 
Şi preţuiesc la fel cu sora mea; 
În iubitoarea-mi inimă palpită 
Întocmai ce-a vorbit că simte ea; 

Dar eu mai mult, fiindcă-n lumea asta 
Ca de-un vrăjmaş sunt gata să mă lepăd 
De orişice plăcere pământească, 
Spre a rămâne doar cu bucuria 
lubirii pentru înălţimea-voastră. 
Cordelia (aparte): 
Biată Cordelia, te măsori cu ele?... 
Pe câte ştiu, mă tem că-s mai bogată 
În dragoste decât în măgulele... 
Lear: 
Atunci, de-a pururi, ţie şi-alor tăi 
Îţi dau treimea asta din regat, 
Nu mai puţin întinsă şi frumoasă 
Ca partea Gonerilei - şi acuma 
Tu, bucuria noastră cea din urmă 
Şi cea dintâi, spre-al cărei farmec tânăr 
Trimis-au peţitori podgoria Franţei 
Şi laptele Burgundiei: hai, smulge-mi 
Treimea cea mai grasă. Ce-ai a-mi spune? 
Cordelia: 
Nimic, stăpâne. 


Lear: 
Cum nimic? 
Cordelia: 
Nimic. 
Lear: 


Nimic un iese din nimic: vorbeşte. 
Cordelia: 
Dar dacă, doamne, nu pot, rău îmi pare, 
Să-mi scot cu vorba inima pe gură? 
Eu ştiu că vă iubesc precum se cade, 
Nici mai puţin şi nici mai mult, atât. 
Lear: 

Ei, ei, Cordelia! Hai, struneşte-ţi glasul, 
să nu-ţi răstoarne carul cu noroc. 
Cordelia: 

Stăpâne bun, tu m-ai făcut ce sunt 
Şi m-ai crescut cu drag. Indatorată-s, 
In schimb, să mă supun, să te iubesc 

Şi slavă să-ţi aduc. Ci eu mă-ntreb, 

Surorile-mi de ce s-au măritat, 
Când zic că te iubesc numai pe tine? 
Eu când m-oi mărita voi şti acelui 
Ce mă va lua să-i dăruiesc o dată 
Cu jumătatea grijii datorate 
Şi din iubirea mea o jumătate. 
Ca dânsele, eu nu-mi voi lua bărbat, 
lubindu-l doar pe tata. 


Lear: 
Din inimă grăieşti? 
Cordelia: 
Da, tată bun. 
Lear: 
Atât de tânără şi-atât de rea! 
Cordelia: 
De tânără şi sinceră, aşa. 
Lear: 


Aşa? Să-ţi fie, dar, sinceritatea 
Şi zestre! - căci mă jur, pe sfântul soare, 
Pe tainele Hecatei'” şi-ale nopţii, 


100 Hecate ocupa un loc aparte printre zeitățile greco-romane, din 
cauza misterelor care o înconjurau şi manifestărilor sale unice în 
lumea zeilor. Era singura dintre titani care îşi păstrase rangul 
printre noii zei stăpânitori şi după răsturnarea domniei titanilor de 
către Zeus, fără îndoială din cauza imensei sale puteri, care îi 
permitea să fie identificată cu Selena sau Luna în cer, cu Artemis 
sau Diana pe pământ şi cu Proserpina în lumea subpământeană. 

Pe schimbătorul lumii zodiac, 
De care ţine tot ce-a fost şi este, 
Că, de-orice legătură părintească, 
De sânge şi de inimă cu tine, 
Mă lepăd şi te izgonesc de-aici 
Acum şi pururi. Chiar barbarul scit+° 
Ce-şi sfârtecă părinţii şi-i mănâncă 
La mine va afla mai multă milă 
Decât aceea ce mi-a fost vlăstar. 
Kent: 
Mărite rege... 
Lear: 
Tăcere, Kent! Să nu te pui 
Între balaur!” şi mânia lui. 
Ea mi-a fost cea mai dragă şi visam 


Întrupând trei zeițe, Hecate, descrisă în legendele Olimpului cu trei 
corpuri şi trei capete, aparţine lumii subpământene. Noaptea, 
Hecate trimitea demoni şi fantome pe pământ. li învăţa, totodată, 
pe oameni magia şi vrăjitoria. În timpul nopţii, rătăcea şi ea în 
lumea oamenilor, în tovărăşia sufletelor morţilor. Apropierea zeiţei 
era anunţată de scheunatul şi urletele câinilor. 

Hecate este menţionată şi în piesa Macleih ca ocrotitoare a 

vrăjitoarelor. 
101 Potrivit unor legende, sciţii îşi mâncau părinţii decedați. Deşi 
mulţi comentatori ai textului shakespearian interpretează cuvântul 
„generation” (folosit de Lear) ca „descendenţi”, s-a demonstrat că 
putea avea şi sensul de „părinţi”. 

Unii vechi autori englezi menţionează că scoţienii aveau 

obiceiuri barbare asemănătoare sciţilor, iar istoricii antici Diodorus 
(contemporan cu luliu Cezar şi August) şi Strabo (64 i.e.n. - 24 
e.n.) afirmă că o parte din irlandezii (celții) care locuiau în Britania, 
în epoca de mai sus, precum şi scoţienii mâncau carne de om. 
102 Lear pare să se refere la legendarul balaur al Britaniei, ucis de 
Sf. Gheorghe, pe care regele îl poartă, în formă metalică pe coiful 
său, conform obiceiului medieval al cavalerilor de a purta fel de fel 
de reproduceri de animale, plante sau diverse obiecte din metal pe 
coifuri sau zugrăvite pe scuturi. 

Să-mi fie reazem blând al bătrâneţii. 
Tu, piei din ochii-mi! Şi să nu-mi găsesc 
Odihna-n groapă dacă voi mai vrea 
Să-mi amintesc cândva că ţi-am fost tată. 
Chemaţi-l pe franţuz! Mişcaţi-vă!'”* 
Şi pe burgund! Cornwall şi Albany, 
V-adaug încă-o parte celor două; 
lar zestrea ei, trufia să-i rămână, 
Pe care-o boteză sinceritate. 
Vă învestesc pe voi cu stăpânirea 
Pravilnică şi cu puteri depline 
De dreaptă maiestate. lară eu, 
În fiecare lună, cu-o suită - 
De-o sută de curteni, ţinuţi de voi, 
Voi locui, pe rând, la amândoi. 
Doar numele şi titlul mi-l păstrez. 
lar cârma, visteria şi regatul 
Le las pe mâna voastră, dragi copii. 
Drept care luaţi coroana-mi, pe din două! 
Kent: 
Slăvite Lear - pe care l-am cinstit 
Ca pe-al meu rege şi mi-a fost mai drag 
Ca un părinte bun şi l-am urmat 
Ca pe-un învăţător şi ca pe-un sfânt... 
Lear: 
Fereşte, Kent, când zbârnâie săgeata! 
Kent: 
Poftească dar şi-nfigă-mi-se-n piept, 
În inimă! Kent nu-i politicos 


103 Caracterul violent al bătrânului rege se manifestă brutal şi 
când curtenii, înlemniţi de aspra comportare a regelui faţă de 
Cordelia, nu-i execută imediat ordinul de a-i chema pe regele 
Franţei şi pe ducele Burgundiei. 

Când Lear îşi pierde capul. Tu nu vezi 
Ce faci, bătrâne? Crezi că datoria 
Datoare-i să se teamă să vorbească 
Atunci când linguşirea-i la putere? 
Onoarea va s-asculte de dreptate 
__ Când regele de nebunie-ascultă. 
Intoarce-ţi vorba; bunul nume-ţi pierde 
Pripeala asta blestemată. Eu 
Răspund cu viaţa: tot ce spun e drept: 
Mezina nu te-adoră mai puţin; 
Nu poţi învinui de goliciune 
O inimă ce nu vrea să răsune 
La ciocănit, ca polobocul gol. 
Lear: 
Kent, de mai scoţi o vorbă, viaţa ta... 
Kent: 
Mereu mi-am pus-o-n joc pentru a ta, 
Vrăjmaşii înfruntându-ţi-i; s-o pierd 
Nu-mi pare rău, dacă te scap pe tine. 
Lear: 
să piei din ochii mei! 


Kent: 
Mai bine cată 
Să vezi cu ei si ţine-i şi pe-ai mei, 
să vadă pentru tine. 
Lear: 


Pe Apollo'"... 


104 Regele Lear, din poemul istoric al lui Layamon intitulat Brute 
(1205 e.n.), îl invocă şi el pe Apollo în situaţia corespunzătoare 
celei din piesa lui Shakespeare. Legenda lui Lear apare, pentru 
prima oară în literatura engleză, în poemul sus menţionat, care 
cuprinde istoria Britaniei de la venirea în Anglia a legendarului 
Brute, strănepotul lui Enea şi întemeietorul statului britanilor, până 


la sfârşitul secolului al VII-lea. 

Kent: 
Ha, pe Apollo, în zadar chemi zeii! 
Lear: 
Vasal necredincios! 
(Pune mâna pe sabie.) 
Albany şi Cornwall: 
Opreşte, Kent! 


Kent: 
Omoară-ţi doctorul şi răsplăteşte 
Hidoasa boală! Schimbă-ţi hotărârea, 
Altfel, cât mai răsuflu, arm să-ţi spun 
Că ai greşit. 
Lear: 


Ascultă, ticăloase, 
Pe jurământu-ţi de vasal, ascultă! 

Ai îndrăznit să ceri să-mi calc cuvântul 
(Ceea ce nimeni n-a-ndrăznit vreodată) 
Şi cu neruşinare te-ai vârât 
Intre putere şi sentinţa dată 
(Ce nici coroana şi nici firea noastră 
Nu pot să rabde) şi spre-a-ţi arăta 
Că ştiu să poruncise, să-ţi iei răsplata, 
Iti dau cinci zile să te pregăteşti 
Pentru drum lung şi greu, iar într-a şasea 
Spinarea-ţi blestemată să i-o-ntorci 
Moşiei mele. Dacă ziua-a zecea 
Tot îţi mai află trupul surghiunit 
În ţară, va fi ziua ta din urmă. 

Hai, pleacă! Hotărârea nu mi-o schimb. 


Situată, prin urmare, în perioada necreştină a Britaniei, 
Shakespeare consideră că referirile la zeitățile romano (lupiter, 
Marte, Diana, Hercule) sunt corespunzătoare condiţiilor vremii lui 
Lear, o dată ce Britania fusese provincie romană între 54-410 e.n. 

Kent: 
Rămâi cu bine, rege; de-i aşa, 
Surghiunul este-aici, iar libertatea, 
Oriunde-n lume. 
(Către Cordelia): 
Te aibe zeii-n pază, fată dragă, 
Ţi-e cugetul curat şi vorba dreaptă! 
(Către Regan şi Goneril): 
Fie ca faptele s-adeverească 
Oraţiile voastre prea-frumoase, 
Şi lauda iubirii să dea roade. 
Adio, prinți! Chiar pe-un țărm nou, nicicum 
Eu n-am să mă abat din vechiul drum. 
(lese. Trâmbiţe. Reintră Gloucester, cu regele 
Franței, ducele de Burgundia şi suita.) 
Gloucester: 
Sosit-au Francia şi Burgundia, sire. 
Lear: 
Domnia-ta, Burgundia'”*, noi ştim 
Că eşti rival la mâna fiicei noastre 
Cu riga Franţei. Spune, cel dintâi, 
De la ce zestre-n sus ai socotit 
Că face să mai stărui s-o peţeşti? 
Ducele de Burgundia: 
Slăvite rege, ce-a făgăduit 


105 Burgundia fusese în prima parte a evului mediu un regat 
independent, în trei rânduri. Incepând cu secolul al XI-lea, 
Burgundia avea statutul de ducat, fiind incorporată regatului 
Franţei abia la sfârşitul secolului al XV-lea. Ca un ducat foarte 
puternic, a fost în rivalitate cu Franţa, în dese rânduri, aliindu-se, 
uneori, chiar cu duşmanii acesteia. 

În situaţia sa, ducele Burgundiei urmăreşte să-şi întărească 
poziţia faţă de Franţa şi restul Europei de Vest, printr-o căsătorie 
cu o principesă care să-i aducă o dotă cât mai importantă. 


~ 151 — 


Opere Complete Volumul 7 
Măria-ta; nu mai puţin, socot. 
Lear: 
Preanobil duce, ce-am făgăduit 
Era pe vremea când o mai iubeam; 
De-atuncea preţul i-a scăzut de tot. 
Priveşte-o bine, dacă ţi se pare 
Că din această mică prefăcută, 
Ce-o dăruim doar cu disprețul nostru, 
E de ales ceva, ori pe de-a-ntregul; 
De-ţi face cinste-aşa, pofteşte, ia-ţi-o! 
Ducele de Burgundia: 
Eu nu ştiu ce să spun. 
Lear: 
Te-ntreb, atunci, 
Cu-atâtea beteşuguri: fără prieteni. 
Şi rudă doar cu ura noastră, zestre 
Blestemul de-a ne fi străină-n veci, 
O, iei, sau n-o mai iei? 
Ducele de Burgundia: 
lertare, doamne, 
În felul ăsta nu se poate-alege. 
Lear: 
Atunci, să n-o alegi, căci, jur pe zei. 
Avutul ei întreg e tot ce-am spus. 
(Către regele Franței.) 
Cât despre tine-acum, mărite rege, 
Eu dragostea ce-mi porţi nu voi s-o pierd 
Unindu-te cu rodul urii noastre. 
Mai bine, zic, îţi caută mireasă 
De rangu-nalt al rigăi şi reneagă 
O fiinţă renegată de natură. 
Regele Franţei: 
Ciudate lucruri! Doar mai adineauri 

Era odorul scump şi lăudat, 
Balsam al bătrâneţii, fata tatei 
Cea bună şi iubită. Cum, deodată, 
Ce faptă-ngrozitoare-a făptuit, 
Încât să piardă tot ce dobândise? 
Pesemne că păcatul ei năprasnic 
Întrece-nchipuirea; ori că, poate, 
lubind-o-atât de mult, pe-atunci, greşea 
lar ca să cred, cu dreaptă judecată, 
Acestea toate despre ea nu pot, 
De n-o fi vreun miracol. 
Cordelia: 
Preaplecată, 
Rog pe măria-ta să-i dea de ştire 
- Eu nu-s prea tare meşteră-n spoială, 
Şi vorba bună n-o despart de faptă - 
Că nu-s la mijloc lucruri de ocară, 
Or, vreun păcat, sau vreo ticăloşie, 
Ce ni-au îndepărtat de voia-ţi bună, 
Ci tocmai lipsa unor însuşiri 
Ce m-ar fi sărăcit şi întristat: 
Nu ştiu să cer făcând ochi dulci, iar limba 
Linguşitorilor n-am învăţat-o, 
Şi astfel ţi-am pierdut bunăvoința. 
Lear: 
Mai bine nu te mai năşteai decât 
să nu te-arăţi plăcută feţei mele. 
Regele Franţei: 
Cum, asta-i tot? Sfiala înnăscută 
A celui ce nu-nşiră vorbe goale, 
Dar împlineşte ce-a făgăduit? 
Ce-i spui domniţei, duce de Burgundia? 
lubirea nu-i iubire când şi-apleacă 

Balanța către talgerul de aur. 
O iei, sau nu? Ea însăşi e-un tezaur. 
Ducele de Burgundia: 
Slăvite, dă-i cât i-ai făgăduit 
Şi-o fac ducesă de Burgundia. 
Lear: 
Nimic! Am zis şi nu-mi calc legământul. 
Ducele de Burgundia: 
Domniţă,-mi pare rău; pierzând un tată, 
Pierdut-ai şi-un bărbat. 
Cordelia: 
Preanobil duce, 
Rău să nu-ţi pară! Tot nu-s potrivită 
Cu o iubire prea mult târguită'”... 
Regele Franței: 
Cordelia, cu-atât eşti mai bogată, 
Mai vrednică de cinste şi iubită, 
Cu cât eşti mai săracă şi hulită! 
Cu-această zestre-a sufletului tău, 
Vei fi a mea. Să-mi fie-ngăduit 
Să iau de-aici ce alţii-au părăsit. 
Ciudat, o, zei! Cum recea lor simţire 
Aprinde-n mine flăcări de iubire. 
Copila-ţi fără zestre, rege Lear, 
Lăsată-n voia soartei, cui o lua-o, 
Va fi regina mea şi-a dulcii Franţe. 
Şi-n veci toţi ducii umedei Burgundii 
Nu vor avea destule latifundii 
Să mi-o răscumpere pe-această fată. 
106 Ideea că numai dacă nu există dragoste interesele materiale 
joacă rolul preponderent într-o căsătorie este exprimată şi în 


Hamlet, când regina din piesa jucată de trupa de actori, spune: „A 
doua nuntă are drept temei/Câştigul doar, nu focul dragostei” (IV, 


2). 

Acum de voi Cordelia se desparte: 
Dar ce-a pierdut găsi-va-n altă parte. 
Lear: 
Doreşti s-o iei, deci, Franţă; n-ai decât! 
Nu este fiica noastră; ni-e urât 
S-o mai vedem în ochi, iar de plecare 
Nu v-aşteptaţi la binecuvântare! 
să mergem, nobile Burgundia. 
(Trâmbiţe. les Lear, ducele de Burgundia, 
Cornwall, Albany, Gloucester şi suita.) 
Regele Franţei: 
la-ţi bun rămas de la surori. 
Cordelia: 
Nepreţuite-odoare ale tatii, 
Cordelia, plângând, vă părăseşte; 
Eu preţul vostru vi-l cunosc prea-bine, 
Dar inima de soră nu mă lasă 
Să-i zic pe nume. Bietul nostru tată 
Îl las în grija voastră lăudată”; 
În preajmă-i de-aş fi stat - ah, rău îmi pare - 
L-aş fi dorit pe mâini mai iubitoare.!... 
Ei, bun rămas, acum, amândurora. 
Regan: 
să nu ne-nveţi tu ce-avem de făcut! 
Goneril: 
Mai bine dăscăleşte-te pe tine, 
să-l mulţumeşti pe noul tău stăpân, 
Ce te-a cules, calică, de pe drumuri. 
N-ai vrut să te supui, acum plăteşte! 
Cordelia: 
Cu bine! Timpul multe limpezeşte. 


107 Adică în grija dragostei de care l-au asigurat şi nu a aceleia pe 
care o simțeau în realitate. 

Căci tot ce s-a ascuns prin furtişag 
Se dă, până la urmă, în vileag! 

Regele Franţei: 

Frumoasa mea Cordelia, să mergem. 

(les regele Franței şi Cordelia.) 

Goneril: Surioară, avem de lămurit câteva treburi 
importante care ne privesc la fel pe-amândouă. 
Cred că tatăl nostru va pleca chiar în seara aceasta. 

Regan: Da, la tine. Luna viitoare cade în sarcina 
noastră. 

Goneril: E cumplit cât de schimbăcios a devenit la 
bătrâneţe; păţania de adineauri le pune vârf la 
toate. Dintre noi, el a iubit-o întotdeauna mai mult 
pe sora noastră cea mai mică. Felul în care a 
alungat-o acum dovedeşte că nu mai e stăpân pe 
firea lui. 

Regan: Beteşugul bătrâneţii; cu toate că stăpân 
pe sine nu se prea arăta el nici mai înainte. 

Goneril: E drept, că, de pe când era încă în putere 
şi cu scaun la cap, tuna şi fulgera ca un apucat. De 
aceea mă tem că acum, la bătrâneţe, trebuie să ne 
aşteptăm din partea lui nu numai la pacostele 
năravului său din fire, dar şi la nesăbuirile la care-l 
duc pe om neputinţele şi furiile bătrâneţii. 

Regan: Vom avea pesemne de îndurat multe 
toane, ca aceea care l-a împins la surghiunirea lui 
Kent. 

Goneril: Schimbul de firitiseli de bun rămas dintre 
el şi regele Franţei mai durează. În timpul ăsta, hai 
să ne sfătuim. Dacă tata, în starea în care se află, 
continuă să-şi păstreze dreptul de autoritate asupra 
noastră, împuternicirile cu care ne-a dăruit sunt 
curată batjocură. 

Regan: Trebuie să ne gândim serios la treaba 
asta. 

Goneril: Şi să batem fierul până-i cald. 

(les.) 


Scena 2 


O sală în castelul contelui de Gloucester. 
Intră Edmund cu o scrisoare. 


Edmund: 
Natură, eşti zeiţa mea” - doar ție 
Şi legii tale mă supun plecat!! 
De ce să-ndur povara unei datini 
A cărei slovă mă nedreptăţeşte 
Şi-o lume-ntreagă mă dezmoşteneşte, 
Doar pentru că vreo treisprezece luni 
Întârziat-am după celălalt? 
De ce-s nelegitim? De ce-njosit? 
Când mădularele mi-s sănătoase, 
Şi duhu-mi străluceşte şi-s făcut 
La fel de bine ca progenitura 
Cucoanelor cinstite? Pentru ce 
Mă-mping mai jos în ţărnă, tot mai jos, 


108 Edmund respinge atât religia cât şi legile societăţii omeneşti. 
Unii comentatori ai piesei au comparat modul cum Edmund apare 
în monologul din scena de faţă cu modul cum apărea, în salturi, 
diavolul din piesele-mistere şi moralităţile evului mediu. Deşi se 
consideră, în mod unanim, că Edmund nu a putut auzi convorbirea 
dintre tatăl său şi Kent din scena 1 a acestui act, faptul că, în 
prezenţa lui, primul spune că după cei nouă ani pe care i-a 
petrecut departe de Anglia va pleca iarăşi într-o altă ţară nu putea 
decât să-l umple de ură. intors în Anglia, el speră să-şi poată face 
un drum onorabil în viaţă, în cadrul societăţii în mijlocul căreia 
consideră că are şi el dreptul să trăiască. 

Şi din „bastard” nu mă mai scot, de ce? 
Noi, cei născuţi din calda-mperechere 
A forţelor naturii bucuroase, 
Din ele-am supt văpaia şi făptura 
Pe care n-au putut-o dobândi 
Cei meşteriţi la rând în patul trist 
Şi plictisit, făcuţi mai mult în somn. 
Aşa fiind, prealegitime Edgar, 
Mogşia-ţi legitimă este-a mea! 
lubirea părintească deopotrivă 
Ne-mbrăţişează, pe-amândoi. Legitim - 
Frumoasă vorbă! Fie dar aşa: 
De-şi face drum această scrisorică 
Şi dacă născocirea-mi izbuteşte, 
Pe legitim bastardu-l va răpune. 
Cresc; propăşesc. Zei, ţineţi cu bastarzii! 
(Intră Gloucester.) 
Gloucester: 
Kent surghiunit astfel! lar riga Franţei 
Plecat-a furios! Şi regele 
Îşi părăseşte-n noaptea asta tronul, 
Trecându-se la porţie, ca milogii, 
Dintr-un capriciu. Edmund, ce e nou?... 
Edmund (făcându-se că ascunde scrisoarea): 
Cu voia voastră, mai nimic, milord. 
Gloucester: Dar de ce eşti aşa de grăbit să ascunzi 
răvaşul acela? 
Edmund: Nimic de seamă, stăpâne. 
Gloucester: Ce hârtie citeai acolo? 
Edmund: Nimic, milord. 
Gloucester: Da? Atunci, ce fel de nimic strecori în 
buzunar cu atâta grijă? Nimicurile n-au nevoie de- 
atâta luare-aminte. Arată-mi! Dacă e nimic, se poate 

vedea ţi fără ochelari. 

Edmund: lertarea voastră o implor, stăpâne. E o 
scrisoare de-a fratelui meu. N-am terminat-o, dar 
din cât am citit mi-a ajuns ca să-mi dau scama că v- 
ar face rău dacă aţi şti ce serie. 

Gloucester: Domnule, dă-mi imediat scrisoarea. 

Edmund: Vă voi pricinui o neplăcere şi dacă v-o 
dau, şi dacă nu v-o dau. Cuprinsul ei este oricum 
condamnabil. 

Gloucester: Să văd, să văd. 

Edmund: Vreau să sper, întru buna-credinţă a 
fratelui meu, că a scris-o numai aşa, ca să-mi pună 
mie cinstea la încercare. 

Gloucester (citeşte): „Ascultarea şi plecăciunile cu 
care-i tot răsfățăm pe bătrâni ne otrăvesc cei mai 
frumoşi ani ai vieţii; prezența lor ne amână dreptul 
de a ne bucura de bunurile lumii acesteia, până la 
vârsta când le-am pierdut pentru totdeauna. Incep 
să cred că această bătrâneţe asupritoare este mai 
de neînțeles decât însăși sclavia, pentru că nu ne 
ține sub călăi datorită puterii ei, ci numai fiindcă noi 
suntem răbdători în prostie. Vino pe la mine, să 
stăm pe-ndelete de vorbă despre asta. Dacă tatăl 
nostru s-ar culca acum, ca să se scoale când l-oi 
trezi eu, vei împărți în jumătate intreaga-i avere cu 
al tău frate iubitor, Edgar...” Hm!... Ce mişelie. „Să 
se scoale când l-oi trezi eu, vei împărţi întreaga-i 
avere cu...” Edgar, băiatul meu! A avut el mâna şi 
inima să scrie asemenea lucruri? Când ai primit 
scrisoarea asta? Cine ţi-a adus-o? 

Edmund: Nu mi-a adus-o nimeni, stăpâne, aici stă 
vicleşugul. Am găsit-o pe pervazul ferestrei mele. 

Gloucester: Recunoşti slova fratelui tău? 

Edmund: Dacă era scrisă cu cuget curat, mi-ar fi 
părut bine s-o recunosc, dar, fiind tocmai 
dimpotrivă, îmi place să cred că nu. 

Gloucester: Ba e chiar scrisul lui. 

Edmund: E scrisul lui, stăpâne. Să sperăm, totuşi, 
că nu dă glas adevăratelor lui simţăminte. 

Gloucester: Ţi-a mai vorbit despre asta vreodată? 

Edmund: Niciodată, stăpâne. Numai că, deseori, |- 
am auzit spunând că atunci când copiii au crescut 
destul, iar părinţii au început să descrească, ar fi 
mei potrivit ca părinţii să asculte de copii, lăsându-le 
şi deplina stăpânire a averii. 

Gloucester: O! Pungaşul, pungaşul! Tot asta spune 
şi în scrisoare. Pungaş nemernic; nerecunoscător şi 
crud, mai mult decât crud! Du-te de-l caută, 
domnule! Am să-l pun în fiare, mişelul. Unde e? 

Edmund: Nu ştiu, stăpâne. Dacă v-aţi putea 
amâna mânia împotriva fratelui meu până ce vom 
afla ce-are de gând, aţi merge pe un drum mai 
sigur, pe când dacă luaţi de îndată cele mai aspre 
măsuri, fără să-i fi cunoscut țelul adevărat, l-aţi 
dezonora şi aţi zdrobi poate o inimă cinstită. Eu sunt 
gata să-mi pun chezăşie capul că mi-ar fi putut scrie 
această scrisoare doar cu gândul de a pune la 
încercare dragostea ce port înălţimii-voastre, şi fără 
nici un gând primejdios. 

Gloucester: Crezi tu asta? 

Edmund: Dacă înălţimea-voastră se învoieşte, voi 
găsi un loc de întâlnire unde să puteţi asculta în 
taină ce-mi va spune, şi atunci vă veţi putea singur 
încredința auzind tot adevărul cu propriile urechi, şi 
asta fără niciun pic de zăbavă, chiar astă-seară. 

Gloucester: Nu poate fi atât de monstruos. 

Edmund: De bună seamă că nu. 

Gloucester: Cu tatăl lui, care-l iubeşte şi l-a iubit 
întotdeauna atât de mult. Cerule şi pământule! 
Edmund, caută-l du-mă la el rogu-te! Pregăteşte 
totul cum crezi tu că e mai bine. Am să-mi 
stăpânesc simţirea, pentru ca hotărârea mea să fie 
chibzuită precum se cuvine. 

Edmund: Mă duc să-l caut de îndată; să pun totul 
la cale cum voi putea mai bine şi vă dau de ştire 
neîntârziat. 

Gloucester: Eclipsele de soare şi de lună'* din 
ultima vreme nu ne prevestesc nimic bun. Cu toate 
că ştiinţa naturii le explică în fel şi chip, firea însăşi 
e vătămată de efectele lor dăunătoare: iubirea se 
răceşte, prieteniile se năruiesc, fraţii se ceartă şi se 
despart, răscoale în oraşe şi dihonie între provincii, 
în palate s-a cuibărit trădarea, iar legătura dintre 
părinţi şi copii s-a frânt. Ticălosul ăsta al meu 
adevereşte  prevestirile rele: fiul se va ridica 
împotriva tatălui. lată, şi regele calcă legea firii: 
tatăl îşi prigoneşte copilul. Am văzut ce poate fi mai 
rău într-o vreme de cumpănă ca a noastră: intrigi, 
deşertăciune, trădare şi atâtea nelegiuiri, care ne 
prăvălesc în nelinişte şi ruină'"", caută-l pe ticălosul 
acela, Edmund, n-ai să pierzi nimic; fă-o cu luare- 
aminte. Da, da, nobilul şi credinciosul Kent, 
surghiunit! Vina lui - cinstea! Ciudat, ciudat! 

(lese.) 

Edmund: Prostia lumii n-are margini: auzi, când 
valurile vieţii ne sunt potrivnice (şi adesea valurile şi 


109 Aluzie la eclipsele care au avut loc în luna octombrie 1605. 
110 In Cazania (Homilies) din 1640 se întâlnesc fraze întregi 
perfect asemănătoare cu cele rostite de Gloucester. 

le face omul), ne apucăm să-nvinuim de nenorocirile 
noastre soarele, luna şi stelele, ca şi cum ele ne-ar 
sili să fim netrebnici. Proşti prin decret ceresc; hoţi, 
pungaşi şi mişei prin împărăteasca poruncă a 
sferelor;  beţivi, mincinoşi şi  preacurvari prin 
influenţa mişcării planetelor; ca şi cum tot ce-i 
spurcat în noi s-ar datora unor puteri supranaturale. 
Dibace scuză pentru un patron de bordel, să-şi pună 
meseria pe seama stelei lui! Tata a intrat în 
conjuncţie cu mama sub coada Dragonului, şi eu m- 
am născut sub Ursa major; rezultă de aici că sunt 
rău şi iubăreţ. Zău că aş fi fost aşa, chiar dacă 
bastardul de mine se năştea în zodia Fecioarei. 

(Intră Edgar.) 

Edgar pică tocmai bine, exact ca în finalul tragic al 
comediei vechi: replica mea va fi melancolică şi se 
va sfiiți cu un oftat demn de pensionarii 
balamucului. O, eclipsele astea nu prevestesc decât 
discordii! Fa, sol, la, mi! 

Edgar: Ce-i, frate Edmund? La ce meditezi cu 
mutra asta funebră? 

Edmund: Mă gândesc, frăţioare, la o prevestire 
despre care am citit ieri că o fac eclipsele. 

Edgar: Şi ce-ţi pasă ţie de asta? 

Edmund: Te asigur că urmările de care-ţi spun 
sunt cât se poate de triste; nefirească ură între copil 
şi părinte: moarte, lipsuri, stricarea celor mai vechi 
prietenii; zâzanie în ţară, ameninţări şi blestem 
asupra regelui şi nobililor; zavistii fără pricină, 
surghiunirea prietenilor, împrăştierea armatelor, 
desfacerea căsniciilor şi câte şi mai câte. 

Edgar: De când ai căzut în doaga astrologilor? 

Edmund: Vino, vino-ncoace; când l-ai văzut, pe 

tata ultima oară? 

Edgar: Aseară. 

Edmund: Ai vorbit cu el? 

Edgar: Da, mai bine de două ceasuri. 

Edmund: V-aţi despărţit în termeni buni? N-ai 
observat, ceva neobişnuit în vorba, sau la purtarea 
lui? 

Edgar: Nu, nimic. 

Edmund: Gândeşte-te bine cu ce l-ai supărat; 
după mine, ar fi mai înţelept să-l ocoleşti câtăva 
vreme şi te rog s-o faci, măcar până îi trece furia, 
care adineauri îl împinsese atât de departe, că nu şi- 
ar fi potolit-o decât tăindu-ţi capul. 

Edgar: Vreun mişel clevetitor şi-o fi vârât coada. 

Edmund: De-asta mă tem şi eu. Te rog, ţine-te 
răbdător deoparte, până ce fierbinţeala mâniei i se 
mai domoleşte. Vino la mine acasă. Am să fac aşa 
fel să-l auzi ce spune despre tine. Du-te, te rog. Ţine 
cheia mea. Dacă ieşi din casă, umblă înarmat. 

Edgar: Înarmat, frate? 

Edmund: Frăţioare, te sfătuiesc pentru binele tău, 
umblă înarmat. Dacă ţi-aş spune că nu eşti în 
primejdie aş fi un om necinstit. Nu ţi-am dat a 
înţelege decât o parte din câte am putut auzi şi 
vedea în ceea ce te priveşte, adevărul este 
îngrozitor. Pleacă, te implor. 

Edgar: Să mă înştiinţezi despre tot ce se-ntâmplă. 

Edmund: Am să caut să-ţi fiu de folos. 

(Edgar iese.) 

Un tată prea credul şi-un nobil frate, 
A cărui fire nedeprinsă-n rele 
Nu bănuieşte răul nicăieri; 
Pe cinstea lui, de-a dreptul nebunească, 

A-ncălecat deşteptăciunea mea! 
De-acuma, merge strună. lar moşia 
Pe care n-am avut-o din născare 
Mi-o dobândesc uşor pe-un dram de minte. 
Cum? N-are-a face; țelul e-nainte. 
(lese.) 


Scena 3 


O încăpere în palatul ducelui de Albany. 
Intră Goneril şi Oswald. 


Goneril: E adevărat că tata l-a lovit pe scutierul 
meu, fiindcă i-a repezit bufonul? 
Oswald: Da, doamnă, 
Goneril: 
Ah, zi şi noapte,-n fiecare ceas, 
Niciun prilej nu pierde să nu fie 
Nesuferit şi să mă păgubească, 
Făcând scandal şi casa răsturnându-mi. 
Eu nu mai pot răbda. Suita lui 
Din cale-afară s-a obrăznicit, 
lar el la harţă sare din orice. 
Când se va-ntoarce de la vânătoare!" 
Nu-i voi vorbi, să-i spui că sunt bolnavă, 
lar dacă n-ai să faci ce-ţi poruncește, 
Eu nu te ţin de rău şi las’ pe mine. 
(Răsună cornul.) 


111 În legenda Regelui Lear, după cum e relatată în poemul lui 
Layamon se spune că ducii de Albany şi Cornwall se înţeleseseră 
cu Lear să-i pună regelui la dispoziţie şoimi şi câini de vânătoare 
ca să poată umbla prin toată ţara şi să ducă o viaţă în deplină 
desfătare cât va trăi. In poem, se pomeneşte totodată că Lear e 
undeva la vânătoare. 

Oswald: 
Vine, doamnă, i-aud venind. 
Goneril: 
Fiţi cât mai lăsători, şi tu, şi ceilalţi. 
Şi lasă-l să se supere cât vrea. 
Dacă nu-i place, soră-mea l-aşteaptă 
Cu-acelaşi gând, de-a-l face să priceapă 
Că nu poftim să ni se dea porunci. 
Bătrân, neputincios, se tot agaţă 
„De-un sceptru care nu-i mai aparţine! 
In mintea pruncilor când dau moşnegii, 
Cu băţul, nu răsfăţul, se cuvine 
Să-i iei când vezi că fac prostii. Auzi, 
Să nu uiţi ce ţi-am spus. 
Oswald: 
Prea bine, doamnă. 
Goneril: 
Pe cavalerii lui nu-i mai serviţi 
Decât în silă; de se simt jigniţi, 
Puțin îmi pasă. Spune şi la slugi. 
Nemulțumirea dacă şi-o arată, 
Imi dau prilejul să le-o zic ritos, 
De la obraz. Îi scriu şi sorei, iute 
La fel să facă. Pregăteşte-mi cina. 


(les.) 
Scena 4 
O sală în acelaşi palat. 
Intră Kent, deghizat. 
Kent: 


Dac-aş putea şi graiul să mi-l schimb 

Precum înfăţişarea, mai uşor 
Aş izbuti să-nfăptuiesc şi țelul 
Ce m-a făcut să-mi lepăd chipul meu. 

Ei, surghiunite Kent, de-acolo unde 

Eşti osândit să stai, te străduieşte 
Stăpânului să-i poţi fi de folos 

(De-aş izbuti!) cu truda şi credinţa. 

(Se apropie cornurile de vânătoare. Intră Lear cu 
suita de cavaleri.) 

Lear: N-am chef să aştept masa nicio clipită. Să fie 
gata cina! 

(lese un om din suită.) 

Tu ce arătare eşti? 

Kent: Un om, doamne. 

Lear: Ce meserie ai şi ce vrei de la noi? 

Kent: Meseria mea este să fiu ceea ce para fi; să 
slujesc cu credinţă pe cel care-şi pune credinţa în 
mine; să cinstesc pe cel cinstit; să fiu perechea 
înţeleptului scump la vorbă; să ţin socoteală de 
părerea altuia; să mă bat când n-am încotro şi să nu 
mănânc de dulce-n post. 

Lear: Cine eşti, omule? 

Kent: Unul la fel de sărac ca regele şi cu inima 
curată. 

Lear: Dacă tu, ca supus, eşti la fel de sărac pe cât 
este el ca rege, trebuie să fii tare calic. Şi ce vrei? 

Kent: Să slujesc. 

Lear: Pe cine? 

Kent: Pe domnia-ta. 

Lear: Ştii tu cine sunt eu, omule? 

Kent: Nu, domnule; dar în privirea ta se citeşte 
harul stăpânului. 

Lear: Ce har? 

Kent: Autoritatea. 

Lear: Ce ştii să faci? 

Kent: Ştiu să dau un sfat bun; să păstrez o taină; 
să încalec; să dau fuga; să stric o glumă bună, 
povestind-o; să duc orice solie dacă nu-i prea grea şi 
la orice adresă dacă nu-i prea departe; adică tot ce 
fac cei care se laudă că fac de toate şi, ca orice om 
de rând, însuşirea mea de căpetenie e truda şi 
credinţa. 

Lear. Câţi ani ai? 

Kent: Nu-s chiar aşa de tânăr, măre-doamne, să- 
mi cadă cu tronc o muiere numai fiindcă are glasul 
dulce, nici atât de bătrân să-mi pierd minţile din 
dragoste; duc în spinare patruzeci şi opt de ani 
bătuţi. 

Lear: Urmează-mă; vino să mă serveşti. Dacă-mi 
placi la fel si după cină, nu-ţi mai dau drumul. E gata 
masa? Unde-i puşlamaua mea de bufon? Hei, să mi 
se aducă bufonul! 

(lese un om din suită. Intră intendentul.) 

Hei, tu, caraghiosule, unde este fie-mea? 

Oswald: N-am cunoştinţă. 

(lese.) 

Lear: Ce-a zis? Chemaţi-mi-l îndărăt pe grăsanul 
cela. 

(lese un alt cavaler.) 

Unde mi-e bufonul? Parcă toată lumea doarme. Ei, 
unde-i stârpitura aia? 

(Se întoarce cavalerul.) 

Cavalerul: Zice, măria-ta, că ducesa nu se simte 
prea bine. 

Lear: De ce nu vine, nemernicul, îndărăt, când îl 
chem? 

Cavalerul: Sire, mi-a răspuns fără ocol că nu vrea, 
şi pace! 

Lear: Nu vrea! 

Cavalerul: Măria-ta, nu înţeleg pricina; dar, după a 
mea socotinţă, înălţimea-voastră nu este tratată cu 
grija şi dragostea ce i se cuvin; am băgat de seamă 
o vădită schimbare în purtări - atât la slujitori, cât şi 
la duce şi mai cu seamă la fiica voastră. 

Lear: Aha, aşa crezi tu? 

Cavalerul: Vă rog prea-plecat de iertare, stăpâne, 
dacă mă înşel cumva; însă datoria îmi porunceşte să 
nu tac atunci când cred că vi se aduce o jignire. 

Lear: Nu faci decât să-mi adevereşti un simţământ 
al meu: am simţit de la o vreme o uşoară nepăsare 
faţă de mine!"”, pe care am luat-o mai curând drept 
o ipohondrie de-a mea decât ca o pornire voită; vom 
cerceta. Dar unde mi-e bufonul? Nu l-am văzut de 
două zile. 

Cavalerul: De când prinţesa noastră cea mică s-a 
înstrăinat în Franţa, stăpâne, bufonul nu mai e în 
apele lui. 

Lear: Să nu mai vorbim despre asta; am băgat de 
seamă şi eu. Du-te şi spune-i fiicei mele că vreau să- 
i vorbesc. 

(lese curteanul.) 

Tu du-te şi caută-l pe bufon. 

(lese alt cavaler. Intră iarăşi Oswald.) 

O-ho-ho, matale eşti, boierule, ia fă-te-ncoace. 
Cine sunt eu, boierule? 

Oswald: Tatăl stăpânei mele. 


112 În legenda lui Lear din poemul lui Layamon, regele se plânge 
de purtarea lui Goneril faţă de el spunând că bunătatea ei se rărea 
pe zi ce trecea. 

Lear: „Tatăl stăpânei mele”! Banditul stăpânului 
meu: tu, câine! Tu, sclav nemernic şi caraghios! 

Oswald: Cu voia domniei-voastre, nu sunt nimic 
din toate astea. 

Lear: Faci schimb de mingi cu mine, caraghiosule? 

(Îl loveşte.) 

Oswald: Nu îngădui să daţi în mine, domnule. 

Kent: Poate că nu îngădui să primeşti nici lovituri 
de picior, jucător de maidan ce eşti? 

(Îl loveşte sub genunchi la încheietură, făcându-l 
să cadă în patru labe.) 

Lear: Mulţumesc, omule; ai intrat în slujba mea cu 
dreptul, îmi placi. 

Kent: Hai, domnule, scoală şi ia-ţi picioarele la 
spinare. Trebuie  să-nveţi mai întâi distanţele 
statornicite de reguli la jocul ăsta. Haide, ia-o din 
loc. Dacă vrei ă te mai măsori o dată cât eşti de 
lung, sunt gata să te antrenez. 

(Îl împinge afară.) 

Dană nu, degajează. Hai, fii prevăzător şi mână 
măgarul! 

Lear: Mulţumesc, amice, pentru slujbă. 

(Îi dă bani lui Kent.) 

Primeşte-ţi acontul la soldă. 

Bufonul (intrând): Dă-mi voie să-l arvunesc şi eu. 

(Îi dă boneta sa lui Kent.) 

Primeşte boneta mea de nebun. 

Lear: Ei, dragul meu aghiotant, ce mai faci? 

Bufonul: Aş face mai bine dacă ţi-aş pune ţie tichia 
mea de nebun. 

Kent: De, ce, nebunule? 

Bufonul (către Kent): De ce? Pentru că iei partea 
cuiva care nu mai e la putere: dacă nu ştii să 

zâmbeşti încotro bate vântul, ai să faci guturai; ia 
tichia mea, să nu răceşti. Amicul ăsta şi-a surghiunit 
două fete şi-a binecuvântat-o pe a treia, fără să 
vrea. Dacă-l slujeşti, e cazul să-mi porţi tichia. Ce 
mai faci, unchiule? Dacă aş avea două fete, aş vrea 
să am două tichii. 

Lear: De ce, băiete? 

Bufonul: Pentru că, dându-le tot avutul meu celor 
două fete mi-ar rămâne câte-o tichie de căciulă. Una 
ţi-o dau eu, pe cealaltă cere-o de pomană la ele. 

Lear: la seama la bici, pungaşule. 

Bufonul: Adevărul e un dulău credincios pe care-l 
dai în bice afară, dar căţeluşa cocoşneată are voie 
să şadă pe cuptor şi să pută după pofta inimii. 

Lear: Gluma asta nu-mi miroase-a bine. 

Bufonul: Să te-nvăţ una mai bună? 

Lear: Mă rog. 

Bufonul: Ascultă, unchiule: 

Să ai mai mult decât arăţi, 
Fă mai puţine decât poţi. 
Nu-ţi da averea cu-mprumut, 
Că nu mai vezi din ce-ai avut. 
Puțin pe jos, mai mult călare 
Să-ţi fie mersul la plimbare. 
să nu te-ncurci la băutură, 
Nici cu femeia rea de gură. 
Şi vei afla că-n mie-ncap 
Mai mult de zece sute-n cap. 

Kent: Adică mai nimic, nebunule. 

Bufonul: Ca şi cuvintele unui avocat căruia nu i s-a 
achitat onorariul; pentru ale mele tu nu mi-ai plătit 
nimic. Tu ce zici, unchiule: n-ai găsi nicio 
întrebuințare nimicului? 

Lear: Niciuna, băiete; nimic nu se poate face din 
nimic. 

Bufonul (către Kent): Spune-i, te rog, că tocmai la 
atâta urcă şi dobânda pământurilor lui; pe mine nu 
mă crede, zice că-s nebun. 

Lear: Amar nebun! 

Bufonul: Ascultă, copile, poţi să-mi spui care-i 
deosebirea dintre un nebun amar şi unul dulce? 

Lear: Nu, băiete. Învaţă-mă şi asta. 

Bufonul: 

Stăpânul care te-a-nvăţat 
Că tot pământul ţi l-ai dat 
Aicea, lângă mine, vie, 
Să-mi ţină dânsul locul mie; 
Atuncea doi nebuni vor fi 
Şi doi nebuni ţi-or năzări; 
Unul - eu, care vorbeşte, 
Altul - cel ce mă priveşte. 

Lear: Mă faci nebun, adică? 

Bufonul: Dat fiind că la celelalte titluri ai renunţat, 
e tot ce ţi-a mai rămas, fiindcă pe ăsta îl ţii din 
născare. 

Kent: Dar nu-i nebun chiar de tot, stăpâne. 

Bufonul: Nu-s chiar de tot, fiindcă lorzii şi marii 
seniori nu-mi dau voie să deţin monopolul nebuniei. 
Căci dacă au pus monopol pe toate bunurile 
regatului''”, îşi cer partea leului şi la asta. Şi 
cucoanele cele mari tot aşa, să aibă şi dânsele, 
acolo, cât de cât. Dă-mi un ou, unchiule, şi-ţi fac rost 


113 Deşi spre sfârşitul domniei Elisabetei se făcuse o lege 
împotriva acordării de monopoluri, regele lacob | acordă mereu 
diferite monopoluri curtenilor săi strâmtoraţi. Spre nemulţumirea 

de două coroane regale. 

Lear: Ale cui coroane adică? 

Bufonul: Coroanele oului, după ce-l sparg în două 
şi-i beau gălbenuşul. Când ţi-ai spart coroana în 
două şi ai dăruit jumătăţile, ai făcut tocmai ca ăla 
de-a luat măgarul în cârcă să-l treacă șanțul. Puţină 
minte mai era sub coroana cheliei tale, dacă pe cea 
de aur ai dat-o de dar! Dacă şi-acuma-s nebun, să 
pună biciul pe spinarea ăluia de n-o zice ca mine: 

Anul ăsta nebunia 

E la mare trecere, 
Că-nțelepții cu nebunii 
S-au luat la-ntrecere. 

Lear: De când ştii atâtea cântece, păcătosule? 

Bufonul: De când ai lăsat pe seama fetelor tale 
autoritatea părintească. De când le-ai pus în mână 
harapnicul, iar tu ţi-ai lăsat nădragii-n jos. 

Ele sar de bucurie, 
Eu mă scarpin de necaz, 
lar un rege cu nebunii 
Joacă-n horă, face haz. 

Fii bun, unchiule, şi tocmeşte-i nebunului tău un 
dascăl de minciună. Ar vrea grozav să înveţe ştiinţa 
asta. 

Lear: Dacă minţi, ticălosule, pun biciul pe tine. 

Bufonul: Mă uit şi mă minunez ce prost te 
înrudeşti cu fiicele tale. Ele pun să mă bată cu biciul 
când spun adevărul, iar tu eşti gata să pui biciul pe 
mine dacă mint. Ca să nu mai adaug că sunt bătut şi 
pentru că tac. Mai bine orice, zău aşa, decât nebun 
la Curte. Orice, dar numai în locul tău n-aş vrea să 
fiu. Ţi-ai cojit deşteptăciunea prea din gros, până nu 
ţi-a mai rămas nicio fărâmă din miez. Uite că vine 

una din coji. 

(Intră Goneril.) 

Lear: Ei, fata mea, ce gărgăuni ai în cap? De lao 
vreme parcă ţi s-au înecat corăbiile. 

Bufonul: Erai un băiat de viaţă când nu ţineai 
socoteala gărgăunilor ei. Acum joci rolul unui zero 
pe lângă numerele celelalte, fiindcă un zero singur 
nu înseamnă nimic. Eu preţuiesc mai mult decât 
tine. Fiindcă eu sunt bufon, iar tu nu eşti nimic. 

(Către Goneril): Lasă, că-mi ţin limba. Mutra 
dumitale îmi porunceşte asta, chiar dacă nu spui 
nimic. Sst-sst! 

Când n-ai nici miez şi n-ai nici coajă, 
Îşi şade-n poartă foamea strajă. 

(Către Lear): 

Ce văd? O păstaie de mazăre fără boabe. 

Goneril: 

Nu numai măscăriciul dumitale, 
Obraznic fără margini, mă jigneşte, 
Ci şi în jurul tău o şleahtă-ntreagă 

De nesimţiţi şi de scandalagii, 
Pe care nu-i mai pot răbda aici. 
Sir, 
Eu am crezut că dacă-ţi dau de ştire 
Vei lua măsuri îndată, dar mă tem, 
Din felul cam te porţi şi le vorbeşti, 
Că-i laşi în voie, ba le dai şi ghes. 

Dacă-i aşa, eu trebuie greşeala 

S-o curm şi astfel ţara s-o feresc 

De tulburări. Jignirea ce-ţi aduc 

Ca şi ocara că-s o fiică nesupusă 
Pălesc când înţeleapta prevedere 

Ascultă de-al nevoii glas. 

Bufonul: 
Nu de-alta, unchiule, dar ştii: 
„Hrăni o vrabie-un cuc odată, 
Dar fu de puii lui mâncată”. 
Aşa a fost cu noaptea mare, 
Când n-avuserăm lumânare... 
Lear: 
Tu eşti fata mea? 
Goneril: 


Aş vrea să-ți regăseşti înţelepciunea 
Lăsând deoparte toate-aceste mofturi, 
Ce mi te fac de nerecunoscut. 


Bufonul: 
Stă pe măgar şi caută măgarul, 
Aşa-i când ou-nvaţă pe găină. 
Dii, căluţule, diii! 
Lear: 


Mă recunoaşte cineva? Nu-s Lear; 
Lear nu se poartă, nu vorbeşte-aşa; 
Unde i-s ochii? Ori, te pomeneşșşti 
Că mintea lui începe să adoarmă... 
Treziţi-mă, spuneţi-mi cine sânt! 
Bufonul: 
Umbra regelui Lear. 

Lear: E bine s-o ştiu; fiindcă, după respectul ce mi 
se arată, suveranitatea şi gândul meu m-au minţit 
că aveam nişte fiice ascultătoare. 

Bufonul: 

Ce vor să-şi facă-un tată-ascultător. 

Lear: 

Cum vă numiţi, frumoasă domnişoară? 

Goneril: 

Mirarea asta, domnul meu, aduce 

Cu poznele pe care ţi le-ngădui 
De la un timp încoace; eu te rog 
Să fii mai înţelept, cum se cuvine 
La vârsta ta. la seama la ce-ţi spun: 
Îmi ţii aici o sută de mâncăi, 
De cavaleri şi scutieri de rând, 
Dezordonaţi şi desfrânaţi, zănateci, 
Ce-au molipsit cu huzureala lor 
Această curte-a noastră, care-acum 
E han de hoţi, tavernă, lupanar, 
Şi nu castel regesc. E timp s-o curmi: 
Ruşinea, leacul singură şi-l cere, 
Dar să i-l dai chiar tu ar fi mai bine 
Decât să fiu silită să-l impun. 
Întâi, niţel alaiu-ţi micşorează; 
Păstrează-ţi numai oameni cumpătaţi, 
În slujba ta de ani şi ani, din cei 
Ce te cunosc şi se cunosc pe sine. 
Lear: 
Pe dracii beznei! Şeile pe cai! 
Suita să se-adune-n grabă mare. 
Bastardă şi degenerată fată, 
Nu te mai stânjenesc. Mai am o fiică. 
Goneril: 
Pe slujitori mi-i baţi, iar şleahta ta 
Ne dă porunci obraznice prin casă. 
(Intră Albany.) 
Lear: 
Vai de acei ce se căiesc târziu! 
(Către Albany): 
Soseşti la timp. Aceasta-ţi este voia? 
Vorbeşte, domul meu!... E gata calul? 
O, nerecunoştinţă, chip de piatră 

Cioplită după chipul lui Satan, 
Eşti, mai dezgustătoare-ntr-un copil 
Ca monstrul mărilor. 
Albany: 
Vă rog, vă rog. 
Lear (către Goneril): 
Nu, pasăre de pradă, minţi. Suita-mi 
Cuprinde numai oameni de ispravă. 
Toţi înzestrați, destoinici şi de neam. 
(Se izbeşte cu pumnii în cap.) 
Ce numele-şi cinstesc întotdeauna! 
Biată Cordelia, cât de urât 
Ţi-am judecat o vină nensemnată, 
Făcând-o să strămute-alcătuirea 
Nestrămutatei mele firi, din suflet 
Să-mi smulgă dragostea şi-n locul ei 
Să-nscăuneze fierea! Ah, Lear, Lear! 
(Se izbeşte cu pumnii în cap). 
Izfbeşte-n poarta care s-a deschis 
să intre nebunia şi să iasă 
Lumina minţii. Oameni buni, plecaţi. 
Albany: 
Milord, nu-s vinovat, eu nu cunosc 
Pricina marii voastre supărări. 
Lear: 

Se poate, domnul meu. Ascultă, lume! 
Natură,-ascultă, draga mea zeiţă. 
Opreşte-ţi mâna, dacă ai de gând 
să faci făptura asta să rodească. 

Poceşte-o-acum să fie pururi stearpă, 
Să-i sece-n pântec mugurii iubirii, 
Ca trupul ei uscat să n-aibă parte 

De bucuria pruncului întreg. 

lar dacă, totuşi, ea va da prăsilă, 
Din ură monstrul tu i-l plămădeşte, 
Ca plodul, nemilos, s-o chinuiască, 
Pe-obraji să-i sape brazde-adânci de lacrimi, 
S-o-mbătrânească-n floarea tinereţii, 
Şi grija să-i plătească cu dispreţ, 
Să simtă şi ea dintele de şarpe 
Al nerecunoştinţei pruncilor. Hai! 
(lese.) 
Albany: 
Zei preaslăviţi, ce-nseamnă toate-acestea? 
Goneril: 
Nu te mai osteni să le-nțelegi, 
Mai bine să-l lăsăm în voia lui, 
Unde l-o duce mintea ramolită. 
(Reintră Lear.) 


Lear: 
Cincizeci de cavaleri m-au părăsit 
In două săptămâni. 
Albany: 
Ce este, doamne? 
Lear: 


Îţi spun eu. 
(Către Goneril): 
Oh, de moarte mi-e ruşine, 
Că m-ai făcut, bărbat ce sunt, să plâng, 
Tu, care eşti nevrednică de lacrimi. 
Furtuni şi ceţuri să te potopească, 
Şi plăgile blestemului de tată 
Te mistuiască-apururi. Ochi bătrâni, 
De nu-ncetaţi prostia să v-o plângeţi, 
Vă scot cu ţeapa şi v-arunc în praf 
Cu lacrimile, tină să vă faceţi. 

Aici ajunsem dar? Aşa să fie. 
Mai am o fată, bună şi cuminte; 
Când va afla cum te-ai purtat cu mine, 
Cu ghearele şi dinţii va sări, 
Să-ţi sfâşie obrazul de lupoaică. 
Şi nici cu ghidul nu gândeşti ce iute 
Redobândi-voi vechea mea tărie 
Pe care-o crezi pierdută. Atâta-ţi spun! 
(les Lear, Kent şi suita.) 


Goneril: 
L-ai auzit? 
Albany: 
Tu ştii cât te iubesc, 
Dar oricât de părtinitor aş fi... 
Goneril: 


Te rog să încetezi. Hei, Oswald, hei! 
(Către bufon): 
Tu, mai mult hoţ decât nebun, ia-ţi drumul! 
Bufonul: 
Hei, unchiule Lear, stai, ia-mă şi pe mine! 
Dacă vulpea ar avea 
Un puiandru ca mata, 
Dau tichia pe-o frânghie, 
Și pe loc l-aş spânzura. 
(lese.) 
Goneril: 
Bine-a gândit cel ce l-a sfătuit 
Să ţină-o sută de oşteni în gardă: 
Politică de om prevăzător; 
La primul semn, oricând i-ar năzări 
Un bombănit, un parapon, o toană, 
O vorbă-ntoarsă sau o imputare, 
Cu armele prostia să-şi impună. 

Şi la cheremul lui să ne stea viaţa. 
Hei, Oswald n-auzi? 
Albany: 
Zău, mergi prea departe. 
Goneril: 
Mai bine-aşa decât prea-ncrezător. 
Tu lasă-mă, ca temerile mele 
Din vreme să le curm, să nu trăiesc 
Mereu cu frica-n sân. Eu îl cunosc; 
Tot ce-a vorbit îi scriu surorii mele, 
Sa văd de-i mai dă mâna să se-ncarce 
Cu el şi suta lui de cavaleri 
Când va afla ce angarale... Oswald! 
(Intră Oswald.) 
Goneril: 
Ai scris scrisoarea către sora mea? 
Oswald: 
Da, doamnă. 
Goneril: 
la-ți câțiva oameni şi te du călare, 
Arată-i mai pe larg de ce mă tem, 
Şi dacă nu-i de-ajuns, mai înfloreşte, 
Ca s-o convingi. Hai pleacă într-un suflet 
Şi-ntoarce-te degrabă. 
(lese Oswald.) 
Eu, domnul meu, nu pot să osândesc 
Blajina-ţi fire şi bunăvoința, 
Dar, iartă-mă, nenţelepciunea ta 
Se cade-a fi mai aspru dojenită 
Decât prea lăudată bunătatea 
Ce-i plină de primejdii. 
Albany: 
De este bine-aşa, nu ştiu, dar, iată, 

Ţintind către mai bine, nu o dată 
Se-ntâmplă să stricăm un lucru bun. 
Goneril: 
Atuncea... 
Albany: 
Vom trăi şi vom vedea. 
(les.) 


Scena 5 


În fața aceluiaşi castel. 
Intră Lear, Kent şi bufonul. 


Lear: Ţine drumul drept, la Gloucester''*, cu 
scrisorile acestea. Fiicei mele să nu-i povesteşti 
nimica până când nu te va întreba ea, după ce va 
citi scrisoarea. Dacă nu te grăbeşti însă, voi fi acolo 
înaintea ta. 

Kent: Nu voi şti ce-i odihna, stăpâne, până ce nu 
voi fi înmânat depeşa măriei-tale. 

Bufonul: Dacă omul ar avea creierul la călcâie, n- 
ar fi în primejdie să-i degere iarna? 

Lear: Ba da, băiete. 

Bufonul: Atunci, bucură-te că mai e încă vreme 
bună. 

Lear: Ha, ha, ha! 

Bufonul: Ai să vezi ce drăguţ te va ţine în palme 
fiica ta cealaltă; ea nu seamănă cu sora ei, cum nu 
seamănă tusea cu junghiul. Crede-mă. 

Lear: Ce să te cred, băiete? 

Bufonul: Că seamănă la gust ca două mere acre. 


114 Lear se referă la oraşul Gloucester, lângă care se afla 
reşedinţa contelui de Gloucester. 

Ştii de ce stă nasul omului în mijlocul feţei? 

Lear: Nu. 

Bufonul: Ca să-i stea de strajă, câte-un ochi de 
fiecare parte, să nu scape văzului ce scapă 
mirosului când n-ai fler, moşule. 

Lear: Am nedreptăţit-o. 

Bufonul: Ştii cum îşi face o stridie casa? 

Lear: Nu. 

Bufonul: Nici eu. Dar ţi-aş putea spune de ce îşi 
face casă melcul. 

Lear: De ce? 

Bufonul: Ca să aibă unde să-şi ascundă capul, şi 
nu ca s-o dea fetelor lui şi să rămână cu coarnele 
goale-n drum. 

Lear: Am să-mi uit firea. Am fost un părinte prea 
bun!... Sunt gata caii mei? 

Bufonul: Măgarii tăi se ocupă de ei. Ştii pentru ce 
cele Şapte Stele sunt numai şapte? 

Lear: Pentru că nu sunt opt. 

Bufonul: Bravo, ai stofă de bufon! 

Lear: Să mi le ia cu sila! Monstru de 
nerecunoştinţă! 

Bufonul: Dacă ai fi bufonul meu, moşule, te-aş 
bate toată ziua numai fiindcă ai îmbătrânit înainte 
de vreme. 

Lear: Cum aşa? 

Bufonul: Fiindcă nu trebuia să îmbătrâneşti până 
nu te coceai la minte. 

Lear: 

Nu mă lăsaţi să-nnebunesc, o, zei; 
Ţineţi-mă, nu vreau să-nnebunesc! 
(Intră un curtean.) 
Sunt gata caii? 

Curteanul: Gata, milord. 
Lear: Hai, băiete. 
Bufonul: 
Dacă-i pe-aici vreo fată mare 
Şi să m-aştepte-ar vrea cumva, 
N-o să mai aibă căutare, 
Că până-am să mă-ntorc, mai va! 
(les.) 


Actul Il 
Scena 1 


O curte în castelul contelui de Gloucester. 
Intră Edmund şi Curan, întâlnindu-se. 


Edmund: Te salut, Curan. 

Curan: Şi eu, domnule. Am fost la tatăl dumitale 
ca să-i dau de ştire că ducele de Cornwall şi Regan, 
soţia lui, vor fi aici, la dânsul, astă-seară. 

Edmund: Cum aşa? 

Curan: Nu cunosc pricina. Ai auzit ştirile venite de- 
afară, adică zvonurile care ne umblă pe la urechi de 
la o vreme? 

Edmund: N-am auzit. Ce zvonuri? 

Curan: N-ai auzit că umblă zvon de război între 
ducii de Cornwall şi Albany? 

Edmund: Nu ştiu nimic. 

Curan: Ai să afli la vreme. S-auzim de bine, 
domnule. 

(lese.) 

Edmund: 

Diseară vine ducele? Prea-bine! 

Un vânt prielnic bate, din senin. 
Tata trimise-o gardă după Edgar, 
Să-l aresteze; îmi rămâne, doar, 
Pe cineva să-l fac un hap să-nghită. 
La lucru, iute, soartă! Frate, hei, 
O vorbă vreau să-ţi spun: coboară, frate! 
(Intră Edgar.) 
Te urmăreşte tata; fugi de-aici: 
Ascunzătoarea-ţi este cunoscută; 
Profită cât e noapte! Nu cumva 
Vorbit-ai despre ducele de Cornwall 
Ceva de rău? În noaptea asta vine 
Degrabă-aici, cu Regan; aminteşte-ţi, 
N-ai spus nimic despre pornirea lui 
In contra ducelui de Albany? 
Edgar: 
N-am spus niciun cuvânt; sunt sigur de-asta. 
Edmund: 
L-aud venind pe tata; iartă-mă; 
Eu am să mă prefac că sarla tine 
Cu spada; trage şi tu spada; fă-te 
Că eşti în gardă şi că te retragi. 
Predă-te! Vino dinaintea tatei! 
Lumină, hei! Aici! Acum, fugi, frate... 
Aduceţi torţe, torţe! - Aşa, adio! 
(lese Edgar.) 
Un pic de sânge-i bună mărturie. 
(Se taie la braț.) 
Că m-am purtat eroic. Am văzut 
Beţivi mai rău tăindu-se, în joacă". 


115 Din relatările contemporanilor lui Shakespeare rezultă că unii 
tineri când beau în taverne, obişnuiau să se rănească, 
amestecându-şi apoi vinul cu sânge pentru a-l bea închinând în 

O, tată! Tată! - Opriţi-vă! - Ajutor! 

(Intră Gloucester şi slujitori, cu torte.) 
Gloucester: 

Ei, Edmund, unde-i ticălosul ăla? 
Edmund: 

Aici şedea, cu spada scoasă,-n beznă, 
Descântece bolborosind la lună, 
Să-i fie naşă la blestemăţii. 


Gloucester: 
Dar unde e? 
Edmund: 
Priviţi cum sângerez!!. 
Gloucester: 


Dar unde-i ticălosul, Edmund, spune! 
Edmund: 
Pe-aici fugi, văzând că n-o să poată... 
Gloucester: 
Voi, după el! 
(les câțiva slujitori.) 
„„„ Că n-o să poată ce? 
Edmund: 
să mă convingă să te omorâm; 
l-am spus că zeii cei răzbunători 
Cu trăsnetu-i lovesc pe paricizi, 
Cercând să-l dumiresc ce strâns legaţi 
De-a pururi sunt un fiu şi-al său părinte. 
Văzând, mărite doamne, în sfârşit, 
Cu câtă scârbă planul i-am respins, 
Ca un turbat se repezi cu spada, 


sănătatea femeii iubite. 

116 Edmund îl retine pe Gloucester pentru a-i da timp lui Edgar să 
fugă, deoarece nu vrea ca tatăl lor să-l întâlnească până când nu 
este complet convins de vinovăția lui Edgar. 

Din vreme pregătită,-asupra mea, 
Cum stam nepregătit, şi m-a străpuns 
Aici, la braţ; dar când mi-am revenit, 
Vrând, după legea luptelor cu spada, 
Să-i dau pedeapsa, speriat pesemne 
De larma ce făceam, a dispărut. 
Gloucester: 

Oriunde s-ar ascunde,-n ţara asta 
Nu va scăpa neprins. Şi-o dată prins, 
S-a zis cu dânsul. Chiar în noaptea asta 
Soseşte preaputernicu-mi sefior, 
Slăvitul duce de Cornwall, prin care 
Voi face să se deie sforă-n ţară 
Că mulţumirea mea va răsplăti 
Pe-acela ce mi-l află şi-l aduce 
Să-şi ia pedeapsa laşul ucigaş. 
lar partea celui ce-l ascunde-i moartea. 

Edmund: 

Când încercat-am gândul să-i alung, 
El s-a-ndârjit mai rău; atuncea eu 
L-ameninţai cu toată hotărârea 
C-am să-l denunţ. „Aha, răspunde el, 
Bastard milog, vrei poate să-ţi închipui 
Că dacă spusa ta voi dezminţi-o, 
Virtutea şi credinţa ta-s de-ajuns 
Să-ţi dea crezare cineva? Te-nşeli. 
De voi nega orice - şi voi nega 
Chiar scrisul mâinii mele - toată lumea 
Va-ntoarce către tine bănuiala 
De ură, de invidii şi complot. 

Şi numai dacă i-ai prosti pe toţi, 
N-ar mai pricepe după ce dobândă 
Ai alergat, urzind pieirea mea.” 

Gloucester: 
Pungaşul, deci, îşi va nega scrisoarea. 
Nu poate fi acesta fiul meu. 
(Trâmbiţe aproape.) 
Auzi? Auzi? Trompetele ducale. 
Ce-o căuta la mine? Să se-nchidă 
Îndată toate porţile! Nu-mi scapă. 
N-o să-mi refuze ducele hatârul. 
Ştafete-am să trimit în tot regatul, 
Portretul să-i arate la răspântii. 
Pe tine, drag copil adevărat, 
De azi moştenitorul meu te fac. 
(Intră Cornwall, Regan şi suita.) 
Cornwall: 
E, oare, cu putinţă, drag prieten? 
Abia sosit, şi-aud, în clipa asta, 
Ciudate veşti. 
Regan: 
De-or fi adevărate 
Nicio osândă nu-i destul de grea 
Pentru-aşa vină. Ce mai faci, milord? 
Gloucester: 
Zdrobită-mi este inima, zdrobită! 
Regan: 
Voia să te omoare finul nostru, 
Edgar, băiatul botezat de tata? 
Gloucester: 
O! Doamnă,-aş fi dorit s-ascund ruşinea. 
Regan: 
să nu se fi-nhăitat cu dezmăţaţii 
De cavaleri ce se ţin scai de tata! 
Gloucester: 
Nu ştiu, dar este groaznic, doamnă, groaznic! 

Edmund: 
Da, doamnă, s-a-nhăitat cu ceata lor. 
Regan: 
Nu-i de mirare-atunci că s-a stricat. 
De bună seamă, ei l-au hotărât 
Bătrânul să-şi ucidă, şi pe urmă 
Cu ei să-şi cheltuiască toată-averea. 
Aseară-am fost vestită printr-un om 
De-al soră-mii de cum se poartă dânşii. 
Dacă-i pe-aşa, poftească dumnealor 
Să stea la noi, că eu acasă nu-s. 
Cornwall: 
Nici eu, mă crede, Regan. Auzit-am, 
Edmund, că te-ai purtat cu tatăl tău 
Ca un fiu bun. 
Edmund: 
Cum cere datoria. 
Gloucester: 
Fapta-n vileag i-a dat-o, şi-a primit 
Această rană-n lupta cu mişelul. 
Cornwall: 
Aţi pus să-l urmărească? 
Gloucester: 
Da, milord. 
Cornwall: 
_ De va fi prins, îl învăţăm noi minte; 
iti dau, din partea mea, puteri depline. 
Cât despre tine, Edmund, fapta ta 
De cinste şi supunere te-arată 
Ca demn de-a fi al nostru; ducem lipsă 
De oameni cu o fire ca a ta. 
Te iau la curtea noastră. 
Edmund: 

Eu credincios 
Vă voi sluji, la bine şi la rău. 
Gloucester: 
Vă mulţumesc de cinstea ce i-o faceţi. 
Cornwall: 
Dar nu ştii pentru ce-am venit la tine. 
Regan: 
Aşa, pe nepoftite-n viul nopţii: 
Sunt treburi însemnate, dragă Gloucester, 
Şi vrem cu tine să ne sfătuim. 
Ne-a scris întâi bătrânul, apoi sora, 
De nişte neînţelegeri; chibzuit-am 
Că nu e potrivit să le răspundem 
De acasă de la noi; trimişii-aşteaptă 
Aici răspunsul. Bun şi vechi prieten, 
Balsam să-ţi torni pe-a sufletului rană, 
Şi dă-ne cu-al tău sfat un ajutor 
La ceas de cumpănă şi mare grabă. 
Gloucester: 
Stau la poruncă, înălţimea-voastră, 
Sunteţi bineveniţii 
(les.) 


Scena 2 


Dinaintea castelului lui Gloucester. 
Intră Kent şi Oswald, din două părţi. 


Oswald: Bună dimineaţa, prietene. Eşti de-ai 
casei? 

Kent: Da. 

Oswald: Unde ne putem ţine caii? 

Kent: În baltă. 

Oswald: Rogu-te, dacă mă iubeşti, unde... 

Kent: Nu te iubesc. 

Oswald: Atunci, puţin îmi pasă de tine. 

Kent: Dacă am fi în altă parte, te-aş face eu să-ţi 
pese. 

Oswald: De ce mă iei aşa? Nu te cunosc. 

Kent: Eu te cunosc, amice. 

Oswald: Ştii cine sunt? 

Kent: Un hoţ, un derbedeu, un linge-blide, un 
nemernic, un împăunat, un netot, un cerşetor, un 
golan, o parâ găurită, o obială, un fricos, un 
pârăcios, un smiorcăit, un preş, o periuţă, unul gata 
la orice, un pomanagiu de nădragi vechi care 
visează să ajungă meşter-codoş tot făcând pe 
mijlocitorul, şi care nu-i decât un amestec de 
netrebnic, milog, laş, feciorul şi moştenitorul unei 
căţele, un pungaş pe care am să-l deşel în bătaie 
dacă îndrăzneşte să nege măcar o silabă din toate 
titlurile pe care i le-am trecut la catastif! 

Oswald: Vai, dar rea dihanie mai eşti, ca să 
batjocoreşti în felul ăsta un om pe care nu-l cunoşti 
şi nu te cunoaşte! 

Kent: Vai, dar ce taler cu două feţe-mi eşti ca să te 
faci că nu mă cunoşti? Nici nu sunt două zile de 
când am bătut mingea pe ciolanele tale, dinaintea 
regelui. În gardă, nemernicule! E noapte, dar luna 
luminează ca ziua. Scoate sabia, că vreau să văd 
luna prin tine. 

(Trage spada.) 

În gardă, fecior de târfă, putoare, bărbier fără 
brici! 

Oswald: Îndărăt! N-am nimic cu tine. 

Kent: Trage spada, tâlharule! Aha! Umbli cu 

scrisori împotriva regelui. Îi perii trufia păpuşicăi, ca 
să-şi facă regescul părinte de ocară. În gardă, 
porcule, sau îţi pun cotletele-n frigare! Scoate sabia, 
caraghiosule! 

Oswald: Ajutor! Mă omoară! Ajutor! 

Kent: Apără-te, otreapă, stai, lighioană fricoasă, 
stai şi apără-te, târâtură ce eşti! 

(II bate.) 

Oswald: Ajutor! Oh! Mă omoară! M-a omorât! 

(Intră Edmund, cu sabia în mână.) 

Edmund: Ce-nseamnă asta? Ce s-a întâmplat? 

(Intervine şi-i desparte.) 

Kent: la vino-ncoace, domnişorule, vino să te 
julesc niţel, mă rog matale. 

(Intră Cornwall, Regan, Gloucester şi slujitori.) 

Gloucester: Săbii! Arme! Ce se întâmplă aici? 

Cornwall: 

Pe viaţa voastră, potoliţi-vă! 
Cel care se mai bate va muri. 
Ce este? 

Regan: Sunt curieri. Al regelui şi al surorii mele. 

Cornwall: Care e pricina? Vorbiti! 

Oswald: De-abia-mi trag sufletul, măria-ta. 

Kent: După-atăâta vitejie, nu-i de mirare. Nici trup 
de om nu ai, mişelule; te-a meşterit un croitor, nu 
maica fire. 

Cornwall: Ciudat individ mai eşti! Cum o să facă 
oameni un croitor? 

Kent: Da, un croitor domnule; un cioplitor în piatră 
sau un zugrav nu l-ar fi scos atât de pocit, chiar 
dacă nu lucrau la el mai mult de două ceasuri. 

Cornwall: la spune, din ce v-aţi luat? 

Oswald: Acest bădăran bătrân, măria-ta, căruia i- 

am cruțat viaţa, numai pentru bătrâneţile lui... 

Kent: Ce spui tu, spurcăciune? Zero cu ochi! 
Milord, lăsaţi-mă să-l fac zob pe dobitocul ăsta şi să 
spoiesc latrinele cu el. Mi-ai cruțat, bătrâneţile, hai, 


potaie? 
Cornwall: 
Astâmpără-te, obraznice, odată, 
Nu ştii ce-nseamnă, oare, cuviinţa? 
Kent: 


Eu da, dar supărarea-şi cere dreptul. 
Cornwall: 
Şi-n ce-ţi stă supărarea? 
Kent: 
Că târâtura asta poart-o spadă 
Şi-o face de ruşine. Tagma asta 
De zâmbăreţi pungaşi, ca şobolanii 
Rod legătura sfântă de iubire 
Dintre copil şi tată, dacă nodul 
N-ajung să i-l dezlege; linguşesc 
Stăpânul arţăgos când firea-şi pierde, 
Turnând ulei pe focul nărăvaş, 
Sau gheaţă pe simţirea-i îngheţată. 
Afirmă ce-au negat până-adineauri, 
Şi ciocul lor, de pasăre de pradă, 
Nu cată alt decât folos să tragă 
Din toanele stăpânului cu chef. 
Potaia ştie doar să dea din coadă; 
Zâmbeşti, de parcă-s măscăriciul tău, 
Mânca-ţi-ar buba mutra ta rânjită, 
Gâscan guşat, ţi s-a făcut de baltă? 
Cornwall: 
Ce-i? Ţi-ai sărit cumva din minţi, bătrâne? 
Gloucester: 

Cum de pornirăţi cearta? Hai, răspunde. 
Kent: 
Pe lume nu sunt mai vrăjmaşe lucruri 
Decât e hoțul ăsta şi cu mine. 
Cornwall: 
De ce-i zici hoţ? Să-mi spui, cu ce-a greşit? 
Kent: 
Nu-mi place cum arată mutra lui. 
Cornwall: 
Te pomeneşti că nici a mea nu-ţi place?! 
(Spre Edmund.) 
Şi nici a lui? 
(Spre Regan.) 
Şi nici a ei? la spune! 
Kent: 
Eu, domnule, de felul meu sunt sincer: 
La vremea mea, mărturisesc, văzut-am 
Mai mândre chipuri decât văd acuma 
Pe umerii ce-mi stau pe dinainte. 
Cornwall: 
Ştiu cine-mi eşti: un ins din cei pe care 
Stăpânul îi lăsa să-şi dea în petec 
Şi să-şi tot vânture necuviinţa, 
Făcând, nepedepsiţi, pe neciopliţi. 
El - şi linguşitor? Ferit-a Sfântul! 
Cinstit şi sincer, adevăr grăieşte. 
Şi toţi îl iau de bun, precum se-arată. 
Cunosc eu soiul ăsta de mişei, 
Ce pe cuvânt că nu ascund nimica 
Sunt mai vicleni şi mai ascunşi decât 
O droaie de senili linguşitori! 
Kent: 
Cu-ncredinţată, dreaptă plecăciune, 

Stau, doamne,-n umbra măreţiei-voastre, 
Tronând sub o cunună de văpaie 
Ce pâlpâie pe a lui Phoebus"! frunte. 

Cornwall: Ce vrea să-nsemne asta? 

Kent: Înseamnă că mi-am preschimbat graiul care 
vă supăra adineauri. De bună seamă, domnule, că 
nu sunt un linguşitor, dar omul de sinceritatea 
căruia v-aţi convins prea repede era un bandit din 
convingere, ceea ce, cu riscul de a vă displace, eu 
n-am să pot fi niciodată. 

Cornwall: 

Cu ce l-ai păgubit? 
Oswald: 
Eu, cu nimica: 
Stăpânului său, regele, deunăzi 
l-a fost plăcut degeaba să dea-n mine, 
lar dânsul, linguşindu-i supărarea, 
S-a năpustit şi el, să mă trântească 
Pe jos, de râsul lumii să mă facă. 
Aşa făcând şi-a dobândit răsplata, 
Căci regele i-a mulţumit pe dată 
Că puse în primejdie o viaţă 
De om făr-apărare. lar acum, 
Din spadă dând, ca un cocoş din âripi, 
S-a repezit, din nou, la mine. 
Kent: 
Laşul 
Şi guralivul ăsta e în stare 
Chiar pe Aiax!"* să-l scoată măscărici, 
117 Unul din epitetele lui Apollo - zeul luminii şi al soarelui, 
însemnând „strălucitul” sau „neprihănitul”. 
118 Aiax, numit şi „cel Mare”, era unul dintre eroii greci, de 


seamă, la asediul Troiei. În //iada e prezentat ca al doilea în vitejie, 
după Ahile. După moartea lui Ahile a cerut să i se dea lui armele 

Pe legea mea! 
Cornwall: 
să fie-aduşi butucii! 
Caraghios îmbătrânit în rele, 
Pungaş smerit, te învăţăm noi minte. 
Kent: 
Eu, măre,-s prea bătrân să mă-nvăţaţi 
Şi nici butucii nu sunt pentru mine, 
Căci sunt trimis regesc, şi-n astă slujbă 
Mă aflu-aici la tine. Dovedi-vei 
Puțin respect şi multă vrăjmăşie 
Faţă de rangul şi persoana celui 
Ce mi-e stăpân, trimisul umilindu-i. 
Cornwall: 
Butucii! Pe onoarea şi pe viaţa-mi, 
De-acum şi până mâine la amiază 
In ei să stea! 
Regan: 
Doar până la amiază? 
Nu, până, mâine noapte! Şi-ncă-o noapte! 
Kent: 
Vai, doamnă, chiar dac-aş fi fost un câine 
De-al tatălui, şi nu se cuvenea 
Cu mine să te porţi aşa. 


eroului, dar căpeteniile greceşti l-au considerat pe Ulise mai 
îndreptăţit să le primească. 

Durerea lui Aiax a fost atât de mare, încât şi-a pierdut minţile şi 
a ucis oile armatei greceşti crezând că sunt duşmanii săi. 
Dezmeticindu-se din starea lui de nebunie, s-a sinucis. 

Bufonul sau măscăriciul de la curţile regale şi ale aristocraților 
fiind denumit fool, cuvânt care are şi sensul de „nebun”, îl vedem 
pe Aiax în piesa Troilus şi Cresida declarat nebun de către coţcarul 
şi laşul Tersit, după cum şi în scena de faţă laşul şi ticălosul 
Oswald îl acuză, într-un mod perfid, pe Kent de a fi în aceeaşi 
stare. 

Regan: 
Stimate, 
Cu sclavul lui mă pot purta oricum. 
Cornwall: 
Banditul ăsta-i negreşit din tagma 
De care-ţi scrie sora ta. Butucii, 
Aduceţi-i mai repede! 
(Se aduc butuci.) 
Gloucester: 
Măria-ta, dă-mi voie să te rog 
să nu faci asta. Mare i-e greşeala, 
Şi regele, stăpânul lui, va şti 
să-l pedepsească; dar pedeapsa ta 
E-afar' din cale de înjositoare, 
Căci nu se dă decât la criminalii 
Şi la borfaşii cei mai de pe urmă. 
Eu cred că regele nu va răbda 
Să fie el jignit prin omul care 
Trimis de dânsul e primit aşa. 
Cornwall: 
Eu voi da seamă. 
Regan: 
Cu-atât mai greu i-ar fi surorii mele 
Să ştie că un om al casei sale 
A fost bătut şi insultat aici, 
Făcându-şi slujba. În butuci cu el! 
(Kent e pus în butuci.) 

Hai, bunul meu stăpân, de-aici să mergem. 
(les toti, în afară de Gloucester şi Kent.) 
Gloucester: 

Prietene, îmi pare rău de tine, 
Aşa e bunul-plac al ducelui, 
Pe care lumea-ntreagă ştie bine 

Că n-ar răbda să nu-i spui ce vrea el 
Ori să-i tai vorba. Am să intervin. 
Kent: 
Vă rog să nu interveniţi. Vegheat-am 
Prea mult, şi drumul a fost lung şi greu. 
Voi încerca, să dorm, ori am să fluier. 
Onoarea omului nu-i stă-n călcâie. 
Şi-acuma, ziua bună! 


Gloucester: 

Greşit-a ducele şi nu-i de-a bună. 
(lese.) 
Kent: 


O, rege, rege,-adeveri-vei spusa 
Cu cel care-a căzut din lac în put. 
Coboară, glob ceresc, spre cestălalt, 
La raza-ţi dulce să mai slovenesc 
Acest răvaş. Nefericiţii cred 
Că se mai fac minuni pe lumea asta. 
E slova ei, Cordelia a scris-o, 
Pesemne i s-a dat cumva de veste 
De ce-am pornit să fac pe-ascuns şi vrea 
Câştig de timp să tragă din aceste 
Ticăloşii, necontenit mai mari, 
Şi să le cate leac pe rând la toate. 
Voi, întristaţi şi osteniţi de veghe, 
Ochi grei, aveţi prilej să nu priviţi 
Ruşinea stării mele. Noapte bună, 
Surâde-mi, soartă, şi-ţi întoarce roata! 
(Adoarme.) 


Scena 3 


Într-o pârloagă. 
~ 196 ~ 


William Shakespeare 
Intră Edgar. 


Edgar: 
Am auzit când numele mi-a fost 
Strigat la o răspânte, ca proscris, 
Şi doar norocul mi-a adus în cale 
O scorbură, în care de hăitaşi 
să scap. S-a dat alarmă-n porturi, străji 
De veghe-s pretutindeni, să mă-nhaţe. 
Cum aş putea să mă feresc mai bine? 
Va trebui să-mi schimb înfăţişarea 
Degrabă, alegând pe cea mai hâdă 
Şi mai nefericită dintre câte 
Mizeria strivită de dispreţ 
L-a coborât pe om mai jos de fiară. 
Mă voi mânji pe ochi cu spurcăciune 
Şi-n plete am să-mi încâlcesc scaieţi, 
lar trupul mi-l voi coperi cu zdrenţe, 
Să-nfrunt vârtoasa şi prigoana bolţii 
Desculţ şi despuiat. E plină ţara 
De-asemenea nenorocite pilde, 
Sărmani fugiţi din casa de nebuni, 
Ce urlă şi-şi smulg carnea de pe ei 
Şi-n bubele deschise-şi vâră cuie 
Sau ace, ţepi de lemn şi rosmarin; 
Încrâncenând vederea, ei cerşesc 
La surle, prin cătune prăpădite, 

În preajma târlelor, prin mori, şi astfel, 
Cu rugi sau prorocii câştigă, milă. 
Sărmanii Turlygod şi Tom! Ca dânşii 
Mai sunt ceva; ca Edgar nu-s nimic. 

(lese.) 

Scena 4 


Dinaintea castelului lui Gloucester. Kent e în 
butuci. 
Intră Lear, bufonul şi un curtean. 


Lear: 
Ciudat îmi pare c-au plecat de-acasă 
Şi nu mi-au dat răspuns prin mesager. 
Curteanul: 
Precum aflai, cu-o seară mai-nainte 
Nici n-a fost vorba de plecarea asta. 


Kent: 
Stăpân preanobil, slavă ţie! 
Lear: 
Ha! 
Nevrednic fel de joacă ţi-ai găsit. 
Kent: 


Nu eu, Milord. 

Bufonul: Ha, ha! Te-ai pus la jambiere cam 
strâmte. Caii sunt legaţi de cap; câinii şi urşii - de 
gât; maimuţele - de mijloc; iar oamenii - de 
picioare. Când n-are omul cap, vai de picioare, că 
ajunge, ca dânsul, la ciorapi de lemn. 


Lear: 
Dar cine-i cel ce rangul înjosindu-ţi 
Te-aduse-n starea asta? 
Kent: 
Amândoi, 
Fata şi fiul înălţimii-voastre. 
Lear: 
Nu. 
Kent: 

Da. 
Lear: 
Îţi spun că nu. 
Kent: 
Eu spun că da. 
Lear: 
Nu, nu; una ca asta n-au făcut-o. 
Kent: 
Ba da. 
Lear: 
Pe lupiter jur că nu. 
Kent: 
Pe lunona, jur că da. 
Lear: 


Nu trebuia s-o facă, nu puteau 
Mai bine te-ar fi omorât decât 
Să-mi calce astfel cinstea în picioare. 
Degrabă, lămureşte-mă, întocmai, 
În ce chip meritaşi ruşinea asta 
Sau cum de te-au putut sili la ea, 
Devreme ce erai trimis de mine. 
Kent: 

Măria-ta, ajuns la dânşii,-ndată 
Le-am înmânat scrisoarea ce mi-ai dat, 
Smerit stând cu genunchiul la pământ 
S-aştept răspuns, dar iată că se-arată, 

Abia suflând şi asudat de goană, 
Un curier, grăbit din cale-afară 
S-aducă de la Goneril, stăpâna:i, 
Scrisori de salutare; ei le iau 
Şi le citesc, lăsând pe-a mea deoparte, 
Abia zvârlindu-mi o privire rece, 
Poruncă dau să-nhame, de plecare, 

lar mie-mi lasă vorbă să-i urmez 
Pân' ce binevoi-vor a răspunde. 
Ajuns aici, dau ochi cu mesagerul 
Primit atât de bine-atunci şi care 
Fu pricina primirii mele rele, 
Acelaşi ticălos, ce, ţineţi minte, 
A fost obraznic cu-nălţimea-voastră, 
Şi, luând aminte doar la supărarea-mi, 
Şi nu la chibzuinţă, am tras spada; 
Atunci, strigând în gura mare, laşul 
Sculă întreaga casă, şi-n ăst chip 
Şi fiica ta şi soţul ei găsit-au 
Că merit umilinţa asta grea. 
Bufonul: Dacă gâştele sălbatice zboară aşa, e 
semn că iarna bate la uşă: 
Bate coada dracului 
La uşa săracului: 
Bună-vreme, neam sărac, 
Ți-au intrat zilele-n sac. 
Ce mai tura-vura, nu-ţi mai răci gura; fetele tale 
au să te umple de atâta bucurie, că n-ai s-o poţi 
duce. 


Lear: 
O, iar îmi suie sângele la cap... 
Durere, locul tău este mai jos, 
Nu îndărătul frunţii. Regan unde-i? 
Kent: 
În casă, e măria-ta, cu Gloucester. 
Lear: 
Nu mă urmaţi. Voi aşteptaţi aici. 
(lese.) 


Curteanul: Şi n-ai făcut nimic, decât ce-ai spus? 
Kent: 


~ 200 ~ 


William Shakespeare 
Nimic. 
De ce-aţi venit aşa puţini cu el? 

Bufonul: Dacă te-ar fi pus în butuci pentru o 
asemenea întrebare, meritai cu vârf şi îndesat. 

Kent: De ce, nebunule? 

Bufonul: O să te trimitem la şcoală, la o furnică, să 
te-nveţe de ce nu ies ţăranii iarna la plug. Toţi cei 
care-şi văd lungul nasului, dar n-au miros, sunt orbi. 
Şi pentru oricine are nas, chiar şi pentru orbi, 
asemenea persoane încep să miroasă a mort. In 
viaţă, călătorul e bine să bage de seamă când 
drumul o ia la vale, ca să nu-şi frângă gâtul, dar să 
se ţină de cel care urcă, dacă vrea să-i fie bine. 
Când un înţelept are să-ţi dea un sfat mai bun, nu 
uita să mi-l înapoiezi pe-ăsta. Cu toate că aş prefera 
ca sfatul meu să fie urmat numai de pungaşi, fiindcă 
e un sfat de nebun: 

Aşti domni care te slujesc acum 
Și numai la câştig se-ndeasă, 
Când vine ploaia,-şi văd de drum 
ŞI în viforniţă te lasă. 
Nebunul rabdă şi rămâne, 
Lăsându-i pe deştepţi să fugă. 
Aşa deosebeşti, bătrâne, 

Un suflet de nebun de-o slugă. 

Kent: Unde-ai învăţat asta, nebunule? 

Bufonul: Nu în butuci, nebunule. 

(Intră Lear cu Gloucester.) 

Lear: 

Nu vor să stea de vorbă! Sunt bolnavi! 
Cică-s trudiţi de drumul de-astă-noapte! 
Palavre! Semne de neascultare 
Şi părăsire! Da-mi un alt răspuns. 

Gloucester: 
Stăpâne drag, prea-bine-l ştii pe duce 
Cât este de trufaş şi neclintit 
Când s-a pornit a hotări ceva. 
Lear: 
O, răzbunare! Moarte şi prăpăd! 
Trufaş? Cu cine? Gloucester, Gloucester, vai! 
Vreau să vorbesc cu ducele de Cornwall 
Şi cu nevasta lui. 
Gloucester: 
Le-am dat de ştire. 
Lear: 
Le-ai dat de ştire! Tu n-auzi ce-ţi spun? 
Gloucester: 
Aud, măria-ta. 
Lear: 
Regele vrea cu Cornwall să vorbească, 
Şi tatăl iubitor cu fata lui, 
Cerându-i să-l asculte. Dă de ştire! 
Suflarea-mi taie inima zvâcnind. 
Trufaş! Trufaşul duce! Mergi de-i spune 
Acestui foc de paie - nu, nu încă; 
S-ar prea putea să nu se simtă bine 
Şi-atunci... Îndatorirea sănătăţii 
N-o ştie boala; nu mai suntem noi 
Când Firea, încolţită, cere minţii 
Să sufere cu trupul. Am s-aştept, 
Imi pare rău că firea mea aprinsă 
A luat drept bun ce-a spus un om bolnav. 
(Privind la Kent.) 
De-a moartea-n... Dânsul de ce stă legat? 
Din asta iese limpede că dânşii, 
Venind aici, au pus ceva la cale. 

Pe omul meu daţi ordin să-l dezlege. 
Şi ducelui şi soaţei sale spuneţi 
Să mi se-nfăţişeze-acum, aici, 
Să-audă ce-am a spune, ori de nu 
La uşa lor voi bate toba mare, 
Să-i scoale şi pe morţi din somnul veşnic. 

Gloucester: 

Aş vrea-ntre voi să fie bună pace. 

(lese.) 

Lear: 

Mai domoleşte-ţi, inimă, bătaia! 

Bufonul: Ţipă la ea, unchiule, şi ceart-o, cum făcea 
bucătăreasa aia care a azvârilit în tigaie scrumbiile 
vii şi le bătea cu lingura-n cap, strigându-le: „Staţi 
binişor, fetelor, staţi aşa!” Semăna cu frate-său, 
care, de bun ce era, îi ungea calului fânul cu unt. 

(Intră Cornwall, Regan, Gloucester şi slujitorii.) 

Lear: 

Zi-bună amândurora! 

Cornwall: 

Slavă ţie! 

(Kent este pus în libertate.) 

Regan: 

Mă bucur că te văd, măria-ta. 

Lear: 

Regan, te cred şi vreau să ştii de ce. 
De nu te-ar bucura vederea mea, 
Ar fi să mă desparti de un scump mormânt, 
Al maică-tii, crezând că m-a-nşelat. 

(Către Kent): 

Eşti liber deci? Vorbim noi altă dată. 
lubită Regan, sora ta e rea, 
O, Regan, ca o pasăre de pradă 

Mi-a-nfipt aici înveninatu-i clonţ. 
(Îşi arată inima.) 
Abia mai pot vorbi; nici n-ai să crezi 
Ce mârşav s-a purtat cu mine, Regan! 
Regan: 
Te rog, zău, linişteşte-te. Eu cred 
Că sora mea-şi cunoaşte datoria 
Mai mult decât acel ce-o osândeşte. 
Lear: 
Ce vrei să spui? 
Regan: 
Că, totuşi, nu pot crede 
Ca sora mea să-şi calce legământul; 
lar dacă, poate, le-a mai pus căpăstru 
La cei din ceata ta de zurbagii, 
Ea a avut motive-ntemeiate, 
Ce-o cruţă de osândă. 
Lear: 
Blestemata! 
Regan: 
O, doamne, eşti bătrân. Acum, natura 
Ţi-aşterne dinainte asfinţitul: 
De ce nu te-ai lăsa călăuzit 
De cei ce decât tine văd mai clar? 
Te rog să te întorci la sora mea, 
Şi spune-i c-ai greşit. 
Lear: 
Să-i cer iertare? 
Îţi dai tu seama cum mi-ar sta să-i spun: 
„Fetiţa tatii, ştiu că sunt bătrân, 
Şi bătrâneţea n-are trebuinţe: 
Vin în genunchi la tine, de pomană 
(Ingenunchează.) 

Să-ţi cer un adăpost, un pat şi-o pâine?” 
Regan: 
Termină cu-acest teatru de prost gust 
Şi-ntoarce-te la sora mea. 
Lear (ridicându-se): 
Nu, Regan. 
Mi-a alungat din oameni jumătate; 
Privirile-i de scorpie mă-mpung, 
Şi limba-i otrăvită mă răneşte: 
Să prăbuşească cerul răzbunare 
Asupra ei, miasmele mocirlei 
În tinerele-i oase să se-ncuibe! 
Cornwall: 
Pfui, ce urât...! 
Lear: 
Voi, trăsnete grăbite, 
Cu flacăra orbirii săgetaţi-i 
Trufaşii ochi! lar voi, stătute neguri 
Ce de pe bălți le soarbe-ncinsul soare, 
Stricaţi-i frumuseţea, ca trufia 
Cu ea să-i piară-o dată. 


Regan: 
O, zei buni! 
Prevăd că tot aşa ai să-mi urezi 
Şi mie, când ţi-o năzări vreo toană. 
Lear: 


Nu, Regan, pentru tine n-am blesteme: 
Dulceaţa sufletului tău nu lasă 
Nicicând loc răutăţii; ochii ei 
Mă ard, ca ochii fiarelor, pe când 
Ai tăi sunt bâlsam. Nu e-n firea ta 
Să-mi strici plăcerea vieţii, tu nu poţi 
Nici să-mi arunci, ca ea, cuvinte grele, 


~ 205 — 


Opere Complete Volumul 7 
Alaiul să-mi alungi, să-mi iei tainul, 
Şi-apoi s-ajungi să tragi la porţi zăvorul, 
Lăsându-mă pe uliţă. Tu ştii 
Mai bine-ndatoririle naturii, 
Fireasca ascultare de părinţi, 
Purtarea bună şi recunoştinţa. 
Tu nu uiţi, nu, copilă, că ţi-am dat 
De zestre jumătate din regat. 
Regan: 
Te-ntoarce, doamne, la ce-ai vrut să-mi spui. 
Lear: 
Cine mi-a pus trimisul în butuci? 
(Semnal de trâmbiţă.) 
Cornwall: 
Ce trâmbiţă-i aceea? 
Regan: 
O recunosc. Soseşte sora mea. 
Mi-a scris că va veni curând aici. 
(Intră Oswald.) 
Stăpâna ta sosit-a? 


Lear: 
Slugoiul care-şi ia obrăznicia 
De la nesăbuita lui stăpână! 
Nemernice, să piei din ochii mei! 
Cornwall: 
Cu ce te pot sluji, măria-ta? 
Lear: 


_Da, cine mi-a pus solul în butuci? 
Imi place-a crede, Regan, că nu ştii. 
(Intră Goneril.) 
Pe cine văd? O, ceruri, 
Dacă pe cei bătrâni îi mai iubiţi, 
Şi blândele porunci ale-ascultării 

Nu le-aţi uitat, şi-aveţi bătrâni şi-acolo, 
să fiţi acum alăturea de mine. 
(Către Goneril): 
Cum de nu-ţi crapă-obrazul de ruşine 
să mă priveşti în faţă?! Şi tu, Regan, 
O iei de mână? 


Goneril: 
De ce nu, mă rog? 
Am ofensat-o cu ceva? Ofensă 
Nu este chiar ce crede ramolirea 
Că s-ar numi aşa. 
Lear: 


Tot mă mai ţineţi, 
Înţepenite şale? Vreau să ştiu, 
Cine mi-a pus trimisul în butuci? 
Cornwall: 
Chiar eu l-am pus şi cinstea-i fu prea mare 
După măsura vinei lui. 
Lear: 
Chiar tu? 
Regan: 
Te rog, vai, tată, ştii că n-ai putere... 
La dânsa de te-ntorci chiar luna asta, 
Din oameni reducându-ţi jumătate, 
Pe urmă te primesc la mine. - Acum 
Lipsesc de-acasă şi n-am nici bucate 
Destule, să vă găzduiesc pe toţi. 
Lear: 
La ea-ndărăt? Şi să-mi restrâng suita? 
Mai bine fară adăpost în vifor, 
Prin vizuini, cu lupi şi cucuvele, 
Cu plesnetul nevoii peste ochi 
Decât la ea-ndărăt! Ci, mai curând, 

La tronul Franţei, care-i mai fil6tim, 
Căci pe mezină-a luat-o fără zestre, 
M-aş duce să mă-nfăţişez, smerit 
Cerându-i o simbrie, pe la Curte, 
Umil să-mi târâi viaţa de-azi pe mâine. 
La ea-ndărăt! Mai bine porunceşte-mi 
Să-i fiu valet rândaşului de colo. 
(Arată către Oswald.) 
Goneril: 
La voia dumitale, n-ai decât. 
Lear: 
Să nu mă scoţi din minţi, te rog, fetiţo: 
De-acum nu te mai stingheresc, adio! 
Şi nici n-o să ne mai vedem vreodată, 
Eşti, totuşi, trup din trupul meu; ba nu, 
O boală-n trupul care, din păcate, 
E-al meu; coptură, gâlmă de ciumaţi, 
Buboi umflat în sângele-mi bolnav. 
N-am să te cert! Ruşinea va să vină 
Când va pofti, eu n-am s-o chem; nu cer 
Sunt răbdător; aştept să te îndrepţi, 
lar eu la Regan stau, cu-a mea suită. 
Regan: 
Nu-i chiar aşa, eu nu vă pot primi: 
Nu-s pregătită pentru ospeţie. 
Mai bine-ascultă vorba sorei mele; 
Acei ce judecă cu mintea-ntreagă 
Purtarea-ţi fără noimă se mângâie 
Cu gândul c-ai îmbătrânit; şi lasă, 
Că dânsa ştie ce-are de făcut. 
Lear: 
Frumos îţi şade să, vorbeşti aşa? 
Regan: 

Aşa şi este, domnul meu. Păi, cum? 
Cincizeci nu-ţi sunt de-ajuns? De ce nu-i bine? 
Prea mulţi sunt greu de-ntreţinut, şi-apoi 
Devin primejdioşi. Atâta lume 
E foarte greu să şadă într-o casă 
Cu doi stăpâni, şi să se-mpace toţi; 
E chiar cu neputinţă. 
Goneril: 
Poţi să-mi spui, 
De ce nu te-ai sluji de-aceiaşi oameni 
Ce o slujesc pe dânsa ori pe mine? 
Regan: 
De ce nu? l-am putea supraveghea, 
De-ncearcă să-şi ia nasul la purtare. 
La mine dacă vii, te sfătuiesc 
- Pentru că bănuiesc acum primejdii - 
Doar douăzeci şi cinci să-ţi mai păstrezi; 
Mai mulţi n-au loc şi nici nu le voi da. 


Lear: 

Eu v-am dat tot. 
Regan: 

La timpul cuvenit. 
Lear: 


V-am dat în seamă-avutul şi pe mine, 
Cu-o singură condiţie: să ţin 
În jurul meu un număr de curteni. 
Acum să-l scad la sfert? Aşa spui, Regan? 
Regan: 
Şi-o mai repet, nu voi primi mai mulţi. 
Lear: 
Cei răi, atunci când nu sunt cei mai răi, 
Se-arată-aproape buni şi li se cade 
Chiar preţuire. 

(Către Goneril): 
Mă întorc la tine. 
Cincizeci... de două ori douăzeci şi cinci; 
Inseamnă, dar, că şi iubirea ta 
E îndoită. 
Goneril: 
Vrei douăzeci şi cinci 
Sau cinci, sau zece, într-o casă unde 
De două ori mai multe slugi ţi-aşteaptă 
Porunca? 
Regan: 
Nici de unul nu-i nevoie! 
Lear: 
O, tu să nu vorbeşti despre nevoie! 
Chiar cerşetorii cei mai oropsiţi 
Atâtea au nimicuri de prisos. 
Dă-i firii doar ce e de trebuinţă 
Şi viaţa omului devine una 
Cu-a dobitoacelor. Te ţii domniţă 
Şi porţi mătăsuri ce de frig nu apăr' 
Când rostul hainei nu e de-a lua ochii 
Ci de-a-ncălzi. Nevoia-adevărată - 
Eu de răbdare am nevoie, ceruri! - 
Priviţi-mă, o zei, un biet bătrân! 
De două ori lovit: de griji şi vârstă! 
lar dacă voi, pe-aceste două fete 
Stârnitu-le-aţi să-şi duşmănească tatăl, 
De mine nu vă bateţi joc făcând 
să pot răbda atâta. Dăruiţi-mi 
Mânia de-a lovi cu demnitate 
Şi nu-mi daţi lacrimi, armele muierii, 
Obrajii mei de om să-i însemneze. 
Nu, vidme, spurcăciuni ale naturii, 

Eu mă voi răzbuna pe amândouă 
Atât de crunt încât o lume-ntreagă - 
Voi face-asemeni lucruri, ce anume 
Nu ştiu, dar vor cutremura pământul. 
Aha, credeaţi că plâng? Nu, nu voi plânge, 
Deşi temeiuri am să plâng amar, 
Da, inima mi-oi sparge-o-n mii de cioburi 
Dar n-am să plâng. Nebune!-Nnebunesc. 
(les Lear, Gloucester, Kent şi bufonul.) 
Cornwall: 
Se-apropie furtuna; să intrăm. 
(Se aude tunând în depărtare.) 
Regan: 
E casa mică, tot n-ar fi-ncăput, 
Cu ceata lui, bătrânul. 
Goneril: 
E vina lui dac-a rămas pe-afară; 
Nu-i strică nebunia să-şi plătească. 
Regan: 
Pe el l-aş fi primit, dar nu cu şleahta. 
Goneril: 
Şi eu. Dar unde-i contele de Gloucester? 
Cornwall: 
L-a petrecut pe moşul şi s-a-ntors. 
(Reintră Gloucester.) 


Gloucester: 

Regele-i furios. 
Cornwall: 

Încotro pleacă? 
Gloucester: 


Nu ştiu. Dar caii ştiu că şi-a cerut. 
Cornwall: 
Mai bine să-l lăsăm ce-o vrea să facă. 

Goneril: 
În niciun caz nu-l sfătuiţi să stea. 
Gloucester: 
Vai, noaptea vine, bate vântul rece, 
Şi cât cuprinzi cu ochii-i doar pustiu. 
Regan: 
Când oamenii sunt încăpăţânaţi, 
Răul pe care şi-l pricinuiesc 
I-nvaţă minte. Porţile să-nchideţi. 
Pe lângă el sunt multe minţi turbate 
Care-ar putea la rele să-l îndemne, 
lar el se lasă lesne amăgit. 
Prudenţa porunceşte să veghem. 
Goneril: 
Milord, închideţi porţile. Rea noapte! 
Are dreptate Regan. Să intrăm. 
(les.) 


Actul Ill 
Scena 1 


O pârloagă. Furtună cu tunete şi trăsnete. 
Intră Kent şi un curtean. 


Kent: 
Hei, cine umblă pe potopul ăsta? 

Curteanul: 


Un om ce-i potopit de-a lui durere. 
Kent: 


A, te cunosc. Dar regele pe unde-i? 
Curteanul: 
Dă piept cu răscolitele stihii; 
Se roagă de furtună să arunce 
În mări pământul sau, umflând noianul, 
Acesta să-l înece şi, într-astfel, toate 
Să se preschimbe ori să nu mai fie. 
Îşi smulge părul alb, zbârlit de vântul 
Ce biciuie cu furie văzduhul 
Şi-ncearcă-n mica-i lume omenească 
Mai îndârjit să fie ca stihia. 
În noaptea asta nici măcar ursoaica 
Ce şi-a-nţărcat flămânzii pui nu iese 
Din vizuină, la vânat; nici lupii, 
Nici leii nu-şi scot blana-n ploaia asta, 
Chiar de-ar crăpa de foame. Numai el, 
Cu capul gol, aleargă blestemând. 
Kent: 


E singur? 
Curteanul: 
Singur, numai cu bufonul, 
Ce-ncearcă bietu-i suflet să-ndulcească 
Kent: 

Curteanule, pe dumneata te ştiu, 
De-aceea mă-ncumet să-ţi dau o veste 
De mare-nsemnătate. S-a iscat 
- Deşi duşmanii nu vor s-o arate, 

Şi unul de-altul se ascund vicleni - 
Zăâzanie-ntre cei doi duci: de Cornwall 
Şi de-Albany. Mi-au spus-o slujitorii, 


~ 213 — 


Opere Complete Volumul 7 
Ce-s oameni de credinţă-ai rigăi Franţei, 
Căci - precum e năravu-ntre mărimi: 
Cei prefăcuţi, de prefăcuţi se-nconjur - 
Iscoadele-s tocmite-a-i da de ştire 
De tot ce mişcă pe la noi, de stare, 
De cearta dintre ducii de coroană, 
De chipul cum se poartă cu bătrânul 
Şi despre multe dintr-aceste semne 
Ce glăsuiesc de alte mari schimbări. 
Din Franţa, negreşit, porneşte oastea, 
Regatul dezbinat să ni-l cuprindă, 
Înaintaşii-n taină-au debarcat 

În porturile noastre mai de vază, 

Şi steagul şi-l vor înălța curând. 
Deci, ia aminte. Crede-mă şi du-te 
Degrabă-n port la Dover, iar acolo 

Pe cineva găsi-vei să te-asculte 

Cu-adâncă mulţămită, de-i vei spune 
Cu regele pe-aici cum s-au purtat; 
De ce-nnebunitoare nedreptate 
Şi suferinţe nemaipomenite 
Se plânge el, pe drept. Sunt om de seamă, 
lar misiunea ce-ţi încredinţez 
E de temei. 
Curteanul: 
Să mai vorbim. 
Kent: 
Nu! Du-te! 
Ca să te-asigur că sunt mult mai mult 
Decât arăt, deschide punga asta 
Şi ia ce are-n ea. Dac-ai s-o vezi 
Acolo pe Cordelia - şi-ai s-o vezi! - 
Arată-i negreşit inelul ăsta, 

Şi ea-ţi va spune cine-i purtătorul, 
Pe care nu-l cunoşti acum. Ce vifor! 
Pe rege ies să-l caut. 
Curteanul: 
Bate palma, 
Mai ai vreo vorbă-a-mi spune? 
Kent: 
Prea puţine, 
Degrabă însă să se-nfăptuiască: 
S-o luăm pe altă cale fiecare, 
Şi care-ntâi îl va găsi pe rege 
Să dea de ştire celuilalt. 
(les despărțindu-se.) 


Scena 2 


În altă parte a pârloagei. Furtuna continuă. 
Intră Learşi bufonul. 


Lear: 
Suflaţi, turbate vânturi, să vă crape 
Şi bucile obrajilor, suflaţi! 

Vă revărsaţi, puhoaie, peste praguri, 
Urcaţi până-n clopotniţe, deasupra, 
Cocoşii cei de tablă să le smulgeţi, 

Voi, focuri de pucioasă, iuți ca gândul, 

Voi, olăcari ai trăsnetelor care 
Stejarii năruiesc, hai, pârjoliţi-mi 
Aceste tâmple albe. lar tu, fulger, 
Cu tunetul atotzguduitor 
Turteşte-odată sfera lumii-aceste, 
Tiparele naturii să le spulberi, 
Ca-n vânt să piară tot ce e sămânță 

De nerecunoştinţă-n omenire. 

Bufonul: Uncheşule, eu zic că-i mai bine să te uiţi 
cum seacă agheasma într-o casă omenească decât 
să priveşti belşugul ăsta de ploaie sub cerul slobod. 
Zău, unchiule, fii bun şi cere fetelor oarecare 
adăpost, că pe vremea asta se prăpădesc şi- 
nţelepţii şi nebunii. 

Lear: 

Mugiţi, buhaie! Foc scuipaţi, şi pară! 
Nici trăsnetul, nici vântul şi nici ploaia 
Nu sunt copiii mei; de ce mă cruţă? 
Loviţi-mă, voi, forţe-ale naturii; 

Nu cer îngăduinţa de la voi, 

Căci vouă nu v-am spus „fetiţa tatei” - 
Şi nu v-am dat regatul meu de zestre; 
Nimic nu-mi datoraţi; urgia voastră 
De ce n-o sloboziţi asupra mea, 
Aşa cum sunt, căzut, un rob netrebnic, 
Sărac şi prăpădit, un biet moşneag? 
Dar v-arătaţi şi voi ca slugi mişele, 
Căci, precum văd, v-aţi înhăitat cu ele, 
Război cumplit, de partea lor, să duceţi 
Cu tâmplele-mi bătrâne. Ce ruşine! 

Bufonul: Un om care poate să-şi reazeme capul de 
un scaun, la o vreme ca asta, ăla-i un om cu scaun 
la cap. 

Cin’ se-ncrede în muiere 

Și nunteşte nensurat 
Vara umblă, iarna cere, 

Şi nu-și află loc în pat; 
Casă n-are, masă n-are, 
Teleleu pe drumul mare: 

Când n-ai cap, vai de picioare. 

De-aia fetele, când se uită-n oglindă, scot limba la 
ce văd cu ochii. 

(Intră Kent.) 

Lear: 

Voi fi o pildă de răbdare. lată, 
N-am să mai spun nimic. 
Kent: 
Cine-i acolo? 

Bufonul: O tichie de hârtie şi-o pană la pălărie; un 
nebun şi-un rege: înţelepciunea şi prostia se ţin de 
mână pe muchia cuţitului. 

Kent: 

Vai, doamne! - Aici erai, măria-ta? 
Nici ale nopţii arătări nu umblă 
În nopţi ca asta. Cerul răscolit 
Alungă şi pe cei ce trag la beznă, 
Văârându-i, zgribuliţi, prin vizuini. 
De când mă ştiu, n-am pomenit vântoase, 
Şi trăsnete, şi ropot de potoape 
Atât de-asurzitoare. Omul, bietul, 
Nu-i făurit să rabde-atâtea spaime! 
Lear: 
Acuma zeii, ce răstoarnă lumea 
Pe capetele noastre, pot s-aleagă 
Pe buni de răi. Să tremure mişeii 
Ce-au făptuit în taină mârşăvii 
Nepedepsite de judecători. 
V-ascundeţi, mâini ce v-aţi umplut de sânge, 
Şi voi, sperjurilor, şi tu, nemernic 
Ce faci pe virtuosul! Voi, tâlhari 
Înveşmântaţi în nevinovăție 
Dar ridicând atâtea vieţi de oameni, 
Să dârdâiţi acum! Nelegiuiri, 

leşiţi din tainiţe şi cereţi milă 
Acestor soli cumpliţi ai judecății! 
Eu sunt un om ce n-a greşit atât 
Cât alţii au greşit faţă de el. 
Kent: 
Cu capul gol, vai! Bunule stăpân, 
E o colibă-n preajmă, hai, degrabă, 
Să stai la adăpost; în vremea asta, 
Mă duc să bat, din nou, mai tare-n poarta 
Castelului cu inimă de piatră 
- Mai rece decât zidurile-i reci - 
Şi dacă, iarăşi, nu vor să-mi deschidă, 
Îi voi sili să fie primitori. 
Lear: 
Mă tem că mintea-ncepe să mă lase, 
Băiete, hai să mergem. Unde eşti? 
Ţi-e frig? Mi-e tare frig şi mie. Unde-i 
Coliba ceea, omule? Nevoia 
Ne-nvaţă repede să preţuim 
Şi lucrurile cele mai umile. 
Hai, du-ne la bordei. Sărman nebun, 
Te plâng, mi-a mai rămas un dram de milă. 
Bufonul (cântă): 
„Cine are un pic de duh 
Nu se plânge, nu se teme 
Nici de soartă, nici de vreme, 
Nici de apa din văzduh'"*.” 
Lear: 
Aşa... e... Du-ne la colibă, hai. 
119 Cântecul bufonului este o scurtă adaptare a cântecului 
bufonului Feste cu care se încheie comedia A douăsprezecea 


noapte. Pe cât se pare, bufonul se referă mai curând la regele Lear 
decât la el însuşi, după cum rezultă din replica următoare a 

(les Lear şi Kent.) 
Bufonul: 
Cinstită-i noaptea care-i răcoreşte 
Pe nobilii trufaşi la scăfârlie, 
Şi-n cinstea ei vă fac o profeție: 
Când popii scot panglici pe nas, 
Şi cârciumarii vinu-l strică; 
Când croitorii n-au chembrică 
să facă lorzilor obraz; 
Când fetele nu ştiu de frică 
Şi fac vrăji noaptea la pârleaz; 
Când tot ce-i drept, în strâmb se schimbă 
Şi-i plină ţara de datornici; 
Când cei cu otrăvită limbă 
La-nalte cinuri toţi sunt spornici; 
Când ni s-au boierit pungaşii 
Şi umplu strada cămătarii; 
Şi când se plâng enoriaşii 
Că târfele sfințesc altare; 
Păi, Albioane!“ prea-nălţate, 
Se uită lumea să te vadă, 
Tu, cel mai frunte-ntre regate, 
Cât te mai laşi călcat pe coadă? 
Proorocirea asta are s-o facă, odată şi-odată, 
Merlint”, numai că eu n-am să apuc timpul să-l aud 


120 Vechiul nume poetic al Britaniei, derivat probabil din 
adjectivul latin a/buş şi asociat cu faleza înaltă de calcar alb unde 
se află portul Dover, pe coasta de sud a Angliei, faţă în faţă cu 
portul francez Calais. În zilele însorite, coasta albă străluceşte viu, 
de la mare depărtare, ceea ce ar explica numele de Albion, dat 
ţării întregi. 
121 Merlin era un magician renumit din vechile legende celtice, 
apărând mai ales în ciclul povestirilor despre regele briton Arthur 
şi cavalerii Mesei Rotunde a acestuia. 

Figură foarte populară atât în folclorul cât şi în literatura cultă 

şi pe el. 
(lese.) 


Scena 3 


În castelul lui Gloucester. 
Intră G/oucester şi Edmund. 


britanică, Merlin apare la început sub înfăţişarea unui băiat, numit 
Ambrosius, care nu avea un tată pământean. 

Istoriceşte, el este situat la mijlocul secolului al V-lea, în timpul 
luptelor dintre anglii invadatori ai Britaniei şi celții britoni, locuitorii 
băştinaşi ai insulei. 

Într-una din legende, Vortigern, regele britonilor, vrea să 
construiască o fortăreață pentru a se apăra împotriva lui Hengist, 
unul dintre conducătorii anglilor, dar temeliile fortăreței sunt 
mereu  înghiţite de pământul pe care sunt aşezate. Băiatul 
Ambrosius explică, atunci, lui Vortigern că sub locul unde acesta 
vrea să-şi construiască fortăreaţa se află doi balauri, unul roşu şi 
altul alb, care se luptă pe viaţă şi pe moarte între ei. In cele din 
urmă, balaurul alb e învins, iar Ambrosius explică faptul ca 
prevestind victoria britonilor asupra invadatorilor. Legenda a fost 
însă dezminţită de evenimentele istorice ulterioare. Într-o versiune 
mai târzie a acestei povestiri, Ambrosius este numit Merlin şi 
identificat ca fiu al diavolului. 

Într-un poem de la sfârşitul secolului al XIII-lea, Merlin îl ajută pe 
regele briton Arthur să-şi învingă duşmanii, atât cu sfaturile cât şi 
cu ajutorul vrăjilor pe care le face. 

Tot Merlin construieşte Masa Rotundă pentru cavalerii regelui 
Arthur, în scopul de a pune capăt conflictelor dintre aceştia, în 
privinţa priorităţii cuvenite în ocuparea locurilor în jurul mesei. 

În jurul Mesei Rotunde toţi sunt egali. 

Într-una din legendele britonice de mai târziu, Merlin este 
închis, pe vecie, într-o peşteră astupată cu un bolovan enorm, de 
fiica unui duşman al regelui Arthur, pe care acesta din urmă îl 
învinsese cu ajutorul vrăjilor lui Merlin. 

Vrăjitorul Merlin era şi prezicător, unele din prezicerile sale 
găsindu-se menţionate în opera cronicarului Raphael Holinshed 
(mort în anul 1580), din care Shakespeare s-a inspirat în piesele 
sale istorice, precum şi în acelea în care subiectul este luat din 
Anglia evului mediu. 

Gloucester: Vai, vai, Edmund, nu-mi place 
purtarea lor neomenească. Când le-am cerut 
încuviințarea să fiu milostiv cu bătrânul, mi-au luat 
dreptul de a mai fi stăpân în casa mea şi mi-au 
interzis orice rugăminte în favoarea lui, sub 
ameninţarea dizgraţierii depline. 

Edmund: Sălbatică şi neomenoasă purtare! 

Gloucester: Bine; nu spune nimănui nimica. Între 
duci s-a iscat zâzanie. Şi încă nu-i ăsta lucrul cel mai 
rău. Am primit azi-noapte o scrisoare de care ar fi 
primejdios să se afle. Am ascuns-o în odaia mea de 
lucru. Suferințele pe care regele le îndură acuma vor 
fi răzbunate chiar aici în ţară; o parte din armată a şi 
debarcat; trebuie să ne alăturăm regelui. Eu ies să-l 
caut şi să-i dau tot sprijinul în mare taină. Până mă- 
ntorc eu, du-te şi ţine-l de vorbă pe duce, ca să nu 
bage de seamă. Dacă întreabă de mine, sunt bolnav 
la pat. Chiar cu preţul vieţii, fiindcă aşa m-au 
ameninţat, pe rege, bătrânul meu stăpân, tot îl voi 
ajuta. Se petrec ciudate lucruri, Edmund; te rog, fii 
cu luare-aminte. 


(lese.) 

Edmund: 
Zadarnic te fereşti; de treaba asta 

Voi da de veste ducelui îndată; 
Şi de scrisori. E un serviciu mare, 
Pe care ducele-l va răsplăti. 

Astfel voi dobândi ce pierde tata: 
Cei tineri vin la rând, aşa e roata. 

(lese.) 


Scena 4 

Pârloaga. În faţa bordeiului. 
Intră Lear, Kent şi bufonul. 


Kent: 
Aicea-i locul; hai de intră, doamne! 
Natura n-o-ndura ca tirania 
Furtunii să nu cadă. 
(Urlă furtuna.) 


Lear: 
Lăsaţi-mă singur. 
Kent: 
Stăpâne, intră. 
Lear: 
Inima mi-o frângi'”. 
Kent: 


Mai bine-o frâng pe-a mea. Stăpâne, intră. 
Lear: 
Îţi pare greu să-nduri furtuna cruntă 
Ce ne răzbeşte pân-la piele; totuşi 
Pe om o boală fără leac îl face 
Să nu ia-n seamă un biet junghi. ŞI, iarăşi, 
De-ar fi pe urme să-ţi alerge-un urs 
Şi-ajungi, fugind, la marginea vâltorii, 
Nu sari, ci te încumeţi să-l înfrunţi. 

Cu cât e cugetul mai liniştit, 
Cu-atât mai mult simte durerea trupul: 
Furtuna ce-i în mintea mea adoarme 
A simţurilor veghe, atât doar 
Că inima-mi aud cum se mai zbate. 


122 Lear vrea să spună că dacă va intra în bordei i se va frânge 
inima, fiindcă rămânând afară în furtună, vremea aspră îl 
împiedică să se mai gândească la nerecunoştinţa fiicelor sale. 

O, nerecunoştinţă! Ca şi cum 
În loc de mulţumire, gura asta 
Ar rupe mâna care-i dă mâncarea. 
Pedeapsa fi-va aspră. Nu mai plâng. 
Lăsat în câmp, pe-o noapte ca aceasta! 
Hai, toarnă; voi răbda. Pe vremea asta, 
O, Regan! Goneril! El, tatăl vostru, 
Bătrânul vostru tată bun şi darnic, 
El, care v-a dat tot - o, ăsta-i drumul 
Spre nebunie. Nu-l urmez, ajunge! 
Kent: 
Măria-ta, pe-aici. 
Lear: 
Te rog să intri; 
Viforniţa mă-mpiedică să cuget 
La răul mai amarnic. Vin şi eu. 
(Către bufon): 
Băiete, intră-ntâi. O, sărăcie, 
Câţi n-au un adăpost! Am să mă rog; 
La urmă, dorm şi eu. 
(Bufonul intră.) 
Voi, despuiaţi şi oropsiţi ai sorții, 
Pe vremea asta unde vă pitiţi, 
Sub lovitura ei necruțătoare, 
Cu capul gol şi costelivi de foame, 
Şi-mbrăcămintea numai găuri toată, 
Să ţineţi piept urgiilor furtunii? 
De voi nu mi-a păsat până acum. 
Te vindecă, mărire, aşadar: 
îndură tot ce-ndură nevoiaşi, 
Aruncă-le prisosul tău şi cerul 
Arată-l astfel mai puţin nedrept. 

Edgar (dinăuntru): O  prăjină şi jumătate!” 
Săracul Tom! 

Bufonul (ieşind repede din bordei): Nu intra aici, 
uncheşule, că e un duh! Ajutor! Ajutor! 

Kent: Dă mâna-ncoace... Cine-i acolo? 

Bufonul: Un duh rău! Un strigoi! Zice că-l cheamă 
Tom săracul. 

Kent: 

Hei, tu, cel care grohăi colo-n paie, 
Arată-te la faţă. 

(Intră Edgar, deghizat în fugar de la ospiciu.) 

Edgar: Îndărăt! Fugiţi! Mă urmăreşte tartorul cel 
mare. Când bate vântul rece, răsura plânge. Văleu! 
Du-te-n iatacul îngheţat, să te-ncălzeşti. 

Lear: 

Cum de-ai ajuns aici? Te pomeneşiti 
C-ai împărţit averea la copii. 

Edgar: Faceţi-vă milă şi pomană de bietul Tom, pe 
care-l chinuieşte necuratul; prin foc şi pară l-a 
purtat, prin pâraie şi bulboane, prin bălți şi mlaştini. 
Îi lasă cuțite sub căpătâi şi funii sub scaun, ca să-şi 
ia zilele; îi toarnă şoricioaică-n oala cu ciorbă, îl face 
semeţ şi-l pune să fugă călare pe un murg nărăvaş 
peste poduri de-o şchioapă, să-şi prindă din urmă 
umbra trădătoare... Dumnezeu să-ţi blagoslovească 
văzul şi auzul şi toate celelalte! Lui Tom i-e frig. Să 
vă izbăvească Domnul de cele rele. Faceţi-vă 
pomană de sărmanul Tom... Ajutaţi-l să-l prindă pe 
duhul necurat... Oh, dac-aş pune mâna pe el, la... la- 
la şi tra-la-la şi-ncă-odată tot aşa! 


123 Cuvintele lui Edgar îi sunt sugerate de ploaia torențială care 
îneacă totul şi va ajunge la un strat de apă de o prăjină şi 
jumătate. 

(Furtuna continuă.) 
Lear: 
Tot fetele l-au dus aici, sărmanul. 
Nimic n-ai pus deoparte? Le-ai dat tot? 
Bufonul: Nu. Şi-a păstrat şorţul dinainte, ca să nu 
roşească cine-l vede. 


Lear: 
Prăpădul tot al soartei omeneşti 
Să cadă pe-ale tale fete rele. 
Kent: 
Stăpâne, omul ăsta n-are fete. 
Lear: 


să nu mă minţi, la moarte mincinoşii! 
În halul ăsta nu-l puteau aduce 
Decât copiii răi. Acuma-i moda 
Copiilor ce-şi vitregesc părinţii. 
Pedeapsa-i dreaptă. Căci din carnea asta 
S-au zămislit şi puii ce-o sfâşie. 
Edgar: 
Unde-s puii cucului, 
Puii mamei, pui, pui, pui. 

Bufonul: În noaptea asta, ori înnebunim cu toţii, 
ori ajungem toţi măscărici. 

Edgar: Păzea, că vine şi iar m-apucă ducă-se-pe- 
pustii. Ascultă de tatăl tău, ţine-te de cuvânt, nu 
blestema, nu te lega de muierea altuia, nu-ţi găti 
mândra cu ţoale mândre. Ce frig i-e lui Tom! 

Lear: Ce-ai fost tu în viaţă, omule? 

Edgar: Un cavaler trufaş la inimă şi la minte. Îmi 
puneam mănuşile iubitei la pălărie, ca să ştie lumea 
cu cine petrec noaptea; şi câte cuvinte, atâtea 
jurăminte, pe care le călcam de cum le rosteam. Mă 
culcam şi mă sculam cu păcatul, căci cum e sacul şi 


~ 225 — 


Opere Complete Volumul 7 
peticul. Vinul tare mi-a plăcut şi eram tare la barbut. 
Eram din fire prefăcut, plecam urechea la orice, 
gata să vărs sânge nevinovat, murdar ca un porc, 
viclean ca vulpea, ca lupul de lacom, apucat ca un 
câine turbat şi apucător ca un leu paraleu!'“. In viaţă 
nu-i bine să te dai în vânt după o femeie doar când 
auzi că-i scârţâie pantoful şi-i foşneşte rochiţa de 
mătase. Mai bine să nu-ţi vâri mâna-n sân la muiere, 
nici pana-n fiere, nici nasul unde nu-ţi fierbe oala. 
Cu dracu să nu-ţi faci veacu'. Bate vântul şi-ngheaţă 
apele; auzi răsurile cum plâng: nu-iaa-nii! Lasă-le-n 
pace, fiule; termină, băiete. Taie curmul şi dă-i 
drumul, că s-a-nfuriat nebunul. 

(Furtună.) 

Lear: Mai bine ti-ar fi fost în mormânt, băiatule, 
decât să-nduri aşa, golaş, furiile văzduhului... Atât 
de puţin este omul? Să ne uităm bine la el. Tu nu-i 
datorezi nici viermelui mătasea; nici sălbătăciunii 
blana; oilor lâna şi moscului parfumul. Ah, noi ăştia 
trei suntem sclivisiţi; tu eşti zidirea adevărată; omul 
fără gătelile de adaos nu e mai mult decât un biet 
animal, gol şi în două labe, ca tine. 

(Işi sfâşie hainele.) 

În zdrenţe, în zdrenţe, lucruri de-mprumut. 
Scoate, desfă-le toate. 

Bufonul: Te rog, uncheşe, potoleşte-te. Noaptea 
asta nu-i bună de scăldat... Acuma, un locşor pe 
câmp ar fi întocmai ca o inimă de crai bătrân: o 
scânteie, şi restul trupului, apă rece. Uite, chiar văd 
124 Edgar îşi descrie caracterul şi comportarea sa în trecut pe 
modelul reprezentării celor şapte păcate de moarte prin nume de 
animale. Aceste păcate erau: mândria, pofta nesăţioasă, desfrâul, 
mânia, lăcomia, pizma şi trândăvia. Astfel capra simboliza 
desfrâul, leul mândria, balaurul mânia etc. 

venind un focşor umblător. 

Edgar: Vine Aghiuţă cel întunecat; seara se 
trezeşte şi bate drumurile până la cântatul 
cocoşului. El seamănă albeaţa în ochi, te face saşiu 
şi-ţi pune gură de iepure. Strică făina şi 
schingiuieşte pe bieţii pământeni: 

Umblă sfântul pe câmpie, 
la pe dracu de chelie; 

Scoate, drace, ce-ai furat 

Şi pleacă la tine-n sať”. 

Kent: 

Cum te mai simţi, măria-ta? 

(Intră Gloucester cu o torță.) 

Lear: Cine-i acolo? 

Kent: Cine eşti? Ce cauţi aici? 

Gloucester: Ce căutaţi voi aici? Cum vă cheamă? 

Edgar: Bietul Tom mănâncă broaşte înotătoare, 
broaşte râioase, mormoloci, şopârle de ziduri şi 
salamandre de apă; când îl apucă panadaliile şi ducă- 
se-pe-pustii, mănâncă laur în loc de lobodă, se 
înfruptă cu şobolani bătrâni şi câini morţi; bea lintiţa 
de pe baltă; e dus cu biciul din cătun în cătun'“, pus 
în butuci şi ţinut la beci, că a avut odată trei 
sumane-n spinare, şase cămăşi pe el, un cal sub el 
şi-o sabie la şold: 

Dar şoarecii şi alte dobitoace 
M-au jefuit de şapte ani încoace. 
Păzea, frăţioare; taci, Smulkin! Ptiu, drace. 
Gloucester: Ce văd? În ce tovărăşie, Doamne! 


125 Versurile rostite de Edgar constituie probabil un descântec. 
126 În conformitate cu o lege promulgată în Anglia în anul 1597, 
vagabonzii erau biciuiţi şi izgoniți din sat în sat până ajungeau în 
satul lor de origine, dacă acesta putea fi stabilit. 

Edgar: Prinţul întunericului e un gentilom, Modo i 
se spune şi Mahu”. 
Gloucester: 
Copiii, trup şi sânge,-atât de rău 
Sunt azi stricaţi, încât şi-urăsc părinţii'”. 
Edgar: 
Bietul Tom tremură de frig. 
Gloucester: 
Vino la mine. Datoria-mi cere 
să n-ascult de-ale fetelor porunci: 
Deşi mi-au spus să trag la porţi zăvorul 
Şi nopţii grele să te las zălog, 
Eu n-am putut răbda să nu te caut, 
O masă caldă-n casa mea să-ţi dau. 


Lear: 
Cu filosoful ăsta am o vorbă: 
Din ce provine tunetul? 
Kent: 
Măria-ta, primeşte-i ospeţia. 
Lear: 


Cu-acest teban!” preaînvăţat, o vorbă 
Mai am: ce-nveţi acum cu-atâta sârg? 
Edgar: 
Cum să mă scap de draci şi de păduchi. 


127 Numele „Modo” dat diavolului pare să provină din Epistola a ll- 
a a lui Horaţiu, iar „Mahu” ar fi o formă coruptă a cuvântului 
magus, însemnând „mag”. Shakespeare a preluat aceste două 
nume dintr-o lucrare publicată în 1603 de Samuel Hersnett, (v. 
comentariile). 

Mahu este prezentat ca stăpânul absolut al Infernului şi nu se 
recunoaşte subordonat lui Modo. 
128 Gloucester se referă atât la fiul său Edgar cât şi la Goneril şi 
Regan, când generalizează comportarea plină de ură a copiilor faţă 
de părinţi. 
129 Vezi Comentariile. 

Lear: 
Vreau să te-ntreb ceva-ntre patru ochi. 
Kent: 
Domnia-ta, pofteşte-l înc-o dată, 
l-e duhul rătăcit. 
Gloucester: 
Cum să nu-i fie? 
(Furtună.) 
Fiicele-i vor moartea. Bunul Kent 
A spus c-aşa va fi şi e-n surghiun: 
Ai zis că-şi pierde minţile; ascultă, 
Prietene, şi eu mi le voi pierde: 
Aveam un fiu, l-am şters din neamul meu; 
A vrut să mă omoare, nu demult, 
Şi l-am iubit cum nu-i pe lume tată, 
Prietene, copilul să-şi iubească. 
E-adevărat ce-ţi spun. Şi gândul ăsta 
Mă-nnebuneşte. 
(Furtuna continuă.) 
Ce noapte! Doamne, rogu-te, să mergem. 
Lear: 
O! Mulţumesc, stimate. Filosoafe, 
Urmează-mă. 


Edgar: 
Lui Tom i-e tare frig. 
Gloucester: 
Intră-n bordei, băiete, e mai cald. 
Lear: 
Veniţi cu toţi. 
Kent: 
Pe-aici, măria-ta. 
Lear: 


Eu nu plec fără filosoful meu. 

Kent: 
Fii bun şi fă-i hatârul, las' să-l ia. 
Gloucester: 
la-l şi pe el şi haidem. 


Kent: 
Vino şi tu, flăcăule, cu noi. 
Lear: 
Hai, bunul meu atenian. 
Gloucester: 
Tăcere! 
Edgar: 


Roland!“ la Turnul Negru 
A început a plânge, 
Strigând: miroase-a sânge!'".... 


130 În original, Roland e numit „Child Rowland”, cuvântul „child”, 
un fel de titlu, însemnând un tânăr nobil aşteptând să fie învestit 
cavaler. După toate probabilitățile, primul vers rostit de Edgar este 
preluat dintr-o veche baladă care s-a pierdut. 

Roland este nepotul lui Carol cel Mare şi eroul poemului 
medieval Cântecul lui Roland, în care sunt prezentate faptele 
glorioase ale cavalerului şi moartea sa eroică, în calitate de 
comandant al ariergărzii lui Carol cel Mare, atacate de maurii din 
Spania, în trecătoarea de la Roncevaux, când francii se întorceau 
în Franţa, după expediţia lor victorioasă împotriva maurilor, care 
stăpâneau Spania în acea vreme. 

Fie că poetul Byron cunoştea balada, care s-a pierdut între 
timp, fie că s-a inspirat din textul shakespearian, el foloseşte 
cuvântul „childe” în titlul poemului său celebru Childe Harold's 
Pilgrimage însemnând Pelerinajul Cavalerului Harold. 

Poetul Robert Browning (1812-1889), inspirându-se din versul 

din Regele Lear, a scris un poem intitulat Childe Roland a venit la 
Turnul Negru. 
131 Cuvintele „miroase-a sânge”, în legătură cu Roland, sunt 
preluate dintr-o povestire populară, Jack, omorâtorul uriaşului, în 
care este introdus, într-una din variante, şi Child Rawland, a cărui 
soră a fost răpită de un uriaş şi închisă într-un castel fermecat de 
unde o salvează fratele său. 

(les.) 


Scena 5 


În castelul lui Gloucester. 
Intră Cornwall şi Edmund. 


Cornwall: Înainte de a părăsi această casă, 
răzbunarea mea va fi cumplită. 

Edmund: Când mă gândesc cu ce preţ m-a 
îndemnat firea să vă fiu credincios, şi gândul se 
sperie c-a fost să fie aşa. 

Cornwall: Acuma îmi dau seama că nu relele lui 
apucături l-au îndemnat pe fratele tău să-şi omoare 
părintele, ci faptul că Gloucester însuşi o merita. 

Edmund: Ce soartă nenorocită am! Trebuie să mă 
căiesc pentru că am făcut ce trebuia să fac! lată 
scrisoarea despre care vorbea. Dovedeşte că are 
legături cu Franţa. Ce bine ar fi fost dacă o 
asemenea trădare nu exista, pentru ca nu eu să-i fiu 
denunţătorul! 

Cornwall: Vino cu mine la ducesă. 

Edmund: Dacă scrisoarea aceasta nu minte, aveţi 
în mână firul unei grave probleme de stat. 

Cornwall: Minte sau nu minte, ea te-a făcut conte 
de Gloucester. Caută să dai repede de urma tatălui 
tău, ca să nu ne rămână decât să punem gheara pe 
el. 

Edmund (aparte): Dacă-l găsesc oploşindu-l pe 
rege, asta îl va pune în cofă pe totdeauna. Voi 
continua să-mi dovedesc devotamentul, oricât de 
neplăcut pare conflictul dintre sânge şi datorie. 

Cornwall: De-acum încolo voi avea în tine deplină 

încredere şi-ţi voi fi ca un tată, mai iubitor decât ţi-a 
fost el. 

(lese.) 


Scena 6 


O încăpere în acareturile de pe lângă castel. 
Intră G/oucester, Lear, Kent, bufonul şi Edgar. 


Gloucester: Aici e oricum altfel decât afară; vă 
puteţi bucura măcar de adăpost. Voi încerca să mai 
aduc ce lipseşte, ca să vă simţiţi bine. Nu zăbovesc 
mult. 

Kent: Puterea sufletului i-a fost copleşită de 
lovitura deznădejdii ce i-a răpit liniştea... Să te 
răsplătească cerul pentru binele acesta! 

(lese Gloucester.) 

Edgar: Aghiuţă m-a chemat şi mi-a spus că 
Nerone'“ prinde peşte-n apa morţilor. Blajinilor, 
feriţi-vă de cel viclean! 

Bufonul: Unchiule, spune-mi, te rog: un nebun 
este burghez, sau nobil? 

Lear: E rege, rege! 

Bufonul: Nu. E burghezul care are ca fiu un nobil; 
fiindcă e nebun burghezul care îngăduie lui fiu-său 
s-ajungă nobil înaintea lui. 

Lear: 

O mie de frigări roşite-n foc 


132 În partea a doua a operei sale, Marile şi nepreţuitele cronici 
ale marelui şi nemăsuratului uriaş Gargantua (1532), scriitorul 
francez François Rabelais (cca. 1494-1553) spune că în lad Nero 
cântă la flaşnetă iar Traian prinde broaşte. Poetul medieval englez 
Geoffrey Chaucer îl arată, însă, pe Nero prinzând peşte (Povestea 
Călugărului, ||, 485-6). 

Pe la ureche să le sfârâie! 

Edgar: Mă muşcă necuratul, de spate. 

Bufonul: E mai nebun decât tine cel care se- 
ncrede-n blândeţea lupului, în copita calului, în 
dragostea copilului şi-n  jurămintele femeii 
necredincioase. 

Lear (către Edgar): 

A, hotărât, le dau în judecată”, 
Vino, stai jos, tu eşti judecătorul. 
(Bufonului): 
lar tu, prealuminate, stai aici, 
Şi-acum vă vine rândul, vulpi viclene! 

Edgar: Uite-l cum şade şi se uită. A venit şi 
muierea dracului la judecată; 

Au venit şi ielele, 
Care strică apele. 

Bufonul: 

Vine fata udă leoarcă'*, 

Are-o crăpătură-n barcă; 

Ba nu vine, că nu poate, 
l-e ruşine să s-arate. 

Edgar: Mă cheamă necuratul cu viers de 
privighetoare. Moare privighetoarea de foame că n- 
are peşte de mâncare. Dar Tom, săracul, n-are de 
unde-i da. 

Kent: 

Acum te simţi mai bine? Nu mai sta 
Aşa-ncruntat; întinde-te pe perne. 


133 La început Lear se hotărâse să folosească forţa armelor pentru 
a-şi recăpăta puterea pe care o transmisese fiicelor sale, acum 
însă vrea să le dea în judecată. 

134 Rândurile pe care le recită bufonul provin dintr-un cântec 
popular în care nu tânăr îşi cheamă iubita să vină la el traversând 
râul care îi desparte. 

Lear: 

Întâi le judec. Martorii să intre. 

(Către Edgar): 

Judecător în robă, tu ia-ţi locul; 

(Către Bufon): 

Tu, grefierul său, te-aşează-alături; 

(Către Kent): 

Juraţii - curtea - să ia loc de-asemeni! 

Edgar: 

Să judecăm cu dreptate: 
Ciobănaş cu trişca-n brâu, 
Ţi-au scăpat oile-n grâu; 
Dă-le chiot să se ducă, 
De păscut pân’ nu s-apucă! 

Purr! Uite-o pisică neagră! Zât! 

Lear: Să-ncepem cu ea judecata. Asta-i Goneril; 
dinaintea cinstitei curţi o învinovăţesc sub jurământ 
că l-a dat afară pe tatăl ei, regele. 

Bufonul: Apropiaţi-vă, cucoană. Vă numiţi Goneril? 

Lear: Nu poate să nege. 

Bufonul: Vă rog să mă iertaţi. Credeam că sunteţi 
un scaun. 

Lear: 

Acum, cealaltă; ochii ei vicleni 
l-arată gândurile. Arestaţi-o. 
Foc, arme, săbii! Curtea-i mituită! 
Fals tribunal, de ce-o lăsaţi să scape? 

Edgar: Binecuvântat să-ţi fie auzul şi văzul. 

Kent: 

O, rege, unde-ţi este-acum răbdarea 
Cu care-atât de des te lăudai? 

Edgar (aparte): 

De mila lui mă podideşte plânsul, 

Încât de-abia mai pot să mă prefac. 

Lear: 

Aud cum latră căţelanarii; haita 
Dă buzna să mă muşte; marş, cățea! 

Edgar: Le azvârle Tom capul lui, să-i oprească: 
îndărăt, câine turbat! 

Roş sau negru-n cerul gurii, 

Otrăvit şi rău, colţos, 

De-ăi fi berc, sau mai flocos, 
Ciobănesc, dulău la hoţi, 
Sau prepelicar, sau mops, 
De-ai fi spaima bătăturii, 
E destul să-ţi arăt capul, 

Şi-ţi iei câmpii, ca de dracul. 

Aşa-i povestea, pe la şezători şi iarmaroace. Lui 
Tom i-a secat cornul'”?. 

Lear: Atunci să i se facă lui Regan autopsia, ca să 
se vadă din ce materie îi este făurită inima; poate că 
e tot din corn. Dar există oare în natură o cauză a 
împietririi inimilor? 

(Către Edgar): Pe dumneata, stimate domn, te 
angajez în suita mea de o sută de cavaleri; numai că 
nu-mi prea place croiala hainei dumitale. Ai să spui 
că este strai persant”, totuşi, te rog să-l schimbi. 

Kent: Acum, măria-ta, în tihnă dormi. 

Lear: Tăcere, tăcere; trageţi perdelele!“: aşa, aşa, 


135 Cerşetorii ieşiţi de la casa de nebuni purtau un corn mare de 
bou atârnat de gât cu o sfoară, din care sunau când veneau să 
cerşească la câte o casă şi în care li se turna băutura dată de 
pomană. 

136 Referirea la îmbrăcămintea persană se datorează, probabil, 
faptului că la începutul domniei lui lacob | sosise în Anglia o solie 
din partea şahului Persiei. 

137 Regele îşi închipuie că se află în patul său, în castelul unde 

aşa. lar mâine dimineaţă vom cina: aşa, aşa, aşa. 
Bufonul: lar la amiază, mă duc şi eu la culcare. 
(Revine Gloucester. ) 
Gloucester: Degrabă, prieteni; unde-i regele? 
Kent: Aici. E rătăcit. Nu-l tulburaţi. 
Gloucester: 
Prietene, te rog, în braţe ia-l, 
Am pregătit o litieră-afară; 
Aflai c-au pus la cale să-l omoare. 
Degrabă-l duceţi, deci, în port la Dover, 
Unde veţi fi primiţi cu bună-voie; 
Stăpânul ţi-l ridică. Dacă-ntâărzii, 
În mai puţin de-un ceas, vieaţa lui, 
A ta şi-a tuturor ce-i stau alături 
Pierdute-s. lute, ia-l şi mă urmează, 
În loc ferit, să vă gătiţi de drum. 
Kent: 
Natura asuprită, doarme. 
Somnul îi va reda puterile simţirii. 
Dacă-l trezim, cu greu o să-şi revină. 
(Către Bufon): 
Ajută-mă să-l ducem pe stăpân; 
Nici tu nu-i bine să rămâi pe-aici. 
Gloucester: 
Hai, hai, repede, ieşiţi. 
(les Kent, Gloucester şi bufonul, ducânau-l pe 
Lear.) 
Edgar (singur): 
Când vezi a celor mari adâncă jale, 
Mai mici îţi par şi chinurile tale, 
Durerile mai greu le rabzi, din fire, 
Când cugeţi la trecuta-ţi fericire, 


locuise în trecut. 

Dar duhul e făcut să uite răul 
Când şi pe alţii îi încearcă greul. 
lar greul meu mai lesne-acum îmi pare, 
Când văd a rigăi soartă schimbătoare, 
Cum rătăceşte pedepsit de fată, 
Precum şi eu sunt prigonit de tată. 
La drum deci, Tom! Şi soarta ia-ţi-o-n mână, 
Neispăşiţi cei răi să nu rămână! 
La vreme dând minciunile-n vileag, 
Şi cinstea ţi-o recapeţi mai cu drag. 
Ce-o fi să fie; hai, te-avântă-n noapte, 
De seamă-i doar ca regele să scape! 
Furiş, furiş. 
(lese.) 


Scena 7 


O încăpere în castelul lui Gloucester. 
Intră Cornwall, Regan, Goneril, Edmund şi slujitori. 


Cornwall (către Goneril): Întoarce-te de îndată la 
soţul dumitale şi arată-i scrisoarea aceasta... Armata 
Franţei a debarcat... 

(Către slujitori): Duceţi-vă şi căutaţi-mi-l pe 
trădătorul de Gloucester. 

(les câțiva slujitori.) 

Regan: Spânzură-l pe loc! 

Goneril: Scoate-i ochii! 

Cornwall: Lăsaţi-l în seama mâniei mele. Edmund, 
vei ţine tovărăşie la drum sorei noastre. Răzbunarea 
ce trebuie să urmeze trădării tatălui tău nu-i tocmai 
potrivită pentru ochii tăi. Sfătuieşte-l pe duce, acolo 

unde vei merge, să se zorească cu pregătirile: noi 
suntem de asemenea grăbiţi să facem la fel. 
Legăturile dintre noi trebuie să fie iuți şi agere. Cu 
bine, dragă soră; cu bine, milord de Gloucester. 

(Intră Oswald.) 
Ei, unde este regele? 
Oswald: 
Milord de Gloucester i-a slujit la fugă, 
Treizeci şi cinci din cavalerii lui, 
Ce-l căutau de zor, l-au întâlnit 
La porţile oraşului. Cu toţii, 
Şi întăriţi cu alţi curteni ai rigăi, 
Au luat-o către Dover, unde zic 
Că au tovarăşi bine înarmaţi. 
Cornwall: 
Găteşte-ţi cai de drum, pentru stăpână. 
Goneril: 
Cu bine, scumpe lord şi surioară. 
Cornwall: 
Cu bine, Edmund. 
(les Goneril, Edmund şi Oswald.) 
Voi să mi-l aduceți 
Legat burduf pe trădătorul Gloucester, 
Ca pe-un tâlhar, aici, 'naintea noastră, 
(les alți slujitori.) 
De viaţa lui, noi, fără judecată, 
Nu vom putea dispune; dar puterea 
Ce-avem va face-acest hatâr mâniei; 
Chiar dacă, mai târziu, ne va uri, 
Toporul, azi, nu poate să ne-oprească. 
Cine-i acolo? Trădătorul? 
(Intră slujitorii cu Gloucester.) 
Regan: 

Vulpoiul rău, ingrat. El e. Priviţi-l! 
Cornwall: 
Legaţi-i bine ghearele! 
Gloucester: 
Ce-nseamnă, nu-nţeleg purtarea asta. 
Sunt gazda voastră. Nu vă e ruşine? 
Cornwall: 
Am spus, legaţi-l! 
(Slujitorii îl leagă.) 
Regan: 
Mai strâns; o, viclene! 
Gloucester: 
Nemilostivă doamnă, alţii sunt. 
Cornwall: 
Legaţi-l de-acest scaun! Ai să vezi! 
(Regan îi smulge barba.) 
Gloucester: 
Nu pot să rabde zeii-această faptă. 
Regan: 
O barbă albă de bătrân tâlhar. 
Gloucester: 
Femeie rea, curând veni-va vremea 
Când fiecare fir ce mi l-ai smuls 
Ţi se va-ntoarce-n faţă să te-acuze: 
V-am ospeţit, iar voi mai rău ca hoţii 
Cu mine vă purtaţi. Ce-aveţi de gând? 
Cornwall: 
Cu Franţa ce fel de scrisori schimbat-ai? 
Regan: 
Răspunde scurt, că adevăru-l ştim. 
Cornwall: 
Şi ce te-ai înţeles cu trădătorii 
Ce-au debarcat în ţară de curând? 

Regan: 
Cui l-ai trimis pe regele nebun? 
Vorbeşte! 

Gloucester: 

Primit-am o scrisoare ce cuprinde 

Doar presupuneri, de la un prieten 

Ce nu-i părtaş al nimănui, nici duşman. 

Cornwall: 


Viclean. 
Regan: 
Şi mincinos. 
Cornwall: 
Pe rege unde 
L-ai fost trimis? 
Gloucester: 
La Dover. 
Regan: 
Pentru ce? 
Ştiai doar: cu primejdia vieţii... 
Cornwall: 


De ce la Dover? Lasă-l să răspundă. 
Gloucester: 
Sunt pus la stâlp şi trebui’ să-nfrunt haita. 
Regan: 
De ce la Dover? 
Gloucester: 
E-acolo, că n-aş fi putut răbda 
să văd cum gheara-ţi crudă i se-nfige 
În bieţii ochi bătrâni, şi pe trufaşa 
De soră-ta, cu colții de mistreţ, 
În trupul lui sfinţit cum şi-i împlântă! 
Pe aprigă furtună, ca aceea 
Pe care a-ndurat-o fruntea lui 

In noaptea cea de iad, chiar marea însăşi 
S-ar fi zvârlit spre stele să le stingă, 
lar bietul om cu lacrimile lui 
Sporea, sub ceruri, stropii grei de ploaie. 
De-ar fi fost lupi să-ţi urle pe la porți, 
Pe vremi ca asta, tot ai fi strigat: 
„Portarule, ia cheia şi deschide!” 
Şi-o inimă de piatră se-ndura... 
Dar voi vedea aripa răzbunării!“ 
Pe-asemenea copii din greu căzând. 
Cornwall: 
Nu mă apuci!... Ţineâţi-l prins de scaun... 
Căci ochii sub călcâi am să ţi-i storc! 
Gloucester: 
Oh! Ajutor! Cel care vrea s-ajungă 
La vârsta bătrâneţii, să m-ajute! 
O, ce neomenie! Zei! 
(I se scoate un ochi lui Gloucester.) 
Regan: 
Chiar nu-i stă bine; scoate-i şi pe celalt! 
Cornwall: 
Dacă vezi răzbunarea... 
Întâiul slujitor: 
Stai, milord: 
Eu vă slujesc de când eram copil, 
Şi un mai bun serviciu niciodată 
Nu ţi-am adus decât oprindu-ţi mâna. 
Regan: 
Cum de cutezi tu, câine? 
Slujitorul: 
De-ai avea 
Vreun smoc de păr în barbă, ţi l-aş smulge, 


138 Metaforă pentru pedeapsa divină, care nu va întârzia să vină. 

Ca minte să te-nvăţ. Răspunde, ce vrei? 
Cornwall: 
Rob de nimic! 
(Scoate sabia.) 
Slujitorul: 
Atuncea, vino să-mi înfrunţi mânia. 
(Trage sabia. Se bat. Cornwall e rănit.) 
Regan: 
Dă-mi spada! Un ţăran se răzvrăteşte? 
(la o sabie de la alt slujitor şi-l străpunge pe la 
spate.) 
Slujitorul: 
O! M-a ucis. Un ochi ţi-a mai rămas 
Stăpâne, ca să vezi şi-acest omor. Vai! 
(Moare. ) 
Cornwall: 
Am grijă eu mai multe să nu vadă. 
(I se scoate şi celălalt ochi lui Gloucester.) 
Afară cu piftia sclipitoare. 
Acuma cată-ţi singur strălucirea! 
Gloucester: 
Doar beznă... Nici un sprijin... Unde-i Edmund? 
Copilul meu, din trăsnet smulge focul, 
Această mârşăvie s-o răzbuni! 
Regan: 
Taci, trădător nemernic, chemi zadarnic 
Pe cel ce te urăşte mai cu sârg, 
Căci el ne-a dat pe faţă mişelia-ţi 
Şi-i prea cinstit, ca să se-nduioşeze. 
Gloucester: 
Nebun ce-am fost! Deci, Edgar n-are vină! 
Zei, mă iertaţi şi să-l aveţi în pază! 
Regan: 

Pe poartă-afară daţi-l. Pân' la Dover 
După miros să-şi cate singur drumul. 
(lese un slujitor cu Gloucester.) 
Cu tine, dragul meu, cum e? Eşti galben. 
Cornwall: 
Sunt, doamnă, greu rănit. Să nu mă laşi. 
Goneşte-l pe tâlharul cela orb, 
lar pe-acest rob zvărliţi-l la gunoi. 
Pierd sânge, Regan. Rău s-a nimerit 
Cu rana asta. Vino şi dă-mi braţul. 
(lese Cornwall, condus de Regan.) 
Al doilea slujitor: 
Eu binele de rău nu-l mai despart 
Dacă sfârşeşte bine omul ăsta. 
Al treilea slujitor: 
Şi ea dac-o mai duce mult şi moare 
De moarte bună, se vor preschimba 
Muierile cu toatele-n balauri. 
Al doilea slujitor: 
Eu zic, după bătrânul conte-ndată 
Să mergem şi să-l punem pe nebun 
să-l ducă unde-o şti. Înfăţişarea-i 
II cruţă de oprelişti. 
Al treilea slujitor: 
Du-te tu; 
Eu mă grăbesc să caut nişte feşe 
Şi-oleacă de albuş, să-i oblojesc 
Obrajii sângerânzi. Ajute-l cerul! 
(Se despart şi ies.) 

Pârloaga. 
Intră Edgar. 


Edgar: 
Mai bine umilit făţiş decât 
Urât pe-ascuns şi măgulit în faţă. 
Făptura cea mai vrednică de milă, 
De soartă părăsită, n-are teamă 
Şi stăruie-n nădejde, căci schimbarea 
Aduce lacrimi celor fericiţi 
Şi zâmbet urgisiţilor. Şi-atunci, 
Binevenit fii, aer nevăzut! 
Te-mbrăţişează-un om frânt de furtună 
Dar cu nimic dator mâniei tale! 
(Intră Gloucester, condus de un bătrân vasal al 
său.) 
Dar cine vine-acolo? Bietul tata, 
Cu-atât de trist alai. O, lume, lume, 
De n-am avea puterea să urâm 
Ciudata-ţi rânduială, niciodată 
Nu ne-am mai resemna să-mbătrânim!'* 
Bătrânul: 
Stăpâne bun, optzeci de ani slujit-am 
Pe-a ta moşie părintească... 
Gloucester: 
Pleacă, 
Prietene, mă lasă. Grija ta 
Pe mine nu mă mângâie, iar ţie 
Doar neajunsuri îţi va căşuna. 


139 Gândurile lui Edgar par să fie inspirate din Eseurile scriitorului 
francez Michel Exguem de Montaigne (1533-1592), traduse în 
limba engleză de John Florio (1553?-1625). 

Bătrânul: 
Dar drumul, doamne, cum ai să ţi-l afli? 
Gloucester: 
Eu nu mai am ce drum să cat pe lume, 
Nici ochii de folos nu mi-ar mai fi. 
Călcat-am strâmb şi când aveam vedere; 
Aşa-i, mereu, pe bine când te bizui, 
Nenorocirea ochii ţi-i deschide, 
Dovada e de faţă. Scumpe Edgar, 
Cum revărsat-am ura mea prostească 
Asupra ta, fiu drag! O, de-aş putea 
Obrazul să-ţi alint, mi s-ar părea 
Că mi-am recăpătat lumina. 
Bătrânul: 
Cine-i? 
Edgar (aparte): 
Vai, cine este ar putea să spună: 
„Sunt azi la deznădejdea de pe urmă”. 
Mai rău decât aşa nu-i cu putinţă. 
Bătrânul: 
E bietul Tom, nebunul. 
Edgar (aparte): 
Ba există 
Nefericiri mai mari. Cât timp mai poţi 
Să spui: „E deznădejdea de pe urmă”, 
E loc şi pentru-o nouă deznădejde. 
Bătrânul: 
Măi omule,-ncotro? 


Gloucester: 
E-un cerşetor? 
Bătrânul: 
Un cerşetor nebun. 
Gloucester: 

Nu-i chiar de tot nebun, dacă mai poate 
să ceară. Astă-noapte, pe furtună, 
Ca el văzut-am unul şi mi-am zis 
Că omul e un vierme. Fiul meu 
Mi-a năzărit atunci pe loc în minte 
Şi l-am gândit de rău; însă de-atunci 
Am învăţat destul şi cuget âltfel, 
Ca muştele, pentru-un copil zburdalnic, 
Aşa, pe lângă zei, sunt muritorii. 
Ne nimicesc în joacă'”. 
Edgar (aparte): 
Ce e cu el?!“ 
E dureros să faci pe măscăriciul 
De faţă cu durerea şi, astfel, 
să te-njoseşti pe tine şi pe alţii. 
(Către Gloucester.) 
Fii binecuvântat, stăpâne! 
Gloucester: 
Nu-i cumva bietul despuiat acela? 
Bătrânul: 
Chiar el, milord. 
Gloucester: 
Atunci, te rog să pleci. lar din credinţă, 
De-oi vrea din urmă să ne-ajungi, revino 
De-aici la două mile-n drum spre Dover, 
Şi poate-aduci o ţoală să-l îmbraci 
Pe-acest sărman, căci el mi-e călăuzul. 
Bătrânul: 


140 Ultimele cuvinte ale lui Gloucester exprimă un gând 
asemănător exprimat de poetul Sir Philip Sidney (1554-1586) în 
romanul în proză Arcadia (o înlănţuire de aventuri romantice), care 
ocupă un loc de frunte în literatura Renaşterii engleze. 

141 Sensul cuvintelor lui Edgar poate fi sau: „Cum de a ajuns să 
mă ierte?” sau: „Cum de şi-a pierdut vederea?” 

Dar, doamne, e nebun. 
Gloucester: 
Aceasta-i boala timpului: nebunii 
Călăuzesc pe orbi. Fă ce ţi-am spus. 
Ori fă cum vrei. Aici ne despărţim. 
Bătrânul: 
Plec să-i aduc ce haine am mai bune. 
Ce-o fi, să fie. 


(lese.) 
Gloucester: 
Ins golaş, ascultă! 
Edgar: 
Lui bietul Tom i-e frig? 
(Aparte): 
Nu voi putea 
să mă prefac mai mult. 
Gloucester: 
Vin' mai aproape! 
Edgar (aparte): 
Dar trebui’, totuşi. 
(Tare): 


Binecuvântaţi 
Să-ţi fie bieţii ochi, ce sângerează. 
Gloucester: 
Ştii drumul către Dover? 

Edgar: Cunosc pe de rost toate drumurile şi toate 
potecile şi toate  vămile pământului  şi-ale 
văzduhului. Cineva i-a tăiat bietului Tom băierile 
minţii. Cerul să-l păzească pe omul bun de dracul 
cel negru! Câte cinci draci deodată îl muncesc pe 
bietul Tom.  Desfrânatul de  Obidicut'* şi 


142 Numele celor cinci diavoli sunt preluate din demonologia 
medievală. Numele Obidicut este o formă coruptă a numelui lui 

Hobbididance - mutul - şi Mahu, starostele hoţilor, si 
Modo, capul ucigaşilor, şi Flibbertigibbet, meşterul 
tuturor maimuţărelilor. Asta e mai mare peste 
slujnice şi fete-n casă. Fii binecuvântat, stăpâne. 
Gloucester: 
la punga asta, oropsit sărman, 
Blestemul lumii-aceste te-a lovit 
Cu suferinţi prea mari, ca să-ţi mai dea 
Durerea mea prilej de uşurare. 
Aşa să fie pururi! Cel ce-o duce 
În nesfârşit huzur, nesimţitor 
La legile-omeniei, voi să-l faceţi 
Pe pielea lui să simtă ce-i nevoia; 
Să fie deopotrivă împărţit 
Şi dulcele, şi-amarul, între toţi; 
Ai fost la Dover?!" 
Edgar: 
Da, stăpâne. 
Gloucester: 
Acolo e o stâncă: piscul ei 
Priveşte largul mării care-o scaldă. 
Tu să mă duci pe pragu-acelei stânci, 
Şi te voi dărui cu tot ce am, 
Să-ţi mai alin cumplita sărăcie. 
De-acolo nu-mi mai trebui' călăuză. 
Edgar: 
Dă mâna; Tom acolo te va duce. 


(les.) 


Hoberdicut, principele Iadului. 

143 Probabil că Gloucester vrea să-şi sfârşească viaţa la Dover 
deoarece, pe de o parte, trebuia să se întâlnească acolo cu Lear, 
iar pe de altă parte, tot acolo urmează să debarce şi Cordelia 
venind cu oastea franceză. 

Scena 2 


Dinaintea palatului ducelui de Albany. 
Intră Goneril şi Edmund. 


Goneril: 


Bine-ai venit la noi, milord. Mă mir 
Că blându-mi soţ nu ne-a ieşit în cale. 
(Intră Oswald.) 


Stăpânul unde-i? 
Oswald: 
E în casă, doamnă; 
Dar n-am văzut un om aşa schimbat, 
l-am spus că-n ţară-a debarcat duşmanul, 
Şi dânsul a zâmbit. l-am dat de veste 
Că aţi sosit şi-a zis: „Cu-atât mai rău!” 
lar când i-am povestit de mişelia 
Lui Gloucester şi de-a fiului său cinste, 
Mi-a spus că-s prost, adăugând că văd 
De-a-ndoasele-adevărul: ce se cade 
Să-l supere, se-arată că-i pe plac; 
De rău îi pare bine. 
Goneril (către Edmund): 
De-i aşa, 
Nu-i potrivită clipa să mai vii, 
Înfricoşata-i fire de om slab 
L-împiedică să ia măsuri. Se face 
Că n-a băgat de seamă o jignire 
Spre-a nu fi obligat să dea riposta. 
De-acuma ce-am vorbit se va-mplini; 
Edmund, te-ntoarnă la cumnatul meu: 
Grăbeşte-i pregătirile de luptă, 
În fruntea oastei. Şi-n răstimpul ăsta, 

Aici schimba-voi rosturile casei, 
În mâinile bărbatului lăsând 
Doar coada cratiţei. Prin omul meu 
Vom ţine legătura; în curând, 
Şi dacă vrednic ai să fii de mine, 
Stăpâna se va preschimba-n iubită, 
i la asta şi să fii zgârcit la vorbă. 
(li dă un gaj de iubire.) 
Apleacă-ți capul. lar acest sărut, 
Dac-ar putea, ar trâmbiţa şi-n ceruri 
Văpaia ta: nu mă uita; cu bine! 
Edmund: 
Al tău, până-n mormânt! 
Goneril: 
lubite Gloucester! 
(lese Edmund.) 
Ce osebire între doi bărbaţi: 
Cel ce mă merită şi dobitocul 
Cu care-mpart culcuşul. 
Oswald (ieşind): 
Milord, doamnă! 
(Intră Albany.) 
Goneril: 
N-am meritat nici sunetul din corn? 
Albany: 
Vai, Goneril, nu meriţi nici chiar praful 
Pe care vântul crud ţi-l suflă-n față. 
Mă-ngrijorează felul tău de-a fi. 
Făptura ce nu-şi recunoaşte viţa 
Nu ştie de-ngrădire, iar smiceaua 
Desprinsă de tulpină se usucă 
Şi focul o aşteaptă. 
Goneril: 

Destul; vorbeşti prostii! 
Albany: 
Înţelepciunea 
Şi bunătatea-s rele pentru răi: 
Căci lor doar spurcăciunea le prieşte. 
Voi ce-aţi făcut? Tigroaice, şi nu fiice, 
Aşa aţi fost. Aveaţi un biet părinte 
Bătrân, de slavă vrednic, că şi urşii 
Ar fi îngenuncheat să-i lingă urma. 
Voi, căzături, ca fiarele turbate 
L-aţi scos din minţi. Dar cum de-a-ngăduit 
Cumnatul meu cel bun asemeni fapte, 
Ca om şi prinţ mult răsplătit de dânsul? 
De nu coboară cerul răzbunarea-i 
Să dea ispaşă dreaptă mârşăviei, 
Sfârşitu-s-a cu voi, venit-a vremea 
Ca oamenii-ntre ei să se mănânce, 
Ca monştrii cei cumpliţi din fundul mării. 
Goneril: 
Ah, papă-lapte, om de paie, cârpă, 
Obraz făcut doar să primească palme! 
La tine una-i cinstea şi necinstea. 
Azi numai proştii-au milă de netrebnici 
Puşi la poprire ca să nu greşească'“. 
Mai bine pune-ţi tobele-n bătaie! 
Nu vezi că Franţa ne-a călcat moşia, 
Şi de sub coiful falnic, ucigaşul, 
Rânjind, ţi-aşteaptă rândul? lară tu 
Ne predici milostenia, ca prostul 
Văitându-te: „O! De ce face-aşa?”... 
Albany: 


144 Goneril se referă, după toate probabilitățile, la Lear. 


orbirea lui Gloucester nu a avut încă timp să afle. 

Priveşte-te-n oglindă, diavoliţă! 
Sluţenia este mai respingătoare 
La o muiere rea decât la diavol! 
Goneril: 
Nebun şi prost! 
Albany: 
Trup mincinos, mai bine te-ai preface, 
Cercând să-ți meriţi mutra omenească, 
Decât să-ți dai sluţenia pe față! 
De-ar fi să fac ce mă îndeamnă firea, 
Te-aş jupui şi oasele ţi-aş rupe. 
Te apără doar chipul de femeie. 
Goneril: 
Aşa bărbat viteaz mai zic şi eu!... 
(Intră un sol.) 
Albany: 
Ce ştire? 
Solul: 
Milord, ducele de Cornwall e mort; 
Ucis de unul dintre slujitori 
Când îi scotea lui Gloucester ochii. 
Albany: 
l-a scos lui Gloucester ochii? 
Solul: 
Da, milord, înfiorat de crunta faptă, sluga 
Cu sabia-n mână s-a împotrivit 
Stăpânului, şi-acesta, furios, 
S-a năpustit asupra-i, străpungându-l, 
Dar a primit ăstimp o lovitură, 
Ce mai târziu l-a fost răpus. 
Albany: 
Aceasta-i 
Dovada că mai sunt judecători 

Ce ştiu făr' de zăbavă să răzbune 
Ticăloşiile din lumea asta. 
Lui Gloucester bietul zici că i-au scos ochii? 
Solul: 
Da, amândoi, milord. Mărită doamnă, 
Scrisoarea asta-i de la sora voastră 
Şi-aştept răspunsul. 
Goneril (aparte): 
Într-un fel, e bine; 
Ea-i văduvă şi Edmund e cu dânsa, 
Şi s-ar putea ca planul să-mi răstoarne: 
Dacă sc-ncurcă lucrurile? - Altminteri, 
Nu-i vestea rea. 


(Tare): 
Aşteaptă-ne răspunsul. 
(lese.) 
Albany: 
Dar fiul său unde era atunci 
Când l-au orbit? 
Solul: 
Pe drum, cu doamna,-ncoace. 
Albany: 
El nu-i aici. 
Solul: 
Nu e; l-am întâlnit 
Luând calea-ntoarsă. 
Albany: 
Aflat-a mişelia? 
Solul: 


Desigur, el a fost denunţătorul, 
Şi a plecat ca-n lipsa-i să se dea 
Pedeapsă crâncenă. 

Albany: 
O, Gloucester, 
N-aş vrea să mor pân-ce nu-ţi mulţumesc 
Pentru credinţa ta faţă de rege 
Şi nu-ţi răzbun a ochilor lumină. 
Prietene, hai să-mi mai spui ce ştii. 

(les.) 


Scena 3 


Tabăra franceză lângă Dover. 
Intră Kent şi curteanul. 


Kent: Cunoşti pricina acestei neaşteptate înapoieri 
în ţară a regelui Franţei? 

Curteanul: O problemă de stat pe care o lăsase 
nerezolvată şi care l-a frământat toată vremea de la 
sosirea sa aici; ar fi vorba de o mare primejdie în 
legătură cu tronul şi a fost chemat acolo fără 
zăbavă. 

Kent: Pe cine l-a însărcinat ca locţiitor în capul 
oştirii? 

Curteanul: Pe Mareşalul Franţei, monsieur La Far. 

Kent: Scrisorile domniei-tale au îndurerat-o pe 
regină? 

Curteanul: 

Da, domnule; în faţa mea-ndelung 
Le-a recitit, şi-ades amare lacrimi 
Au picurat pe dulcele-i obraz; 
Cercând şi izbutind să-şi stăpânească 
Durerea răscolită, s-a purtat 

Ca o regină mândră. 
Kent: 
A fost mişcată. 
Curteanul: 
Dar fără semn de ură. Resemnarea 
Şi-adânca întristare se luptau 
În duhul ei cu marea-i bunătate. 
Ţi s-a-ntâmplat să vezi ploaie cu soare 
În luna mai? Întocmai, al ei zâmbet 
Strălumina prin lacrimi; căci surâsu-i, 
Abia jucând pe gura pârguită, 
Părea că nu cunoaşte-ndurerarea 
Ce-i mistuia privirea, preschimbând 
Lumina diamantelor în perle. 
Pe scurt, durerea lumii-ar deveni 
Un lucru prea frumos şi rar, de-ar fi 
Ca unui om să-i stea atât de bine. 
Kent: 
Nu te-a-ntrebat? Ce-a spus? 
Curteanul: 
La drept vorbind, 
O dată, ba de două ori, în şoaptă, 
Ca un suspin strigat-a: „Tată, tată!”... 
De parc-avea pe inimă o piatră. 
Pe urmă iar: „Surori! Surori! Ruşine!... 
Kent! Tată! Surioare! În furtună? 
În miez de noapte?... Milă nu mai este?”... 
Şi iar din ochii ei dumnezeieşti 
Neprihănite lacrime-au pornit 
Să-i însoţească stăpânitul vaiet, 
Şi a ieşit să plângă-n voie,-afară!”. 


145 Unii comentatori ai textului shakespearian consideră stilul 
curteanului ca elegant şi artificial, aşa cum se aşteaptă, de altfel, 

Kent: 
Din stele ne conduc porunci ciudate, 
De vreme ce din doi părinţi la fel 
Purced odrasle-atât de osebite. 
De-atunci n-ai mai vorbit cu dânsa? 
Curteanul: 
Nu. 
Kent: 
S-au petrecut acestea înainte 
De-a regelui întoarcere? 
Curteanul: 
Nu, după. 
Kent: 
Ei bine, domnul meu, sărmanul Lear 
Se afla în oraş; din slăbiciunea-i 
Când se trezeşte-n rare clipe, ştie 
De ce şi cum ajunse-aici, dar nu vrea 
Nicicum să-şi vadă fata. 
Curteanul: 
Dar de ce? 
Kent: 
L-împiedică ruşinea ce-l apasă: 
Asprimea lui de-atunci, când i-a respins 
Şi binecuvântarea de părinte, 
Lăsând-o-n voia soartei la străini, 
Şi cum i-a luat şi zestrea, ca s-o dea 
Surorilor câinoase; toate-acestea 
Sunt amintiri ce-i scormonesc în suflet 
Cu al ruşinii foc, şi de Cordelia 
Departe-l ţin, stingher. 
Curteanul: 
Vai, bietul om! 


să fie limbajul curtenilor. 

Kent: 
De-oştirile lui Albany şi Cornwall 
Ce-ai auzit? 
Curteanul: 
Că-s pe picior de luptă. 
Kent: 
Vreau să te duc acum la riga Lear, 
Stăpânul nostru, să veghezi asupră.-i. 
O treabă însemnată mă sileşte 
Să nu-ți spun încă cine sunt, dar află 
Că rău n-are să-ţi pară când vei şti. 
Te rog să mă urmezi. 
(les.) 


Scena 4 


Acelaşi loc. Un cort. 
Intră Cordelia, doctorul şi soldații. 


Cordelia: 
Vai, el e! Mi s-a spus c-a fost văzut 
Mai tulburat ca marea-nfuriată, 
Cântând în gura mare,-ncununat 
Cu buruieni de câmp, urzici şi bozii, 
Cucută, iarbă-rea şi cu neghina 
Ce fură holdei vlaga. la ostaşi 
Şi cercetaţi degrabă, pas cu pas, 
Prin lanurile-nalte, pretutindeni; 
(lese un ofițer.) 
Să mi-l aduceţi. Mintea omenească 
Putea-va născoci vreun leac să-i dea 
Simţirile-ndărăt? Acelui care 
Va izbândi îi dărui tot ce am. 

Doctorul: 
E cu putinţă, doamnă: 
Repaosul e leacul minunat 
Creat de fire şi de care dânsul 
A fost lipsit: iar pentru a i-l da, 
Mijloace sunt destule şi sunt simple, 
Ca să-i adoarmă chinul. 
Cordelia: 
Vai, încearcă! 
Şi fie ca pământul să rodească 
Sub lacrimile mele ierbi de leac, 
Cu noi puteri, necunoscute încă, 
Să-l vindece şi să-i aline-amarul 
Acestui tată bun! Încearcă-ncearcă! 
Ca nu cumva, lăsat durerii pradă, 
Vieaţa-i fără cârmă să se piardă. 
(Intră un sol.) 
Solul: 
Veşti, doamnă. Vin oştirile britane! 
Cordelia: 
Ştiam şi suntem gata-n aşteptare. 
O, tată drag, fac totul pentru tine, 
Acesta-i țelul pentru care Franţa, 
În măreţia ei, s-a îndurat 
De doliul şi de lacrimile mele. 
În fruntea oştii noastre nu-i trufia, 
Ci dragostea de tine şi dreptate - 
Fie să-l văd şi să-l aud, curând! 
(les.) 


Scena 5 


O încăpere în castelul lui Gloucester. 

William Shakespeare 
Intră Regan şi Oswald. 


Regan: 
Oştirile cumnatului pornit-au? 
Oswald: 
Da, doamnă. 
Regan: 
E-n fruntea lor el însuşi? 
Oswald: 
Doamnă, da; 
Dar nu cu voie bună; sora voastră 
E-un mult mai bun ostaş. 
Regan: 


Lord Edmund n-a stat 
Cu-al tău stăpân de vorbă la castel? 
Oswald: 
Nu, doamnă. 


Regan: 
Scrisoarea sorei mele către dânsul 
Nu ştii ce-ar vrea să spună? 
Oswald: 
Nu ştiu, doamnă. 
Regan: 


E rău, dacă s-a-ntors aşa degrabă. 
A fost o nesocotinţă că pe Gloucester 
L-am mai lăsat, orbit, să mai trăiască. 
Pe unde trece, inimile toate 
Le va-ndrepta-mpotriva noastră. Cred 
Că Edmund a plecat, cuprins de milă, 
Să-i curme-a vieţii noapte de durere 
Şi să-l şi iscodească pe duşman. 
Oswald: 
Trebui’ să-l întâlnesc, să-i dau scrisoarea. 

Regan: 
Oştirea noastră pleacă mâine; stai, 
Să vii cu noi, pe drumuri sunt primejdii. 
Oswald: 
Nu pot, stăpâna mea m-a-nsărcinat 
Să-ndeplinesc porunca fără preget. 
Regan: 
De ce i-a scris lui Edmund? Nu puteai 
Să-i dai de ştire prin viu grai? Îmi pare 
Că e ceva la mijloc - nu ştiu ce: 
Te voi iubi nespus, îngăduie-mi 
Să despecetluiesc scrisoarea. 
Oswald: 
Doamnă, 
Orice mi-aţi cere, doar... 
Regan: 
Stăpâna ta 
Ştiu bine că bărbatul nu-şi iubeşte, 
__ Sunt sigură; iar când a fost pe-aici, 
li tot făcea pe-ascuns lui Edmund semne 
Şi-i arunca ocheade grăitoare; 
Eşti confidentul ei, da, ştiu. 
Oswald: 
Eu, doamnă? 
Regan: 

Aşa-i cum spun; ştiu tot. Şi-acum ascultă: 
Bărbatul mi-a murit, iar eu şi Edmund 
Suntem de mult în vorbă. la aminte: 

E mai firesc ca eu să mă mărit 
Cu el decât stăpâna ta, iar tu 
Vei fi mai câştigat. Dacă-l găseşti, 
Te rog din partea mea să-i dai aceasta; 
Şi când vei povesti stăpânei tale 

Ce-ai auzit, s-o sfătuieşti, te rog, 
Să-şi vâre minţile în cap. Drum bun! 
Dacă din întâmplare-auzi vorbind 
De orbul cela trădător, dă zvon 
Că-l facem om pe cine-l va răpune. 
Oswald: 
Aş vrea să-l prind chiar eu, ca să v-arăt 
De partea cui mă aflu. 
Regan: 
Cale bună! 
(les.) 


Scena 6 


O câmpie lângă Dover. 
Intră Gloucester şi Edgar, îmbrăcat ţărăneşte. 


Gloucester: 
Cât mai avem s-ajung pe creastă sus? 
Edgar: 
Acum ajungi; nu vezi ce greu suim? 
Gloucester: 
Dar parcă n-aş urca. 


Edgar: 
Ba ce urcuş! 
N-auzi cum vuie marea? 
Gloucester: 
Zău cănu. 
Edgar: 


Atunci, şi-auzul te-a lăsat. Pesemne 
Că de la ochi se trage şi-asta. 
Gloucester: 
Poate; 

Îmi pare că şi glasul ţi-e schimbat, 
Şi vorba ta-i cu şart şi-i mai aleasă. 
Edgar: 
Te-nşeli, nimic nu s-a schimbat la mine, 
Decât în strai. 
Gloucester: 
Vorbeşti cu şart, vezi bine. 
Edgar: 
Hai, domnule;-am ajuns; stai nemişcat. 
Te-apucă spaima când priveşti în jos; 
Sub noi e-un stol de ciori, ce par de-aici 
Un norişor de gâze; colo-atârnă, 
La jumătatea hăului de stânci, 
Cât capul lui, un om care culege 
Mărar-de-mare - cruntă meserie! 
Pescarii care umblă-acum pe plajă 
Par nişte şoricei, şi mai departe, 
Un bastiment la ancoră-i mai mic 
Decât o barcă-n ceaţă, o părere, 
lar bărcile nici că se mai zăresc. 
Talazurile care se frământă 
Bătând prundişul, uite, nu se-aud, 
Atât de sus suntem. Nu mă mai uit, 
Că mi se-nvârte mintea şi mă tem 
să nu mă prăbuşesc. 
Gloucester: 
Mă du la tine. 
Edgar: 
Dă mâna; eşti acuma la un pas 
De marginea prăpastiei; sub soare 
Nimica nu m-ar face să m-arunc. 
Gloucester: 
Acum dă-mi drumul. Uite înc-o pungă, 

Prietene, în ea-i un giuvaer 
De mare preţ, pentr-un sărman ca tine; 
Sfinţească-l zeii, talisman să-ţi fie. 
Te du, ia-ţi bun-rămas. S-aud cum pleci. 
Edgar: 
Păi, s-auzim de bine, bune domn! 
Gloucester: 
Îţi mulţumesc din inimă! Cu bine! 
Edgar (aparte): 
Nu m-aş juca cu deznădejdea lui, 
De n-ar fi să i-o vindec. 
Gloucester (îngenunchina): 
O, zei mari! 
Mă las de lumea asta şi mă lepăd 
„Sub ochii voştri de durerea mea, 
In pace; de-aş putea răbda-nainte 
Povara ei fără să intru-n luptă 
Cu de nenvins puterea voastră-naltă, 
Aş aştepta să ardă pân' la capăt 
Feştila nensemnată-a vieţii mele. 
De-i Edgar viu, aveţi-mi-l în pază! 
Acum ia-ţi calea, omule. 
Edgar: 
Drum bun! 
(Gloucester sare înainte şi cade.) 
Ai şi plecat? Mă-ntreb cum poate omul 
Comoara vieţii singur să şi-o piardă, 
Când însăşi ea se pierde-aşa uşor. 
Dacă era unde credea că este, 
Nimica n-ar mai crede. Viu, sau mort! 
Hei, domnule, prietene, ascultă! 
Vorbeşte! Nu cumva o fi murit? 
Îţi vine-n fire. Cum te simţi? 

Gloucester: 
În lături! 
Să mor mă lasă! 
Edgar: 
Ce fel de arătare eşti, sau fulg 
Sau mâţişor de vară, ca să cazi 
De la atâţia stânjeni până jos 
Şi să nu crăpi ca oul? Mai răsufli, 
Eşti zdravăn şi nu sângeri şi vorbeşti, 
Eşti teafăr. Dacă zece mari catarge 
Le-ai pune cap la cap, tot n-ai cuprinde 
Cât drum ai străbătut în jos, la vale. 
Eşti un miracol. la mai zi ceva. 
Gloucester: 
Dar am căzut sau nu? 
Edgar: 
De sus, din piscul cel spăimos, de cretă, 
Priveşte: la asemenea-nălţime 
Nu vezi şi n-auzi ciocârlia; uite! 
Gloucester: 
Vai, eu n-am ochi! 
Nenorocirea n-are măcar dreptul 
Prin moarte a sfârşi? Îi rămăsese 
O mângâiere; că putea-n ăst fel 
Tiranului să i se-mpotrivească, 
Mânia şi trufia înfruntându-i. 
Edgar: 
Dă-mi mâna: - hopa, sus! - Ei, cum îţi e? 
Picioarele le simţi? Cum stai? 
Gloucester: 
Prea bine. 
Edgar: 
Una ca asta-ntrece-nchipuirea, 

Dar ia zi, sus pe creastă ce era 
Fiinţa ceea care te-a lăsat? 
Gloucester: 
Un biet nefericit, un cerşetor. 
Edgar: 
De-aici, de jos, cum mă uitam, părea 
Că are nişte ochi ca luna plină, 
Şi mii de nasuri, coarne răsucite, 
Şi se zbătea ca marea furioasă. 
Un fel de drac. Fii mulţumit, tăicuţă, 
Că zeii, care-s mândri că-şi bat joc 
De-a lumii slăbiciune, te-au scăpat. 
Gloucester: 
Mi-aduc aminte-acum. De-aci-nainte 
Răbda-voi suferinţa, până când 
Îmi va striga: „Destul!” şi va muri. 
Acel de care zici credeam că-i om; 
E drept că-mi tot spunea ceva de draci. 
El m-a călăuzit acolo sus. 
Edgar: 
Gândeşte-te de-acum numai la bine! 
(Intră Lear, împodobit fantastic cu flori sălbatice.) 
Dar cine vine-ncoace? Niciodată 
O minte-ntreagă nu şi-ar veşmânta 
Stăpânu-n chipul ăsta. 
Lear: Nu mă pot aresta pe-nvinuirea că am bătut 
bani falşi; eu sunt regele! 
Edgar (aparte): O, întristătoare privelişte! 
Lear: În treburi din acestea, natura e mai dibace 
decât arta. Uite şi sculele. Acela de colo mânuieşte 
arcul ca o sperietoare de ciori'“*. Taie-mi un cot de 


146 Pentru a da o înfăţişare cât mai omenească sperietorilor de 
ciori, acestora li se prindea, deseori, sub braţ câte un arc. 

postav. la te uită colo, un şoarece! Sst, sst! Cu-o 
bucăţică de caşcaval, s-a făcut! Aruncă mănuşa 
asta: vreau să provoc un zmeu la luptă. Aduceţi-mi 
alebarda. Daţi semnalul. Tii, frumos zbori, păsărico! 
În ţintă, în ţintă! Bravo! Hei, dă parola! 

Edgar: Maghiran!'* 

Lear: Treci! 

Gloucester: Cunosc glasul acesta. 

Lear: Aha! Goneril, cu o barbă mare albă!'“* Se 
linguşeau pe lângă mine, ca javrele. Îmi lăudau 
barba albă, când mie abia-mi dăduseră tuleiele 
negre. La toate vorbele mele răspundeau cu 
sfinţenie, numai da şi nu. Aceste da-uri şi nu-uri nu 
s-au arătat a fi sfinţi prea buni. Când m-a bătut 
ploaia prima oară, şi vântul a făcut să-mi clănţăne 
dinţii, când tunetul n-a vrut să tacă la porunca mea, 
atunci mi-am dat seama şi i-am mirosit eu cine-mi 
erau. Da, da, nu erau oameni de nădejde şi de 
cuvânt; îmi spuneau că sunt atotputernic. Minciună! 
Un guturai e mai tare ca mine. 

Gloucester: 

Mi-aduc aminte bine de-acest glas: 
Nu-i regele? 

Lear: 

Din creştet până-n tălpi: 
Doar să mă uit, şi tremură supușii! 
Pe omul ăsta-l iert. Ce vină ai? 


147 Maghiranul era considerat, de unii, ca leac împotriva bolilor 
creierului. 

148 Cuvintele lui Lear pot fi interpretate în două feluri: fie că şi-o 
închipuie pe Goneril deghizată cu ajutorul unei bărbi albe false; fie 
că i se adresează lui Goneril întrebând-o cum de poate fi atât de 
crudă cu cineva care are o barbă albă, cu alte cuvinte, cu el, tatăl 

Un adulter? 
Nu vei muri; să mori din adulter? 
Şi pasărea şi musca-şi fac de cap 
În văzul tuturor’; 

Lăsaţi împreunarea să-şi ia zborul, 
Căci fiul cel din flori, cel al lui Gloucester, 
Mai bine s-a purtat cu tatăl lui 
Decât fetele mele zămislite 
Din legiuitul aşternut. 
Desfrâul facă-şi placul fără frâu; 
Am trebuinţă de soldaţi! 
Uitaţi-vă la preacinstita doamnă 
Cu-al ei surâs candid, de parcă-ar ţine 
Un bulgăr de zăpadă-ntre genunchi; 
E-atât de ruşinoasă, că roşeşte 
Doar la auzul vorbei de plăcere. 

Ei bine, nici dihoriţa, nici iapa, 

Nu sunt mai pofticioase decât ea. 
Mai sus de brâu sunt fete cumsecade, 
Şi dincoace de brâu parcă-s centauri’: 
Deasupra sunt cu cerul: jos - cu iadul; 
Sunt iad şi beznă, flăcări puturoase. 
Pfui! 


149 În aceste versuri se poate recunoaşte influenţa operei lui 
Montaigne, tradusă de Florio, (v. nota 44), şi anume, citatul lui 
Montaigne din poetul latin Catullus (847-577? e.n.), care spune 


acelaşi lucru ca şi Lear. 


150 Centaurii erau închipuiţi ca fiinţe jumătate cai, jumătate 
oameni, locuind în Thesalia, de unde au fost izgoniți de neamul 


lapiţilor. 


În antichitate, locuitorii din Thesalia erau călăreţi vestiți şi 
organizau vânători de tauri, vânaţi de călăreţi (cf. Legenda lui 
Dragoş Vodă). De aici, probabil, s-a creat legenda centaurilor, într- 


o vreme când calul nu era încă răspândit în Grecia. 
Centaurii simbolizau omul ca animal dotat cu rațiune. 

Dă-mi un dram de civetă, bunule spiţer, să-mi 
dezinfectez imaginaţia. Ţine-ţi plata. 

Gloucester: O, dă-mi voie să-ţi sărut mâna. 

Lear: Stai mai întâi s-o şterg; miroase-a moarte. 

Gloucester: 

O, năruită operă-a naturii! 
Aşa şi lumea se va destrăma 
Şi va sfârşi-n nimic. Mă recunoşti? 

Lear: Mi-aduc bine aminte de ochii tăi. De ce te 
uiţi cruciş? Te osteneşti degeaba, orbule Cupidon'”, 
n-ai să mă faci să iubesc. la citeşte epistola asta 
semeaţă. Vezi numai cum e scrisă. 

Gloucester: 

De-ar fi din soare fiecare slovă, 
Şi tot nu le-aş vedea. 
Edgar (aparte): 
Ce întâmplare! 

Nicicând n-aş fi crezut-o, povestită, 

Dar este-aşa. Şi inima mi-e frântă. 
Lear: 

Citeşte. 

Gloucester: 

Cum? Cu goalele-mi orbite? 

Lear: Oho, chiar atât de bine semănăm? Nici ochi 
în cap, nici bani în pungă? Cu alte cuvinte, pe cât 


151 Cupidon sau Amor este denumirea latină a zeităţii greceşti 
Eros, fiul Afroditei şi al lui Ares, sau chiar Zeus. E imaginat ca un 
copil, într-o epocă târzie, purtând şi aripi de aur. Rolul său este de 
a face pe cei loviți de săgețile sale să se îndrăgostească de 
persoana pe care o privesc. 

Este, de multe ori, legat la ochi, motiv pentru care este numit 
orb. 

Este uneori reprezentat pe firmele bordelurilor, imagine pe care 
Lear, probabil, o văzuse, după părerea unora dintre comentatori. 

mergi de greu cu ochii, pe-atâta de uşor cu punga? 
Dar mersul lumii cum îl vezi? 

Gloucester: Îl ghicesc. 

Lear: Ce, eşti nebun? Să vezi mersul lumii pe 
gliicite? Un om îl poate vedea şi fără ochi. Priveşte-l 
cu urechile. Ascultă cum îl stoarce judecătorul pe 
hoţul nepricopsit. la întoarce foaia. Hocus-pocus. Ei, 
acum - care-i hoţul şi care judecătorul? Ai văzut 
cum latră câinele din ogradă la un cerşetor? 

Gloucester: Da, doamne. 

Lear: Şi cum fuge sărmanul de teama lui? Atunci 
îți poţi da seama cum se înfăţişează, în toată 
măreţia ei, autoritatea noastră: un câine'” temut 
fiindcă e la putere? 

Tu, paznic ticălos, opreşte-ţi biciul, 
De ce-o izbeşti cu-atâta sârg în spate 
Pe-această biată fată păcătoasă? 
De dâre vii vărghează-ţi tu spinarea, 
Că de la tine i s-a tras păcatul. 
Datornicul e dus la eşafod 
De cămătar. Prin haina zdrenţuită, 
Cele mai mici păcate se zăresc; 

În vreme ce atlazul şi dantela 
Şi blănurile scumpe ascund tot. 
Când mişelia-şi pune-armuri de aur, 
De ea se frânge-a judecății spadă; 
Îmbrac-o-n strai sărman şi-o va străpunge 
Cu paiul un pigmeu. Eu zic că nimeni, 
Nu-i nimeni vinovat într-adevăr, 
l-am grațiat pe toţi. Prietene, 
Învață asta bine de la unul 


152 Montaigne afirmă în Eseuri (III, 210) că sunt popoare care 
acceptă să le fie rege un câine, (v. şi nota 44). 

Ce-l poate amuţi pe-un procuror. 
Atârnă-ţi ochi de sticlă, şi întocmai 
Precum un şarlatan'”* mârşav, să pari 
Că vezi ce n-ai văzut. Acum, hai, hai, 
Hai: trage-mi cizmele; mai tare! Aşa! 
Edgar: 
Ce-amestec de bun-simţ şi aiurare: 
Cât cuget clar în nebunia lui! 
Lear: 
De vrei să-mi plângi destinul, ia-mi tu ochii. 
Eu te cunosc. Eşti Gloucester. Ai răbdare. 
Băturăm pân-aici un drum de lacrimi. 
De când am dat întâi cu nasu-n aer, 
Tu ştii că ne-am zbătut şi am ţipat'”. 
Acum îţi ţin o predică. Ascultă. 
Gloucester: 
Vai, vai şi-amar! 
Lear: 
Noi când ne naştem plângem că intrăm 
Pe-această mare scenă de nebuni. 
Ne şade bine tichiuţa asta! 
Frumoasă stratagemă: ce-ar fi dacă 
Mi-aş potcovi toţi caii cu postav'”, 
Şi când voi da năvală peste gineri, 


153 În engleză, „politician”, cuvânt folosit în acea vreme în sensul 
de şarlatan, ca adept al principiilor lui Machiavelli. Nu în sensul 
modern al cuvântului. 

154 Idee probabil preluată din /storia Naturală (p. 7) a lui Gaius 
Plinius cel Bătrân (23-79 e.n.), tradusă în limba engleză de 
Philemon Holland (1601), (Copilul când se naşte ţipă.). 

155 Un contemporan menţionează că la unul dintre turnirurile 
organizare în timpul regelui Henric al Vill-lea, copitele cailor 
fuseseră înfăşurate în postav sau câlţi de lână, pentru a preveni 
lunecările şi înăbuşi zgomotul copitelor. 

Atunci, omoară,-omoară,-omoară,-omoară!'”* 

(Intră curteanul, cu o escortă.) 

Curteanul: 

O, este-aici: prindeţi-l. Domnule, 
lubita voastră fiică... 

Lear: 

Nimeni în ajutor? Sunt prizonier? 
Cât am să mai tot fiu bufonul soartei? 
Purtaţi-vă cu mine omeneşte: 
Răscumpărarea-i mare. Vreau un doctor, 
Am fost rănit la creier. 
Curteanul: 
Veţi avea. 
Lear: 
De unul singur? Părăsit de toţi? 
De-ar fi un om cu lacrima uşoară 
În locul meu, s-ar fi putut tocmi 
Ca stropitoare de grădini şi uliţi 
Când se stârneşte toamna praful. 
Curteanul: 
Doamne... 

Lear: 

Muri-voi vitejeşte; ca un mire, 
Voios voi merge. Haidem. Doar sunt rege; 
Maeştrii mei de arme, mă cunoaşteţi. 

Curteanul: 

Măria-ta, îţi datorăm credinţă. 

Lear: Atunci, mai e de trăit. Dacă vreţi să puneţi 
mâna pe el, atunci încercaţi să-l prindeţi. Ha! Ha! 
Ha! Ha! 

(lese în fugă. Escorta îl urmează.) 

Curteanul: 


156 Strigăt de luptă care însemna: Nu cruţaţi pe nimeni! 

O, mila te-ar cuprinde, chiar de-ar fi 
Din oameni cel din urmă; darămite 
Când dânsul e un rege! Totuşi, ai 
O fată ce răscumpără natura 
De crâncenul blestem universal 
Cu care-au ruşinat-o celelalte. 


Edgar: 
Salut, o, nobil, domn! 
Curteanul: 
Ce vrei? Degrabă! 
Edgar: 


Aţi auzit pe-aici de-o bătălie? 
Curteanul: 
Desigur, ştie toată lumea,-ascultă 
Şi singur i-auzi larma. 


Edgar: 
Dar, te rog, 
Cealaltă oaste unde-i? 
Curteanul: 
Nu-i departe, 
Şi-naintează-n pas alergător. 
E aşteptată dintr-o clipă-ntr-alta. 
Edgar: 
Vă foarte mulţumesc. 
Curteanul: 
Deşi regina 
Se află-aici dintr-o pricină-anume, 
Oştirea sa e-n marş. 
Edgar: 


Vă mulţumesc. 
(lese curteanul.) 
Gloucester: 
O, voi, zei buni. Opriţi-mi răsuflarea. 

Nu mai îngăduiţi ca duhul meu 
Cu moartea să mă ispitească iară. 


Edgar: 
Tăicuţă, te rogi bine. 
Gloucester: 
Om bun, acuma spune-mi, cine eşti? 
Edgar: 


Un om sărac, bătut mereu de soartă, 
Pe care greutăţile-ndurate 
L-au hărăzit cu mila. Adu mâna, 
Un adăpost să-ţi caut. 
Gloucester: 
Mulţumesc 
Din inimă; fii binecuvântat. 
(Intră Oswald.) 
Oswald: 
Răsplata e aproape! Ce plăcere! 
Cap fără ochi, eşti un morman de carne 
Pe care-mi voi clădi o soartă nouă. 
Bătrâne trădător nenorocit, 
Fă-ţi iute rugăciunea - spada-i trasă, 
Pe loc să te răpună. 
Gloucester: 
Mâna-ţi bună 
O rog să tragă zdravăn. 
Oswald: 
(Intervine Edgar.) 
Topârlane, 
Cutezi pe trădător să-l aperi? Şterge-o, 
Să nu-i împărtăşeşti şi tu pedeapsa, 
Hai, lasă-i mâna. 
Edgar: l-o las, boierule, când m-o lăsa inima. 
Oswald: Las-o, netrebnice, că te omor. 

Edgar: Boierule, ia pe loc repaus şi lasă oamenii 
necăjiţi să-şi vadă de drum. Dacă mă luam eu după 
câţi ca de-alde matale s-au zborşit la mine, de mult 
mi-ar fi crăpat fierea de sperietură. Nu te da la 
moşneag, pe cinstea mea, ia-o din loc, că de nu, ți- 
ndoi bâta asta pe cocoaşă, să văz care-i mai 
teapănă. Să nu zici că nu ţi-am spus. 
Oswald: Piei, bălegar! 
Edgar: O să-ţi mut fălcile, boierule; vino, na! O 
văzuşi şi pe-asta. 
(Se bat, şi Edgar îl doboară.) 
Oswald: 
Oh, ticălosule, m-ai omorât; 
la punga mea şi să mă-ngropi cu cinste, 
lar dacă vrei să te căpătuieşti, 
Scrisorile ce vei găsi la mine 
Le du lui Edmund, contele de Gloucester; 
E-n tabăra engleză. Mor cu zile! 
(Moare. ) 
Edgar: 
Te ştiu cât preţuieşti, lingău nemernic, 
Gata oricând să-ţi măguleşti stăpâna 
Prin ce-i mai ticălos în pofta ei. 
Gloucester: 
Ce-i, a murit? 
Edgar: 
Stai jos, tăicuţă, şi te odihneşte. 
Prin buzunare-acum! Scrisorile 
De care-a spus prieteni pot să-mi fie. 
E mort, îmi pare rău că n-a avut 
Alt gâde decât mine. Să vedem: 
Pecete dragă, sări; şi să mă ierte 
Al bunei maniere cod, dar taina 

Duşmanului când vrem să i-o cunoaştem 
Din piept îi smulgem inima; hârtia 
O rupi mai iute, deci e-ngăduit. 

(Citeşte): 

„Nu uita jurămintele noastre. Tu ai numeroase 
prilejuri de a ne scăpa de el: dacă voința nu te-a 
părăsit, timpul şi locul iți sunt foarte prielnice. Dacă 
se intoarce învingător, totul e pierdut: eu rămân 
aici, în temnita patului său. Scapă-mă de atingerea 
lui nesuferită şi ia-i locul ce ţi se cuvine ca răsplată. 
A ta - aş dori să scriu soție - cu drag supusă”, 
Goneril”. 

Urzelile femeii-s fără margini! 
A plănuit bărbatul să-şi răpună, 
Şi-n locul unui om cinstit să-şi ia 
Pe fratele meu! Chiar aici în pulberi 
Am să te-ngrop, şi nu-n mormânt sfinţit, 
Poştaş al desfrânării ucigaşe! 
La timpul potrivit, voi arăta 
Hârtia blestemată ducelui. 
Va fi o veste bună pentru el 
Că ai murit şi ţi-am scurtat din zel. 
Gloucester: 
Regele e nebun. Cât e de tare 
Umilu-mi duh, să mă mai ţină drept, 
Ca să-nţeleg şi pricina durerii! 
Mai bine-mi pierdeam minţile şi eu: 
Gândirea liberată de durere 
Ar fi uitat de tot. Nefericirea 
Se-mpacă cu nădejdile deşarte 
Şi nu se mai cunoaşte. 
(Se aud tobe.) 


157 În stilul epistolar, termenul era şi sinonim cu „iubit, iubită”. 

Edgar: 
Hai, dă-mi mâna, 
Şi să plecăm, aud bătăi de tobe; 
să ne-ndreptăm, tăicuţă, spre prieteni. 
(les.) 


Scena 7 


Un cort în tabăra franceză. 
Doctorul, curteanul şi alții din suită. Intră Cordelia 
şi Kent. 


Cordelia: 
Trăi-voi de ajuns şi voi putea 
Să-ţi răsplătesc vreodată, dragă Kent, 
Întreaga-ţi bunătate? Viaţa mea 
Va fi prea scurtă, iar eu sunt prea slabă. 
Kent: 
Izbânda răsplăteşte fapta, doamnă, 
V-am povestit curatul adevăr; 
N-am înflorat şi n-am tăiat nimica. 
Cordelia: 
Acuma poartă-ţi portul. Haina asta 
Aduce-aminte de-ntristate ceasuri. 
Te rog s-o schimbi. 
Kent: 
lertare, dragă doamnă, 
Dezvăluirea tainei mele strică 
Ce-am plănuit; vă rog să vă prefaceţi 
Că nu ştiţi cine sunt, pân' ce voi spune. 

Cordelia: 
Atunci, aşa să fie. Doctore, 
Ce face regele? 
Doctorul: 
Mai doarme, doamnă. 
Cordelia: 


O, cerule, acoperă spărtura 

Tăiată-n prea-ncercata lui ființă, 

Şi pune noi simţiri în locul celor 

Zdrobite-n biata-i inimă de tată. 
Doctorul: 

Ar trebui pe rege să-l trezim, 
Cu voia majestăţii-voastre. Cred 
Că a dormit de-ajuns. 
Cordelia: 
Fă precum ştii 

Şi crezi că-i bine. El e primenit? 

Curteanul: 
Da, doamnă, profitând de somnu-i greu, 
l-am dat şi schimburi noi. 
(Intră Lear, purtat într-o lectică; se aude încet o 
muzică.) 
Doctorul: 
Să fiii în preajmă-i când îl vom trezi; 
Sunt sigur, doamnă, că va fi cuminte. 
Cordelia: 
Prea-bine. 
Doctorul: 
Apropiaţi-vă mai mult, 

Şi muzica, acum, ceva mai tare! 
Cordelia: 

O, tată scump, puterile-ntremării 

Balsam de viaţă picure-mi pe buze, 

Acest sărut al meu să lecuiască. 


Adâncul rău ce ţi-au pricinuit 
Surorile-mi la anii tăi slăviţi. 
Kent: 


Prinţesă bună şi iubită! 
Cordelia: 
Se cuvenea, chiar de nu le-ar fi tată, 
De-aceste tâmple albe să se-ndure. 
Cum de-au putut lăsa această frunte 
Să se izbească-n ea sălbatec vântul 
Şi tunetul ce-adâncul înspăimântă 
La-ncrucişarea fulgerelor repezi, 
Ca pe-un pierdut ostaş uitat de veghe 
Sub chivăra-i subţire? Şi pe-un câine, 
Chiar dacă mă muşcase mai-nainte, 
„Pe-o noapte ca aceea îl primeam 
In casă, lângă foc; iar tu, biet tată, 
Te-ai bucurat că poţi dormi cu porcii 
Şi cu milogii fără căpătâi, 
Pe-un snop de paie putrede. Vai, vai! 
Mă minunez că nu ţi-ai pierdut viaţa 
Şi minţile deodată... Se trezeşte; 
Vorbiţi-i. 
Doctorul: 


Dumneavoastră-ntâi. Mai bine-i. 
Cordelia: 


Ce face-al nostru rege şi stăpân? 
Lear: 
Nu trebuia să mă sculaţi din groapă. 
Tu eşti un suflet fericit, dar eu 
Sunt tras pe roata crâncenă de foc!" 


158 Lear se crede în iad. Conform tradiţiei populare, chinuirea pe 
roata de foc apărea în mod curent în legendele medievale, după 

lar lacrimile mele-s plumb topit. 


Cordelia: 
Stăpâne, mă cunoşti? 

Lear: 

Eşti duh, ştiu, ştiu. 

Când ai murit? 

Cordelia: 

E tot departe încă. 
Doctorul: 


E-abia trezit; să-l mai lăsăm în tihnă. 
Lear: 
Pe unde-am fost? Şi unde sunt? E ziuă? 
Am năluciri. De l-aş vedea pe altul 
În starea asta, aş muri de milă, 
Nici nu ştiu ce să spun. Mă uit şi nu cred: 
E asta mâna mea? O-nţep şi simt, 
O, de-aş fi sigur că-i aievea totul! 
Cordelia: 
Priveşte-mă şi mâinile-ţi înalţă 
De binecuvântare. Doamne, nu! 
Nu-ngenunchea! 
Lear: 
Nu-ţi bate joc, te rog, 
Sunt un biet om bătrân, copilăros, 
De-optzeci de ani ba încă şi mai bine, 
Da, nici un ceas mai mult sau mai puţin; 
Pe tine însă parcă te-aş cunoaşte, 
Pe el de-asemeni, nu mai ştiu nici eu. 
Nici măcar nu-mi dau seama unde sunt, 
De ce-s înveşmântat astfel, şi nici 
Nu-mi amintesc pe unde-am mas azi-noapte. 


cum rezultă dintr-o serie întreagă de lucrări referitoare la viziunea 
ladului şi Purgatoriului în epoca medievală şi a Renaşterii. 

Şi, ca să spun cinstit, 
Mi-e teamă că nu sunt întreg la minte. 
De mine să nu râdeţi; căci aşa 
Cum nu mă îndoiesc că sunt bărbat, 
Îmi pare că această doamnă este 
Copila mea, Cordelia. 
Cordelia: 
Da, sunt. 
Lear: 
Ţi-s ude lacrimile? Plângi? Te rog... 
Otravă dacă vrei să-mi dai, o beau: 
Ştiu că nu mă iubeşti, căci celelalte, 
Pe cât mi-aduc aminte, m-au lovit, 
Deşi n-aveau de ce, iar tu ai, ştiu. 
Cordelia: 


Nu am, nu. 
Lear: 
Sunt în Franţa? 
Kent: 
Maiestate, 
Eşti în regatul tău. 
Lear: 
Tu râzi de mine. 
Doctorul: 
Fiţi liniştită, doamnă, ce-a fost greu, 
Precum vedeţi, s-a mântuit; pericol 
Ar fi de l-aţi sili să-şi amintească 
Prin ce-a trecut. Mai bine l-aţi pofti 
să intre-n casă şi-apoi să-l lăsăm 
să-şi vină-n fire pe deplin. 
Cordelia: 
Măria-ta, să facem câţiva paşi. 
Lear: 

Fiţi îngăduitori; îi rog pe toţi 
Să uite şi să ierte-un moş nebun. 

(les toti, în afară de Kent şi de curtean.) 

Curteanul: S-a adeverit ştirea că ducele de 
Cornwall a fost omorât aşa? 

Kent: Întocmai. 

Curteanul: Cine a preluat conducerea oamenilor 
lui? 

Kent: Pe cât se spune, fiul din flori al lui 
Gloucester. 

Curteanul: Se vorbeşte că Edgar, feciorul cel 
surghiunit de dânsul s-ar afla cu contele de Kent în 
Germania. 

Kent: Zvonurile sunt schimbătoare. E vremea să 
fim cu luare-aminte. Ostile regatului se apropie cu 


repeziciune. 
Curteanul: 
Va fi o răfuială sângeroasă. 
Te las cu bine. 
(lese.) 
Kent: 


De felul cum ieşim din bătălie 
Depinde cât de bine va să fie. 
(lese.) 


Actul V 
Scena 1 
Tabăra britanică lângă Dover. 


Intră, cu surle şi steaguri, Edmund, Regan, 
ofițeri, soldați şi alții. 

Edmund (către un ofițer): 
Te du şi află de la duce dacă 
Rămâne la ce-a spus, sau alt gând are; 
Că şovăie şi tot mereu o-ntoarce; 
Să ştim şi noi la ce s-a hotărât. 
(Ofițerul iese.) 
Regan: 
Mă tem să nu se fi-ntâmplat ceva 
Cu omul sorei noastre. 
Edmund: 
Sigur, doamnă. 
Regan: 
Acum te rog să-mi spui, iubite lord 
- Şi-o fac cu negrăită simpatie - 
Fii sincer, o iubeşti pe sora mea? 
Edmund: 
Cu toată cinstea. 
Regan: 
Nu cumva i-ai luat 
Cumnatului meu urma, prin iatac? 
Edmund: 
Asemeni bănuieli sunt jignitoare. 
Regan: 
Fiindcă mă-ndoiesc că legătura 
Ce vă uneşte n-a mers pân’ la capăt. 
Edmund: 
Nu, doamnă, pe onoarea mea că nu! 
Regan: 
Nu pot s-o sufăr, dragul meu, te rog 
Prea îndatoritor cu ea să nu fii! 
Edmund: 
N-ai nicio grijă. Ea şi soțul ei... 
(Intră, cu surle şi tobe, Albany, Goneril şi ostaşi.) 

Goneril (aparte): 
Mai bine bătălia-aş fi pierdut-o 
Decât să-l pierd pe el, prin sora asta. 
Albany: 
lubită soră, bine te-am găsit! 
Aflat-am, domnul meu, că regele 
E-n tabăra Cordeliei, cu alții, 
Pe care aspra rânduire-a noastră 
I-a-mpins la răzvrătire. Eu nicicând 
N-am fost viteaz când n-am avut dreptate; 
In treaba asta nu mă-ngrijorează 
Că Franţa-l sprijină pe rege-n luptă, 
Dar că-n atacul ei se-avântă şi-alţii 
Ce au, mă tem, dreptate să ne bată. 
Edmund: 
Ce nobil ați vorbit! 
Regan: 
De ce, mă rog? 
Goneril: 
Acum, uniți, să ne-nfruntăm vrăjmaşul; 
Nu-i de loc vreme de mărunte certuri 
De casă şi familie. 
Albany: 
Rămâne 
Să hotărâm deci planul de bătaie 
Cu cei mai de nădejde luptători. 
Edmund: 
Mă duc în cortul vostru, să v-aştept. 
Regan: 
Tu, surioară, vii cu noi? 
Goneril: 
Nu vin. 
Regan: 

Ar fi mai potrivit. Te rog, hai, vino. 
Goneril (aparte): 
Aha! Am priceput. 
(Tare): 
Sosesc îndată. 
(Intră Edgar, deghizat.) 


Edgar: 
Măria-ta de are bunătate 
S-asculte vorba unui om de rând, 
Am un cuvânt să-i spun. 
Albany: 


Te-ascult. Vorbeşte. 
(les Edmund, Regan, Goneril, ofițerii, soldații şi 
suita.) 
Edgar: 
Mai înainte de-a porni la luptă, 
Deschide-acest răvaş. Şi dacă-nvingi 
Să pui să-l cheme trâmbiţa pe omul 
Ce ţi-l aduce. Nu căta la portu-mi; 
Eu am să ţi-l trimit pe cavalerul 
Ce va să dovedească dreptul scris; 
De ieşi învins, pe lume crugul vieţii 
Ţi s-a-ncheiat oricum şi fără asta. 
Te aibe-n pază soarta! 
Albany: 
Stai, aşteaptă 
Scrisoarea s-o deschid. 
Edgar: 
Acum n-am voie; 
Când ceasul va veni, să suni din surle, 
Şi eu voi fi de faţă, la chemare. 
Albany: 
Atunci, cu bine! la să văd răvaşul. 


~ 284 ~ 


William Shakespeare 
(lese Edgar. Intră iarăşi Edmund.) 
Edmund: 
A apărut în zare inamicul; 
Daţi ordin oştii voastre să pornească. 
Iscoadele ne-aflară că duşmanul 
Oşti are numai cât e-nscris aici; 
Acum depinde tot de graba noastră. 
Albany: 
Prilejul nu-l vom pierde. 
(lese.) 
Edmund: 
Jurai iubire ambelor surori; 
lar ele se urăsc acum de moarte, 
Ca omul pe năpârca ce l-a-mpuns. 
Pe care s-o aleg? Pe amândouă? 
Sau pe niciuna? Nu le pot avea, 
Atâta vreme cât sunt două-n viaţă: 
De-o iau pe văduvă, o scot din fire 
Pe soră-sa, nebuna Goneril, 
Şi unde pui, ce greu mi-oi face calea, 
Cât timp bărbatu-său rămâne viu. 
Acuma-i bine să ne folosim 
De ajutorul ei în bătălie, 
Şi-apoi, de-o vrea de el să se desfacă, 
Uşor îi face seama. lar iertarea 
Pe care i-o va dărui lui Lear 
Şi fetei lui, Cordelia, după luptă, 
Când amândoi ne vor cădea în gheare, 
N-au s-o mai vadă-n veci; căci legea mea 
Nu-i cine dă mai mult, e cine ea. 
(lese.) 


Scena 2 
~ 285 — 


Opere Complete Volumul 7 


Un câmp între cele două tabere. Trompete. 
Intră, precedaţi de tobe şi stindarde Lear, Cordelia 
şi trupele lor, apoi ies. Intră Edgar şi Gloucester. 


Edgar: 
Tăicuţă, hai la umbra-acestui pom 
Şi vin’ să-i mulţumeşti de ospeţie 
Şi să te rogi să biruie dreptatea. 
De-o fi să mă mai reîntorc la tine, 
Balsam nădăjduiesc să-ţi pun pe suflet. 
Gloucester: 
Să te păzească cerul, domnul meu! 
(lese Edgar. Trompete; retragere. Reintră Edgar.) 
Edgar: 
Bătrâne, fugi! Dă-mi mâna; iute! Fugi! 
Regele Lear pierdut-a bătălia 
Şi-i prins, şi el şi fata lui; hai, vino! 
Gloucester: 
Nu, domnule! Pot putrezi şi-aici. 


Edgar: 

lar gânduri negre? Omului i-e dat 

Să plece de aici, cum dat i-a fost 

să vină-ncoace. lar pentru soroc 

Să fie pregătit!'* Hai! 
Gloucester: 
Ai dreptate. 
(les.) 
Scena 3 


159 Încă un exemplu arătând influenţa Eseurilor lui Montaigne 


asupra lui Shakespeare - autorul francez spune „a filosofa 
înseamnă a învăța cum să mori”, (v., mai sus, notele 44 şi 54). 

Tabăra britanică, lângă Dover. 
Intră în triumf, cu tobe şi steaguri, Edmund, 
apoi Learşi Cordelia, prizonieri, urmaţi de ofițeri, 
soldați etc. 
Edmund: 


Doi ofiţeri să-i ia de-aici; să-i puneţi 
Sub pază grea, s-aştepte bunu-mi plac! 
Cordelia: 


Nu suntem cei dintâi ce pătimesc 
Din bunătatea lor nemăsurată. 
Pe tine, oropsit monarh, te plâng 
Căci eu cu roata sorții schimbătoare 
M-am fost deprins. Nu vrei să le vedem 
Pe cele două fete, pe surori? 
Lear: 


Nu, nu, nu, nu! La temniţă, mai bine. 
Cu tine-am să mă simt ca-n colivia 
Cu păsări cântătoare. Tu-mi vei cere 
să te blagoslovesc, şi eu-n-genunchi 
Te voi ruga fierbinte să mă ierţi. 

Şi vom, cânta şi lungi poveşti ne-om spune 
Din vremea de demult; ce-o să mai râdem 
Privind cum joacă-n aer fluturaşii! 

Sau ascultând pe oamenii de rând 
Ce zic de ce se-ntâmplă pe la Curte, 
Cu ei vom sta de vorbă despre toate: 
De cei ce dobândesc averi şi ranguri 
Şi despre cei ce pierd ce-au dobândit, 
Cum unul intră,-n timp ce iese altul 
Căci ei şi cerul ştiu să-l iscodească. 
Din temniţă vom contempla, ca luna, 

Cum cresc cei mari ai lumii şi pogoară 
Ca fluxul şi refluxul mării. 
Edmund: 
Luaţi-i! 
Lear: 
Pe ruguri ca acestea, fata mea, 
Chiar zeii-aduc prinosul lor de slavă. 
Te-am regăsit. Cine-ar voi vreodată 
Să ne despartă n-ar putea nici dacă 
Din cer va smulge-o torţă să ne-afume 
Ca pe vulpoi'” în codru. Şterge-ţi ochii; 
De-acum încolo, buba-rea să-i roadă, 
Şi foamea să-i răpună, pân' la unul, 
Pe cei ce ne vor face să mai plângem'"”. 
Vino! 
(les Lear şi Cordelia, sub escortă.) 
Edmund: 
Ascultă, căpitane; vino-ncoace. 
la asta. 
(Îi dă o hârtie.) 
Şi urmează-i la-nchisoare: 
C-un grad te-am avansat din clipa asta, 
Îndeplineşte-ntocmai ce stă scris, 
Şi ai în faţa ta urcuşul sigur 
Spre-nalte slujbe. Omu-i după vreme. 
Când ai o spadă-n mână, uiţi de milă, 
Ori împlineşti ce ţi se porunceşte, 
Ori dacă nu, de alţii leagă-ţi viaţa. 
Ofițerul: 


160 Aluzie la practica vânătorilor de a scoate vulpile din vizuini cu 
ajutorul focului şi fumului. 

161 Când Lear va mai plânge iarăşi, spre sfârşitul acestei scene, 
Goneril şi Regan vor fi amândouă moarte. 

Întocmai am să fac, milord. 
Edmund: 
La lucru! 
Şi să-mi trimiţi răspuns când totu-i gata. 
la bine seama, fără-ntârziere, 
Şi numai cum am scris, aşa să faci! 
Ofițerul: 
Nu trag la jug şi nu pot roade paie, 
Dar tot ce poate face-un om voi face. 
(lese. Fanfare. Intră Albany, Goneril, Regan, 
ofițeri, suită.) 
Albany: 
Sir, azi v-aţi dovedit din plin bravura, 
lar soarta tot din plin v-a ajutat. 
Pe adversarii noştri cei de frunte 
l-ai prins şi vin acum să mi-i predai, 
Că voi să le dau plată după merit 
Şi după dreapta noastră judecată. 
Edmund: 
Sir, m-am gândit, mai bine să-l trimit 
La temniţă, sub pază, pe bătrânul 
Şi ticălosul rege,-a cărui vârstă 
Şi titlu cunoscut ar mai putea 
S-atragă iar norodul către dânsul, 
Ba chiar să-ntoarcă împotriva noastră 
Soldaţi plătiţi de noi să tragă-n el. 
Cu el am dus-o, din aceleaşi pricini, 
Şi pe regină. Astfel vor fi gata 
De mâine, sau când vrei să fie-aduşi 
La locul hotărât, de judecată. 
Acuma, năduşiţi şi sângerânzi, 
Când omu-şi plânge fratele căzut, 
lar pricinile binecuvântate, 

Ce ne-au stârnit, de toţi sunt blestemate, 
Văzând la ce năpastă i-au adus, 
Socot că treaba asta, cu Cordelia 
Şi taică-său, mai are loc s-adaste. 
Albany: 
Cu voia dumitale, eu socot 
Că-n bătălia asta nu ca frate, 
Ci ca supus te ţinem. 
Regan: 
Ba ca frate, 
Cu titlul ce se cade să-l cinstim, 
'Nainte de-a vorbi, ai fi putut 
Să-ntrebi şi ce cred eu. A comandat 
Cu rangul şi cu drepturile mele 
Oştirea noastră;-această-ndrituire 
Ne-apropie de-ajuns, să-i ziceţi: frate. 
Goneril: 
Ei, nu te-aprinde-aşa. Valoarea lui 
li dă destule drepturi la mai mare 
Şi fără mijlocirea dumitale. 
Regan: 
Cu titlurile mele învestit, 
Va fi cu cei mai mari de o potrivă. 
Goneril: 
Aşa ar fi, doar dacă ţi-e bărbat. 
Regan: 
Glumind, bufonii-ades o nimeresc. 
Goneril: 
Oho! Oho! Ştii, graba strică treaba. 
Regan: 
Doamnă, nu mă simt bine, căci altminteri 
Ţi-aş fi răspuns ceva, să-ți taie pofta. 
A ta e, generale, oastea-mi toată, 

Cu prizonieri, cu partea mea de ţară; 
Dispui cum vrei, de toate şi de mine. 
În faţa lumii-ntregi, de-acum încolo 
Eşti domnul şi stăpânul meu. 
Goneril: 
Cu japca? 
Albany: 
Oricum ar fi, nu dânsa hotărăşte. 
Edmund: 
Nici tu, milord, 
Albany: 
Ba da, bastard nemernic. 
Regan (către Edmund): 
Dă ordin toboşarilor s-anunţe 
Că titlurile mele ţi-aparţin. 
Albany: 
Stai! Stai şi-ascultă glasu-nțelepciunii. 
Edmund, te arestez pentru trădare. 
(Arătând-o pe Goneril.) 
Şi pe-acest şarpe poleit, de-asemeni! 
Cât despre ce pretinzi, cumnată dragă, 
Refuz, în interesul soaţei mele, 
Ce s-a legat în scris de domnul ăsta, 
Şi, ca soţ bun, nu vreau s-o păgubeşti! 
lar dacă ţii morţiş să-ţi iei bărbat, 
Declară-mi mie dragoste, fiindcă 
Nevastă-mea e-n temniţă şi-s văduv. 
Goneril: 
Un interludiu comic, ca la teatru! 
Albany: 
Gloucester, eşti înarmat. Să sune goarne; 
Şi dacă nimeni nu se-nfăţişează 
Să-ţi dovedească prin tăişul spadei 

Că eşti mişel şi trădător, pofteşte! 
(Îi aruncă mănuşa.) 
Cu viaţa ta mă jur să dovedesc 
Că nu eşti mai puţin decât ce-am zis. 
Regan: 
Mi-e rău! O, rău! 
Goneril (aparte): 
Lucrează bine hapul... 
Edmund: 
Poftim, în schimb: 
(Aruncă şi el mănuşa.) 
Oricine-ar fi pe lume 
Acela care-mi spune trădător 
E-un josnic mincinos. Să-ţi sune goarna! 
Cu omul ce-ndrăzneşte să mă-nfrunte 
Sunt gata să dau faţă. Şi cu tine. 
Voi şti să-mi apăr cinstea şi cuvântul. 
Albany: 
Trompetele! 
Edmund: 
Trompetele să sune! 
Albany: 
Pe tine singur să te bizui; oastea 
Ce-n al meu nume fost-a ridicată 
Tot din porunca mea s-a slobozit. 
Regan: 
Simt că mă pierd. 
Albany: 
l-e rău. Duceţi-o-n cort. 
(Regan e dusă afară.) 
Te-apropie, herald! Dă semne din surle 
Şi să citeşti această-nştiinţare. 
Ofițerul: 

Să sune trâmbiţele! 

(Trompete.) 

Heraldul: Dacă vreun om de neam bun, din 
rândurile oştirii, vrea să susţină învinuirea de 
trădător adusă lui Edmund, zis conte de Gloucester, 
să se înfăţişeze aici la a treia chemare a trâmbiţei. 
El este gata să se apere cu arma-n mână. 

Edmund: 


Hai, sună! 
(Primul semnal de trâmbită.) 
Heraldul: 

Înc-o dată! 
(Al doilea semnal.) 

Înc-o dată! 


(Al treilea, căruia îi răspunde altă trâmbiță, după 
care intră Edgar, precedat de un trompet.) 
Albany: 
Întreabă-l în ce scop se-nfăţişează 
Şi-a dat răspuns trompetei. 


Crainicul: 
Cine eşti? 
Ce nume şi ce rang ai? Şi de ce 
Răspuns-ai la chemare? 
Edgar: 


Eu n-am nume, 
Căci otrăvitul colţ al mişeliei 
L-a-mpuns şi mi l-a prăpădit. Sunt nobil, 
De-un rang cu adversarul ce-am să-nfrunt... 
Albany: 
Si care-i adversarul? 
Edgar: 
Cine-şi zice 
Edmund, conte de Gloucester, să se-arate! 

Edmund: 
De faţă! Ce-ai a-mi spune? 
Edgar: 
Trage spada, 
Că dacă, prin vorbirea mea, jigni-voi 
O inimă curată, braţul tău 
Să apere dreptatea. lată-mi spada: 
Pe jurământul meu de cavaler, 
Pe nobilu-mi blazon şi pe onoare 
Declar: că-n ciuda tinereţii tale, 
A inimii şi numelui ce-l porţi, 
În ciuda rangului ce-ai dobândit 
Şi vitejiei arătate-n luptă, 
Eşti un mişel ce şi-a trădat credinţa 
Şi fratele, şi tatăl, şi urzeşte 
să-l piardă pe-acest prinţ de toţi slăvit. 
Un trădător, din creştet până-n tălpi 
Umflat, ca un broscoi râios, de fiere. 
Poftim de spune: „nu”; ci braţul ăsta 
Şi spada, şi tot sufletul din mine 
Stau gata să te-arate mincinos. 
Edmund: 

Firesc ar fi să te întreb de nume; 
Dar falnicul tău port de om războinic 
Şi semnele obârşiei din glas 
Mă-ngăduie să leapăd ocrotirea 
Poruncilor cavalereşti ce-mi lasă, 
Cu cinste, dreptul de-a respinge lupta 
Şi-ţi zvârl învinuirile-n obraz, 
lar calomnia asta diavolească 
Pe gât ţi-o voi vâri-ndărăt cu spada, 
În inima-ţi de-a pururi să se-ngroape. 
Trompeţi, semnalul! 

(Trâmbiţe. Ei se bat. Edmund cade.) 
Albany: 
Cruţă.-l, cruţă-l! Cruţă-l! 
Goneril: 
Vai, Gloucester, vai, dar e o mişelie! 
Căci după lege, nu erai dator 
Să dai răspuns la orice provocare, 
Când adversarul nu se ştie cine-i, 
Nu eşti învins, ci înşelat, trădat. 
Albany: 
Cucoană, mai domol cu gălăgia, 
De nu vrei să-ţi astup cu asta gura. 
Cunoşti scrisoarea, domnul meu? Ei, tu, 
Că nu mai ştiu ce nume rău să-ţi dau, 
Citeşte-ţi crima! Doamnă, să n-o rupi; 
Pe câte văd, nu-ți e străină slova. 
(Îi dă scrisoarea lui Edmund.) 
Goneril: 
Ei, şi? Aici nu tu, ci eu fac legea; 
Şi n-are cine să mă-nvinuiască. 
(lese.) 
Albany: 
Ce monstruos! Cunoşti scrisoarea asta? 
Edmund: 
Nu mă-ntreba ce ştiu şi ce cunosc. 
Albany: 
Daţi fuga după ea. În deznădejdea-i, 
E-n stare de orice. 
(lese un ofițer.) 
Edmund: 
Sunt vinovat de tot ce m-acuzaţi, 
Ba chiar şi de mai mult, precum veţi şti 
Trecute-s toate-acum, cu mine-o dată. 

Dar cine eşti tu, care m-ai răpus? 
Te iert dacă eşti nobil. 
Edgar: 
Fie, dară, 
să facem schimb de iertăciune'“. Edmund 
Nu-s mai puţin de neam decât eşti tu; 
Ceva mai mult, de-ar fi să măsur bine 
Sânt Edgar şi-ţi sunt frate, după tată. 
Ciudat de drepţi sunt zeii, când păcatul 
Ce ne-a plăcut să-l facem ni-i pedeapsa: 
Cu ochii lui plăti şi tata noaptea 
Păcatului din care te-ai născut. 
Edmund: 
E prea adevărat ce spui, şi roata 
Norocului'“ oprită-i pentru mine. 
Albany: 
Deci nu m-am înşelat când presimţit-am 
Că eşti de neam ales. Te-mbrăţişez. 
să nu mă ocolească-amărăciunea 
Dacă v-am duşmănit cumva vreodată 
Pe tine sau pe tatăl tău. 


Edgar: 
Eu ştiu, măria-ta. 
Albany: 
Pe unde-ai stat? 
Şi cum de-ai cunoscut nenorocirea 
Ce l-a lovit pe tatăl tău? 
Edgar: 


Veghindu-l. 


162 După cum Edmund îl iartă, fiindcă l-a rănit de moarte, şi Edgar 
îl iartă pe Edmund pentru ticăloşiile pe care le-a făptuit faţă de el 
şi tatăl lor. 

163 Aluzie la roata de sub picioarele Fortunei, (v. Timon din Atena, 


nota 11). 

Povestea-i scurtă. După ce voi spune-o, 
Vai, inima aş vrea să mi se sfarme! 
Temându-mă de apriga osândă 
Ce mă pândea (o, dragoste de viaţă, 
Ne laşi, de teama morţii, să murim 
De zeci de ori la rând decât să dăm 
Cu moartea faţă dintr-o dată!), deci: 
M-am preschimbat într-un calic în zdrenţe, 
Un biet nebun, la care latră câinii; 
Aşa-l aflai pe tata, plin de sânge, 
Cu ochii lui, ca nişte mari inele 
Din care nestematele-au fost smulse, 
Şi l-am călăuzit, cerşind pe drumuri, 
Cerând mereu să-i mângâi deznădejdea; 
Dar cine sunt nu i-am destăinuit, 
Vai, ce greşeală! Până adineauri, 
Când armele-mi gătind, să viu aici 
Nesigur de izbânda mult sperată, 
I-am povestit calvarul meu întreg, 
Cerându-i să mă binecuvânteze. 
Atunci sărmana-i inimă zdrobită 
N-a mai putut să sufere vâltoarea 
Acestei sfâşieri dintre durere 
Şi bucurie. A murit zâmbind. 
Edmund: 
Istorisirea ta m-a zguduit 
Şi negreşit va prinde bine; 
Însă îmi pari a mai avea ceva de spus. 
Albany: 
Dacă-i la fel de tristă şi urmarea, 
Eu nu mai am putere s-o ascult. 
Edgar: 
Pe lângă cele ce v-am spus, urmarea-i 

Ca amintirea unor vremi iubite, 
Alături de-o durere neuitată 
Ce-i gata pururi să te copleşească. 
Pe când plângeam, răpus de deznădejde, 
Un om venit-a către mine, care, 
Văzându-mi jalea,-ntâi a stat deoparte, 
Apoi, recunoscându-mă şi-aflând 
Nenorocirea, mi-a cuprins grumazul 
Cu braţul lui puternic; şi strigând, 
În hohote de plâns, pe trupul tatei 
S-a prăbuşit, cutremurând tot cerul. 
Cu glasul sugrumat mi-a povestit 
A lui poveste nemaiauzită, 
Cu riga Lear, şi-n timp ce povestea 
Vedeam cum creşte-n el amărăciunea 
Şi viaţa-i cum începe să se stingă. 
Când a sunat trompeta-a doua oară, 
Aşa-l lăsai, căzut, trăgând să moară. 
Albany: 
Si cine-i omul ăsta? 
Edgar: 
Este Kent, 
E surghiunitul Kent; el l-a urmat 
În haine preschimbate, pretutindeni, 
Pe regele care-l nedreptăţise, 
Slujindu-l mai supus decât un sclav. 
(Intră un curtean, cu un cuțit plin de sânge.) 
Curteanul: 


Ajutor! O! 
Edgar: 

Ce ajutor? 
Albany: 

Hai, spune! 

Edgar: 
Ce-i cu cuțitul ăsta, plin de sânge? 
Curteanul: 
E cald, abia l-am smuls din inima.-i, 
Ah! Doamna-i moartă! 
Albany: 
Cine? Care doamnă? 
Curteanul: 
Doamna măriei-voastre, şi-a ei soră, 
De dânsa-i otrăvită. Aşa spune. 
Edmund: 
Eram cu amândouă logodit, 
Acum tustrei ne logodim cu moartea. 
Albany: 
Aduceţi-le trupurile-aici, 
De-s vii sau moarte: dreapta lor pedeapsă 
Ne-a-nfiorat, dar nu ne-ndurerează. 
(lese curteanul,; intră Kent.) 

Pe cine văd? Chiar el! Îmi pare rău 
Că-mprejurarea nu ne dă răgazul 
să te primim aşa cum se cuvine. 

Kent: 
Venit-am numai să zic noapte bună 
Stăpânului meu, regele. E-aici? 
Albany: 
Uitarăm tocmai lucrul cel de seamă! 
Vorbeşte, Edmund! Regele-acum unde-i? 
Unde-i Cordelia?'* Vezi, Kent, cuțitul? 
(Sunt aduse leşurile lui Goneril şi Regan.) 


164 În ceea ce priveşte efectul scenic al momentului culminant al 
tragediei, - de care ne apropiem, faptul nemenţionării pentru un 
timp a eroilor pozitivi creează un contrast, de un dramatism 
inegalabil, cu deznodământul, care se precipită. 

Kent: 
Vai! Pentru ce? 
Edmund: 
Am fost şi eu iubit+®: 
Una a otrăvit-o pe cealaltă 
De dragul meu, apoi s-a omorât. 
Albany: 
Aşa a fost. Acoperă-le faţa. 
Edmund: 
Mă prăpădesc! Aş vrea să fac un bine, 
Deşi nu-mi este-n fire. Să trimiteţi 
Îndată cât mai iute la castel; 
Acolo-am dat poruncă să-i omoare 
Pe Lear şi pe Cordelia. Trimiteţi, 
Cât mai e timp. 
Albany: 
Aleargă,-aleargă! Fugi! 
Edgar: 


La cine, doamne? Unde? Dă-mi un semn 
Că ordinul a fost contramandat. 

Edmund: 

Aşa e, ia cu tine spada asta 

Şi-arat-o căpitanului. 
Albany: 
Grăbeşte! 

(lese Edgar.) 
Edmund: 

El a primit de la nevasta ta 


165 Un alt exemplu ilustrând intenția lui Shakespeare de a-i 
umaniza pe ticăloşii din tragediile sale. Edmund pare a-şi justifica 
purtarea criminală ca datorată faptului de a nu fi fost niciodată 
iubit de tată, frate şi lumea în care trăia, situație care i-a schilodit 
sufletul şi l-a făcut să caute să parvină în viaţă prin orice mijloace, 
răzbunându-se totodată pentru umilinţele îndurate. 

Şi de la mine ordin s-o sugrume 
Acolo-n închisoare pe Cordelia 
Şi să dea zvon că ea şi-a făcut seama, 
Din deznădejde'“. 
Albany: 
Zeii s-o păzească! 
De-aici luaţi-l şi-l zvârliţi afară. 
(Edmund e ridicat şi dus. Intră Lear, purtânad-o în 
brațe pe Cordelia moartă; Edgar, ofițerul şi alţii.) 
Lear: 
Urlaţi! Urlaţi! Urlaţi! Sunteţi de piatră? +% 
Dac-aş avea eu ochii, glasul vostru, 
Le-aş arunca spre cer, să crape bolta. 
O, fata mea s-a dus, s-a dus de-a pururi. 


166 În cele mai multe din izvoarele folosite de Shakespeare, 
Cordelia se sinucide în închisoare. Sfârşitul pe care i-l dă însă 
Shakespeare este mult mai plauzibil şi corespunde felului de a 
gândi şi acţiona al lui Goneril şi Edmund, care, totuşi, nu o puteau 
executa pe regina Franţei făcută prizonieră după o bătălie 
pierdută, fără consecinţe grave, nu numai privitor la relaţiile cu 
Franţa, dar, în acelaşi timp şi cu restul lumii feudale europene, (v. 
comentariile). 

167 La fel ca în numeroase alte piese, Shakespeare se referă la 
Metamorfozele lui Ovidiu; de data aceasta Lear făcând aluzie la 
legenda lui Deucalion şi Pyrrha. După ce pământul fusese înecat 
de un potop trimis de Zeus şi omenirea pierise, în afară de cei doi 
menţionaţi mai sus, aceştia se duseră, într-o barcă, la zeiţa 
Themis, care era deținătoarea oracolului la acea vreme, cerându-i 
sfatul pentru a putea supravieţui într-o lume devenită pustie. Zeița 
le spuse să ia oasele bunicii lor, ei fiind frate şi soră, şi să 
pornească peste câmp aruncându-le peste umăr. Neputând face 
acest sacrilegiu, Deucalion interpretă oracolul astfel: întrucât 
bunica lor fusese Gea - pământul -, oasele care trebuiau aruncate 
erau pietrele. Ca urmare, aruncând pietre în urma lor, acestea, 
prin voinţa zeilor, se transformară în bărbaţi şi femei, care aveau 
însă un caracter dur, de piatră, datorat originii lor, (Ovidiu, 
Metamorfozele, Cartea Legenda lui Deucalion şi Pyrrha). 

Eu ştiu cum e când mori şi când eşti viu: 
Ea-i moartă ca pământul. O oglindă! 
Cumva de-o abureşte răsuflarea-i, 
E semn că fata tatei mai trăieşte. 
Kent: 
Aşa-i sfârşitul cel făgăduit? 
Edgar: 
Ori numai oglindirea grozăviei? 
Albany: 
O, lumea prăbuşească-se odată! 
Lear: 
A, fulgu-acesta tremură. Trăieşte! 
De-o fi aşa, norocul meu învie, 
Durerea să-mi răscumpere pe veci. 
Kent (îngenunchind): 
Stăpâne bun şi drag! 
Lear: 
Te rog, în lături. 
Edgar: 
Kent este, un prieten. 
Lear: 
Blestem pe capul vostru, ucigaşi 
Şi trădători! Aş fi putut s-o scap, 
Şi-acum se duce pentru totdeauna! 
Cordelia! Cordelia, nu pleca. 
Ai spus ceva? Aşa vorbeşte dânsa, 
Încet şi blând, abia de-auzi ce spune; 
Ce dulce lucru-i glasul la femeie! 
Pe loc l-am omorât pe ticălosul 
Care te sugruma. 
Ofițerul: 
Aşa-i, milorzi, 
Precum a spus; l-a omorât. 

Lear: 
Păi, vezi? 
Prăpăd făceam cu paloşul pe vremuri, 
Pe toţi i-aş fi tocat. Dar sunt bătrân, 
Şi mi-a secat puterile necazul. 
Tu cine eşti? Vederea mi-a slăbit, 
Dar parcă te cunosc, şi-ţi spun îndată. 
Kent: 
De-au fost pe lume doi pe care soarta 
l-a dăruit din plin cu rău şi bine, 
Ei se privesc acuma, faţă-n faţă. 


Lear: 
Ciudată revedere! Nu eşti Kent? 
Kent: 
Chiar el e, robul tău. Ce face Caius? 
Lear: 
A, bun băiat era! Aşa-i cum zic; 
Şi cum trăgea cu spada, ca un zmeu! 
Pe unde-o mai fi putrezind, săracul? 
Kent: 
Ba nu, măria-ta. Că tot eu sunt... 
Lear: 
Acuma bag de seamă. 
Kent: 
Eu sunt acel ce ţi-a-nsoţit calvarul, 
De la-nceput şi până sus, în culme. 
Lear: 
Bine-ai venit aici. 
Kent: 


Aici nu-i bine; 
Zăbranicul cel negru-i pretutindeni; 
Azi fetele mai mari ţi s-au ucis 
Luând sorții înainte, de durere. 

Lear: 
Da, bine, cred. 
Albany: 
Acuma firul vorbei iar şi-l pierde; 
Zadarnic să-i mai spunem cine suntem. 
Edgar: 
În van e totul. 
(Intră un ofițer.) 
Ofițerul: 
Edmund, sir, o mort. 
Albany: 
Nu-i nicio pagubă. Voi, nobili domni, 
Prieteni, iată ce avem de gând: 
Vom face tot ce stă-n putinţa noastră 
Să-i alinăm nemângâiatul chin; 
lar cât priveşte sceptrul şi puterea, 
Le trecem, pentru cât rămâne-n viaţă, 
Bătrânului monarh. 
(Către Edgar şi Kent): 
Pe voi în drepturi 
Vă vom repune, adăugând la ele 
Răsplata meritată cu prisos. 
Prietenii cinstire vor cunoaşte, 
Ceilalţi vor bea din cupa cu amar. 
Dar, vai, priviţi, priviţi! 
Lear: 
Pe biata mea prostuţă-au sugrumat-o. 
Nu, n-are viaţă! Spune-mi, pentru ce 
Un câine,-un cal, un şobolan trăieşte, 
lar tu n-ai răsuflare, fata mea?... 
Tu nu te mai întorci nicicând! Nicicând! 
Te rog desfă-mi ăst bumb. Îţi mulţumesc. 
la uite, parcă buzele-i se mişcă, 

Priveşte, iată! lată! 


(Moare. ) 
Edgar: 

Cade! Doamne! 
Kent: 

Te sfarmă, inimă! 
Edgar: 
Măria-ta, 

Deschide ochii! 

Kent: 


Duhul nu-i munci! 
Lasă-l să plece... Numai un duşman 
Ar vrea să-l ştie încă răstignit 
Pe cruda roată-a lumii. 
Edgar: 
Da, s-a, stins. 
E de mirare că-a avut tăria 
Să-ndure-o viaţă-atât de chinuită. 
Albany: 
Să-i ridicăm. E-o sfântă datorie 
Să-i vadă şi să-i plângă tot poporul. 
(Către Kent şi Edgar): 
Voi doi, prietenii mei dragi, luaţi cârma 
Şi vindecaţi însângerata ţară. 
Kent: 
Pe mine, doamne, mă aşteaptă-n drum 
Stăpânul meu; e-acolo şi mă cheamă 
Şi nu pot zăbovi prea mult la vamă. 
Edgar: 
Supuşi acestor vremuri de durere. 
să spunem ce simţim, nu ce s-ar cerc. 
Cel mai bătrân e cel mai pătimit! 
Noi, tinerii, cât el n-o să trăim 

Şi la atâtea martori n-o să fim. 
(les în sunetele unui marş funebru.) 


Regele Lear 
Comentarii 


Înregistrată oficial în Stationers’ Register la 26 
noiembrie 1607, piesa fusese „jucată în faţa 
Maiestăţii Sale în seara spre Sf. Ştefan”, la 26 
decembrie 1606. Cum, pe de altă parte, există clar 
unele împrumuturi din cartea lui Samuel Harsnett 
Demascarea  şarlataniilor neruşinate ale Papei 
(Declaration of Egregious Popish Impostures, 1603), 
cercetătorii au ajuns la concluzia că redactarea a 
avut loc între 1604-1606 (după Kenneth Muir. În 
1604-1605, după F.E. Halliday în 1605-1606). Primul 
text tipărit a apărut în ediţia in-cuarto din 1608, 
următorul (o copie corectată a acestuia) în 1619, 
apoi în „canon”, ediţia in-folio din 1623 (unde 
lucrarea ocupă locul al 9-lea în secţiunea 
tragediilor). Canonul renunţă la aprox. 300 versuri 
din ediţia in-cuarto, adaugă aprox. 100 (probabil pe 
baza unui exemplar al suflerului), introduce 
numeroase corecturi şi împarte textul pe acte. 

Părerea generală a specialiştilor este că textul din 
1623: 

„=. Nu este numai tipărit cu mai multă acuratețe, 
ci se apropie cel mai mult de ceea ce a scris 
Shakespeare (...) ... Se acceptă în principiu că editia 
in-cuarto e considerabil inferioară celei in-folio şi că, 

în consecinţă, aceasta trebuie să servească drept 
bază pentru un text modern”. 

În forma din 1623, tragedia a fost pusă în scenă 
curând după Restauraţie, apoi deabia în 1838, după 
ce se reprezentase versiunea modificată a lui 
Nahum Tate (cu un final fericit). 

Povestea regelui Lear şi a fiicelor sale era bine 
cunoscută în Anglia elisabetană şi iacobită, 
beneficiind şi de difuzare scrisă: Cronica lui Raphael 
Holinshed, 1577 (inspirată din Historia Regum 
Britanniae, 1135, de Geoffrey of Monmouth), 
fabulele în versuri din Oglinda Conducătorilor (The 
Mirror for Magistrates ediţia 1574) de John Higgins, 
cântul al 10-lea din cartea Il a poemului Crăiasa 
Zânelor (The Faerie Queene, 1590) de Edmund 
Spenser, o versiune a legendei în Frânturi dintr-o 
lucrare mai amplă despre Britania (Remaines of a 
greater  Worke concerning  Britaine, 1605) a 
istoricului William Canulen. După unii comentatori, 
însă, principala sursă a tragediei shakespeariene 
este piesa anonimă Regele Leir (The True Chronicle 
History of King Leir and his three daughters, 
Gonorill, Ragan, and Cordella), înregistrată în 1594 
şi în 1605, când a fost şi tipărită, deşi succesiunea 
celor două tragedii rămâne la fel de neclară ca 
aceea a Regelui Lear faţă de Timon din Atena. 
(Bineînţeles, este posibil ca Shakespeare să fi văzut 
Regele Leir în interpretare scenică.) Oricum ar sta 
lucrurile, piesa anonimă reprezintă textul cel mai 
apropiat de tragedia lui Shakespeare, deşi sunt 
evidente o serie de diferenţe structurale: pe câtă 


168 Kenneth Muir, îngrijitorul ultimei ediţii Arden a piesei, în 
Introducerea la King Lear, 1952, Methuen, London, 1971, p. XVI. 

vreme Regele Lear se încheie cu moartea 
monarhului şi a Cordeliei (cf. Crăiasa zânelor, unde 
ei sunt întemnițați iar Cordelia se sinucide), în piesa 
anonimă Leir redevine rege iar despre moartea 
Cordeliei nu se spune nimic; Shakespeare introduce 
intriga secundară cu Gloucester şi cei doi fii ai săi (o 
preia din romanul Arcadia, 1590, de Sir Philip 
Sidney), figura Bufonului, motivul nebuniei lui Lear; 
credinciosul Kent e izgonit de rege şi se travesteşte 
ca să rămână în preajma lui, ceea ce Perillus, 
omologul său, nu este silit să facă. 

S-au făcut trimiteri şi la prima tragedie engleză 
„Clasică” Gorboduc sau Ferrex şi Porrex (G., or F. 
And P., 1561) de Thoims Sackville şi Thomas Norton: 

„Am încredințarea că Regele Lear - privit din 
unghiul moral al elisabetanilor - nu spune nimic 
foarte diferit de ceea ce s-a spus în Gorboduc. 
Ambele piese vorbesc despre regi care au 
dezmembrat statul au distrus  legământul 
sacrosanct al supunerii şi au îngăduit nefirescului să 
se abată asupra lor înşile, asupra copiilor şi 
poporului lor”**. 

Analogiile semnalate mai sus de Rossiter nu fac 
din Gorboduc o „sursă” pentru morala politică din 
Regele Lear (de altfel, nici Rossiter nu le prezintă 
astfel), dar le-am reprodus ca ilustrare a 
nenumăratelor căutări întreprinse în această 
direcţie şi rămase în stadiul de ipoteze. Sursele 
ideologice sigure ale tragediei sunt unele creaţii 
proprii ale lui Shakespeare, Othello, Troilus şi 
Cresida, Măsură pentru măsură, Richard al II-lea şi, 


169 A.P. Rossiter, Angel with Horns, 1961, Longman, London, 
1970, p. 258. 

în primul rând, Timon din Atena (dacă această 
„moralitate” a fost compusă înainte de Regele Lear), 
iar pe de altă parte, o serie de autori clasici 
(Aristotel, Horaţiu, Pliniu cel Bătrân etc.) şi moderni 
(Montaigne,  Harsnett, Hooker etc.), Biblia şi 
folclorul; şi folclorul, pentru că, aşa cum, printre 
altele, arată John Holloway: 

„Astăzi, indicatia scenică «intră Lear, împodobit 
fantastic, cu flori sălbatice» (IV, 6) poate face lesne 
impresia unei simple fantezii fără motivare sau 
reprezentând doar un fel de simbol asociat cu 
fertilitatea şi opusul ei. Pentru Shakespeare statutul 
lui Lear în această scenă trebuie să fi fost mult mai 
precis şi semnificativ. Figura omului «Cu buruieni de 
câmp, urzici şi  bozii,/Cucută, iarbă-rea şi cu 
neghina/Ce fură holdei vlaga» (IV, 4, 3-5), ale cărui 
dintâi cuvinte sunt «Eu sunt regele» (IV, 6, 85), care 
face glume şi predică (IV, 6, 181 şi urm.), care e 
încredințat că va fi ucis curând «Muri-voi vitejeşte, 
ca un mire», (IV, 6, 203); «Otravă dacă vrei să-mi 
dai, o beau», (IV, 7, 72), care poate spune: «Dacă 
vreţi să puneţi mâna pe el, atunci încercaţi să-l 
prindeţi» (IV, 6, 206-208) și fuge împodobit cu florile 
şi urmărit de escortă - această figură e uşor de 
recunoscut. Lear este un Jack-a-Green (persoană, 
mai ales un hornar purtând pe corp, de arminden, o 
împletitură cu iederă, ilice, flori şi panglici, n.n.), 
erou şi totodată victimă a unui ceremonial popular. 
lar Lear a dovedit limpede un interes fată de 
asemenea manifestări. Întreaga sa carieră trădează 
modul folcloric, de basm popular, în gândire şi 
actorie. Acest mod apare în prima scenă, stilizată, în 
formalismul şi simetria despărțirii de cele trei surori, 

în judecata pe care o înscenează într-o odaie din 
dependinţele castelului (M, 6) şi în acest spectacol 
de Jack-a-Green, până la ultima sa apariție pe scenă 
care nu poate să nu evoce legendarul «Să nu te 
pui/Între balaur şi mânia lui» din prima scenă şi în 
care Lear şi Cordelia trebuie să apară nu ca rege şi 
prințesă, ci, dincolo de viața normală, ca embleme 
ale extremelor a ceea ce e cu putinţă în realitate”. 

„Jack-a-Green” putea fi „o figură uşor de 
recunoscut” în Regele Lear pentru spectatorii din 
vremea lui Shakespeare, dar greu de recunoscut 
pentru spectatorii şi cititorii de astăzi ai piesei, chiar 
dacă sunt englezi, chiar dacă sunt englezi cultivați, 
chiar dacă sunt shakespeariologi englezi de talia lui 
Holloway, căruia nu credem că analogia i-a fost 
sugerată înainte de a o fi studiat temeinic, cu 
acribie, pentru a o prezenta în termenii din citat. 

lar absenţa „fondului aperceptiv” esenţial ce 
scapă astăzi cititorilor spectatorilor, traducătorilor, 
regizorilor oricărei piese de Shakespeare nu este 
nicăieri mai regretabilă ca în extrem de complexa 
tragedie a regelui Lear, care l-a făcut pe Hazlitt să-şi 
înceapă eseul despre regele brit cu memorabilele 
cuvinte: 

„Am fi dorit să trecem peste această piesă şi să 
nu spunem nimic despre ea. Tot ce putem spune nu 
este nici pe departe la înălțimea subiectului, nici 
măcar la înălțimea propriei noastre interpretări a ei. 
O incercare de a descrie piesa sau efectul ce-l 
produce asupra spiritului este pur şi simplu o 


170 John Holloway, The Story of the Night: Shakespeare's Major 
Tragedies fragment reprodus în Shakespeare, King Lear, Casebook 
Series, edited by Frank Kermode, Macmillan, London, 1969, p. 226. 

impertinență; totuşi, trebuie să spunem ceva. 
Adevărul este că e cea mai bună dintre piesele lui 
Shakespeare, pentru că atunci când a scris-o, a fost 
mai serios ca oricând”. 

„Fondul sperceptiv”, conotaţiile, aluziile, ridică 
probleme şi pentru cei care, spre deosebire de 
contemporanii dramaturgului, nu sunt îndeaproape 
familiarizați cu Biblia şi, în general, cu aprinsele 
controverse religioase ale perioadei. Tot Holloway 
ne atrage atenţia atunci când vorbeşte despre rolul 
jucat de Lear în contextul schimbării rânduielilor: 

„... Dar rolul lui special poate fi cel mai bine 
înțeles dacă vom insista asupra unui aspect căruia i 
s-a acordat rareori atenția cuvenită: paralelismul 
evident (deşi, fireşte, limitat) dintre situația lui Lear 
şi cea a lui lov în Vechiul Testament. El decurge în 
mod firesc din felul cum piesa îi coboară pe oameni 
la nivelul animalelor, deoarece cuvintele lui 
Gloucester: «Astă-noapte, pe furtună,/Ca el văzut- 
am unul şi mi-am zis/Că omul e un vierme» (IV, 1, 
32-33) amintesc de cuvintele lui lov: «Am zis 
viermilor: voi sunteţi mama şi surorile mele» 
(17:14). De asemenea, Albany, în replica: «Vai, 
Goneril, nu meriţi nici chiar praful/Pe care vântul 
crud ţi-l suflă-n faţă» (IV, 2, 29-31) o socoteşte pe 
Goneril mai de nimic decât țărâna şi se face ecoul 
unei idei permanente la lov: «Degrabă mă voi culca 
în ţărână» etc. (...) 

Totuşi, aceste două momente nu sunt decât 
începutul unei asemănări mult mai cuprinzătoare. 
Răbdarea lui lov Lear a încercat să şi-o insuşească 


171 William Hazlitt, Characters of Shakespeare's Plays, 181. 
Oxford University Press, London, 1966, p. 119. 

devreme (Il, 4, 299; cf. «Voi fi o pildă de răbdare», 
III, 2, 37) iar Gloucester declară până la urmă: 
«Răbda-voi suferinţa până când/imi va striga: 
Destul! şi va muri» (IV, 6, 76-78). 

(...) ... Există în lov pasaje ce par să privească 
secţiuni întregi din piesă: «Dau la o parte de pe cale 
pe cei săraci... Îi fac să petreacă noaptea goi fiindcă 
nu au cu ce să se învelească, pentru că n-au 
veşmânt să se apere de frig. Ploaia repede din 
munţi îi udă până la piele şi în loc de adăpost strâng 
în braţe stâncile» (24:4-8). 

(...) Dar suferințele prelungite ale lui lov sunt o 
provocare la această doctrină a ordinii şi mângăierii. 
Când, în ciuda nenorocirilor sale, el «se ţine de 
calea sa» («în toate acestea lov nu a păcătuit») 
tribulațiile sale s-au dublat pur şi simplu. Acesta 
este episodul extraordinar, de fapt paradoxul teribil, 
care deschide şi face necesară discuția din restul 
textului. Dacă există vreo ordine oarecare în Natură, 
binele ar trebui acum să ia locul răului; în schimb, 
răul se întoarce cu îndoită putere şi se prelungeşte 
cu mult dincolo de durata sa firească. 

Acțiunea din Regele Lear este, de asemenea, 
prelungită în virtutea aceleiaşi concepții. În mod 
repetat, suntem îndemnați să credem că întrucât 
Natura reprezintă ordinea (deşi, neîndoielnic, este o 
ordine severă), izbăvirea de suferință este aproape; 
în schimb, suferința e reînnoită”. 

Există apoi împrumuturi „complexe” din sursele 
clasice, cum este cel semnalat de Blunden: 

„Aş alege o ilustrare... care, după câte îmi pot da 
seama, nu s-a bucurat de atenţia cuvenită. Din 


172 John Holloway, Op. cit, p. 213-215. 

capul locului, Lear este descris ca un om întrucâtva 
înclinat să-şi aducă aminte de educaţia sa şcolară. 
Răspunsul său la nefericitul «nimic» al Cordeliei 
este, categoric, o teză a vechilor filosofi ai naturii: 
«An Aliquid producatur ex Nihilo?» (Nimic nu iese 
din nimic.) 

Ceva mai departe, cu o referire la «barbarul scit», 
Lear pare să-l aibă în vedere pe Horaţiu. Se exprimă 
chiar în latină - «Hysterica passio» - când își descrie 
suferinţa fizică, «sufocarea mamei»; şi se compară 
cu Prometeu a cărui inimă e sfâșiată de un vultur. 
lar în actul III el ascultă povestea fără noimă pe care 
bietul Tom, acoperit cu pătura, i-o înşiră despre 
pătimirile lui, cum ar fi «fuga călare pe un murg 
nărăvaş peste poduri de-o şchioapă». Lear ascultă 
această istorisire a mizeriei personificate şi mintea 
lui se concentrează asupra cazului «bietul Tom». |I 
caracterizează pe dată «acest filosof» şi-i pune o 
întrebare nu numai consonantă cu războiul 
dezlănțuit de stihiile din jur, ci şi curentă în discuțiile 
filosofilor antici: «Care este cauza tunetului?» 
Această întrebare, pe lângă că trădează interesul 
academic al lui Lear şi stabileşte o relație între 
bietul Tom şi vreme, face o discretă aluzie la 
ciocnirea dintre căldură şi frig, la propria sa 
dragoste arzătoare confruntată cu nerecunoştința 
cu inimă de marmoră a fiicelor sale. (...) «Fuga 
călare peste poduri de-o şchioapă» şi alte viziuni 
înfiripate de autobiografia bietului Tom l-au făcut pe 
Lear să-şi reamintească un pasaj faimos, cu care 
consună: «Modo i se spune şi Mohu». După «filosof», 
următorul epitet pe care i-l dă lui Tom e «învățatul 
teban», apoi «bunul atenian». Pe scurt, fascinat de 

aiurelile lui Tom, Lear contemplă în tot acest timp 
situația prin prima Epistolă din Cartea a ll-a a lui 
Horațiu, şi mai ales prin versurile: 

«Ille per extentum funem mihi posse videtur 
lre poeta, meum qui pectus inaniter angit, 
lrritat, mulcet, falsis terroribus implet, 

Ut magus; et modo me Thebis, modo ponit 

Athenis». 

(«Pentru mine poetul este omul care poate păşi pe 
întreaga funie a artei sale, omul care îmi tulbură 
sufletul cu închipuiri, care mă înfurie, mă mângâie, 
mă umple de grozăvii neadevărate ca un vrăjitor, 
care într-un moment mă poartă la Teba şi în 
momentul următor la Atena».) 

Există, aşadar, o unitate între excentricitătile 
risipite ale lui Lear. 

În timp ce în mintea regelui se joacă această 
secundară scenă horatiană, Edgar introduce o altă 
notiune refractară: 

«Lear: Ce-nveţi acum? 

Edgar: Cum să mă scap de draci şi de păduchi. 

Lear: Vreau să te-ntreb ceva între patru ochi» (III, 
4, 161-163). 

În acest moment intervine Kent, dar putem bănui 
care anume a fost întrebarea. Cum şi-a omorât el 
fiicele? Cuvântul «păduchi» îşi face la timp lucrarea; 
iar mai târziu, în scena din odaia dependinţelor, 
când Lear se pregăteşte «hotărât, să le dea în 
judecată», e/ se adresează fantomelor fiicelor sale, 
definindu-l mai exact; «Şi-acum vă vine rândul, vulpi 
viclene». Către sfârşitul acestei scene, el revine la 
ciudățenia de a-l cita pe Horaţiu, cerându-i bietului 
Tom să găsească «haine» mai bune - acesta se 

înfăşurase doar cu o pătură: «Ai să spui că este strai 
persan, totuşi, te rog să-l schimbi». Această 
observație hazlie o vom aprecia la adevărata ei 
valoare constatând că se inspiră din ultima Odă a lui 
Horațiu, Cartea l|: «Persicos odi, puer, apparatus» 
(«Băiete, sunt veşminte persane şi nu sunt de 
acord») >”, 

La problemele legate de necesara identificare a 
surselor folosite de Shakespeare în Regele Lear se 
adaugă un număr impresionant de obstacole 
lingvistice, de a căror prezență trebuie să fie 
conştient la tot pasul oricine doreşte (asemenea 
deznădăjduitului Hazlitt...) să înțeleagă, cât de cât 
textul tragediei. Nici problemele acestea, nici 
tipurile sau categoriile speciale cărora li se 
subsumează nu sunt noutăți în lumina pieselor 
shakespeariene de până acum; dar unele cuvinte 
„dificile” sunt de importanță capitală, iar 
semnalarea câtorva e justificată prin consideraţiile 
generale ale unui shakespeariolog specializat şi ca 
lingvist: 

„Nicăieri în altă parte intențiile lui Shakespeare cu 
privire la limbă nu au fost mai complexe şi succesul 
său nu a fost mai deplin ca în Regele Lear. Totul 
este subordonat planului său dramatic şi acesta e 
conceput în termenii dramei poetice, poezia fiind 
exclusiv în serviciul ei. Abordarea nu mai este 
experimentală ca în Romeo şi Julieta, pentru că 
folosirea exprimării este acum pe de-a întregul şi 
conştient controlată, deşi s-ar putea ca termenul 


173 Edmund Blunden, Shakespeare's Significances, 1929; 1934; în 
Shakespeare Criticism 1919-1935, sclected by Anne Bradby, 
Oxford University Press, London, p. 330-332. 

«conştient» să fie nepotrivit, deoarece atât de vaste 
sunt resursele aflate la îndemâna dramaturgului 
încât avem impresia că aici conştientul acționează 
în cooperare cu inconştientul într-un mod 
excepțional şi deosebit de rodnic™”*. 

Inregistrăm în primul rând cuvintele, sintagmele şi 
chiar propoziţiile ambigui sau plurisemantice într-un 
context restrâns. Astfel ultima replică a Bufonului: 
„And l'Il go to bed at noon” („lar la amiază mă duc şi 
eu la culcare”, Ill, 6, 92), considerată de unii critici 
ca nesemnificativă, nu are mai puţin de şapte 
sensuri posibile în interpretarea lui Blunden!”. 

Sunt apoi cuvintele care, în contexte diferite, au 
sensuri diferite. Aici intră mai multe cuvinte-cheie 
sau cuvinte „tematice”. 

Nothing (şi nought) „nimic” (lăsând la o parte 

sinonimele metaforice -  „pulbere”, „ţărână”, 
„Vierme” etc.), „cel mai semnificativ cuvânt din 
piesă” (Halliday), este exploatat polisemantic în 
funcţie de contextul respectiv, ca în următoarele 
exemple. In dialogul dintre Lear şi Cordelia (cel care 
declanşează tragedia), aceasta din urmă îl foloseşte 
174 Ifor Evans, The Language of Shakespeare's Plays, 1952, 
Methuen, London, 1966, p. 171. 
175 1) (Cele 7 cuvinte) „sunt o plictisită glumă ironică despre 
faptul că Lear nu s-a culcat la o oră atât de târzie; 2) Bufonul se 
plânge în glumă că nu a mâncat nimic înainte de culcare; 3) 
Reprezintă un calambur legat de numele popular al scânteioarei. 
Slăbit şi cu tichia prostului pe cap, Bufonul seamănă cu această 
floare; 4) Dar dacă este aşa, floarea se închide târziu. E limpede că 
a fost destulă furtună în timpul nopţii; 5) Va mai veni, neîntârziat, 
o nouă furtună; 6) Este ultima oară când Bufonul vorbeşte în piesă. 
El îşi prevesteşte moartea prematură, cuvântul «bed» (pat) având 
şi sensul secundar de «grave» (groapă); 7) El îşi scoate tichia 
pentru ultima oară ca să le mulţumească vechilor săi prieteni şi 
spectatorilor” - Edmund Blunden, Op. cit., p. 336. 

cu înțelesul de „nicio vorbă”,  „tăcere”, 
„neexprimare”, dar Lear îl transferă la generalizarea 
absolută din maxima „ex nihilo nihil fit”: 

„Lear: Ce ai a-mi spune? 

Cordelia: Nimic, stăpâne. 

Lear: Cum nimic? 

Cordelia: Nimic. 

Lear: Nimic nu iese din nimic. Vorbeşte” (|, 1, 88- 
92). 

Scrisoarea ticluită de Edmund este un nimic („un 
fleac”), când, intenţionat, bastardul se preface că o 
ascunde tatălui său, dar va deveni un lucru atât de 
important încât va dezlănţui tragedia acestuia din 
urmă: 

„Gloucester: Ce hârtie citeai acolo? 

Edmund: Nimic, milord. 

Gloucester: Da? Atunci ce fel de nimic strecori în 
buzunar cu atâta grijă? Nimicurile n-au nevoie de 
atâta luare-aminte. Arată-mi. Dacă e nimic, se poate 
vedea şi fără ochelari” (|, 2, 31-37). 

Sfaturile-avertisment pe care Bufonul le dă regelui 
şi lui Kent şi care se încheie cu concluzia practică (în 
cazul când vor fi urmate)... „vei afla că-n mine- 
ncap/Mai mult de zece sute-n cap” prilejuiesc 
calambururi bazate pe cuvântul „nimic” ca antonim 
al „câştigului” sau „profitului” în replica lui Kent şi a 
Bufonului şi cu valoarea sa de generalizare 
obsedantă în replica lui Lear: 

„Kent: Adică mai nimic, nebunule. 

Bufonul: Ca şi cuvintele unui avocat căruia nu i s-a 
achitat onorariul; pentru ale mele tu nu mi-ai plătit 
nimic. Tu ce zici, unchiule: n-ai găsi nicio 
întrebuințare nimicului? 

Lear: Niciuna, băiete; nimic nu se poate face din 
nimic” (|, 4, 142-147). 

În cursul aceleiaşi scene, Bufonul foloseşte 
cuvântul în sens de „nulitate” adresându-i-se 
regelui, iar atunci când se întoarce spre Goneril îl 
repetă cu înţelesul de „nicio vorbă”, ca un ecou al 
Cordeliei (cu deosebirea că tăcerea acesteia 
ascundea afecțiunea, iar tăcerea lui Goneril 
trădează ora): 

„Lear: Ei, fata mea, ce gărgăuni ai în cap? De lao 
vreme parcă ţi s-au înecat corăbiile. 

Bufonul: Erai un băiat de viaţă când nu ţineai 
socoteala gărgăunilor ei. Acum joci rolul unui zero 
pe lângă numerele celelalte, fiindcă un zero singur 
nu înseamnă nimic. Eu preţuiesc mai mult decât 
tine, fiindcă eu sunt bufon, iar tu eşti nimic. (Către 
Goneril): Lasă, că-mi ţin limba. Mutra dumitale îmi 
porunceşte asta, chiar dacă nu spui nimic. Sst-sst! 
(I, 4, 209-218)”'*. 

În rolul nebunilor de genul lui Turlygod sau bietul 
Tom, Edgar reuşeşte să supravieţuiască dar trebuie 
să-şi ascundă identitatea: „... ca e;/Mai sunt ceva; ca 
Edgar nu-s nimic”. (II, 3, 21). 

„Nimicul” ca „neant” apare în viziunea lui 
Gloucester atunci când îşi dă seama că Lear este „o 
năruită operă-a naturii”: „Aşa şi lumea se va 
destrăma/Şi va sfârşi-n nimic” (IV, 6, 138-139). 

Şi cuvântul-cheie Nature, nature „natură”, „fire”, 
evocat adesea prin derivate (natural „natural”, 


176 Kenneth Muir (Op. cit., p. 46) arată că replica Bufonului este 
perfect comparabilă cu un pasaj din traducerea lui Florio a 
Eseurilor lui Montaigne 

- Second Fruites. 

unnatural „nenatura!”, „împotriva firii” etc.) e folosit 
polisemantic: ca „instinct” („Edmuna: Natură, eşti 
zeiţa mea...”, |, 2, 1); forţă creatoare şi activă 
(„Lear: Natură... draga mea zeiţă”, |, 4, 299); opusă 
„artei” („Lear: ... natura e mai dibace decât arta”, 
IV, 6, 87); trupul şi sufletul („Kent: Natura, asuprită, 
doarme”, III, 6, 106); felul de a fi al cuiva („Lear: Am 
să-mi schimb firea”, |, 5, 36); caracter („Cornwall: ... 
Ducem lipsă/De oameni cu o fire ca a ta”, Il, 1,117); 
legături fireşti („Lear: Tu ştii/ Mai bine-ndatoririle 
naturii”, II, 4, 181-182) etc. etc. 

Sensuri deduse (de diferiţi interpretatori): omul, 
firea omenească („Lear: ... Când firea, încolţită, cere 
minţii/Să sufere cu trupul”, II, 4, 108-109); viaţa 
(„Regan: Acum natura/Ţi-aşterne dinainte asfinţitul”, 
II, 4, 149-150); făptura, fiinţa, creatura („A/bany: 
Natura/Făptura ce nu-şi recunoaşte viţa”, IV, 2, 32- 
33). 

Sensuri rămase neclare în: „Lear: Să ne-arătăm 
mărinimia multă/Acolo unde ne îndeamnă firea/Ce 
se va-ntrece cu destoinicia”, |, 1, 54-55 (Muir 
propune „dragostea părintească” în opoziţie cu 
„dragostea copiilor”, dar mulţi comentatori oferă 
alte interpretări); „Gloucester: ... Firea însăşi e 
vătămată de efectele dăunătoare” (ale eclipselor), |, 
2, 117-118; (interpretarea lui Muir nu e definitivă: 
„lumea firească a omului”); „Curteanul: Totuşi, ai/O 
fată ce răscumpără natura/De crâncenul blestem 
universal/Cu care-au ruşinat-o celelalte”, IV, 6, 210- 
211. 

Pornind de la etimologia dublă a cuvântului Love 
„iubire”, „dragoste” şi /o Love „a iubi”, Terence 
Hawkes ajunge la concluzia: 

„Cele două sensuri diferite, aproape opuse, pe 
care acest cuvânt le mai putea avea în perioada 
când scria Shakespeare sugerează, în mic, 
desfăşurarea întregii piese; verbele din engleza 
veche lofian - «a aprecia, a estima sau a declara 
valoarea unui lucru» şi lufian - «a iubi»; cele doug 
sensuri apar în texte din sec. al XV-lea, precum şi 
într-un calambur implicit din cronica despre Leir a 
lui Holinshed (răspunsul dat de Cordelia regelui în 
scena împărțirii regatului) şi sunt folosite 
«comercial» de Goneril şi Regan şi «afectiv» de 
Cordelia în declaratiile lor din |, 1, 56 şi urm.” ™”. 
Multe cuvinte-cheie nu prezintă dificultăți de sens, 
totuşi au o distribuție semnificativă mai greu de 
surprins la o primă vizionare sau lectură a piesei. 
Este în primul rând cazul cuvântului tempest (şi 
storm)  „furtună”,  „vijelie”,  „viforniţă” etc., o 
anticipare parcă a titlului şi, în parte, a cuprinsului 
ultimei capodopere shakespeariene - The Tempest 
(Furtuna). În cadrul tragediei el ocupă un loc central 
în actul III, în scenele furtunii reale, manifestare 
grozavă a „macrocosmosului” de care regelui nu-i 
pasă pentru că „Furtuna ce-i în mintea mea 
adoarme/A simţurilor veghe” (III, 4, 12-13), dar 
câteva clipe mai târziu e silit să intre în bordei 
fiindcă „Vifornița mă-mpiedică să cuget/La răul care- 
i mai cumplit” (M, 4, 24-25). Or, ca în atâtea alte 
piese, Shakespeare recurge şi în Regele Lear la 
anticipaţia  dramatic-poetică, când  Bufonul îl 
avertizează pe monarh: „Aşti domni care te slujesc 
acum/Şi numai la câştig se-ndeasă,/Când vine 


177 Terence Hawkes, „Love” in King Lear, 1959, în King Lear, 
Casebook Series, Op. cit., p. 179; 182. 

ploaia,-şi văd de drum/Şi în viforniță (storm) te 
lasă”. (II, 4, 79-82). 

In citatele de mai sus, esenţiale pentru sensul 
ideatic al piesei, „furtuna” nu este numai o noţiune 
(ca „nimic” sau „natură”), ci şi o imagine (în sensul 
lui C. Spurgeon, astăzi consacrat), pătrunzând astfel 
şi în sfera subiectivului, a psihologicului, a afectului, 
şi, ca element al compoziţiei, în cea a poeticului şi 
dramaticului. Imaginea „furtună”, prezentă şi prin 
sinonime („vântoasa şi prigoana bolții”, M, 3, 12); 
„duşmănia aerului”, ||, 4, 212, „stihiile dezlănțuite”, 
III, 1, 4 etc.) se asociază cu multe alte imagini din 
lumea naturii exterioare, care pregătesc scenele 
patetice din actul III. 

Clemen subliniază: 

„=. prezența dinamică a naturii în scenele de pe 
pârloagă este pregătită foarte devreme prin aluzii... 
(...) Incă în monologul lui Edgar din II, 3, găsim o 
introducere la marea scenă a landei. Limbajul lui 
Edgar - din clipa când îşi arogă rolul de nebun - e 
plin de referiri la lumea naturii. Acest monolog 
cuprinde numeroase reprezentări care evocă 
peisajul landei: o priincioasă scorbură de copac; 
ghimpi, tepi de lemn, mlădițe de rosmarin; cătune 
prăpădite, stâne, mori (...) În actul următor, de 
asemenea, vorbirea lui voit confuză contribuie în 
mare măsură la crearea unei ambiante naturale 
pregnante. Ca să dau numai două exemple: «prin 
pâraie şi bulboane, prin bălți şi mlaştini». (III, 4, 51- 
52) sau «bea lintiţa de pe baltă». (III, 4, 136-137. 
(...) 

Și în limbajul lui Lear forțele naturii îşi fac apariția 
înainte de a deveni o crudă realitate în actul III: «voi, 

trăsnete grăbite». (II, 4, 167). Mai cu seamă 
următorul vers sugerează de pe acum atmosfera 
landei.: «... stătute neguri/Ce de pe bălți le soarbe- 
ncinsul soare» (II, 4, 169). 

(...) În scena următoare Lear nu apare încă pe 
scenă, dar, pentru prima oară, aflăm de la Curtean 
ce se întâmplă cu regele: 

«Kent: Pe unde-i regele? Curteanul: Dă piept cu 
răscolitele stihii;/Se roagă de furtună să arunce/În 
mări pământul sau, umflând noianul,/Acesta să-l 
înece şi, într-astfel, toate/Să se preschimbe ori să nu 
mai fie». (III, 1, 4-7). 

Valoarea dramatică a acestei scurte descrieri e 
limpede. Apariţia lui Lear în III, 2, e atât de 
copleşitoare şi depăşeşte atât de mult, din orice 
punct de vedere, tot ceea ce suntem deprinşi să 
vedem şi să auzim pe scenă încât trebuie să fim 
pregătiți pentru acest moment. Marea scenă de pe 
landă ne solicită la extrem propriile noastre puteri 
creatoare ale imaginației; nepregătiți, nu am putea 
s-o înțelegem.  Apostrofele adresate de Lear 
elementelor transformă descrierea neintegrată a 
Curteanului într-un dialog dramatic viu: 

«Suflaţi, turbate vânturi, să vă crape/Şi bucile 
obrajilor,  suflaţi!/Vă  revărsaţi, puhoaie, peste 
praguri,/Urcaţi până-n clopotniţe, deasupra,/Cocogşii 
cei de tablă să le smulgeţi,/Voi, focuri de pucioasă, 
iuți ca gândul./Voi, olăcari ai trăsnetelor care/Stejarii 
năruiesc, hai, părjoliţi-mi/Aceste tâmple albe. lar tu, 
fulger,/Cu tunetul atotzguduitor/Turteşte-odată sfera 
lumii-aceste,/Tiparele naturii să le spulberi/Ca-n 
vânt să piară tot ce e sămânţă/De nerecunoştinţă-n 

omenire». (III, 2, 1-9)”. 

Asemănătoare tematic, modal şi poetic cu 
apostrofele lui Timon (Timon (din Atena, IV, 1 şi 3), 
dar  detaşându-se prin încadrare  contextuală 
superioară, celebra replică a lui Lear subordonează 
furtuna reală furtuni; sufleteşti, iar „imaginea”, 
interlocutorul regelui, se înscrie într-o viziune 
cosmică: 

„=. în actul I Lear ceruse naturii s-o facă pe 
Goneril stearpă pentru totdeauna. Acum întreaga 
omenire trebuie să devină nerodnică, totul trebuie 
să fie nimicit. Pentru fantezia profetică a lui Lear 
sfărâmarea legăturii fireşti dintre el şi fiicele sale 
apare ca o ruptură în sânul întregului univers. 
Întocmai cum natura umană şi-a depăşit limitele, tot 
astfel elementele îşi transcend hotarele - aceasta 
este o idee fundamentală, care apare continuu în 
lumea de imagini. Astfel, Curteanul spusese încă 
mai înainte: la porunca lui Lear apele trebuie să 
inunde pământul, iar pământul să fie măturat în 
mare. La sfârșitul actului III întâlnim o imagine 
asemănătoare, de data aceasta folosită de 
Gloucester: 

«Pe aprigă furtună, ca aceea/Pe care-n capul gol a 
îndurat-o/Îin noaptea cea de iad, chiar marea 
însăşi/S-ar fi zvârlit să stingă stelele» 79, 

Pe urmele cercetătorilor mai vechi, Clement 
interpretează amplu imaginile animaliere (la fel de 
numeroase şi în Timon din Atena). 

Câteva excerpte: 


178 Wolfgang H. Clemen. The Development of Shaketpeare's 
Imagery, 1951, Methuen, London, 1966, p. 144-146. 
179 /bid., p. 146-147. 

„... Bradley rezumă efectul acestora: «În timp ce 
citim, sufletele tuturor animalelor par să intre, rând 
pe rând, în trupurile acestor muritori» (Bradley 
aminteşte şi metempsihoză pitagoreică, n.n.); oribile 
prin venin, sălbăticie, pofta de impreunare, perfidie, 
lene, murdărie; nenorocite prin neputinţă, goliciune, 
lipsă de apărare, orbire; iar omul, «cercetaţi-l cum 
se cuvine», este întocmai ce sunt ele. D-ra 
Spurgeon, în subtila ei analiză a imaginii dominante 
din Regele Lear, arată cum şi aceste imagini 
animaliere, «fiind zugrăvite mai cu seamă în 
momente de furie sau acţiune dureroasă, sporesc 
considerabil senzaţia de scârbă şi suferinţă fizică». 
G. Wilson Knight, în capitolul său despre Universul 
lui Lear, explică pe larg cum aceste imagini ajută la 
ilustrarea «retragerii din umanitate» şi a altor teme 
de bază ale tragediei. (...) Natura, peisajul, lumea 
animalelor prind viața după ce lumea omului s-a 
prăbuşit; întrucât semenii săi l-au  ostracizat, 
bătrânul monarh se întoarce la natură. Aceasta însă 
atrage după sine o influență crescândă a 
elementului inferior şi animalic odată cu întunecarea 
spiritului şi conştienței umane... (...) 

(...) 

(...) Nu numai prin înfăţişare ci şi prin limbaj, 
Edgar e prezentat ca o imagine a animalității. Faptul 
că Lear se întâlneşte cu el pe landă are un înțeles 
simbolic. Ostracizat el însuşi şi părăsit în voia 
vânturilor neincătuşate, regele află în Edgar cea mai 
jalnică întruchipare a surghiunitului. Propria sa 
condiție şi, dincolo de aceasta, insignifianța omului 
în general, asemănarea cu animalul, i se revelează 
clar lui Lear: «Omul fără gătelile de adaos nu e mai 


~ 324 ~ 


William Shakespeare 
mult decât un biet animal, gol şi în două labe, ca 
tine» (III, 4, 109-111). (...) 

(...) (Pentru Bufon) până şi animalele nu ar fi atât 
de nesăbuite şi lipsite de instinct ca Lear, atunci 
când şi-a împărțit regatul”. 

Din nou ca în Timon din Atena, imaginea bolilor e 
persistentă, dar ea este şi anticipativă, alături de 


an 


„furtună” şi „animale”: 
„Când Lear îl amenințti pe Kent cu sabia, acesta 
răspunde: «Omoară-ţi doctorul Şi 


răsplăteşte/Hidoasa boală». (|, 1, 166). Epitetul 
«doctor» este premonitoriu deoarece se va justifica 
pe deplin numai în rolul lui Kent din ultimele acte; şi 
acelaşi lucru e valabil şi pentru «hidoasa boală» - ea 
are în vedere fiicele nerecunoscătoare precum şi 
ceea ce vor însemna ele pentru sentimentele lui 
Lear. Aici, în prima scenă, Kent este singurul care 
are acest presentiment; dar curând, în actul II, Lear 
însuşi îi va spune lui Goneril: 

«Eşti, totuşi, trup din trupul meu; ba nu,/O boală-n 
trupul care, din păcate,/E-al meu; coptură, gâlmă de 
ciumaţi,/Buboi umflat în sângele-mi bolnav». (III, 4, 
224-228)", 

Acumulate (ca în ultimul exemplu) sau, 
dimpotrivă, distribuite distanțat de-a lungul piesei, 
imaginile „revelatoare” (în primul rând „metaforele 
revelatoare”, ca să folosim termenul lui Blaga) se 
integrează aşadar organic în țesătura ei tematică, 
poetică şi dramatică, rivalizând însă şi cu 
„antonimul” lor, exprimarea foarte simplă. De 
aceasta s-a ocupat în mod special Inga-Stina 


180 /bid., p. 148-150. 
181 /bid., p. 140. 

Ewbank, care consideră că nu numai în Regele Lear, 
ci în întreaga operă a lui Shakespeare, poezia sa cea 
mai vibrantă şi specifică trebuie căutată în rostirile 
„de maximă simplitate în fața a ceea ce e 
insuportabil, prea mare, prea complex". 

Într-un prim paragraf cu referiri la Regele Lear din 
studiul Shakespeare's Poetry, autoarea se opreşte 
asupra  „enigmaticei poezii” a lui Shakespeare 
Phoenix şi turtureaua care „reprezintă reuşita sa 
maximă în ceea ce priveşte exprimarea prin cuvinte 
a ceea ce nu poate fi articulat”, apoi comentează: 

„=. prin structură şi mânuirea limbii, (poezia) 
anticipează în chip ciudat ritmul dramatic al 
ultimelor scene din Regele Lear, începând cu IV, 6. 
(...) Lear e înconjurat de personaje care participă 
afectiv la ceea ce nu pot înțelege pe deplin (...) 
(Simplitatea exprimării lor) are, ca şi cea din poezie, 
un fel de finalitate inexorabilă, ca în aparteul lui 
Edgar în IV, 6, 145-146: «Ce întâmplare!/Nicicând n- 
aş fi crezut-o, povestită,/Dar este-aşa. Şi inima mi-e 
frântă». Ca şi în poezie, indiferent de înțelesul 
acțiunii centrale, ea «este aşa»; iar tot ce pot spune 
supraviețuitorii tragediei se reduce la «Noi, tinerii, 
cât el n-o să trăim/Şi la atâtea martori n-o să 
fim»” 182, 

După ce citează replica muribundului Mortimer din 
1 Henriv al Vl-lea (Il, 5, 3-16), „emoţionantă” dar 
numai datorită „acumulării”, Ewbank o compară cu 
replica lui Lear, de asemeni stăpânit da imaginea 
roții de tortură şi a mormântului: „Nu trebuia să mă 


182  Inga-Stina Ewbank, Shakespeare's Poetry, în A New 
Companion to Shakespeare Studies, edited by K. Muir and S. 
Schoenbaum, London, 1971, p. 105. 

sculați din groapă./Tu eşti un suflet fericit; dar 
eu/Sunt tras pe o roată de foc,/lar lacrimile mele-s 
plumb topit”. (IV, 7, 45-48) cu comentariul: 

„Lear are nevoie de patru versuri ca să comunice 
infinit mai mult decât Mortimer în cele 
patrusprezece ale sale, iar «mai mult» nu trebuie 
măsurat cantitativ ci calitativ. Pe câtă vreme poezia 
lui Mortimer este un fel de ornamentație pentru 
situația dramatică, poezia lui Lear este situația, 
dovedind prin chiar pulsul inimilor noastre cum se 
simte acest trup debilitat şi care este condiția lui 
spirituală. Exprimarea e determinată de structura 
experienței umane: nivelul literal şi cel metaforic au 
fuzionat [Lear crede că este în purgatoriu, nu că 
este «ca şi cum» (...) Singura metaforă («plumb 
topit») (ne întrebăm de ce e omisa «roata de foc», 
n.n.], care, totodată, conține singurul adjectiv din 
fragment, redă mai curbul intensitatea decât 
structura experienței. Aceste trăsături țin de 
ansamblul calității poetice a piesei... aceea de a 
căuta atât de mult să sublinieze pur si simplu 
intensitatea suferintei evidente în acţiunea 
dramatică încât e prea putin necesară imaginea 
analitică pentru a transmite felul «cum se simte». 
Indicațiile scenice - de pildă «Intră Lear, purtând în 
braţe pe Cordelia moartă» - sau referirile la ceea ce 
putem vedea noi înşine - ca «un cap atât de bătrân 
şi alb ca acesta» - devin mai grăitoare decât 
comparatiile sau metaforele dintr-o piesă care 
sfârşeşte cu îndemnul «să spunem ce simţim, nu ce 
se cere». (...) 

Ultimele momente ale lui Lear sunt, din punctul de 
vedere al exprimării, tot atât de frânte şi chinuite, 

tot atât de sfâşiate între speranță şi deznădejde, ca 
omul însuşi; iar atunci când Kent vorbeşte la 
moartea lui, cu cuvintele sale se concentrează 
asupra unei agonii specifice: 

«Duhul nu-i munci!/Lasă-l să plece. Numai un 
duşman/Ar vrea să-l ştie încă răstignit/Pe cruda 
roată-a lumii». (V, 3, 314-316). 

(...) 

(...) Suntem acum mai pregătiţi să apreciem 
efectul unor cuvinte-cheie iterative - cum este sec 
«a vedea» în Regele Lear - care dobândesc forta 
dramatică şi tematică a imaginilor”*”. 

Cuvintele-cheie, imaginile, precum şi vorbirea 
simplă (în momentele de mare tensiune) contribuie 
la unitatea şi structurarea formală a tragediei. 

Aceasta din urmă e scoasă în evidenţă de Robert 
M. Rehder: 

„Primul act, în care sunt prezentate personajele şi 
începe actiunea este cel mai lung, după cum actul 
final este cel mai scurt. (...) Simţul lui Shakespeare 
pentru act ca unitate a formei reiese din faptul că 
fiecare act ajunge la un punct culminant în ultima 
scenă. (...) Ín fiecare scenă din primele două acte 
este  infățișată o acțiune importantă. Piesa 
înaintează fără pauze sau interludii până când Lear 
iese în noapte şi furtună, după care ritmul 
încetineşte şi devine mai variat. (...) Numărul sporit 
da scene din actele lll şi IV se explică prin 
complexitatea sporită a intrigii. Personajele au fost 
răspândite în grupuri spre decoruri foarte variate 
(...); ca şi la început, ele apar reunite la sfârşit”**. 


183 /bid., p. 110-111. 
184 Robert M. Rehder, Notes of King Lear, Longman York Press, 

Inspirându-se în parte din Bradley, W.R. Elton se 
ocupă de legătura dintre intriga principală (Lear) şi 
cea secundară (Gloucester): 

„ldeea că, de fapt, o intrigă dublă este 
neeconomică e, bineințeles, sugerată de criterii şi 
dimensiuni interpretative, precum şi de tipul de 
piesă in care se întâlneşte. Bradley sesizează 
simetria morală a operei, divizarea ei aproape egală 
în puterile binelui şi ale răului; dar putem tot atât de 
bine să extindem simetria atât asupra structurii cât 
şi asupra sensului piesei, în această dramă a 
duplicității şi trădării, dubla natură a omului şi 
enigma viețuirii sale pe pământ se oglindesc în cei 
doi protagonişti. Intrucât scenele de început ale 
pieselor lui Shakespeare oferă chei pentru acțiune, 
este semnificativ că rândurile introductive (I, 1, 1-7) 
stăruie asupra dualităților: antiteza Albany-Cornwall, 
împărțirea regatului şi observaţia că «părţile sunt 
atât de bine cumpănite». În mod similar, legitimul 
Edgar «nu-i este mai drag» /ui Gloucester decât 
nelegitimul Edmund. De asemenea, în timp ce la 
început statul, familia şi inimile protagoniştilor sunt 
zdrobite («bătrâna inimă» a lui Gloucester «e 
zdrobită», II, 1, 91) /a sfârșit, cu familia 
dezmembrată şi statul încă «scăldat în sânge» (V, 3, 
322), glasul lui Lear ar vrea să «spargă» cerul şi 
amândoi bătrânii mor, cu inimile frânte. Dualitatea 
lui Hamlet, reflectată, de pildă, în repetițiile sale 
lexicale, se transformă în Regele Lear într-un 
principiu structural. 

În plus, deşi înlesneşte expansiunea multiplicităţii, 
intriga dublă vine în sprijinul unității şi menţine 


1980, p. 42. 

interesul prin alternarea diverselor personaje şi 
întâmplări care oglindesc problemele centrale. (...) 
Dintr-un punct de vedere... intriga Gloucester dă 
formă intrigii principale, producând un efect analog 
celui realizat prin obişnuita contrastare 
shakespeariană a prozei şi versului”. 

Deşi Bradley recunoaşte avantajele intrigii 
secundare, el discută şi dezavantajele (aglomerarea 
personajelor spre sfârşit, suprasolicitarea atenţiei 
spectatorului etc.), apoi constată, cu precădere în 
intriga secundară, „improbabilități, inconsecvențe, 
vorbe şi fapte ce sugerează întrebări la care nu se 
poate răspunde decât prin presupuneri”: 

„De exemplu, nu este invocat niciun motiv pentru 
faptul că Edgar, care locuieşte în aceeaşi casă cu 
Edmund, îi scrie o scrisoare în loc să-i vorbească. 
(...) Este firesc oare ca Edgar să se lase convins fără 
nicio ezitare să-şi evite tatăl în loc să se ducă la el şi 
să-l întrebe de ce e furios? De ce, atunci când 
Gloucester e izgonit din casa lui, el trebuie să 
străbată pe jos, chinuit, tot drumul până la Dover 
din simpla dorință de a se omori (IV, 1, 70-78)? Şi nu 
e un lucru extraordinar că, după încercarea de 
sinucidere a lui Gloucester, Edgar să-i vorbească 
mai întâi în limba unui gentilom, apoi lui Oswald - în 
prezența lui - într-un dialect țărănesc butucănos, 
apoi iar lui Gloucester într-un limbaj ales şi totuşi 
Gloucester să nu manifeste nici cea mai mică 
surprindere?”**, 


185 W.R. Elton, King Lear and the Gola 1966, fragment reprodus în 
Casebook Series, Op. cit., p. 255-256. 

186 A.C. Bradley, Shakespearean Tragedy, 1901, Macmillan, 
London, 1971, p. 210. 

Unitatea cea mai evidentă o realizează în 
beneficiul tragediei figura dominantă şi atât de 
complexă a regelui. Ca şi Timon, el determină 
întreaga acţiune (deşi participarea sa directă e 
sporadică), dar spre deosebire de atenian, 
evoluează moral şi ca mod de a gândi. Schematic, 
Lear străbate în cursul a patru acte distanţa imensă 
dintre pre-istoria lui, opacitatea sa de megaloman, 
definită de Regan prin cuvintele „dintotdeauna s-a 
cunoscut prea puțin pe sine însuşi” (|, 1, 297) şi 
recunoaşterea deplină a propriei sale condiţii, mai 
întâi a celei fizice: „un om bătrân, sărac, bolnav, 
slab şi disprețuit” (Ml, 2, 20), apoi a celei psihice: 
„Sunt un biet om bătrân, copilăros” etc. (IV, 7, 59- 
70) (de reţinut că Timon, iremediabil, nu se va 
recunoaşte vinovat niciodată). 

În momentul când apare pe scenă, autocratul are 
luciditatea elementară (în cazul de față 
excepţională) de a recunoaşte că e bătrân, că îl 
aşteaptă şi pe el inevitabilul şi că trebuie să lase 
grijile şi treburile ţării „pe alti grumaji, mai tineri” 
pentru că are nevoie de „tihnă” (nu pentru că e 
„copilăros” sau incapabil). În faţa hărţii, infantilismul 
îşi dă copios de veste prin erorile pe care le comite 
Lear: divizează regatul (eroare politică), se leagănă 
în iluzia că, abdicând, îşi va păstra prerogativele 
regale - pentru că „după o viață întreagă de putere 
absolută, nu-şi poate imagina o lume în care nu va 
mai fi cinstit ca rege” (John Wain), nu distinge între 
aparenţă şi esenţă, între vorbe goale fiind 
linguşitoare cu folos pentru declaragii şi vorbele 
sincere dar trădând afecțiunea reală a Cordeliei, nu 
stabileşte nicio legătură între acestea şi purtarea ei 

de mai înainte, care, presupunem, l-a îndemnat să i 
se adreseze cu cuvintele: „Tu, bucuria noastră cea 
din urmă/Şi cea dintâi”. Tot în planul necunoaşterii 
realităţii se înscrie izolarea sa într-o lume proprie, 
fictivă, singura care-i poate satisface orgoliile - de 
aici şi imposibilitatea comunicării reciproce: 
„Dialogul cu fiicele sale nu este, de fapt, un dialog, 
respectiv un dialog întemeiat pe dorința reciprocă a 
înțelegerii reciproce. Lear hotărăşte dinainte 
răspunsurile pe care le va primi; nu reuşeşte să se 
adapteze persoanei căreia îi vorbeşte” (în această 
privinţă el este un antipod perfect al lui Hamlet). În 
plan moral, Lear păcătuieşte împotriva legăturii 
naturale dintre părinte şi copil (dar mai târziu va 
face caz de „natură”) atunci când, într-un moment 
de egocentrism exacerbat, îi adresează Cordeliei 
cuvintele: „Mai bine nu te mai năşteai decât/să nu 
te-arăți plăcută fetei mele” (|, 1, 236-237) sau când 
nu o mai recunoaşte ca fiică: „aceea ce mi-a fost 
vlăstar” (|, 1, 122). 

„Amestecul original de impetuozitate, dârzenie şi 
îngăduință fată de sine devine hidos la Lear prin 
caracterul lui anti-uman distructiv. (...) În câteva 
Clipe de nestăpânire, el a distrus temelia fericirii 
tuturor şi a dat drum liber lăcomiei şi cruzimii. Setea 
de răzbunare a lui Lear e atât de acută încât atunci 
când regele Franței declară că e gata s-o ia pe 
Cordelia fără zestre, el repetă că nu mai este copilul 
lui: «Nu este fiica noastră». (|, 1, 266)”. 

Deşi nu lipsit de inteligenţă (în limitele paranoiei), 


187 Wolfgang H. Clemen, Op. cit., p. 134. 
188 John Wain, The Living World of Shakespeare, Macmillan, 
London, 1964, p. 163. 

Lear şi-o eclipsează aproape total în izbucnirile sale 
colerice şi totodată poetice, „exprimarea vulcanică a 
pasiunilor sale care îi dau dimensiuni aproape 
megalitice” (F.E. Halliday), prima din suita ce va 
urma fiind dezavuarea Cordeliei: „... mă jur pe 
sfântul soare,/Pe tainele Hecatei şi-ale nopții” etc. (|, 
1, 111 şi urm.). 

Ca şi Timon, Lear nu poate accepta sfaturi de la 
oamenii de bine iar critica deschisă a lui Kent: 
„Schimbă-ți hotărârea,/Altfel, cât mai răsuflu, am să- 
ți spun/Că ai greşit” (|, 1, 167-169) o primeşte cu 
trăsnete şi fulgere: „Ascultă, ticălosule,/Pe 
jurământu-ți de vasal, ascultă!” etc. (versul 170 şi 
urm.). 

O dată cu scena a 4-a începe contactul dureros al 
regelui cu realitatea ascunsă îndărătul vorbelor 
umflate şi linguşitoare. Oswald, intendentul lui 
Goneril, îl primeşte în casă cu vădită lipsă de 
respect (cum a fost instruit), ceea ce îl face pe Lear 
să-l întrebe: „Cine sunt eu, domnule?” (ca reproş, în 
sensul de „ai uitat cine sunt?”) iar răspunsul „Tatăl 
stăpânei mele” (deci nu „regele”) dezlănţuie un 
potop de imprecaţii. Când apare; Goneril şi-l mustră 
pentru comportarea sa urâtă cu slugile ei, Lear o 
întreabă, pe jumătate mustrător, pe jumătate uimit: 
„Tu eşti fata mea?” ||, 4, 241) iar ceva mai departe 
începe să se îndoiască de propria sa identitate (i se 
pare că, renunțând la regat şi la însemnele puterii, 
şi-a pierdut-o): 

„Mă recunoaşte cineva? Nu-s Lear,/Lear nu se 
poartă, nu vorbeşte-aşa,/Unde i-s ochii? Ori, te 
pomeneşti/Că mintea lui începe să 
adoarmă.../Treziți-mă, spuneti-mi cine sunt” (vers. 

248-252). Bufonul îi răspunde polisemantic: „Umbra 
regelui Lear”. 

Făcând încă un pas spre cunoaştere, Lear înţelege 
că a nedreptăţit-o pe Cordelia, se bate cu pumnii în 
cap în timp ce rosteşte cuvinte aspre pentru actul 
său necugetat: „Ah, Lear, Lear'/lzbeşte-n poarta 
care s-a deschis/Să intre nebunia şi să iasă/Lumina 
minţii!” (vers. 294-296). După care îl cuprinde din 
nou furia, exprimând-o cu blesteme asemănătoare 
cu cele ale lui Timon (Timon din Atena, actul IV, 
scenele 1 şi 3), iar acestea pe de o parte introduc, 
accentuat, tema nerecunoştinţei, iar pe de alta, 
reiau tema „anti-naturii” părinţilor, atitudine de care 
regele se face iarăşi vinovat chiar dacă e vorba 
despre „monstrul” Goneril: „Watură,-ascultă, draga 
mea zeiță,/Opreşte-ţi mâna dacă ai de gând/Să faci 
făptura asta să rodească”. etc. (vers. 299-313). 

In scena 5, avertizat de Bufon că nici Regan n-o 
să-l primească mai bine decât sora ei, Lear se simte 
descumpănit şi e cuprins de teama că va înnebuni 
(ea va deveni cronică): „Nu mă lăsați să-nnebunesc, 
o, Zei,/Țineţi-mă, nu vreau să-nnebunesc” (|, 5, 51- 
52). Implicit, se consideră întreg la minte. 

În casa lui Regan, II, 4, Lear îl găseşte pe Kent în 
obezi, dar nu-i dă crezare acestuia când îi spune 
cine l-a ferecat: „Lear: Dar cine-i cel ce rangul 
înjosindu-ţi/Te-aduse-n starea asta? Kent: 
Amândoi,/Fata şi fiul înălţimii-voastre. Lear: Nu. 
Kent: Da. Lear: Îţi spun că nu. Kent: Eu spun că da” 
etc. (II, 4, 12 şi urm.); adevărul lui subiectiv nu 
poate să se împace cu ceea ce află (cf. dialogul 
dintre Timon şi Flavius în Timon din Atena, ||, 2, 133 
şi urm.). Până la urmă el se lasă convins de 


~ 334 ~ 


William Shakespeare 

relatarea amănunţită a lui Kent şi iar i se întunecă 
mintea: „Durere, locul tău este mai jos,/Nu îndărătul 
frunții” (vers. 57-58). În schimb, când primeşte o 
nouă lovitură, vestea transmisă prin Gloucester că 
ducele de Cornwall şi Regan nu pot vorbi cu el 
pentru că sunt bolnavi, Lear nu reacţionează 
exclusiv „vulcanic”, ci şi prin replici care marchează 
intervenţia aprecierii lucide  („palavre”, 90), 
stăpânirea de sine conştientă („Mergi de-i 
spune/Acestui foc de paie - nu, nu încă” - vers. 105 
—106; „Am s-aştept”), autocritica („Îmi pare rău că 
firea mea aprinsă/A luat drept bun ce-a spus un om 
bolnav”, vers. 111-113) şi, lucrul cel mai important, 
o primă vestire a empatiei, rod al propriei sale 
suferinţe. În acest context al progresului cunoaşterii 
reţine atenţia şi capacitatea lui Lear de a face 
generalizări corecte, dintre care una priveşte 
identitatea: „S-ar prea putea să nu se simtă bine/Şi- 
atunci... îndatorirea sănătăţii/N-o ştie boala; nu mai 
suntem  noi/Când Firea, încolțită, cere minţții/Să 
sufere cu trapul” (vers. 106-110). 

În dialogul cu Regan, apoi şi cu Goneril, Lear se 
străduieşte, pe alocuri fără succes, să-şi 
stăpânească furia şi indignarea, exprimate acum 
mai ales prin tonalități noi pe care i le inspiră 
„răbdarea” („sunt răbdător”, v. 233; „Eu de răbdare 
am nevoie, ceruri!”, v. 274) şi hotărârea de a nu 
plânge. Apar noi generalizări: „Cei răi, atunci când 
nu sunt cei mai răi,/Se-arată-aproape buni şi li se 
cade/Chiar prețuire” (v. 259-261) etc. Teama că ar 
putea să-nnebunească revine în două rânduri: „Să 
nu mă scoţi din minţi, fetițo” (v. 221) „Nebune,- 
nnebunesc” (v. 289). 

Nebunia lui Lear, declanşată în scenele furtunii din 
actul III, alternează cu momente de luciditate şi, pe 
de altă parte, chiar atunci când spectatorii o 
receptează ca atare, ea „se identifică cu o nouă 
perspectivă a situației regelui” (J. Wain), „are un 
caracter ambiguu” (Şvedov), divagaţiile nu sunt în 
general lipsite de coerenţă. Suferinţa pricinuită de 
nerecunoştinţa fiicelor e atât de mare încât, în 
prelungirea felului său de a gândi puţin dar 
concentrat asupra unei anumite atitudini sau noţiuni 
(v. „nimic” sau „natură”), nerecunoştinţa devine un 
element obsesiv. „Retorica bombastică” (J. Wain) 
din „Suflați, turbate vânturi...” (III, 2, 1-9) se încheie 
cu dorinţa „Ca-n vânt să piară tot ce e sămânţă/De 
nerecunoştință-n omenire”. În scena 4, unde Lear 
însuşi stabileşte paralelismul dintre furtuna reală şi 
cea pe care o îndură mai greu, „furtuna ce-i în 
mintea mea”, el e conştient de pericolul obsesiei: 
„O, nerecunoştința! (...) Lăsat pe câmp pe-o noapte 
ca aceasta! (...) O, Regan! Goneril! El, tatăl 
vostru,/Bătrânul vostru tată bun şi darnic,/EI, care v- 
a dat tot - o, ăsta-i drumul/Spre nebunie. Nu-l 
urmez, ajunge!” (vers. 17-22). lar după apariţia lui 
Edgar, care, prefăcându-se nebun ca să-şi ascundă 
adevărata identitate (şi astfel completând trio-ul 
semnificativ al dezaxaţilor - ceilalţi sunt regele şi 
Bufonul) cere de pomană pentru că e urmărit de 
„tartorul cel mare” etc., Lear nu-şi explică starea lui 
de plâns altfel decât prin comentarii ca: „Te 
pomeneşti/C-ai împărțit averea la copii” (vers. 47- 
48), „Tot fetele l-au dus aici, sărmanul” (v. 62), 
„Prăpădul tot al soartei omeneşti/Să cadă pe-ale 
tale fete rele” (vers. 66-67); iar observaţia lui Kent 

că „omul ăsta n-are fete” (v. 68) nu-l abate pe Lear 
de la ideea sa fixă: „Să nu mă minți, la moarte 
mincinoşii!/În halul ăsta nu-l puteau aduce/Decât 
copiii răi” etc. (v. 69 şi urm.). În conversaţia cu Kent 
şi bietul Tom (Edgar), Blunden vede o ilustrare: „a 
metodei dominante în nebunia regelui de a se agăța 
de o ideeo sugerată memoriei sale de împrejurări 
sau minții sale de o conversație pe care o aude şi de 
a o reține, subordonând-o altor subiecte cu un fel de 
mânarie (...) Acesta e drumul spre culmea nebuniei 
sale... "9, 

Nemărginita milă a lui Lear față de sine nu-i mai 
îngăduie să persevereze în direcția autoreproşurilor 
anterioare; după o catalogare a ticăloşiilor omeneşti 
„nepedepsite de judecători” dar aşteptându-şi 
judecata stihiilor, el declară „... sunt un om ce n-a 
greşit atât/Cât alţii au greşit față de el” (III, 2, 59- 
60). Cu toate acestea, comentatorii desluşesc o 
autocondamnare  semiconştientă a regelui în 
cuvintele: „Ne/egiuiri,/leşiți din tainițe...” (vers. 57- 
58) - ca parte „a furtunii ce-i în mintea lui”. Dar 
suferinţa fizică insuportabilă pe care o îndură nu 
numai el ci şi Bufonul trezeşte în Lear sentimentul 
solidarităţii umane. Când Kent îl roagă să se 
adăpostească în bordei, Lear spune: „Mă tem că 
mintea-ncepe să mă lase. Băiete, hai să mergem. 
Unde  eşti?/[i-e frig? Mi-e tare frig şi mie, 
Unde.-i/Coliba ceea, omule? Nevoia/Ne-nvaţă repede 
să prețuim/Și lucrurile cele mai umile./Hai, du-ne la 
bordei. Sărman nebun,/Te plâng, mi-a mai rămas un 
dram de milă” (II, 2, 67-73). 

În faţa bordeiului, după ce motivează: „Viforniţa 


189 Edmund Blunden, Op. cit., p. 330. 

mă-mpiedică să cuget/La răul mai amarnic” (III, 4, 
24-25) şi-l invită pe Bufon să intre, exclamând: „O, 
sărăcie,/Câţi n-au un adăpost!” Lear rămâne singur 
câteva clipe ca să-şi rostească „rugăciunea” care, 
prin manifestarea clară a capacităţii pentru empatie, 
proclamă atingerea unei trepte superioare a 
cunoaşterii: 
„Voi, despuiați şi oropsiți ai sorții, 
Pe vremea asta unde vă pititi 
Sub lovitura ei necruțătoare, 
Cu capul gol şi costelivi de foame 
Și-mbrăcămintea numai găuri toată, 
Să ţineţi piept urgiilor furtunii? 
De voi nu mi-a păsat până acum. 
„Te vindecă, mărire, aşadar: 
Indură tot ce-ndură nevoiaşii, 
Aruncă-le prisosul tău şi cerul 
Arată-l astfel mai puțin nedrept”. (III, 4, 28-36) 

Din interpretările lui L.C. Knights: 

„Aceasta e milă, nu milă față de sine, iar 
condamnarea altora cedează momentan locul 
autoincriminării: «De voi nu mi-a păsat până acum». 
Totodată, putem spune că e o rugăciune adevărată 
şi că i se va răspunde ca atare: după ce o rosteşte, 
Lear va trece prin procesul anevoios al vindecării, 
leacul fiind viziunea omului fără «gătelile civilizaţiei» 
(unaccommodated man). 

Am mai făcut oarecare referiri la natura acestei 
viziuni, care include suferința celor săraci şi 
surghiuniți, indiferența Naturii şi toate impulsurile 
condamnabile sălăşluind în inima omului. De acum 
înainte problema lui Lear, de fapt, problema pusă 
întregii piese, este cum să facă fată lumii astfel 

revelate, eului astfel revelat. Bineînţeles, se poate 
spune că Lear nu face faţă în niciun fel deoarece 
după ivirea bietului Tom (cu care se identifică 
imediat (...) el e nebun. Totuşi, ceea ce trebuie 
reținut din acestea e faptul că, ferit de interferența 
personalității oferite lumii ca «Lear» şi care s-a 
dovedit total necorespunzătoare sub stres, el este 
liber să exprime atitudini anterior ascunse lui deşi 
(...) spectatorii le-au sesizat. (...) ... Impulsurile se 
manifestă cu sinceritatea neinhibată a acţiunilor 
simbolice din vise. În centrul vârtejului se află 
obsesia vinei şi a pedepsei. Ceea ce constituie 
tortura - «roata de foc» a lui Lear - este faptul că 
fiecare atitudine succesivă, purtând amprenta 
absolutei sale inadecvări, nu poate genera decât 
reculul şi o nouă precipitare în nebunie. Tăgăduirea 
implicării («ei nu mă pot aresta pe învinuirea că am 
bătut bani falşi» - IV, 6, 84) trădează o mărturisire a 
vinei. Agresiunile imaginare se transformă imediat 
în situații în care Lear este victima. Mai semnificativ 
decât orice este dorința insistentă de a vedea 
«legea pedepsindu-i pe vinovaţi». Dar judecata 
fictivă a lui Goneril şi Regan (III, 6, 22-50) nu este 
numai un indirect comentariu ironic la adresa 
justiţiei umane (el va deveni explicit mai târziu); 
«piesa-în-piesă» respinge obișnuitul apel la un 
oarecare cod legal sever: 

«Acum, cealaltă; ochii ei vicleni/l-arată gândurile. 
Arestaţi-o./Foc, arme, săbii! Curtea-i mituită!/Fals 
tribunal, de ce-o lăsaţi să scape?» (vers. 56-59). 

«Curtea-i mituită», într-adevăr! Fantezia lui Lear 
se desfăşoară corect atunci când, punând capăt 
procesului într-o confuzie demențială, ea îi spune că 

dânsul nu poate ajunge la realitățile omeneşti în 
felul acesta. 

Dacă nu este de folos niciuna din atitudinile 
obişnuite întrucât corelativul fiecăreia este iluzia, de 
ce anume se poate atașa mintea lui Lear? S-ar 
părea că de nimic altceva decât de recunoaşterea 
propriei sale participări la o depravare sesizată ca 
universală. Există, de fapt, două momente când 
recunoaşterea de către rege a eşecului său total nu 
este însoțită de referiri mai generale şi acestea, 
după părerea mea, sunt disjunse cu bună ştiinţă. In 
primul caz (IV, 3, 43 şi urm.) auzim despre 
«ruşinea»  - ruşinea  <atotstăpânitoare» şi 
«arzătoare» - care  întovărăşeşte conştiinţa 
«asprimii» față de fiica pe care a izgonit-o. A doua 
oară, când autoacuzarea capătă un surprinzător ton 
impersonal, Lear însuşi spune cât de false erau 
măgulirile încurajate şi acceptate de el: «Se 
linguşeau pe lângă mine, ca javrele. (...) Când m-a 
bătut ploaia prima oară şi vântul a făcut să-mi 
clănţăne dinţii, când vântul n-a vrut să tacă la 
porunca mea, atunci mi-am dat seama şi i-am 
mirosit cu cine-mi erau. Da, da, nu erau oameni de 
nădejde şi de cuvânt; îmi spuneau că sunt 
atotputernic. Minciună! Un guturai e mai tare ca 
mine» (IV, 6, 98-108). Dar deşi fiecare din aceste 
pasaje reprezintă o coborâre în realitate, deşi 
imediat după primul din ele reapare Cordelia 
căutându-şi tatăl, apogeul viziunii lui Lear nu a fost 
încă atins”. 


190 L.C. Knights, fragmentul din Some Shakespearean Themes, 
1960, reprodus în Shakespeare Criticism 1935-1960, selected by 
Anne Ridler, Oxford University Press, London, 1964, pp. 275-277. 

In continuarea întrevederii cu Gloucester şi Edgar 
din scena 6, replicile fără noimă ale regelui sunt 
întrecute de observaţii lucide (ca aceea citată mai 
sus de L.C. Knights), de unde şi surprinderea 
exprimată de Edgar într-un aparteu: „Ce cuget clar 
în nebunia lui!” (vers. 179-180), surprindere 
explicabilă şi prin mai multe generalizări făcute de 
Lear (chiar dacă unele sunt discutabile). Regele 
justifică adulterul prin pilda „naturii”: „Către 
Gloucester) Nu vei muri; să mori din adulter?/Și 
pasărea şi  musca-şi fac de cap/in văzul 
tuturor,/Lăsaţi împreunarea să-şi ia zborul,/Căci fiul 
cel din flori, cel al lui Gloucester,/Mai bine s-a purtat 
cu tatăl lui/Decât fetele mele zămislite/Din legiuitul 
aşternut” vers. 114-118); stigmatizează apoi femeile 
pentru poftele lor sexuale neînfrânate şi ascunse 
îndărătul aparenței (vers. 121-135) şi, s-ar părea, în 
aceeaşi ordine de idei, i se adresează lui Gloucester: 
„De ce te uiţi cruciş? Te osteneşti degeaba, orbule 
Cupidon (firma bordelurilor), n-ai să mă faci să 
iubesc”. „Aceste cuvinte”, scrie Rehder, „sugerează 
nu numai că o parte a nebuniei lui Lear stă în 
incapacitatea de a iubi, ci şi că el a dorit dragostea 
fiicelor sale fără a fi în stare să-i răspundă”. 
inţelegând că Gloucester e orb, Lear afirmă că 
„omul poate vedea mersul lumii şi fără ochi”, 
ilustrează acest „mers” prin asprimea judecătorilor 
faţă de „hoţul nepricopsit”, relaţie de echilibru 
precar pentru că rolurile se pot schimba oricând 
(când nu se mai ştie „care-i hoțul şi care 
judecătorul”, rândurile 156-159) şi stăruie asupra 
„autorităţii”, „un câine temut fiindcă e la putere”. 


191 R.M. Rehder, Op. cit., p. 35. 
~ 341 ~ 


Opere Complete Volumul 7 
Rechizitoriul e violent, dar implică empatia sub 
formă de milă faţă de „bietele fete păcătoase”: „Tu, 
paznic ticălos, opreşte-ți biciul,/De ce-o izbeşti cu- 
atâta sârg în spate...?/De dâre vii vărghează-ți tu 
spinarea,/Că de la tine i s-a tras păcatul”. După ce 
critică „at/azul şi dantela/Şi blănurile scumpe” care 
„ascund tot”, „mişelia îşi pune-armuri de aur,/De ea 
se frânge-a judecății spadă”, Lear trage încheierea: 
„Eu zic că nimeni,/Nu-i nimeni vinovat într-adevăr,/l- 
am grațiat pe toţi. Prietene,/Învaţă asta bine de la 
unul/Ce-l poate amuti pe-un procuror./Atârnă-ţi ochi 
de sticlă, şi întocmai Ca un politician mârşav, să 
pari/Că vezi ce n-ai văzut” (rând. 164-177). 
Aspectele morale sunt însoţite de o generalizare 
filosofică (loc comun, preluat din proverbe): „Noi 
când ne naştem, plângem că intrăm/Pe-această 
mare scenă de nebuni” (vers. 187-188). 

In IV, 7, după părerea doctorului, Lear a dormit 
suficient ca să i se poată vorbi. Cordelia îl sărută, 
Lear se trezeşte, nu o recunoaşte („tu ești un suflet 
fericit”, „eşti duh, ştiu, ştiu./Când ai murit”?) e 
copleşit încă de suferinţă („Sunt tras pe roata 
crâncenă de foc/lar lacrimile mele-s plumb topit”, 
„De l-aş vedea pe altul/In starea asta, aş muri de 
milă”), nu pricepe ce se întâmplă („Pe unde-am 
fost? Şi unde sunt? Îi ziuă?” „E asta mâna mea? O- 
nțep şi simt./O, de-aş fi sigur că-i aievea totul!”) 
(vers. 45-57). 

Anevoie, Lear îşi vine în fire; nu mai întreabă unde 
este etc., ci devine conştient că nu ştie, că e „un 
biet om bătrân, copilăros (foolish)/De-opt- zeci de 
ani ba încă şi mai bine” cu completarea senilă „Da, 
niciun ceas mai mult sau mai puțin” şi laitmotivul 


~ 342 ~ 


William Shakespeare 

anterior „mă tem că voi înnebuni” se transformă în 
„Mi-e teamă că nu sunt întreg la minte”. Totodată, 
el începe s-o recunoască pe Cordelia, folosind verbe 
contradictorii: „De mine să nu râdeți; căci Aşa/ Cum 
nu mă îndoiesc că sunt bărbat,/Îmi pare (subl. n.) că 
această doamnă este/Copila mea Cordelia” (vers. 
60-70). 

Când Cordelia, plângând, îl încredinţează că este 
ea într-adevăr, Lear e cuprins de milă: „Ți/-s ude 
lacrimile? Plângi? Te rog...”, îşi recunoaşte vinovăția 
implicit: „Otravă dacă-mi dai, o beau” şi explicit, 
deşi încă nu şi-a dat seama de adevăratele ei 
sentimente: „Stiu că nu mă iubeşti, căci celelalte,/Pe 
cât mi-aduc aminte, m-au lovit,/Deşi n-aveau de ce, 
iar tu ai, ştiu” (vers. 71-75). lar câteva versuri mai 
departe, invocând în continuare senilitatea, cerc 
iertare: „Fiţi îngăduitori; îi rog pe toti/Să uite şi să 
ierte-un moş nebun” (vers. 84-85). 

lertare pentru vina sa reală de la începutul piesei 
- Şi aici conştiinţa ei depăşeşte faza furtunii din 
subconştient - Lear şi-o va cere Cordeliei în scena 3 
din actul V, în momentul când, după înfrângerea 
oştilor franceze, Edmund ordonă ca regele şi 
Cordelia să fie întemnițați. Episodul proclamă 
împăcarea, iar împăcarea e mijlocită de dragostea 
adevărată, noul şi ultimul pas al lui Lear spre 
cunoaştere, după empatie şi milă, deşi cuvântul 
„dragoste” e absent: e înlocuit de întregul context, 
inclusiv de cel lingvistic, o exprimare simplă şi 
poetică, fără „zorzoane” (în spiritul observaţiilor lui 
Ewbank): 

„Cordelia: 

„.. Nu vrei să le vedem 

Pe cele două fete, pe surori? 
Lear: 
Nu, nu, nu, nu! La temniță, mai bine 
Cu tine-am să mă simt ca-n colivia 
Cu păsări cântătoare. Tu-mi vei cere 
Să te blagoslovesc, şi eu-ngenunchi 
Te voi ruga fierbinte să mă ierți. 

Şi vom cânta, şi lungi poveşti ne-om spune 
Din vremea de demult, ce-o să mai râdem 
Privind cum joacă-n aer fluturaşii! 
Sau ascultând pe oamenii de rând 
Ce zic de ce se-ntâmplă pe la Curte, 

Cu ei vom sta de vorbă despre toate: 
De cei ce dobândesc averi şi ranguri 
Şi despre cei care pierd ce-au dobândit, 
Cum unul intră-n timp ce iese altul, 
Căci ei şi cerul ştiu să-l iscodească. 
Din temniță vom contempla, ca luna, 
Cum cresc cei mari ai lumii şi pogoară 
Ca fluxul şi refluxul mării. (...) 

Pe ruguri ca acestea, fata mea, 
Chiar zeii-aduc prinosul lor de slavă. 
Te-am regăsit”. (vers. 8-21). 

Apogeul suferințelor sufleteşti ale lui Lear e 
moartea Cordeliei, iar după trecerea sa violentă la 
deznădejdea totală, „Tu nu te mai întorci nicicând! 
Nicicâna'!” (în original, „Never” repetat de cinci ori) 
la o speranţă iluzorie, când i se pare că moarta şi-a 
mişcat buzele, „Priveşte, iată! lată” (vers. 309-313), 
moare şi el. 

După Bradley, singura interpretare posibilă a 
felului cum moare Lear este următoarea: 

„Pentru noi, care ştim că Lear se înşală, iluzia lui 

poate insemna o culme a suferințelor, dar dacă ea 
înseamnă numai atât, consider că greşim față de 
Shakespeare şi că, hotărât, fată de text va greşi 
orice actor care nu încearcă să redea, prin ultimele 
accente, gesturi şi mimică ale lui Lear, o bucurie 
insuportabil”? 

J.K. Walton a criticat o asemenea tălmăcire: 

„Să nu uităm că interpretarea propusă de Bradley 
pentru ultimele cuvinte ale lui Lear şi-a găsit 
dezvoltarea logică în conceptia lui William Empson, 
care crede că în ultima scenă Lear redevine nebun 
şi că până la urmă el rămâne eternul nătâng şi tap 
ispăşitor, trecut prin toate suferințele dar 
neînvățând nimic. O atare explicaţie îngreunează, în 
general, aprecierea Regelui Lear ca tragedie. În 
afară de aceasta, numai dacă ținem seama de rolul 
activ al lui Lear în procesul cunoaşterii, putem 
observa că partea finală a tragediei are o 
convingătoare formă dramatică”*. 

La rândul lui, Şvedov critică punctul de vedere al 
lui Bradley, explicându-l prin aceea că el a încercat 
să vadă în finalul Regelui Lear o analogie cu 
tragedia antică şi să o încadreze în canoanele teoriei 
lui Aristotel despre catarsis, formal înţeleasă. 

Şvedov afirmă: 

„Este clar că, de fapt, aprecierea lui Bradley pune 
semnul egalității între starea de spirit în care se 
aflau în preajma morții cei doi protagoniști, Lear şi 
Gloucester. Bucuria pe care, chipurile, o încearcă în 


192 A.C. Bradley, Op. cit., p. 241. 

193 J.K. Walton, Lear's Last Speech, în „Shakespeare Survey”, 13, 
1960, p. 17, pasaj reprodus în traducere de |. Şvedov Evoluția 
şekspirovski traghedii, Moskova, 1975, p. 347-348. 

ultima clipă regele Lear e asemănătoare cu 
sentimentul care a oprit bătaia inimii bătrânului 
conte când i s-a revelat Edgar, în drum spre duelul 
decisiv: (...) «Atunci sărmana-i inimă zdrobită/N-a 
mai putut să sufere vâltoarea/Acestei sfâşieri dintre 
durere/Şi bucurie. A murit zâmbind» (V, 3, 198- 
201). 

Între Lear şi Gloucester există numeroase 
asemănări şi numeroase deosebiri. Amândoi eroii 
sunt bătrâni, creduli, esențialmente buni dar 
egocentrici, amândoi nu văd iniţial realitatea şi se 
leapădă de copiii care îi iubesc şi care îi vor îngriji 
mai târziu, amândoi se dezic de legăturile fireşti 
dintre părinte şi copil, se încred în copiii care îi vor 
renega, amândoi, supuşi unor grele suferinţe, vor 
evolua sub raportul cunoaşterii - Lear se va înţelepţi 
în „nebunie”, Gloucester va începe să vadă în 
„Oorbire”. Pe de altă parte, Lear e caracteristic activ, 
Gloucester e caracteristic pasiv; „Lear, fără să se 
întrebe dacă are dreptate, îşi impune voinţa altora; 
Gloucester acceptă voința altora fără să se întrebe 
de fapt dacă aceştia au dreptate” (R.B. Heilman), 
Gloucester „şi-a neglijat responsabilitățile mai 
serioase, a lăsat lucrurile să meargă de la sine” (J. 
Wain) iar: 

„-. tendința lui spre  conformism - spre 
«acomodare»... - a fost admirabil rezumată încă în 
predispoziția lui spre astrologie, trăsătură pe care, 
trebuie să observăm, nu o are niciun alt personaj 
din piesă. Lui Glouccster i se potriveşte de minune. 
Dacă «aceste recente eclipse de soare şi lună nu ne 
prevestesc nimic bun», e/ ce poate să facă? Defectul 


194 |. Şvedov, Op. cit., p. 347. 

lui Gloucester este de a nu înţelege niciodată până 
la capăt sensul situaţiilor în care se găseşte, chiar 
dacă se consideră un om cu destulă experienţă a 
vieţii. Nu că ar căuta răul în mod voit; pur şi simplu, 
el cedează prea uşor în faţa lucrurilor în care ar 
trebui să vadă răul”, 

Când îşi dau seama de răul pe care l-au făcut, 
Lear înnebuneşte iar Gloucester încearcă să se 
sinucidă. După unii comentatori, vina „tragică” a lui 
Lear este trufia, cea a lui Gloucester desfrânarea. 

Van Doren acordă o importanţă deosebirilor de 
exprimare: 

„Lear e un mare poet, articulat până la limitele 
limbajului; Gloucester e un om simplu, a cărui proză 
nu-l poate salva de la coborârea în suferința 
animalului necuvântător când Cornwall îi scoate 
ochii (...). Pe câtă vreme Lear se înalţă pe aripile 
metaforei, Gloucester işi degradează exprimarea 
până la nivelul bâiguielii. (...) Este posibil ca 
Gloucester să fie un om mai bun decât Lear, dar 
Lear îl întrece ca artist”. 

Un alt personaj care, alături de Lear şi Gloucester, 
evoluează, în direcţia cunoaşterii oamenilor, dar 
care, în momentul când îşi dă seama de ticăloşii 
înţelege să acţioneze prompt şi energic, este ducele 
de Albany, soţul lui Goneril. Neglijat multă vreme de 
shakespeariologi, Albany este un personaj foarte 
important, cum a demonstrat Leo Kirschbaum într- 
un studiu recunoscut ca excepţional: 


195 Robert B. Heilman, The Unity of King Lear, „Sewance Review”, 
1948, studiu reprodus în Casebook Series, Op. cit., p. 173. 

196 Mark van Doren, Shakespeare, 1939, Doubleday, New York, 
1953, pp. 205-206. 

„Pentru prima oară putem aprecia personajul în |, 
4. Nu este atrăgător. Goneril l-a tratat pe Lear ca o 
fiică rea, l-a minţit în legătură cu purtarea suitei 
sale, l-a amenințat că-i va reduce escorta, iar regele 
spumegă de mânie. Când intră Albany, Lear il 
întreabă: «Aceasta-ţi este voia? Spune!» (v. 282), 
dar fără să aştepte un răspuns... Porunceşte să 
înşeueze caii. Albany nu ştie nimic despre cele 
petrecute (...). Îl roagă pe rege «să aibă răbdare» (v. 
286). Regele nici măcar nu-l ascultă şi începe s-o 
blesteme pe Goneril... Această izbucnire pare să-l 
tulbure pe Albany, care se dovedeşte total lipsit de 
autoritate: 

«Albany: Milord, nu-s vinovat, eu nu 
cunosc/Pricina marii voastre supărări. 

Lear: Se poate, domnul meu» (vers. 297-298). 

Și Lear continuă să-şi blesteme fiica. După ce iese, 
urmează dialogul: 

«Albany: Zei  preaslăviţi, ce-nseamnă toate- 
acestea? 

Goneril: Nu te mai osteni să le-nţelegi,/Mai bine 
să-l lăsăm în voia lui,/ Unde l-o duce mintea 
ramolită» (vers. 314-316). 

Observati că nici regele, nici fiica lui, nu-i acordă 
lui Albany recunoaşterea pe care, deşi cu dușmănie, 
şi-o acordă între ei. Întâlnim din nou acelaşi tipar 
când regele reintră pe scenă: 

«Lear: Cincizeci de cavaleri m-au părăsit/in două 
săptămâni! 

Albany: Ce este, doamne? 

Lear: Îţi spun eu. (Către Goneril): Oh, de moarte 
mi-e ruşine/Că m-ai făcut, bărbat ce sunt, să 
plâng...» (vers. 317-322). 

Soțul negativ, neinformat, neglijabil, pe care 
situaţia îl prezintă ca lipsit de autoritate, este 
înlăturat de tatăl şi fiica aflaţi în conflict. După 
plecarea lui Lear: 

«Albany: Tu ştii cât te iubesc,/Dar oricât de 
părtinitor aş fi... 

Goneril: Te rog să încetezi. Hei, Oswald, hei!» 
(vers. 336-338). 

Când Goneril vorbeşte,  înciudată, despre 
primejdia pe care o prezintă cei o sută de cavaleri ai 
lui Lear şi-l recheamă pe Oswald, Shakespeare 
subliniază neintervenția soțului ei: 

«Albany: Zău, mergi prea departe (cu teama). 

Goneril: Mai bine-aşa decât prea-ncrezător./Tu 
lasă-mă ca temerile mele/Din vreme să le curm...» 
(vers. 353-355). 

Retineti «mele» din versul 354, amintindu-vă că în 
fața dvs. este conducătorul prezumptiv al unei 
jumătăți din Anglia! După ce-i dă ordine lui Oswald, 
Goneril se întoarce spre soțul ei: 

«Goneril Eu, domnul meu, nu pot să 
osândesc/Blajina-ţi fire şi bunăvoinţa,/Dar, iartă-mă, 
nenţelepciunea  ta/Se cade-a fi mai aspru 
dojenită/Decât prea lăudată bunătatea/Ce-i plină de 
primejdii. 

Albany: De-i bine-aşa, nu ştiu, dar, iată,/[intind 
către mai bine, nu o dată/Se-ntâmplă să stricăm un 
lucru bun. 

Goneril: Atuncea... 

Albany: Vom trăi şi vom vedea» (vers. 365-373). 

Suntem înclinați acum să afirmăm că acest om se 
poate să fie bun, dar pare un bicisnic; îi lipseşte 
vigoarea, impulsul de a conduce sau controla. E 

dominat de soția sa. 

Nu-l mai întâlnim iar decât în IV, 2, când cele mai 
multe nelegiuiri din piesă au fost săvârşite. lar 
acesta e motivul pentru care el nu-şi face apariția. 
Pentru că atunci când ni se îngăduie să-l mai 
urmărim, el e un om cu totul diferit, prezența răului 
transformând o personalitate negativă într-una 
pozitivă, un egal al soției din punct de vedere 
psihologic şi moral”. 

În continuare Kirschbaum analizează referirile la 
Albany în răstimpul când nu mai apare pe scenă şi 
arată că în IV, 2, transformarea lui Albany într-un 
conducător activ de ţinută morală e vădită: Oswald 
e surprins de „schimbare” (vers. 3-11), Albany o 
înfruntă pe Goneril cu: „nu meriti nici chiar praful/Pe 
care vântul crud ţi-l suflă-n față” etc. (vers. 29-30 şi 
urm.), o califică pe ea şi pe Regan „spurcăciuni”, 
„tigroaice” etc., aprobă uciderea de către un 
servitor a lui Cornwall în clipa când acesta se 
pregătea să-i scoată celălalt ochi lui Gloucester, iar 
atunci când mesagerul îl informează despre rolul lui 
Edmund în crima săvârşită împotriva tatălui 
acestuia, exclamă: „O, G/oucester!/N-aş vrea să mor 
pân-ce nu-ți mulțumesc/Pentru credința ta față de 
rege/Și nu-ți răzbun a ochilor lumină” (vers. 91-96). 

Albany din V, 3, are o statură spirituală mult mai 
impunătoare; e singurul personaj dominant al 
scenei. Îl arestează pe Edmund pentru înaltă trădare 
(vers. 83-84); când Edmund cade răpus de sabia lui 
Edgar, Albany exclamă: „Sa/vați-/, salvați-l!” (v. 153) 
dar nu din milă, ci pentru că vrea ca ticălosul să mai 


197 Leo Kirschbaum, Character and Characterization în 
Shakespeare, Detroit, 1962, pp. 36-38. 

trăiască puţin pentru a face mărturisiri complete; îi 
destăinuieşte lui Edgar: „Să nu mă ocolească- 
amărăciunea/Dacă v-am duşmănit cumva 
vreodată,/Pe tine sau pe tatăl tău” (vers. 179-180) şi 
Edgar răspunde: „Eu ştiu, măria-ta”. Alte citate scot 
în evidenţă sensibilitatea şi gingăşia sufletească a 
lui Albany, durerea care-l cuprinde când îl vede pe 
Lear cu trupul Cordeliei în braţe, apoi autocontrolul 
şi dominarea lucidă a situaţiei: 

„Voi, nobili domni,/Prieteni, iată ce avem de 
gând:/Vom face tot ce stă-n putinta noastră/Să-i 
alinăm nemângâiatul chin;/lar cât priveşte sceptrul 
şi  puterea,/Le trecem, pentru cât rămâne-n 
viață/Bătrânului monarh.ACătre Edgar si Kent): Pe 
voi în drepturi/vVă vom repune, adăugind la 
ele/Răsplata meritată cu prisos./Prietenii cinstire vor 
cunoaşte,/Ceilalţi vor bea din cupa cu amar” (vers. 
298-300). 

Kirschbaum îşi încheie studiul astfel: 

„Tăria, mila, dreptatea, lipsa sentimentalismului, 
sunt toate ilustrate aici. lar după moartea lui Lear 
vedem că măreția morală a lui Albany e însoțită de 
modestia corespunzătoare. Lui Kent şi Edgar le 
spune: 

«E-o sfântă datorie/Să-l vadă şi să-l plângă tot 
poporul./ (Către Kent şi Edgar): Voi doi, prietenii mei 
dragi, luaţi cârma/Şi vindecaţi însângerata ţară» 
(vers. 320-322). 

lar acest om mare, mare ca tărie psihică, mare ca 
putere fizică, mare în vorbă, mare în respectul faţă 
de părinți şi moralitate, era omul fără valoare cu 
care a început piesa! Şi Regele Lear e adesea 

descrisă ca fiind total cufundată în întuneric!” ?? 

„Cei buni” - Cordelia, Edgar, Kent şi Bufonul nu 
„evoluează”; de la început ei manifestă capacitatea 
de a iubi până la abnegaţie, sunt pătrunşi de 
sentimentul loialității şi al datoriei (Holloway insistă 
asupra ideii de preponderență a datoriei în întreaga 
piesă'*) şi, cu excepţia lui Edgar, disting clar între 
aparenţă şi realitate. 

Cordelia nu este numai întruchiparea dragostei 
filiale şi a eroismului feminin (Schlegel a comparat-o 
cu Antigona), ci şi a sincerităţii. Unii critici consideră 
că răspunsurile ei la întrebarea lui Lear în |, 1, au 
fost prea aspre, dar chiar dacă ele trădează firea 
voluntară moştenită de Cordelia de la tatăl ei, sunt 
sincere şi decente (cf. declaraţiile Desdemonei în 
faţa senatului venețian) şi se justifică şi prin 
indignarea pe care i-o stârneşte  Cordeliei 
bombasticismul găunos al surorilor sale. 

Edgar, „agentul justiției şi ordinii” (Ridler), e 
caracterizat fidel de Edmund: „un frate nobil,/A cărui 
fire nedeprinsă-n rele/Nu bănuieşte răul nicăieri;/Pe 
cinstea lui, de-a dreptul nebunească,/A-ncălecat 
deşteptăciunea mea” (|, 2, 201-204). S-a afirmat că 
este foarte „autocritic”; dar replica în care Edgar îşi 
enumeră grozavele păcate („Un cavaler trufaş la 
inimă şi minte” etc., III, 4, 84 şi urm.) e menită, de 
fapt, să-l inducă în eroare pe Lear ca nu cumva 
Edgar să fie recunoscut; iar schimbarea identităţii 
durează până în momentul când el nu mai trebuie 
să se ascundă: 

„Rolul lui Edgar ca «bietul Tom» evocă 


198 /bid., pp. 39-49. 
199 John Holloway, Op. cit., pp. 220-223. 

binecunoscuta referire la «disimulare» (III, 6, 64) 
precum şi amara sa remarcă: «E dureros să faci pe 
măscăriciul/De faţă cu durerea şi, astfel,/Să te- 
njoseşti pe tine şi pe alţii» (IV, 1, 3839). Edgar a 
trebuit să se  preschimbe «Într-un calic în 
zdrenţe,/Un biet nebun la care latră câinii» (V, 
3,189-190). (...) Treptat... Omul care şi-a pierdut 
numele şi identitatea urcă pe scara iluziei de la 
Tom, «Făptura cea mai vrednică de milă./De soartă 
părăsită» (IV, 1, 3), a țăranul sănătos, deşi «sărac 
lipit pământului» (IV, 6, 225) care-l omoară pe 
Oswald, apoi la cavalerul fără nume care-l înfrânge 
pe Edmund şi, astfel, poate să-şi recâştige, în 
sfârşit, adevărata identitate”. 

Contele de Kent, omul de acţiune, devotat şi 
anacronic ca Hotspur, are o fire vehementă, e 
curajos, sincer şi cam necioplit; loialitatea sa faţă de 
Lear e atât de mare încât atunci când acesta moare, 
Kent nu poate prelua puterea pentru că „m- 
aşteaptă-n drum/Stăpânul meu; e-acolo şi mă 
cheamă/şi nu pot zăbovi prea mult la vamă” (V, 3, 
323-324). 

Bufonul, un „alter ego” al regelui, „comentatorul 
ironic al soartei lui Lear, la fel de anacronic ca şi 
bravul Kent” (Şvedov), „semănând cu corul din 
tragedia clasică  (...) de parcă s-ar adresa 
spectatorilor” (Clemen), se caracterizează în primul 
rând prin perspicacitate şi prin credinţa faţă de 
rege: „Nebunul rabdă şi rămâne,/Lăsându-i pe 
deştepţi să fugă” (II, 4, 83-84). 

Enid Welsford, autoritate recunoscută în definirea 


200 Anne Righter, Shakespeare and the Idea of the Play, 1962, 
Penguin, Harmondsworth, 1967, p. 166. 

personajului, consideră că el: 

„... rosteşte adevărul pe care-l cunoaşte nu prin 
raționamente, ci prin intuitia inspirată. Simpla 
apariție a figurii familiare cu tichie şi clopoței arătă 
din capul locului spectatorilor unde se găsea 
«punctum indifferens», criticul  nepărtinitor, 
purtătorul de cuvânt al judecății sănătoase”. 

„Cei răi” - Goneril, Regan, Edmund: 

„.... Sunt lipsiti până la  anormalitate de 
«sentimentul de simpatie umană». Pe unii din 
opozanții lor nu-i depăşesc neapărat prin egoism, 
totuşi se deosebesc de aceştia prin aceea că nu 
caută nici să câştige afecțiunea altora, nici să le-o 
arate. Tot ce urmăresc este să-şi satisfacă poftele 
trupeşti şi dorința de putere. Un cât de mic deranj 
personal li se pare mai important decât suferința 
rudelor celor mai apropiate, pentru simplul motiv că 
sentimentul de simpatie şi înrudire omenească este 
cu totul în afara experienței lor. Pentru Goneril, 
Regan şi Edmund lumea este lumea lui 
Hobbes...” >. 

Prin contrast cu sprijinitorii lui Lear: 

„... observăm cât de rar folosesc ei imaginile şi cât 
de mult diferă felul lor de a se exprima. (...) (Nu 
întrebuinţează) forma specifică a «dialogului 
monologat». Vorbesc rational... (...) Au un scop în 
vedere şi tot ce au de spus e legat de acesta. 
Limbajul lor nu ne dezvăluie ce anume se petrece 
înăuntrul lor - sub forma, de «viziuni ale 
imaginaţiei»; e/ nu face decât să ne arate țelurile şi 


201 Enid Welsford, The Fool in King Lear, 1935, în King Lear, 
Casebook Series, Op. cit., p. 147. 

atitudinile lor şi modul cum intenționează să 
procedeze. În consecință limba lor nu se schimbă 
aproape deloc în cursul piesei, pe câtă vreme modul 
de a vorbi al lui Lear, Edgar şi Kent e mereu variat. 
Goneril, Regan şi Edmund sunt oameni calculați, 
reci şi lipsiți de imaginație, incapabili de imagini 
«creatoare». Wu au nicio legătură cu forțele 
primordiale. Lumea lor este lumea ratiunii...” 

Dincolo de aceste trăsături comune, surorile 
ingrate se individualizează faţă de Edmund prin 
concupiscenţă animalică şi gelozie, iar în raportul 
dintre ele, Goneril apare mai feroce şi mult mai 
activă, bucurându-se o vreme şi de ascendentul 
asupra soţului ei, Albany. 

Edmund e un arivist de tip machiavelic ca şi lago 
pe care îl depăşeşte prin capacitatea de a face 
generalizări filosofice mai cuprinzătoare (ca în 
monologul din |, 2, 1-22, unde discută înzestrările şi 
drepturile copiilor legitimi şi cele ale bastarzilor). 
Reprezentant al omului timpurilor noi 
(„negustoreşti”, cum le spunea Falstaff) şi prin 
aceasta opus antitetic lui Kent („cavalerul”), el nu se 
dă în lături de la nicio mârşăvie pentru a-şi realiza 
cariera visată: minciuna, falsul, folosirea celorlalţi ca 
unelte (astfel legătura amoroasă fără dragoste cu 
Goneril şi Regan), crima (intenţia de a-l omori pe 
Gloucester în IV, 5, 8-14, ordinul dat ofițerului de a o 
spânzura pe Cordelia în V, 3, 37-38). Totuşi, dintre 
toate personajele reprobabile (şi aici trebuie amintiţi 
şi Cornwall, soţul crud al lui Regan, şi Oswald, un alt 
arivist odios), Edmund e singurul care, până la 
urmă, trădează existenţa unei conştiinţe latente: 


203 Wolfgang H. Clemen, Op. cit., pp. 135-136. 

recunoaşte că e vinovat de toate faptele rele 
săvârşite (V, 3, 164-166), îl iartă pe Edgar - fără să-l 
recunoască - pentru că, în duel, l-a rănit mortal 
(versul 167), e mişcat de relatarea lui Edgar despre 
moartea tatălui lor şi-i zoreşte pe Albany şi Kent să 
se ducă la închisoare pentru a-l salva pe rege şi pe 
Cordelia: „Aş vrea să fac un bine/Deşi nu-mi este-n 
fire” (vers. 245-246). 

Că în Regele Lear Shakespeare ridică un 
impresionant număr de probleme morale şi 
filosofice şi că „gradarea” lor este extrem de dificilă 
se poate vedea şi din următoarele ilustrări ale 
opţiunilor critice privind tema sau temele principale; 
„O viziune tragică a umanității” (G. Wilson Knight), 
„aspectul tragic al vieţii omeneşti în forma lui cea 
mai universală”; „problema naturii şi destinului 
bunătății” (E. Welsford); „tragedia izolării” (Northrop 
Frye); „un studiu al bolii mintale” (Rehder); 
„tragedia părinților şi copiilor, a mândriei şi 
nerecunoştinței, a regalității” (K. Muir); „tragedia 
dezordinii în confuzia ei totală; o lume scoasă din 
țâțâni” (Henri Fluchere); „mântuirea regelui Lear” 
(Bradley); „opoziția dintre nerecunoştința paternă şi 
cea a copiilor” (E.E. Stoll). Mark van Doren insistă 
asupra „temei neadăpostirii” (exposure). 

Am considerat vrednice de reţinut câteva citate, 
astfel din Clemen: 

„=. unul dintre cele mai mari şi mai adânci 
adevăruri ale acestei piese este acela că trebuie mai 
întâi să trecem prin suferință înainte de a putea 
recunoaşte eul nostru real şi adevărul”. 

Din Bradley: 

„Cele două grupări (cei buni şi cei răi) sunt 
prezentate în conflict în aşa fel încât rămânem 
aproape cu impresia că Shakespeare, asemenea lui 
Empedocle, consideră dragostea şi ura drept cele 
două forțe ultime ale universului””*?. 

Din Blunden: 

„Mă întreb dacă (piesa) poate fi numită un studiu 
al demenței. Ea este mai curând o revelare a 
judecății sănătoase sau a consecvenței inevitabile, 
subliniind şi coordonând ceea ce la suprafaţă pare a 
fi incoerență”*. 

Pe fondul de beznă al tragediei (de fapt, tabloul 
unei societăţi într-o perioadă a lumii „scoase din 
ţâţâni”) sunt proiectate, aşa cum s-a văzut din 
victoria forţelor binelui, lumini care afirmă viaţa şi 
sensul ei. John Wain vorbeşte despre „optimismul 
ultim al piesei”, G. Wilson Knight îi spune sporadic 
„comedie fantastică” sau „filosofică” şi majoritatea 
criticilor avizaţi recunosc existenţa unui substrat al 
încrederii. Despre opţiunea lui Shakespeare. 

Bradley a scris şi rândurile: 

„Este limpede că tonica (piesei) nu o auzim nici în 
cuvintele smulse lui Gloster în cumplita lui durere 
(«Ca muştele pentr-un copil zburdalnic,/Aşa, pe 
lângă zei, sunt muritorii,/Ne nimicesc în joacă», IV, 
1, 36-37, s.n.), nici în cele ale lui Edgar, «zeii sunt 
drepţi». Rezultatul ei final şi total este unul în care 
mila şi groaza, împinse poate până la limitele 
extreme ale artei, se îmbină atât de strâns cu un 
sens al legii şi frumuseții încât în cele din urmă 
simțim nu deprimarea şi cu atât mai puțin 


205 A.C. Bradley, Op. cit., p. 215. 

deznădejdea, ci conştiinţa măreției în durere şi a 
solemnității, misterului pe care nu-l putem 
sonda”. 

L.C. Knights explorează mai adânc: 

„(Piesa este) una din cele mai serioase încercări 
din literaturile lumii de a ajunge la o oarecare 
certitudine fermă a afirmării privind ceea ce dă 
înțeles şi semnificație vieții omeneşti ””**. 

„Concepția totală a lui Shakespeare asupra vieții 
omeneşti în această piesă este de o duritate şi un 
realism care fac ca pesimismul cel mai negru să 
pară sentimentalism. Ca urmare a faptului că piesa 
ne-a adus la această viziune a groazei - văzută fără 
deghizare sau menajamente se deschide calea spre 
aprecierile finale. După înlăturarea succesivă a 
straturilor aparenței, ceea ce mai rămâne de 
descoperit este realitatea fundamentală a tuturor 
lucrurilor. În piesă ea capătă forma dragostei şi 
iertării Cordeliei. Dar această dragoste trebuie 
câștigată în modul în care se câştigă tot ceea ce 
merită cel mai mult să ne însuşim - prin 
recunoaşterea deplină a unei necesități, prin 
dobândirea cinstei şi modestiei, prin renunțarea 
dureroasă la tot ceea ce este considerat 
incompatibil cu binele suprem, pe scurt, devenind 
capabili să acceptăm orice ar putea fi acesta, iar 
dacă există un adevăr în care, cu forță inegalabilă, 
piesa ne convinge să credem, acela este că nici 
rațiunea omului, nici puterea lui de a percepe nu 

funcționează independent de restul personalității 
sale: quantum sumus, seimus. Cu alte cuvinte, cum 
simte Lear e la fel de important ca şi ceea ce simte, 
pontifică «înţelegerea» finală e inseparabilă de ceea 
ce a devenit el”. 

„=. în centrul acțiunii este acceptarea unei 
anumite calităţi a existenţei. Putem să-i spunem 
dragoste atâta timp cât nu uităm că ea nu este pur 
şi simplu un sentiment şi că, deşi profund personală, 
ea implică şi impersonalitatea ce rezultă dintr-o 
concentrare  dezinteresată, momentană sau 
durabilă, asupra vietuirii «celuilalt»; poate că tocmai 
asupra acestui fel de impersonalitate - nu o negare 
a conştiinţei de sine, ci înnobilarea şi împlinirea ei - 
se insistă în strania expresie a lui Edgar: 
«Pregătirea/Coacerea o totul» (V, 2, 11). În acest 
sens - arată piesa - dragostea e un lucru fără care 
viața e un haos fără sens al egoismelor aflate în 
întrecere, este conditia clarităţii intelectuale, centrul 
de energie din care personalitatea poate creşte 
nestânjenită de nevoia  autoafirmării sau a 
subterfugiului evaziv, este singurul teren unde viața 
şi energia se pot impune cu adevărat...” 

„... Cel care consideră că piesa e «pesimistă», că 
ea nu este mai mult decât o contemplare profund 
emoţionantă a neputinței omului ar trebui să țină 
seama de următorul fapt remarcabil şi evident: că 
tragediile scrise după Regele Lear proclamă 
pretutindeni o energie intelectuală şi imaginativă 


209 L.C. Knights, King Lear (Some Shakespearean Themes), în 

~ 359 — 


Opere Complete Volumul 7 
care, prin fermitatea  aprehensiunii sale, prin 
afirmarea sensului vieții, nu trădează nicio urmă de 
perplexitate, teamă sau tensiune. Pentru ceea ce se 
întâmplă în Regele Lear nu putem găsi un alt 
termen decât reînnoirea”. 

„Scepticismul şi  pesimismul” tragediei sunt 
subliniate de M.C. Bradbrook, nu însă fără corectivul 
că el se referă la piesa jucată pe scena publică (nu 
în interpretarea „celor puțini”). „Remarca lui 
Swimburne că versurile lui Gloucester «Ca muştele 
pentr-un copil zburdalnic» etc. rezumă întregul spirit 
al piesei demonstrează că până şi un poet poate 
studia Regele Lear fără să priceapă absolut 
nimic”. După lan Kott, „tema tragediei este 
descompunerea şi prăbuşirea lumii”. Dar cartea 
lui Kott, Shakespeare contemporanul nostru, a fost 
etichetată după merit de profesoral lon Zamfirescu: 

„... (e) o carte de certă şi chiar savuroasă valoare 
eseistică, dar atât”. 

Profesorul Zamfirescu nu analizează Regele Lear 
în studiul său dar respingerea interpretării lui Kott a 
Visului unei nopţi de vară se aplică şi tragediei în 
frazele de mai jos: 

„(O asemenea interpretare) cuprinde în ea 
accente stranii şi ceva de blasfemie. Parcă s-ar 


211 /bid., p. 289. 

Scoembaum, Cambridge Univeisity Press, 1971, pp. 151-152. 

bucura că poate să doboare, să nege, să semene 
îndoieli şi ricanări dizolvante, nu să continue, să 
înalțe, să construiască. Este naivitate? Este 
entuziasm  neofit? Este goană după efecte de 
suprafață? Este pasiune obsedantă sau pasiune 
răutăcioasă de înnoire? Ori este chiar ceva mai 
grav, tinzând şi complăcându-se să macine ce poate 
măcina în suporturile clasice ale culturii?"* 

Leon D. Leviţchi 

MACBETH 
The Tragedy of Macbeth, 1603-1606 


Persoanele 


Duncan, rege al Scoției 

Malcom, Donalbain, fiii săi 

Macbeth, Banquo, generali în armata regelui 

Macduff, Lennox, Ross, Menteith, Angus, 
Caithness, nobili scoțieni 

Fleance, fiul lui Banquo 

Siward, conte de Northumberland, general al 
oastei engleze 

Tânărul Siward, fiul său 

Seyton, un ofiţer din suita lui Macbeth 

Un băiat, fiul lui Macduff 

Un doctor englez 

Un doctor scoțian 

Un sergent 

Un portar 

Un moşneag 

Lady Macbeth 

Lady Macduff 

O doamnă de onoare, a lady-ei Macbeth 

Hecate şi trei vrăjitoare 

Arătări 

Nobili, gentilomi, ofițeri, soldați, ucigaşi, curteni şi 
crainici. 


Acţiunea se petrece în Scoţia şi în Anglia. 

Actul | 
Scena 1 


Un loc pustiu. Tunete şi fulgere. 
Intră trei vrăjitoare". 


Întâia vrăjitoare: 

Când fi-vom iar, tustrele, noi, 
Sub fulger, trăsnete şi-n ploi? 

A doua vrăjitoare: 

Când zurbaua s-a sfârşit 
Cel învins c-a biruit. 

A treia vrăjitoare: 

_ Va fi-nainte de-asfinţit. 

Intâia vrăjitoare: 

In care loc? 
A doua vrăjitoare: 
In bălării. 

217 Prima scenă a piesei, în care apar cele trei vrăjitoare, este 
considerată de unii comentatori ca nefiind datorată lui 
Shakespeare, deoarece nu ar contribui cu nimic la împlinirea 
tragediei care formează obiectul piesei. Ca efect scenic, apariţia 
celor trei vrăjitoare fără îndoială că impresiona în mod deosebit 
spectatorul epocii shakespeariene pregătindu-l pentru 
desfăşurarea unei tragedii dominată de forţe supranaturale, ale 
căror hotărâri se îndeplinesc întocmai până în ultimele momente 
ale tragediei, (v. comentariile). 

Folosirea metrului iambic, constând din patru picioare, este 
întâlnită la Shakespeare ori de câte ori apar fiinţe supranaturale 
ca de exemplu, în unele din replicile lui Puck din Visul unei nopti 
de vară. Acest fapt constituie prin urmare o serioasă indicație că 
dramaturgul ar fi putut adăuga o scenă introductivă ulterior 
scrierii piesei. 

A treia vrăjitoare: 
Pe Macbeth spre-a-l întâlni. 
Întâia vrăjitoare: 
Vin îndată, Cotoşman. 
A doua vrăjitoare: 
Ne-a strigat broscoiul, haidem. 
A treia vrăjitoare: 
Gata, gata! 
Tustrele: 
Ce-i frumos e slut, ce-i slut, frumos”, 
Prin duhori şi pâcle să plutim în sus şi-n jos. 
(les.) 


Scena 2 


O tabără lângă Forres. 
Intră Duncan, Malcolm, Donalbain, Lennox şi suita. 
Intâlnesc un sergent plin de sânge. 


Duncan: 

Cine e omu-acesta plin de sânge?" 

Crestat cum e de răni, s-ar prea putea 
Să ştie despre starea cea mai nouă 
A răzvrătirii. 
Malcolm: 
E sergentul care 
Ca brav şi bun ostaş s-a războit 


218 În textul original: „Fair is foul, and foul is fair”, frază oarecum 
proverbială, întâlnită şi în poemul Faerie Queene al lui Edmund 
Spenser, exprimând existenţa unei situaţii de confuzie şi 
răsturnare a ordinii normale şi a valorilor într-o comunitate 
omenească. 

219 S-a constatat că termenul „sânge” este folosit de peste o sută 
de ori în cuprinsul piesei. 

să nu fiu prins. - Salut, viteaz prieten! 
Dă seama regelui de mersul luptei 
Din care vii. 
Sergentul: 
Era nehotărâtă”“, 
Aşa cum doi înotători sleiţi 
Se prind în braţe şi se stânjenesc. 
Macdonwald cruntul, înrăit rebel, 
Că firea-n el de-aceea viermuit-a 
Cu tot ce-a zămislit mai ticălos, 
Primi-ntăriri din insule, din vest, 
De pedestraşi uşor şi greu armati. 
Zâmbea Fortuna țintei lui drăceşti 
Părând a răzvrătitului muiere. 
Dar în zadar. Căci în disprețul ei, 
Macbeth viteazul, vrednic de-al său nume, 
Cu spada-n vânt de sânge fumegânadă, 
Copil al biruinţii-şi taie drum 
Şi-ntâmpină pe ticălos. 
Nu-i strânge mâna, nu-şi ia bun rămas, 
Ci-l descusu din fălci până-n buric, 
Pe zidul nostru proţăpindu-i capul. 
Duncan: 
O, vrednic văr!?™ Viteaz între viteji! 
Sergentul: 
Dar cum din pragul soarelui răsare, 
Zbucnesc furtuni cu trăsnete şi-urgii, 


220 Stilul replicii sergentului reaminteşte de stilul bombastic al 
actorului recitind, în Hamlet (act. II, sc. 2), uciderea lui Priam de 


către Pyrrhus, fiul lui Ahile, după ce grecii au pătruns în Troia. 


221 Termenul „văr” era folosit într-un sens foarte larg, pentru 
orice fel de rude, în epoca elisabetană. In cazul de faţă însă, regele 
Duncan şi Macbeth sunt veri drepţi, bunicul lor fiind regele 


Malcolm. 

Tot din acest izvor al mântuirii 
Prăpădul se porni. O, rege,-ascultă! 
De-abia-i silise legea şi bravura 
Pe-aceşti pedeştri sprinteni să dea dosul, 
Când regele norveg prinzând prilejul 
Cu spor de oşti şi arme nou călite 
Dă iureş iar. 
Duncan: 
Şi căpitanii noştri, 
Macbeth şi Banquo, s-au temut? 
Sergentul: 
Precum 
Un leu de iepuri, şi de vrăbii - un vultur. 
Erau, spun drept, şi trebui să dau seamă, 
Ca nişte tunuri?” pline vârf cu schijă 
Ce-şi slobozeau de câte două ori 
Lovirile-n vrăjmaş. Vroit-au oare 
Ssă-nalţe-un nou calvar”**, sau să se scalde 
În fumegânde răni? Nici eu nu ştiu. 
Dar mă sfârşesc. Şi rana-mi cere leacuri. 
Duncan: 
La fel de bine-i stau şi răni, şi vorbe: 
Simt izul cinstei-n ele. Îngrijiţi-l. 
(lese sergentul, însoții. Intră Ross.) 
Dar cine vine? 
Malcolm: 


222 Anacronism. În secolul al XI-lea, când a domnit Macbeth (între 
1040-1057) nu existau tunuri. 

223 Aluzie la dealul Golgotha de lingă lerusalim, al cărui nume 
înseamnă în ebraică „locul craniilor” şi care e numit „Dealul 
calvarului” fiind colina pe care a fost răstignit lisus Hristos. 
Sergentul vrea să spună că măcelul a fost atât de cumplit încât din 
craniile răzvrătiţilor s-ar fi putut înălța un alt deal Golgotha. 

Bravul than?“ de Ross. 


Lennox: 
Ce grabă-n ochii lui! Aşa priveşte 
Cel care vine cu ciudate ştiri. 

Ross: 

Trăiască regele! 
Duncan: 

De unde vii, 

Destoinic than? 

Ross: 


Din Fife’, mărite rege, 

De unde-ale Norvegiei drapele 
Se-nalţă-n cer, frig adiind spre-ai noştri. 
Chiar craiul lor, cu oşti cumplit de mari 

Şi sprijinit de-acel mişelnic than 

De Cawdor, trădătorul, dă năvală. 
Dar mirele Bellonei“**, în armură 
L-înfruntă-n luptă dreaptă piept la piept 
Şi fier în contra fierului rebel 
Îi frânge-avântul, şi-n sfârşit izbânda 
A noastră este! 
Duncan: 
Sfântă bucurie! 
Ross: 
Deci Sweno, azi, norvegul crai, vrea pace. 
Nu l-am lăsat nici să-şi îngroape morţii 


224 Rang nobiliar în Scoţia desemnând un şef de clan (trib) care în 
această calitate era şi baron al regelui. 

225 Comitat în estul Scoției. 

226 Metaforă folosită pentru Macbeth, considerat egalul Bellonei, 
zeiţa războiului la romani, - sora sau soţia lui Marte. Preoţii 
Bellonei îşi făceau răni pe braţe şi picioare când aduceau sacrificii 


zeiţei. 

Pân' n-a plătit, pe insula Saint Colme”, 
Despăgubire zece mii de taleri““. 
Duncan: 
lar thanul Cawdor n-o să mai mă-nşele 
În ce-am mai sfânt. Mergi, morţii dă-l îndată 
Şi-n fostu-i rang, tu pe Macbeth l-arată. 
Ross: 
Voi împlini poruncile ce-ai dat. 
Duncan: 
Ce pierde el, Macbeth a câştigat. 
(les.) 


Scena 3 


Un câmp pustiu lângă Forres. 
Intră cele trei vrăjitoare. 


Întâia vrăjitoare: 
Pe unde-ai fost, surato??” 


227 Insula Saint Colme's Inch, numită acum Inchcomb, se află în 
estuarul râului Forth, în apropiere de Edimburgh. Cuvântul „inch” 
ar însemna în limba Erse (irlandeză) „o insulă mică”. 

228 In original e folosit termenul „dollar”, monedă creată abia în 
1518, aproape cinci sute de ani mai târziu. Anacronism. 

229 Vrăjitoarele sunt numite de Macbeth şi Banquo „surorile 
fatale” şi considerate creaturi ale Destinului. Când sunt prezente, 
ele se comportă ca nişte bătrâne urâte şi răuvoitoare, aşa cum 
apar în broşurile contemporane descriind procesele vrăjitoarelor. 
Ele deoache porcii, dau boli acelora care le displac şi fac tot felul 
de vrăji. Regele lacob | atrage atenţia asupra pericolului pe care îl 
reprezintă vrăjitoarele în tratatul pe care îl scrie în 1597 intitulat 
Demonologie. Când fusese numai rege al Scoției, s-a descoperit (în 
1591) un complot al vrăjitoarelor care urmăreau să-l omoare. 
Descoperite şi judecate, una dintre ele a mărturisit că împreună cu 
alte două sute de vrăjitoare a făcut o călătorie pe mare, folosind 
ca ambarcaţiuni site pentru cernut făina, (v. comentariile). 

A doua vrăjitoare: 
Porci am tăiat”. 
A treia vrăjitoare: 
Dar tu, soro? 
Întâia vrăjitoare: 
Cu castane-n şorţ, mai ieri, 
Soaţa unui din năieri 
Sta şi clefăia mereu. 
„Dă şi mie!” zicu-i eu. 
„Nrăjitoare, hai, te cară!” 
Mi-a strigat vorba de-ocară 
Scorpia cu târtiţi ghiftuită: 
Soţu-i la Alep“” e dus, 
Căpitan pe Tigruf” pus, 
Mă prefac în şoarec berc?”, 
să-l ajung pe-o sită-ncerc””. 
Mă strecor pe punte-n jos 


230 Un document, al timpului menţionează faptul că o vrăjitoare, 
ducându-se la un fermier în chip de cerşetoare, nu a căpătat nimic 
de la el. Curând după plecarea ei, fermierului i s-au îmbolnăvit şi 
au murit douăzeci de porci. 

231 Oraş în nord-vestul Siriei. 

232 Nume obişnuit dat corăbiilor în vremea lui Shakespeare. 
Documentele timpului menţionează o corabie numită Tigrul, care, 
în anul 1606, a făcut o călătorie în care era cât pe ce să 
naufragieze. Chiar dacă în 1606 piesa Macbeth era deja scrisă, 
călătoria plină de peripeții a corăbiei ar fi putut determina 
introducerea ulterioară a numelui acesteia în piesă pentru 
impresionarea spectatorilor, (Cf. A douăsprezecea noapte, V, 1). 
233 Vrăjitoarele, aveau puterea să-şi ia înfăţişarea oricărui animal 
ar fi dorit, dar fără coada respectivă. 

234 Se credea că vrăjitoarele pot pluti pe mări, chiar în timp de 
furtună, într-o sită sau pe o scoică sau coajă de ou. 

Nu rezultă însă de nicăieri că, în timp ce reda credinţa populară 
privitoare la vrăjitoare şi vrăjitorie - probabil spre a fi şi pe placul 
regelui lacob |, Shakespeare ar fi crezut el însuşi în puterea 
vrăjitoarelor, (v. comentariile). 

Şi mă pun pe ros, pe ros. 
A doua vrăjitoare: 
lo-ţi dau un vânt”. 
Întâia vrăjitoare: 
Ce bun cuvânt! 
A treia vrăjitoare: 
Şi-ţi fac şi eu parte. 
Întâia vrăjitoare: 
Celelalte-s ale mele, 
Ori pe unde suflă ele, 
Şi limanurile toate 
Cu pătratele-nsomnate, 
Pe-a corăbiilor carte”. 
ŢI-l usuc ca pe-un uluc, 
Nici în noapte; nici în zi, 
Peste-a genelor perdele 
Somnul nu-i va mai pluti 
Ca un făcător de rele, 
Va trăi. Bolnav, sfrijit““ 


235 Vrăjitoarele stăpâneau şi vânturile, pe care le puteau vinde 
marinarilor. 

Însuşi regele lacob I crezuse că furtunile repetate, pe care le-a 
întâlnit pe mare, în călătoria sa spre Danemarca pentru a se 
căsători cu o principesă daneză, se datoraseră vrăjitoarelor. 

236 Referire la un carton rotund, numit „cadranul corăbierului”, pe 
care erau notate 32 de puncte cardinale pentru busola corăbiei; de 
unde numele busolei însăşi. 

237 Unii comentatori ai textului piesei Macbeth sunt de părere că 
spusele vrăjitoarelor constituie o confirmare a practicilor 
vrăjitoreşti în legătură cu conspirația unor nobili scoțieni urmărind 
uciderea regelui Malcolm Duff, unchiul regelui Duncan. Conspirația 
fiind descoperită, conspiratorii au fost executaţi, cu ocazia 
judecării lor, dându-se, pe larg, în vileag toate practicile 
vrăjitoreşti. Între altele, se modelau corpuri omeneşti din ceară, 
fiind apoi înţepate cu ace sau topite pe încetul în faţa unui foc mic. 
Cel împotriva căruia se făcea vraja urma să moară cu încetul, (v. 

Săptămâni de nou’ ori nouă, 
Să-i tot fulgere, să-l plouă, 
Nenecat, dar hărțuit. 
Haide, ghici, ce-am eu aici? 
A doua vrăjitoare: 
Să văd, să văd! 
Întâia vrăjitoare: 
_E un deget de cârmaci 
inecat în drum spre casă. 
(Se aude toba.) 
A treia vrăjitoare: 
l-auzi toba bate-acum 
Că Macbeth vine pe drum. 
Toate: 
Mână-n mână trei surori, 
Crainice şi ursitori, 
Ce se vântură prin toate 
Ţările şi mările 
Târcolind cărările, 
Trei ori mie, trei ori ţie, 
Şi iar trei, nouă să fie”, 
Gata, vraja e-nchegată. 
(Intră Macbeth şi Banquo.) 
Macbeth: 
Ce tristă şi ce mândră zi-ntre toate!“ 
Banquo: 


comentariile). 

238 Cifra trei şi multipli ale acesteia erau considerate cifre servind 
practicilor vrăjitoreşti. 

239 In original, Macbeth repetă cuvintele vrăjitoarelor, cu care se 
încheie scena |, aici cu sensul că, în momentul respectiv, vremea 
se arăta foarte schimbătoare: când frumoasă, când rea. Faptul e 
pus în legătură cu apariţia vrăjitoarelor, care sunt însoţite de 
furtună ori de câte ori apar undeva. 

Departe-i pân’ la Forres?” Cine sunt 
Aceste iezme stranii-n portul lor 
De parcă nu-s făpturi de pe pământ 
Şi totuşi sunt? Trăiţi? Sunteţi ceva 
Ce poate fi-ntrebat de către om? 
Imi pare că-nţelegeţi. Fiecare 
Şi-a dus în dreptul buzelor zbârcite 
Un deget descărnat. Păreţi femei: 
Dar după barbă, nu prea-mi vine-a crede. 
Macbeth: 
Vorbiţi-mi de puteţi: voi cine sunteţi? 
Întâia vrăjitoare: 
Macbeth, mărire ţie, than de Glamis! 
A doua vrăjitoare: 
Macbeth, mărire ţie, than de Cawdor! 
A treia vrăjitoare: 
Mărire ţie, care vei fi rege! 
Banquo: 
De ce tresari, stăpâne, şi te sperii 
De lucruri care-atât de bine-ţi sună? 
Pe sfântul adevăr: sunteţi năluci, 
Sau tocmai ce păreţi a fi? Slăviţi 
Pe-al meu tovarăş nobil, prevestindu-i 
Noi trepte-nalte şi nădejdi regeşti 
Că-i uluit; iar mie nu-mi vorbiţi. 
Dar dacă ştiţi citi-n sămânţa vremii, 
Spunând ce bob dă rod, ce bob e sterp, 
Vorbiţi-mi: nu cerşesc hatârul vostru 
Şi nici de ura voastră nu mă tem. 
Întâia vrăjitoare: 
Slavă! 
A doua vrăjitoare: 


240 Localitate lângă care se afla palatul regelui Duncan. 

Slavă! 
A treia vrăjitoare: 
Slavă! 
Întâia vrăjitoare: 
Mai mic decât Macbeth, mai mare totuşi! 
A doua vrăjitoare: 
Mai fericit, dar nu cu-atât noroc! 
A treia vrăjitoare: 
Părinte-al unor regi, dar rege nu! 
Macbeth şi Banquo, slavă vouă! 
Întâia vrăjitoare: 
Mărire vouă, Banquo şi Macbeth! 
Macbeth: 
Mai staţi, obscure-oracole, şi-mi spuneţi: 
Murind Sinel““', sunt than de Glamis, ştiu! 
De Cawdor însă, cum? E-n viaţă Cawdor, 
Şi-i merge-n plin. lar să fiu rege, eu, 
Nu-i de crezut, cum nici „de Cawdor” nu-i. 
De unde-aveţi ciudatele vestiri?** 
De ce cu o profetică-nchinare, 
Pe-acest câmp ars şi plin de bălării 
Ne-opriţi din drum? Vorbiţi-mi, vă conjur! 
(Vrăjitoarele pier.) 
Banquo: 
Ca marea-nalță aburi şi pământul. 
lar ele, aburi sunt. Unde-au pierit? 
Macbeth: 
În aer! Ca suflarea-n vânt s-a dus 


241 Tatăl lui Macbeth. 


242 Sprijinul pe care Cawdor îl acordase norvegienilor invadatori a 
devenit cunoscut numai după bătălia care a avut loc; prin urmare 
faptul nu fusese încă adus la cunoştinţa regelui Duncan. Cu atât 
mai puţin avusese regele timp să-i acorde titlul de „than de 


Cawdor” lui Macbeth. 

Părelnicul lor trup. De-ar mai fi stat! 
Banquo: 
Dar fost-au ele-aievea, cum vorbim, 
Sau am mâncat din rădăcina rea 
Ce mintea ţi-o-nrobeşte? 


Macbeth: 
Copiii tăi să fie regi! 
Banquo: 
Tu, rege! 
Macbeth: 


Au zis şi than de Cawdor! Nu-i aşa? 
Banquo: 
Întocmai, într-un glas. Dar cine vine? 
(Intră Ross şi Angus.) 
Ross: 
Macbeth, a biruinţii tale veste 
L-a fericit pe rege. Şi citind 
De vajnica ta faptă cu rebelii““, 
Uimirea şi-ncântarea se-ntreceau 
În sinea lui să ţi se dăruiască. 
Nedumerit şi perindând în minte 
Sfârşitul bătăliei, el te află 
Printre norvegii dârji, nenfricoşat 
De straniile chipuri ale morţii 
Pe care tu însuţi le ciopleai cu spada. 
Ca grindina de-ades soseau ştafete 
Purtând cu ele proslăvirea ta 
În lupta grea de apărare-a ţării 


243 Ross se referă la amândouă victoriile lui Macbeth fiindcă, dacă 
în prima bătălie l-a învins pe răzvrătitul Macdonwald, în cea de a 
doua bătălie, cu norvegienii, aceştia erau sprijiniți pe ascuns de un 
alt răzvrătit, Cawdor, aşa că ambele victorii au fost împotriva unor 
răzvrătiți. Macdonwald se servise şi de mercenari irlandezi, (v. 
nota 98). 

Şi-n faţă i-o puneau. 
Angus: 
Suntem trimişi 
De-al nostru domn şi rege-a-ţi mulţumi 
Şi doar să te-nsoţim-naintea sa, 
Dar nu să-ţi răsplătim. 
Ross: 
Şi-n semn de şi mai mari cinstiri, din parte-i 
Rugatu-m-a să-ţi spun: eşti than de Cawdor. 
Slăvit fii-n noul rang, preavrednic than: 
Al tău să fie! 
Banquo: 
Cum? Nu minte dracul? 
Macbeth: 
Dar than-ul n-a murit. De ce să-mbrac 
Veşminte de-mprumut? 
Angus: 
Da, n-a murit 
Cel care than a fost, dar viața lui 
E sub osândă grea şi-i drept s-o piardă. 
A uneltit cumva cu cei din nord, 
Sau pe rebeli i-a sprijinit pe-ascuns, 
În fel şi chip, lucrând pe două căi 
La nimicirea ţării? Nu pot şti. 
Dar dovedită şi mărturisită 
Trădarea lui l-a prăbuşit. 
Macbeth (aparte): 
... Şi Glamis, 
Şi than de Cawdor. Şi de-abia urmează 
Ce-i mai măreț. 
(Către Ross şi Angus): 
Vă mulţumesc de trudă. 
(Către Banquo): 


~ 375 — 


Opere Complete Volumul 7 
Nu crezi acum că-ţi vor îi regi copiii 
Când cele ce m-au înălţat de Cawdor 
Le-au profeţit şi lor? 
Banquo: 
Crezând orbește, 
Poţi să te-aprinzi şi să râvneşti la tron - 
De ce doar than de Cawdor? E ciudat! 
Ades ai beznei soli, ca să ne piardă 
Grăiesc cinstit, ne farmec' cu nimicuri 
Ducându-ne spre cel mai greu păcat... 
O vorbă, verii mei! 
Macbeth (aparte): 
Preziceri două 
S-au şi-mplinit ca norocos prolog 
Al piesei cu subiect împărătesc. 
(Către Ross şi Angus): 
- Vă sunt îndatorat, cinstite feţe. 
(Aparte): 
Acest îndemn de dincolo de fire 
Nu poate fi nici rău, nici bun. De-i rău, 
De ce mi-e dat zălog de biruinţă 
Un adevăr dintru-nceput? Sunt Cawdor. 
lar dacă-i bun, de ce mă-mbie-un gând 
De-al cărui chip“ mi se zburleşte părul 
lar inima vitează-mi bate-n piept 
Înnebunită? Groaza unei clipe 
Mai mică e decât a-nchipuirii, 
lar mintea-n care-omoru-i doar un gând 
Îmi zguduie-ntr-atât făptura toată 
Că simţu-i năpădit de bănuieli 
Şi este-aievea numai ce nu este. 
Banquo: 


244 Macbeth are viziunea uciderii lui Duncan. 

Priviţi-l cât s-a-ndepărtat de noi... 
Macbeth (aparte): 
Când soarta mă vrea rege, soarta poate 
să mă-ncunune fără să mă mişc. 
Banquo: 
Cinstirile ce-l copleşesc îi stau 
Ca straie noi, ce nu se dau pe trup 
Decât cu ajutorul folosinţii. 
Macbeth (aparte): 
Ce-o fi să fie! Timp şi ceas deodată 
Se duc cu ziua cea mai nendurată! 
Banquo: 
Viteaz Macbeth, suntem l-a ta poruncă. 
Macbeth: 
Mă frământau în gând uitate lucruri - 
lertare! Truda voastră, domnii mei, 
Stă scrisă-aici şi-ntorc o filă zilnic 
S-o recitesc. Spre rege-acum! 
(Către Banquo): 
Să cugeţi 
La ce ni s-a-ntâmplat. lar când răstimpul 
Le va fi cântărit, să stăm de vorbă, 
Intr-un răgaz, cu sufletul deschis. 
Banquo: 
Bun, bucuros. 
Macbeth: 
Destul acum! Să mergem! 
(les.) 


Scena 4 

La Forres. Încăpere în palat. 
Intră Duncan, Malcolm, Donalbain, Lennox şi suita. 


Duncan: 
Şi-a ispăşit osânda morţii Cawdor? 
Şi tot nu s-au întors trimişii mei? 
Malcolm: 
Nu încă, Sire. Dar am stat de vorbă 
Cu unul care l-a văzut murind”. 
Mi-a spus că şi-a mărturisit trădarea, 
Cerând iertare Înălţimii Tale 
Şi dând dovezi de-adâncă pocăință. 
Nimic în viaţă nu i-a stat mai bine 
Ca felul cum s-a lepădat de ea 
Şi a murit parcă-nvăţat să moară, 
Ca unul ce-şi aruncă darul vieţii 
Ca pe-un nimic... 
Duncan: 
Nu-i meşter pe-astă lume 
A minţii taină-n chipuri s-o citească. 
A fost un than în care mi-am fost pus 
Încrederea mea toată. 
(Intră Macbeth, Banquo, Ross şi Angus.) 
Vrednic văr! 
Păcatul nerecunoştinţei mele 
M-apasă greu şi-acum. M-ai depăşit 


245 Descrierea morţii lui Cawdor seamănă foarte mult cu aceea a 


contelui Essex, executat pentru trădare nu mult înainte de 
moartea reginei Elizabeta. Shakespeare ar fi vrut în acest mod să-i 
aducă un omagiu lui Essex, pe care îl simpatiza. Părerea aceasta, 
a unora dintre comentatorii piesei, este însă puţin fondată 
deoarece Cawdor era un trădător, pe când Shakespeare nu-l 
considera pe Essex ca atare. 

Atât de mult că nu te poate-ajunge 
A răsplătirii ageră aripă. 
De ce nu-ţi este meritul mai mic 
să pot şi mulţumi şi răsplăti? 
Tot ce-ţi mai spun e doar că-ţi datoresc 
Cu mult mai mult decât pot să-ţi plătesc. 
Macbeth: 
Credinţa şi-ascultarea ce-ţi închin 
Prin chiar plinirea lor sunt răsplătite, 
lar partea ta-i să iei ce-ţi datorăm. 
Sunt datorii, copii şi servi şi ţării 
Şi-ai tronului, şi-şi fac doar slujba lor, 
Când întru cinstea şi iubirea ta 
Sunt gata la orice. 
Duncan: 
Bine-ai venit! 
Eu te-am sădit şi-am să te-ajut să creşti 
Mai falnic încă. Meritul tău, Banquo, 
Nu-i mai prejos, iar tot ce-ai săvârşit 
Cuvine-se a fi ştiut. Mă lasă 
La pieptu-mi să te strâng. 
Banquo: 
Şi-al tău e rodul 
De-oi creşte-acolo. 
Duncan: 
Marea-mi bucurie 
Încearcă-n dezmăţata-i revărsare 
În lacrimile jalei să se-ascundă. 
Voi fiii, rude, thani, măriri din preajmă-mi, 
Aflaţi că las urmaş la tron pe Malcolm, 
Întâiul meu născut şi că-l numesc 
De-aci-nainte Prinţ de Cumberland”. 


246 Tronul Scoției nu era ereditar în vremea lui Macbeth. Când 

Dar nu-l îmbracă doar pe el cinstirea, 
Ci semne de nobleţă, ca luceferi 
Vor străluci pe pieptul celor vrednici. 
Spre Inverness! Şi să legăm acolo 
Mai strâns prietenia dintre noi. 
Macbeth: 
Când nu ţi-o-nchin, odihna mea e trudă! 
Deci crainic vreau să-ţi fiu, să-ncânt auzul 
Soţiei mele cu sosirea ta. 
Îngăduie-mi să plec. 
Duncan: 
O, Cawdor vrednic! 
Macbeth (aparte): 
Un Cumberland e-un prag într-adevăr 
De care sau mă-mpiedic, sau îl săr! 
Îmi stă în drum. V-ascundeţi focul, stele”, 
Nu luminaţi în bezna poftei mele, 
Ce face braţul, ochiul să nu ştie: 
S-ar îngrozi văzând ce va să fie! 
(lese.) 
Duncan: 
Aşa e, Banquo! El e mult viteaz, 
Şi proslăvirea lui e un ospăț! 


regele îşi desemna, fiind încă în viaţă, succesorul, ceea ce se 
întâmpla deseori, acestuia i se acorda imediat titlul de Prinţ de 
Cumberland, ţinut aparţinând regelui Angliei, dat ca feudă regelui 
Scoției, care accepta astfel să devină vasalul regelui englez. In 
mod asemănător, în Anglia, titlul de Prinţ de Wales desemnează pe 
moştenitorul prezumtiv al tronului. Dar prin acordarea de către 
Duncan a titlului de Prinţ de Cumberland fiului său Malcolm, 
Macbeth vede apărându-i o piedică serioasă în realizarea visului 
său ambițios de a deveni regele Scoției, aşa că îşi propune să 
acţioneze repede. 

247 Macbeth se adresează stelelor fiindcă uciderea lui Duncan nu 
va putea avea loc decât noaptea. 

Să mergem după el - în zelul lui 
S-a dus în grabă ca o gazdă bună 
Să pregătească-ntâmpinarea noastră. 
E-o rudă fără seamăn! 
(Trompete. les.) 


Scena 5 


Inverness. Cameră în castelul lui Macbeth. 
Intră /ady Macbeth citind o scrisoare?*. 


Lady Macbeth: „Mi-au ieşit în cale în ziua biruinței 
și m-am încredințat prin cele mai neindoioase 
dovezi că au mai multă ştiinţă decât muritorii de 
rând. Pe când ardeam de dorința de a le întreba mai 
departe, s-au făcut deodată una cu văzduhul în care 
au pierit. Stăteam uluit şi mă minunam, şi iată că 
sosesc trimişii regelui, care mi se închină zicându-mi 
«Than de Cawdor», cu care nume mă întâmpinaseră 
şi cele trei surori proroace, mai înainte, salutându- 
mă pentru vremea ce va să vie: «Slavă ţie, tu care 
vei fi rege!» Am crezut nimerit să-ți împărtăşesc 
acestea, scumpă tovarăşă a măririi mele, ca să nu fii 
lipsită de partea ta de bucurie, neştiind de mărirea 
care-ţi este făgăduită. Păstreaz-o în taina inimii tale, 
şi rămâi cu bine.” 

Eşti Glamis, eşti şi Cawdor. Şi vei fi 
Tot ce ţi-e dat. Dar firea ta-i prea plină 
De laptele-omeneştii duioşii-“*, 
248 Faptul că Macbeth îi scrie lady-ei Macbeth despre întâlnirea sa 
cu vrăjitoarele arată cât este de impresionat de proorocirea ce i s- 
a făcut. 


249 Nu avem nicăieri, în tot cuprinsul piesei, niciun exemplu de 
duioşie sau purtare binevoitoare din partea lui Macbeth. 

S-aleagă drumul care-i cel mai scurt. 
Mă tem de ea. Mărire vrei. Ai râvnă, 
Dar n-ai şi nendurarea ce-o-nsoţeştc. 
Ce vrei mai aprig, vrei pe sfinte căi, 
N-ai vrea să-nşeli“”, dar ceri câştig nedrept, 
lar ce râvneşti îţi strigă, vrednic Glamis: 
„Aşa să faci de vrei să-l dobândeşti”, 
Şi-i tocmai ce te temi a-nfăptui 
Şi-ai cam dori să nu se facă. Vino. 
Să-ţi torn voinţa mea-n auz, să biciui 
Cu grai de foc tot ce te-ndepărtează 
De cercul de-aur, cel cu care soarta 
Şi-un ajutor de dincolo de fire 
Se pare că te-au şi încoronat””. 
(Intră un crainic.) 
Ce veşti aduci? 
Crainicul: 
La noapte vine Duncan! 
Lady Macbeth: 
Ai-nnebunit? Stăpânul nu-i cu el? 
Şi chiar aşa, nu mi-ar fi scris el oare 
Să pregătesc primirea? 
Crainicul: 
Mă iertaţi, 
Dar e adevărat. Soseşte than-ul, 
l-a luat-o înainte un ortac 
Abia putând cu sufletul la gură, 


250 Din spusele lady-ei Macbeth rezultă că Macbeth nu este un om 
lipsit de scrupule şi că ar vrea să-şi atingă scopul, deşi nedrept, pe 
alte căi şi nu pe calea crimei. 

251 Cronicarul Holinshed nu menţionează că lady Macbeth ar fi 
fost părtaşă la comiterea crimei. El menţionează numai că l-a 
îndemnat foarte stăruitor să-l omoare pe Duncan, deoarece era o 
femeie ambițioasă şi dorea mult să se numească regină. 

S-aducă vestea. 
Lady Macbeth: 
Mergi şi-l îngrijeşte. 
(Crainicul iese.) 
E-o veste mare! A răguşit şi corbul 
Ce croncăne sosirea-ntr-un ceas rău” 
A regelui sub zidurile noastre. 
Voi, duhuri ce daţi gânduri ucigaşe, 
Stârpiţi femeia-n mine şi turnaţi-mi 
Din creştet până-n tălpi cruzime oarbă. 
Vârtos să-mi fie sângele, căinţa 
Nu-şi afle-n el nici loc, nici drum; iar mila 
să nu-mi clintească, călcând pragul firii, 
Cumplitul ţel, ca nu cumva să preget 
Trecând la faptă. Voi, ai crimei sfetnici, 
Luaţi la sânu-mi fiere-n loc de lapte 
Oriunde-n nevăzuta-vă-nchegare 
La silnicia firii privegheaţi. 
Tu-mbracă-te-n al iadului fum negru 
Şi vino, deasă noapte, să nu vadă 
Pumnalul meu tăios“” ce rană face, 


252 Corbii sunt prevestitori de rele; Duncan soseşte aşadar la 
castelul lui Macbeth într-o atmosferă sinistră. Şi în folclorul 
românesc întâlnim „corbii croncănesc a cobe”. 

Reginald Scot, în Discovery of Witchcraft (Dezvăluirea 
vrăjitoriei, 1584) scria: „Corbul e un sol permanent al durerii şi 
nenorocirilor”. 

O referire asemănătoare întâlnim şi în Othello (IV, 1) „Dă roată, 
ca un corb care cobeşte, pe-o casă de ciumați”. 

253 Cuvintele lady-ei Macbeth arată că e hotărâtă să-l omoare ea 
pe Duncan, dacă Macbeth ar şovăi să săvârşească el fapta din 
cauza firii sale incapabile să facă vreun rău cuiva sau a scrupulelor 
sale. De altfel, după cum spune în act. Il, sc. 2, l-ar fi omorât ea 
însăşi pe Duncan, dacă nu ar fi semănat, când dormea, cu tatăl ei. 
Stăruinţa pentru îndeplinirea hotărârii lady-ei Macbeth de a-l ucide 
pe regele Duncan s-ar explica, probabil, nu numai din dorinţa 


~ 383 ~ 


Opere Complete Volumul 7 
Şi nici, pândind prin văl de bezne, cerul 
Să-mi strige: Stai! 
(Intră Macbeth.) 
Tu, Glamis, Cawdor vrednic! 
Ursit să fii mai sus decât ce eşti, 
Răvaşul tău departe m-a purtat 
De oarba zi de azi şi-n astă clipă 
Simt tot ce va să fie. 


Macbeth: 
Mult iubito! 
La noapte vine Duncan! 
Lady Macbeth: 
Şi când pleacă? 
Macbeth: 
Pe mâine-ar vrea. 

Lady Macbeth: 


O, soarele nicicând 
Această zi de mâine n-o s-o vadă! 
Stăpâne, chipul tău e-o carte-n care 
Ciudate lucruri poate-un om citi 
Când vrei să-nşeli o lume, fii ca lumea, 
Cu bun venit pe buze şi-n priviri 
să fii ca floarea fără de prihană, 
Dar fii şi-aspida cuibărită-ntr-însa. 
să ne-ngrijim acum de cel ce vine 
Şi las’ pe mine-isprava acestei nopţi. 
Ea, nopţi şi zile-n şir, ce vor săvie, 
Ne-aduce-n plin putere şi domnie. 
Macbeth: 


arzătoare ca soţul ei şi ea să ajungă rege şi regină, dar şi din ura 
pe care o nutreşte pentru Duncan din cauza executării, pentru 
trădare, a primului ei soţ, fapt care nu e menţionat, de altfel, în 
piesa de faţă. 

Mai stăm de vorbă, noi... 
Lady Macbeth: 
Şi fruntea sus! 
Că-i primejdios s-arăţi pe gânduri dus. 
lar iestul... Am eu grijă! 
(les.) 


Scena 6 


În faţa castelului lui Macbeth. Oboiuri şi facle. 
Intră Duncan, Malcolm, Donalbain, Banquo, 
Lennox, 
Macduff, Ross, Angus Şi curtenii. 


Duncan: 
Frumos e aşezat acest castel, 
lar aerul, frumos şi lin, ne-mbie 
Molatecele simţuri””. 
Banquo: 


Şi lăstunul, 

Al verii oaspe, găzduit în temple, 
Prin cuibul său plăpând ne dovedeşte 
Că răsuflarea cerului îşi lasă 
Mireasma ei cu drag pe-aceste locuri; 
Că nu-i ungher, nici streaşină, nici boltă 
Să nu-şi atârne pasărea aceasta 
Culcuşul ei şi spornicul ei leagăn. 
Oriunde ea se-aşează şi sporeşte 


254 Un exemplu de ironie de situaţie: Duncan laudă castelul unde 
îşi va, găsi un sfârşit tragic. Tot ca o ironie de situaţie apare, mai 
departe, folosirea de către Duncan a termenilor: „gazdă” şi 
„oaspete”, referindu-se la calitatea de gazdă a lady-ei Macbeth, 
care implica obligaţia ei şi a lui Macbeth de a-şi ocroti oaspetele de 


orice rele. 

Am luat aminte, aeru-i mai molcom. 
(Intră lady Macbeth.) 
Duncan: 
O, iată şi cinstita noastră gazdă! - 
Ades iubirea care ne-nsoţeşte 
Povară e, dar ea fiind iubire 
Îi mulţumim. Tu Domnului te roagă 
Să fim iertaţi de osteneala ta 
Şi să ne-ajute, pentru supărare. 
Lady Macbeth: 
În slujba noastră de-aş sluji-ndoit, 
Şi iar de câte două ori în toate, 
Şi tot ar fi un lucru de nimic 
Pe lângă-nalta, fără seamăn cinste 
Prin care-ai copleşit a noastră casă. 
Deci pentru vechile dregătorii 
Şi cele noi, acum adăogite, 
Suntem datornicii Măriei-Tale 
Cu rugăciuni”. 
Duncan: 
Dar than-ul Cawdor unde-i? 
L-am urmărit cu gând să-i iau-nainte, 
Da-i călăreț grozav, şi-mpintenat 
De dorul său, el s-a văzut acasă 
'Naintea mea. O, nobila mea gazdă, 
La noapte-ţi voi fi oaspe. 
Lady Macbeth: 
Servii tăi 
Ţin tot ce au, şi viaţa şi pe-ai lor 
Din bunăvoia regelui, şi-s gata 
Să-i dea ce este-al său. 


255 În sensul notei precedente, gazdele au datoria să facă şi 
rugăciuni pentru siguranţa oaspetelui lor. 

Duncan: 
Dă-mi mâna, 
Să mergem la stăpânul casei. Drag mi-i 
Şi nu voi conteni să-l ocrotesc, 
Cu voia ta, stăpână. 
(les.) 


Scena 7 


O sală în castelul lui Macbeth. Oboiuri şi facle. 
Intră un stolnic şi slujitori cu tăvi şi străbat scena. 
Intră Macbeth. 


Macbeth: 

De s-ar sfârşit de tot, când s-a făcut, 
Mai bine-i cât mai grabnic să se facă... 
De-ar fi scutit omorul de urmări 
Şi, săvârşit, izbânda şi-ar păstra-o; 
De-ar fi această lovitură totul, 
Şi-aici i-ar fi-nceputul şi-ncheierea, 
Atunci pe-acest liman şi vad al vremii 
Mi-aş pune-n joc şi viaţa de apoi, 
Dar pricini de-astea-s judecate-aci. 
Noi dăm doar sângeroase-nvăţături 
Ce se rentorc, ştiute, să lovească 
Pe-nvăţător. Dreptatea asta oarbă 
Fiertura cupei noastre de otravă 
Ne-o duce chiar la buze. El e-aici 
Ferit de două ori, că-i sunt supus 
Şi-i sunt şi rudă: două mari temeiuri 
În contra faptei. Şi fiindu-i gazdă, 
Să-i apăr, trebui’, pragul de tâlhari, 
lar nu să scot chiar eu cuțitul. Duncan 

S-a dovedit atât de blând ca rege 
Şi-atât de drept, în naltu-i loc, a fost, 
Că darurile lui ar vesteji 
Ca îngerii cu glasul lor de trâmbiţi 
Păcatul greu al omorârii sale“*. 
lar mila, prunc plăpând şi gol, suit 
Pe-aripi de vifor, heruvim*” călare 
Pe nevăzuţii vijeliei cai, 
Va năluci-n privirea tuturora 
Grozavul fapt ce-neacă-n lacrimi vântul. 
N-am pinteni, deci, să-mi îmboldească gândul, 
Ci râvnă numai, ce se-avântă-n şa 
Şi cade-n gol. 
(Intră lady Macbeth.) 
Cum stăm? Ce veşti aduci? 
Lady Macbeth: 
De ce-ai ieşit? E pe sfârşit cu cina. 
Macbeth: 
De mine n-a-ntrebat? 
Lady Macbeth: 
Nu ştii că da? 
Macbeth: 
Nu mergem mai departe-n treaba asta. 
El m-a cinstit chiar ieri. La mic şi mare 
Mi-am dobândit o faimă făr' de preţ. 
S-o port, se cade,-n strălucirea-i nouă 
Şi nu s-o lepăd prea curând. 
Lady Macbeth: 
Fu beată 
256 Idealizarea lui Duncan nu corespunde relatărilor cronicarului 
Holinshed privind caracterul regelui. 
257 Conform credinţei medievale, heruvimii, - îngeri aparţinând 
celui de-al doilea rang şi imaginaţi ca nişte copii înaripaţi - aveau 
puterea viziunii viitorului. 

Nădejdea-n care te-ai împăunat? 
Şi-a adormit de-atunci? Şi se trezeşte, 
Privind atât de veştedă şi pală 
La ce făcea atât de bucuros? 
Ştiu azi ce preţ să dau pe-a ta iubire, 
Te temi să fii şi-n faptă şi-n virtute 
Acelaşi ca-n dorinţă? Vrei să ai 
Tot ce socoţi a fi podoaba vieţii 
Şi să rămâi mişel în ochii tăi. 
Tinut între „aş vrea” şi „nu-ndrăznesc” 
Întocmai ca motanul din zicală?*. 
Macbeth: 
Dă-mi pace, rogu-te; cutez să fac 
Tot ce e vrednic de-un bărbat. Nu-i om 
Cel ce se-ncumetă mai mult. 
Lady Macbeth: 


r 


Ce fiară 
Te-a-mpins aceste planuri să-mi destăinui? 
Erai un om când cutezai s-o faci, 
lar ca să fii mai mult decât ai fost, 
Cu-atât mai mult va fi să fii un om. 
N-aveai atunci nici timp, nici loc prielnic, 
Dar vreai să ți le faci! Şi când prilejul 
Se-arată de la sine, eşti nevolnic! 
Am alăptat şi ştiu cât de duios 
lubeşti pe pruncul căruia-i dai sânul, 
Dar i-l smulgeam din ştirbele-i gingii 
În clipa chiar când îmi zâmbea-n obraz 
Şi creierii-i zdrobeam, de-aş fi jurat 
258 Referire la un vechi proverb englez, preluat din latina târzie şi 
enunțat ca: „Pisica ar vrea să mănânce peşte dar n-ar vrea să-şi 
ude labele”. Proverbul se întâlneşte şi în limba franceză, dar nu a 


fost luat în engleză din franceză, după cum rezultă din compararea 
izvorului latin cu cele două versiuni sus-menţionate. 

Cum te-ai jurat! 
Macbeth: 
Dacă dăm greş? 
Lady Macbeth: 
Dăm greş! 
Adună-ţi tot curajul într-un gând 
Şi nu dăm greş! Când Duncan va dormi, 
Căci greaua-i zi de drum la somn l-îndeamnă, 
Eu i-ameţesc cei doi străjeri ai săi 
Cu băuturi, într-o aşa măsură 
Că amintirea, paznic minţii, e-abur 
Şi-al gândului locaş, cazan de spirt”. 
lar când în somn porcesc ei zac beţi morţi, 
Ce lucru n-o să fim în stare-a-i face 
Noi amândoi lui Duncan, nepăzitul? 
Ce oare nu putem a pune-n seamă 
Acestor doi bureţi, paznicii săi, 
Şi vina marii noastre fărdelegi 
S-o poarte ei? 
Macbeth: 
să faci numai feciori! 
Că firea ta vitează e menită 
Bărbaţi a plămădi! Când vom mâniji 
Pe cei doi paznici adormiţi, cu sânge, 
Şi de-ale lor pumnale ne-om sluji, 
Au cine nu va crede că făptaşii 


259 Conform anatomiei corpului omenesc, aşa cum era înţeleasă 
în epoca elisabetană, creierul era împărţit în secţiuni, având 
funcțiuni diferite. Secţiunea cea mai de jos era cerebellum în care 
se găsea „memoria” şi unde avea loc înregistrarea faptelor. 
Deasupra acesteia se găsea secţiunea „raţiunii” care analiza 
faptele şi semnala atacurile împotriva fiinţei omului respectiv. 
Emanaţiile, ca un abur, provenind din alcool, în cazul beţiei, 
întunecau mai întâi memoria şi apoi şi raţiunea. 

Au fost chiar ei? 
Lady Macbeth: 
Şi cine-o să cuteze, 

Când jalea şi durerea, ne-om urla-o 

La moartea lui, să creadă altceva? 
Macbeth: 

Sunt hotărât şi tind din răsputeri 
Spre fapta cea cumplită. Vino deci, 
Înşală-ţi lumea, mândră frunte-arată-i 
Şi-un chip viclean s-ascundă cât mai bine 
Ce inima vicleană ştie-n sine. 

(les.) 


Actul Il 
Scena 1 


Inverness. Curtea castelului lui Macbeth. 
Intră Banquo şi Fleance cu un slujitor purtând o 


faclă. 

Banquo: 

O fi târziu, băiete? 
Fleance: 

N-am auzit bătând. Apune luna. 

Banquo: 

E miezul noptii deci. 
Fleance: 

Cred că-i trecut. 

Banquo: 


la-mi spada! 'N cer se fac economii 
Şi-au stins feştilele““. la-l şi pe ăsta. 


260 În original Shakespeare foloseşte cuvântul „lumânări” ca 

(li dă pumnalul.) 
M-apasă-un somn de plumb. N-aş vrea s-adorm. 
Puteri miloase, năbuşiţi în mine 
Ispitele drăceşti, cu care firea 
În clipa de odihnă mă îmbie. 
(Intră Macbeth şi un slujitor cu o faclă.) 
Dă-mi spada. Cine vine? 
Macbeth: 
Un prieten. 
Banquo: 
Cum? Tot nu dormi? Dar regele-i culcat. 
A fost voios nespus. Cu daruri mari 
l-a răsplătit pe slujitorii tăi. 
lar doamnei-tale, nentrecutei gazde, 
I-îmbie acest olmaz?®™. El a-ncheiat 
Nespus de mulțumit. 
Macbeth: 
Luată-n pripă 
Primirea noastră are multe lipsuri; 
De-am fi ştiut, altfel era... 
Banquo: 
Prea bine... 
Ştii, le-am visat pe ursitori azi-noapte... 
Ţi-au spus destul de drept. 
Macbeth: 
Le-am şi uitat 
Când însă vom avea răgaz vreo clipă 
Să mai vorbim de treaba asta, totuşi, 
De nu ţi-e greu. 
metaforă pentru „stele” (ca şi în alte piese, de exemplu, în Romeo 
şi Juliela [III, 5] sau Neguțătorul din Veneţia [V, 1]). 
261 Cronicarul Holinshed menţionează că Regele Duff a oferit un 
dar de preţ gazdei sale Donwald în noaptea când a fost omorât de 
acesta. 

Banquo: 
Oricând binevoieşti. 
Macbeth: 
Ajungi departe dacă ţii cu mine 
La timpul potrivit. 
Banquo: 


O, numai dacă 
Cercând să am mai mult, nu pierd nimic 
Şi-mi ţin şi jurământul de supus”, 
Şi cugetul curat, ţi-ascult povaţa. 
Macbeth: 
Odihnă bună, deci, până atunci. 

Banquo: 

La fel, cu multumiri, domniei-tale! 

(Banquo şi Fleance ies.) 

Macbeth: 

Tu roagă pe stăpâna să sune 
Când cupa-i gata““. Du-te la culcare. 
(Slujitorul iese.) 
Pumnal o fi ceea ce văd în faţă-mi 
Şi-ntors spre mâna mea mânerul său? 
O, vino să te strâng în pumnul meu! 
262 La propunerea lui Macbeth ca să-l sprijine pentru îndeplinirea 
profeţiei vrăjitoarelor că va ajunge rege, Banquo îi făgăduieşte 
sprijinul său cu condiţia ca totul să se petreacă în mod legal. Cum 
tronul Scoției nu era ereditar, putem înţelege că Banquo îl asigură 
că în caz de deschidere a succesiunii la tron, în urma decesului 
natural al regelui el va susţine alegerea lui Macbeth. 

In Cronica sa, Holinshed afirmă totuşi că Banqgno a susţinut 
planul lui Macbeth şi l-a ajutat să ia coroana. Poate pentru că 
Banquo era strămoşul Regelui lacob I, Shakespeare a hotărât să 
nu ţină seama de relatările cronicarului pentru a nu-l indispune pe 
rege, 

263 Inainte de culcare era obiceiul să se bea o băutură numită 
posset, făcută din lapte cald şi vin sau bere şi conţinând mirodenii, 
considerată ca un întăritor împotriva răcelilor. 

Nu eşti al meu, deşi mereu te văd... 
Nu s-ar putea, vedenie fatală, 
Precum te văd, la fel să te şi simt? 
Sau eşti pumnalul doar al minţii mele? 
Năluca unui gând trudit şi-n flăcări? 
Te văd aievea totuşi, ca pe-acesta 
Pe care-acum din teacă-l trag. 
Mi-arăţi şi calea ce mi-am fost ales 
Şi-unealta ce ar fi s-o folosesc. 
Mi-e văzul printre celelalte simţuri 
Cel amăgit, sau el e mai presus? 
Te văd mereu: pe fier şi pe plăsele 
Sunt stropi de sânge-acum, şi nu erau. 
Dar asta nu-i! E fapta sângeroasă 
Ce-n ochii mei ia chip astfel. Acum, 
Pe-o faţă-a lumii firea pare moartă. 
Vis rău înşală somnul sub pologuri. 
Prinos aduc Hecatei pale, vracii, 
Şi-omorul hâd trezit de-al său străjer 
De lupul care-şi urlă paza, iată, 

Cu pas furiş, cu mersul lui Tarquinius*”, 
Spre ţinta sa ca un strigoi se-ndreaptă. 
Pământule, tu trainic şi temeinic, 
să n-auzi paşii mei ce cale iau 
De teamă ca nici pietrele din tine 
Să nu-şi şoptească încotro mă duc, 
să tulbure fiorul crunt al clipei, 


264 În poemul său, Necinstirea Lucreţiei, Shakespeare spune că 
Tarquinius Sextus, fiul regelui Romei Tarquiuius Superbus s-a 
furişat noaptea în locuinţa vărului său, care lipsea din Roma, şi i-a 
necinstit soţia, numită Lucreția. Aceasta, după ce a cerut soţului şi 
tatălui său să o răzbune, s-a sinucis înjunghiindu-se. Pentru a o 
răzbuna, familia Lucreţiei a răsculat poporul care l-a alungat pe 
rege din Roma şi a proclamat cetatea republică în anul 510 î.e.n. 

Atât de potrivit acestor nopţi. 
Dar eu ameninţ, el e încă-n viaţă, 
Pe focul faptei vorba suflă gheaţă. 
(Sunet de clopot.) 
Mă duc, şi-i gata. Clopotul mă cheamă. 
să n-auzi, Duncan! Ceasul care bate 
La cer te-ndeamnă sau în iad te-abate! 
(lese.) 


Scena 2 


Acelaşi loc. 
Intră /ady Macbeth. 


Lady Macbeth: 
Ce i-a-mbătat pe ei mi-a dat curaj, 
lar ce i-a stins m-a-nvăpăiat. Ascultă! 
E bufnița, e clopotarul sorții” 
Ce-şi cântă fiorosul noapte bună. 
El e la lucru. Porţile-s deschise, 
lar pajii lui beţi morţi îi stau de strajă 
Cu sforăieli. Le-am dres cu leacuri vinul, 
Şi-acum se ceartă firea-n ei cu moartea, 
De-s morţi sau vii. 
Macbeth (din culise): 


265 În noaptea dinaintea unei execuţii capitale se trăgea clopotul 
mare de la una din bisericile londoneze numită St. Sepulchre's 
Church, iar la miezul nopţii un temnicer suna dintr-un clopot de 
mână în faţa uşii celulei condamnatului, strigându-i să-şi 
amintească păcatele făptuite. 

Întrucât obiceiul fusese instaurat de curând, şi anume în anul 
1604, în urma unei donaţii făcute de un comerciant, ca şi în alte 
cazuri, Shakespeare transpune în epoci trecute obiceiuri şi situaţii 
din Anglia timpului său. 

Dar cine-i, cine-i? Stai! 
Lady Macbeth: 
Mă tem că s-au trezit şi, vai! Nimic 
Nu s-a făcut. Nu fapta, ci-ncercarea 
Ne-ar pierde! Auzi! Pumnalele sunt gata. 
El le-a găsit. Eu însămi ucideam 
De n-ar fi semănat în somn cu tata. 


Stăpâne! 
(Intră Macbeth.) 
Macbeth: 
S-a făcut! Ai auzit? 
Lady Macbeth: 
Doar greierii** cântând şi plânsul cobei 
Vorbit-ai? 
Macbeth: 
Când? 
Lady Macbeth: 
Acum. 
Macbeth: 
Când coboram? 
Lady Macbeth: 
Da. 
Macbeth: 
Auzi. 


În camera de-a doua cine doarme? 
Lady Macbeth: 
E Donalbain. 
Macbeth (privindu-şi mâinile): 
Privelişte cumplită! 
Lady Macbeth: 
Ce gând smintit: „Privelişte cumplită!” 


266 Ţârâitul greierilor era, în credinţa unora, prevestitor de 
moarte, ca şi ţipătul bufniței (numită aici cobe). 

Macbeth: 
Râdea-n somn unul. Şi-a strigat cellaltul: 
„Tâlharii!” S-au trezit. Stăm şi-ascultam. 
S-au închinat şi-au adormit din nou. 
Lady Macbeth: 
Sunt găzduiţi acolo amândoi. 
Macbeth: 
Strigat-a unul: „Domnul să ne-ajute!” 
„Amin”, cellaltul. Parcă mă vedeau 
Cu mâinile acestea de călău””. 
Eu n-am putut, când groaza le-ascultam, 
Să spun „Amin!”, când spus-au „Doamne-ajută!” 
Lady Macbeth: 
O, nu te frământa atât cu asta! 
Macbeth: 
De ce n-am izbutit să spun „Amin!"? 
Nevoie-aveam de binecuvântare, 
Şi-,„ Amin” m-a gâtuit. 
Lady Macbeth: 
Asemeni fapte 
Te scot din minţi, de le-adânceşti aşa. 
Macbeth: 
Mi s-a părut c-aud un glas strigând: 
„Nu mai dormi! Macbeth ucide somnul”. 
Nevinovatul somn, cel ce desface 


267 Execuţiile capitale erau de o cruzime de neînchipuit în vremea 
lui Shakespeare. Condamnatul era întâi spânzurat. Ajutoarele 
călăului dădeau repede drumul funiei astfel ca osânditul să cadă 
viu pe podeaua eşafodului, unde era imediat spintecat de călău, 
care îi smulgea inima din piept cât mai bătea încă. După aceasta, 
cel executat era decapitat şi tăiat în patru bucăţi, fiecare cu câte 
un membru. Sentința judecătorului suna astfel: „to be hanged, 
drawn and quartered” („să fie spânzurat, spintecat şi împărţit în 
patru”). De aceea călăul avea mâinile mânjite de sângele 
condamnatului. 

Fuiorul încâlcit al grijii - somnul: 
El, moartea vieţii fiecărei zile, 
El, scalda grelei trude şi balsamul 
Durerii sufleteşti, şi-a doua mană 
A marii firi, iar la ospăţul vieţii 
Cel mai de seamă fel. 
Lady Macbeth: 
Ce vrei să zici? 
Macbeth: 
„Nu mai dormi!” striga mereu prin săli. 
„Ucis-a Glamis somnul! Şi de-aceea 
N-o să mai doarmă Cawdor; niciodată 
Macbeth de-aceea nu va mai dormi.” 
Lady Macbeth: 
Dar cine a strigat aşa, de ce 
Puterea mândră-ţi iroseşti, than vrednic, 
Gândind bolnăvicios asupra faptei? 
Te du, ia-ţi apă, spală-ţi de pe mâini 
Spurcatele dovezi. De ce ai luat 
Pumnalele? Acolo-i locul lor. 
'Napoi cu ele! Şi-adormiţii paznici 
Cu sânge mi-i mânjeşti! 
Macbeth: 
Nu mă mai duc! 
Când mă gândesc la ce-am făcut mi-e groază 
Şi nu mai pot să văd. 
Lady Macbeth: 
Nevolnic suflet, 
Să-mi dai pumnalele. Că adormitul 
Şi mortul sunt icoanelor asemeni, 
Şi numai în copilărie ochii 
Se sperie de-un diavol zugrăvit. 
De sângeră, boiesc pe-obraji pe paznici, 


~ 398 ~ 


William Shakespeare 
să pară vina lor. 
(lese. Se aud bătăi.) 
Macbeth: 
Dar unde bate? 
Cu mine ce-i? Tresar la orice zgomot, 
Ce-s mâinile-astea? Ha! Îmi scot şi ochii. 
E-n stare marea lui Neptun să-mi spele 
De sânge mâna? Nu! Ci mâna mea 
Va-mpurpura talazu-i fără număr 
Din verde-n roşu numai prefăcându-l. 
(Reintră lady Macbeth.) 
Lady Macbeth: 
Mi-e mâna ca şi-a ta. Dar mi-e ruşine 
să port un suflet pal. 
(Bătăi în culise.) 
Aud bătând 
În porţi la miazăzi. Să vii-n iatac, 
C-un strop de apă, ne spălăm de faptă. 
E-aşa de-uşor. Dar te-a lăsat curajul. 
(Bătăi în culise.) 
Taci! Bate iar! la-ţi un veşmânt de noapte 
să nu cumva să fim găsiţi de veghe. 
Nu fi atât de jalnic dus pe gânduri. 
Macbeth: 
De n-aş mai şti de-omor şi nici de mine! 
(Bătăi în culise.) 
lar baţi! Îl scoli pe Duncan. O, de-ai face-o! 
(les.) 


Scena 3 


Acelaşi loc. Se aud bătăi în culise. 

Intră portaruf®. 


Portarul: Ăsta, zic şi eu că bate! Dacă portarul 
iadului ar fi un om, i-ar ieşi peri albi tot întorcând 
cheia. 

(Ciocănituri în culise.) 

Poc, poc, poc! Cine-i acolo? În numele lui 
Belzebut, o fi vreun arendaş care s-a spânzurat din 
cauza unui an de belşug”*: ai venit tocmai la vreme 
- numai să fi luat destule batiste cu tine; că aici ai 
să asuzi niţel. 

(Ciocănituri în culise.) 

Poc, poc! În numele altui diavol, cine-i acolo? Pe 
legea mea! O fi vreo cutră care putea să se jure pe 
amândouă talgerele balanței“, unul împotriva 


268 Scena portarului a fost considerată de unii comentatori ai 
piesei ca introdusă pentru a-i da timp lui Macbeth să se spele de 
sânge şi să-şi schimbe hainele. Pe de altă parte, scena face mai 
uşoară tranziţia de la atmosfera de groază creată de uciderea 
regelui Duncan la starea de lucruri normală a restului lumii 
înconjurătoare. 

Scena este totodată ironică prin aceea că portarul se consideră 

portar al iadului fără a şti că îşi merită din plin calitatea în situaţia 
dată când castelul a devenit una cu iadul prin crima comisă. 
269 Aluzie la practica fermierilor de a stoca grâne pentru a le 
putea vinde la preţ de speculă în speranţa unei recolte slabe, în 
anul următor. Prin urmare, o recoltă bogată înseamnă ruinarea 
unui asemenea fermier care îşi investise toţi banii cumpărând 
grâne şi de la alţi fermieri pentru a le specula. 

Recolta anului 1606 a fost o recoltă foarte bogată, având drept 
consecinţă o mare scădere a preţului grânelor şi ruinarea 
speculanţilor. Realitatea unor asemenea situaţii în mediul rural 
este confirmată şi mai târziu de Thomas Hardy, în romanul 
Primarul din Casterbridge (1885), în care fermierul Henchard, 
contând pe o urcare a preţului grânelor, e ruinat din cauza unui an 
cu recoltă bogată. 

270 Aluzie la iezuiţi, susţinători fervenţi ai tezelor catolicismului, 

celuilalt, care a săvârşit destule trădări în numele 
Domnului, dar care tot n-a ajuns în rai, cu toate 
vicleşugurile lui. Hai, intră, taler cu două feţe! 

(Ciocănituri în culise.) 

Poc, poc, poc! Cine-i acolo? O fi, zău, vreun croitor 
englez care vine încoace fiindcă a dosit ceva stofă 
pentru nişte pantaloni  franţuzeşti“'!. Intră, 
croitorule! Aici poţi să-ţi încingi fierul de călcat. 

(Ciocănituri în culise.) 

Poc, poc! Nu conteneşte defel. Cine-i acolo? 
Numai că aici e prea frig ca să fie iadul. Nu mai 
vreau să fac pe portarul iadului. Mi-am închipuit că 
dau drumul câtorva inşi din fiecare breaslă, dintre 
cei care au luat-o pe un drum presărat cu ghiocei, 
spre focul veşnic. 

(Ciocănituri.) 

Indată, îndată! Vă rog să nu-l uitaţi pe portar... 

(Deschide poarta. Intră Macduff şi Lennox.) 

Macduff: Prietene, mi te-ai culcat târziu că tot mai 
zaci şi acum? 

Portarul: Zău, domnule, c-am chefuit pân' ce 
cocoşul a cântat a doua oară! Şi băutura, domnule, 
stârneşte trei lucruri. 

Macduff: Şi care anume trei lucruri le stârneşte 
băutura? 

Portarul: Apoi, domnule, nasul roşu, somnul şi 
udul. Desfrâul, domnule, îl şi stârneşte, dar şi îl 
stinghereşte. Trezeşte pofta, dar te împiedică la 
faptă. De aceea se poate zice că băutura multă se 
pe care protestanții englezi îi considerau cei mai mari duşmani ai 
protestantismului. 

271 Pantalonii numiţi „franţuzeşti” erau foarte strâmţi. Aluzia este 


prin urmare la croitorii care se pricepeau cum să fure chiar şi din 
puţina stofă necesară unor pantaloni strâmţi franţuzeşti. 

poartă cam în doi peri cu crailâcul... Îl face şi îl 
desface, îi dă ghies şi-l ţine locului, îl îmbărbătează 
şi-l vlăguieşte... Îl face să se aţie şi să nu se aţie... 
şi, în cele din urmă, îl prinde în mreaja somnului, şi-l 
lasă baltă, făcându-l de ocară. 

Macduff: Dacă nu mă înşel, băutura te-a cam făcut 
de ocară azi-noapte. 

Portarul: Chiar aşa, domnule! M-a luat de gât, dar 
i-am plătit pentru ocara asta; socot că fiind mai tare 
decât ea, deşi o vreme mi se lăsase în picioare, tot 
am găsit eu un şiretlic s-o dau afară. 

Macduff: 

Stăpânul tău s-a deşteptat? 

(Intră Macbeth.) 

Bătaia noastră l-a trezit din somn. 

Lennox: 

Salut, mărite domn! 


Macbeth: 
Cu bine vouă! 
Macduff: 
O, thane, regele e treaz? 
Macbeth: 
Nu încă. 
Macduff: 


Mi-a poruncit să vin la el devreme. 
Mă tem că e târziu. 
Macbeth: 
Te duc la el. 
Macduff: 
Te osteneşti cu drag, dar te-osteneşti. 

Macbeth: 

Muncind cu drag, ai leacul ostenelii. 

Aici e uşa. 

Macduff: 
Trebuie să intru, 

E slujba mea anume. 
(lese.) 
Lennox: 

Şi pleacă Duncan azi? 
Macbeth: 

Aşa-i porunca. 

Lennox: 


Ce noapte rea! S-au prăbuşit de vânt. 
Pe când dormeam, hoceagurile casei, 
Şi vaiere-n văzduh s-au auzit, 
Se zice, stranii gemete de moarte, 
Cumplite voci vestind pârjoluri crunte 
Şi zile tulburi, proaspăt răsărite 
În veacul de restrişti. Şi toată noaptea 
S-a tânguit întunecata cobe. 
Spun unii că pământul, prins de friguri, 
S-a fost cutremurat. 
Macbeth: 
Grozavă noapte! 
Lennox: 
În tânăra mea tinere de minte. 
Eu nu-i găsesc perechea. 
(Macduff intră.) 
Macduff: 
Îngrozitor! Nici inima, nici graiul 
Nu pot cuprinde, nume nu-ţi pot da. 
Macbeth şi Lennox: 
Ce s-a întâmplat? 
Macduff: 
E meştera-mplinire-a nebuniei! 
Un blestemat omor a pângărit 


~ 403 ~ 


Opere Complete Volumul 7 
Al Domnului sfinţit locaş, furând 
Altarului viaţa!? 


Macbeth: 
Cum? Viaţa? 
Lennox: 
Vorbeşti chiar de Măria-Sa? 
Macduff: 


Veniţi în prag şi de-o gorgonă nouă 
Veţi fi orbiţi. Nu-mi cereţi să vorbesc. 
Priviţi şi-apoi vorbiţi chiar voi. 
(les Macbeth şi Lennox.) 
Sculaţi! 
Să sune-alarma! Sânge şi trădare! 
Voi, Malcolm, Donalbain şi Banquo, sus! 
Treziţi-vă din semnul cel molatec, 
Al morţii semen, să vedeţi cu toţii 
Icoana Judecăţii de Apoi. 
Sus, Malcolm, Banquo, sus! leşiţi din groapă 
Şi-n chip de spectre mergeţi să vedeţi 
Această groază. Clopotul să sune! 
(Sună clopotul. Intră lady Macbeth.) 
Lady Macbeth: 
Ce s-a-ntâmplat, că o lugubră goarnă 
l-adună-n sfat pe cei ce dorm în casă? 
Vorbeşte, o, vorbeşte! 
Macduff: 
Bună doamnă, 
Nu-i pentru-auzul tău ce pot eu spune, 
Căci vestea ar ucide o femeie 
Când ar pica-n urechea ei. 
(Intră Banquo.) 
O, Banquo, 


272 Referire metaforică la persoana regelui Duncan. 


~ 404 ~ 


William Shakespeare 
Al nostru domn şi rege-a fost ucis! 
Lady Macbeth: 
Vai mie,-n casa mea? 
Banquo: 
Oriunde-ar fi, 
E-ngrozitor. Îndură-te, tu, Duff, 
Dezminte-te şi zi că nu-i aşa. 
(Reintră Macbeth şi Lennox.) 
Macbeth: 
O, de muream c-un ceas 'naintea faptei 
Aş fi avut blagoslovită viață. 
De azi, nimic pe lume nu-i temeinic, 
Un joc e totul. Mort e harul, slava. 
E tras al vieții vin, şi-acestor bolți 
Doar drojdia rămasu-le-a drept fală. 
(Intră Malcolm şi Donalbain.) 
Donalbain: 
l-e rău cuiva? 
Macbeth: 
Trăieşti şi nici nu ştii? 
Al vostru sânge, unda lui, pornirea, 
Fântâna, chiar izvoru-a fost oprit. 
Macduff: 
A fost ucis regescul vostru tată. 
Malcolm: 
De cine, vai? 
Lennox: 
Făptaşii par cei din odaia lui. 
Pe mâini şi-obraz erau spoiți cu sânge. 
La fel erau şi ale lor pumnale, 
Pe care le-am găsit neşterse-n perne, 
Holbaţi şi hâzi, a nimănui viaţă 
Nu trebuia fi dată lor în pază. 

Macbeth: 
Îmi pare totuşi rău că de mânie 
l-am omorât. 
Macduff: 
De ce-ai făcut aceasta? 
Macbeth: 


Dar cine poate fi-nțelept, deodată, 
Şi scos din minţi, domol şi furios, 
Leal şi nepărtinitor? O, nimeni! 

A dragostei năprasnică pornire 
A depăşit cumintea judecată. 
Aicea Duncan, trup de-argint vrâstat 
Cu sângele-i de aur, răni deschise 
Precum spărturi făcute în natură 
Prin cari să se reverse nimicirea; 
Colo tâlharii - roşul faptei lor, 
Pumnale-n cheag de sânge-ntecuite... 
Ce inimă duioasă şi vitează 
Şi dornică iubirea să-şi arate 
S-ar fi putut opri? 


Lady Macbeth: 
Oh, ajutor! 
Duceţi-mă de-aici! 
Macduff: 
Vedeţi de doamna! 
Malcolm: 


De ce tăcem, când cele petrecute 
De-aproape ne privesc? 
Donalbain (către Malcolm): 
Dar ce să spunem 
Aici, în locu-acesta unde moartea 
Pândeşte şi prin gaură de sfredel 
Ne poate înhăţa? Plecăm! Căci plânsul 

Nici nu ne-a podidit. 
Malcolm (către Donalbain): 
Nici jalea noastră 
Nu-i gata să se-arate. 
Banquo: 
Vedeţi de doamna! 
(Lady Macbeth e dusă afară.) 
să ne-mbrăcăm că suntem slabi şi goi 
Şi suferim de frig, şi-apoi în sfat 
Să cercetăm mult crâncena ispravă 
Ca s-o putem pătrunde cât mai bine. 
Ne hărţuie şi temeri şi-ndoieli, 
Dar stau în mâna Domnului şi lupt 
Cu tot ce-i viclenie trădătoare 
Şi gând ascuns. 


Macduff: 
La fel şi eu! 
Toți: 
Şi noi! 
Macbeth: 


Să ne-mbrăcăm degrabă ostăşeşte 
Şi-n sfat să ne-adunăm. 
Toți: 
Aşa vom face. 
(les toți, afară de Malcolm şi Donalbain. ) 
Malcolm: 
Tu ce-ai de gând? Noi nu ne dăm cu ei. 
Nu-i greu s-arăţi o jale prefăcută 
Când eşti viclean. Eu plec în Englitera. 
Donalbain: 
Eu în Irlanda. Sorţii despărțiți 
Ne vor feri mai bine. Aici se-ascund 
Pumnale-n ale omului surâsuri. 

Mai sângeros e cel cu noi de-un sânge. 

Malcolm: 
Săgeata ucigaşă ce-a pornit 
E încă-n zbor. Să ne păzim de ea 
E drumul cel mai bun. Deci, sus pe cai! 
Să nu ne sinchisim de bun rămas 
Şi să pornim. Duşmanu-i nendurat: 

Să-i scapi din mâini nu-i lucru cu păcat! 

(les.) 


Scena 4 


În faţa castelului lui Macbeth. 
Intră Ross cu un moşneag. 


Moşneagul: 
Ţin bine minte şaptezeci de ani; 
Şi-n şirul lor văzui ciudate lucruri, 
Cumplite ceasuri, dar grozava noapte 
Pe toate le-a-ntrecut. 
Ross: 
Tu vezi, moşnege, 
Un cer jignit de om, cum l-ameninţă 
Locaşu-nsângerat: pe ceas e ziuă, 
Dar facla călătoare”'“-i sugrumată 
De negre umbre. E izbânda nopţii, 
Sau ziua s-a-ntristat că faţa lumii 
Se-ngroapă-n bezne, când lumina vie 
Menită-i s-o sărute? 
Moşneagul: 
-| peste fire 
Cum e şi fapta lor. Trecuta marţi 


273 Metaforă pentru soare. 

Un şoim din mândru-i zbor a fost gonit 
Şi-apoi ucis de-o buhă şoricară. 
Ross: 
lar caii rigăi, fapt ciudat şi sigur, 
Frumoşi şi iuți, podoaba rasei lor, 
Sălbăticiţi, stănoagele şi-au rupt, 
Şi vânt şi-au luat, de nimeni ascultând, 
De parcă-s în război cu omenirea. 
Moşneagul: 
Aud că se mănâncă între ei. 
Ross: 
Aşa făceau sub ochii-mi îngroziţi 
Holbaţi la ei. 
(Intră Macduff.) 
Dar iată şi Macduff, 
Ce-i nou pe lume? 
Macduff: 
Nu se vede oare? 
Ross: 
Făptaşii-acelei grozăvii se ştiu? 
Macduff: 
Sunt cei ucişi de Glamis. 
Ross: 
Zi cumplită! 
Dar ce folos au tras? 
Macduff: 
Au fost plătiți: 
Cei doi feciori regeşti fugind pe-ascuns 
Sunt bănuiţi c-au pus la cale-omorul 
Ei înşişi. 
Ross: 
larăşi împotriva firii! 
Smintita poftă ce-şi secătuieşte 

Izvorul vieţii chiar! Acum e sigur 

Pe-al ţării tron că va sui Macbeth. 
Macduff: 

S-a şi ales şi a plecat la Scone” * 

Să fie uns. 
Ross: 
Dar Duncan? Trupul lui? 
Macduff: 
A fost purtat la Colme-kill?”>, 


274 Vechea cetate regală Scone, fostă capitală (după cum afirmă 
legendele) a fostului regat al picților, - populaţie cunoscută din 
vremea stăpânirii Britanici de către romani - se află la o depărtare 
de două mile la nord de oraşul scoţian modern Perth. Scone era 
reşedinţa regilor scoțieni încă din vremea regelui Kenneth | M'Alpin 
şi ceremonia încoronării regilor scoțieni cuprindea aşezarea regelui 
pe o piatră, nu prea mare, numită piatra Destinului. Conform 
legendei, piatra servise drept căpătâi personajului biblic lacob, 
după cum afirmă mitologia ebraică. Nu se ştie, bineînţeles, cum a 
ajuns piatra în Scoţia, unde a fost păstrată un timp într-o mică 
localitate. De acolo, a fost dusă de regele Kenneth al Il-lea la 
Scone, pentru efectuarea ceremoniei încoronării şi a servit de 
scaun unei serii întregi de regi, ajungând să fie considerată ca un 
atribut al regalității scoțiene. 

Pentru acest motiv, când regele Eduard | a cucerit ţinuturile de 
jos ale Scoției, ocupând şi Scone, în 1296, şi proclamându-se şi 
rege al Scoției, a adus piatra la Londra, depunând-o sub scaunul 
încoronării regilor englezi, aflat în Catedrala Vestminster, ca semn 
al încorporării Scoției la coroana Angliei, - unde se află şi în 
prezent. 

Deşi Robert Bruce a recâştigat independenţa Scoției (1314), 
piatra a rămas, mai departe, în Westminster Abbey şi regii Angliei 
s-au considerat, în secolele care au urmat, încoronați şi ca regi ai 
Scoției, deşi Scoţia a fost permanent un regat independent. 

Prin urcarea pe tronul Angliei a regelui lacob |, în 1603, - la 
acea dată rege al Scoției - unirea coroanei Angliei cu coroana 
Scoției s-a realizat în mod efectiv, - unirea celor două ţări făcându- 
se integral în anul 1707. 

275 Numele uneia dintre Insulele Vestice, (v. nota 11) considerată 
sfântă, unde au fost înmormântați vechii regi ai Scoției, după cura 

Locaşul sfânt şi strămoşescu-i leagăn, 
De moaşte păstrător. 


Ross: 
Te duci la Scone? 
Macduff: 
Nu, vere; plec la Fife“. 
Ross: 
lar eu la Scone. 
Macduff: 


O, de-ai vedea doar lucruri bune. - Adio! 
Şi straiul nou, sub tânăra domnie 
Mai greu decât cel vechi să nu ne fie. 
Ross: 
Drum bun, moşnege. 
Moşneagul: 
Cu tine Domnul şi cu cel ce poate 
Din rău să facă bun, din duşman, frate! 
(les.) 


Actul Ill 
Scena 1 


Forres. O cameră din palat. 


menţionează cronicarul R. Holinshed în mai multe rânduri. 
Denumirea Colme-kill este interpretată ca însemnând: chilia sau 
capela Sf. Columba care a predicat în acele locuri creştinismul în 
jurul anului 563. 

În urma victoriei lui Macbeth împotriva norvegienilor, care 
atacaseră Scoţia (v, supra, act. 1, sc. 2), aceştia îi plătiră - după 
cum relatează Holinshed - o mare sumă de bani, în aur, pentru a 
le permite să-şi îngroape morţii în insula Colme-kill. Mormintele 
norvegienilor se mai puteau vedea încă pe insulă în secolul al XVI- 
lea, după cum afirmă Holinshed. 

276 Numele localităţii unde se afla fieful lui Macduff. 

Intră Banquo. 


Banquo: 
Ai tot acum: eşti rege, Cawdor, Glamis, 
Cum ţi-au prezis femeile ursitei, 
Şi te-ai slujit, mă tem, de-un joc mârşav™”. 
Dar n-o să ai, au zis, urmaşi la tron 
Că singur fi-voi stirpe şi părinte 
Al multor regi. lar dacă ele sunt 
Izvor de adevăr, precum asupră-ţi 
A strălucit, Macbeth, vorbirea lor, 
De ce izbânda ta nu mi-ar fi mie 
Oracol de speranţă? Dar, tăcere! 
(Trompele. Intră Macbeth, ca rege, lady Macbeth, 
ca regină, Lennox, Ross, lorzi, doamne şi curteni.) 
Macbeth: 
E preacinstitul oaspe! 
Lady Macbeth: 
Ar fi fost 
Un gol ce-ar fi despodobit cu totul 
Serbarea noastră, de l-am fi uitat. 
Macbeth: 
Diseară-i, domnul meu, ospăț solemn, 
Şi te rugăm să vii! 
Banquo: 


277 Deşi în cronica lui Holinshed Banquo e prezentat ca având 
cunoştinţă de planurile lui Macbeth şi, prin urmare, încurajându-l 
să săvârşească ce a săvârşit, Shakespeare îl arată, în scena de 
faţă, ca numai bănuindu-l pe Macbeth „de un joc mârşav”. 

Criticii textului shakespearian consideră, însă, că dramaturgul 
se abate intenţionat de la ceea ce spune Holinshed, pentru a pune 
într-o lumină cât mai frumoasă pe strămoşul regelui lacob | şi a 
pune în contrast caracterul nobil al lui Banquo cu caracterul ucigaş 
al lui Macbeth, (v. comentariile). 

Măria-Ta 
Să dea poruncă. Sunt al ei supus, 
Prin jurămintele cele mai sfinte 
Legat pe veci. 
Macbeth: 
Pleci undeva călare, după-amiază? 
Banquo: 
Da, bunul meu stăpân. 
Macbeth: 
Aş fi dorit s-aud la sfatul de-astăzi 
Cuvântul tău prielnic şi cuminte, 
Dar ţi-l voi cere mâine. Pleci departe? 
Banquo: 
O goană doar, de-acu şi până-n cină, 
lar calul meu de nu m-o duce bine 
Fur nopţii-un ceas sau două de-ntuneric. 
Macbeth: 
să nu lipseşti de la ospăț. 
Banquo: 
Nu, doamne! 
Macbeth: 
Aud că verii mei cei sângeroşi 
În Anglia se află şi-n Irlanda, 
Şi crudul paricid tăgăduindu-şi, 
Scorneli ciudate toarnă cui i-ascultă. 
Dar despre asta mâine, când mă cheamă 
Şi trebi obşteşti. Pe cal, deci! Până-n noapte 
Când te reîntorci, adio! - 'I iei pe Fleance? 
Banquo: 
Da, bunul meu stăpân. Pornim; e vremea! 
Macbeth: 
Vă fie ageri caii, buni la drum. 
Spinării lor vă-ncredințez acum. 


~ 413 ~ 


Opere Complete Volumul 7 
Cu bine dar! 
(lese Banquo.) 
Diseară, până-n şapte, 
Pe timpul său stăpân e fiecare. 
Vreau pân-la cină singur să rămân, 
Mai bucuros să fiu apoi de oaspeți, 
Dar Domnul să v-ajute în răstimp! 
(les toti, afară de Macbeth şi un slujitor.) 
Asculţi, băiete: oamenii aceia 
Sunt gata la poruncă? 
Slujitorul Macbeth: 
Ei sunt, stăpâne,-n poartă la castel. 
Macbeth: 
Să-mi vii cu ei. 
(lese slujitorul.) 
Nu-i totu-a fi ce eşti, 
A fi în tihnă-i totul. Nu zadarnic 
Mă tem de Banquo. În regeasca-i fire 
E tot ce-i de temut. E mult viteaz, 
Da-i şi-nţelept, ca-n nenfricatu-i cuget 
Să poată-al său curaj lucra temeinic. 
Doar de făptura lui mă tem pe lume 
Şi duhul”? meu e stăpânit de el 
Cum fost-a Marc-Antoniu de Cezar”. 
El a-nfruntat surorile, când ele 


278 În textul original, Shakespeare foloseşte cuvântul genius, 
redat prin „duhul”, ca o aluzie la credinţa străveche conform 
căreia fiecare om era vegheat de un duh ocrotitor care îi călăuzea 
faptele, duh numit de greci demon, iar de romani genius. 

279 In Vieţile Paralele, Plutarh relatează că Marc Antoniu a 
consultat un prezicător egiptean care i-a spus că geniul primului 
(duhul ocrotitor al lui Antoniu) se teme de al lui Octavian Cezar, 
ceea ce îl sperie şi chiar îl înfricoşează când se află în apropierea 
lui şi-i paralizează acţiunile (Cf. Scena convorbirii lui Marc Antoniu 
cu prezicătorul în Antoniu şi Cleopatra, 1l, 3). 

Mă-ntâmpinau cu numele de rege, 
Silindu-le-a vorbi. L-au salutat 
Părinte-al unui şir de regi - profetic! 
Mi-au pus pe cap cunună fără rod 
Şi-n pumn un sceptru sterp ce-mi va fi smuls 
De-un braţ străin, să n-am un fiu la tron. 
De-o fi aşa, pentru ai săi urmaşi 
Mi-am pângărit simţirea. Pentru ei, 
Ucisu-l-am pe Duncan. Pentru ei, 
Venin am pus în cupa tihnei mele. 
Vrăjmaşului obştesc al omenirii 
Eu mi-am vândut comoara veşniciei, 
Ca să-i fac regi, stirpea lui Banquo, regi! 
Decât aşa, pogoară-n faţă-mi, Soartă, 
Şi-nfruntă-mă până la moarte! Cine-i? 
(Intră slujitorul cu doi ucigași.) 
Aşteaptă-n poartă până ce te chem. 
(lese slujitorul.) 
N-am stat noi, oare, ieri, tustrei de vorbă? 
Întâiul ucigaş: 
Aşa-i, măria-ta, chiar ieri. 
Macbeth: 
Ei bine, 
V-aţi mai gândit la ce v-am spus? Sa ştiţi 
Că el a fost cel care v-a-njosit 
Nu eu, nevinovatul, cum credeati! 
V-am dovedit-o stând de vorbă ieri, 
V-am arătat şi cum v-a păcălit, 
V-a stat în drum, prin ce mijloc, prin cine 
Şi tot ce chiar pe-un prost şi pe-un neom 
_ L-ar face-a spune: „Banquo e de vină!” 
Intâiul ucigaș: 
Ne-ai spus acestea! 

Macbeth: 
Mai departe - iată 
Şi restul rentâlnirii de-azi - vă-ntreb, 
Răbdarea-n voi precumpăneşte-atât 
Că-i treceţi totul cu vederea? Sunteţi 
Atât de cuvioşi, că pentru el 
Şi-ai săi urmaşi să daţi şi rugăciuni, 
Când mâna-i grea v-a-ncovoiat spre groapă, 
Pe-ai voştri sărăcindu-i? 
Întâiul ucigaş: 
Oameni suntem! 
Macbeth: 

În scripte, oameni sunteţi, da! Tot astfel 
Copoii, ogarii, corcii şi lăţoşii, 
Prepelicarii, câinii-lupi, zăvozii, 
Sunt laolaltă câini. Da i-osebim 
În ageri şi domoli, în iscusiţi, 

În câini de pază sau de vânătoare, 
Cum i-a-nzestrat pe fiecare-n parte 
Natura darnică şi i-a-nsemnat 
Pe fila unde toţi sunt scrişi de-a valma, 
La fel şi omul. Loc de-aveţi pe listă, 
Nu printre oameni ultimii, să-mi spuneţi, 
Şi-am să vă las o sarcină pe seamă, 
Prin care-l veţi răpune pe vrăjmaş, 

Şi vă legaţi şi de iubirea mea, 

Eu care sufăr cât îl ştiu în viaţă 
Şi mă-ntremez prin moartea lui. 

Al doilea ucigaş: 
Stăpâne, 
Eu sunt un om atât de scos din fire 
De pumnul lumii şi de trânta ei, 
Că fac orice s-o-nfrunt. 

Întâiul ucigaş: 
lar eu sunt altul, 
Lovit de soartă, de năpăşti sleit, 
Că-mi joc şi viaţa la noroc, să-nving 
Sau să mă scap de ea. 
Macbeth: 
Voi ştiţi că Banquo 
A fost duşmanul vostru. 
Ucigaşii (împreună): 
Da, o ştim. 
Macbeth: 
El e şi-al meu. Şi-i sângeros şi aprig 
Şi orice clipă vie-a lui izbeşte 
În miezul vieţii mele. Pot oricând 
să-l mătur silnic şi făţiş din cale-mi 
Spunând: aşa vreau eu! - dar n-am s-o fac, 
Căci am prieteni care sunt şi-ai lui. 
lubirea lor nu trebuie s-o pierd, 
Ci chiar să plâng pe cel căzut prin mine. 
De-aceea ispitesc al vostru sprijin, 
Şi-ascund de văzul lumii fapta asta, 
Din pricini cu temei. 
Al doilea ucigaş: 
Porunca ta 
Va fi-mplinită. 
Întâiul ucigaş: 
Chiar când viaţa noastră... 
Macbeth: 
V-aţi luminat de-un gând. Până-ntr-o oră 
Veţi şti şi locul unde să v-aţineţi 
Şi-al pândei ceas, şi clipa loviturii. 
lar totul să se facă-n astă seară, 
Dar nu lângă palat. Băgaţi de seamă, 

Nu vreau să fiu pătat. Şi ca să fie 
O bună treabă, fără de cusur, 
Fleance, feciorul său, ce-l însoţeşte 
- De lipsa cărui nu puţin îmi pasă - 
Va trebui cu tatăl său să-mpartă 
Destinu-acelui ceas întunecat. 
Dar hotărâţi-vă. Mă-ntorc la voi. 
Ucigaşii (împreună): 
Ne-am hotărât, stăpâne! 
Macbeth: 
Vă chem îndată. M-aşteptaţi. 
(les ucigaşii.) 
E gata! 
O, Banquo, dacă sufletul tău zboară 
Cumva spre cer, îl va găsi deseară! 
(lese.) 


Scena 2 


Altă încăpere în palat. 
Intră /ady Macbeth şi un slujitor. 


Lady Macbeth: 
Plecat-a Banquo de la curte?“ 
Slujitorul: 
Da, doamnă, dar se-ntoarce chiar deseară. 


280 Întrebarea lady-ei Macbeth privitoare la plecarea lui Banquo 
poate fi interpretată ca dându-i de bănuit, deoarece nu se aştepta 
ca Banquo să lipsească de la ospăț. 

Lady Macbeth: 
Măriei-sale spune-i că-l aştept: 
Vreau să-i vorbesc ceva. 
Slujitorul: 
Mă duc, stăpână. 
(lese.) 
Lady Macbeth: 
Nimic nu ai, şi totul e risipă, 
Când izbutind, n-ai linişte o clipă: 
Mai bine lângă cel ucis de tine, 
Decât prin sânge vremi de teamă pline. 
(Intră Macbeth.) 
De ce mereu te-nsingurezi, stăpâne, 
Şi te-nsoţeşti cu rele-nchipuiri 
Şi gânduri ce-ar fi trebuit să moară 
Cu cei la care nencetat se-ntorc. 
Ce n-are leac nu merită privire. 
Ce-a fost făcut rămâne bun făcut. 
Macbeth: 
Crestat-am şarpele, nu l-am ucis. 
Se va-nchega şi iar va fi ce-a fost, 
lar viclenia noastră va rămâne 
De dinţii lui pândită, ca-nainte. 
Desfacă-se-al pământului chenar 
Şi cele două lumi mai bine piară, 
Decât cu spaimă să mâncăm o pâine 
Şi să dormim cu groaznice vedenii 
Ce noaptea ne frământă“. O, mai bine 
să fim cu mortul care, pentru noi 


281 Macbeth ar dori mai curând sfârşitul lumii decât să mai sufere 
din cauza viselor groaznice care îl chinuiesc şi în care, după cum 
cred unii comentatori, se vede şi el omorât, printre alţii şi de 
Banquo. 

Şi pacea noastră, păcii l-am trimis, 
Decât, munciţi de cuget, să zăcem 
În nebunia ce răgaz nu ştie. 
E-n groapă Duncan. După-al vieţii zbucium 
El doarme-adânc. Trădarea s-a-mplinit. 
Urzeli, otravă, fier şi cotropire 
Nimic nu-l mai atinge. 
Lady Macbeth: 
Vino, las... 
Stăpâne bun, înseninează-ţi fruntea, 
Fii vesel, mândru, printre oaspeţi, seara. 
Macbeth: 
Aşa voi fi. Tu, draga mea, la fel. 
Cu grija ta pe Banquo preacinsteşte-l, 
Din grai şi din privire osebindu-l. 
Amar răstimp când ne-njosim puterea 
Scăldând-o-ntr-un puhoi de linguşiri, 
lar chipul nostru-i mască pentru inimi, 
S-ascundă ce simţim. 
Lady Macbeth: 
O, uită asta... 
Macbeth: 
Mi-e plin de scorpii cugetul, iubito; 
Ştii doar că Fleance şi Banquo mai trăiesc. 
Lady Macbeth: 
Dar n-au cu viaţa legământ pe veci. 
Macbeth: 
Mai sunt mijloace: pot a fi loviți. 
Te bucură: nu-şi zboară liliacul 
Mănăstirescu-i zbor, nici cărăbuşul, 
Testos în aripi, l-al Hecatei glas, 
Nu va trezi cu molcomul său zumzet 
Al nopţii leneş zvon, când va să fie 

O faptă mult cumplită. 
Lady Macbeth: 
Care faptă? 
Macbeth: 
Rămâi curată-n neştiinţa ta, 
Odorul meu, şi-apoi vei bate-n palme. 
Te apropie, şoimar al nopţii, leagă 
Sfioşii ochi ai zilei milostive. 
Cu nevăzuta, crâncena ta mână, 
Să smulgi, să spulberi, legământul care 
Mă face să pălesc. Lumina moare, 
Şi corbul, iată-l, zborul îşi întinde 
Spre codrul plin de ciori. Adorm pe rând 
Făpturile blajine ale zilei, 
lar solii nopţii, cei întunecaţi, 
Prădalnic se trezesc“"?. Ce spun te miră, 
Dar fii pe pace: toate cele rele 
Cu relele se sprijină-ntre ele. 
Hai, vino-acum cu mine. 
(les.) 


Scena 3 


În parcul palatului. 
Intră trei ucigași. 


Întâiul ucigaş: 
Dar cin’ ţi-a poruncit să vii? 
Al treilea ucigaş: 
Macbeth! 
Al doilea ucigaş: 


282 Atât duhurile rele cât şi unele vieţuitoare prădalnice săvârşesc 
distrugeri numai noaptea. 

Nu dă de bănuit. Ne îndrumează 
Şi ştie bine ce-avem de făcut, 
Cu de-amănuntul. 
Întâiul ucigaş: 
Deci, rămâi cu noi. 
Cu raze pale apusu-abia luceşte 
Şi pinteni dă zăbavnicul drumeţ, 
Zorind spre han. lar cei pândiţi de noi 
S-apropie. 
Al treilea ucigaş: 
Tăcere!-aud un tropot! 
Banquo (din culise): 
Hei! Daţi lumină! 
Al doilea ucigaş: 
El e! Toţi ceilalţi 
De pe-nsemnarea noastră-au şi sosit 
Şi sunt la Curte. 
Întâiul ucigaş: 
Caii lui se-ntorc. 
Al treilea ucigaş: 
Aproape-o milă. Are obiceiul 
S-o ia pe jos de-aici pân-la palat, 
Ca toţi ceilalţi. 
Al doilea ucigaş: 
Lumină, daţi lumină! 
(Intră Banquo şi Fleance cu o faclă.) 
Al treilea ucigaş: 
E el! 
Întâiul ucigaş: 
Fiţi gata! 
Banquo: 
Vremea e a ploaie... 
Întâiul ucigaş: 

să plouă, dar! 
(Tabără asupra lui Banquo.) 
Banquo: 
Trădare! Fugi, Fleance, fugii 
Tu trebuie să mă răzbuni. Mişeii! 
(Moare. Fleance scapă fugind.) 
Al treilea ucigaş: 
Dar cine-a stins? 
Întâiul ucigaş: 
N-a fost mai bine-aşa? 
Al treilea ucigaş: 
Doar unul a căzut. Fugit-a fiul. 
Al doilea ucigaş: 
Stricarăm jumătatea bună-a trebii. 
Întâiul ucigaş: 
Dar hai să-i spunem totuşi ce-am făcut. 
(les.) 


Scena 4°% 


Sală în palat. Masă întinsă de ospăț. 
Intră Macbeth, lady Macbeth, Ross, Lennox, lorzi şi 


însoțitori. 
Macbeth: j 
Şedeţi! Işi ştie rangul fiecare. 
Un bun venit la toţi! 
Lorzii: 


283 În scena de față, Macbeth se află pe culmea cea mai de sus a 
vieții sale, dar e chinuit de gândurile de viitor pe care i le provoacă 
imaginaţia sa vie, precum şi de obsesia crimelor comise, (v. 
comentariile). 

Mărire ţie! 
Macbeth: 
Voi cobori eu însumi printre oaspeţi, 
să fiu ca o smerită gazdă, 
Dar doamna-şi ţine rangul, şi la vreme 
Ne va ura un bun venit. 
Lady Macbeth: 
Rosteşte-l, pentru mine, tuturora, 

Căci inima-mi le zice bun venit. 
(Întâiul ucigaş se iveşte în prag.) 
Macbeth: 

Din inimă ţi-aduc ei mulţumire. 

Sunt două rânduri pline: stau la mijloc”. 
Fiţi mult voioşi. Vom bea câte-un pocal 
În jurul mesei... 
(Se apropie de uşă.) 
Ai sânge pe obraz. 
Întâiul ucigaş: 
E de la Banquo. 

Macbeth: 

Mai bine-asupra ta decât în el. 

L-aţi curăţat? 

Întâiul ucigaş: 


284 Conform obiceiurilor din Anglia vremurilor lui Shakespeare, 
gazdele ocupau cele două capete ale mesei, ceea ce Macbeth nu 
vrea să facă, pentru a da un caracter mai puţin ceremonios 
ospăţului. Faptul aşezării oaspeţilor de ambele părţi ale mesei 
contrazice totuşi practica vremurilor vechi, ca în timpul lui 
Macbeth, când numai una din laturile mesei era ocupată de 
oaspeţi pentru a permite servitorilor să-i servească venind în 
dreptul fiecăruia, pe latura liberă a mesei. 

Confirmarea acestei situaţii se află în vechile scrieri despre 
comportarea manierată la un ospăț, în care se recomandă 
mesenilor să nu scuipe peste masă, ceea ce înseamnă că numai 
una din laturi era ocupată. 

Eu l-am crestat la gât, să-i fac un bine. 
Macbeth: 
Eşti bun casap. Dar meşter e acela 
Ce l-a-njunghiat pe Fleance. Tu, de-ai făcut-o, 
Eşti făr' de seamăn. 
Întâiul ucigaş: 
Preaslăvit stăpâne, 
Fleance a scăpat... 
Macbeth (aparte): 
Mă-ntoarce boala iar. Puteam fi-ntreg, 
Ca marmora curat, ca stânca trainic, 
Nemărginit şi liber ca văzduhul... 
Şi-s prins şi strâns de temeri şi-ndoieli 
Hărţuitoare... Banquo-i la loc sigur? 
Întâiul ucigaş: 
Stăpâne, da! E sigur într-un şanţ, 
Cu douăzeci de răni adânci la cap: 
De moarte-i cea mai mică. 
Macbeth: 
Deci şarpele bătrân e la pământ 
lar viermele fugar, prin firea lui, 
Cu vremea va putea venin să aibă. 
Dar n-are încă dinţi. Tu, du-te. Mâine 
Vom sta de vorbă iar. 
(Ucigaşul iese.) 
Lady Macbeth: 
Regesc stăpâne, 
Nu-ndemni la veselie. E pe bani 
Ospăţu-n care gazda nu arată 
Că-i dat cu drag. Mănânci mai bine-acasă! 
Aici, tot gustu-l dă însufleţirea, 
Şi fără ea, degeaba ne-adunăm. 
Macbeth: 

O, dulce călăuză! Vă urez deci 
La poftă bună, bună mistuire, 
Şi sănătate! 
Lennox: 
Sire, nu iei loc? 
(Intră duhul lui Banquo şi se aşează pe locul lui 
Macbeth.) 
Macbeth: 
Azi toată floarea ţării-ar fi de faţă 
De n-ar lipsi al nostru vrednic Banquo. 
Mai bine-l dojenesc de rea purtare 
Decât să-l plâng de-un nenoroc. 
Ross: 
Lipsind, 
El şi-a călcat cuvântul. Regele 
Cinstească-ne cu-a sa crăiască faţă. 
Macbeth: 
Dar masa-i plină. 


Lennox: 

Ai loc oprit, stăpâne. 
Macbeth: 

Dar unde? 
Lennox: 
- Aici! Dar, sire, ce se-ntâmplă? 

Macbeth: 

Cine-a făcut aceasta? 
Lorzii: 

Ce, stăpâne? 

Macbeth: 


Doar n-am făcut-o eu! De ce-ţi tot scuturi 
Spre mine pletele de sânge pline? 
Ross: 
Sculaţi, curteni! l-e rău măriei-sale! 

Lady Macbeth: 
Şedeţi, prieteni buni! Stăpânul nostru 
E-ades-aşa; din tinereţe-a fost. 
Luaţi loc, vă rog! E trecător ce are, 
O clipă doar şi iar îi va fi bine. 
Dar dacă vă uitaţi prea mult la el, 
Se mânie şi-i faceţi chiar mai rău. 
Cinaţi, făr-a-l privi. 
(Către Macbeth): 
Bărbat eşti tu? 
Macbeth: 
Ba chiar viteaz: mă-ncumet să privesc 
La ce-ar îngălbeni chiar şi pe dracu. 
Lady Macbeth: 
Prostii. E doar icoana fricii tale, 
Pumnalul din văzduh ce te ducea, 
Precum spuneai, la Duncan. Toate-aceste 
Cutremurări şi spaime, care-ascund 
O teamă-adevărată,-ar fi mai bine 
La vatră iarna,-n basme femeieşti 
Ştiute din bătrâni. Ruşine ţie! 
De ce păleşti? Nu vezi, la urma urmei, 
Decât un scaun! 
Macbeth: 
Te rog priveşte! Uite-acolo! Ce zici? 
Ce-mi pasă! Dacă poţi să dai din cap, 
Vorbeşte-atunci! Şi dacă gropi şi cripte 
Ne-ntorc pe cei înmormântați, mai bine-i 
În guşi de ulii să ne-aflăm mormântul. 
Lady Macbeth: 
Cum? Nebunia te-a făcut neom? 
(Duhul lui Banquo iese.) 
Macbeth: 

Dar l-am văzut precum mă vezi! 
Lady Macbeth: 
Ruşine! 
Macbeth: 
S-au mai făcut şi-n vechi vărsări de sânge, 
'Nainte ca dreptatea omenească 
să curăţe-un stat paşnic de neghină. 
Şi s-au mai săvârşit de-atunci omoruri, 
Cumplite foarte pentru-al nostru-auz. 
Pe-atunci un om cu creierii zdrobiţi 
Murea, şi-atâta tot! Dar azi învie 
Cu douăzeci de răni de moarte-n cap 
Şi brânci ne dă din scaun; mai ciudat 
Decât e chiar omorul. 
Lady Macbeth: 
Drag stăpâne, 
Te-aşteaptă soţii tăi cei buni. 
Macbeth: 
Uitasem! 
Nu vă miraţi, prieteni buni, de mine, 
Dar am un beteşug ciudat şi care 
E mai nimic în ochii alor mei. 
Hai, tuturor noroc şi sănătate! 
M-aşez aici. Să-mi fie plin paharul. 
Beau pentru veselia-ntregii mese. 
Şi pentru Banquo, dragul meu prieten, 
De-ar fi şi el aici! - beau pentru el 
Şi pentru toţi! 
LOIZII: 
Cu cinste-ai tăi supuşi! 
(Reintră duhul.) 
Macbeth: 
'Napoi! Dispari! Pământul să te-nghită! 

N-ai măduvă. Ţi-e sângele-ngheţat, 
Şi n-ai privire-n ochii orbitori 
Ce m-aţintesc. 
Lady Macbeth: 
Gândiţi-vă, prieteni, 
E-un lucru-obişnuit... Nimic mai mult, 
Doar că ne strică ceasul de plăcere. 
Macbeth: 
Tot ce cutează-un om, cutez: 
Tu vino-n chip de urs păros din gheţuri, 
De rinocer, de tigru din Hircana“*, 
la-ţi orice-nfăţişare-afară de-asta, 
Şi nervii-mi vaşnici nu vor tremura. 
Fii iarăşi viu şi-nfruntă-mă-n pustie 
Cu spada ta; de mă codesc şi tremur 
Numeşte-mă un păpuşoi de fată. 
Afară, umbră groaznică, afară 
Batjocură fără de trup! 
(Duhul dispare.) 
S-a dus... 
Mă simt iar om! Fiţi buni şi mai şedeţi. 
Lady Macbeth: 
Ai spart ospăţul, ai gonit plăcerea 
Cu tulburarea ta uluitoare. 
Macbeth: 
Pot oare fi, pot trece paste noi 
Astfel de lucruri, ca un nor de vară, 
Şi nici măcar să nu ne minunăm? 


285 Hyrcania era numele unei vechi provincii persane situată pe 
malurile sudic şi sud-vestic ale Mării Caspice. Intr-o vreme a fost 
regiunea în care îşi stabiliseră regii persani reşedinţa de vară. In 
antichitatea îndepărtată, provincia era cunoscută pentru tigrii săi 
fioroşi. O aluzie la tigrii din Hyrcania se întâlneşte şi în Hamlet (Il, 


2) ca şi în Henric al VI-lea (Partea a 3-a, |, 4). 

Mă scoţi din fire, chiar aşa cum sunt, 
Că poţi vedea asemenea privelişti 
Şi-obrajii-ţi sunt tot rumeni, când ai mei 
Pălesc de groază! 
Ross: 
Ce privelişti, doamne? 
Lady Macbeth: 
O, nu-i vorbi. Se simte tot mai rău. 
Orice-ntrebare-l mânie nespus. 
Drum bun, atunci. Plecaţi şi peste rând, 
Plecaţi îndată, însă. 
Lorzii: 
Noapte bună, 
lar regelui, mai multă sănătate! 
Lady Macbeth: 
Din suflet, noapte bună tuturor. 
(les toti, afară de Macbeth şi lady Macbeth.) 
Macbeth: 
Va curge sânge. Sângele vrea sânge. 
Aşa se zice. Pietre-au fost văzute 
Mişcându-se“**, şi arborii vorbind. 
Auguri, citite semne, ţărci şi corbi, 
Pe-ascunsul ucigaş l-au dat pe faţă. 
O fi târziu? 
Lady Macbeth: 
E noaptea-n harţ cu ziua. 
Macbeth: 
Ce zici că Macduff nu dă ascultare 
Să vie la poruncă? 


286 Aluzie la credinţa că pietrele - cu care criminalii acopereau 
locurile unde îşi îngropau cadavrele victimelor, pentru ca acestea 
să nu fie uşor găsite - se mişcau pentru a atrage atenţia celor ce 
treceau prin apropiere. 

Lady Macbeth: 
L-ai chemat? 
Macbeth: 
O ştiu întâmplător, dar am să-l chem. 
Nu-i casă-n care să nu ţin iscoadă. 
Eu mâine-n zori mă duc la ursitori, 
Să-mi spună şi mai mult. Căci vreau să aflu 
Pe-o cale cât de rea ce-o fi mai rău. 
Sfinţeşte orice căi folosul meu 
Şi-atât am mers prin sânge, că-i mai greu 
Să dau napoi decât să merg nainte. 
Ciudate lucruri port în a mea minte, 
Ce-şi vor da mâna să se-nfăptuiască 
Până ce nimeni n-o să le ghicească. 
Lady Macbeth: 
Îţi trebui' somnul, tihna firii noastre. 
Macbeth: 
Hai să dormim. Ciudata-mi tulburare 
E numai teamă, din nendemânare. 
Prea tineri suntem încă n-ale faptei. 
(les.) 


Scena 5 


Un câmp cu bălării. Tunete. 
Intră cele trei vrăjitoare, care se întâlnesc cu 
Hecate. 


Întâia vrăjitoare: 
De ce te-ncrunţi, Hecate? Ce-i cu tine? 
Hecate: 
Dar cum să nu mă-ncrunt! Ce? N-am dreptate? 
Scorpii obraznice, neruşinate! 

Cum de-aţi avut aşa-ndrăzneală 
Să faceţi cu Macbeth tocmeală 
Pe-omoruri, vrăji şi ghicitoare, 
lar eu, a voastră-nvăţătoare 
Şi-a vrăjilor stăpână, iată, 
Nu m-aţi poftit măcar o dată 
Ca să v-ajut, s-arăt ce ştie 
Slăvita noastră meserie. 
Şi culmea-i că tot ce-aţi făcut 
A fost pentr-un fecior ciufut, 
Pizmătăreţ şi mânios, 
Ca toţi ceilalţi; atâta doar, 
lar de-alde voi, n-are habar! 
Căiţi-vă. Daţi zor acum, 
L-al lui Acheron?” lac, în drum, 
să mă-ntâlniţi. El vine-n zori, 
Să-ntrebe iar de ursitori. 
Veniţi şi voi, cu vrăji şi-ulcele 
Şi tot ce trebuie cu ele. 
Voi fi-n văzduh, şi noaptea toată 
Gătescu-i soarta blestemată 
Şi-am de lucrat până-n amiază. 
Din colţul lunii stă să cază 
Un strop de ceaţă-l prind frumos, 
Cât încă n-a picat pe jos; 
Descânt strecor şi-ntr-însul pun 
Măiestre duhuri ce-l supun 
Prin amăgiri şi mi-l atrag 
Drept l-al pierzaniei lui prag. 
287 În mitologia clasică, Acheron-ul este unul dintre cele patru 
râuri ale Infernului, numele său însemnând în limba greacă „râul 
durerii”. Shakespeare dă însă acest nume unui lac sinistru, situat 


în munţi, nu departe de castelul lui Macbeth, şi care era locul unde 
se întâlneau în mod obişnuit vrăjitoarele din piesă. 

Ursită, frică, moarte, har, 
Cu vis nebun, le-nfruntă iar, 
Că ştiţi că omul e-nvrăjbit 
Cu tot ce e statornicit. 
(Muzică şi cântec în culise: „Hai cu noi! Hai cu 
noi!” 
Mă strigă iar! Taci! Spiriduşu-mi dus 
Pe-un nor pâclos m-aşteaptă colo sus. 
(lese.) 
Întâia vrăjitoare: 
să ne grăbim, că se întoarce-ndată. 


(les.) 
Scena 6 
La Forres. O sală în palatul regal. 
Intră Lennox şi un lord. 
Lennox: 


Prin vorba mea ţi-am dat doar de gândit. 
Tu poţi s-o tălmăceşti. Nu spun decât 
Că faptele s-au petrecut ciudat. 
Macbeth l-a plâns pe Duncan. Vai, murise! 
lar bravul Banquo prea umbla târziu. 
Poţi spune chiar c-a fost ucis de Fleance 
De vreme ce-a fugit. Nu-i bine omul 
Să hoinărească noaptea prea târziu, 
Şi cine nu gândeşte cât de groaznic 
A fost că Malcolm şi cu Donalbain 
Pe blândul lor părinte l-au ucis. 

O, mârşav fapt! Mâhnit ce-a fost Macbeth. 
N-a spintecat în sfânta lui mânie, 

Pe loc, pe-acei făptaşi, robiţi de vin, 
Şi-ncătuşaţi de somn? Nu-i nobil asta? 
Chiar şi-nţelept. Că n-ar fi suflet viu 
Tăgada lor să nu-l înverşuneze. 

Ţi-o spun: le-a potrivit cum e mai bine! 
Şi de-ar avea pe cei doi fii sub cheie 
Le-ar arăta el - Domnul să-i ferească! - 
Ce va să zică să omori un tată - 

Ca şi lui Fleance. Destul! Macduff, aud, 
Din pricină că a vorbit deschis 
Şi n-a fost l-al tiranului ospăț 
E mazilit. Nu poţi a-mi spune unde-i? 

Lordul: 
Al rigăi fiu, al cărui drept la tron 
A fost răpit de despot, e la Curte, 
În Anglia, la Eduard cel Cucernic?*%, 
Şi care l-a primit atât de bine 
Că soarta vitregă nu l-a lipsit 
Întru nimic de cinstea cuvenită. 
Macduff s-a dus şi el la sfântul rege 
Să-i ceară-ntr-ajutor pe bravul Siward 
Cu cei din Nord. Şi sprijinit de-aceştia, 
De Cel-de-Sus, ce lupta ne-o sfințește, 
să fim în stare-a dărui din nou 
O pâine mesei noastre, nopţii somnul, 
Să izgonim cuțitul sângeros 
Din ale noastre-ospeţe şi serbări, 


288 Numit în istoria Angliei Edward the Confessor (Cucernicul) şi 
canonizat de biserica romano-catolică. A fondat Catedrala 
Westminster din Londra. A domnit între anii 1042-1066, fiind 
contemporan cu Macbeth, care a domnit între anii 1040-1057. 

Cinstiri curate, slobode-nchinări 
Fiind tot ce râvnim. Aceste spuse 
Atât de crunt l-au îndârjit pe rege 

Că face pregătire de război. 
Lennox: 


Pe Macduff l-a chemat? 
Lordul: 
Da, l-a chemat. 
Dar după un „nu, domnule”, ritos, 
Ursuzul sol s-a-ntors bolborosind 
Ceva, ce-ar însemna: te vei căi 
Că m-ai jignit c-un astfel de răspuns. 

Lennox: 

Dar asta l-a-nvăţat să se păzească, 
Să stea la o cuminte depărtare, 
Să fie ca un înger, depăşindu-l, 

Să ducă-n zbor la curtea Engliterei 

Solia lui. Şi cât mai grabnic pacea 

Să binecuvânteze-a noastră ţară 

Ce geme sub o mână blestemată. 


Lordul: 
Şi rugăciunea mea să-l însoţească. 
(les.) 
Actul IV 
Scena 1°” 


O peşteră. La mijloc un cazan în clocot. Tunete. 
Intră cele trei vrăjitoare. 


289 Scena de faţă constituie o prezentare cuprinzătoare a 


ritualurilor vrăjitoriei, cum erau concepute în vremea 


lui 
Shakespeare. 

Întâia vrăjitoare: 
Astăzi un cotoi vărgat 
De trei ori a mieunat. 
A doua vrăjitoare: 
Trei şi-odată un arici 
A scâncit şi el pe-aici. 
A treia vrăjitoare: 
Scorpia strigă-acu-i acu. 
Întâia vrăjitoare: 
În ceaun pe târcolite 
Puneti maţe otrăvite. 
Tu, ce-n somn, râios broscoi””, 
Sub un îngheţat pietroi, 
Cu venin te umfli-ntruna, 
Nopti şi zile treizeci una, 
Hopa-n oala fermecată 
Ca să mi te fierb îndată. 
Toate: 
Toarnă-i, toarnă-i, zoru-i mare, 
Foc şi clocot la căldare! 
A doua vrăjitoare: 
Muşchi de şarpe din băltoace 
Fierbi în oală şi te coace, 
Cu o limbă de dulău, 
Ac de şarpe orb şi rău, 
Limba viperii-nfurcată, 
Ochiul guşterului, iată, 
Şi un deget de brotac, 
Lâna de pe liliac, 
Din şopârlă un picior, 


290 Shakespeare consideră, în mai multe rânduri, broscoii drept 
vietăţi veninoase, ca de exemplu şi în Cum vă place (II, 1). 

Peana cucuvăilor, 
Fiarbă vraja ce nu iartă, 
Ca din iad fiertura fiartă. 
Toate: 
Toarnă.-i, toarnă-i, zoru-i mare, 
Foc şi clocot în căldare. 
A treia vrăjitoare: 
Colț de lup şi solz de zmeu, 
Şi ficaţii unui iudeu, 
Leş uscat de vrăjitoare”, 
Rânză de rechin de mare, 
De cucută rădăcină, 
Smulsă noaptea, nu-n lumină, 
Dintr-o tisă firicele 
Când e luna în belele, 
Fierea toată dintr-un ţap, 
Deştul unui prunc scăpat 
Într-un şanţ şi sugrumat, 
Chiar când târfa l-a fătat; 
Faci fiertura grea şi deasă, 
lar gustoasă ca să iasă 
Bagi de tigru măruntaie 
În căldare pe văpaie. 
Toate: 
Toarnă.-i, toarnă-i, zoru-i mare, 
Foc şi clocot în căldare! 
A doua vrăjitoare: 
Sânge de maimuţă-i pun, 
Farmecu-i răcit şi bun. 
291 Unii comentatori ai piesei consideră că nu ar fi vorba de vreun 
leş de vrăjitoare ci de vechile mumii egiptene sau, mai bine zis, 
ceea ce se credea că ar fi fost fragmente din asemenea mumii, 


măcinate şi amestecate cu smirnă şi condimente pentru a fi 
folosite ca leacuri. 

(Intră Hecate.) 
Hecate: 
Treaba-i bună, cinste vouă, 
La răsplată pe din două; 
Fiecare, ca o ziuă 
La ceaun să joace până 
Vraja-n el va fi deplină. 
(Se aude muzică şi cântecul „Duhuri negre”.) 
A doua vrăjitoare: 
Degetele când mă pişcă 
Vreun păgân încoa' se mişcă: 
Sus, lăcate, 
Oricui bate! 
(Intră Macbeth.) 
Macbeth: 
Voi tainice şi negre vrăjitoare 
Din miez de noapte, ce-aţi mai pus la cale? 
Toate: 
O faptă fără nume. 
Macbeth: 
Vă conjur 
Pe tot ce ştiţi - oricum l-aflaţi - răspundeţi! 
Chiar dacă vântul l-aţi dezlănţuit 
Pornindu-l spre biserici. Marea-n spume 
De-ar nimici-nghiţind tot ce pluteşte, 
Şi grâul înspicat de s-ar culca, 
Smulşi de-ar fi pomii... 'Naltele castele, 
Pe capul străjii lor de s-ar abate, 
Palatele şi piramidele”? 
De şi-ar pleca spre temelie fruntea, 


292 Macbeth nu se referă la piramidele Egiptului. Prin piramide el 
înţelege orice construcţie înaltă şi subţire, în genul obeliscurilor, de 


exemplu. 

De-ar fi stârpit tezaurul naturii 
Cu rodul ei, scârbind prăpădul însuşi, 
Răspundeţi-mi la ceea ce vă-ntreb! 
Întâia vrăjitoare: 
Vorbeşte deci. 
A doua vrăjitoare: 
Întreabă! 
A treia vrăjitoare: 
Vom răspunde! 
Întâia vrăjitoare: 
Zi, vrei s-auzi din gura noastră numai 
Sau a stăpânilor? 
Macbeth: 
Să-i văd! O, cheamă-i! 

Întâia vrăjitoare: 

Sânge toarnă-i de purcea 

Nouă pui care-şi mânca””, 

De pe ştreangu-unui tâlhar 

Seul scurs pune-l pe jar. 
Toate: 

Fă-te-ncoace, mic sau mare, 

Să lucrezi cu-ndemânare. 

(Tunete. Întâia arătare”: un cap încoifat.) 


293 R. Holinshed, referindu-se la legile regelui scoţian Kenneth al 
II-lea, spune că acestea prevedeau uciderea cu pietre a scroafelor 
care îşi mâncau purceii nou-născuţi, iar carnea scroafelor să nu fie 
consumată de oameni, ci îngropată în pământ. 
294 Arătările care îi apar lui Macbeth simbolizează următoarele: 

Prima arătare: un cap încoifat reprezintă însuşi capul lui 
Macbeth, tăiat de Macduff în act. V, sc. 8. 

A doua arătare: un copil însângerat simbolizează pe Macduff ca 
răzbunător al copilului său ucis din ordinul lui Macbeth. 

A treia arătare: un copil încoronat cu un arbore în mână 
reprezintă pe Malcolm, fiul regelui Duncan, care şi-a pus soldaţii să 
taie crengi mari din pădurea Birnam pentru a nu se putea vedea 

Macbeth: 

O, tainică putere, spune-mi mie... 
Întâia vrăjitoare: 

Ascultă-l doar şi taci?™: el gânducţi ştie! 
Întâia arătare: 
Macbeth! Macbeth! De Macduff te fereşte””, 
Cel than din Fife... Ajunge! Mă scuteşte! 

(Piere în pământ.) 
Macbeth: 

Oricine-ar fi, îţi multumesc de sfat, 

Mi-ai pus pe rană degetul: dar stai, 

O vorbă doar! 
Întâia vrăjitoare: 
Poruncile nu-i plac. 
Ci iată altul, mai puternic încă. 
(Tunete. A doua arătare: un copil insângerat.) 
A doua arătare: 
Macbeth, Macbeth, Macbeth! 

Macbeth: 

De ce n-am trei urechi să te ascult! 
A doua arătare: 

Fii crud şi dârz. De om fii nenfricat! 


numărul lor, când înaintau spre castelul lui Macbeth. Malcolm a 
fost proclamat rege al Scoției, pe câmpul de luptă, după 
înfrângerea şi uciderea lui Macbeth. 

295 În momentele în care se efectuau vrăjile era necesară o tăcere 
absolută. 

296 Holinshed relatează faptul că Macbeth a cerut o dată unui 
vrăjitor să-i dezvăluie pericolele care îl pândesc pentru a se putea 
feri de ele; acesta i-a spus doar „să se ferească de Macduff”. Altă 
dată, o vrăjitoare i-a spus că nu va fi ucis niciodată de vreun om 
născut de o femeie şi nici nu va fi învins vreodată până când 
pădurea Birnam nu va veni asupra castelului de pe colina 
Dunsinane. Birnam e numele unui deal înalt, la 12 mile spre vest 
de Dunsinane, nu departe de oraşul modern Perth. 

Să-nvingă pe Macbeth nu-i este dat 
Nici unui ins născut dintr-o femeie. 
(Intră în pământ.) 
Macbeth: 
Deci poţi trăi, Macduff, de ce m-aş teme? 
Dar vreau o îndoită chezăşie, 
Zălog luând ursitei: vei muri. 
Şi-atunci voi spune palei frici că minte 
Şi voi dormi şi-n trăsnete. 
(Tunete. Apare a treia arătare: un copil încoronat 
cu un arbore în mână.) 
Dar cine-i 
Cel ce răsare-n chip de fiu de rege 
Purtând pe fruntea-i de copil, coroana 
Puterii-mpărăteşti? 
Toate: 
Ascultă-l, nu-i vorbi! 
A treia arătare: 
Ca leul fii de mândru şi semet. 
Întâmpină-ţi duşmanii cu dispreţ, 
Macbeth nu va fi-nvins decât când fi-va 
Pornit din Birnam, codrul, împotriva 
Colinei nalte de la Dunsinane. 
(Se scufundă.) 
Macbeth: 
Aceasta n-o să fie niciodată 
Cine ar putea sili pădurea toată 
Să-şi smulgă arborii din rădăcină? 
Ce dulce prevestire şi deplină! 
Tu, răzmiriţă, capul să-ţi ridici 
Când codrul Birnam va porni pe-aici; 
lar pân-atunci Macbeth, în naltu-i loc, 
Îşi va trăi întregul lui soroc. 

Şi doar când ceasu-i va suna, el are 
Să-şi dea, ca toţi, obşteasca lui suflare 
Îmi bate inima, să pot afla, 
Prin arta voastră, dacă-i dat, cândva 
Urmaşilor lui Banquo domni să fie 
În ţară. 
Toate: 
Nu căta să ştii mai mult! 
Macbeth: 
Dar vreau să aflu. Dacă mă respingeţi, 
Blestem pe veci asupră-vă! Răspundeţi! 
Căldarea unde piere? Zarva””, ce-i? 
(Sunet de oboaie.) 
Întâia vrăjitoare: 


Arătaţi-vă! 
A doua vrăjitoare: 

Arătaţi-vă! 
A treia vrăjitoare: 

Arătaţi-vă! 


Toate: 
V-arătaţi, mi-l întristaţi, 
Ca nălucile plecaţi. 
(Apare un şir de opt regi", cel din urmă cu o 
oglindă” în mână, urmati de duhul lui Banquo.) 


297 În text apare cuvântul „noise”, folosit în vremea lui 
Shakespeare pentru tarafuri de lăutari, formate din câte trei 
muzicanți, care cântau prin taverne, ospătării etc. 

298 Conform tradiţiei, Banquo era strămoşul Stuarţilor şi prin 
urmare şi al regelui lacob I. Walter Stuart, descendent al lui 
Banquo şi căpetenie a clanului Stuarţilor, s-a căsătorit cu 
strănepoata lui Robert Bruce, fiul lor fiind regele Robert al Il-lea. 
Urmaşii acestuia au fost Robert al Ill-lea şi cei şase regi numiţi 
lacob, dintre care lacob al VI-lea a moştenit coroana Angliei de la 
Elizabeta |, devenind lacob | al acestei ţări. 

299 Oglinzile jucau un rol important în magie, cele folosite de 

Macbeth: 

Prea mult aduci cu spiritul lui Banquo, 
Dispari! Coroana ta îmi arde ochii! 
lar tu, a doua frunte-ncinsă-n aur, 

Ai pletele la fel cu cel dintâi 
Şi-al treilea-i cu celălalt leit. 
De ce să-i văd, spurcate vrăjitoare? 
Şi-al patrulea: să nu-ţi crezi ochilor! 
E un şir ce-ajunge-n ziua de apoi? 
Şi iat-al şaptelea! Să nu-i mai văd! 
Şi-apare-al optulea purtând oglindă 
În care văd inşi mulţi, iar unii duc 
Un triplu sceptru, două globuri”. Vai! 
Cumplită-i arătarea şi-i aievea: 
Că Banquo, plin de sânge, mi-i arată, 
Zâmbindu-mi că-s ai lui. Aşa să fie? 
(Arătările dispar.) 
Întâia vrăjitoare: 


vrăjitoare crezându-se că aveau o construcţie aparte care 
permitea acestora să vadă lucruri ce nu ar fi putut fi văzute altfel. 

Oglinda pe care o ţine în mână ultimul rege din şirul de regi 
(lacob 1) îi arată acestuia un alt şir de regi, acela al descendenților 
lui, care încă nu puteau fi ştiuţi la data aceea şi nu aveau, prin 
urmare, cum să apară pe scenă. 
300 Triplul sceptru reprezintă împreunarea celor două sceptre 
folosite în ceremonia încoronării lui lacob | ca rege al Angliei, iar 
cel de al treilea este sceptrul folosit la încoronarea lui lacob |, cu 
mulţi ani înainte, ca rege al Scoției (unde urmase la tron pe mama 
sa, Maria Stuart, în 1567). Regele Angliei avea două sceptre 
deoarece Henric al VIll-lea se proclamase şi rege al Irlandei în anul 
1541 (unii istorici spun 1542). Cele două globuri reprezintă 
globurile ţinute de lacob | în mâna stângă la cele două încoronări: 
în Scoţia, la Scone şi apoi la Londra, în catedrala Westminster. 

in Henric al V-lea sunt enumerate, de însuşi Regele Henric, 
emblemele regalității, printre care figurează: sceptrul, globul, 
spada, buzduganul etc. 

Da, doamne-aşa-i. Dar ce-a păţit 
Macbeth, de pare uluit? 
Veniti, vedeţi de el, surori, 
Mi-l desfătaţi cu paşi uşori, 
Vrăjesc văzduhul ca să sune, 
Să-ncingeţi horele străbune 
Să vadă riga preamărit 
Că ştim să-i spunem bun venit! 
(Muzică. Vrăjitoarele dansează şi apoi dispar cu 
Hecate.) 
Macbeth: 
S-au dus? Dar unde? Fie ceasul rău 
Pe veci afurisit în calendar. Vă rog, intraţi! 
(Intră Lennox.) 
Lennox: 
Ce porunceşti, stăpâne? 
Macbeth: 
Văzut-ai pe surori, pe ursitoare? 
Lennox: 


Nu, sire. 
Macbeth: 
N-au trecut pe-aici? 
Lennox: 
O, nu! 
Macbeth: 


Duhoare fi-le-ar vântul călărit 

Şi-afurisiţi cei ce se-ncred în ele! 

Am auzit un tropot - cine-a fost? 
Lennox: 

Doi soli sau trei cu vestea că Macduff 
Fugit-a-n Anglia. 
Macbeth: 
În Anglia? 

Lennox: 
Da, bunul meu stăpân. 
Macbeth: 

Timp, tu preîntâmpini crudele-mi isprăvi! 
lar fapta trebuie să zboare-alături 
De-naripata ţintă, căci altminteri 
Nu se-mplineşte. De-astăzi înainte 

Întâiul rod al inimii va fi 
Şi rodul cel dintâi al mâinii mele. 
Ca să-ncunun cu fapta gându-mi, fie, 
„Zis şi făcut”, pe loc. Lovesc pe negândite 
Castelul lui Macduff. Pe Fife pun mâna. 
Copii, soţie, toţi din neamul lui - 
Sărmanii - îi trec prin ascuţiş de spadă. 
Şi totul facă-se fără bravadă 
Cât cald mi-e gândul. Jos, nălucile! 
Dar solii unde-s? Mergem către ei! 
(les.) 


Scena 2". 


Fife. Castelul lui Macduff. 
Intră /ady Macduff, fiul ei şi Ross. 


Lady Macduff: 
Dar ce-a făcut? De ce-a fugit din ţară? 
Ross: 
Răbdare, doamnă! 
Lady Macduff: 


301 Scena este importantă prin faptul că arată starea de completă 
sălbăticie în care a ajuns Macbeth. Holinshed relatează că Macbeth 
personal a atacat castelul lui Macduff şi, negăsindu-l pe acesta 
acolo, a poruncit să i se ucidă soţia, copiii şi toţi cei ce se aflau în 


castel. 

N-a avut nici el. 
E-o nebunie fuga lui - şi frica, 
Nu fapta numai, trădători ne face. 
Ross: 
Fricos sau înţelept, nu poţi să ştii! 
Lady Macduff: 
El, înţelept? Să-ţi laşi copii, soţie 
Şi rang şi casă într un loc din care 
Tu însuţi fugi? Nu ne-a iubit! El n-are 
AI firii simţ. Chiar pitulicea, biata, 
Din păsări cea mai firavă, se bate 
Cu buha-n cuib, pe pui. Da! Frica-i totul, 
Şi dragostea-i nimic. O, ce mărunt 
E-un înţelept, când fuge scos din minţi!" 
Ross: 
Dă-ţi bine seama, preaiubită vară, 
E vrednic soţul tău şi luminat, 
El rostu-nfriguratei vremi îl ştie. 
Nu pot să spun mai multe. Grele timpuri 
Când poţi fi trădător şi nici nu ştii. 
La orice zvon tresari, dar nu-ți dai seama 
De ce ţi-e teamă-anume, ci pluteşti 
Pe-o mare-ntărâtată ici şi colo. 
Cu bine dar! Curând voi fi-napoi: 
Când toate merg din rău în rău se-opresc 


302 Fuga lui Macduff justifică acuzaţiile Lady-ei Macduff. Unii 
comentatori ai piesei presupun că totuşi Macduff îi împărtăşise 
soţiei sale hotărârea de a fugi la Malcolm să-i ceară să vină 
neîntârziat în Scoţia. Alţii însă socotesc că nu a înştiinţat-o de 
intenţiile sale, pentru a nu o implica şi pe ea în complot. Ei nu 
consideră fuga lui Macduff determinată de teamă pentru viaţa sa 
proprie, ci numai pentru a-l înştiinţa pe Malcolm că sosise 
momentul ca acesta din urmă să pornească împotriva lui Macbeth, 
ţara întreagă abia aşteptând să se răscoale. 

Sau chiar se-ntorc la loc. Drăguţe vere, 
Ai binecuvântarea mea. 
Lady Macduff: 
El tată are, dar e-orfan de el. 


Ross: 
Aş fi nebun de-aş mai rămâne-aici. 
V-aş face-un rău, şi-aş da de bănuit. 
Am şi plecat. 
(lese.) 
Lady Macduff: 
Băiete, tatăl tău 
E mort. Ce faci? Şi cum ai să trăieşti? 
Fiul: 
Ca păsările. 
Lady Macduff: 
Cum? Din viermi şi gâze? 
Fiul: 


Din ce-oi găsi, cum fac, socot, şi ele. 

Lady Macduff: 

Biet pui. Şi nu te temi de curse, plase, 

De laţ şi clei? 
Fiul: 
De ce m-aş teme, mamă? 
Acestea - ştiu - nu-s pentru biete păsări, 
Dar orice-ai spune, tata n-a murit. 
Lady Macduff: 
Ba-i mort. De unde-ai să-ţi găseşti alt tată? 

Fiul: 

lar tu, de unde-ai să-ţi găseşti alt soţ? 
Lady Macduff: 

Eu pot să-mi cumpăr douăzeci în piaţă. 
Fiul: 

Atunci îi cumperi, ca să-i vinzi din nou! 

Lady Macduff: 
Vorbeşti din capul tău, dar, zău, ai minte 
Destulă pentru anii tăi! 


Fiul: 
Zi, mamă, tata e un trădător? 
Lady Macduff: 
O, da, a fost. 
Fiul: 


Ce-nseamnă-a fi un trădător? 

Lady Macduff: 

E cel ce face un jurământ şi minte. 

Fiul: 

Şi toţi ce fac aşa sunt trădători? 

Lady Macduff: 

Oricine face-aşa e trădător 
Şi trebuie să fie spânzurat. 

Fiul: 

Şi toți ce jură strâmb sunt buni de ştreang? 

Lady Macduff: 

Da, toţi. 

Fiul: 

Şi cine trebui’ să le pună ştreangul? 

Lady Macduff: 

Tot omul care e cinstit. 

Fiul: Atunci mincinoşii şi cei ce jură strâmb sunt 
nişte proşti, fiindcă sunt destui mincinoşi şi sperjuri 
pe lume ca să-i bată pe cei cinstiţi şi să le pună 
ştreangul de gât. 

Lady Macduff: 

Biet maimuţoi! Te-ajute Dumnezeu! 
Dar cum ai să-ţi găseşti un alt părinte? 

Fiul: 

L-ai plânge de-ar fi mort. Dar cum nu plângi 

E semn că voi avea curând alt tată. 
Lady Macduff: 
Flecarule, ce mult pălăvrăgeşti! 
(Intră un crainic.) 
Crainicul: 
Mă-nchin, frumoasă doamnă, 'ţi sunt străin, 
Dar eu te ştiu şi cinul ţi-l cunosc. 
Mă tem că o primejdie te paşte. 
De-asculţi de sfatul unui om de treabă, 
să nu te afle-aici! Fugi, ia-ţi copiii. 
Sunt crud, o ştiu, că te-nspăimânt aşa, 
Dar mult mai crudă-i soarta ce te-aşteaptă, 
Şi e pe-aproape. Domnul să te-ajute! 
Nu pot să stau mai mult. 
(lese.) 
Lady Macduff: 
să fug? Dar unde? 
Eu n-am făcut vremi rău. Dar nici nu uit 
Că sunt pe-această lume pământească, 
In care-a face-un rău e-ades un merit, 
lar bine, uneori, e nebunie. 
De ce atunci să m-apăr femeieşte 
Cu: „n-am făcut vreun rău?” - Ce-s mutrele- 
astea? 
(Intră ucigaşii.) 
Intâiul ucigaș: 
Bărbatul unde-ţi este? 
Lady Macduff: 
N-o fi-ntr-un loc atât de urgisit 
- Ca să-l găseşti chiar tu! 
Intâiul ucigaș: 
E-un trădător! 
Fiul: 

Tu minţi, mojic lăţos! 
Întâiul ucigaş: 
Na, plodule! 
Sămânţă proaspătă de trădător! 
(Îl înjunghie.) 
Fiul: 
M-a omorât! Fugi, mamă, fugi, te rog! 
(Moare. Lady Macduff iese strigând „Ucigaşii!” 
Ucigaşii o urmăresc.) 


Scena 3" 


Anglia. În faţa palatului regal. 
Intră Malcolm şi Macduff. 


Malcolm: 
Să căutăm un loc ferit cu umbră, 
Amarul să ni-l deşertăm. 
Macduff: 
Mai bine 
Să tragem cruntul paloş vitejeşte, 
să ne-apărăm străbunul drept. Că zilnic 
Alt plâns de-orfan şi-alt geamăt de vădană 
Şi noi dureri lovesc în faţă cerul 
Ce, răsunând, îngână glasul ţării 
Şi înteţeşte vaierul de jale. 
Malcolm: 
Ce cred, deplâng, şi cred ce ştiu. Când timpul 
Prieten îmi va fi, am să îndrept 
Tot ce se poate îndrepta. Pesemne 


303 Scena care urmează reprezintă o versificare cu deosebită 
măiestrie a convorbirii dintre Malcolm şi Macduff, fiind cea mai 
apropiată redare a textului lui Holinshed din toată piesa. 

Că tot ce-mi spui e-adevărat. Tiranul 
Al cărui nume singur ţi-arde limba 
A fost crezut de toţi om de onoare. 
Tu l-ai iubit; si până-n clipa asta, 
El te-a cruțat. Sunt tânăr, însă poţi 
Să ţi-l câştigi prin mine. Şi-i cuminte, 
Jertfind un miel plăpând şi fără vină 
să potoleşti... 
Macduff: 
Nu sunt un trădător. 
Malcolm: 
Dar e Macbeth! 
Şi-un suflet drept şi bun ades se-nchină 
Regeştilor porunci. lertare însă! 
Părerea mea nu poate să te schimbe. 
Rămâi ce eşti. lar îngerii-s lumină, 
Deşi căzut e cel mai luminos". 
Chiar dacă tot ce-i hâd s-a-nveşmântat 
În strălucirea harului, el, harul, 
Tot har rămâne. 
Macduff: 
Nădejdea mi-am pierdut-o! 
Malcolm: 
Chiar unde bănuiala m-a găsit! 
Cum de-ai avut cruzimea tu să-ți laşi 
Copilul, soaţa, preţioase pricini, 
Ale iubirii sfinte legături, 
Şi fără bun rămas? O bănuială, 
jignire nu-i: e paza mea în joc. 


304 Aluzie la Lucifer, numit şi Satana, arhanghelul răsculat şi 
izgonit din Cer împreună cu ceilalţi îngeri răzvrătiți împotriva lui 
Dumnezeu. Conform tradiţiei medievale, era cel mai luminos 
dintre toţi îngerii. 

Poţi fi om drept, oricare mi-ar fi gândul. 
Macduff: 
Tu, biată ţară, sângeră! Te-aşează 
Pe temelii de veci, o, tiranie! 
Virtutea să te-atingă nu cutează, 
Tu bucură-te, dreptul ţi-e-ntărit! 
Stăpâne - adio! Nu pot fi mişelul 
Ce crezi că sunt, nici chiar pe tot cuprinsul 
Din gheara lui Macbeth şi pe deasupra 
Bogatul răsărit. 
Malcolm: 
Nu te aprinde! 
Vorbind aşa, nu mă-ndoiesc de tine, 
Dar ţara dă-n genunchi sub jug. Ea plânge 
Şi sângeră şi zilnic plagă nouă 
Sporeşte rănile. Şi braţe multe 
Stau să se lupte pentru dreptul meu, 
lar bunul rege““-aicea mă susţine 
Cu mii de bravi. Dar când voi fi strivit 
Acestui despot capul sub picioare 
Sau i-l voi fi purtat în vârf de spadă, 
Să ştii că biata ţară va-ndura 
Mai multe rele decât înainte, 
Mai mari dureri, pe căi mai felurite, 
Sub cel ce-i va urma. 
Macduff: 
Şi-acela cine-i? 
Malcolm: 
Socot că eu! În mine-s altoite 
Atâtea viții de un soi sau altul, 
Că la-nflorirea lor, mai alb ca neaua 
Macbeth cel negru va părea, iar țara 


305 Regele Angliei Eduard numit Cucernicul (1002?-1066). 

Va spune că-i un miel pe lângă mine 
Cu necuprinsele-mi blestemăţii. 
Macduff: 
Nici în legiunile ghehenii hâde 
N-ai să găseşti un demon mai hârşit 
În rele ca Macbeth. 
Malcolm: 
Ştiu că-i călău 
Şi desfrânat, zgârcit şi mincinos, 
labraş, făţarnic şi viclean, şi plin 
De tot păcatul care-un nume are. 
Dar făr' de fund abis e-al meu desfrâu: 
Soții sau fiice, mame şi copile 
Nu mi-ar plini a poftelor fântână, 
Şi-ar rupe-orice zăgaz ce-mi stă-n potrivă 
Dorinţa mea. Decât un domn ca mine 
Mai bine un Macbeth! 
Macduff: 
E tiranie 
Nestăpânirea poftelor. Prin ea 
S-au prăbuşit şi tronuri fericite, 
Şi-atâţia regi pretimpuriu s-au dus. 
N-ai teamă însă: ia ce este-al tău, 
Îţi poţi plimba pe-un câmp mănos plăcerea, 
Părând cuminte-ii legi la ochi pe toţi. 
Avem muieri de viaţă câte vrei 
Şi-oricât de zmeu ai fi, n-ai să te-nfrupţi 
Din toate chiar, ce se vor dărui 
Măriei-tale, când i-or şti năravul. 
Malcolm: 
Mai creşte-n firea mea rău întocmită 
O lăcomie-atât de făr' de sat, 
Că domn fiind, pe nobili i-aş ucide, 

Mogşia să le-o iau. Aş jindui 
La unul case, la-altul juvaieruri, 
Prisosul meu ar fi ca mirodenii 
Ce pofta ţi-o-ntărâtă; aş căta 
Gâlceavă celor buni şi credincioşi, 
Să-i nimicesc spre-mbogăţirea mea. 
Macduff: 
Această lăcomie mai adâncă-i 
Şi creşte din mai rele rădăcini 
Decât desfrâul, înflorit ca vara, 
Ea-i paloşul de regi ucigător. 
Dar Scoţia te poate-ndestula, 
N-ai nicio grijă, doar din ce-i al tău, 
Acestea toate pot fi-ngăduite 
Dacă-nzestrările precumpănesc. 
Malcolm: 
Dar nu le am! Tot ce-i regesc: dreptate, 
Smerire, cumpătare, stăruinţă, 
Evlavie, răbdare, vitejie, 
Tărie, hotărâre, bunătate 
Şi milostenie - străine-mi sunt! 
Dar mă pricep la crime de tot felul 
Pe orice căi. Dă-mi sceptrul şi-am s-arunc 
Al înfrăţirii dulce lapte-n iad, 
Să spulber pacea lumii, nimicind 
Unirea pe pământ. 
Macduff: 
Sărmană țară! 
Malcolm: 
Sunt cum ţi-am zis. Şi-i vrednic să domnească 
Un om ca ăsta? Spune! 
Macduff: 
Să domnească? 

Nici să trăiască! Neam fără noroc! 
Sub sceptrul plin de sânge-al unui despot 

Nendrituit, când mai trăi-vei oare 

O zi senină, când chiar legiuitul 

Urmaş la tron se urgiseşte singur 

Şi blestemă pe-naintaşii săi. 
Sfânt rege-a fost augustul tău părinte, 
Regina care te-a născut trăia 
Mai mult îngenuncheată decât altfel, 
Murind în fiecare zi a vieţii. 
Cu bine! Relele ce-ţi iei asupră-ţi 
De Scoţia m-au rupt. Vai, inimă, 
Nădejdea ta şi-a dat aici sfârşitul. 
Malcolm: 

Macduff, această nobilă simţire, 
Copil al cinstei, mi-a gonit din suflet 
Preanegrele-ndoieli. M-a-ncredinţat 

De cinstea şi de buna ta credinţă. 

Prin viclenii, demonicul Macbeth, 

Puterii lui a vrut să mă supună, 

Dar m-a ferit de-o prea nătângă grabă 

Un pic de minte. Fie Cel-de-Sus 

El singur între noi. Mi-eşti călăuză 
Chiar de pe-acum. Dezmint ca defăimare 
Ce-am spus de mine însumi. De cusurul, 

De toată vina ce mi-am dat mă lepăd, 
Fiind străine de fiinţa mea. 
Femeia n-o cunosc, sperjur n-am fost, 
Abia de-am tins la ce-i al meu. Credinţa 
Nu mi-am călcat. Şi n-aş trăda pe-un diavol 

Nici semenului meu. lar adevărul 
Mai drag ca viaţa-mi este. Am minţit 

Întâia oară când m-am ponesrit. 

Şi tot ce sunt e la porunca ta 
Şi-a bietei ţări, spre care-ntr-adevăr 
Bătrânul Siward"“*, până n-ai sosit, 
Cu zece mii de-oşteni înaintează. 
Şi-acum pornim. Ne fie bun norocul 
Cum pricina ni-i dreaptă. Taci. De ce? 
Macduff: 
Atâtea lucruri bune - atâtea rele, 
Mi-i greu deodată să le-mpac. 
(Intră un doctor.) 
Malcolm: 
Vom mai vorbi. Măria-sa nu vine? 
Doctorul: 
Da, domnul meu. Dar gloata suferindă 
l-aşteaptă leacul. Boala lor desfide 
Sforţările ştiinţei. Mâna lui 
De cer sfinţită, doar dacă-i atinge, 
Şi sunt tămăduiţi pe loc“. 
306 Siward era fiul contelui Beorn de Northumberland, care îl 
sprijinise pe regele Eduard Cucernicul să înfrângă rebeliunea 
contelui Godwin şi a fiilor săi, în anul 1053. Shakespeare îl arată, în 
act. V, sc. 2, că ar fi unchiul lui Malcolm, ceea ce însă nu 
corespunde adevărului istoric, cronicarul Holinshed afirmând că ar 
fi fost bunicul lui Malcolm. În acest caz, ar fi fost prea bătrân 
pentru a mai lua parte la expediţia militară engleză împotriva lui 
Macbeth. 
307 Cronicarul Holinshed afirmă că regele Edward Cucernicul avea 
darul de a vindeca bolnavii pe care îi atingea cu mâna sa, ca şi 
darul profeţiei. Avea totodată puterea de a putea transmite acest 
dar regilor care aveau să-l urmeze. Printre bolile pe care le vindeca 
era şi scrotul, care se numea popular „boala regelui”. Puterea 
aceasta Eduard o căpătase - conform tradiţiei prin ungerea 
mâinilor sale cu mir, în ceremonia încoronării, şi tot în felul acesta 
se transmitea şi regilor care l-au urmat. Sfetnicii englezi au stăruit 
mult pe lângă lacob | să reînvie tradiţia, ceea ce acesta a refuzat 
la început. Dar mai târziu a cedat stăruinţelor repetate. 
Documentele vremii relatează că în anul 1617 a vindecat 53 de 

Malcolm: 
Îţi foarte mulţumesc. 
(Doctorul iese.) 
Macduff: 
Ce boală-i asta? 
Malcolm: 
Îi zice scroful. E minunea mare 
A regelui. Eu l-am văzut la lucru 
De când mă aflu-n Anglia, adesea, 
Ce rugi înalţă, ştie numai el. 
De ulcere, boli stranii, obrinteli - 
Mai mare mila - el, cu rugi pioase 
Îi vindecă, punându-le la gât 
Un ban de aur. Zice-se că-şi lasă 
Urmaşilor puterea lui de leac. 
Pe lângă-această stranie virtute 
Cerescul dar mai are-al profeţiei 
Şi sfinte veghi ce tronul i-l păzesc 
L-arată plin de har. 
Macduff: 
Vezi, cine vine? 
Malcolm: 
E-un om din ţară. Nu-l cunosc anume. 
Macduff: 
O, bun venit la noi, preascumpe vere. 
Malcolm: 


persoane cu ocazia unei călătorii la vestita catedrală din Lincoln. 

Pentru a nu fi însă considerat superstiţios, lacob I a declarat că 
vindecările pe care le efectuează sunt datorate numai rugilor sale 
pentru cei pe care îi „atinge” cu mâna sa. 

Regii Stuarţi, succesori ai lui lacob I au continuat practica, până 
la Regina Anna (care a domnit între 1702-1714), cu care s-a stins 
dinastia Stuarţilor. Încercarea reginei de a-l vindeca pe dr. Samuel 
Johnson, reputatul lexicograf, - când acesta era copil - a eşuat. 

Acum îl ştiu. Alungă, doamne, grabnic, 
Tot ce ne despărţea. 


Ross: 
Amin, stăpâne. 
Macduff: 
Cum stăm cu Scoția? 
Ross: 


Sărmană ţară 
Atât de îngrozită de ea însăşi, 
Că nu-i poți spune mamă, ci mormânt. 
Acolo nimeni nu surâde - afară 
De-acela care nu ştie nimic. 
Suspinele, şi bocetul, şi plânsul 
Ce sfâşie văzduhul doar le-auzi 
Dar nu le-asculţi. Năprasnica durere 
E parcă o lumească rătăcire, 
lar dacă sună clopotul a moarte 
Abia de-ntrebi: dar cui îi bate ceasul? 
Acolo viaţa omului nu ţine 
Nici cât o floare pusă la căciulă. 
Că moare nezăcut. 
Macduff: 
Ce măiestrită 
Descriere, şi cât de-adevărată. 
Malcolm: 
Ce pacoste mai nouă ştii? 
Ross: 
Sunt toate vechi. 
Căci fiecare ceas ne-aduce alta 
Şi crainicii se fac de râs cu-a veche. 
Macduff: 
Soţiei mele cum îi merge? 
Ross: 

Bine... 
Macduff: 
Şi toţi copiii mei? 
Ross: 
Şi lor la fel. 
Macduff: 


Să-i fi lăsat tiranul oare-n pace? 
Ross: 
Când i-am lăsat, erau în bună pace. 
Macduff: 
Nu fi zgârcit la vorbă - ce se-aude? 
Ross: 
Când am sosit, cu veşti ce-mi stau pe suflet 
Mergea un zvon că mulţi oameni destoinici 
S-au răsculat; i-am dat crezare lesne, 
Văzând că despotul şi-a strâns oştire. 
E ceasul liberării. Doar te-arăţi 
Şi-n ţară oşti răsar; se vor lupta 
Chiar şi femeile, să punem capăt 
Cumplitei lor restrişti. 
Malcolm: 
Va să-i aline 
Sosirea noastră! Regele m-ajută 
Cu zece mii de-oşteni sub Siward bravul. 
Soldat mai încercat şi bun nu afli 
În lumea lui Cristos. 
Ross: 
N De ce n-aduc 
Imbărbătări şi eu? Port veşti pe care 
Mai bine le-aş urla-n văzduhul gol, 
Acolo unde-auzul nu le-ar prinde. 
Macduff: 
De ce e vorba? De vreun păs obştesc 

Sau de durerea unei biete inimi? 
Ross: 
Nu-i suflet bun ce n-ar împărtăşi-o, 
Deşi tot greul ei e-asupra ta! 
Macduff: 
Să nu mă cruţi; de este-a mea, vorbeşte! 
Ross: 
Nu mă uri pe veci când ai s-auzi 
Din gura mea cuvântul cel mai greu 
Ce-a fost vreodată dat urechii tale. 
Macduff: 
Cred că ghicesc. 
Ross: 
Castelul tău e luat. 
Copii, soţie, căsăpiţi sălbatec. 
Să-ţi spun ce fel, ar însemna s-adaug 
Măcelului acest de căprioare 
Chiar moartea ta. 
Malcolm: 
O, cer îndurător! 
Ce-i, omule? De ce-ţi fereşti privirea? 
Dă-i jalei glas. Durerea când nu plânge 
Rămâne-n suflet şoapta care-l frânge. 
Macduff: 


Şi pe copii? 
ROSS: 
Copii, soţie, slugi, 
Tot ce-au găsit. 
Macduff: 
lar eu lipseam de-acolo! 
Ucisă-i şi soția mea? 

Ross: 


Ţi-am spus... 

Malcolm: 
Fii tare: crunta noastră răzbunare 
Să fie leacul ăstui chin de moarte. 
Macduff: 
El nu are copii!“ Micuţii mei! 
Pe toți ai spus? Hultan drăcesc, pe toți? 
Cum? Gingaşii mei pui şi-a lor măicuță 
Ucişi deodată? 
Malcolm: 
Fii bărbat! 
Macduff: 
Voi fi! 
Dar simt şi eu ca orişicare om. 
Nu pot să uit c-atât mi-au fost de dragi, 
lar cerul i-a văzut, şi-a-ngăduit. 
Macduff mişel! Ei numai pentru tine 
Au fost ucişi. Cât sunt de ticălos! 
Că nu din vina lor, ci din a mea 
S-a năpustit pe viaţa lor măcelul! 
Să-i odihnească Dumnezeu acum! 
Malcolm: 
Ascute-ţi spada ta pe-această piatră! 
308 Cuvintele lui Macduff au fost interpretate în trei feluri de 
comentatori. Unii au considerat că Macduff se referă la faptul că 
Malcolm, neavând copii, nu-i poate înţelege durerea pe care o 
simte el din cauza uciderii copiilor săi. Alţii socotesc că la îndemnul 
la răzbunare din partea lui Malcolm, Macduff îi răspunde că 
Macbeth, neavând copii, nu se poate răzbuna ucigându-i şi el pe 
copiii acestuia. 

Conform unei a treia interpretări, Macduff crede că Macbeth nu 
ar fi putut omori nişte copii dacă ar fi avut şi el copii. Această 
interpretare pare să fie plauzibilă, deoarece, în Henric al V/-lea, 
Partea a Ill-a, act. V, sc. 5, regina Margareta, apostrofând pe 
regele Eduard şi pe fraţii săi, le spune că dacă ar fi avut şi ei copii 
nu l-ar fi putut omori, cum au făcut aceştia, pe tânărul prinţ, fiul lui 
Henric al VI-lea, care era moştenitorul tronului. 

Preschimbă-se-n mânie jalea ta, 
lar inima nu-ţi domoli! Asmute-o! 
Macduff: 
Plângând aşa, eu pot să par femeie, 
lar de vorbesc, flecar! Dar, sfinte Doamne, 
Nu-mi da niciun răgaz. Ci faţă-n față 
Cu-acest duşman al Scoției mă pune, 
Să-mi stea-n bătaia spadei. De-o scăpa - 
Să-l ierţi şi tu. 
Malcolm: 
Aşa vorbeşte-un om! 
La rege-acum. Ne luăm doar bun rămas. 
Oştirea-i gata. Despotul e copt. 
Să-l scuture uneltele cereşti. 
Cum te-ai pricepe, fă-ţi o-mbărbătare 
E lungă noaptea care ziuă n-are! 
(les.) 


Actul V 
Scena 1 


Dunsinane. Sală în castel. 
Intră un doctor şi o doamnă de onoare. 


Doctorul: De două nopţi stau de veghe cu domnia- 
ta, dar nu văd nimic adevărat în cele ce mi-ai spus. 
Când s-a preumblat ea aşa, ultima oară? 

Doamna: După ce-a plecat măria-sa la război, am 
văzut-o cum se scoală din pat, cum îşi pune un 
halat, descuie camera, ia o hârtie, o îndoaie, scrie 


309 Scena în care Lady Macbeth apare ca nebună somnambulă 
este în întregime creaţia lui Shakespeare. 

ceva pe ea, o citeşte, apoi o pecetluieşte şi se culcă 
iar. Şi toate acestea, cufundată fiind într-un somn 
adânc. 

Doctorul: E o mare tulburare în făptura cuiva, 
când se bucură de binefacerile somnului şi se poartă 
totodată ca şi cum ar fi treaz. Pe lângă plimbarea 
asta şi alte purtări, ce ai mai auzit-o spunând în 
somnul ei zbuciumat? 

Doamna: Ceva, domnul meu, ce n-aş vrea să 
repet. 

Doctorul: Mie poţi să-mi spui, şi chiar se cuvine să 
o faci. 

Doamna: Nici domniei-tale, nici altcuiva, pentru că 
n-am niciun martor să-mi întărească spusele. 

(Intră lady Macbeth tinând un sfeşnic în mână.) 

lată că vine! Arată ca de obicei, dar jur că doarme 
adânc. Uite-te bine la ea! Stai deoparte. 

Doctorul: De unde are lumânarea? 

Doamna: Era lângă dânsa. Are întotdeauna o 
lumânare aprinsă alături. Aşa a poruncit. 

Doctorul: Vezi, e cu ochii deschişi. 

Doamna: Da, dar nu vede nimic. 

Doctorul: Ce-o fi făcând acum? Uite-o cum îşi 
freacă mâinile... 

Doamna: E o deprindere de-a ei, ca şi cum s-ar 
spăla pe mâini. Am văzut-o făcând aşa un sfert de 
ceas fără întrerupere. 

Lady Macbeth: Aici tot mai văd o pată. 

Doctorul: Auzi! Vorbeşte! Am să însemn tot ce 
spune, să mi se întipărească bine în minte. 

Lady Macbeth: Piei, pată blestemată! Piei. Îţi spun! 
Unul, două... E vremea să facem asta! ladul adâncit 
în bezne! Ruşine, stăpâne, ruşine! Soldat, să-i fie 

frică? De ce să ne temem că află cineva? Suntem 
puternici, nimeni nu ne poate cere socoteală! Dar 
cine-ar fi crezut ca bătrânul să aibă atâta sânge într- 
însul? 

Doctorul: Ai auzit? 

Lady Macbeth: Than-ul din Fife avea o soţie. Unde 
e ea acum? Cum? Mâinile astea n-au să mai fie 
niciodată curate? Ajunge, stăpâne, ajunge! Strici 
totul dacă tresari aşa! 

Doctorul: Lasă, lasă! Ştii ce nu se cădea să ştii. 

Doamna: Dânsa a vorbit ce nu trebuie, văd bine. 
Dumnezeu ştie ce-o fi ştiind. 

Lady Macbeth: Tot mai miroase a sânge aici! 
Toate balsamurile Arabiei nu vor putea să curețe 
mâna asta mică! Oh, oh, oh! 

Doctorul: Cum suspină! Are povară grea pe inimă. 

Doamna: N-aş vrea să am o inimă ca asta în piept 
în schimbul tuturor podoabelor împărăteşti ale 
trupului! 

Doctorul: Bine, bine! 

Doamna: Să dea Dumnezeu să fie bine, domnule! 

Doctorul: Boala asta depăşeşte ştiinţa mea. Dar 
am mai văzut eu pe unii care mergeau în somn şi au 
murit creştineşte în patul lor. 

Lady Macbeth: Spală-te pe mâini, pune-ţi halatul, 
nu te-ngălbeni aşa; ţi-am mai spus că Banquo a fost 
îngropat, nu poate să iasă din mormânt. 

Doctorul: Cum? 

Lady Macbeth: La culcare! Bate cineva în poartă. 
Vino, vino, vino, dă-mi mâna! Ce s-a făcut, făcut 
rămâne. Hai la culcare, hai! 

(lese.) 

Doctorul: 

Şi-acum se culcă? 
Doamna: 
Negreşit! 
Doctorul: 
Se-aud 
Urâte zvonuri. Fapte nefireşti 
Nasc tulburări şi ele nefireşti, 
lar minţi bolnave se destăinuiesc 
Doar pernei surde. Doamna duce lipsă 
De-un preot, nu de-un vraci. Ne ierte Domnul! 
Ai grijă! 'Ndepărtează orice mijloc 
De-a-şi face rău: vegheaz-o. Mintea mea 
E tulburată foarte. Somn uşor! 
Gândesc, dar nu pot spune... 
Doamna: 
Noapte bună! 
(lese.) 


Scena 2 


Câmpie lângă Dunsinane. 
Intră cu tobe şi steaguri Menteith, Caithness, 
Angus, Lennox şi soldați. 


Menteith: 
Pe-aproape-s oşti engleze-n cap cu Malcolm, 
Cu unchiu-i Siward şi Macduff cel vrednic. 
Toţi ard să se răzbune. Pentru dânşii, 
La sângeroasa, crâncena chemare 
Ar alerga şi un sfânt. 
Angus: 
Să-i întâlnim 
La codrul Birnam. Ei pe-acolo vin. 

Caithness: 
O fi şi Donalbain cu frate-său? 
Lennox: 
Nu, domnul meu, sunt sigur. Am izvodul 
Întregii nobilimi, cu Siward fiul 
Şi-alţi tinerei imberbi ce vor să-şi dea 
Dovada-ntâi a bărbăţiei lor. 
Menteith: 
Ce-i cu tiranul? 
Caithness: 
A-ntărit puternic 
Cetatea Dunsinane. Nebun, spun unii; 
Războinică mânie-o ţin acei 
Ce nu-l urăsc destul. Dar el nu poate 
Să-ncingă a sa pricină beteagă 
În chinga legii. 
Angus: 
O, el simte-acum 
Mânjindu-i mâna tainicile-i crime! 
Răscoale-acum iscate-n toată clipa 
l-arată că-i sperjur. Cei strânşi în preajmă-i 
L-ascultă nu de drag, ci din poruncă, 
Şi-şi simte-acum hlamida cum i-atârnă 
Şi cum şi-o pierde, strai de uriaş 
Pe-un hoţ pitic. 
Menteith: 
Dar cine-ar osândi 
Sleita lui simţire că tresare 
Şi dă-napoi, când tot ce-i viu într-însul 
Se blestemă de-a fi al său. 
Caithness: 
Să mergem 
La locul cuvenit, cu închinare. 

Urmând pe vraciul ţării suferinde, 
să ne jertfim, spre lecuirea ei, 
Tot sângele din noi. 
Lennox: 
Sau cât se cere 
Să-nrourăm regeasca floare iar 
Şi să-necăm tot pirul din hotar. 
La drum, spre Birnam! 
(les în marş.) 


Scena 3 


Dunsinane. O sală în castel. 
Intră Macbeth, un doctor şi curteni. 


Macbeth: 
Destul cu-atâtea veşti! Să fugă toţi!“ 
Cât codrul nu o ia-nspre Dunsinane 
Eu nu mă tem!... Şi tinerelul Malcolm? 
N-a fost şi el născut dintr-o femeie? 
Căci duhurile ce cunosc întreaga 
Ursită-a muritorilor mi-au spus: 
„Macbeth, nu-ţi fie frică: niciodată 
N-o s-aibă un om născut dintr-o femeie 
Putere-asupră-ţi!” Thani vicleni, fugiţi! 
De-a-valma fiţi cu trântorii englezi! 
Prin temeri şi-ndoieli n-am să slăbesc 
În inima şi-n gândul meu regesc. 
(Intră un slujitor.) 
Smolească-te Satana, chip de caş! 


310 Aluzie la curtenii care îşi manifestă teama la apropierea lui 
Malcolm cu scoţienii răsculați împotriva lui Macbeth şi ajutorul 
militar englez. 

De unde-mi vii, de-arăţi ca un gânsac? 
Slujitorul: 


Sunt zeci mii! 
Macbeth: 
De gâşte, secătură? 
Slujitorul: 
Soldaţi, stăpâne! 
Macbeth: 


Hai, ciupeşte-ţi faţa, 
Boieşte-ţi frica. Ce soldaţi, otreapă! 
Flăcău cu lapte-n vine! Lua-te-ar moartea! 
La spaimă-ndemni, cu-obrazu-ţi alb ca rufa! 
Ce fel de-ostaşi, tu, faţă covăsită? 
Slujitorul: 
Englezi, s-avem iertare! 
Macbeth: 
Să nu-ţi văd mutra, ieşi! 
(Slujitorul iese.) 
Seyton! Mi-i silă 
Când văd... Hei, Seyton! Încercarea asta 
Mă va-ntări sau prăpădi pe veci. 
Dar am trăit destul. Al vieţii drum 
Se pierde-n toamna galbenelor foi, 
Şi tot ce însoţeşte bătrâneţea 
Respect, iubire, laudă, prieteni, 
Nu trebui' să le-aştept. Ci doar blesteme, 
Tăcute dar adânci, şi linguşiri, 
Un zvon pe care să-l respingă-ar vrea 
Sărmanul suflet, însă nu-ndrăzneşte. 
Seyton! 
(Intră Seyton.) 
Seyton: 
Măria-ta? 

Macbeth: 
Ce veşti mai sunt? 
Seyton: 
Se-adevereşte-ntocmai tot ce ştii. 
Macbeth: 
Lupt până-mi hăcui carnea de pe oase. 
Armura dă mi-o! 
Seyton: 
Nu-i nevoie încă! 
Macbeth: 
Dar vreau s-o-mbrac! 
Trimite şi-alţi călări să bată ţara! 
La ştreang mişeii toţi! Dă-mi platoşa. - 
Cum stă bolnava, doctore? 
Doctorul: 
Stăpâne, 
Ea nu-i bolnavă-atât cât tulburată 
De rele năluciri ce-i strică somnul. 
Macbeth: 
Alungă-i-le! Nu poţi vindeca 
O rătăcire-a minţii ei - să-i smulgi 
Din amintire-un chin cu rădăcină, 
Din gând să ştergi întipărita-i grijă, 
Şi prin vreun dulce de-al uitării leac 
S-o uşurezi de-ameninţarea grea 
Ce inima-i apasă? 
Doctorul: 
Doar prin sine 
Se vindecă bolnavu-n cazuri de-astea... 
Macbeth: 
La naiba cu ştiinţa! Mă lipsesc. 
Hai, iute, pune-mi zalele. Dă-mi sceptrul. 
Un iureş, Seyton! Doctore, fug thanii. 

Mai iute, domnul meu! În apa ţării 
De poţi citi şi-afla ce boală are, 
S-o cureţi, s-o faci zdravănă ca-alt'dată 
Din palme-aş bate, de-aş sili ecoul 
S-aplaude şi el. la-mi asta,-ţi spun! 
Cu ce revent, sau alte curăţenii 
Să-i scot afară pe englezii ăştia? 
Ai auzit de ei? 
Doctorul: 
Stăpâne, da! 
Regeştile-ţi măsuri m-au lămurit 
Întrucâtva. 
Macbeth: 
la zalele cu noi! 
De moarte şi prăpăd eu nu mă tem 
Cât codrul Birnam nu-i la Dunsinane! 
(lese Macbeth cu suita.) 
Doctorul (aparte): 
La Dunsinane, de cap de-aicea viu, 
Oricât mi s-ar plăti, tot nu mai viu. 
(lese.) 


Scena 4 


Câmpie lângă pădurea Birnam. 
Cu tobe şi steaguri intră Malcolm, bătrânul Siward 
Şi fiul său, 
Macduff, Menteith, Caithness, Angus, Lennox, 
Ross şi 

soldați în marş. 

Malcolm: 

E-aproape ziua când în tihnă, vere, 

Vom fi acasă iar. 

Menteith: 
Nu ne-ndoim. 
Siward: 
Ce codru-avem în faţă? 
Menteith: 
Codrul Birnam. 
Malcolm: 


Să-şi taie tot ostaşul câte-un ram, 
Să-l ia cu el. Umbrim al oastei număr 
Şi greş vor da iscoadele duşmane 
În recunoaştere. 
Soldații: 
Aşa vom face. 
Siward: 
Aflăm atât: că despotu-ncrezut 
Se ţine încă-n Dunsinane, să-nfrunte 
Al nostru-asalt. 
Malcolm: 
E singura-i nădejde: 
Că pretutindeni, cu prilej prielnic, 
Şi mari şi mici în contra-i se răscoală; 
ÎI mai slujesc doar cu de-a sila oameni 
Al căror suflet nu-i cu el. 
Macduff: 
Vom şti 
Ce este-adevărat din toate-acestea 
Numai pe câmpul luptei - iar acum 
La treabă ostăşească! 
Siward: 
Vine ceasul 
Când vom afla prin dreaptă judecată 
Şi partea noastră şi cea datorată. 
Nădejdea-i plină de-amăgiri deşarte, 

Doar spada hotărăşte şi împarte. 
La luptă deci, 'nainte! 
(les în marş.) 


Scena 5 


În castel. 
Intră Macbeth, Seyton şi soldații, cu tobe şi 
flamuri. 


Macbeth: 

Pe zidul din afară puneţi steaguri! 

„Ei vin”, e strigătul. Castelul trainic 

Îşi bate joc de-ncercuirea lor! 
Să zacă-n voie-aici de boli şi foame! 
De n-ar fi fost de-ai noştri să-i ajute, 
l-opream năprasnic, piept la piept, zvârlindu-i 

'Napoi la ei. Ce-i zgomotul acesta? 
(Se aud ţipete de femei.) 
Seyton: 

Sunt ţipete, stăpâne, de femei. 
(lese.) 
Macbeth: 
Aproape c-am uitat ce-nseamnă frica. 
Pe vremuri, auzind în noapte-un strigăt 
Aş fi-ngheţat. La-auzul suferinţii 
Mi se zburlea, ca-nsufleţit, tot părul. 
Dar sunt sătul de grozăvii. Nici spaima - 
Tovarăşa gândirii ucigaşe - 
Nu mă mai mişcă. 
(Reintră Seyton.) 
Cine a strigat? 

Seyton: 
Regina a murit, stăpâne! 
Macbeth: 
Ea trebuia să moară mai târziu“), 
Când pentru-asemeni veste-aveam răgaz... 
Dar mâine şi iar mâine, tot mereu, 
Cu pas mărunt se-alungă zi de zi, 
Spre cel din urmă semn din cartea vremii, 
Şi fiecare „ieri” a luminat 
Nebunilor pe-al morţii drum de colb. 
Te stinge, lumânare de o clipă! 
Ni-e viaţa doar o umbră călătoare, 
Un biet actor, ce-n ceasul lui pe scenă“ 
Se grozăveşte şi se tot frământă 
Şi-n urmă nu mai este auzit. 
E o poveste spusă de-un nătâng, 
Din vorbe-alcătuită şi din zbucium 
Şi nensemnând nimic. 
(Intră un crainic.) 
Hai, descleştează-ţi limba - dar fii scurt. 
Crainicul: 


311 Cuvintele lui Macbeth se pot interpreta în două feluri: fie că nu 
este acum momentul ca atenţia lui, ca şi a tuturor, să se poată 
îndrepta într-o altă direcţie decât aceea a luptei în care sunt 
angajaţi, fie că moartea reginei ar fi trebuit să survină după ce va 
fi ieşit învingător şi din ciocnirea armată în care este angajat, 
deoarece, conform prezicerilor ce i s-au făcut, el nu poate fi învins 
şi prin urmare Lady Macbeth s-ar fi putut bucura de o victorie care 
îi consolida domnia. Abia după replica de faţă Macbeth află de 
împlinirea primei proorociri nefaste: înaintarea pădurii Birman spre 
castelul Dunsinane. 

Observaţia lui Macbeth exprimă totuşi o asprime neaşteptată şi 
neînţeleasă când i se anunţă moartea Lady-ei Macbeth, care i-a 
fost permanent un sprijin nepreţuit. 

312 Reluarea metaforei din monologul lui Jacques din piesa Cum 
vă place „lumea întreagă e-o scenă...” (Il, 7). 

Stăpâne milostiv, 
Aş vrea să spun ce am văzut aievea 
Dar nu ştiu cum să-ncep... 
Macbeth: 
Vorbeşte! 
Crainicul: 
Stăteam de strajă-n deal. Priveam spre Birnarn 
Când, iată, parcă am văzut pădurea 
Că prinde-a se mişca. 
Macbeth: 
Rob mincinos! 
Crainicul: 
De nu-i cum spun, să-ndur mânia ta! 
O vezi venind pe cale, la trei leghe, 
Ai zice-un crâng în mers. 
Macbeth: 
Dac-ai minţit 
Te-atârn de viu de cel dintâi copac 
Să te usuci de foame. De-ai spus drept 
Să-mi faci la fel, nu-mi pasă. Mă dezic, 
Şi-ncep să bănui că vorbea-n doi peri 
Satana când minţea de-adevărat: 
„N-ai teamă - a spus - cât timp pădurea Birnam 
Nu va porni spre Dunsinane!” Şi-acum 
Pădurea vine către Dunsinane. 
La arme! Toţi pe ziduri. Dacă astăzi 
Se-adevereşte ce mi-a dat de veste 
Nu-i rost de fugă, nici de-a sta nu este. 
Mă simt de soare istovit deodată, 
Şi-aş vrea să văd pierind zidirea toată. 
Să sune-alarma! Vino vânt, pierzare! 
Murim măcar cu zaua pe spinare! 
(les.) 

Scena 6 


Dunsinane. În faţa castelului. Tobe şi flamuri. 
Intră Malcolm, bătrânul Siward, Macduff şi 
oastea lor cu ramuri în mâini. 


Malcolm: 
Ne-apropiem. Jos pavăza de foi, 
Şi staţi aşa. Tu, vrednicul meu unchi, 
Cu vărul meu şi nobilul tău fiu 
Porniţi asaltu-ntâi. Macduff cu mine 
Ne-nsărcinăm cu tot ce mai rămâne 
Din ce-a fost plănuit. 
Siward: 
Vă las cu bine 
Şi de-ntâlnim la noapte pe despot, 
Răpuşi să fim de nu-l zdrobim de tot. 
Macduff: 
Sunati din goarnă limpede, departe, 
De sânge vestitoare şi de moarte! 
(les.) 


Scena 7 


O altă parte a câmpului de luptă. Alarmă. 
Intră Macbeth. 


Macbeth: 
Nu pot fugi. Ei m-au legat de par 

Şi voi lupta ca ursul încolţit""”. 
Dar cine-i cel ce nu-i născut de-o mamă? 
Că doar de el mi-e dat să-mi fie teamă! 
(Intră tânărul Siward. ) 
Tânărul Siwara: 
Ce nume porţi? 
Macbeth: 
Te sperii de-l auzi! 
Tânărul Siwara: 
Nici de-ai avea un nume mai de foc 
Decât se poartă-n iad. 
Macbeth: 
Eu sunt Macbeth! 
Tânărul Siwara: 
Nici dracul n-ar rosti ceva mai hâd 
Urechii mele. 
Macbeth: 
Nu, nici mai temut! 
Tânărul Siwara: 
Tu minţi, tiran hulit! Cu spada mea, 
Ţi-oi dovedi minciuna! 
(Se luptă. Tânărul Siward e ucis.) 
Macbeth: 
Născut ai fost şi tu dintr-o femeie! 
De săbii râd, de arme joc îmi bat, 
Când om născut de-o mamă le-a purtat. 
(lese. Alarmă. Intră Macduff.) 
Macduff: 
De-aici e larma. Să te văd, tirane! 
313 Aluzie la o distracție populară foarte răspândită în Anglia lui 
Shakespeare. Se proceda la legarea unui urs de un stâlp, cu un 


lanț scurt care să-i permită totuşi libertatea mişcărilor şi apoi se 
asmuţea asupra lui o ceată de câini care, până în cele din urmă, îl 


sfâşiau la bucăţi. 

De-i fi ucis, şi nu de mâna mea, 
Soţia şi copiii mei ca umbre 
Mă vor mustra pe veci. Nu pot lovi 
În bieţi oşteni plătiţi”"* să-şi poarte ghioaga, 
Pe tine doar Macbeth, sau astfel, spada, 
Tăiş nefolosit, mi-o pun în teacă. 
Te simt pe-aici, că zornetul acesta 
Zvoneşte parcă de-unul mai de frunte. 
Ajută-mă, ursită, să-l găsesc! 
Nu-ţi cer nimic mai mult! 
(lese. Alarmă. Intră Malcolm şi bătrânul Siward.) 
Siward: 
Pe-aici, stăpâne! 
Castelul s-a predat de bună voie, 
Ai lui Macbeth se luptă între dânşii 
lar bravii thani se războiesc amarnic; 
Cum văd, a noastră-i ziua. Ne-au rămas 
Puţine de făcut. 
Malcolm: 
Am întâlnit 
Vrăjmaşi bătându-se de ochii lumii. 
Siward: 
Să mergem la castel, măria-ta. 
(les. Alarmă.) 


314 Fiind părăsit de cei mai mulţi dintre scoțieni, Macbeth 
recursese la mercenari irlandezi, aşa cum făcuse şi rebelul 
Macdonwald, pe care îl învinsese Macbeth, conform relatărilor 
sergentului (|, 2). 

Scena 8 


O altă parte a câmpului de luptă. 
Intră Macbeth. 


Macbeth: 
De ce să mor, ca un roman smintit"">, 
În spada mea? Cât mai văd oameni vii, 
Mai bine-i să crestez cu răni pe alţii. 
(Intră Macduff.) 
Macduff: 
incoace, câine-al iadului, încoace! 
Macbeth: 
Te-am ocolit pe tine dintre toţi. 
Dar, pleacă! Prea mi-e sufletu-ncărcat 
De sângele-alor tăi. 
Macduff: 
Eu nu vorbesc, 
Călău mai sângeros decât pot spune, 
Cuvântul meu e-n spadă! 
(Se bat.) 
Macbeth: 
Truda ţi-e-n zadar: 
Mai lesne poţi însângera cu spada 
Văzduhul de nenvins, decât pe mine. 
Pe creştete ce pot a fi rănite 
Abate-ţi fierul. Viaţa mi-e vrăjită! 


315 Aluzie la sinuciderile lui Cato din Utica (învins de luliu Cezar), 
Brutus, Cassius şi Titinius (ultimii trei în piesa /u/iu Cezar) şi Marc 
Antoniu (în Antoniu şi Cleopatra) în urma înfrângerilor suferite în 
lupte. Titinius chiar spune că sinuciderea, în cazul când cauza 
pentru care cineva luptă e pierdută, este „o datină romană”, (/ul/iu 
Cezar, V, 3). 

Nu-i dat să mă răpună nimănui 
Născut de-o mamă! 
Macduff: 
Nu te-ncrede-n vrăji. 
lar îngerul“'* pe care l-ai slujit 
Să-ţi spună el că smuls a fost Macduff 
Pretimpuriu din sânul maicii sale. 
Macbeth: 
Blestem pe gura care-mi spune-aceasta: 
Ea surpă tot ce-i mai bărbat în mine. 
Să nu mai cred în diavoli scamatori; 
Ne hărţuie cu vorbe în doi peri; 
Cuvântul dat ce ne încântă-auzul 
Nădejdea ne-o înşală. Nu mă bat! 
Macduff: 
Mişelule, predă-te-atunci, 
Rămâi spre-a fi minunăția vremii, 
Ca pe-o dihanie fără pereche 
Te-om zugrăvi pe-un stâlp, iar jos vom scrie: 
„Aici vezi un tiran”. 
Macbeth: 
Nu, nu mă dau! 
Cu fruntea-n colb la gleznele lui Malcolm, 
Hulit de-al gloatelor blestem să fiu! 
Deşi-i la Dunsinane pădurea Birnam, 
Şi-mi stai potrivnic tu, cel nenăscut 
Dintr-o femeie, tot îmi cerc norocul: 
M-acopăr cu războinicul meu scut! 
Macduff, loveşte! Fie blestemat 
Cel care strigă-ntâi: destul! M-am dat! 


316 În sensul de „îngerul rău”, conform credinţei că fiecare om e 
ocrotit şi îndrumat în toate acţiunile sale de un duh care îl 
însoţeşte permanent, (v. nota 62). 

(les luptându-se. Alarmă. Retragere. Fanfară. Intră 
cu tobe şi flamuri Malcolm, bătrânul Siwarad, Ross, 
ceilalți thani şi soldați.) 

Malcolm: 

Aş vrea să-i ştiu scăpaţi pe cei ce-s lipsă. 
Siward: 
Mai sunt şi care pier. Dar, precum văd, 
Plătit-am ieftin ziua asta mare. 
Malcolm: 
Macduff şi nobilul tău fiu sunt lipsă. 


Ross: 
Feciorul tău, sefiore, şi-a plătit 
O datorie de ostaş: trăit-a 
Doar cât i-a fost s-ajungă un bărbat. 
Abia o dovedi prin cerbicie 
Pe neclintitul luptei sale loc, 
Şi-i mort ca un viteaz. 
Siward: 
E mort, atunci... 
Ross: 
Şi ridicat din câmp. Dar chinul tău 
Nu-l măsura cu vrednicia lui 
C-ar fi atunci şi fără de sfârşit. 
Siward: 
A fost lovit în faţă? 
Ross: 
Da, în frunte. 
Siward: 


Atunci ostaş al Domnului să fie! 
Chiar de-aş avea feciori câţi peri în cap, 
Nu le-aş dori o moarte mai frumoasă! 
Acesta fie-i clopotul de veci! 
Malcolm: 

| se cuvine-o mai adâncă jale. 
Şi i-o aduc prinos. 
Siward: 
l-ajunge-atât. 
Muri frumos, plătindu-şi datoria... 
Să-l ierte Domnul! lat-o mângâiere! 
(Intră Macduff cu capul lui Macbeth.) 
Macduff: 
Slăvit fii, rege! Rege eşti! Priveşte 
La blestematul despotului cap. 
E slobod veacul. Văd în jurul tău 
A ţării floare care-ngână-n sine 
Urarea mea. lar glasul ei şi-al meu 
Aş vrea să strige-acum: Mulţi ani trăiască 
Al Scoției rege. 
Toți: 
Trăiască-al Scoției rege! 
(Fanfara.) 
Malcolm: 
Nu voi lăsa să treacă mult 'nainte 
De-a recunoaşte ale voastre jertfe 
Şi-a răsplăti pe toţi. Voi, thani şi veri, 
Numitu-v-am de astăzi conți, întâii 
Pe care astfel Scotia-i salută. 
Mai trebuie, sădind din nou cu vremea, 
Să chem la vatră fraţii din surghiun, 
Fugiţi de vicleşugul tiraniei. 
Voi da-n vileag pe cruzii slujitori 
Ai mortului casap şi-ai blestematei 
Regine care şi-a luat viaţa - 
Se crede - cu năprasnicele-i mâini. 
Acestea dar şi toate ce mai sunt 
Treptat le fac, cu voia Celui Sfânt, 

La timpul şi în locul cuvenit. 
Pe toţi, şi fiecărui cu-nchinare, 
Poftescu-vă la Scone? , la-ncoronare! 
(Fanfară. les.) 


Macbeth 


317 Conform datelor istorice, Macbeth a fost învins de Liward de 
Northumberland în 1054, rămânând încă rege al unei părţi din 
Scoţia până în 1057, când a fost învins şi ucis de către Malcolm în 
bătălia de la Lumphana. Malcolm a domnit apoi până la sfârşitul 
vieţii sale, în 1093, rămânând în istorie ca primul mare rege al 
Scoției, datorită unei domnii întemeiate pe dreptate. 

Comentarii 


Scrisă între 1603-1606 după Kenneth Muir”? şi 
1605-1606 după F.E. Halliday (mult mai puţin 
probabil între 1601-1602 cum sugerează Dover 
Wilson), Macbeth a fost jucată la 20 aprilie 1611 
(teatrul The Globe), dar există suficiente referiri la 
puneri în scenă mult mai timpurii (în 1606 potrivit 
lui Muir). Nu se cunosc ediţii /n-cuarto care să 
preceadă înregistrarea oficială a piesei de către 
Blonnt şi Jaggard la 8 noiembrie 1623 şi tipărirea în 
prima ediţie in-folio din acelaşi an, unde, împărţită 
în acte şi scene, ea apare ca a şaptea tragedie, între 
luliu Cezar şi Hamlet. Textul încredinţat „canonului” 
a fost probabil un exemplar de sufler; în orice caz, 
este extrem de defectuos, iar în afară de greşeli şi 
ştersături, s-au semnalat numeroase omisiuni, 
precum şi unele interpolări (astfel, în scenele cu 
Hecate, Il, 5 şi IV, 1, 38-43. Textul cântecElor e 
preluat din piesa The Witch a lui Thomas Middleton). 

Se pare că versurile în care sunt apreciate puterile 
vindecătoare ale regelui englez Edward 
Mărturisitorul (IV, 3, 140-159) sunt un compliment 
indirect la adresa lui James/lacob |, rege al Angliei 
(1603-1625) şi al Scoției (ca James VI, 1557-1625). 
Acesta arăta mult interes pentru vrăjitorie şi erezii, 
iar comentatorii găsesc în piesă unele aluzii la un 
grup de vrăjitoare care l-au ameninţat în Scoţia 
(1591) precum şi la „duplicitate”, subiect discutat 
pe larg după Complotul din 1605 („Complotul 
prafului de puşcă”) în legătură cu procesul 


318 Kenneth Muir, ultimul îngrijitor al piesei în ediţia Arden 
Shakespeare, 1951, Methuen, London, 1969. 

călugărului iezuit Garnett, acuzat de participare 
(1606). 

Sursa epică a tragediei sunt Cronicele lui Raphael 
Holinshed (Chronicles of England, Scotland and 
lreland, retipărite în 1587), mai exact partea 
referitoare la Scoţia (cronicarul s-a inspirat din 
Scotorum Historiae de Hector Boece), dar 
personajele shakespeariene diferă considerabil față 
de cele din textele sursă, începând cu trăsăturile 
fundamentale: Duncan devine un rege bun, Macbeth 
e un tiran, Lady Macbeth rămâne odioasă dar cel 
puţin nu mai este egoistă, Banquo - strămoşul lui 
James | - e un om cinstit, pe câtă vreme la 
Holinshed el îl ajută pe Macbeth să-l omoare pe 
Duncan. Totodată Shakespeare acordă un rol mai 
important vrăjitoarelor. 

S-a presupus că, dată fiind starea imperfectă a 
textului din ediţia in-folio, manuscrisul 
shakespearian autentic a fost mult mai mare; dar 
părerea generală este că, aşa cum se prezintă, 
tragedia este foarte bine construită, lasă o impresie 
puternică de economie şi concentrare, e una dintre 
cele mai scurte piese ale lui Shakespeare (a treia 
din acest punct de vedere), acțiunea se desfăşoară 
în ritm rapid, nu există o intrigă secundară, 
simplitatea şi caracterul linear al prezentării datelor 
semnificative aminteşte de o moralitate. 

La nivel de adâncime structurarea piesei e astfel 
văzută de E.F.C. Ludowyck (care, de fapt, rezumă 
unele interpretări curente din sec. XX): 

„Din punctul de vedere al structurii Macbeth ne 
face impresia dominantă a unui stat nesigur şi 
instabil în care o lume pare «să se dizolve» într-alta. 

Bineînţeles, structura piesei poate fi descrisă ca o 
suită de situații ilustrând conflictul dintre bine şi rău 
sau ca prăbuşirea unui om mare. Poate chiar fi 
descrisă ca o parabolă care arată cum omul poate fi 
indus în eroare de forțele răului ca să accepte drept 
adevăr ceea ce pare doar că este adevărat. Dar 
privită astfel, structura nu ar include impresia 
dominantă pe care ne-o lasă piesa. Această 
impresie nu este pur şi simplu efectul intrigii, deşi 
intriga contribuie la crearea lui. 

Calitatea întregii tragedii, mai mult decât în 
piesele studiate până acum (Richard Il, Neguţătorul 
din Veneția, Henric V, luliu Cezar şi A 
douăsprezecea noapte, n.n.) este exprimată de 
poezia care dă forță situațiilor şi reprezentării lor pe 
scenă. Structura din Macbeth se poate deduce cel 
mai bine din felul cum poezia umple şi completează 
tot ce ne oferă intriga, situațiile, personajele şi 
ideile. 

Ceea ce ne oferă poezia este această impresie de 
lume echivocă şi ambiguă unde tot ce se vede pare 
să difere de ceea ce este, iar ceea ce aşteptăm în 
mod firesc se confundă cu ceea ce intervine. ca 
nenatural. O lume pare să se suprapună alteia. Incă 
din primele scene ale tragediei există numeroase 
referiri la dificultatea de a distinge lucrurile între 
ele”, 

Ambiguitatea şi contrastul sunt omniprezente în 
Macbeth şi urmărirea lor este o premiză obligatorie 
pentru înţelegerea textului (destul de dificil pe 
alocuri); iar ele se reflectă şi în sesizarea de către 


319 E.F.C. Ludowyck, Understanding Shakespeare, Cambridge 
University Press, 1964, pp. 224-225. 

critici a temei sau temelor principale: „răsturnarea 
valorilor” (L.C. Knights), „confuzia valorilor” 
(Fluchère), „ordinea şi dezordinea cosmică” (E.M.W. 
Tillyard), „natura şi antinatura” (Ludowyck), „tema 
ambiguității”, „căderea omului şi revenirea din 
această cădere” (Macrae), „tragedia echivocului” 
(M.M. Mahood), „lupta distrugerii cu creatia” (G. 
Wilson Knight), „tragedia fricii” (C. Spurgeon), 
„hatura echivocă a Naturii: Natura în care există 
toate, fie că le spunem bune sau rele” (Rossiter), 
„Contrastul dintre aparenţă şi realitate” (Muir). 

În sfera vocabularului trebuie reținută abundența 
antonimelor. Într-o replică de şase rânduri a 
Portarului, Kenneth Muir numără 7 perechi de 
cuvinte antitetice pentru a sublinia că una din 
trăsăturile principale ale stilului tragediei este 
„mulțimea antitezelor”: 

„Cititorul nu are decât să-şi arunce ochii pe 
oricare din pagini. Putem asocia acest procedeu 
stilistic cu «lupta dintre distrugere şi creaţie» pe 
care Wilson Knight a surmprins-o în piesă în 
consonanță cu opoziția dintre noapte şi zi, «aţă şi 
moarte, graţie divină şi rău». La rândul său, Kolba 
vede în piesă «tabloul unei bătălii particulare într-un 
război universal» - respectiv războiul păcatului cu 
iZbăvirea - şi declară că această idee e zugrăvită şi 
accentuată prin cuvinte şi expresii de peste patru 
sute de ori...” 

Evans stăruie asupra opoziţiei dintre elementul 
abstract şi cel concret: 

„„.. Concentrarea şi crearea unui limbaj imaginativ 
nu mai depinde de compararea cu experiența 


320 Kenneth Muir, Op. cit., p. XXXI. 

obişnuită cum sunt în chip firesc comparatia şi 
metafora, ci cu un tablou viu propriu şi de sine 
stătător. Partial acesta e realizat din figuri de stil 
abstracte, dar ele devin plastice şi dramatice, astfel 
că, aşa cum se întâmplă adesea la Shakespeare, 
abstractul şi concretul sunt contrastate violent. 
Avem în consecință impresia că dramaturgul a creat 
o lume nouă pentru mintea înfierbântată a lui 
Macbeth ”*"". 

F.E. Halliday acordă şi elementului fonetic un 
anumit rol dramatic în momentele de tensiune: 

„Această atmosferă de zăvorâre, sufocare şi 
blocare este intensificată de poezia însăşi, nu numai 
de cuvinte şi imagini, ci şi de silabe şi litere, de 
folosirea dramatică a aliterației şi asonanței”””. 

Atât contrastul cât şi ambiguitatea sunt bine 
reprezentate la nivel sintactic, iar în versul aliterativ 
al vrăjitoarelor „Fair is foul, and foul is fair” 
(Frumosul e urât şi urâtul e frumos), rostit chiar în 
prima scenă a primului act (|, 1, 10), e anticipată 
desfăşurarea ideatică a întregii piese. 

Sensurile ambigui, uneori antitetice, deseori 
multiple ale unor unităţi lexicale şi sintactice, au fost 
scoase în evidenţă de M.M. Mahood, care, înglobând 
fenomenul în categoria jocurilor de cuvinte 
(wordplay, puns), constată în Macbeth prezenţa a 
aproximativ o sută de asemenea cazuri (Coleridge, 
în afara replicilor Portarului, nu-şi amintea de niciun 
alt exemplu). 


321 Ifor Evans, The Language of Shakespeare's Plays, 1952, 
Methuen, London, 1966, p. 164. 

322 F.E. Halliday, The Poetry of Shakespeare's Plays, 1954, 
Duckworth, London, 1964, p. 154. 

„Coleridge, desigur, avea în vedere numai 
calambururile deliberate, spirituale. Deşi piesa nu e 
lipsită de astfel de jocuri de cuvinte, ambiguitățile 
evidențiate de comentatorii de astăzi sunt mai 
curând propriile calambururi ale lui Shakespeare, 
ironicele double-entendres /a care ne putem aştepta 
într-o tragedie a ambiguităţii. La fiecare punct de 
cotitură a acţiunii Shakespeare ne şicanează cu 
sensuri duble şi chiar triple; ironia este adesea 
negativă, nu numai pozitivă, deoarece aceasta e o 
piesă în care «este-aievea numai ce nu este» (l, 3, 
143). Duncan, de pildă, îi conferă lui Macbeth titlul 
de Cawdor cu cuvintele «Ce pierde el, Macbeth a 
câştigat» (I, 2, 69) - o afirmație adevărată şi 
neadevărată, în sensuri nebănuite de rege. Moartea 
plină de căinţă a lui Cawdor îl va scăpa de oprobriul 
trădării pe care îl preia acum Macbeth; pe de altă 
parte, Cawdor nu pierde bărbăția pe care Macbeth, 
deşi o dovedeşte în luptă, o părăseşte când cutează 
să facă mai mult decât i se potriveşte unui om şi 
astfel «nu mai este om»”?”, 

M.M. Mahood discută pe larg polisemantismul 
importantului cuvânt tematic time, (timp). Pornind 
de la sensurile principale ale termenului (aşa cum 
sunt ele explicate în The New English Dictionary), 
autoarea arată că atât nepermanenţa în timp cât şi 
permanenţa extratemporală a lucrurilor: 

„=. Sunt asociate în piesă cu forțele binelui - 
Duncan, Malcolm, Macduff pe câtă vreme conceptul 


323 M.M. Mahood, fragment din Shakespeares Woraplay, 1957, 
reprodus în Shakespeare, Macbeth, a selection of critical essays 
edited by John Wain, Casebook Series, Macmillan, London, 1968, p. 
203, 

de timp exclusiv ca eveniment important se poate 
spune că domină gândurile şi faptele Lady-ei 
Macbeth, iar timpul interpretat exclusiv ca durată îi 
aparține lui Macbeth. Confruntarea acestor sensuri 
ale noțiunii de timp, sensul religios şi cel nereligios, 
este conflictul dramatic major al piesei. Lady 
Macbeth îi spune lui Macbeth «să înşele timpul», el fi 
cere «să amăgească timpul», iar atunci când 
Malcolm se autocaracterizează ca un al doilea 
Macbeth, Macduff ii spune că el, Malcolm, poate 
«păcăli» timpul. În fiecare din respectivele replici 
timpul înseamnă societatea, a cărei succesiune de 
perioade şi anotimpuri, fiind hotărâtă de sus, nu 
poate fi înşelată. 

Marele studiu al lui De Quincey despre Macbeth 
înfăţişează uciderea, lui Duncan ca pe o paranteză 
în curgerea timpului: «Pentru ca o nouă lume să se 
instaureze, lumea aceasta trebuie să dispară un 
timp. Ucigaşii şi crima trebuie izolaţi - despărțiți 
printr-o prăpastie de obişnuita maree şi succesiune 
a treburilor omeneşti - zăvoriţi şi îndepărtați în vreo 
fundătură adâncă; trebuie să ne dăm seama că 
lumea vieţii obişnuite s-a oprit brusc... timpul 
trebuie anihilat; legătura cu lumea întreruptă; şi 
toate să se retragă într-o profundă sincopă şi 
suspendare a pasiunilor pământeşti». Dacă timpul 
implică ordinea socială cuvenită, ceasul omorârii lui 
Duncan şi intervalul dintre crimă şi alegerea lui 
Macbeth pe tron sunt atemporale; iar în aceste 
ceasuri când Scoţia nu are rege, o corespunzătoare 
dezordine în ceruri tulbură stihiile şi preschimbă 
ziua în noapte. Cei doi ucigaşi au nesocotit şi inşelat 
timpul ca ordine prin propria lor noțiune diformată şi 

subiectivă despre timp. Pentru amândoi fapta este o 
paranteză, un moment atemporal, deşi fiecare din ei 
înțelege într-altfel această atemporalitate. 

Lady Macbeth contemplă fapta într-o stare de 
exaltare conştientă; timpul stă în loc pentru «marea 
ispravă a acestei nopţi» (...). Una dintre cele mai 
impresionante ironii ale piesei stă în aceea că 
momentul omorârii lui Dncan, pe care Lady Macbeth 
ÎI simte ca important atemporal, devine, de fapt, 
atemporal pentru că se perpetuează în străfundurile 
cugetului ei. (...) Când Lady Macbeth invocă 
puterile: «Opriţi trecerea şi drumul spre căinţă», ea 
creează un iad lăuntric şi scena somnambulismului 
arată că până la sfârşitul piesei ea nu poate ieşi 
dintr-însul. 

Şi Macbeth concepe omorul ca pe un act 
atemporal, însă în sensul că acesta aparține 
timpului văzut ca flux şi durată, astfel că momentul 
fatal e anticipat şi reamintit, dar niciodată ca acum. 
Acest mod de a privi timpul îi atenuează dezgustul 
față de faptă: «Timpul şi ceasul se scurg prin cea 
mai aspră zi» şi îl aşază în siguranță pe țărmul 
timpului - momentul atemporal în râul întâmplărilor 
succesive. Chiar şi ultimele sale cuvinte înainte de 
omor sar peste fapta însăşi în succesiunea de idei: 
«Mă duc şi s-a săvârşit». Din nou însă timpul care nu 
poate fi înşelat se răzbună ironic. Lady Macbeth 
vede timpul ca pe un moment important şi acest 
moment stăruie traumatizant în mintea ei. Macbeth 
ÎI] vede numai ca pe un flux şi fluxul timpului îi 
poartă pe copiii victimelor sale spre maturitate şi 
putere ca ei să-şi poată răzbuna taţii. (...). 

(...) 

Timpul părea să-l favorizeze pe Macbeth atunci 
când l-a purtat cu bine peste momentul insuportabil 
al omorârii lui Duncan. (Acum) el simte pentru prima 
oară antagonismul timpului. (...) Pentru Macbeth 
timpul sugerează acum numai  nerodnicia, 
sterilitatea, «drumul de colb al morţii». Pe de alte 
parte,  belşugul naturii şi aspectul sezonier, 
renăscut, al timpului, sunt reunite în dorinta Lordului 
anonim; «Să fim în stare-a dărui din nou/O pâine 
mesei noastre, nopţii somnul» (III, 6, 33-34) dorință 
împlinită când Malcolm şi Macduff, care vor face 
toate «cu măsură, la timpul şi locul cuvenit», 
declară că «timpul este liber/descătuşat». 

(...) 

Acest tipar al timpului în piesă - viziunea totală a 
timpului ca şi cercul lui Boethius radiind din 
eternitate, ca reînnoirea continuă a perioadei şi 
anotimpului care se mai bucură încă de permanenţă 
în aspectele lor atemporale, opuse viziunii lor 
fragmentare pentru care timpul este doar un punct 
sau o linie, o criză sau un şir neintrerupt - este 
întărit prin jocul înțelesurilor mai multor cuvinte- 
cheie (urmează exemple ca «done» - «făcut, gata, 
săvârşit», «consequence» - «consecinţă» dar şi 
«secvenţă» etc. n.n.)"*%*. 

Dată fiind importanţa temei timpului în Macbeth 
să consemnăm şi câteva puncte de vedere dintr-un 
studiu al lui G. Wilson Knight, anterior celui al lui 
M.M. Mahood: 

„... Macbeth, personificare a distrugerii, trebuie să 
fie distras; este un simbol al aspectului nimicitor al 
timpului. Timpul distruge şi în aceeaşi măsură se 


324 Ibid., pp. 204-209. 

autodistruge continuu: omul devine forță a 
distrugerii şi în aceeaşi măsură forță a 
autodistrugerii. Conceptul de timp străbate în mod 
evident povestea lui Macbeth; în contrast cu 
eternitatea din Antoniu şi Cleopatra. La prima lor 
întâlnire cu Macbeth, Vrăjitoarele se prezintă drept 
voci ale trecutului, prezentului şi viitorului, prin 
prezicerile lor despre Glamis, Cawdor şi regalitate. 
Ele sugerează timpul absolut. Crima lui Macbeth 
este însă o încercare de a disloca timpul, de a goni 
viitorul în prezent, crimă împotriva ordinii şi a 
rangului, ambiţie violentă, exacerbată, de a cuceri 
«cinstire» nelegitimă. EI vrea ca timpul să-i aparțină, 
dar timpul îi scapă. Ar dori să «secătuiască» «izvorul 
propriei sale vieţi» (II, 4). Macbeth loveşte în ritmul 
măreț, lent al timpului. Ce este timpul altceva decât 
o înşiruire de morți în fiecare moment? Dar şi o 
înşiruire de naşteri. Macbeth ar dori să accelereze 
timpul - sub aspectul său nimicitor pentru a prinde 
astfel ceea «ce va să fie» (l, 6), ar dori să distingă 
prezentul întruchipat în Duncan. În scena cazanului 
Însă timpul apare sub aspectul său creator. Într-o 
înşiruire vie, naşterea urmează distrugerii. (...)... 
Putem din nou remarca tăria cu care sunt sugerate 
în continuare esențele pozitive, creatoare, prin 
«procesiunea celor opt Regi». Bogati în glorie 
imperială. Mai mult decât atât, cei opt regi 
sugerează, într-un sens larg, însuşi procesul creator, 
proces pe care Macbeth ar dori să-l anihileze, să-l 
reteze din rădăcina existentă. A pus prea repede 
stăpânire pe propriul său viitor: iar acum ar dori să 
anihileze viitorul celorlalți. Ar dori ca timpul să fie 
dezarticulat, pentru a-i putea sluji scopurile. Bucuria 

posterității, bucuria creatoare în care constă 
întreaga fericire umană, urmează să-i revină însă lui 
Banquo. Macbeth află prea târziu că a naşte regi 
este o mai mare binecuvântare decât a fi rege; 
creația este o mai mare binecuvântare decât 
stăpânirea. Stăpânirea despărțită de creaţie se 
topeşte în mâna ce o cuprinde: ca florile «moarte 
înainte de a se ofili» (IV, 3)... (...) 

(În V, 5, 19-48): 

«Dar mâine şi iar mâine, tot mereu,/Cu pas 
mărunt se-alungă zi de zi,/Spre cel din urmă semn 
din cartea vremii,/Şi fiecare /eri a luminat/Nebunilor 
pe-al morţii drum de colb./Te stinge, lumânare de o 
clipă!/Ni-e viaţa doar o umbră călătoare,/Un biet 
actor, ce-n ceasul lui pe scenă/Se grozăveşte şi se 
tot frământă/Şi-n urmă nu mai este auzit./E o 
poveste spusă de-un nătâng,/Din vorbe-alcătuită şi 
din zbucium/Şi nensemnând nimic». 

(Macbeth) vede întreaga viață din perspectiva 
mortală a timpului. Acum este împăcat cu 
«neantul», negare a răului şi a morții...” 

Nature (natura), ca în Regele Lear, este un alt 
cuvânt-cheie polisemantic, contrastat cu 
„nefirescul” sau „antinatura”. Printre alții, îl 
analizează L.C. Knights, ca în următoarele pasaje: 

„Nu există o vagă «filosofie a naturii» în Macbeth. 
Natura pe fundalul căreia e definit şi judecat 
«nefirescul» răului lui Macbeth e natura umană, iar 
trăsăturile caracteristice ale acestei naturi - 
capacitatea de a stabili relatii şi dependenta intimă 


325 G. Wilson Knight, Laptele înfrățirii (The Milk of Concord, 1931), 
traducere, în volumul Studii shakespeariene, ed. Univers, 1975. 

de acestea sunt evocate viguros de-a lungul piesei. 
In III, 1, Macbeth, descumpănit la vederea duhului 
lui Banquo, aruncă o privire îndărăt spre timpul când 
omorul era un lucru obişnuit, spre ceea ce va fi 
cunoscut mai târziu ca stare hobbesiană a naturii: 

«S-au mai făcut şi-n vechi vărsări de sânge/Nainte 
ca dreptatea omenească/Să cureţe-un stat paşnic 
de  neghină/Şi s-au mai săvârşit; de-atunci 
omoruri,/Cumplite foarte pentru-al nostru-auz./Pe- 
atunci un om cu creierii zdrobiţi/Murea şi-atâta tot! 
Dar azi învie/Cu douăzeci de răni de moarte-n cap/Şi 
brânci ne dă din scaun: mai ciudat/Decât e chiar 
omorul». (vers. 74-82). 

Aceasta e o versiune mai profundă a originilor 
societății decât ne sugerează noțiunea de contract 
sau utilitate. Ceea ce «curăță» aşa-zisa simplă 
îngrămădire de oameni şi face dintr-insa un stat 
«paşnic» este un decret mai important decât orice 
lege în care e întruchipat, pentru că e impus de 
însăşi faptul de a fi uman; dacă recunoşti 
umanitatea, nu poti omori nepedepsit. lar aceasta 
nu e doar o chestiune de pedeapsă judiciară: omul 
ucis «învie» în tine. Uciderea poate fi obişnuită în 
natura sălbatică, dar nu este naturală pentru om ca 
om; este o violare a umanității sale esențiale. (...) 

(...) 

„„după cum am văzut în Regele Lear, numai 
atunci când nevoilor ŞI caracteristicilor 
fundamentale ale naturii umane, natura ín 
accepțiunea ei cea mai largă poate fi invocată ca o 
ordine de bază, înviorătoare şi, într-un anume sens, 
oferind un model naturii omeneşti. Aşa şi în 
Macbeth. În  monologul apocaliptic dinaintea 

omorului, «Mila» care domină forțele naturale 
haotice şi călăreşte pe furtună apare ca un prunc 
nou-născut - un vlăstar al umanității despuiat, 
vulnerabil şi puternic. Am putea spune că datorită 
simbolului pruncului şi a tot ce reprezintă el, 
Shakespeare e în stare să invoce puterile naturii şi 
să le asocieze (...) cu tot ce se opune puterilor 
distragerii şi in cele din urmă le înfrânge. 

În scena intrării lui Duncan în castelul lui Macbeth 
(1, 6) - «un contrast perfect în microcosm faţă de 
răul din Macbeth» ne dăm seama, impresionați 
profund, cum energiile naturii needucate se găsesc 
într-o relație semnificativă cu ordinea omenească. 
Scena e pregătită pentru un efect dramatic deplin 
între invocarea de către Lady Macbeth a puterilor 
întunericului («A  răguşit şi corbul/Ce croncăne 
sosirea-ntr-un ceas rău...») şi hotărârea finală a lui 
Macbeth iar curtenia lui Duncan subliniază ironia. 
Dar contrastul nu se mărgineşte la situație. 
Sugerarea aerului proaspăt şi plăcut, contemplarea 
admirativă a păsărilor care clădesc şi fac pui, ne 
impresionează mai mult prin contrast senzorial față 
de apăsarea înăbuşitoare («Vino, deasă Noapte...>) 
de curând evocată; dar ca şi imaginile întunericului 
şi dezordinii, scena prezentată e inseparabilă de 
valorile pe care le întruchipează şi defineşte: «Şi 
lăstunul,/Al verii oaspe, găzduit în temple./Prin 
cuibul său plăpând ne dovedeşte/Că răsuflarea 
cerului îşi lasă/Mireasma ei cu drag pe-aceste 
locuri...>. 

Ceea ce vedem aici este o ordine naturală şi 
întremătoare al cărei echivalent în sfera 
omenescului se găseşte în reciprocitatea loialității, 

încrederii şi simpatiei pe care Macbeth îşi propune 
să le violeze. Şi este o ordine în unison cu viaţa pe 
care o stimulează. Pofta de mărire a lui Macbeth e 
definită în termenii energiei distrugătoare şi 
autodistrugătoare; iar atunci când surprindem răul, 
ne călăuzim după imaginile «vieţii» din piesă, viață 
care se situează între lăstunii găzduiţi în temple şi 
«copilaşii» /ui Macduff, «drăguţii» /ui şi cuprind toate 
referirile răzlețe la binefacerile naturale - somnul şi 
hrana şi camaraderia. (...) 

(...) La începutul piesei ni se spune că 
«neîndurătorul Macdonwald» e «vrednic să fie un 
răzvrătit» deoarece «firea-n el a viermuit/Cu tot ce-a 
zămislit mai ticălos» (|, 2, 9-12). 

Dar, aşa cum am văzut, natura este o forță ce 
poate fi invocată în serviciul a ceea ce e 
fundamental drept şi sănătos, cu singura condiție ca 
«bunătatea omenească» să fie recunoscută, ca un 
dat absolut. Natura ca atare, totuşi, este categoric o 
lume sub-morală şi «<întunecaţilor soli ai nopţii» (III, 
2, 53) din lumea exterioară le corespund înăuntrul 
nostru «lIspitele drăceşti cu care firea/in clipa de 
odihnă mă îmbie» (II, 1, 8-9). 

Omul, locuitor a două lumi, este liber să aleagă; 
însă, dacă, nesocotind «căinţa care calcă pragul 
firii», alege «silnicia firii» (|, 5, 45; 50), libertatea lui 
are de suferit. El «a dezlănţuit vântul» (IV, 1, 52) și 
puterile naturii intră în sfera omenescului ca agenți 
autonomi: în limbajul piesei,  «ticăloşiile firii» 
«viermuiesc într-însul» ca o gazdă mai mult sau mai 
puțin pasivă”. 


326 L.C. Knights, Some ConTemporary Trends în Shakespearean 
Criticism, 1959, în Casebook Series, Op. cit., p. 237-242. 

Atmosfera generală a tragediei este una de 
nesiguranţă, îndoială, suspiciune, zvonuri şi mister. 
Cuvântul strange (ciudat, straniu) e practic pe 
buzele tuturor - „ciudate ştiri” (Lennox, |, 2, 48), 
„straniile chipuri ale mintii” (Ross, |, 3, 97). „De ce 
doar than de Cawdor? E ciudat” (Banquo, |, 3, 122), 
„... Chipul tău e-o carte-n care/Ciudate lucruri poate- 
un om citi” (Lady Macbeth, |, 5, 62-63), „În şirul lor 
văzul ciudate lucruri” (Moşneagul, Il, 4, 3) etc., iar 
sentimentul de frică şi nelinişte e atotstăpânitor. 
Caroline Spurgeon, după ce constată că în întreaga 
producţie dramatică shakespeariană frica (fear) (nu 
ura - hate) este adevăratul antonim al dragostei 
(love), subliniază marcata prezenţă a opoziţiei în 
Macbeth şi, în parte pe urmele lui G. Wilson 
Knight?” , scrie: 

„Întreaga piesă poate fi... privită într-un sens ca o 
«imagine» a fricii şi cred că nimeni nu ar fi putut-o 
scrie în forma ei existentă dacă nu ar fi fost convins 
că frica este cel mai rău şi mai chinuitor dintre 
sentimente, inăbuşitor, distrugător, paralizant, şi, 
astfel, opusul exact al dragostei, care este 
comunicativă, roditoare şi dătătoare de energie. 
Este fără îndoială semnificativ faptul că există 
numai două piese în care cuvântul «love» se 
întâlneşte atât de rar ca în Macbeth şi nu există 
niciuna în care «fear» apare atât de des; de fapt, de 
două sau chiar de trei ori mai des decât în 
majoritatea celorlalte piese”. 


327 G. AWilson Knight, Macbeth and the Melaphysic of Evil, în The 
Wheel of Fire (1930). 

328 Caroline Spurgeon, Shakespeare's Imagery and what it tells 
us, 1935, University Press, Cambridge, 1965, p. 156. 

Tot C. Spurgeon vorbeşte despre „cel puţin patru 
idei principale cuprinse în imagini”, „întreţesute” şi 
„repetate”: hainele prea largi pentru purtător; 
sunetul repetat în ecou; lumina contrastantă cu 
întunericul şi boala: 

„(În piesă) revine constant ideea că noile onoruri 
acordate lui Macbeth nu i se potrivesc, ca nişte 
veşminte prea largi şi care, aparținând altora, îi stau 
prost. Macbeth o exprimă cel dintâi încă la începutul 
tragediei. (...): «Dar thanul (Cawdor, n.n.) n-a murit. 
De ce să-mbrac/Veşminte de-mprumut?» (|, 3, 108- 
109). /ar ceva mai târziu (...) Banquo, urmărindu-l cu 
privirea, murmură: «Cinstirile ce-l copleşesc îi 
stau/Ca straie noi, ce nu se dau pe trup/Decât cu 
ajutorul folosinţii» (|, 3, 144-145) etc.” 

„... Prin imaginea măreaţă a îngerilor cu glas de 
trâmbiţe - «lar Mila, prunc plăpând şi gol, suit/Pe- 
aripi de vifor, heruvim călare/Pe nevăzuţii vijeliei 
cai» când «Va năluci-n privirea tuturora/Grozavul 
fapt ce-neacă-n lacrimi vântul» - Macbeth ne umple 
imaginația cu tabloul vestirii prin răsunetul crimei în 
spațiile nemărginite. 

Toate acestea sunt reluate de Macduff când 
spune: «Zilnic/Alt plâns de-orfan şi-alt geamăt de 
vădană/Şi noi dureri lovesc în faţă cerul/Ce, 
răsunând, îngână glasul ţării/Şi înteţeşte vaierul de 
jale» (IV, 3, 4-8) apoi de Ross când acesta incearcă 
să-i comunice lui Macduff teribila veste a ultimelor 
asasinate ale lui Macbeth: «Port veşti pe care/Mai 
bine le-aş urla-n văzduhul gol,/Acolo unde-auzul nu 
le-ar prinde» (IV, 3, 193-195). Cu greu se poate 
concepe o imagine mai vie a vastității spațiului şi a 


329 /bid., p. 325. 

naturii copleşitoare şi infinite a consecințelor sau 
reverberărilor mârşavei fapte”. 

„=. lumina reprezintă viața, virtutea, binele, iar 
întunericul, răul şi moartea. «Îngerii sunt luminoşi», 
vrăjitoarele sunt «tainice şi negre hârci din miez de 
noapte» (IV, 1, 48) şi, cum spune Dowden, evoluția 
întregii piese ar putea fi rezumată în cuvintele 
«adorm pe rând/Făpturile blajine ale zilei». 

(Din acestea) se dezvoltă ideea ulterioară, 
sugerată mereu, că ticăloşia săvârşită e atât de 
oribilă încât lumina ochilor s-ar stinge la vederea ei 
și de aceea pentru săvârşirea ei e nevoie de 
întuneric sau de orbire trecătoare. 

(...)... Ideea că asemenea crime grozave se pot 
face numai în întuneric e prezentă atât la Macbeth 
cât şi la soția lui, după cum se vede în cele două 
invocări separate şi caracteristice ale întunericului - 
chemarea ei înfiorătoare: «Îmbracă-te-n al iadului 
fum negru/Şi vino, deasă noapte», care capătă forță 
sporită când auzim mai târziu cuvintele 
cutremurătoare «Are întotdeauna o lumânare 
aprinsă alături» (V, 1, 23-24) şi chemarea lui, mai 
blândă: «Te-apropie, şoimar al nopţii, leagă/Sfioşii 
ochi ai zilei milostive» (III, 2, 46-47). lar atunci când 
Banquo, nedormit, agitat, cu inima grea ca plumbul, 
străbate curtea în noaptea fatală impreună cu 
Fleance care poartă facla pâlpâitoare în fața lui şi, 
privind spre cerul întunecat, murmură: «În cer se fac 
economii/Şi-au stins feştilele» (II, 1, 4-5), știm că 
scena e pregătită pentru trădare şi omor”. 

A patra din principalele idei simbolice ale piesei, 


330 /bid., p. 329. 
331 /bid., p. 329-321. 

(caracteristic  shakespeariană)... este aceea că 
păcatul e o boală. 

Scoţia e bolnavă [...). 

„... toate imaginile legate de boală în replicile lui 
Macbeth au un caracter vindecător sau de alinare; 
balsam pentru răni, somn după febră, curățenie, 
calmante, un «dulce de-al uitării leac» (V, 3, 43); ele 
intensifică astfel în cititor sau spectator dorinţa... de 
sănătate, odihnă şi, în primul rând, linişte 
sufletească”. 

În afară de contrastul explicit din „întuneric - 
lumină”, Ludowyck vede un contrast (mai ales 
implicit) şi în celelalte trei imagini: 

„În toate (aceste imagini) se poate vedea 
contrastul dintre ceea ce se presupune că este şi 
ceea ce este cu adevărat. Ne aşteptăm ca hainele 
să i se potrivească unui om, să fie ale lui şi nu ale 
altuia. Dar în Macbeth lucrurile nu stau astfel; aici 
există o disproporție intre ceea ce ar trebui să fie şi 
ceea ce este. 

Imaginile sunetului în ecou, de asemenea, se 
potrivesc unui decor unde faptele oamenilor fac 
sunetul să reverbereze în spațiul pustiu... (uciderea 
lui Duncan) transformă clipa prezentă în judecata de 
apoi. 

(...) Imaginile bolii scot în evidență subminarea 
condiției naturale a corpului omenesc, îndeosebi de 
către maladii a căror cauză şi vindecare e greu de 
descoperit”, 

După Mark van Doren, simboluri foarte importante 
sunt sângele (blood) şi nesomnul (sleeplessness): 


332 /bid., p. 331-332. 
333 E.F.C. Ludowyck, Op. cit., pp. 225-226. 

„Un alt simbol, sângele, impresionează 
concomitent mai multe simţuri. în nicio altă piesă 
nu a existat cândva o cantitate atât de mare din 
această substanță, înfăţişată atât de dezgustător. 
«Cine e omul acesta plin de sânge?». Scena a 2-a se 
deschide cu un vestitor care, înroşit de răni, aleargă 
într-un suflet la Duncan. În continuare sângele 
întunecă toate scenele. Nu este de un roşu aprins, 
nu curge liber şi nu se spală şi, pe de altă parte, nu 
e o metaforă ca în luliu Cezar. Este atât de real încât 
ÎI vedem, îl simțim şi îl mirosim peste tot; şi se 
lipeşte. «E o privelişte cumplită», spune Macbeth 
când se inapoiază după uciderea lui Duncan, 
privindu-şi mâinile. Nu-i trecuse prin gând că va fi 
atâta sânge pe mâini şi că va rămâne acolo. Lady 
Macbeth ar dori să spele «spurcatele dovezi», dar 
Macbeth ştie că nici marele ocean al lui Neptun n-o 
să-l curețe şi că mai degrabă mâna sa, afundată în 
verde, va înroşi totul. (...) Lady Macbeth îi mânjeşte 
pe servitori cu sânge, astfel că atunci când sunt 
găsiţi, ei par «spoiţi cu sânge», pumnalele lor «sunt 
întecuite în cheag de sânge»... Ucigaşul care vine să 
raporteze moartea lui Banquo are sânge pe față, iar 
Banquo «cel cu părul năclăit de sânge» când apare 
ca duh îşi scutură «pletele de sânge pline» (III, 4, 
49-50) inspre Macbeth, care... (va face) reflectia: 
«Atât au mers prin sânge că-i mai greu/Să dau napoi 
decât să merg nainte» (III, 4. 136-138). Richard al 
III-lea spusese lucruri asemănătoare dar nu 
sugerase o veritabilă baltă de sânge ca acest om: 
iar victimele sale, văitându-se de nenorocirea lor, nu 
se gândeau la imaginea concretă avută în vedere de 
Macduff atunci când exclamă:  «Sângerează, 

sângerează, sărmană ţară!» (IV, 3, 31). Lumea din 
piesă sângerează aievea. lar Lady Macbeth, 
umblând adormită, are pete adevărate pe palmele 
pe care le freacă intruna. «Mai văd aici o pată... 
Mâinile astea n-au să mai fie niciodată curate?... Tot 
mai miroase a sânge aici! Toate balsamurile Arabiei 
nu vor putea să curețe mâna asta mică!» (V, 1, 30- 
49). 

Un al treilea simbol, mai impresionant decât frica 
sau sângele, este nesomnul. Tot aşa cum noaptea 
sunt mai multe spaime decât cele cu care ne-a 
deprins ziua şi într-un om este mai mult sânge decât 
ar trebui să fie (referirea este la teribilele cuvinte 
ale Lady-ei Macbeth: «Dar cine-ar fi crezut ca 
bătrânul să aibă atâta sânge într-însul?» - V, 1, 38- 
39, n.n.), există mai puțin somn în această lume 
răvăşită decât un minim necesar, pentru sănătate şi 
viață. Unul din semnele finale ale acestei dezordini 
este moartea somnului: «Mi s-a părut c-aud un glas 
strigând: Nu mai dormi! Macbeth ucide somnul (...) 
Ucis-a Glamist somnul! Şi de-aceca/N-o să moi 
doarmă Catedor; niciodată/Macbeth de-aceea nu va 
mai dormi.» (II, 2, 35-43). (...) ... La Shakespeare 
somnul e întotdeauna privilegiul celor buni şi 
răsplata celor nevinovați. Una din vrăjitoare ştie 
cum să tortureze marinarii, neîngăduind somnului 
să mai plutească peste-a genelor perdele (|, 3, 19- 
20), dar numai Macbeth poate omorî somnul. În 
piesă, urmarea este o oboseală definitivă. «Nebunia 
ce răgaz nu ştie» în patul devenit neprimitor al lui 
Macbeth precum şi «groaznicele vedenii/Ce noaptea 
ne frământă» (III, 2, 18-19) - aceste lucruri sunt 
îngrozitoare, dar oboseala definitivă este mai 

îngrozitoare încă, pentru că e oboseala unui suflet 
secat de teamă bănuitoare, bălăcindu-se în sânge şi 
stârnit de necesitatea unor noi crime pe care brațul 
lui Macbeth nu le mai savurează. Speranța sa că 
după moartea lui Macduff va putea «dormi în ciuda 
tunetului» (IV, 1, 86) nu este, de fapt, o speranță 
reală. Pentru că nu mai există somn în Scoţia (ll, 6, 
34), cu atât mai puțin pentru un om ale cărui 
pleoape au pierdut deprinderea de a se închide”.** 

K. Muir menţionează alte imagini contrastante: 

„Opoziția dintre mină şi alte organe şi simțuri e 
reluată mereu. Macbeth observă cu surprinzătoare 
obiectivitate felul cum funcționează organele sale; 
în mod special, el vorbeşte despre mâna sa aproape 
ca şi cum aceasta ar avea o existență 
independentă. Îi cere ochiului să privească mâna, 
iar atunci când vede pumnalul imaginar, conclude 
că ochii săi sunt la bunul plac al celorlalte simţuri 
sau că nu sunt mai importanţi ca acestea. Mai 
departe în aceeași replică până şi paşii lui s-au 
înstrăinat de dânsul: «Să n-auzi paşii mei ce cale 
iau/De teamă ca nici pietrele din tine/Să nu-şi 
şoptească încotro mă duc» (II, 1, 57-58) şi după 
uciderea lui Duncan amândoi criminalii sunt 
obsedati de gândul mâinilor lor însângerate. În «Ce- 
s mâinile-astea? Ha! Îmi scot şi ochii», (II, 2, 58)... 
opoziția mână-ochi apare în forma ei cea mai 
izbitoare, cea mai halucinantă. (...) 

O altă imagine iterativă - nemenţționată de C. 
Spurgeon - poate fi considerată ca un contrast între 
tablou şi obiectul pictat: 


334 Mark van Doren, Shakespeare, 1939, Doubleday, New York, 
1953, pp. 223-224. 

«... adormitul/Şi mortul sunt icoanelor asemeni,/Şi 
numai în copilărie ochii/Se sperie de-un diavol 
zugrăvit» (II, 2, 54-56); 

«E doar icoana fricii tale» (III, 4, 60); 

«Treziţi-vă din somnul cel molatec,/Al morţii 
semen, să vedeţi cu toţii/lcoana Judecăţii de Apoi» 
(II, 3, 77-79). 

Aceste imagini sunt legate de  echivocul, 
înşelăciunea şi trădarea care, după părerea mai 
multor critici, constituie una din principalele teme 
ale piesei; şi ele reprezintă un contrast între 
aparenţă şi realitate””. 

Halliday vorbeşte despre „puterea lui 
Shakespeare de a accentua oroarea prin asociere cu 
frumusetea” şi ca ilustrare foloseşte pasajul care i 
se pare cel mai elocvent din întreaga sa operă: 

„+... NU-şi zboară liliacul/Mănăstirescu-i zbor, nici 
cărăbuşul,/Țestos în aripi, l-al Hecatei glas,/Nu te-o 
trezi cu molcomul său zumzet/Al nopții leneş zvon, 
când va să fie/O faptă mult cumplită” (III, 2, 40-44 şi 
urm.) 

În sfârşit, John Wain se opreşte asupra 
contrastului dintre imaginile întunericului (cred că 
am putea adăuga şi imaginea sângelui roşu) şi cele 
ale verdelui şi creşterii: 

„... personajele «bune» din piesă - cele de partea 
vieții şi a binelui - recurg permanent la imaginea 
înverzirii şi a creşterii. Duncan, salutându-l pe 
Macbeth când acesta se întoarce de pe câmpul 
bătăliei, spune: «Eu te-am sădit şi-am să te-ajut să 
creşti/Mai falnic încă» (|, 4, 28-29). Banquo foloseşte 


335 Kenneth Muir, Op. cit., p. XXIX-XXXII. 
336 F.E. Halliday, Op. cit., p. 154. 

aceste imagini în mod firesc, deoarece le spusese 
de la început vrăjitoarelor: «... dacă ştiţi citi-n 
sămânţa vremii,/Spunând ce bob dă rod, ce bobe 
sterp,/Vorbiţi-mi»> (|, 3, 58-60). 

Când Duncan, întorcându-se către el după ce l-a 
salutat pe Macbeth, spune: «Mă lasă/La pieptu-mi să 
te strâng», Banquo răspunde: «Şi-al tău e rodul/De- 
oi creşte-acolo» (|, 4, 31-33). £/ e cel care, la prima 
sosire a grupului în castelul lui Macbeth, observă 
«spornicul leagăn» al lăstunilor. Are un respect şi un 
interes înnăscut pentru toate formele vieții. 

Imaginea aceasta este confirmată în simbolismul 
vizual al piesei. Când, disperat, Macbeth cere ajutor 
vrăjitoarelor în desluşirea viitorului său, a treia şi 
cea mai enigmatică apariție arătată lui, cea care 
rosteşte profeția despre codrul Birnam şi înaltul deal 
din Dunsinane, este «un Copil încoronat, cu un pom 
în mână». Pomul simbolizează fecunda spiță 
regească a urmaşilor lui Banquo şi face aluzie la 
«pavăza de frunze» (V, 6, 1) ce va fi purtată de 
soldații englezi când înaintează spre Dunsinane. 
Este regretabil că majoritatea regizorilor 
interpretează această ultimă scenă fără tragere de 
inimă, de parcă ar vrea să scape cât mai repede de 
ea - când marșul impetuos a zece mii de oameni, 
fiecare purtând o ramură verde, este un minunat 
simbol vizual al marelui flux al naturii care inundă 
scena crimei lui Macbeth, aducând vindecare şi 
reînnoire. În mod similar, operația cezariană care l-a 
adus pe Macduff pe lume este un pivot al intrigii mai 
bun decât, să zicem, chichițele judecătoreşti cu care 
Portia îl prinde în capcană pe Shylock, pentru că o 
asemenea operație este una din modalitățile cu care 


~ 505 — 


Opere Complete Volumul 7 
mâna omului («marile sforţări ale ştiinţei») vine în 
ajutorul naturii în scopul creației. 

La sfârşitul tragediei, când Malcolm îşi rosteşte 
ultima replică, nota verdelui şi a creşterii răsună iar. 
Noul rege promite să-şi îndeplinească întocmai 
sarcinile ce-l aşteaptă: «Ce mai rămâne de făcut/Şi 
de sădit din nou cu vremea.../Voi împlini». Noua 
viață a Scoției va fi «sădită» pe pământul otrăvit şi 
violat; creşterea, continuitatea şi natura vor fi 
repuse în drepturi”". 

Şi în zugrăvirea personajelor apar numeroase 
ambiguităţi şi contraste. Cele mai multe sunt în 
legătură cu eroul principal, - la începutul tragediei 
înfăţişat ca „bravul Macbeth”, „nobilul Macbeth”, 
„Mirele Bellonei”, apoi devenit „criminal sângeros” 
şi „tiran” - şi scapă atenţiei la prima lectură a piesei 
sau sunt trecute cu vederea într-o prezentare voit 
sumară cum este cea a lui John Wain, care schiţează 
evoluţia lui: 

„Crima lui Macbeth (uciderea lui Duncan, n.n) eo 
şocantă şi multiplă violare a lui pietas. Ca şi 
Claudius, el făptuieşte un omor, ucide o rudă ca să 
acapareze tronul. Dar fapta lui aruncă o umbră şi 
mai întunecată decât cea a lui Claudius. Ca 
amfitrion, Macbeth îl omoară pe oaspetele care 
depinde de protecția lui. Ca sot, el îi permite Lady-ei 
Macbeth să-l domine în vederea unui scop odios. Ca 
soldat care se bucură de recunoştinţa deosebită a 
regelui şi poporului pentru că i-a scăpat de un 
dușman periculos, el calcă în picioare această 
recunoştinţă omorându-l pe rege şi asuprind 


337 John Wain, The Living World of Shakespeare, Macmillan, 
London, 1964, p. 177-178. 

poporul. 

Măreţia lui Macbeth nu e pusă niciodată sub 
semnul îndoielii. Dintr-un mare erou naţional, el 
devine un mare tiran. Acţionează la scară mare. lar 
caracterul sublim al tragediei sale rezidă în 
fatalismul eroic cu care îşi primeşte damnațiunea. 
După ce, impotriva propriei sale judecăţi, s-a 
avântat într-o cavalcadă a distrugerii, după ce a 
îmbrățișat cauza distrugerii şi s-a identificat cu 
antinatura reprezentată de vrăjitoare, el recunoaşte 
că nu mai există nicio cale de întoarcere la ordine, 
pietas şi bine. Ca şi Faust, el işi dă seama în cele din 
urmă ce inseamnă să fie în ghearele iadului, şi aşa 
cum Othello îşi dă seama în final că este «Asemeni 
indianului bezmetic/(A cărui mână) A lepădat un 
mărgărit mai scump/Decât întregul trib», şi Macbeth 
ştie din însăşi clipa când îl înjunghie pe Duncan că i- 
a dat «vrăjmaşului întregii omeniri» «giuvaerul său 
veşnic». 

În această privinţă el e conştient până la tragism, 
în altele este, treptat, greşit îndrumat şi amăgit. În 
mod special, el acceptă mult prea simplist 
separarea naturalului de nenatural. Joacă după 
regulile iadului şi consideră că toți ceilalți trebuie să 
joace după regulile cerului. Deşi şi-a încredințat 
soarta vrăjitoarelor, a cerut ajutorul farmecelor 
acestora şi a declarat că vrea să se lepede de firea 
sa omenească şi de locul său pe scara ființelor 
create, crede în mod nebunesc că aceste forțe nu se 
vor întoarce asupra lui asemeni bumerangului. Când 
i se prezice că pădurea Birnam va porni spre 
Dunsinane înainte ca el să fie răsturnat şi chiar 
atunci numai de către un om nenăscut de femeie, el 

acceptă toate acestea ca garanție a protecției 
omeneşti. lar atunci când, la sfârşit, aceste două 
minuni se împlinesc (însă într-un cadru natural), 
când, cu alte cuvinte, este biruit de violările 
aparente, nu reale, ale ordinii, simbolismul 
pronunțat şi frumos al piesei şi-a descris cercul 
deplin”: 

Din schiţa de mai sus lipsesc, totuşi, unele 
elemente esenţiale, sesizate încă în 1904 de A.C. 
Bradley: 

„„.. era extrem de ambițios, probabil prin 
temperament, iar această trăsătură trebuie să se fi 
accentuat după căsătorie. La intrarea sa pe scenă, o 
găsim stimulată de răsunătoarele sale izbânzi și de 
conştiinţa unor resurse şi merite excepționale. 
Devine o pasiune. (...) ... Niciun chin lăuntric nu-l 
poate convinge să renunțe la roadele crimei sau să 
treacă de la remuşcare la căință. 

(...) 

(...)... Ființa sa interioară e zguduită de conştiinţă. 
(...)... Are un curaj fantastic... (...) Este foarte 
important să sesizăm forța precum şi... Limitele 
imaginației lui Macbeth. (...) 

Ceea ce-l îngrozeşte întotdeauna este imaginea 
inimii sale vinovate sau a unei fapte sângeroase... 
(...) când omorul a fost săvârşit, Macbeth e aproape 
înnebunit de groază, dar aceasta nu e groaza că va 
fi descoperit. (...)... Lucrul la care se gândeşte este 
că, auzind un om trezit din somn care spune: 
«Dumnezeu ne aibă-n pază», e/ nu a putut rosti 
«AMin>... "5, 


338 /bid., 173-174. 
339 A.C. Bradley, Shakespearean Trageay, 1904, Macmillan, 

Tot Bradley este unul dintre primii critici moderni 
care a punctat asemănările, deosebirile şi 
contrastele dintre Macbeth şi soţia lui. 

„=. Sunt stăpâniţi de aceeaşi patimă a ambiţiei... 
(...) ... Sunt semeţi, mândri şi poruncitori, născuți să 
conducă dacă nu să domnească. Se poartă de sus 
sau disprețuitor cu inferiorii lor. Nu sunt copiii 
luminii ca Brutus şi Hamlet, sunt ai lumii. Nu găsim 
la ei nici dragoste de țară, nici interesul pentru 
fericirea altora în afara familiei lor. (...) Nu că ar fi 
egoişti, ca lago; sau, dacă sunt, la mijloc e un 
égoisme à deux. Nu au ambiţii separate. Se sprijină, 
se iubesc unul pe altul şi suferă împreună. lar dacă, 
pe măsură ce trece timpul, se separă întrucâtva, nu 
sunt nişte suflete vulgare care să se înstrăineze şi 
să-şi aducă incriminări reciproce atunci când îşi dau 
seama de nerodnicia ambiţiei lor... 

(Pe de altă parte) e; sunt contrastati şi acțiunea se 
bazează pe acest contrast. Fată de proiectata 
ucidere a lui Duncan adoptă atitudini cu totul 
diferite şi la fel de diferite sunt şi reacțiile lor 
ulterioare... În prima parte a tragediei au o 
importanță egală, dacă nu cumva Lady Macbeth îşi 
eclipsează soțul; dar ulterior ea se retrage tot mai 
mult din primul plan, în timp ce Macbeth devine 
categoric figura principală, mult mai complexă... (...) 

(In prima parte a piesei) ea se deosebeşte clar de 
Macbeth printr-o voință inflexibilă care pare să 
subjuge total imaginația, simţirea şi conştiinţa. 

(...) 

(...) Şi dacă pare invincibilă, pare şi inumană. Nu 
vedem la ea nicio urmă de milă pentru bunul rege 


London, 1971, pp. 294-298. 

bătrân; nicio conştiinţă a trădării şi a josniciei 
omorului, niciun simt al valorii vieților nenorociților 
oameni asupra cărora va fi aruncată vina; nicio 
strângere de inimă la condamnarea şi ura lumii. (...) 
Dar să nu uităm că în primele scene ea urmăreşte 
cu bună ştiinţă să contracareze «bunătatea 
omenească» a soțului şi că, în mod evident, nu e 
numai hotărâtă şi inflexibilă, ci şi într-o stare de 
excitabilitate anormală.. Această  excitabilitate 
determinată de proiect, absentă cu desăvârşire la 
Macbeth, o stăpâneşte total. (...) 

„„.„din aceste scene de început nu lipsesc urme de 
slăbiciune feminină şi simtire omenească şi ele vor 
explica prăbuşirea ei de mai târziu. Este limpede că 
voința ei urmărea să înfrângă rezistența lui 
Macbeth, dar şi o oarecare rezistență proprie. Pe 
Goneril nu ne-o putem închipui rostind faimoasele 
cuvinte: «Eu însămi ucideam/De n-ar fi semănat în 
somn cu tata» (II, 2, 13-14). 

(...) Primul somn al schimbării de atitudine este 
faptul că ea leşină in scena descoperirii (regelui 
mort, n.n.). Când, după aceea, o vedem ca regină a 
Scoției, aureola visului ei e stinsă. Dânsa intră pe 
scenă deziluzionată şi obosită de nesomn. (...) De 
acum înainte nu mai are nicio inițiativă. Tulpina 
ființei sale pare retezată. (...) Voința i-a rămas şi 
dânsa face tot ce poate ca să-l ajute pe Macbeth; 
dar acesta are rareori nevoie de ajutorul ei. (...) În 
cele din urmă natura, nu voința ei, cedează. Tainele 
trecutului răzbat în somnul ei neliniştit, poate 
începutul nebuniei. Ceea ce spune doctorul e clar. 
El... Îi cere îngrijitoarei să îndepărteze orice mijloc 
cu care şi-ar putea face rău... (...) În ultimele cuvinte 

din piesă Malcolm aminteşte că, după câte se 
Zvoneşte în armata inamică, ea şi-a ridicat singură 
viața”. 

John Wain atrage atenţia asupra contrastului 
dintre Macbeth şi Edward Mărturisitorul, „unul dintre 
cele mai importante personaje din piesă”, deşi „nu 
rosteşte niciun rând şi nici măcar nu apare pe 
scenă”. Descrierea regelui englez de către Malcolm 
(IV, 3, 146-159): 

„„.. este unul din pasajele cruciale ale piesei şi 
orice reprezentaţie care permite slăbirea interesului 
în acest moment nu interpretează testul cum se 
cuvine. Edward e un rege reprezentând opusul lui 
Macbeth: cucernic, foarte iubit, el este intermediarul 
între supuşii săi şi clemența cerului. Are puterea de 
a vindeca scrofula. (...) Ca şi vrăjitoarele, poate face 
profeții, însă darul e «ceresc», nu purcede de la 
puterile răului ca al lor. (...) Edward vindecă; 
Macbeth otrăveşte şi răneşte”"!. 

Într-un studiu convingător, Leo Kirschbaum 
respinge interpretarea de către Bradley a unui 
Banquo în parte influențat de forțele răului şi îl 
contrastează net cu Macbeth. După ce analizează 
personajul pe baza a numeroase citate şi-l consideră 
mai curând „o funcţie” - care „şi din punct de 
vedere dramatic trebuie menținută ca un contrast” - 
autorul încheie: 

„Macbeth  invidiază virtuțile lui Banquo, le 
râvneşte dar nu le poate avea, se simte diminuat de 
ele, şi cum îi inspiră teamă, trebuie să le distrugă. 
Uciderea lui Banquo poate fi interpretată ca o 


340 /bid., pp. 307-316. 
341 John Wain, Op. cit., pp. 178-179. 

sforțare zadarnică din partea lui Macbeth de a-şi 
distruge propria sa umanitate; este o sforțare 
teribilă de a unifica lumea interioară şi exterioară a 
lui Macbeth pentru că Banquo are o frumusețe 
diurnă în viața sa care-l face pe Macbeth urât. 
Teama de «o mână de alt neam», credința că 
urmaşii lui Banquo îi vor lua imediat locul sunt 
explicații raționale, moneda falsă a unui om chinuit 
care şi-a vândut sufletul diavolului... Macbeth nu se 
teme, de fapt, de Banquo, persoana, ci de Banquo, 
simbolul, de cel aflat «în marea mână a lui 
Dumnezeu» ”**. 

Macbeth a fost comparat şi contrastat cu alţi eroi 
shakespearieni - printre alţii cu Richard al III-lea: 

„Richard e un ticălos conştient şi un voit fățarnic 
de tip machiavelic; Macbeth porneşte pe drumul 
crimei cu suferință («suferință existențială a 
alegerii», notează Muir) şi ezitare, «de parcă ar fi o 
îndatorire îngrozitoare» (Bradley). £/ este umanizat 
de temerile care dovedesc că este un om, nu 
monstrul pe care şi-l inchipuie supuşii săi asupriți. 
(...) Deşi Richard are aceleaşi vise cumplite, el e 
Zugrăvit din exterior şi nu fără să i se aprecieze 
umorul sardonic; dar în timp ce Macbeth se 
îndreaptă «pe un drum presărat cu ghiocei, spre 
focul veşnic», noi vedem cu ochii lui. Richard e 
ticălosul ca erou; Macbeth e un om care devine un 
ticălos”. 

Sau cu Tarquin(ius) din Wecinstirea Lucretiei, 
poem care: 


342 Leo Kirschbaum, Character and Characterization in 
Shakespeare, Ditroit, 1962, p. 58-59. 
343 Kenneth Muir, Op. cit., p. LIX. 

„=: a fost în general apreciat drept o 
impresionantă anticipare a lui Macbeth. De fapt, 
asemănarea se întâlneşte mai ales în prima parte. 
Conflictul din sufletul răufăcătorului, tendința spre 
rău, atmosfera de întuneric, imaginile de război şi 
creaturi de pradă leagă indeaproape «tragedia lui 
Tarquin» de drama matură a lui Shakespeare”. 

Ciocnirile „polare” dintre criticii care au definit 
personajele din Macbeth nu se limitează numai la 
relaţia Macbeth-Banquo. 

După G. Wilson Knight: 

„Lady Macbeth, ca şi soțul ei, e influențată de 
Surorile Fatale (The Weird Sisters - vrăjitoarele; 
parcele) şi de profetia lor”*?. 

Dar după Bradley: 

„Practic, Vrăjitoarele nu înseamnă nimic pentru 
ea. Nu simte în natură nicio analogie cu scopul ei 
vinovat... ***, 

Tot după Bradley: 

„Este o eroare să o considerăm remarcabilă din 
punct de vedere intelectual. Când joacă un rol, ea 
dă dovadă de multă autostăpânire, dar de puțină 
îndemânare”. 

Sau după John Wain: 

„(Ea) nu are pic de imaginație. O femeie cu vederi 
înguste, acaparatoare la extrem ”**. 


344 J.W. Lever, Shakespeare's Narrative poems, în A New 
Companion to Shakespeare Studies, edited by K. Muir and S. 
Schoenbaum, Cambridge University Press, 1971, p. 126. 

345 G. Wilson Knight, Macbeth and the Metaphysic of Evil, în The 
Wheel of Fire, Methuen, London, 1972, p. 312. 

346 A.C. Bradley, Op. cit., p. 312. 

347 Ibid., p. 311. 

348 John Wain, Op. cit., p. 175. 

Dar Verity o vede cu totul altfel: 

„Și din punct de vedere intelectual ea îi este 
superioară lui Macbeth, aşa cum este Porţia față de 
Bassanio şi Rosalinda față de Orlando. Cu câtă 
îndemânare înfruntă ea ezitarea lui Macbeth de a 
merge mai departe cu crima şi cum ii atacă 
punctele slabe; cât de repede sesizează - prea 
târziu - efectul omorului asupra lui Macbeth; ce 
resurse şi câtă vioiciune a spiritului manifestă ea în 
scena  banchetului, unde încearcă mai întâi o 
metodă, apoi alta, apoi incă una pentru a-i restabili 
echilibrul mintal... ”*, 

Asemenea interpretări opuse, cu care ne-au 
deprins alte piese shakespeariene, par de-a 
dreptul... fireşti când este vorba de problemele 
psihologice dintr-o tragedie ca Macbeth unde: 

„Shakespeare a fost fascinat de însăşi dificultatea 
de a face ca, prin pură virtuozitate, ceea ce este 
improbabil din punct de vedere psihologie să pară 
posibil”. 

Cum s-a mai spus, Macbeth este, prin excelenţă, 
„O tragedie a ambiguităţii” sau, ca să preluăm un 
termen al lui Wilbur Sanders, „a paradoxului”: 

„Măreţia tragediei Macbeth stă în capacitatea de a 
surprinde atâtea modalități aparent contradictorii de 
reacție față de aceleaşi fenomene. Dar o asemenea 
măreție face, bineînțeles, extrem de dificilă o 
afirmație tranşantă fără să recurgem la paradox: 
paradoxul răului, care este atât primar cât şi ireal; 
paradoxul binelui, care este cât se poate de real dar 


349 A.W. Verity, îngrijitorul ediţiei Cambridge a piesei, în 
Introducere, Cambridge University Press, 1901; 1934, p. XXXI. 
350 Kenneth Muir, Op. cit., p. LII. 

nu triumfă; paradoxul unei soarte care nu este 
numai prescriptivă şi obligatorie ci şi incapabilă să 
încătuşeze voința; paradoxul unei libertăți a 
sufletului, trădat de posesorul lui dar şi supus 
violării din afară; paradoxul unei compasiuni 
jertătoare care este şi o sentință. Nu văd nicio 
posibilitate de a elimina aceste paradoxuri fără a 
minimaliza reuşita lui Shakespeare exact în punctele 
unde este ea mai impresionantă sau fără a face 
«bagatele din spaime» şi «a ne ascunde în 
cunoaştere de faţadă» când ar trebui să ne 
supunem misterului lucrurilor. Pentru că fiece 
paradox reprezintă o apropiere de regiunile centrale 
ale incertitudinii şi ale suferinței îndurate, regiuni 
unde, probabil, este mai curând irelevantă decât 
lămuritoare (subl. n.). Macbeth nu e piesa care este 
pentru că oferă explicații, ci pentru că ne permite să 
contemplăm aceste probleme chinuitoare cu 
fermitate şi curaj”. 

Înainte de a face aceste generalizări, Sanders 
analizase „pivotul” celei de a doua jumătăţi a piesei, 
un vers binecunoscut, rostit de Macbeth la sfârşitul 
scenei omorului: 

„«De n-aş mai şti de-omor şi nici de mine!» (To 
know my deed, 'twere best not know myself - 
„Decât să ştiu de omor mai bine n-aş mai şti de 
mine» - Il, 2, 72). 

Macbeth işi dă seama că nu există posibilitatea de 
a-şi cunoaşte fapta (de a sesiza adevărata ei natură 
şi de a se împăca cu ea) şi, în acelaşi timp, de a se 
cunoaşte pe sine (de a trăi în pace cu sine, de a se 


351 Wilbur Sanders, The Strong Pessimism of Macbeth, 1966, în 

recunoaşte pe sine). Antinomia e absolută. Dacă el 
continuă să se cunoască pe sine (să cunoască eul 
care a fost), fapta e incredibilă şi monstruoasă. 
Dacă sesizează realitatea ei, se înstrăinează de sine 
și nu mai poate recunoaşte ca a sa Mâna plină de 
sânge. (Este în natura faptului reprobabil să 
despartă cu această pană fapta de făptaş, astfel 
încât acceptarea faptei implică alienarea de sine 
însuşi.) Foarte bine, Macbeth işi va cunoaşte fapta. 
Va ajunge la pace cu ea, îşi va clădi viața în jurul ei. 
O va accepta ca realitate. Ceea ce nu va face este 
să recunoască fapta - să o vadă ca un act al 
Generalului Macbeth, vasal credincios al milostivului 
Duncan. De la acest eu îşi ia dânsul un bun-rămas 
dureros în versul de mai sus, începând construirea 
unui nou «eu» a cărui premiză este asasinatul”. 

Dificultăţile legate de interpretarea rolului 
vrăjitoarelor, a căror ivire pe scenă este „cheia 
caracterului intregii piese” (Coleridge), a dat naştere 
la numeroase luări de poziţie cu caracter moral, 
psihologic şi filosofic. Extrasele de mai jos, 
prezentate în ordinea cronologică a publicării 
respectivelor lucrări, au un simplu caracter 
„Orientativ”. 

Despre o prelegere a lui Coleridge (19137): 

„DI. Coleridge a început prin a comenta vulgara 
eroare a teatrului care transformă Surorile 
Fatale/Parcele în nişte vrăjitoare călare pe cozi de 
mătură. Ele erau făpturi groaznice îmbinând Parcele 
şi Furiile anticilor cu vrăjitoarele superstiției gotice şi 
populare. Sunt naturi misterioase: fără tată, fără 
marnă, fără sex; vin şi dispar, călăuzesc mintile 


352 /bid., p. 256-257. 

perverse de la un rău la altul şi au puterea de a 
ispiti pe cei care sunt propriii lor ispititori”"*?. 

După Hazlitt (1917): 

„... ele «se bucură când sângerează regii buni»; 
nu sunt nici ale pământului nici ale aerului; «ar 
trebui să fie femei, dar bărbile nu le îngăduie», se 
străduiesc din răsputeri să-l ducă pe Macbeth spre 
culmea ambiţiei sale ca să-l amăgească în ceea ce 
priveşte urmările mai serioase şi după ce-i arată 
întregul spectacol al artei lor, işi manifestă 
malițioasa încântare fată de speranțele sale 
dezamăgite prin intrebarea sarcastică: «Dar ce-a 
păţit Macbeth de pare uluit?» (IV, 1, 126)””. 

Verify (19017): 

„Ele nu sunt pur şi simplu întruchiparea ispitei 
lăuntrice. Sunt personificări ale forțelor răului care 
operează în lume, ale principiului activ al răului din 
natură şi societate; «unelte ale întunericului» (...) 
Pentru ca ele să aibă priză în imaginația populară, 
Shakespeare le face să semene cu vrăjitoarele din 
superstiția populară... >. 

Bradley (19047): 

„Vrăjitoarelor... li se acordă o influență exagerată 
asupra acțiunii; uneori sunt descrise ca zeițe sau 
chiar ca Parce cărora Macbeth nu are puterea să le 
reziste. Aceasta este o denaturare. Pe de altă parte 
ni se spune că influența lor este considerabilă 
asupra acțiunii pentru că ele sunt doar reprezentări 
simbolice ale vinii inconştiente sau semiconştiente 
353 S.T. Coleridge, Shakespearean Criticism, Everyman's Library, 
vol. II, 1967, p. 220. 

354 William Hazlitt, Characters of Shakespeare's Plays (Macbeth), 

în Macbeth însuşi; ceea ce este insuficient. 

(...) ... Nu sunt, sub nicio formă, ființe 
supranaturale, ci nişte femei bătrâne, sărace şi 
Zdrențăroase, supte şi hidoase, de o răutate 
vulgară... (...) sunt «uneltele întunericului»; duhuri/e 
sunt «stăpânii» lor (IV, 1, 63). (...) 

„„„ deşi influența profețiilor vrăjitoarelor asupra lui 
Macbeth e foarte mare, ni se arată cât se poate de 
clar că este o influenţă şi nimic mai mult. (...) 

Când Macbeth revede vrăjitoarele, după uciderea 
lui Duncan şi a lui Banquo, observăm, totuşi, o 
schimbare profundă. Nu mai este nevoie ca ele să 
iasă în calea lui; el e cel care le caută... (...) 

(...) Cuvintele vrăjitoarelor sunt fatale pentru erou 
numai pentru că în el există ceva care țâşneşte în 
lumină la auzul lor; dar ele sunt, totodată, martorele 
unor forțe care nu-şi încetează niciodată activitatea 
în lumea din jurul lor şi, în clipa când dânsul li se 
predă, ele îl prind, fără scăpare, în urzeala 
Soartei”**. 

Corson (1907): 

„(Vrăjitoarele) sunt personificări ale «duhurilor ce 
dau gânduri ucigaşe» (|, 5, 40) (...) şi ele răspund 
afinităților elective din sufletul omenesc. Sunt 
entități obiective... 7. 

G. Wilson Knight (1930): 

„.- Sunt concepute obiectiv; nu sunt, ca pumnalul 
şi duhul, efectul subiectiv al răului în mintea 
protagonistului. În universul din Macbeth ele sunt 
entităţi independente; şi faptul că pe Macbeth îl 


356 A.C. Bradley, Op. cit., pp. 285-292. 
357 Hiram Corson, An Introductin to the Study of Shakespeare, 
London, 1907, p. 229. 


~ 518 ~ 


William Shakespeare 
instigă direct iar pe Lady Macbeth indirect pare să 
afirme obiectivitatea răului”**. 

Stauffer (1949): 

„Vrăjitoarele au o existență obiectivă, (...) Privite 
filosofic, sunt greu de interpretat. E posibil ca 
semnificația şi definirea lor să fi fost întrucâtva 
sacrificată de dragul spectaculosului. (...) «Soarta şi 
ajutorul metafizic» creează scene de efect în teatru, 
dar ele sunt prezente în gândurile pe jumătate 
ascunse ale lui Macbeth cu privire la viitor înainte de 
a-i vorbi lui în furtuna de pe landă. Vrăjitoarele îl 
ajută pe Macbeth cam aşa cum o ajută Pandarus pe 
Cresida: dând glas unui imbold existent”, 

Muir (1951): 

„Nu cunosc părerea personală a lui Shakespeare 
despre vrăjitorie - dacă accepta dogmele din 
Demonologia /ui James I sau dacă era de acord cu 
atitudinea sceptică a lui Reginald Scot (care ataca 
superstiţia şi apăra nenorocitele femei persecutate 
ca vrăjitoare - în lucrarea The Discovery of 
Witchcraft, 1584, n.n.)... Dar el putea folosi credința 
în vrăjitorie în scopuri dramatice. (...) Să se observe, 
totuşi, că Surorile fatale îl ispitesc pe Macbeth 
numai pentru că îi cunosc visele ambitioase; şi, 
chiar aşa fiind, că profeția lor despre coroană nu 
dictează mijloace criminale pentru a o dobândi - e 
neutră moraliceşte...""*, 

Rossiter (1961): 

„(Surorile fatale) prezintă dificultăți foarte mari 
358 G. Wilson Knight, Macbeth and the Metaphysic of Evil, Op. cit., 

:157. 
359 Donald A. Stauffer, Shakespeare's World of Images, 1949, 


Indiana University Press, 1966, p. 211. 
360 Kenneth Muir, Op. cit., pp. LXI-LXII. 


~ 519 ~ 


Opere Complete Volumul 7 
pentru cititorul modern şi mai mari încă pentru 
regizor şi spectatori (...) Asupra spectatorilor iacobiți 
ele aveau un efect imediat; asupra noastră nu pot 
avea niciun efect. (...) 

(...) Ele nu sunt vrăjitoarele adevărate sau 
presupus umane pe care James | le tortura spre mai 
marea slavă a lui Dumnezeu; pentru că ele prezic 
viitorul şi-l prezic corect. (...) Ele simbolizează nu 
ideea ci sentimentele noastre despre tot ceea ce 
există în lume pentru a fi controlat de justiţie, 
umanitate, morală sau lege. 

(...) Cu ele sunt asociate toate fenomenele 
distrugătoare şi haotice şi, de cele mai multe ori, 
fenomenele care  dezorganizează societatea 
omenească (...) Deşi nu mă îndoiesc că James I era 
stăpânit de groază evlavioasă, am considerat 
întotdeauna replicile lor rimate drept terifiant- 
comice şi am ajuns la concluzia că aici Shakespeare 
le-a făcut hidoase şi lipsite de demnitate. Nu au 
nimic satanic în ele şi, după părerea mea, au fost cu 
bună ştiinţă degradate şi urâțite moral pentru a face 
corp comun cu Scoţia şi cu Macbeth însuşi”, 

Wain (1964): 

„Vrăjitoarele... nu sunt, de fapt, plăsmuiri ale 
imaginației religioase; ele apartin folclorului. 
(Bineînteles, în piesă nu sunt niciodată mentionate 
ca «vrăjitoare», ci numai ca «surorile fatale», 
amintind clar de cele trei Parce sau de Nomele din 
mitologia scandinavă.) Sunt, indiscutabil, agenti ai 
Prințului întunericului, dar functia lor în piesă nu 
este atât de a aduce pe scenă o adiere de pucioasă, 


361 A.P. Rossiter, Macbeth, în Angel with Horns, 1961, Longmans, 
London, 1970, pp. 220-222. 

cât de a simboliza regiunile  tenebroase, 
neexplorate, ale minţii omeneşti”*”. 

Macrae (1980): 

„Tema ambiguității, centrală în piesă, operează în 
modul cel mai clar prin vrăjitoare, glasurile cele mai 
impresionante ale  antinaturii şi haosului.  (...) 
Bineînţeles, ele nu fac promisiuni; rostesc doar 
cimilituri pe care Macbeth, în slăbiciunea lui, le 
interpretează în sensul propriului său interes 
evident. În consecință, el nu este înşelat de 
vrăjitoare, ci de increderea greşit întemeiată pe 
propria sa interpretare”*?. 

Rowse (1981): 

„E foarte posibil ca o minte modernă să vadă în 
vrăjitoarele din Macbeth extrapolări ale 
inconştientului. Shakespeare a fost răsplătit pentru 
că s-a încrezut în instinctul său în loc să urmeze 
exclusiv calea intelectului... ”**. 

În ciuda ambiguităţilor care satisfăceau pe cititorii 
cu cele mai diverse convingeri - umanişti, 
credincioşi,  necredincioşi, protestanți, calvini, 
catolici, - ca în atâtea alte rânduri, şi în Macbeth 
putem desluşi statornica opţiune morală a lui 
Shakespeare. Mai mult, ea este accentuată mai 
pregnant ca oriunde în altă parte: în lumea noastră 
nedesăvârşită, unde coexistă binele şi răul, adevărul 
şi minciuna, realitatea şi aparenţa, cinstea şi 
trădarea, omul trebuie să fie de partea luminii, nu a 
întunericului, aşa cum îl îndeamnă conştiinţa care 
362 John Wain, Op. cit., p. 187. 

363 A.D.F. Macrae, în notele de la W. Shakespeare, Macbeth, 
Longman, York Press, 1980, p. 70. 


364 A.L. Rowse, What Shakespeare Read and Thought, Coward, 
New York, 1981, p. 95. 

bate la poarta oricui (aşa cum, în scena Portarului, 
viaţa bate la poarta castelului). Şi deoarece „... 
conştiinţa, conştiința!/O, e un loc atât de gingaş!” 
(Henric al VIIl-lea, ||, 2, 143-144), până şi cele mai 
abjecte rebuturi omeneşti nu sunt ferite de teribilele 
ei mustrări. 

Comentând versurile lui Macbeth: 

„Duncan 
S-a dovedit atât de blând ca rege 
Şi-atât de drept în naltu-i loc a fost, 
Că darurile lui ar vesteji 
Ca îngerii cu glasul lor de trâmbiți 
Păcatul greu al omorârii sale” (|, 7, 16-20). 

L.C. Knights subliniază: 

„Bineînțeles, îndărătul acestor rânduri 
recunoaştem conceptia tradițională despre ziua 
Judecăţii de Apoi, iar piesa nu face altceva decât să 
descrie natura «judecății». Întocmai după cum «nu 
beatitudinea ci virtutea însăşi este răsplata virtuţii» 
(cf. Spinoza, Etica, Partea V, 42), aşa şi cumplita 
osândă din această piesă este cuprinsă în 
caracteristicile intrinseci ale unui rău căutat şi 
cultivat ”®. 

Cu alte cuvinte, Judecata de Apoi a credincioşilor 
se transformă, nu numai pentru unii din aceştia, ci şi 
pentru sceptici, în Judecata de „Acum” într-o 
tragedie pe care am putea-o diviza „temporal!” în 
trei părţi: îngânarea zilei cu noaptea; noaptea; 
îngânarea nopţii cu ziua. 

L.C. Knights îl citează pe Spinoza; dar ideea virtuţii 


365 L.C. Knights, Shakespeare: King Lear and the Great Tragedies, 
în The Age of Shakespeare, edited by Boris Ford, 1955, Penguin 
Books, Harmondsworth, 1964, p. 244. 

răsplătite prin virtutea însăşi fusese exprimată încă 
de filosoful italian de formaţie aristotelică Pietro 
Pomponazii (1462-1525?), despre care Harry Elmer 
Barnes scrie: 

„Răsplata virtuții este virtutea însăşi, după cum 
pedeapsa celor vicioşi este viciul. El socotea că 
acesta trebuie să fie principiul călăuzitor al codului 
nostru moral”. 

Pe de altă parte, ideea viciului pedepsit prin el 
însuşi, cunoscută şi discutată de umaniști, fusese 
formulată cu mult mai înainte. Battenhouse arată că 
pedeapsa „lăuntrică” se întâlneşte la Plutarh, în 
Moralia (tradusă în engleză de Philemon Holland în 
1603): 

„=. Chiar în clipa săvârșirii, o faptă păcătoasă dă 
naştere în sinea omului la propria sa pedepsire - 
astfel încât cei răi «nu au nevoie nici de Dumnezeu, 
nici de oameni, ca să fie pedepsiţi», fiindcă însăși 
viața lor ticăloasă şi patimile lor neinfrânate sunt de 
ajuns ca să-i chinuiască grozav”. (K. Muir va mai 
adăuga, în Op. cit, p. LXII: „... multe spaime 
teribile, tulburări şi pătimiri cumplite ale spiritului, 
mustrări ale conştiinţei, căință disperată şi nelinişti 
fără sfârşit”.) 

Battenhouse reaminteşte că Sencca a arătat 
însemnătatea pedepsei interioare în lucrări ca 
Thebais (Oedip cunoaşte remuşcarea, furia şi 
nebunia) sau Hercules Furens (Theseus spune: „... 
sufletul vinovat e zdrobit de propria sa formă a 


366 Harry Elmer Barnes, An Intellectual and Cultural Histry of the 
Western World, vol. Il, Third Revised Edition, New York, p. 562. 

367 Roy Battenhouse, Marlowe's Tamburlaine, 1941, Vanderbilt, 
Nashville, 1964, p. 100. 

vinii "E, 

Tot Battenhouse trece în revistă reflectarea ideii 
de „autopedepsire” la unii teoreticieni şi scriitori 
renascentişti: La Primaudaye, Fulke Greville, George 
Chapman, Philip Mornay. Dar e surprinzător că nu-l 
menţionează pe Shakespeare, nu numai în legătură 
cu Macbeth, ci şi cu Troilus şi Cresida, unde întâlnim 
replici ca acestea, accentuate prin repetiţie: 

„Ulise: 

lar pofta-i lupul aflător oriunde, 
Ce, sprijinit de bunul plac şi forţă, 
Işi face-o pradă din întreaga lume, 
Apoi se-nghite singur.” (|, 3, 121-124) 


„Agamemnon: ... Omul mândru se mănâncă pe 
sine...” (II, 3, 38). 
„Tersit: ... totuşi, într-un fel, desfrânarea se 


mănâncă pe sine”. (V, 4,33)'*. 
Leon D. Leviţchi 


368 /bid., pp. 104 şi 106. 

369 Macbeth a influenţat considerabil piesa Răzvan şi Vidra de 
Haşdu - atât tematic şi caracterologic, cât şi lingvistic. Dar se pot 
semnala si paralelisme cu alte piese shakespeariene (v. L.L., 
Procedee lingvistic-stilistice shakespeariene în Răzvan şi Vidra, în 
Analele Universităţii Bucureşti, Filologie, 1975, pp. 75-86). 

ANTONIU ŞI CLEOPATRA 
Antony and Cleopatra, 1606-1607 


Persoanele 


Marc Antoniu, Octavian Cezar, M. Aemilius 
Lepidus, Sextus Pompei, triumviri 

Domitius  Enobarbus,  Ventidius, Eros, Scarus, 
Decretas, Demetrius, prieteni al lui Antoniu 

Philo, Mecena, Agrippa, Dolabella, Proculeius, 
Thidias, Gallus, prieteni ai lui Cezar 

Menas, Menecrates, Varrius, prieteni ai lui Pompei 

Tarus, comandant de oştiri al lui Cezar 

Canidius, comandant de oştiri al lui Antoniu 

Silius, ofiţer în armata lui Ventidius 

Un „Îînvățător”, folosit de Antoniu ca trimis pe 
lângă Cezar 

Alexas,  Mardian (eunuc), Diomede, în slujba 
Cleopatrei 

Seleucus, vistiernicul Cleopatrei 

Un prezicător 

Un țăran 

Cleopatra, regina Egiptului 

Octavia, sora lui Cezar 

Charmian, Iras, Slujitoarele Cleopatrei 

Ofițeri, soldați, soli şi însoțitori. 


Scena: diferite părţi ale imperiului roman. 


Actul | 
Scena 1 


Alexandria. O încăpere în palatul Cleopatrei. 
Intră Demetrius şi Philo. 


Philo: 
Sminteala generalului întrece 
Orice măsură; ochii lui semeţi 
Ce fulgerau ca-mplătoşatul Marte”? 


370 Referirile la Marte, zeul războiului la romani, sunt foarte 
frecvente în piesele lui Shakespeare, ca şi în ale celorlalţi 
dramaturgi din vremea sa, ori de câte ori este vorba de personaje 
angajate în acţiuni sau caracterizate prin virtuţi militare. 

Deasupra legiunilor, acum 
Se-apleacă spre o frunte tuciurie””!. 
Viteaza inimă care-i spărgea 
A zalei copci pe piept în lupte dârze, 
Nu mai cunoaşte-un pic de înfrânare, 
Stingând ca foalele şi evantaiul 
Dorinţele ţigăncii“””. 
(Trompete. Intră Antoniu, Cleopatra, doamnele ei, 
suita, eunucii care îi fac vânt cu evantaiul. ) 
Uite-i, vin. 
Priveşte-l şi-ai să vezi în el pe unul 
Din cei trei stâlpi ai lumii?” preschimbat 


371 Tonul închis al tenului ca şi părul negru erau considerate, în 
vremea lui Shakespeare, ca atribute ale urâţeniei, numai femeile 
blonde putând merita calificativul de frumoase în Anglia. 

Prin expresia „frunte tuciurie”, cu referire la Cleopatra, Philo îşi 
exprimă disprețul pentru o femeie brunetă, cum erau egiptenele. 
Ca urmare, cu atât mai de neînțeles i se pare faptul că Marc 
Antoniu s-a putut îndrăgosti de ea. 

372 Un alt termen de ocară la adresa Cleopatrei: în limba engleză 
cuvântul gipsy (ţigan) este derivat din cuvântul Egyptian 
(egiptean). In vremea lui Shakespeare, se credea în ţări ca Italia, 
Spania, Anglia că ţiganii erau originari din Egipt. 

373 Aluzie la cel de al doilea triumvirat, numit T7riumviri 
Republicae Constituendae pe care l-au constituit Octavian August, 
Marc Antoniu şi Aemilius Lepidus. 

Primul triumvirat acordase depline puteri lui luliu Cezar, Gnacus 
Pompeius Magnus şi Marcus Licinius Crassus, pentru buna 
administrare a republicii romane. 

Triumviratul exista însă ca instituţie juridică încă din anul 292 
î.e.n. şi era format din trei magistrați numiţi Triumviri Capitales 
având rang egal. Sarcina acestora era urmărirea criminalilor, 
apărarea ordinii publice, administrarea închisorilor şi executarea 
hotărârilor judecătoreşti. 

Triumvirii erau aleşi pe o perioadă de 5 ani. Situaţia tulbure din 
statul roman (nu se poate însă vorbi de imperiu la acea dată) în 
urma asasinării lui Cezar, datorită amenințării lui Brutus şi Cassius 
de a relua puterea cu ajutorul armatei pe care o organizau în 

Într-un bufon de târfă”*. Cercetează-l. 
Cleopatra: 
Dacă ţi-s dragă, spune-mi: cât de mult? 
Antoniu: 
Puţină-i dragostea ce se măsoară. 
Cleopatra: 
lubirii tale-i pun hotare eu. 
Antoniu: 
Atunci găseşte-un nou pământ şi cer. 
(Intră un slujitor.) 
Slujitorul: 
Veşti de la Roma, doamne. 
Antoniu (plictisit): 
Ah! Fii scurt. 
Cleopatra: 


Macedonia şi a lui Sextus Pompeius Magnus - fiul lui Gnaeus 
Pompei -, care pusese stăpânire pe Sicilia, a servit ca motiv pentru 
alegerea celor trei conducători militari şi politici influenţi 
menţionaţi mai sus ca triumviri pe termen de 6 ani începând cu 
anul 42 î.e.n., - magistratură reînnoită pentru alţi 5 ani în 37 î.e.n. 

Calitatea de triumvir şi felul cum şi-a exercitat Antoniu această 
funcţie explică titlul de „unul din cei trei stâlpi ai lumii” pe care i-l 
dă Philo în scena de faţă. 

Marc Antoniu, născut în anul 83 î.e.n., era nepotul lui luliu 
Cezar, mama sa lulia fiind sora acestuia din urmă. 

Octavian Cezar, cum este numit Octavian August în piesă, era 
fiul Atiei, fiica luliei, sora lui Cezar. Atia era, prin urmare, sora lui 
Marc Antoniu iar Octavian nepotul acestuia. 

luliu Cezar îl adoptase, prin testamentul său, pe Octavian, şi nu 
pe Marc Antoniu, susținătorul lui cel mai devotat, care era numai 
cu 17 ani mai tânăr decât el, probabil din cauza prestigiului politic 
şi militar de care se bucura Marc Antoniu, - adopţiunea fiind un act 
d acordare a unei stări civile superioare aceleia pe care o avea 
adoptatul - ori nu acesta ar fi fost cazul lui Antoniu. 

374 Faptul existenţei în vremea lui Shakespeare a unor bufoni în 
casele bogătaşilor, sau ale întreţinutelor unor bogătaşi, explică 
probabil insulta lui Philo la adresa Cleopatrei. 

Ba să le-asculţi. Poate că Fulvia?” 
S-a-nfuriat; sau Cezar tinerelul 
Poruncă îţi trimite: „Fă aşa, 
Sau fă aşa, acest regat subjugă-l 
Pe celălalt sloboade-l; faci întocmai, 
De nu, ne supărăm.” 
Antoniu: 
Ei cum, iubito? 
Cleopatra: 
Ce zic? Nu „poate”, ci neîndoielnic! 
Nu-ţi mai dă voie să rămâi? Ascultă-l! 
Ce-i cu procesul Fulviei şi-al lui? 
Cheamă-i pe soli. Roşeşti... da, e vădit, 
Pe cât e de vădit că sunt regină, 
lar sângele îţi e vasal lui Cezar 
Cât timp obrajii nu ţi s-au aprins 
Când tună Fulvia: colţoasa, Solii! 
Antoniu: 
să piară-n Tibru” Roma, să se surpe 
A-mpărăţiei bolți! Aici mi-e lumea, 
Regatele sunt lut: pământul scârnav 
Hrăneşte om şi fiară: nobil este 
Când doi îndrăgostiţi - şi eu sunt unul - 
Se leagă sub pedeapsă că-au s-arate 
Intregii lumi că nu-şi găsesc pereche. 
Cleopatra: 


375 Fulvia era soţia lui Marc Antoniu şi mai fusese căsătorită de 
două ori mai înainte. Era o femeie ambițioasă şi se amesteca în 
luptele politice. A murit în anul 40 î.e.n. Moartea ei este 
menţionată în piesă în act. | sc. 2, (v. nota 13). 

376 Tibrul, micul râu pe care e aşezată Roma, nu putea să înece 
oraşul. Totuşi, uneori, în urma unor ploi torențiale, el se umflă 
ameninţător. La această situaţie se referă şi Marullus în /uliu 
Cezar, act. |, sc. 2 precum şi Cassius în acelaşi act, sc. 2. 

Minciuni! S-a însurat cu Fulvia 
Făr' s-o iubească? Eu mă voi preface 
Că-s proastă - cum nu sunt. Antoniu însă 
Va fi el însuşi. 
Antoniu: 
Numai dacă tu 
Nu-l întăriţi. De dragul dragostei 
Şi-al clipelor ei dulci, să nu ne pierdem 
Cu vorbe grele vremea; niciun dram 
Din viaţa noastră să nu treacă-acum 
Fără desfăt. Diseară ce se-ntâmplă? 
Cleopatra: 
l-ascult pe soli. 
Antoniu: 
Regină cârcotaşă! 
Te prinde tot: să cerţi, să râzi, să plângi; 
Orice pornire-a ta îşi dă silinţa 
Să se preschimbe-n rară frumuseţe! 
Eu doar sunt solul tău - la noapte, singuri, 
Vom colinda oraşul, observând 
Firi şi năravuri“'!. Hai, regina mea, 
Aşa vroiai aseară. 
(Solului): 
Nu acum. 
(Antoniu, Cleopatra şi însoțitorii lor ies.) 
Demetrius: 
De Cezar lui Antoniu nu prea-i pasă. 
Philo: 
Când el nu este - Antoniu, câteodată, 


377 Istoricul Plutarh relatează în Viața lui Antoniu că acesta se 
deghiza uneori în valet şi Cleopatra în cameristă şi porneau la 
întâmplare prin oraşul Alexandria făcând haz de orice şi plăcându- 
le să stea de vorbă cu prăvăliaşii şi meşteşugarii. 

E văduvit de-acea mare virtute 
Ce-ar trebui să-l însoţească. 
Demetrius: 
Drept e, cântă 
În struna mincinoşilor din Roma 
Care-l vorbesc de rău; dar mâine sper 
S-aud lucruri mai bune. Somn uşor! 

(les.) 


Scena 27° 


O altă cameră în palat. 
Intră Enobarbus, Lamprius, un prezicător, Rannius, 
Lucillius, Charmian, Iras, Mardian eunucul şi 
Alexas. 


Charmian: Nobile Alexas, minunatule Alexas, cel 
mai nu ştiu cum Alexas, aproape cel mai deplin 
Alexas, unde e prezicătorul pe care atâta l-ai lăudat 
reginei? Ah, dacă l-aş cunoaşte pe acest soţ ale 
cărui coarne, cum spun, sunt împodobite cu cununi! 

Alexas: 

Prezicătorule! 

Prezicătorul: 

Ce poftiţi? 

Charmian: 

Acesta-i omul. Ştii anume lucruri? 

Prezicătorul: 

Citesc puţin în cartea nesfârşită 
De taine-a firii. 


378 Dintre cele nouă personaje care intră în această scenă, patru 
rămân permanent tăcute, iar trei nu mai reapar nicăieri în restul 
piesei. 

Alexas: 
Păi, arată-i mâna. 
Enobarbus: 
Aduceţi masa iute; şi mult vin, 
Să bem în sănătatea Cleopatrei. 
Charmian: 
Om bun, să-mi dăruieşti noroc. 
Prezicătorul: 
Nu fac nimic, eu doar prevăd. 
Charmian: 
Atunci, te rog, prevezi-l. 
Prezicătorul: 
Vei fi şi mai frumoasă decât eşti. 
Charmian: 
Mai durdulie vrea să spună. 
Iras: 
Nu, dar la bătrânețe ai să te vopseşti. 
Charmian: 
De frica zbârciturilor. 
Alexas: 
Nu tulburaţi profetul! Ascultaţi. 
Charmian: 
Tăcere! 
Prezicătorul: 
Mai mult iubind decât iubită. 
Charmian: 
Mai bine mă-ncălzească băutura. 
Alexas: 
Hei, ascultați-l. 
Charmian: Acum vine un noroc nemaipomenit! Mă 
mărit cu trei regi într-o singură dimineaţă; îi las 
văduvi pe toţi; la cincizeci de ani am un copil căruia 

îi poate aduce închinare Irod al iudeilor”. Citeşte-mi 
în palmă că mă mărit cu Octavian Cezar şi că sunt 
de o seamă cu stăpâna mea. 

Prezicătorul: 

Trăieşti mai mult decât stăpâna ta. 
Charmian: 
Grozav! Mai bună ca smochina?®-i viaţa lungă. 


379 Deşi Irod cel Mare domnea în ludeea în vremea când au loc 
evenimentele din piesă (rege al ludeei între 37-4 î.e.n.), acţiunea 
din Antoniu şi Cleopatra desfăşurându-se între 40-30 î.e.n., din 
replica lui Charmian rezultă că acestui lrod i se atribuie faptele 
succesorului său Irod Agrippa (4 î.e.n. - 41 e.n.), care, conform 
legendei biblice, ar fi fost răspunzător de judecarea lui Isus Hristos 
şi executarea lui loan Botezătorul. Tot el ar fi fost vinovat şi de 
uciderea pruncilor în urma întâlnirii cu cei trei regi (magi) care 
veniseră să se închine pruncului lisus, - eveniment la care se 
referă Charmian. Existenţa a trei regi lrod domnind succesiv a dus 
la confundarea primului cu al doilea, aşa încât uciderea pruncilor, 
atribuită lui Irod cel Mare, nu corespunde datelor istoriei, afară 
dacă data naşterii lui Hristos ar fi cu circa 4-5 ani mai devreme 
decât cea considerată în prezent; sau dacă datele istorice 
privitoare la primul rege Irod sunt greşite. 

Charmian preia din legenda biblică (inexistentă la acea dată) 
dorinţa pe care şi-o exprimă lrod Agrippa, la întrevederea cu cei 
trei regi, de a se închina şi el lui Hristos. 

O aluzie la cei trei magi din Biblie poate fi şi dorinţa lui 
Charmian de a se căsători cu trei regi. 

În orice caz, aluzia lui Charmian la evenimentele petrecute cu 
ocazia naşterii lui lisus constituie un anacronism. 

Pe de altă parte, personajul Irod ca un tiran sângeros e întâlnit 
frecvent în creaţiile dramatice religioase numite Miraco/e, în evul 
mediu şi epoca renaşterii, în care, între altele, regele Irod, ocrotit 
de Puterile întunericului, să laudă că poruncește şi norilor, soarelui 
lunii, planetelor etc. 

380 Charmian rosteşte, la întâmplare, o expresie proverbială, în 
vremea lui Shakespeare, care, însă, apare ca o prevestire a 
sfârşitului Cleopatrei, aspida veninoasă ce va curma viaţa 
Cleopatrei fiind adusă ascunsă într-un coş cu smochine. O veche 
superstiție spunea că unele cuvinte, rostite câteodată fără niciun 
fel de semnificaţie deosebită, puteau ascunde o proorocire 

Prezicătorul: 

Ai cunoscut un trai mai fericit 
Decât acela ce te-aşteaptă. 

Charmian: Atunci, pesemne copiii mei n-au să aibă 
nume; rogu-te, câţi băieţi şi câte fete o să am? 

Prezicătorul: 

Dac-ar avea o matcă orice dor 
Şi-acesta n-ar fi sterp, un milion. 

Charmian: Pleacă pe-aici încolo, nebunule! Te iert 
numai pentru că nu eşti vrăjitor. 

Alexas: Vrei să spui că numai cearceaful ar fi 
martor al dorinţei tale? 

Charmian: Acum, hai, ghiceşte-i şi lui Iras. 

Alexas: Toţi vrem să ştim ce ne aşteaptă. 

Enobarbus: Soarta mea şi a celor mai mulţi la 
noapte o cunosc prea bine - ne culcăm beţi. 

Iras: lată o palmă care, dacă nu altceva, 
prevesteşte fecioria. 

Charmian: Aşa cum NIil-ul prevesteşte foametea 
când se revarsă peste maluri. 

Iras: Isprăveşte, zănatecă tovarăşă de pat, nu te 
pricepi să citeşti viitorul. 

Charmian: Uite, dacă o palmă umedă” nu 
prevesteşte rodnicie înseamnă că nu ştiu să mă 
scarpin după ureche. Ghiceşte-i, te rog, doar ce-o 
aşteaptă într-o zi obişnuită. 

Prezicătorul: Soarta voastră e aceeaşi. 

Iras: Dar cum, cum anume? Spune-mi nişte 
amănunte. 

Prezicătorul: Am zis. 


neînţeleasă la data când au fost pronunţate. 
381 Se credea că o palmă umedă trădează un temperament 

Iras: Soarta mea nu e mai bună nici cu o iotă ca a 
ei? 

Charmian: Şi dacă norocul tău ar fi cu o iotă mai 
mare decât al meu, unde anume ai dori să fie 
deosebirea, adică iota asta? 

Iras: Nu în nasul bărbatului meu. 

Charmian: Cerul să îndrepte gândurile noastre 
urâte! la să auzim şi despre soarta lui Alexas! Ah, să 
se însoare cu o femeie nesătulă - dulce Isis, te 
implor, fă ca ea să moară, apoi dă-i una mai rea, 
alta şi mai rea, până când cea mai rea dintre toate îl 
va însoţi la groapă, râzând, pe dumnealui soţul 
încornorat de cincizeci de ori. Bună Isis, ascultă 
această rugăciune a mea, dacă nu-mi îngădui ceva 
mai de seamă - bună Isis, te rog stăruitor! 

Iras: Amin.  Scumpă zeiţă, ascultă această 
rugăciune a poporului tău! Pentru că după cum e 
sfâşietor să vezi un bărbat frumos însurat cu o 
femeie uşoară, tot atât de trist este să vezi un 
nemernic care n-a fost încornorat; de aceea, dragă 
Isis, bună-cuviinţa cere să-l fericeşti după cum 
merită! 

Charmian: Amin. 

Alexas: Va să zică numai ca să mă încornoreze, 
dumnealor ar fi gata să se facă târfe. 

Enobarbus: 

Tăcere, vine-Antoniu. 

(Intră Cleopatra.) 


Charmian: 
Nu, regina. 
Cleopatra: 
N-a fost pe-aici stăpânul meu? 
Enobarbus: 

Nu, doamnă. 
Charmian: 
Nu l-am văzut. 
Cleopatra: 
Era voios; dar, brusc, un gând roman 
l-a fulgerat prin minte. Enobarbus! 
Enobarbus: 


Doamnă? 
Cleopatra: 
ÎI cauţi şi-l aduci. Alexas unde-i? 
Alexas: 
Aici sunt, prea supus. Vine stăpânul. 
Cleopatra: 


Nu vreau să-l văd. Te rog să mă urmezi. 
(Intră Antoniu şi un sol.) 
Solul: Fulvia, soţia voastră a intrat prima în 
luptă. 

Antoniu: Împotriva fratelui meu Lucius? 
Solul: 

Întocmai, dar războiul s-a sfârşit 

Şi-n scurtă vreme s-au făcut prieteni, 
Unindu-şi oştile contra lui Cezar, 
Care-a ştiut în prima parte-a luptei 
Să-i scoată din Italia. 
Antoniu: 
Ceva mai rău? 

Solul: 

O ştire ce pe sol l-îimbolnăveşte. 


382 După cum relatează Plutarh, Fulvia, după ce a fost în mare 
duşmănie şi conflict cu Lucius, fratele mai mic al lui Antoniu, s-a 
aliat cu acesta împotriva lui Octavian Cezar, pe care au încercat 
să-l înlăture de la putere. In ciocnirea armată dintre ei, Lucius şi 
Fulvia au fost învinşi şi aceasta din urmă a fugit spre Egipt, pentru 
a fi ocrotită de Antoniu. Pe drum însă s-a îmbolnăvit şi a murit. 

Antoniu: 
Dacă e pentru proşti sau laşi. Te-ascult. 
Nu-mi pasă de ce-a fost. Dacă nu minte 
Şi-n vorba lui e moartea, vestitorul 
Zic că mă linguşeşte. 


Solul: 
Sabienus, 
Vai, cu oştirea lui de părţi, a-nvins 
În Asia: stindardu-i glorios 
Azi flutură de la Eufrat şi Siria 
Până la Libia si lonia, 
Pe când... 
Antoniu: 
Antoniu, vrei să spui... 
Solul: 
Vai, doamne! 
Antoniu: 


Rosteşte fără teamă ce spun toţi. 
Zi-i Cleopatrei cum îi zic la Roma; 
Că Fulvia mă mustră; ce vini am 
Nu le cruța, strigând ca adevărul 
Sau răutatea. Naştem buruieni 
Când mintea stă, când însă ni se spune 
Unde-am greşit, ca grâul ne-nspicăm. 
Cu bine, mergi. 
Solul: 
Cum porunciţi, slăvite. 
(lese. Intră un alt sol.) 
Antoniu: 
Ce veşti aduci din Sicyon? Vorbeşte! 
Primul sol: 
Omul din Sicyon - care-i acela? 
Al doilea sol: 


~ 537 ~ 


Opere Complete Volumul 7 
Aşteaptă ordinele Voastre. 
Antoniu: 
Cheamă.-l. 
Ori frâng aceste lanţuri egiptene, 
Ori îmi pierd sinea-n dragoste nebună. 
(Intră un alt sol, cu o scrisoare.) 
Tu cine eşti? 
Al treilea sol: 
Mărite, Fulvia, 
Soţia Voastră, a murit. 
Antoniu: 
Cum? Unde? 
Al treilea sol: 
În Sicyon. 
Cât a zăcut si alte lucruri negre 
Pentru Măria-ta-s aici. 
(Îi dă o scrisoare.) 
Antoniu: 
Plecaţi. 
(Solii ies.) 
S-a stins un suflet mare! N-am vrut asta? 
Ce-adesea cu dispreţ îndepărtăm 
Râvnim iar mai târziu. Când roata vremii 
Le vântură, plăcerile de azi 
Devin contrariul lor. Murind, 
Am îngropat-o, dar aş vrea s-o-nviu. 
Va să mă smulg din vrăjile reginei, 
Căci lenea mea plodeşte mii de rele, 
Mai multe decât ştiu. Hei, Enobarbus! 
(Intră din nou Enobarbus.) 
Enobarbus: 
Care-i porunca, doamne? 
Antoniu: 

Doresc să plec de-aici îndată. 

Enobarbus: Aşa ne omorâm toate femeile. Ştim 
cât de ucigătoare este pentru ele orice răutate; 
plecarea noastră înseamnă moarte. 

Antoniu: Trebuie să plec. 

Enobarbus: Femeile să moară numai atunci când 
nu se poate altfel. E păcat să le înlăturăm pentru un 
lucru de nimic, dar când e vorba de ceva care 
atârnă greu în cumpănă, ele să cântărească prea 
puţin. Dacă prinde de veste ce ai de gând să faci, 
Cleopatra moare pe loc. Am văzut-o murind de 
douăzeci de ori pentru temeiuri mai neînsemnate; 
se aruncă atât de iute în braţele morţii încât ai zice 
că vede într-însa un îndrăgostit focos. 

Antoniu: E neînchipuit de vicleană. 

Enobarbus: Nu, doamne, nu e adevărat, patima ei 
e alcătuită din lamura dragostei curate. Furtunilor şi 
ploilor ei nu le putem spune suspine şi lacrimi; sunt 
furtuni şi  dezlănţuiri mai grozave decât cele 
amintite în calendare. Asta nu poate fi viclenie; iar 
dacă este, înseamnă că e în stare să stârnească 
potopuri asemenea lui lupiter. 

Antoniu: Mai bine n-aş fi văzut-o niciodată! 

Enobarbus: Atunci nu ai fi văzut o minune a firii şi 
lipsindu-te de o asemeni fericire, te-ai fi dovedit un 
călător nepriceput. 

Antoniu: Fulvia a murit. 

Enobarbus: Cum? 

Antoniu: Fulvia a murit. 

Enobarbus: Fulvia? 

Antoniu: A murit. 

Enobarbus: Doamne, adă zeilor o jertfă a 
recunoştinţei. Când zeii binevoiesc să ia soţia cuiva, 

ei îi arată omului pe croitorii pământului; e 
mângâietor gândul că atunci când hainele vechi s- 
au ponosit, ei îi vor face altele noi. Dacă nu ar fi şi 
alte femei în afară de Fulvia, lovitura ar fi într- 
adevăr grea, pricinuind multă jale; dar durerea 
aceasta e încununată de alinare, din vechea ta 
cămăşuţă se croieşte o fustă nouă şi o ceapă poate 
să-ţi umple ochii cu lacrimile meritate de această 
durere. 

Antoniu: 

Cu zăpăceala ce-a stârnit ea-n ţară 
Nu pot să mai rămân aici. 

Enobarbus: Dar vezi că nu se pot lipsi de tine nici 
treburile pe care le-ai zăpăcit tu aici, mai ales 
treburile Cleopatrei - acestea atârnă întru totul de 
şederea ta. 

Antoniu: 

Destul cu gluma. Ofițerii noştri 
Să afle ce-am de gând. Pricina grabei 
Am s-o explic reginei şi-am să plec 
Cu voia dânsei. Moartea Fulviei 
Şi lucruri ce nu sufăr amânare 
Îmi cer să merg la Roma: mulţi prieteni 
Cari văd de treburile mele-mi scriu 
Să vin cât mai curând. Sextus Pompei 
L-a înfruntat pe Cezar şi acum 
Domneşte peste-al mărilor întins. 
Poporul nostru nestatornic, care 
Nicicând n-a prețuit un om cât timp 
l-au fost vii meritele, a-nceput 
să-l dea de-o parte pe Pompei cel Mare?” 


383 Gnaeus Pompeius Magnus (cel Mare) (106-48 î.e.n.), vestit 
general şi om politic roman, a devenit, în urma marilor sale 

Şi demnităţile să le strămute 

Asupra fiului. Acesta, cunoscut 

Prin nume şi putere, însă chiar mai mult 

Printr-o voinţă dârză şi avânt, 

E un ostaş deplin; şi-a lui virtuţi 

Pot să dărâme lumea. Multe cresc, 
Şi-au viaţă doar, ca părul unui cal“, 


succese militare în orientul apropiat, una dintre personalităţile 
politice cele mai influente în Roma. Pentru a putea înfrânge 
piedicile pe care i le puneau senatul şi aristocrația romană în 
cariera sa politică, Pompei s-a asociat cu luliu Cezar şi cu Licinius 
Crassus, constituind primul triumvirat, (v. nota 4). 

Faţă de ambiția lui luliu Cezar de a deveni singur stăpânitor la 
Roma, Pompei a trecut de partea senatului şi partidului 
aristocrației, pentru a împiedica planurile politice ale lui Cezar. În 
această situaţie, senatul a refuzat să-i reînnoiască lui luliu Cezar 
funcţia de comandant al armatei din Galia, fapt care l-a 
determinat pe Cezar să pornească asupra Romei. Pompei şi o 
parte a conducătorilor partidului aristocratic au părăsit atunci 
capitala, refugiindu-se în Macedonia, unde au organizat o armată 
pentru a-l înlătura de la putere pe Cezar, care pusese stăpânire pe 
Roma. luliu Cezar l-a urmărit în fruntea legiunilor sale pe Pompei şi 
l-a învins în bătălia de la Pharsalia (48 î.e.n.). Pompei s-a refugiat 
în Egipt unde conta pe ajutor militar, dar sfetnicii regelui minor 
Ptolomeu l-au asasinat pentru a câştiga bunăvoința învingătorului 
care îl urmărea. Cezar însă a ordonat, când ajunse în Egipt, 
executarea ucigaşilor. 

Fiul cel mai mare al lui Pompei, numit tot Gnaeus Pompeius 
Magnus, împreună cu fratele său, Sextus Pompeius Magnus, au 
continuat lupta împotriva lui luliu Cezar în Spania, dar au fost 
învinşi în lupta de la Munda (45 î.e.n.). Unii istorici nu se ocupă mai 
departe de fiii lui Pompei, însă Gnaeus Pompeius a fost prins şi 
executat de Cezar, care s-a întors în triumf la Roma. Al doilea fiu, 
Sextus Pompeius Magnus, s-a refugiat în Sicilia, unde a continuat 
războiul civil împotriva lui Cezar apoi împotriva lui Octavian Cezar, 
cu care se împacă pentru o perioadă de timp, căpătând 
administrarea Siciliei şi Sardiniei. Ajungând apoi din nou în conflict 
cu Octavian Cezar şi fiind învins de acesta, s-a refugiat în Grecia, 
unde a fost executat (de Antoniu, în 35 î.e.n.). 

384 Conform, unei credinţe populare relatată de cronicarul 

Dar altele au şi venin de şarpe. 
Pe căpitanii ce-s îndreptăţiţi 
Înştiinţează-i de plecarea noastră 
Şi rostul zorului. 
Enobarbus: 
Prea bine. 
(les.) 


Scena 3 


O altă cameră în palat. 
Intră Cleopatra, Charmian, Iras şi Alexas. 


Cleopatra: 
Pe unde-o fi? 
Charmian: 
Nu l-am zărit de-atunci. 
Cleopatra: 


Vezi unde-i, cine e cu el, ce face... 
Dar eu nu te-am trimis! De-i trist, tu spune-i 
Că dănţuiesc; de-i vesel, că-s bolnavă - 
M-a prins boala de-odat' - fugi şi te-ntoarce. 
(Alexas iese.) 
Charmian: 
Mult ce-l iubeşti, stăpână! Însă cred 
Că nu ştii cum să-l iei pentru a-i smulge 
Aceleaşi simţăminte. 


Holinshed în Descrierea Angliei, firele de păr de cal ţinute un timp 
într-o găleată cu apă prind viaţă. 

Cleopatra: 
Ce trebuie să fac şi n-am făcut? 
Charmian: 
Primeşte-or'ce şi nu te-mpotrivi. 
Cleopatra: 
Mă-nveţi, ca o netoată, cum să-l pierd. 
Charmian: 
Nu-l ispiti atât; prea marea teamă 
Dă urii naştere-ntr-o zi - ia seama! 
(Intră Antoniu.) 


Antoniu... 
Cleopatra: 
Sunt bolnavă şi posacă. 
Antoniu: 
Îmi vine greu să-ţi spun ce am de gând... 
Cleopatra: 


Ajută-mi, Charmian, să ies - vai, cad! 
N-o să mai ţină mult; o să mă lase 
Puterile... 
Antoniu: 
Prea scumpa mea regină... 
Cleopatra: 
Nu, nu, te rog - stai mai departe. 
Antoniu: 
Ce e? 
Cleopatra: 
Citesc veşti bune-n ochii tăi. Ce spune 
Femeia măritată? Poţi să pleci. 
Mai bine nu te-ar fi lăsat să vii! 
De ce să spună că te ţin aici - 
Eu n-am putere-asupră-ţi: eşti al ei. 
Antoniu: 
Doar zeii ştiu... 

Cleopatra: 
Trădată-atât de crunt 
N-a fost regină! Dar de la-nceput 
Eu am văzut trădarea. 
Antoniu: 
Cleopatra... 
Cleopatra: 
Te juri de zgudui tronul zeilor, 
Dar... să te cred al meu prea credincios? 
N-o-nşeli pe Fulvia? Să sar în mreaja 
Cuvântului de gură ticluit, 
Călcat când juri! Ce nebunie! 
Antoniu: 
Scumpă... 
Cleopatra: 
Nu-ţi căuta temei să pleci, te rog! 
la-ţi bun rămas şi du-te; timp de vorbe 
Era când te-ndemnai să stai; pe-atunci, 
Nici gând să pleci; pe buze,-n ochi era vecia; 
În arcuitele sprâncene, harul; 
Cea mai de rând a noastră înzestrare 
Era un dar ceresc - şi este încă! 
Altminteri, cel mai mare-ostaş al lumii 
E cel mai mare mincinos. 


Antoniu: 
Cum, doamnă? 
Cleopatra: 
Ca tine dac-aş fi voinică,-ai şti 
Cum că mai bate-o inimă-n Egipt. 
Antoniu: 


Regină, aspra vreme-mi porunceşte 
Să plec câtva; dar inima mi-e toată 
De tine-alături. In Italia 

Scânteie paloşe; Sextus Pompei 
Se apropie de portul Ostiei; 
Două puteri la fel de mari în ţară 
Plodesc noi dezbinări; cei duşmăniţi 
Acum sunt dragi; Pompei, hulit, dar plin 
De slava tatălui, pătrunde iute 
În inimile celor ce-au rămas 
Nemulţumiţi şi-ameninţă prin număr; 
lar liniştea, bolnavă de odihnă, 
Îşi cată leac în nebuneşti schimbări. 
Ceea ce mă priveşte îndeaproape 
Şi te fereşte dacă plec de-aici 
E moartea Fulviei. 
Cleopatra: 
La vârsta mea 
Copilăria nu-şi mai dă de veste 
Dar nebunia stăruie. Ce crezi: 
l-e dat cândva şi Fulviei să moară? 
Antoniu: 
A şi murit, regina mea. 
Citeşte-acestea când ai timp şi vezi 
Ce sfadă a iscat. Sfârşitul spune 
Unde-a murit şi când. 
Cleopatra: 
lubire strâmbă! 
Sticluţa sacră unde-i ca s-o umpli 
Cu triste lacrimi? Moartea Fulviei 
Mi-arată cum ai s-o primeşti pe-a mea. 
Antoniu: 
Nu mai cârti, mai bine-ascultă-mi planul; 
Dacă-l urmezi sau nu, doar sfatul tău 
Va hotărî. Pe focul ce învie 
Nămolul Nil-ului, eu plec de-aici 

Ostaş şi serv, vrând pace sau război, 
Cum zici. 
Cleopatra: 
Desfă-mi şiretul, Charmian. 
Nu, lasă-l. Din senin sunt când bolnavă, 
Când sănătoasă, după cum se schimbă 
lubirea lui Antoniu. 
Antoniu: 
Încetează, 
Regină scumpă, şi adevereşte 
Cât este de adâncă şi cinstită. 
Cleopatra: 
Mă-nvaţă Fulvia. Întoarce-ţi faţa, 
Te rog, hai, plânge pentru ea, apoi 
la-ţi bun rămas şi lacrimile" spune-mi 
Că-s pentru mine. Joacă măiestrit 
O scenă a minciunii ca-ntrupare 
A cinstei. 
Antoniu: 
Taci, destul - mă scoţi din fire. 
Cleopatra: 
Poţi face mai urât; dar, nu e rău. 
Antoniu: 
Pe spada mea... 
Cleopatra: 
Şi pe-acest scut! Frumos, 
Dar mai e loc. Priveşte, Charmian, 
Ce bine-l prind pe-acest Hercule**"-al Romei! 


385 Aluzie la obiceiul de a se pune alături de urnele funerare fiole 
conţinând lacrimi vărsate de rudele cele mai apropiate ale 
decedaţilor. 

386 Conform tradiţiei păstrate în familia lui Antoniu, numele 
familiei era derivat din numele unuia din fiii lui Hercule, numit 
Anton. 

Asemeni izbucniri. 
Antoniu: 
Plec, doamnă. 
Cleopatra: 
Domn curtenitor, o vorbă. 
Noi doi ne despărţim - nu, nu e bine; 
Noi doi ne-am drăgostit - nu, altceva; 
Dar ştii acestea - mă gândeam că... vai, 
Aducerea aminte mă trădează 
De parcă-ar fi ea însăşi un Ant6niu 
Care mă uită. 


Antoniu: 
Dacă uşurinţa 
N-ar fi supusa ta, te-aş socoti 
Întruchiparea ei. 
Cleopatra: 


Plutarh relatează că Marc Antoniu, foarte mândru de originea 
familiei sale - Hercule fiind cel mai mare erou al antichităţii 
mitologice şi, în acelaşi timp, fiul lui Zeus (lupiter) -, căuta să-i 
semene cât mai mult, după cum era reprezentat în picturile sau 
gravurile din antichitate. Pe lângă faptul că înfăţişarea atletică a 
lui Antoniu semăna cu accea a lui Hercule, primul căuta să-i 
semene legendarului său strămoş şi în îmbrăcăminte. 

In anul 54 î.e.n. Marc Antoniu s-a alăturat lui luliu Cezar, în acel 
moment în Galia, devenind cel mai devotat susţinător al acestuia. 
A luptat în armata lui Cezar la Philippi împotriva lui Pompei. 

După asasinarea lui Cezar i s-a încredinţat guvernarea Galiei 
Cisalpine, însă Senatul numind apoi pe altcineva, l-a trimis pe 
Octavian Cezar împotriva lui Antoniu, care vroia să preia 
guvernarea provinciei respective cu forţa. In lupta de, la Mutina 
(Modena) din anul 43 î.e.n., Antoniu a fost învins şi silit să 
părăsească provincia respectivă. 

Venindu-i însă în ajutor Lepidus, care avea o armată puternică, 
au ajuns amândoi la o înţelegere cu Octavian şi astfel s-a 
constituit triumviratul al doilea, începând cu anul 42 î.e.n. In baza 
acestuia, Octavian căpăta Spania şi Galia, Antoniu Orientul, iar 
Lepidus Africa de Nord, (v. nota 4). 


~ 547 ~ 


Opere Complete Volumul 7 
Nespus de greu e 
Să porţi o uşurinţă ca aceasta 
În inimă. Dar, iartă-mă, te rog, 
Ce chinuri simt le voi înăbuşi 
Ca să te-mbun. Onoarea-ţi face semn, 
Fii surd şi mut la nerozia mea 
Şi te-nsoţească zeii! Laurii 
Să-ţi încunune spada si izbânda 
Să ţi se-aştearnă la picioare! 
Antoniu: 
Haidem. 
Şi stat şi dus e despărţirea noastră, 
Căci tu rămâi şi totuşi pleci cu mine, 
lar eu, plecând, rămân cu tine, aici. 
Să mergem. 
(les.) 


Scena 4 


Roma. Casa lui Cezar. 

Intră Octavian Cezar" citind o scrisoare, 
Lepidus” şi suitele lor. 


Cezar: 
Citeşte, Lepidus, şi vezi că ura 
Faţă de-al nostru mare copărtaş 
Nu-i un eres al meu. Aici sunt veşti 


387 Octavian Cezar s-a născut în anul 63 î.e.n., fiind deci în vârstă 
de 19 ani la asasinarea lui luliu Cezar, fratele bunicii sale, lulia. 

Numele său original era Caius Octavianus, care a devenii Caius 
lulius Caesar Octavianus după ce a fost adoptat de luliu Cezar, 
prin testamentul în care, odată cu adoptarea, l-a numit şi 
moştenitor al său. Adopţiunea cuprinsă într-un testament era o 
simplă instituţie de moştenitor făcută cu condiţia ca cel adoptat să 
ia numele testatorului. 

Adopţiunea făcută de Cezar a cauzat apariţia mai multor lucrări 
analizând caracterul său special deoarece nu era făcută înaintea 
unui magistrat, ceea ce implica o procedură complicată, fiind 
necesară aprobarea colegiului pontifical şi votul adunărilor curiate 
(populare). 

Augustus a fost un titlu pe care i l-au acordat lui Octavian 
senatul şi adunarea populară în anul 27 î.e.n., ca semn de 
deosebit respect. Octavian Cezar a avut o fiică, lulia, dintr-o primă 
căsătorie. lulia a avut doi fii, proclamaţi de Octavian moştenitori ai 
săi. 

A doua soţie a lui Octavian a fost Livia, pe al cărui fiu Tiberius - 
din prima căsătorie a acesteia - Octavian Cezar l-a adoptat după 
moartea timpurie a celor doi nepoți direcţi ai săi lăsându-l 
moştenitor şi împărat, când a murit, în anul 14 e.n. 

388 Marcus Aemilius Lepidus, al treilea dintre triumviri, fusese 
partizan al lui luliu Cezar şi coleg de consulat al acestuia în anul 46 
î.e.n. Fusese numit, de Cezar guvernator al Galiei Narbonensis şi 
Spaniei de Nord-Est şi pontif maximus, preotul suprem al religiei 
romanilor. După înfrângerea lui Marc Antoniu la Mutina (43 î.e.n.), 
acesta s-a refugiat în Galia la Lepidus, care i-a oferit ajutorul său. 
Astfel s-a ajuns la cel de al doilea triumvirat (v. nota 4). După 
înfrângerea lui Brutus şi Cassius la Philippi (42 î.e.n.), Lepidus a 
fost numit guvernator al Africii de Nord, de unde a fost chemat (în 
36 î.e.n.) de Octavian Cezar în Sicilia, să-l ajute împotriva lui 
Sextus Pompeius, care pusese stăpânire pe insula respectivă, (v. 

Din Alexandria; el pescuieşte, 

Bea şi petrece noapte după noapte; 
Nu-i mai bărbat decât e Cleopatra, 
Şi, iarăşi, a lui Ptolemeu-* regină 

Nu-i mai femeie decât el; arar 
Ascultă solii sau se mai gândeşte 
La ceilalţi triumviri. Acum e-un om 
Plin de metehne ca oricare altul. 
Lepidus: 
Eu cred că are merite mai multe 
Decât scăderi, şi-acestea nu le-ntunec. 
Greşelile-i par stele viu aprinse 


nota 11). Sextus Pompeius fiind învins şi fugind din Sicilia, Lepidus 
s-a gândit să păstreze insula pentru el, ceea ce a dus la un conflict 
armat cu Octavian Cezar. A fost însă învins. Octavian Cezar i-a 
cruțat viaţa, dar i-a luat funcţia de guvernator al Africii şi armata, 
obligându-l să-şi stabilească domiciliul într-o mică localitate, nu 
departe de Roma, unde putea fi ţinut sub supraveghere. l-a lăsat 
totodată şi titlul de pontifex maximus. Lepidus a murit în anul 13 
î.e.n. 

389 Cleopatra fusese lăsară prin testamentul tatălui său, Ptolomeu 
al XI-lea (mort în anul 51 î.e.n.), regină a Egiptului la vârsta de 17 
ani împreună cu fratele său, Ptolomeu al XII-lea, mai tânăr decât 
ea. Tutorii lui Ptolomeu, care era minor, au izgonit-o pe regină în 
Siria, pentru a domni ei în numele regelui. 

Cezar, venind în Egipt după înfrângerea lui Pompei la Pharsalia, 
şi hotărând repunerea în drepturi a Cleopatrei, a provocat revolta 
armată a egiptenilor - zdrobită de Cezar. 

Rămânând regină, Cleopatra a fost obligată de Cezar să-l 
accepte ca asociat la domnie pe al doilea frate al ei, care era un 
copilandru, numit tot Ptolomeu şi devenit Ptolomeu al XIII-lea, 
căsătorindu-se chiar cu el, conform tradiţiei familiei regale 
egiptene. Acesta a fost otrăvit de Cleopatra după scurtă vreme (43 
î.e.n.). 

Istoria menţionează că Cleopatra s-ar fi aflat, la Roma la data 
când a fost asasinat Cezar şi că a avut un fiu cu acesta, numit 
Cesarion - ucis din porunca lui Octavian August, după moartea 

În bezna nopţii şi sunt moştenite, 
Nu dobândite; şi chiar dacă-ar vrea, 
Nu poate să le-ndrepte. 
Cezar: 
Eşti mult prea blând. E o nimica toată 
să salte-n pernele lui Ptolemeu, 
să dea o ţară-n schimbul unei pofte, 
să chefuiască-n rând cu sclavii, ziua 
Să se bălăbăne pe străzi, ghiontit 
De lotri ce miros a năduşeală; 
Mai treacă-meargă-acestea - rari sunt cei 
Feriţi de-asemeni vini - dar lui Antoniu 
Nu-i vom ierta greşelile căci, iată, 
Noi ducem greul uşurinţei lui! 
De-a petrecut în desfătări şi sat 
Şi măduva şi-a stors-o, să răspundă. 
Fiindcă-a irosit într-astfel vremea 
Ce, ca o tobă cheamă de la joacă; 
Vorbindu-i răspicat de-ndatoriri 
Faţă de el şi noi, să-l dojenim 
Ca pe copii, căci precum dânşii sunt 
Acei cari, după ce s-au copt la minte, 
Îşi zălogesc pe un moft ştiinţa vieţii 
Şi-şi râd de crezul propriu. 
(Intră un sol.) 
Lepidus: 
Alte ştiri. 
Solul: 
Slăvite Cezar, s-a-mplinit porunca 
Şi ceas de ceas vei şti tot ce se-ntâmplă. 
Se pare că Pompei”, stăpân pe mări, 
E îndrăgit de cei ce pentru Cezar 


390 Sextus Pompeius, fiul lui Pompei cel Mare, (v. nota 14). 

Nutreau doar teamă. Mulţi nemulţumiţi 
Se-aţin spre porturi, socotind că tu 
Le-ai luat din drepturi. 
Cezar: 
Trebuia să ştiu: 
De la-nceputul statului, cârmaciul 
A fost dorit "nainte de-a domni; 
Cel în reflux, iubit numai atunci 
Când nu mai este vrednic de iubire, 
E prețuit dacă lipseşte. Plebea, 
Ca stânjenelul rătăcit pe val, 
Pluteşte-n sus si-n jos, după maree, 
Şi putrezeşte-n freamăt. 
(Intră un al doilea sol.) 
Solul: 
Cezar, îţi aduc cuvânt: 
Crunţii corsari Menas şi Menecrates 
Brăzdează marea şi-o supun cu nave 
De-un soi şi altul. Ţărmul italian 
E pustiit şi oamenii de groază 
Sunt albi ca varul; tinerii voinici 
Se răzvrătesc; un vas nu mai cutează 
S-apară-n larg - de-ndată ce-i văzut, 
E prins; Pompei îţi face mai mult rău 
Prin nume decât prin război deschis. 
Cezar: 
Antoniu, lasă cheful şi desfrâul. 
Când ai fost scos odată din Modena 
Unde-ai ucis pe Hirtius şi Pansa’, 
Pe urma fugii tale a venit 
O foamete pe care-ai îndurat-o, 


391 Cei doi consuli care îl însoţiseră pe Octavian Cezar în expediţia 
militară pentru înlăturarea lui Marc Antoniu din Galia Cisalpină. 

Deşi crescut în puf, mai răbdător 
Decât sălbaticii”. Beai ud de cal 
Şi apă din mocirle ocolite 
De dobitoace; boaba cea mai acră 
Din gardul cel mai scârnav era dulce; 
Rodeai, cum cerbii, scoarţa de copac 
Când pajiştea e sub omăt. Pe Alpi 
Mâncai o carne care-i omora 
Pe unii ce-o priveau; şi toate-acestea - 
Ştiu că-ţi rănesc onoarea povestind - 
Tu le-ai răbdat atât de ostăşeşte 
Că nu te-ai scofâlcit. 
Lepidus: 
Păcat de el. 
Cezar: 
Ruşinea să-l aducă grabnic 
La Roma - este timpul ca noi doi 
Să fim văzuţi pe câmpul bătăliei. 
să strângem sfatul - pe Pompei l-ajută 
Orice zăbavă-a noastră. 
Lepidus: 
Cezar, mâine 
Îţi spun ce oaste-anume pot eu strânge 
Pe mare şi uscat ca să-nfruntăm 
Aceste vremuri. 
Cezar: 
Pân-atunci şi eu 
Îmi număr oamenii. Cu bine. 
Lepidus: 


392 Plutarh relatează că în urma înfrângerii suferite la Modena 
(Mutina),Antoniu, fiind nevoit să fugă în mare grabă peste munţi, 
nu avusese timp, nici el nici cei ce-l însoțeau, să ia niciun fel de 
merinde. 

Cu bine, Cezar. Dacă între timp 
Mai afli ce se-ntâmplă în afară, 
Fii bun şi spune-mi. 
Cezar: 
Bineînţeles, 
E datoria mea. 

(les.) 


Scena 5 


Alexandria. Palatul Cleopatrei. 
Intră Cleopatra, Charmian, Iras şi Mardian. 


Cleopatra: 
Charmian! 
Charmian: 
Doamnă? 
Cleopatra: 
Ah, ah! 
Dă-mi suc de mătrăgună””. 
Charmian: 
De ce, doamnă? 
Cleopatra: 
Să dorm în hăul vremii cât Antoniu 
Nu este-aici. 
Charmian: 
Prea te gândeşti la el. 
Cleopatra: 


Ah, trădătoareo! 


393 Sucul mătrăgunei, care are puternice calităţi narcotice, era 
considerat ca un foarte bun somnifer. Un autor francez, 
contemporan cu Shakespeare, afirmă că somnul produs de 
mătrăgună este de fapt o stare de letargie. 


~ 554 ~ 


William Shakespeare 


Charmian: 
Eu, stăpâna mea? 
Cleopatra: 
Hei, Mardian, eunucule! 
Mardian: 
Porunca! 
Cleopatra: 


Nu mai cânta. Eunucii mă dezgustă. 
Fiind bicisnic, eşti şi fericit 
lar gândurile tale nu se-avântă 
Departe de Egipt. Dorinţe ai? 


Mardian: 
Am, milostivă doamnă! 
Cleopatra: 
Pe cinstea ta? 
Mardian: 


Pe cinstea mea - nu pot să fac nimic 
Decât ce e cinstit să faci; şi totuşi 
Simt pofte aprige şi mă gândesc 
Ce a făcut Venus cu Marte”. 
Cleopatra: 
Charmian! 
Pe unde-o fi acum? Şade sau stă? 
Se plimbă? E în şea? Cal fericit 
Că-l porţi pe-Antoniu! Poartă-l cu mândrie 
Pe-al lumii semi-Atlas"”, braţ şi coif 


394 Conform legendelor mitologice, zeiţa Venus, soţia zeului 
Vulcan (Hefaistos), îşi înşela soţul cu zeul Marte. Vulcan, informat 
de Apollo de acest fapt, construi o plasă metalică în care reuşi să-i 
prindă pe cei doi vinovaţi, ducându-i înaintea lui Zeus. Fiul lui 
Venus, Eros (Amor) e considerat, în unele legende antice, ca fiu al 
lui Marte. 

395 Aluzie la titanul Atlas, condamnat de Zeus să sprijine cerul cu 
capul şi cu mâinile, transformat apoi în munţii Atlas din Africa de 

Al bărbăţiei! Poate că-şi şopteşte: 
„Unde-i şerpoaica NIil-ului străvechi?” 
Aşa îmi spune. Mă hrănesc acum 
Cu dulci otrăvuri. Tot mă mai iubeşte, 
Chiar dacă Phoebus?” m-a învineţit 
Cu drăgăstoase ciupituri şi timpul 
M-a cam brăzdat. Când Cezar-frunte-lată 
Păşea pe ţărmul nostru, eu eram 
Gustare-aleasă pentru un monarh 
lar marele Pompei?” îşi ancora 
Privirile în ochii mei şi-ntr-înşii 
Ar fi murit. 
(Intră Alexas, venind din partea lui Antoniu.) 
Alexas: 
Mă-nchin ţie, regină. 
Cleopatra: 
Cu totul altfel eşti ca Marc Antoniu! 
Cum însă l-ai văzut, marea tinctură 
Te-a aurit. 
Viteazul meu Antoniu ce făcea 
Când ai plecat? 
Alexas: 
Punea, stăpână, ultimul sărut 
Pe-acest mărgăritar din răsărit. 
lar vorbele-i în suflet mi-au rămas. 


Nord de Perseu, când acesta i-a arătat capul Meduzei. 

Metafora Cleopatrei este o aluzie la forţa şi originea herculeană 
a lui Antoniu şi la faptul că, într-o anumită ocazie, Hercule l-a 
înlocuit pe Atlas şi a susţinut el bolta cerească pentru un timp 
scurt. 
396 Zeul soarelui şi luminii. 
397 Marele Pompei nu a fost niciodată în Egipt, iar când a ajuns în 
Siria, Cleopatra avea mai puţin de 7 ani şi încă nu fusese izgonită 
din ţara ei de tutorii minorului Ptolomeu al XII-lea. 

Cleopatra: 
Desprinde-le - ascult. 
Alexas: 
„Să-i spui”, a zis, 
„Că el, dârzul roman, trimite marii egiptene 
Acest odor al scoicii; micul dar 
Va fi-ntregit de ţările, plecate 
Măreţului ei tron şi orientul 
O va numi regină”. Se-nclină, 
Apoi urcă pe calul înzăoat 
Ce râncheza grozav încât Antoniu 
N-a auzit ce-am spus. 
Cleopatra: 
Era vesel sau trist? 
Alexas: 
Ca vremea anului când se îngână 
Frig şi căldură, deci nici trist, nici vesel. 
Cleopatra: 
Frumoasă cumpănă! Vezi, Charmian, 
Vezi ce fel e? Trist nu era fiindcă 
Dorea să-i pună-n umbră pe acei 
Ce vor să pară-asemeni lui; nici vesel, 
Ca pentru-a arăta că fericirea 
l-e în Egipt; aşadar între-acestea, 
Cerească îmbinare! Trist sau vesel, 
Oricum, te prinde ca pe nimeni altul, 
l-ai întâlnit în drum pe solii mei? 
Alexas: 
Da, doamnă, cred vreo douăzeci. De ce 
Trimiţi atât de mulţi? 
Cleopatra: 
Cine s-o naşte-n ziua 
Când voi uita să-i dau de veste lui Antouiu 

Milog să moară. Charmian, toc şi hârtie. 
Bine-ai venit, Alexas. Charmian, 
Pe Cezar l-am iubit aşa? 
Charmian: 
O, bravul Cezar. 
Cleopatra: 
Ineacă-te cu-asemeni vorbe! Spune: 
Bravul Antoniu. 
Charmian: 
Cezar cel viteaz! 
Cleopatra: 
Pe Isis***, am să-ţi scald în sânge dinţii 
Dacă pe-alesul meu dintre aleşi 
II mai compari cu Cezar. 
Charmian: 
Cer iertare, 
Spun doar ce-ai spus cândva. 
Cleopatra: 
Adică-atunci 
Când eram tânără şi fără minte, 
Cu sânge rece-n vine. Haide, pleacă, 
Adă-mi cerneală şi hârtie; 
De nu-i scriu zilnic o urare,-atunci 
Las ţara fără egipteni. 
(les.) 


Actul Il 


Scena 1 


398 Zeița egipteană Isis era soţia zeului Osiris, zeul suveran al 
egiptenilor, care ar fi fost, la început, rege al Egiptului. Isis era 
iniţial zeiţa pământului şi apoi a devenit şi a lunii. Horus, fiul lui 
Osiris şi al lui Isis era zeul soarelui la egipteni. Atât Isis cât şi Horus 
aveau temple, la Roma şi erau adoraţi şi de romani. 

Messina. Casa lui Pompei. 
Intră marţial Pompe/”, Menecrates şi Menas. 


Pompei: 
De-s cu dreptate zeii, au s-ajute 
Lucrarea celor drepţi. 
Menecrates: 
Zeii, Pompei, 
Nu-s împotrivă, chiar dacă amână. 
Pompei: 
Tot implorând cerescul tron, noi pierdem 
Lucrul râvnit. 
Menecrates: 
Neştiutori de sine, 
Ades cerşim năpaste de care zeii 
Ne apără şi câştigăm când ruga 
Nu vor să ne-o asculte. 
Pompei: 
Am să-nving! 
Poporului i-s drag, marea-i a mea; 
Crai nou mi-e oastea şi nădăjduiesc 
Să se-mplinească grabnic. Marc Antoniu 
Se lăfăie-n Egipt şi în afară 
Război nu face; Cezar strânge bani 
Unde-a pierdut din inimi; Lepidus 
Îi linguşeşte pe-amândoi şi dânşii 
ÎI linguşesc pe el; dar pe niciunul 
El nu-l iubeşte şi nici nu-i iubit. 
Menecrates: 
Cezar şi Lepidus, cu oaste multă, 


399 Sextus Pompeius Magnus, care se afla la Messina, în Sicilia, (v. 
notele 4 şi 14). 

Se află-acum pe câmpul de bătaie. 


Pompei: 
Minciuni! Cu cine ai vorbit? 
Menecrates: 
Cu Silvius. 
Pompei: 


Visează; sunt la Roma, ştiu; aşteaptă 
Pe-Antoniu. Pătimaşă Cleopatra, drege-ţi 
Cu vrăjile iubirii buza suptă! 
Magia, nurii, pofta, pe-acest „crai” 
să-l priponească într-un lan de cai 
Şi neguri; bucătari cu gust ales 
Ascultă-i foamea cu îmbietoare zeamă 
Ca-n somn şi hrană-n dulcea lene-a Lethei“%” 
Onoarea să-şi adoarmă. 
(Intră Varrius.) 
Ce e, Varrius? 
Varrius: 
Voi spune doar ce este nendoielnic; 
Din ceas în ceas Antoniu e-aşteptat 
La Roma; ajungea şi mai departe 
De când a părăsit Egiptul. 
Pompei: 
Ştiri neînsemnate 
M-ar fi-ncântat mai mult. Menas, nu cred 
Că îmbuibatul crai şi-ar pune coiful 
Pentru-un război mărunt; decât cei doi 
E-un general de patru ori mai bun. 
Dar, cu mai multă-ncredere în noi, 
Putem pe-acest nesăţios să-l smulgem 


400 Râu în infern din care beau umbrele morţilor când intrau în 
lumea subpământeană pentru a-şi uita viaţa anterioară. 

Din poala văduvei". 


Menas: 
Cum să-l îmbune 
Pe Cezar? Fulvia l-a hărțuit 
lar frate-său l-a înfruntat cu arma, 
Deşi nu pus de-Antoniu. 
Pompei: 


E ciudat 
Cum vrajbe mici prăsesc dihonii mari. 
De n-am lupta noi cu ei toţi, pesemne 
S-ar încleşta, căci au destul temei 
Să scoată sabia, dar cât anume 
Se tem de noi şi cât această frică 
Astupă crăpătura dezbinării 
Au ştim deocamdată. Cum vor zeii! 
Noi, să luptăm pe viaţă şi pe moarte. 
Atât putem să facem. Haide, Menas. 


(les.) 
Scena 2 
Roma. Casa lui Lepidus. 
Intră Enobarbus şi Lepidus. 
Lepidus: 


Eşti, Enobarbus, omul care-ar face 
Un lucru bun rugându-şi căpitanul 
Să fie blând la vorbă. 


401 Cleopatra era văduva lui Ptolomeu al XIII-lea, (v. nota 20). 


~ 561 ~ 


Opere Complete Volumul 7 
Enobarbus: 
Am să-l rog 
Să dea răspuns cum ştie; dacă Cezar 
Îl zgândăre, Antoniu-l va sfida, 
Răcnind ca Marte. Jur pe lupiter 
Că de-aş purta eu barba lui Antoniu 
Azi nu mi-aş rade-o“”. 
Lepidus: 
Nu-i o vreme-aceasta 
De vrajbe între dânşii. 
Enobarbus: 
Orice vreme 
E bună pentru ce se naşte-atunci. 
Lepidus: 
Nimicul piere când sunt lucruri grave. 
Enobarbus: 
Nu dac-apare-ntâi! 
Lepidus: 
Vorbeşti aprins; 
Nu scormoni tăciunii, te rog mult. 
Soseşte-Antoniu. 
(Intră Antoniu şi Ventidius. ) 
Enobarbus: 
Şi pe-acolo Cezar. 
(Intră Cezar, Mecena şi Agrippa.) 
Antoniu: 


402 În cazul în care se recurgea la gesturi violente în timpul unei 
certe, unul dintre cei doi în conflict îşi putea trage adversarul de 
barbă, bineînţeles în cazul în care acesta purta aşa ceva. Aluzia la 
un asemenea gest se întâlneşte şi în Regele Lear (IIl, 7) precum şi 
în Hamlet (IV, 7). Enobarbus îşi exprimă dorinţa ca între Antouiu şi 
Octavian Cezar să izbucnească un conflict deschis. 

Plutarh afirmă că Marc Antoniu şi-a lăsat barbă după 
înfrângerea sa la Modena de către Octavian, (v. nota 17). 

De ne-nvoim, spre Parţia. Ventidius, 


Ai auzit? 
Cezar: 
De, ştiu şi eu, Mecena“, 
Pe-Agrippa să-l întrebi. 
Lepidus: 


Prieteni nobili, 

Mari fapte ne-au unit; cele mărunte 
Să nu ne învrăjbească. Ce nu-i bine 

să ascultăm senini. Din te miri ce 
să nu ne-aprindem; să nu fim casapi 

Când dregem rana. Zău, vă rog din suflet, 
Atingeţi vrajbele cu vorbe blânde. 
Şi vă feriţi de-ocări. 


Antoniu: 
Bine-a vorbit, 
În faţa oştilor gata de luptă 
N-aş face altfel. 
(Trompete.) 
Cezar: 
Bine-ai venit la Roma. 
Antoniu: 
Îţi mulţumesc. 
Cezar: 
Stai jos. 
Antoniu: 
Şezi, şezi. 
Cezar: 
Să-ncepem. 


403 Patrician bogat (69-8 î.e.n.), protector al artelor şi literelor şi 
prieten al lui Octavian Cezar, pe care l-a influenţat mult în direcţia 
sprijinirii artiştilor şi poeţilor, printre care s-au numărat Horaţiu şi 
Vergiliu. 

Antoniu: 
Văd că găseşti jignire unde nu e, 
Sau dac-ar fi, spre tine nu ţinteşte. 
Cezar: 
De râs m-aş face dacă m-aş simţi 
jignit pentru nimic şi-ncă de tine! 
lar culmea-ar fi să te vorbesc de rău 
Măcar o dată, când nu am temei 
Să-ţi rostesc numele. 
Antoniu: 
Şederea mea-n Egipt 
Ce-nseamnă, Cezar, pentru tine? 


Cezar: 

Ca pentru tine statul meu la Roma 

Cât tu eşti în Egipt; dar dac-acolo 

Urzeşti asupra mea, la uneltiri 
Nu pot rămâne rece. 
Antoniu: 
Uneltiri? 

Cezar: 


Gândeşte-te la cele întâmplate, 
Cât ai lipsit aici. Soţia ta 
Şi fratele-ţi m-au atacat, 
Ca să te-amestece-n războiul lor. 
Antoniu: 
Greşeşti - căci fratele meu niciodată 
Nu s-a gândit să-l sprijin - cum mi-au spus 
Soldaţi de-ai tăi. Nu mai degrabă oare 
A vrut să surpec-autoritatea noastră, 
Pornind războaie ce ne stingheresc? 
Că este-aşa ţi-am dat dovezi în scris. 
Chiar dacă ai un sul întreg de pânză 
Ca să cârpeşti o ceartă, nu acesta 

E peticul. 
Cezar: 
Te-ncrezi peste măsură, 
Găsindu-mi vini în judecată; însă 
Ţi-ai peticit o scuză. 
Antoniu: 


Nu aşa! 
Prin minte ţi-a trecut, nu mă-ndoiesc, 
Un gând atotstăpânitor: că eu, 
Părtaşul tău în cauza pe care 
El ar fi vrut s-o-nfrângă, nu puteam 
Privi senin războaiele ce pacea 
Mi-o tulburau. Cât despre Fulvia, 
Un spirit ca al ei să-ţi aibă soaţa! 
A treia parte-a lumii e a ta 
Şi cu zăbala poţi s-o stăpâneşti, 
Nu însă o asemenea soţie! 
Enobarbus: Dacă-am avea toţi astfel de soţii, ca 
bărbaţii să meargă la război împreună cu femeile! 
Antoniu: 
Era nestăpânită şi cu toane 
Şi-avea şi simţ politic; recunosc 
Că ţi-a cam dat de furcă; dar, mă crede 
Că nu puteam să fac nimic. 


Cezar: 
Ti-am scris, cum însă 
Tu chefuiai în Alexandria, 
Nici n-ai citit răvaşele; pe sol 
L-ai izgonit cu zeflemeli. 
Antoniu: 


Pân-a-l primi, 
A dat el buzna; de curând poftisem 
Trei regi la masă şi nu prea eram 

Ca dimineaţa; dar a doua zi 
l-am spus cum mă simţisem - ca şi cum 
l-aş fi cerut iertare. Omul ăsta 
Nu are niciun rost în cearta noastră, 
Deci să-l lăsăm de-o parte. 
Cezar: 
- Ai încălcat 
Un punct din jurământ pe care eu 
N-am să-l încalc nicicând. 
Lepidus: 
Cezar, domol! 
Antoniu: 
Nu, lasă-l să vorbească, Lepidus; 
Onoarea-i lucru sfânt şi dânsul crede 
Că îmi lipseşte. Cum anume zici 
Că m-am legat? 
Cezar: 
Să-mi dai, la cerere, sprijin şi arme; 
Dar n-ai binevoit. 
Antoniu: 
Nu, am uitat, 
Când ceasuri otrăvite au făcut 
Să nu mai ştiu de mine. Pe cât pot, 
M-arăt spăsit însă sinceritatea 
Nu-mi va ştirbi din slavă, iar puterea 
N-o va dezice. Fulvia, e drept, 
Ca eu să las Egiptul, a pornit 
Războaie-aici; pentru aceasta, eu, 
Fără să ştiu c-am fost pricina lor, 
Îţi cer iertare, căci onoarea cată 
să şi-ngenunche. 
Lepidus: 
Nobile cuvinte. 

Mecena: 
Vă rog, nu mai vorbiţi de-asemeni lucruri 
Ce vă despart. A le uita de tot 
Ar însemna să v-amintiţi nevoia 
De-a vă-mpăca. 
Lepidus: 
Drept ai vorbit, Mecena. 

Enobarbus: Sau purtaţi-vă prieteneşte unul cu 
altul măcar în aceste clipe. Mai târziu, când nu veţi 
mai auzi vorbindu-se despre Pompei, puteţi s-o luaţi 
de la capăt; o să găsiţi destulă vreme să vă certati, 
dacă n-o să aveţi altceva mai bun de făcut. 

Antoniu: 

Nu eşti decât soldat, aşa că taci. 

Enobarbus: 

Mai-mai să uit că adevărul trebuie să tacă. 

Antoniu: 

Tulburi augustul sfat, nu mai vorbi. 

Enobarbus: 

Vorbiţi - a voastră prea smerită piatră. 

Cezar: 

Ce spune nu mă supără, ci tonul 

Din vorba lui. Cum să mai fim prieteni 

Când ne deosebim la firi şi-n fapte? 
Şi totuşi, dac-aş şti ce-anume cercuri 

Pot ţine-ntreg butoiul lumii noastre, 

M-aş prinde să le bat. 
Agrippa: 
Dă-mi voie, Cezar. 

Cezar: 

Te-ascult, Agrippa“”*. 


404 Marcus Vipsanius Agrippa, general roman (63-12 î.e.n.). 
Ginerele şi consilierul preferat al lui Octavian Cezar. Unul dintre 

Agrippa: 
Din partea mamei tale n-ai o soră, 
Octaviat®, frumoasa? Marc Antoniu 
E văduv. 
Cezar: 
Dac-ar auzi ce spui 
Regina Nil-ului, te-ar ocărî, 
Şi cu dreptate, pentru cutezanţă. 
Antoniu: 
Nu-s însurat; îngăduie-mi s-ascult 
Ce vrea să spună-Agrippa. 
Agrippa: 
Ca să rămâneţi veşnic buni prieteni, 
Ca să fiţi fraţi şi inimile voastre 
Să se unească-ntr-adevăr, Antoniu 
S-o ia de soaţă pe Qctavia, 
A cărei frumuseţe cere-un soţ 
Nu mai prejos decât e cel mai bun. 
Virtutea, farmecul lui îndeobşte 
Sunt fără seamăn. Prin căsătorie 
Măruntele invidii ce par mari, 


comandanții armatei lui Octavian în bătălia de la Actium (31 î.e.n.), 
împotriva lui Marc Antoniu şi Cleopatra. 

405 Caius Octavianus, tatăl lui Octavianus Cezar, avea, din prima 
lui căsătorie cu Ancharia, o fiică numită Octavia. Din a doua 
căsătorie cu Atia, fiica luliei, sora lui luliu Cezar, îl avusese pe 
Octavian şi o a doua fiică numită tot Octavia. In piesa de faţă 
Antoniu se căsătoreşte cu această a doua Octavia. Plutarh însă 
afirmă că Marc Antoniu s-a căsătorit cu sora vitregă a lui Octavian, 
a cărei mamă fusese Ancharia, care mai fusese căsătorită şi al 
cărei prim soţ decedase cu puţin timp înaintea recăsătoririi 
Anchariei. Cum însă legea romană interzicea unei văduve să se 
recăsătorească mai înainte de zece luni de la moartea soţului, a 
fost nevoie să se ceară senatului dispensa necesară efectuării 
căsătoriei înainte de termenul menţionat mai sus, ceea ce senatul 
i-a acordat. 

Marile temeri azi vădind primejdii 
Se vor curma. Basm fi va adevărul 
Acolo unde-i azi crescut în parte. 
lubirea ei pentru-amândoi va naşte 
lubire şi-ntre dânşii. Mă iertaţi - 
Nu este-un gând răzleţ, ci chibzuit 
Sub somnul datoriei. 


Antoniu: 
Ce zici, Cezar? 
Cezar: 
Întâi să ştim părerea lui Antoniu. 
Antoniu: 


Agrippa ce putere ar avea 
Să facă-acestea dacă mă-nvoiesc? 
Cezar: 
Puterea mea şi-ndemnul dat de el 
Octaviei. 
Antoniu: 
Fie ca niciodată 
să nu-mi închipui stavile în calea 
Acestui gând atât de-mbietor! 
Dă-mi mâna ca să consfinţim unirea; 
De-aici încolo inimi ca de fraţi 
lubirea şi măreţul nostru ţel 
să ni le-ndrume! 


Cezar: 
lată mâna. 'Ţi dau 
O soră cum n-a fost iubită-n lume 
Pe-un frate. Să trăiască, să ne lege 
Moşii şi inimi şi iubirea voastră 
să propăşească! 
Lepidus: 

Amin!“ 
Antoniu: 
Eu cu Pompei 
Nu mă gândeam să lupt, căci de curând 
Atâta mi-a intrat în voie-ncât 
Se cade-ncai să-i mulţumesc, altminteri 
M-ar socoti uituc; dar după-aceea 
Am să-l înfrunt cu spada. 


Lepidus: 
E şi timpul; 
să-l căutăm, 'nainte ca Pompei 
Să umble după noi. 
Antoniu: 
Unde i-e flota? 
Cezar: 
Lângă Misenum”. 
Antoniu: 
Câtă oaste are? 
Cezar: 


Din ce în ce mai multă-n ţară, însă 
Pe mare e stăpân. 
Antoniu: 
Aşa se spune. 


406 Anacronism. Cuvântul amen (aşa să fie!), cuvânt ebraic, a fost 
preluat de limba greacă şi folosit în terminologia bisericească 
creştină, fiind apoi împrumutat din limba greacă de limba latină. 
Nu putea fi folosit prin urmare de romani în vremea când se 
desfăşoară acţiunea din piesă. 

407 Muntele Misenum este numele unui promontoriu din provincia 
Campania din sudul Italiei. Conform tradiţiei, Misenum a fost unul 
dintre însoțitorii lui Enea şi trompetistul acestuia, şi s-a înecat 
scăldându-se în mare, la locul de mai sus. În original, Shakespeare 
ortografiată numele muntelui ca Misena, preluând această formă 
din traducerea V/eți/or paralele făcută de Th. North, care schimbă 
numele de „Misenum” în „Misena”. 

Dacă-l loveam la timp! Să ne grăbim. 
Dar pân-a ne-narma, să încheiem 
Ce-am pus la cale-aici. 
Cezar: 
Prea bucuros! 
Pofteşte dar s-o vezi pe sora mea - 
Te duc la dânsa. 
Antoniu: 
Haidem, Lepidus, 
Vreau să mă însoţeşti. 
Lepidus: 
Nobil Antoniu, 
Bolnav, şi încă-aş merge. 

(Trompete. les toți, în afară de Enobarbus, Agrippa 
şi Mecena.) 

Mecena: 

Bine-ai venit, mărite, din Egipt. 

Enobarbus: jumătate din inima lui Cezar, vrednice 
Mecena! Cinstitul meu prieten Agrippa! 

Agrippa: Bunul meu Enobarbus! 

Mecena: Avem de ce ne bucura - lucrurile au ieşit 
minunat. N-aţi dus-o rău în Egipt. 

Enobarbus: Aşa e, preschimbam ziua în noapte 
dormind iar noaptea o luminam bând. 

Mecena: Opt mistreți fripţi întregi la gustarea de 
dimineaţă şi voi numai doisprezece oameni - e 
adevărat? 

Enobarbus: Asta era, cum să spun, numai o muscă 
pe lângă un vultur; au fost şi petreceri urieşeşti, mai 
vrednice de luare aminte. 

Mecena: Dacă zvonurile n-o nedreptăţesc, e o 
doamnă cuceritoare. 

Enobarbus: Când l-a cunoscut pe Marc Antoniu, i-a 

furat inima; asta s-a întâmplat pe râul Cydnus"*. 
Agrippa: Într-adevăr, acolo s-a arătat ea în plină 
strălucire. Dacă mesagerul meu nu a născocit 
acestea. 
Enobarbus: 
Păi, să vă povestesc. 
Precum un tron de flăcări, vasul ei 
Ardea pe râu; bătută-n aur pupa, 
De purpur pânzele, înmiresmate 
Cât vântul era beat de dorul lor; 
De-argint lopeţile ce-n cânt de flaut 
Se rânduiau şi unda se-ndemna 
Sub lovitura lor, ca-ndrăgostită. 
Ci ea, neasemuita, lenevea 
În uraniscu-i de brocat, mai mândră 
Ca Venus din tablouri, unde arta 
Întrece firea“. O-nrămau paji mândri 
Zâmbind ca Amoraşii cu gropiţe; 
Şi boarea evantaielor bogate 
Jurai că, răcorindu-i chipul gingaş, 
L-aprinde şi-şi dezminte rostul ei. 
Agrippa: 
Ce desfătare pentru Marc Antoniu! 
Enobarbus: 
lar doamnele din preajmă-i, nereide“"" 


408 Râu în provincia Cilicia situată în partea de sud-est a Asiei 
Mici. 

409 Probabil aluzie la o pictură a lui Venus de pictorul grec 
Protogenes, de la sfârşitul secolului al IV-lea î.e.n., la care se referă 
naturalistul roman Pliniu cel Bătrân (23-79 e.n.) în termeni 
elogioşi. 

410 Nereidele erau una dintre cele şase categorii de nimfe, 
divinităţi feminine de rang inferior, cu care grecii populau întreaga 
natură. Aceste categorii erau: oceanidele, nimfele oceanului; 
nereidele, cele cincizeci de fiice ale zeului Nereus, nimfele Mării 

Şi fiice-a mării, n-o pierdeau din ochi 
Şi-o-mpodobeau cu temeneli; la cârmă 
Stătea, cred, o sirenă“"!; pânze, funii - 
Mătase ce se umflă când le-ating 
Cu mâinile lor gingaşe ca floarea 
Şi-n slujba-ncredinţată iuți. Din vas 
Miresme stranii simţu-l biciuiesc 
Pe ţărmu-nvecinat. Oraşul tot 


Mediterane şi mărilor adiacente (cea mai vestită dintre acestea a 
fost Thetis, mama lui Ahile); naiadele, nimfele râurilor şi lacurilor; 
oreadele, nimfele munţilor şi peşterilor; napaele, nimfele văilor; şi 
driadele, nimfele copacilor. 

In original, Shakespeare numeşte nereidele sirene, preluând 
această confuzie din traducerea operei lui Plutarh efectuată de Th. 
North, care foloseşte termenul „sirene” pentru a explica cine sunt 
nereidele. Nereidele aveau corpuri omeneşti în mitologia greacă. 
411 Sirenele sunt prezentate neclar în legendele mitologice. Ele 
apar ca o categorie de fiinţe ale mării, dar fără specificaţia că ar fi 
jumătate femeie jumătate peşte (v. Metamorfozele lui Ovidiu, 
Cartea a V-a, unde sunt descrise altfel). Sirenele aveau darul 
cântecului, iar vraja cântecului lor atrăgea corăbierii spre stâncile 
unde cântau şi de care se sfărâmau corăbiile, mateloţii pierind 
apoi în valurile mării. 

Când au trecut pe lângă stâncile sirenelor însoțitorii lui Ulise și- 
au astupat urechile cu ceară ca să nu audă nici cântecul sirenelor 
şi nici comenzile lui Ulise, iar acesta a cerut să fie legat de 
catargul corăbiei ca să le poată auzi cântând fără să îndrepte 
corabia spre stâncile de care aveau să se zdrobească altfel. 

Când, după un timp, a trecut prin dreptul sirenelor şi corabia 
Argonauţilor, plecată să aducă Lâna de Aur din Colchida, 
argonauţii i-au cerut lui Orfeu să cânte din liră, acoperind astfel 
cântecul sirenelor, prin calitatea superioară a muzicii lui, 
argonauţii nemaidând ascultare cântecului primelor. Deoarece, 
însă, sirenele fuseseră sortite să trăiască numai atât timp cât 
cântecul lor va putea vrăji oamenii, cum argonauţii au rămas 
indiferenți la cântecul lor, s-au aruncat toate în mare înecându-se. 

In statuile moderne, cum este aceea de la Copenhaga, pe malul 
mării, şi aceea de pe stânca Lorelei, pe malul Rinului, sirenele 
respective sunt înfăţişate în întregime cu corp de femeie. 

Îşi revărsa poporul s-o privească. 
lar Marc Antoniu sta pe tron în piaţă 
Şi fluiera: de nu isca un gol, 
Văzduhul însuşi s-ar fi dus s-o vadă 
Pe Cleopatra“. 
Agrippa: 
Straşnică femeie! 
Enobarbus: 
Când s-a dat jos, prin sol, a fost poftită 
La cină, de Antoniu: i-a răspuns 
Că ţine mult să-i fie oaspe dânsul, 
lar el, curtenitor şi nedeprins 
Să zică „nu” femeilor, se rade 
De zece ori şi pleacă la ospăț 
Plătind cu inima pentru mâncarea 
Ce-i sătura doar ochii. 
Agrippa: 
Vrăjitoarea! 
Pe Cezar l-a făcut să-şi culce spada: 
El a arat, ea a rodit'"-. 
Enobarbus: 
Odată am văzut 
Cum a dansat pe străzi şi, gâfâind, 
A spus ceva, făcând desăvârşire 
Din neputinţă şi făr-a sufla 
Putere insuflând. 


412 O parte din descrierea corabiei Cleopatrei este preluată din 
Plutarh (Viața lui Antoniu). 

413 Pentru respectarea testamentului lui Ptolemeu al XI-lea, tatăl 
Cleopatrei, care lăsase Republica Romană executoarea sa 
testamentară, luliu Cezar a instalat-o pe Cleopatra regină a 
Egiptului. Curând, după aceea, ea dădu naştere unui fiu, după cum 
arată traducerea lui Th. North a Vieții lui Cezar, căruia locuitorii 
Alexandriei îi spuneau Cesarion, adică fiul lui Cezar. 

Mecena: 
Acum Antoniu trebuie s-o lase. 
Enobarbus: 
S-o lase? Niciodată! Vârsta 
N-o vestejeşte, nici obişnuinţa 
Nu-i stinge veşnic schimbătorul farmec; 
Alte femei îngreţoşează pofta 
Ce o stârnesc, ci ea înfometează 
Când satură. O prinde şi ce-i hâd 
lar sacerdoţii o binecuvântă 
Când îşi dă-n petic. 
Mecena: 
Dacă frumuseţea, 
Sfiala, mintea, pot să-l domolească 
Pe-Antoniu, pentru el Octavia 
E un câştig binevenit. 


Agrippa: 
Să mergem. 
Cât stai aici, iubite Enobarbus, 
Fii musafirul meu. 
Enobarbus: 
Prea-n datorat. 
(les.) 


Scena 3 


Roma. Casa lui Cezar. 
Intră Antoniu şi Cezar, între ei, Octavia. 


Antoniu: 
Ades, înalta-mi slujbă mă va rupe 
De pieptul tău. 
Octavia: 

lar eu, în ăst răstimp, 
La zei voi înălța rugi pentru tine. 
Antoniu: 
Dar, noapte bună, Cezar. Tu, Octavia, 
Mustrarea nu-mi citi în ochii lumii; 
Am mai călcat şi strâmb; ci-n viitor 
O să mă-ndrept. lubito, noapte bună. 
Octavia! 
Noapte bună. 
Cezar: 
Noapte bună. 
(Cezar şi Octavia ies. Intră prezicătorul.) 
Antoniu: 
Te-ai cam întoarce în Egipt, aşa e? 
Prezicătorul: 
Păcat că nu-s acolo, şi păcat 


Că eşti aici. 
Antoniu: 
De ce? 
Prezicătorul: 
Aşa simt eu, 


Dar nu pot lămuri prin grai. Egiptul 
Te-aşteaptă grabnic. 
Antoniu: 
Steaua cui se-nalţă: 
A lui Octavius Cezar, sau a mea? 
Prezicătorul: 
A lui. Nu-l sprijini; demonul“ tău, 
Care te-ajută, este nobil, brav, 
Mărinimos, cum al lui Cezar nu e. 
Dar lângă dânsul, îngerului tău 


414 Conform credinţei populare, fiecare om are un duh ocrotitor 
care îi îndrumează faptele. 

l-e teamă căci se simte copleşit; 
Să-l ştii departe. 
Antoniu: 
Nu spui nimănui. 
Prezicătorul: 
Doar ţie; dacă joci vreun joc cu el, 
Pierzi negreşit; cu mici sorti de izbândă, 
Tot el câştigă. Strălucirea ta 
Păleşte lângă-a lui; când eşti în preajma-i, 
Te pierzi, însă-ţi recapeţi stăpânirea, 
De-ndată ce-i departe. 
Antoniu: 
Acum du-te 
Şi spune-i lui Ventidius că-l aştept. 
(lese prezicătorul.) 
Va merge-n Parţia. De-i întâmplare 
Sau artă, ghicitorul n-a minţit; 
De Cezar chiar şi zarurile-ascultă, 
Norocul lui mi-întrece măiestria. 
La sorţi când tragem şi eu am noroc, 
Cocoşii lui câştigă pân-la urmă 
Şi prepeliţele lui vărâte-n cerc 
Le bat pe ale mele. - Am încheiat 
Căsătoria pentru pacea mea, 
Dar voi pleca-n Egipt - în răsărit 
Îmi stăruie plăcerile. Ventidius, 
(Intră Ventidius. ) 
Te duci în Parţia, înscrisu-i gata; 
Vino cu mine să ţi-l dau. 
(les.) 


Scena 4 

Roma. O stradă. 
Intru Lepidus, Mecena şi Agrippa. 


Lepidus: 
Şi-acum urmaţi pe generalii voştri - 
Grăbiţi-vă. 
Agrippa: 
De-ndată ce Antoniu 
Va săruta-o pe Octavia. 
Lepidus: 


Pân-ce vă văd în haina, de ostaş 
Ce-atât vă prinde, sănătate. 


Mecena: 
Lepidus, 
Eu cred că vom ajunge la Misenum 
'Naintea ta. 
Lepidus: 


Aveţi un drum mai scurt. 
Eu zăbovind cu treburi, câştigaţi 
Vreo două zile. 


Amândoi: 
Îţi dorim izbândă! 
Lepidus: 
Cu bine. 
(les.) 
Scena 5 


Alexandria. Palatul Cleopatrei. 
Intră Cleopatra, Charmian, Iras şi Alexas. 


Cleopatra: 
Vreau muzică, e hrana tânjitoare 

A-ndrăgostiţilor. 


Toti: 

Hei, muzică! 
(Intră Madrian, eunucul.) 
Cleopatra: 


De-ajuns, hai, Charmian, la biliard”. 
Charmian: 
Mă doare braţul, ia-l pe Mardian. 
Cleopatra: 
Tot una-i dacă joc cu o femeie 
Sau c-un eunuc. Vrei, domnule, să joci? 
Mardian: 
Stăpână, să mă străduiesc. 
Cleopatra: 
Când e bunăvoință, cât de mică, 
Actorul poate fi iertat. Alt'dată, 
Dă-mi undiţa, cântarea s-o ascult 
Pe Nil, din depărtare. Voi momi 
Peşti cu-aripioare cafenii, cârligul 
Le va străpunge fălcile vâscoase 
Şi-n timp ce-i scot din apă, îmi voi spune 
Că fiecare este un Antoniu, 
Şi voi striga: „Te-am prins!” 
Charmian: 
Ce rămăşaguri 
Făceaţi voi doi, când el se da afund, 
Şi peştele sărat prins în cârlig 
Il trăgea-n sus! 
Cleopatra: 


415 Anacronism. Jocul de biliard nu era cunoscut în acele vremuri. 
Shakespeare a preluat însă ideea că biliardul era un joc egiptean şi 
era foarte mult practicat de femei din piesa Cerşetorul orb din 
Alexandria de George Chapman (1559-1634?). 

Ce vremuri! Cum, râzând, 
Îl necăjeam; şi cum în seara-aceea 
Am râs, l-am potolit, şi dimineaţa, 
Cam pe la nouă, l-am culcat beat mort 
Sub mantii şi broboade“'*, eu încinsă 
Cu spada ce-o purtase la Philippi. 
Sol din Italia! 
(Intră un sol.) 
Cu veşti frumoase să-mi dezmierzi urechea, 
Prea mult timp văduvită. 


Solul: 
Doamnă, doamnă... 
Cleopatra: 
De spui că-i mort, tâlhare, îţi ucizi 
Regina; dacă-i bine şi e liber 
la aurul acesta şi-mi sărută 
Cele mai groase vine ale mâinii 
Ce-au sărutat-o regii, tremurând. 
Solul: 
Întâi e bine, doamnă. 
Cleopatra: 
Mai ia aur. 
Dar vezi, şi despre morţi vorbim 
Că-s bine; dacă te-ai gândit aşa, 
Tot aurul, topit, ţi-l torn pe gât. 
Solul: 
Ascultă-mă, stăpână. 
Cleopatra: 


416 Relatările Cleopatrei privind folosirea unor articole de 
îmbrăcăminte femeiască pentru înveşmântarea lui Antoniu, când 
era în stare de ebrietate, poate fi o aluzie la cei trei ani pe care 
Hercule - strămoşul lui Antoniu i-a petrecut la curtea Omfalei, 
regina Lidiei, când, îndrăgostit de regină, Hercule renunţase la 
viaţa sa de aventuri eroice şi se îmbrăca şi în haine femeieşti. 

Hai, hai, spune. 
Dar dac-Antoniu-i sănătos si liber, 
Ţi-e chipul prea-ncruntat şi pari prea trist 
Ca să aduci veşti bune! De nu-i teafăr, 
să fi venit asemeni unei Furii, 
Cu şerpi pe cap, şi nu ca miel. 


Solul: 
M-asculţi? 
Cleopatra: 
Imi vine să te bat cât n-ai spus tot. 
Dar dacă zici că-i viu, că e prieten 
Cu Cezar şi nu-i prizonierul lui, 
E bine şi-am să te înec în aur 
Şi perle scumpe. 
Solul: 
Bine.-i. 
Cleopatra: 
Bine zici. 
Solul: 
Frate cu Cezar. 
Cleopatra: 
Eşti un om de treabă. 
Solul: 


Nicicând n-au fost atât de buni prieteni. 
Cleopatra: 
Te-mbogăţesc, aşa să ştii. 
Solul: 
Dar, doamnă... 
Cleopatra: 
Nu-mi place „dar”, căci mohorăşte tot 
Ce-ai spus "nainte; „dar”? Fie-i ruşine! 
E ca un temnicer ce scoate-afară 
Un ucigaş cumplit. Prietene, 

Îmi toarnă în ureche tot ce ştii, 
Şi bun şi rău: cu Cezar e prieten, 
E sănătos, zici, pe deasupra, liber. 
Solul: 
Nu, doamnă, liber nu e, n-am spus asta; 
L-a-nlănţuit Octavia. 


Cleopatra: 
De ce? 
Solul: 
De pat, ca să se joace. 

Cleopatra: 

Charmian, pălesc. 
Solul: 

S-a-nsurat cu ea. 
Cleopatra: 


_ Dea-n tine ciuma cea mai blestemată! 
(II loveşte până când îl doboară la pământ.) 
Solul: 

Răbdare, doamnă. 
Cleopatra: 
_ Cum? Să piei de-aici, 
(Il loveşte.) 
Nemernice, ori te lovesc în ochi 

__ Ca-n nişte mingi, îţi smulg părul din creştet. 

(II târăşte încoace şi încolo.) 
Te bat cu sârmă, pun să te mureze 
În saramură. 
Solul: 
Nobilă stăpână, 
Nu i-am unit eu, ţi-am adus doar veşti. 

Cleopatra: 

Zi c-ai minţit şi-ţi dăruiesc o ţară, 

Te scald în bani; tu m-ai înfuriat, 

Ă lar eu am dat în tine, suntem chit. 
iti dau mai mult chiar - tot ce-mi poate cere 
Sfiala ta. 
Solul: 
S-a însurat, stăpână. 
Cleopatra: 
Tâlhare, ai trăit prea mult. 
(Scoate cuțitul.) 
Solul: 
să fug... 
Se poate, doamnă? Eu n-am nicio vină. 
(lese.) 
Charmian: 
Stăpână milostivă, ţine-ţi firea! 
Omu-i nevinovat. 
Cleopatra: 
Nevinovaţii nu-s feriţi de trăsnet. 
Înece-se Egiptu-n Nil! Cei blânzi 
S-ajungă şerpi. Adu-l din nou! Prociletul 
M-a scos din minţi, dar n-am să-l muşc. Hai, 
cheamă-l! 
Charmian: 
Nu vine - e-ngrozit. 
Cleopatra: 
Nu-i fac nimic. 
(Charmian iese.) 
Nobleţea-şi pierd aceste mâini, lovind 
Pe unul ce-i ca mine mai prejos; 
Doar eu sunt vinovată. 
(Charmian şi solul intră din nou.) 
Vino-ncoace. 
Deşi-i cinstit, nu-i niciodată bine 
S-aduci o veste rea. Cu mii de guri 

Solia bună s-o vesteşti; cea proastă 
'Şi dă singură de ştire când o simţi. 
Solul: 
Eu, doamnă, datoria mi-am făcut-o. 
Cleopatra: 
S-a însurat? 
Mai mult de-atât n-aş şti să te urăsc - 
Chiar dacă mai spui „da”. 


Solul: 
S-a însurat. 
Cleopatra: 
Te piardă zeii! Tot aşa oii? 
Solul: 
să mint? 
Cleopatra: 
Ah, de-ai minţi! - Să se scufunde 
Din ţara-mi, jumătate - să se facă 
Hazna de şerpi solzoşi! Piei! Dac-ai fi 
Narcis“! la chip şi încă mi-ai părea 
O pocitanie. S-a însurat? 
Solul: 
Cer iertăciune, doamnă. 
Cleopatra: 
S-a-nsurat? 
Solul: 


Te mânii că doresc să nu te mint? 
Mă pedepseşti fiindcă fac ce-mi spui? 
Nu-i drept defel. Octavia i-e soaţă. 
Cleopatra: 


417 Un tânăr de o frumuseţe perfectă care s-a îndrăgostit de 
propriul său chip reflectat în apa unui izvor şi s-a topit apoi de 
dragoste pentru sine, până ce s-a transformat în floarea care îi 
poartă numele. Legenda lui Narcis este povestită în Metamorfozele 
lui Ovidiu, Cartea a /Il-a. 

Ah, vina lui te face ticălos; 
Tu nu eşti vestea-n care crezi orbeşte! 
Hai, pleacă! Marfa ce-mi aduci din Roma 
E pentru mine prea, costisitoare; - 
Rămână-asupră-ţi şi te piardă! 
(lese solul.) 
Charmian: 
Răbdare, înălţimea Ta. 
Cleopatra: 
Slăvind pe-Antoniu, l-am jignit pe Cezar. 
Charmian: 
De multe ori, stăpână. 
Cleopatra: 
Acum plătesc. Leşin... Charmian, Iras, 
Duceţi-mă de-aici. Îmi trece. - Alexas, 
Roagă-l pe sol să-ţi spună fir-ă-păr 
Cum e Octavia; ce vârstă are, 
Ce fel de fire este, cum i-e părul, 
Şi dă-mi de ştire. 
(lese Alexas.) 
Charmian, să plece, 
Să nu-l mai văd - ba nu, să stea, chiar dacă 
Pictat e ca Gorgona“'* şi ca Marte. 
(Către Mardian): 
Alexas când se-ntoarce să ne spună 
Cât este de înaltă. - Charmian, 
Compătimeşte-mă, dar nu-mi vorbi. 
Şi-acum condu-mă în odaia mea. 
(les.) 


418 În mitologia greacă, existau trei surori Gorgone care trăiau în 
Libia. În loc de păr aveau, pe cap, şerpi şi aveau aripi, gheare şi 
dinţi enormi. Dintre ele, numai Meduza era muritoare şi fusese, 
sortită de zeiţa Atena să preschimbe în piatră pe oricine o privea. 
A fost ucisă de Perseu. 

Scena 6 


Lângă Misenum. 
Pe o uşă intră Pompei, în sunet de tobe şi 
trâmbiţe; 
pe o alta, Cezar, Lepidus, Antoniu, Enobarbus, 
Mecena, Agrippa, Menas şi soldați în marş. 


Pompei: 
Având ostateci unii de la alţii, 
Putem vorbi pân-a lupta. 
Cezar: 
g Aşa e- 
Intâi să discutăm. De-aceea-n scris 
Ţi-am arătat ce țeluri urmărim. 
Le-ai cumpănit? Încrâncenata-ţi spadă 
Se va întoarce poate-n teaca ei. 
Şi-n loc să moară-aici, mulţi tineri falnici 
Se vor întoarce în Sicilia. 
Pompei: 
Vă-ntreb pe toţi, coi trei locţiitori 
Ai zeilor pe-acest pământ: pe tată 
Să-l uite fiul şi atâţi prieteni, 
Când voi l-aţi răzbunat pe luliu Cezar 
Ce-l bântuia pe Brutus la Philippi? 
Ce l-a-ndemnat pe Caestus să conspire? 
Sau pe cinstitul Brutus, şi alţi vajnici 
Eroi ai libertăţii să împroaşte 
Cu sânge Capitoliul? Toţi doreau 
Un om deopotrivă cu alţi oameni! 
De-aceea marea spumegă şi geme 
Sub greul navelor ce-am pregătit 

Să biciuiască nerecunoştinţa Romei 
Faţă de tatăl meu slăvit. 
Cezar: 
Domol! 
Pompei, ne-ameninţi în zadar cu flota; 
Pe mare mai vorbim. lar pe pământ 
Te cumpărăm uşor. 
Pompei: 
Da, pe pământ 
Ai cumpărat o casă de la tata 
Şi n-ai plătit-o până azi“'”. Cum însă 
Nici cucul nu-şi clădeşte-un cuib al lui, 
Stai, cât mai poţi, în ea. 
Lepidus: 
Nu ocoli, 
Te rog, ce vrem să ştim: cum ne-ai primit 
Propunerile? 


Cezar: 

- Aici dorim răspuns. 
Antoniu: 

Şi nu la toate; ia în seamă doar 
Ce ţi-ar prii. 

Cezar: 

Şi ce-ar putea urma 

Dacă te-avânţi prea mult. 

Pompei: 


Mi-aţi oferit 


419 Casa lui Pompei cel Mare a fost vândută la licitaţie. Antoniu a 
cumpărat-o, dar, cum preţul casei trebuia plătit statului, Antoniu 
nu a mai plătit suma respectivă pe motiv că nu a fost recompensat 


pentru marile servicii pe care le-a adus Republicii Romane. 


Pompei îl compară pe Antoniu cu un cuc, care, după cum se 
ştie, nu-şi face cuib propriu şi îşi depune ouăle în cuiburile altor 


păsări. 

Sicilia, Sardinia; urmând ca eu 
Să curăţ marea de corsari şi Romei 
Să-i dau măsuri de grâu; dacă primesc, 
Ne despărţim cu scuturi necrestate 
Şi săbii neştirbite. 
Cezar, Antoniu, Lepidus: 
Da, aşa e. 
Pompei: 
Aflaţi dar că aveți în faţa voastră 
Un om ce se-nvoieşte. - Antoniu 
M-a supărat puţin şi sunt silit 
Să-mi aduc singur laude. Când Cezar 
Lupta cu frate-tău iar mama ta 
Veni-n Sicilia, a fost primită 
Cu toată dragostea. 
Antoniu: 
Ştiu, ştiu, Pompei. 
Şi-aş vrea să mă plătesc de datorie 
În chip mărinimos. 
Pompei: 
Întinde mâna; 
N-aş fi crezut să te-ntâlnesc aici. 
Antoniu: 
În răsărit sunt paturi moi; noroc 
Că m-ai trezit şi am venit mai iute 
Decât gândeam. 
Cezar: 
De când nu te-am văzut, 
Pari un alt om. 
Pompei: 
Nu ştiu co socoteli 
A scris pe chipul meu haina soartă 
Dar, ea la inimă nu va ajunge 


~ 588 ~ 


William Shakespeare 
Spre-a o-nrobi. 


Lepidus: 
Noroc şi sănătate. 
Pompei: 
Dea zeii, Lepidus. Ne-am înțeles. 
Rămâne doar să scriem învoiala 
Şi s-o semnăm cu toţii. 
Cezar: 
Cât mai iute. 
Pompei: 
Pân-a pleca, prin tragere la sorti, 
Să ne poftim la masă între noi. 
Ei, cine va începe? 
Antoniu: 
Eu, Pompei. 
Pompei: 


Nu, să vedem; dar oricum cazi, ne-ntreci 
Cu-alesele-ţi bucate egiptene 
Aud că luliu Cezar s-a-ngrăşat 
Cu-asemeni bunătăţi. 


Antoniu: 
Că multe-auzi... 
Pompei: 
Gândul mi-e bun. 
Antoniu: 
Şi vorba ţi-e frumoasă. 
Pompei: 


Mă rog, am auzit acestea 
Cum, iarăşi, că Apolodor a dus... 
Enobarbus: 
Destul. A dus. 
Pompei: 
Pe cine? 

Enobarbus: 
O regină 
Marelui luliu Cezar - pe saltea“. 
Pompei: 
Acum te ştiu - ce faci, viteze? 
Enobarbus: 
Bine. 
Şi bine am să fac - de, patru chefuri 
Nu-s de colea. 

Pompei: 

Dă-mi mâna. Niciodată 

Nu te-am urât, doar pică ţi-am purtat 
Când te-am văzut luptând. 
Enobarbus: 
Nu mi-ai fost drag 
Din cale-afară, dar te-am lăudat 
Când meritai de zece ori mai mult 
Decât ce-am spus. 

Pompei: 

Eşti sincer şi îmi place; 

Te prinde de minune. 

Poftiţi cu toţii pe galera mea. 
Vă rog... 

Cezar, Antoniu, Lepidus: 

Nu vrei să ne conduci? 
Pompei: 

Veniţi. 

(les toți în afară de Menas şi Enobarbus.) 


420 Cleopatra, fiind împiedicată de fratele său de a se întâlni cu 
Cezar, a recurs la o stratagemă deosebit de originală. Unul dintre 
prietenii ei, un negustor din Sicilia, numit Appolodor, a venit la 
Cezar aducându-i în dar un covor, fiind astfel lăsat să treacă de 
gărzile egiptene care păzeau palatul unde era găzduit oaspetele 
roman. În covor era înfăşurată Cleopatra. 

Menas (aparte): Tatăl tău, Pompei, n-ar fi încheiat 
niciodată această înţelegere. - Ne-am cunoscut, 
domnule. 

Enobarbus: Cred că pe mare. 

Menas: Aşa e. 

Enobarbus: Te-ai descurcat frumos pe apă. 

Menas: Şi dumneata pe țărm. 

Enobarbus: Sunt oricând gata să laud pe oricine 
mă laudă, dar ceea ce am făcut eu pe țărm nu se 
poate tăgădui. 

Menas: Nici ceea ce am făcut eu pe apă. 

Enobarbus: Da, lucru pe care ai face bine să-l 
tăgăduieşti ca să nu dai de bucluc; pe mare ai fost 
un tâlhar fără pereche. 

Menas: lar dumneata pe uscat. 

Enobarbus: Atunci recunosc că am slujit pe uscat. 
Dar, Menas, dă-mi mâna; dacă ochii noştri ar 
veghea în chip de zapcii, ar putea ridica de aici două 
hoţoaice - două mâini care se sărută. 

Menas: Feţele tuturor bărbaţilor sunt cinstite, 
oricum le-ar fi mâinile. 

Enobarbus: Dar femei cu faţa cinstită n-am 
pomenit. 

Menas: Nu bârfesc când spun că fură inimi. 

Enobarbus: Am venit aici ca să ne batem cu voi. 

Menas: Mie unuia îmi pare rău că totul se 
sfârşeşte cu beţie. Azi Pompei îşi pecetluieşte 
norocul râzând. 

Enobarbus: Şi, hotărât lucru, n-o să-l recâştige 
plângând. 

Menas: Dumneata ai zis. Pe Marc Antoniu nu 
bănuiam să-l găsim aici. la spune: e însurat cu 
Cleopatra? 

Enobarbus: Sora lui Cezar se numeşte Octavia. 

Menas: Aşa e, a fost soţia lui Caius Marcellus. 

Enobarbus: lar acum e soţia lui Marc Antoniu. 

Menas: Ce face? 

Enobarbus: Asta-i adevărul. 

Menas: Înseamnă că Cezar şi el s-au unit pe viaţă. 

Enobarbus: Dacă mi s-ar cere să fac profeţii 
pentru această unire, n-aş vorbi aşa. 

Menas: Eu cred că politica a hotărât această 
căsătorie mai degrabă decât dragostea celor doi. 

Enobarbus: Şi eu zic la fel. Ai să vezi însă că funia 
ce pare să le înnoade prietenia o să le-o sugrume 
până la urmă. Octavia trăieşte ca o sfântă, e rece şi 
tăcută. 

Menas: Cine nu şi-ar dori o asemenea soţie? 

Enobarbus: Cel care nu este aşa; adică Antoniu. O 
să se întoarcă la blidul lui din Egipt; pe urmă, 
suspinele Octaviei vor stârni mânia lui Cezar; şi, 
cum ziceam adineaori, ceea ce pare să le întărească 
înţelegerea va zămisli curând o mare dezbinare 
între dânşii. Antoniu iubeşte pătimaş acolo unde 
întâlneşte patimă. Aici s-a căsătorit numai din 
socoteală. 

Menas: Se prea poate. Vii pe bord? Vreau să 
închin în sănătatea dumitale. 

Enobarbus: Primesc bucuros; în Egipt ne-am dat 
pe brazdă gâtlejurile. 

Menas: Hai, să mergem. 

(les.) 


Scena 7 


Pe bordul galerei lui Pompei, în dreptul muntelui 

Misenum. Muzică. Intră doi-trei servitori, cu tăvi. 


Primul slujitor: Băiete, acuşi au să vină; câteva 
picioare au şi prins rădăcini, dar le sminteşte cea 
mai slabă adiere. 

Al doilea slujitor: Lepidus e-mbujorat. 

Primul slujitor: L-au pus să bea drojdia pentru 
pomanagii. 

Al doilea slujitor: Unul îl înţeapă pe celălalt, după 
toane, el le strigă: „Ajunge!”, îi potoleşte, apoi îşi 
mai potoleşte şi el setea. 

Primul slujitor: Dar în felul acesta se înteţeşte 
războiul între el şi puterea lui de judecată. 

Al doilea slujitor: De, asta înseamnă să ai trecere 
la cei mari; mi-e totuna o trestie care nu mi-e de 
niciun folos ori o halebardă pe care n-o pot ridica. 

Primul slujitor: Dacă intri într-o sferă mare şi nu 
vede nimeni că te mişti în ea, se cheamă că nu eşti 
alta decât găvanele unde s-ar cuveni să fie ochii - 
slută zodie pentru obraji! 

(Trompete. Intră Cezar, Antoniu, Pompei, Lepidus, 
Agrippa, Mecena, Enobarbus, Menas şi alți căpitani.) 

Antoniu: 

Aşa fac ei: cu-a piramidei trepte 
Măsoară apa NIil-ului şi-aflând 
Cât a crescut sau a scăzut, aşteaptă 
Belşug sau foamete. Cu cât se umflă, 
Cu-atât e mai prielnic; dacă scade, 
Ţăranii-şi zvârle boabele în mâl, 
Apoi culege grabnic. 

Lepidus: 

Sunt şerpi ciudaţi pe-acolo? 

Antoniu: 

Sunt, Lepidus. 

Lepidus: Şerpii voştri din Egipt cresc acum din 
nămol mulţumită razelor soarelui; aşa se-ntâmplă cu 
crocodilul. 

Antoniu: E adevărat. 

Pompei: Şedeţi, şi - nişte vin! În sănătatea lui 
Lepidus! 

Lepidus: Nu mă simt prea grozav - dar nu-mi vine 
să plec. 

Enobarbus: Pleci după ce dormi; până atunci, 
rămâi fără doar şi poate. 

Lepidus: Am auzit că piramidele astea ale lui 
Ptolemeu sunt grozave; ce mai încoace şi încolo, aşa 
am auzit. 

Menas (aparte, către Pompei): 

Pompei, o vorbă. 

Pompei (aparte, către Menas): 

Spune-mi-o în şoaptă. 
Menas (aparte, către Pompei): 
Te rog să vii încoace, căpitane. 
Şi să asculţi ce-ţi spun. 
Pompei (aparte, către Menas): 
O clipă numai - 
E vinul pentru Lepidus! 

Lepidus: 

Şi cum arată crocodilul ăsta? 

Antoniu: Arată cum nu mai arată altceva, e lat cât 
îi îngăduie lăţimea; nu e mai înalt decât este şi se 
mişcă cu propriile lui mădulare. Trăieşte din ceea ce 
îl ţine în viaţă şi când îl părăsesc elementele, 
transmigrează. 

Lepidus: Ce culoare are? 

Antoniu: Culoarea proprie. 

Lepidus: Năstruşnic şarpe! 
Antoniu: Unde mai pui că lacrimile îi sunt ude“. 
Cezar: Crezi că l-ar mulţumi o asemenea 
zugrăvire? 
Antoniu: Numai dacă Pompei închină un pahar în 
sănătatea lui; altfel e un mâncăcios înrăit. 
Pompei (aparte către Menas): 
La naiba, ce mi tot cânţi dintr-astea? 
Fă cum te rog. Am mai cerut o cupă! 
Menas (aparte, către Pompei): 
Dacă mai crezi în mine, vino-ncoace. 
Hai, sus! 
Pompei (aparte, către Menas): 
Cred c-ai înnebunit. Ce vrei? 
(Se scoală şi păşeşte într-o parte.) 
Menas: 
De câte ori norocul ţi-a surâs, 
L-am salutat, descoperindu-mi capul. 
Pompei: 
Ştiu, m-ai Slujit cu cinste. Altceva? 
Noroc la toată lumea! 


Antoniu: 
Lepidus, 
Fugi de nisipurile mişcătoare - 
să nu te-afunzi în ele. 
Menas: 


Ai vrea să fii stăpânul lumii? 


421 Aluzie la credinţa populară după care crocodilul varsă lacrimi 
când îşi mănâncă victimele. Referiri la această legendă se 
întâlnesc şi în Othello (IV, 1 şi 2 Henric ul VI-lea, III, 1). Unul dintre 
contemporanii lui Shakespeare relatează, în această privinţă, că 
atunci când crocodilul prinde vreun om, la malul apei sau lângă 
vreo stâncă, îl omoară şi apoi îşi udă cu lacrimi victima înainte de 
a o devora. 

Pompei: 
Cum? 
Menas: 
Am zis: ai vrea să fii stăpânul lumii? 
Pompei: 
E cu putință? 
Menas: 
Numai să primeşti! 
Deşi mă crezi sărac, eu pot să-ţi dau 
Întreaga lume. 
Pompei: 
Ai băut cam mult. 
Menas: 
Nu m-am atins de vin, Pompei. Cutează 
Şi ai să fii un Zeus pe pământ, 
Stăpânitor a tot ce este-ncins 
De mări şi ceruri. 
Pompei: 
Cum anume, spune-mi. 
Menas: 
Cei trei împărţitori ai lumii sunt 
Pe vasul tău. Mă laşi să tai otgonul, 
leşim în larg, eu îi sugrum şi toate 
Sunt ale tale. 
Pompei: 
De făceai acestea 
Fără să-mi spui! Slujirea ta cinstită 
E una, alta-i mârşăvia mea. 
Onoarea e urmată de câştig, 
Nu invers. Şi să-ţi pară rău că limba 
Ţi-a dat pe faţă fapta. Neştiută, 
Aş fi găsit că e un lucru bun; 
Acum o înfierez. Uită şi bea. 

Menas (aparte): 
De azi încolo 
Nu-ţi mai minez norocul scăpătat. 
Când cauţi şi nu iei când ai găsit, 
Nu mai găseşti a doua oară. 


Pompei: 

Lepidus trăiască! 
Antoniu: 

Pe țărm cu el, închin în locul lui. 
Enobarbus: 
La mulţi ani, Menas! 

Menas: 

Vivat, Enobarbus! 
Pompei: 


Plin ochi pocalul! 
Enobarbus (arătând spre slujitorul care-l târăşte 
afară pe Lepidus): 

Voinic, băiatul, Menas. 

Menas: 
Aşa zici tu? 
Enobarbus: 
Nu duce-n cârcă-a treia parte-a lumii? 
Menas: 
O parte beată; de-ar fi toată-aşa, 
Să meargă ca pe roate! 


Enobarbus: 
Păi, unge-le - mai bea. 
Menas: 
Hai, hai. 
Pompei: 


Nu-i înc-un chef ca-n Alexandria. 
Antoniu: 
Mai e puţin - hai, vasele ciocniţi! 


~ 597 ~ 


Opere Complete Volumul 7 
Beau pentru Cezar! 


Cezar: 
Tare m-aş lipsi! 
Mi-s creierii cleioşi şi ca să-i spăl 
E o corvoadă. 
Antoniu: 
Fii copil al vremii. 
Cezar: 


Goleşte cupa şi răspund; 
Deşi mai bine n-aş bea patru zile 
Decât să torn în mine-atâta. 
Enobarbus (către Antoniu): 
Ce zici, împărate, 
Dansăm o bacanală“” egipteană 
În cinstea vinului? 


Pompei: 
Hai, brav ostaş. 
Antoniu: 
Păi să ne luăm de mână 
Până când mintea nu ni s-a-necat 
In dulcea Lethe. 
Enobarbus: 


Apucaţi-vă de mână. 
Cât muzica ne bubuie-n urechi, 
V-aşez în rând, apoi băiatul cântă 
Şi voi ţineţi refrenul cât mai tare. 
(Cântă muzica. Enobarbus le prinde mâinile.) 
Cântec: 


422 Bacanala era dansul bacantelor, femeile care îl însoțeau pe 
Bachus, zeul vinului (la greci Dionysus) în călătoriile şi expedițiile 
sale. Bacantele sunt reprezentate în operele de artă ale antichităţii 
stăpânite de un entuziasm nebun, dansând cu capetele date pe 
spate, părul despletit şi ţinând în mâini beţişoare înfăşurate în 
iederă, talgere, săbii sau şerpi. 

„Vino, Bachus, rege peste vii 
Cu ochi roşi şi forme durduliii 
Grijile-n butoi ne stinge, 
Fruntea cu ciorchini ne-o-ncinge; 
Ne-adapă pân-ce lumea toată 
Se-nvârte ca o roată!” 
Cezar: 
Ce-ai vrea mai mult? Pompei, somn dulce. Frate, 
să mergem. Treburi grele osândesc 
Această uşurinţă. Domnii mei, 
Plecăm, obrajii mi-aţi văzut în flăcări. 
Mai slab ca vinu-i bravul Enobarbus 
lar limba mea despică ce rosteşte; 
Pe toţi aproape ne-a făcut bufoni 
Urâta mască, ce mai. Noapte bună. 
Antoniu, mâna. 


Pompei: 
Te încerc pe țărm. 
Antoniu: 
Bineînţeles; dă-mi mâna. 
Pompei: 


Ah, Antoniu, 
Ţii casa tatii. Dar suntem prieteni! 
Coboară-n vasul meu. 
Enobarbus: 
Vezi, Menas, să nu cazi! 
(les toți în afară de Enobarbus şi Menas.) 
Menas: 
Nu merg pe țărm. Hai în cabina mea. 
Ce fluiere şi trâmbiţe şi tobe! 
Neptun s-audă cum ne despărţim 
De-aceşti mai mari. Zbieraţi pân-o-ţi crăpa! 
(Trompete, tobe.) 

Enobarbus: 
Hoo! Zic eu. Şapca mi-e aici. 
Menas: 
Hai, nobil căpitan, hai. Hoo! 
(les.) 
Actul III 
Scena 1 


Câmpie în Siria. 
Intră Ventidius, ca după o victorie, cu Silius şi alți 
romani, ofițeri şi soldati, trupul neînsufleţit al lui 
Pacorus e purtat înaintea lui Silius. 


Ventidius: 
Eşti la pământ, săgetătoare“”* Partia, 
Şi soarta a voit ca să-l răzbun 
Pe Marcus Crassus. Fiul mort al regelui 
să fie dus în faţa oastei noastre. 
Orodes”, astfel a plătit Pacorus 


423 Aluzie la binecunoscuta tactică a cavalerilor parți care, după 
ce îşi aruncau asupra duşmanului suliţele lor scurte şi grele, evitau 
lupta corp la corp, pornind în fuga mare înapoi şi trimițând, întorși 
în şa, o ploaie de săgeți asupra acelora care ar fi vrut să-i 
urmărească. 
424 In anul 65 î.e.n., triumvirul Crassus, care era foarte bogat şi, în 
calitate de pro-consul în Siria atacase Parţia cu scopul de a o jefui, 
fusese învins, în câmpiile Mesopotamiei, de Surenas, unul dintre 
generalii lui Orodes, regele părţilor. Propunându-i lui Crassus o 
întrevedere, acesta, încrezându-se în cuvântul lui Orodes, a 
acceptat, fiind apoi ucis, turnându-i-se aur topit în gură, regele 
parţilor arătând astfel că l-a pedepsit pentru pofta nesăţioasă pe 
care o avea pentru aur. 

După moartea lui Crassus, Orodes a încredinţat comanda 
armatei fiului său Pacorus, care a atacat de mai multe ori Siria în 

Moartea lui Crassus. 
Silius: 
Nobile Ventidius, 
Deşi de sânge part ţi-e caldă spada, 
Parţii fugari se-aţin. Pleacă-n galop 
Prin Media,-ntre Tigru şi Eufrat, 
Şi prinde-i unde se-aciuiesc. Antoniu 
Te va purta în care de triumf 
Şi creştetul cu lauri îţi va-ncinge. 
Ventidius: 
Nu, Silius, am făcut destul. Cei mici 
În stare sunt de fapte mult prea mari; 
lar când stăpânul e plecat, mai bine-i 
Să nu desăvârşim ceva ce-aduce 
Prea multă faimă. Cezar şi Antoniu 
Au biruit mai mult prin ofiţeri, 
Ca prin ei înşişi: Sossius, comandantul 
Trimis în Siria de către-Antoniu, 
A cunoscut dizgraţia fiindcă 
Prea iute s-a acoperit de lauri. 
Cel ce-n război şi-ntrece căpitanul 
Devine căpitanul lui; şi râvna, 
Virtutea ostăşească, mai curând 
Alege pierderea decât câştigul 
Care-l întunecă. 
Aş face încă multe pentru-Antoniu, 
Dar l-aş jigni şi nu mi-ar recunoaşte 
Cel mai mic merit. 


anii următori, fiind însă respins mereu de romani. 

În anul 38 î.e.n., încercând o nouă invadare a Siriei, Pacorus a 
fost învins de Ventidius, locţiitorul lui Marc Antoniu şi omorât în 
luptă. 

Romanii au considerat această victorie o răzbunare a morţii lui 
Crassus. 

Silius: 
Ai o-nţelepciune 
Fără de care spada şi ostaşul 
Ar fi totuna. Ai de gând să-i scrii? 
Ventidius: 
Da, să-i arăt, umil, ce-am săvârşit 
De dragul unui nume magic în război, 
Cum sub a sale flamuri, cu soldaţi 
Clătiţi mărinimos, i-am scos din luptă 
Pe neînfrânţii parți călări. 


Silius: 
Unde-i acum? 
Ventidius: 
Zoreşte spre Atena, să ne-aştepte 
Cu grosul oştilor acolo. Înainte! 
(les.) 


Scena 2 


Roma. Anticameră în casa lui Cezar. 
Pe uşi diferite intră Agrippa şi Enobarbus. 


Agrippa: 
S-au despărţit frăţânii? 
Enobarbus: 
Cu Pompei 
S-au înţeles. El a plecat; ceilalţi 
Îşi pun parafele. Octavia, 
Aflând că va pleca din Roma, plânge; 
Cezar e trist, iar Lepidus, cum spune Menas, 
După ospăţul lui Pompei a dat 
În boala dragostei. 
Agrippa: 

Dragul de el! 
Enobarbus: 
Bărbat ales - şi cum ţine la Cezar! 
Agrippa: 
O fi, dar pe Antoniu îl adoră! 
Enobarbus: 
Cezar e-un lupiter al omenirii. 
Agrippa: 
Zeul lui lupiter este Antoniu. 
Enobarbus: 
Dar Cezar, Cezar e neîntrecut! 
Agrippa: 
O, tu, Antoniu, pasăre-arăbească!“” 
Enobarbus: 
Zi „Cezar” şi cu asta ai spus tot. 
Agrippa: 
l-a ridicat în slăvi pe amândoi. 
Enobarbus: 
Pe Cezar îl iubeşte cel mai mult; 
Pe-Antoniu, tot aşa; inimi, cuvinte, 
Tropi, scribi, poeţi şi barzi, nu pot gândi, 
Rosti, picta, descrie, măsura 
lubirea-i pentru Marc. Cât despre Cezar, 
Jos, în genunchi! 
Agrippa: 
Ce dragi i-s amândoi! 
Enobarbus: 
Ei sunt elitre pentru-acest gândac. 
(Se aud trompete.) 


425 Agrippa îl compară pe Antoniu cu pasărea Phoenix din 


legendele Greciei antice, care era unică pe lume. Phoenix trăia 
500 sau chiar 600 de ani după care îşi sfârşea viaţa în flăcările 
unui rug din crengi de copaci aromatici. Din cenuşa păsării se 


năştea apoi o nouă Phoenix. 

Auzi? Pe cai! Te las, nobil Agrippa. 
Agrippa: 
Noroc, vrednic ostaş, şi mergi cu bine. 
(Intră Cezar, Antoniu, Lipidus şi Octavia.) 
Antoniu: 
Până aici. 
Cezar: 
Cu tine duci din mine-o bună parte; 
N-o da uitării. Surioară, fii 
Desăvârşită soaţă, cum te-nchipui, 
Şi pot jura că te vei dovedi. 
Virtutea pân-la urmă ne-a unit, 
Cinstite-Antoniu, numai să nu surpe 
Cetatea dragostei, precum berbecul, 
Căci dragostea a fost mortarul ei, 
De-ajuns ea singură pentru unire. 
Antoniu: 
Te-arăţi nencrezător din cale-afară - 


Nu mă jigni. 
Cezar: 
Ajunge. 
Antoniu: 
N-ai să afli, 


Oricât vei căuta, temei de bănuială; 
Te apere, dar, zeii şi romanii 
să-şi pună inimile-n slujba ta! 

Aici ne despărţim. 


Cezar: 
Cu bine, dragă surioară, vremea 
Să te răsfeţe şi cu voie bună 
Să-ţi umple sufletul. Cu bine! 
Octavia: 


Scump frate! 

Antoniu: 
E april în ochii ei 
Şi primăvara dragostei se-arată. 
Prin revărsări de lacrimi. Fii voioasă. 
Octavia: 
De casa lui ai grijă, Cezar, şi... 


Cezar: 
Ce e, Octavia? 
Octavia: 
Să-ţi spun în şoaptă. 
Antoniu: 


Nici limba nu-i ascultă inima, 
Nici inima nu-i stăpâneşte glasul; 
E-un fulg de lebădă şovăitor 
Pe creastă, înainte de reflux. 
Enobarbus (aparte, către Agrippa): 
Cum, plânge Cezar? 
Agrippa (aparte către Enobarbus): 
Are-un nor pe faţă. 
Enobarbus (aparte, către Agrippa): 
Adică n-are-n frunte o stea albă, 
Asta e rău pentru un cal“, darmi-te 
Pentru un om. 
Agrippa (aparte către Enobarbus): 
Te-ntrebi de ce? Antoniu 
Când l-a văzut ucis pe luliu Cezar 
A plâns cu hobote; iar la Philippi 
A plâns când l-a găsit pe Brutus mort. 
Enobarbus (aparte, către Agrippa): 
Avea o scurgere la ochi - putea 


426 Când un cal avea o pată neagră între ochi, faptul era 
considerat un semn rău deoarece dădea animalului o privire 
răutăcioasă şi în acelaşi timp speriată. 

să zică că sunt lacrimi de durere; 
Când îl vedeam, plângeam şi eu. 


Cezar: 
Nu, scumpe, 
N-am să te uit; şi gându-mi iubitor 
Va. Merge-n pas cu timpul. 
Antoniu: 


Lasă, Cezar, 
Mă voi întrece-n dragoste cu tine. 
Vezi, eşti al meu. 
(Îl îmbrăţişează.) 
- Însă acum te las 
În grija zeilor. 


Cezar: 
Fiţi fericiţi! 
Lepidus: 
Întregul roi de stele să-ţi îndrume 
Seninul drum! 
Cezar: 
Cu bine! 
(O sărută pe Octavia.) 
Antoniu: 
Bun rămas! 


(Sunet de trompete. les.) 
Scena 3 


Alexandria. Palatul Cleopatrei. 
Intră Cleopatra, Charmian, Iras şi Alexas. 


Cleopatra: 
Unde e solul? 
Alexas: 

Nu-şi dă ghes să intre. 
Cleopatra: 
Ei, haide, vino-ncoace. 
(Intră solul.) 


Alexas: 
Doamnă, nici lrod 
N-ar cuteza să te privească-n ochi 
Când nu eşti veselă. 
Cleopatra: 


i Eu Îi vreau capul, 
Insă prin cine pot să-l dobândesc 
Când e plecat Antoniu? Vino-ncoace. 


Solul: 
Stăpână! 
Cleopatra: 
Pe Octavia ai văzut-o? 
Solul: 
Da, doamnă. 
Cleopatra: 
Unde? 
Solul: 


Înălţimea ta, la Roma. 

În faţă am privit-o, când mergea, 

'Ntre frate-său şi Antoniu. E înaltă. 
Cleopatra: 

Ca mine?" 
Solul: 
Nu e, doamnă. 

Cleopatra: 


427 Scena de faţă este considerată de unii comentatori ca o aluzie 
clară la întrebările puse de regina Elisabeta, referitor la regina 
Maria Stuart, lui sir James Melvil, ambasadorul reginei Scoției în 
Anglia, în anul 1564, şi relatate în Memoriile acestuia. 

Ai auzit-o? 
Îi e piţigăiată vocea? Joasă? 
Solul: 
Am auzit-o - are-o voce spartă. 
Cleopatra: 
Păi, da - nu poate s-o iubească mult. 
Charmian: 
Nici vorbă s-o iubească! Auzi, Isis. 
Cleopatra: 
Aşa e, ce mai: mută şi pitică! 
Păşeşte maiestos? Zi, dacă ştii 
Ce-nseamnă maiestatea! 


Solul: 
Se târăşte; 
Ori merge, ori stă locului, totuna.-i; 
Juri că nu are viaţă, că-i doar trup, 
Statuie, nu fiinţă. 
Cleopatra: 
Aşa crezi? 
Solul: 
Da, sau sunt orb. 
Charmian: 
Trei egipteni şi încă 
Ochi n-ar avea mai buni. 
Cleopatra: 
Văd, se pricepe. 
N-are nimic atrăgător într-însa. 
judecă bine omul. 
Charmian: 
De minune. 
Cleopatra: 
Câţi ani să aibă? 
Solul: 

A fost văduvă. 


Cleopatra: 
Ha! Văduvă! Auzi-l, Charmian! 
Solul: 
Cred că treizeci. 
Cleopatra: 
Şi faţa cum i-e: lungă sau rotundă? 
Solul: 
Ca luna plină. 
Cleopatra: 
Asemeni oameni sunt cam prostănaci"”. 
Şi părul? 
Solul: 
Părul e închis, iar fruntea 
Îngustă peste poate. 

Cleopatra: 


Ţine aur, 
Şi iartă-mă că m-am purtat urât. 
Te iau din nou în slujbă, căci îmi pari 
Om de nădejde. Mergi, te pregăteşte, 
Eu scriu scrisorile-ntre timp. 
(lese solul.) 
Charmian: 
E vrednic. 
Cleopatra: 
Aşa.-i; l-am îmbrâncit şi-mi pare rău. 
Din câte spune el, fiinţa asta 
Nu-i cine ştie ce. 
Charmian: 
Nu e, stăpână. 


428 Diferiţii comentatori ai fizionomiei omeneşti afirmau că o faţă 
rotundă exprima prostie, iar o frunte îngustă, lipsa totală de 
inteligenţă. 

Cleopatra: 
El ştie ce înseamnă maiestatea. 
Charmian: 
Cum să nu ştie, preaslăvită Isis! 
Doar te-a slujit atâta vreme. 
Cleopatra: 
Voiam să-l mai descos; dar n-are-a face. 
Să vii cu el în camera în care 
Mă duc să scriu. Poate că iese bine. 
Charmian: 
Aşa va fi, stăpână. 
(les.) 


Scena 4 


Atena. Cameră în casa lui Antoniu. 
Intră Antoniu şi Octavia. 


Antoniu: 
Nu, nu, Octavia, nu doar acestea, 
Şi mii de lucruri ce pot fi iertate, 
Dar pe Pompei l-a atacat din nou, 
Şi-a scris diata şi-a citit-o-n public; 
De mine şi-a adus aminte rar 
Şi când a fost silit, m-a lăudat 
Cu vorbe reci şi-n scârbă, ca şi cum 
Nu meritam; când i s-a dat prilejul 
Să-mi pomenească numele, n-a vrut 
Sau l-a rostit scrâşnind din dinţi. 
Octavia: 
Stăpâne, 
Nu crede toate sau nu le mai pune 
La suflet. Vrajba voastră m-a făcut 

Soţie cum n-a fost mai urgisită, 
Rugându-mă cu pentru amândoi. 
Îşi râd de mine zeii când le cer: 
„Păziţi-mi soţul!” şi-i implor apoi: 
„Păziţi mi fratele!” Să-nvingă-Autoniu, 
Să-nvingă Cezar, iar o rugăciune 
Dezice pe cealaltă, nu e chip 
Să le împac. 
Antoniu: 
Dragă Octavia, 
lubirea ta mai mare-adăposteşte-o 
Acolo unde-i mai ferită. Eu 
Mă pierd pe mine dacă-mi pierd onoarea. 
Mai bine nu-s al tău decât al tău 
Şi fără lauri. Însă, cum ai vrut, 
Rămâi mijlocitoare între noi. 
Deocamdată, eu fac pregătiri 
Pentru război, şi-acestea vor umbri 
Pe cele-ale lui Cezar. Te grăbeşte. 
Ţi s-a-mplinit dorinţa. 
Octavia: 
Mulțumită ţie. 
Mă facă Zeus cel puternic slabă, 
A voastră slabă împăciuitoare! 
Războaiele-ntre voi ar semăna 
Cu-o lume spintecată-n care morții 
Ar astupa spărtura. 
Antoniu: 
Când crezi că l-ai găsit pe vinovat, 
Întoarce-i spatele, deoarece 
Cusururile nu ni-s deopotrivă 
Ca dragostea la fel să ţi se-mpartă. 
Adună-ţi lucrurile, cheltuieşte 

Cât vrei, şi îţi alege-nsoţitori. 
(les.) 


Scena 5 


Atena. O alta încăpere. 
Enobarbus şi Eros se întâlnesc pe scenă. 


Enobarbus: Ce se mai aude, prietene Eros? 

Eros: Veşti ciudate, domnule. 

Enobarbus: Adică? 

Eros: Cezar şi Lepidus au pornit cu război 
împotriva lui Pompei. 

Enobarbus: Ştiam. Dar cine a biruit? 

Eros: După ce s-a folosit, de Lepidus în luptele cu 
Pompei, Cezar nu l-a mai recunoscut ca tovarăş, nu 
a împărţit cu el gloria învingătorului şi, mai mult, l-a 
învinuit că i-a scris, altădată, nişte scrisori lui 
Pompei, apoi, condamnându-l cu de la sine putere, |- 
a arestat; aşa că bietul triumvir o să zacă în temniţă 
până când moartea îi va lărgi hotarele. 

Enobarbus: 

Aşadar, două fălci, doar două, au 
De mistuit o lume-ntreagă, totuşi, 
Se macină-ntre ele. Unde e Antoniu? 

Eros: 

Striveşte pe-o alee în grădină 
Stratul de stuf, strigă „tâmpitul Lepidus” 
Şi jură să-l dea morţii pe-ofiţerul 
Ce i-a luat viaţa lui Pompei'”. 


429 Sextus Pompeius, învins în Sicilia, s-a refugiat în Orientul 
Apropiat unde intenţiona, probabil, să pună stăpânire pe 
provinciile lui Antoniu. Atunci acesta, pentru a nu fi învinovăţit 

Enobarbus: 
Flota e gata. 
Eros: 
Spre Cezar şi Italia. Puteam 

Să-ţi spun aceste ştiri şi mai târziu. 

Domitius, stăpânul meu te-aşteaptă. 
Enobarbus: 

N-o fi nimic, dar de! Du-mă la dânsul. 


Eros: 
Să mergem. 
(les.) 
Scena 6 
Roma. Casa lui Cezar. 
Intră Agrippa, Mecena şi Cezar. 
Cezar: 


Şi câte altele n-a săvârşit 
În Alexandria,-mpotriva Romei! 
Într-o tribună de argint din piaţă, 
Pe tronuri de-aur, el şi Cleopatra 
Au fost înscăunaţi; mai jos şedea 
Cezarion", ce-i zic ei fiu al tatii, 


personal de crimă împotriva lui Pompei, a ordonat, pe cât se pare, 
locotenenţilor săi să-l omoare. Astfel, în timp ce el, Antoniu, era 
angajat într-un nou război cu parții, locotenentul său Titius găsi 
mijlocul de a-l prinde pe Sextus Pompeius, care se refugiase în 
Insula Samos şi îl execută. 

Faptul a produs multă indignare printre romani, aşa că, după ce 
Titius a revenit la Roma şi a dat o serie de spectacole, pe 
cheltuiala sa - pentru a-i câştiga simpatia -, ducându-se odată la 
teatru, spectatorii prezenţi l-au izgonit din amfiteatru cu huiduieli 
şi strigăte insultătoare. 

430 Pasajul este preluat din Plutarh. 

Cu toţi bastarzii zămisliţi de dânşii 
În jarul poftelor. Ei i-a dat Egiptul 
Numind-o şi regină-n Cipru, Lidia 
Şi Siria de jos. 
Mecena: 
Faţă cu lumea? 
Cezar: 
Pe scena publică pe care joacă 
Regi peste regi ea şi-a numit feciorii; 
Lui Alexandru i-a dat Parţia, 
Media Mare şi Armenia; 
Lui Ptolemeu“”!, Cilicia, Fenicia 
Şi Siria; atunci, ca şi 'nainte - 
Aşa se spune -, când primea la curte, 
Era-mbrăcată ca zeiţa Isis. 
Mecena: 


Înainte de a muri, Cleopatra a trimis pe fiul său, Cesarion, 
pentru a-l şti în siguranţă, la unul dintre regii din India, cu care era 
în relaţii de bună prietenie. După moartea ei, Octavian Cezar i-a 
trimis vorbă lui Cesarion să se reîntoarcă în Egipt pentru a-l 
întrona rege al acelei ţări, ca moştenitor al Cleopatrei. l-a trimis 
totodată şi o gardă romană să-l însoţească. Cesarion, în vârstă 
atunci de aproximativ 17 ani, a pornit spre Egipt, încrezător în 
mesajul rudei sale (care îi era nepot - mama lui Octavian Cezar 
fiind vara lui). 

Pe drum însă, într-o noapte, tabăra în care se odihneau călătorii 
a fost atacată, într-o regiune de pustiu, de o ceată puternică de 
bandiți care i-au ucis pe toţi, inclusiv garda romană, aşa că nu s-au 
putut afla niciun fel de amănunte în privinţa crimei comise - 
bandiții neputând fi astfel identificaţi, (v. nota 44). 

431 Alexandru şi Ptolomeu erau fiii lui Antoniu şi ai Cleopatrei. 

Cesarion fusese declarat rege al aceloraşi ţări pe care le 
stăpânea şi mama sa Cleopata. 

Împărţirea provinciilor romane între Cleopatra, Cesarion, 
Alexandru şi Ptolomeu este preluată din Plutarh şi a constituit 
motivul principal pentru care Roma a declarat război Cleopatrei şi 
sfetnicilor ei. 

Se cade Roma să cunoască-acestea. 
Agrippa: 
Scârbită cum e de-ndrăzneala lui, 
Se va înstrăina de el cu totul. 


Cezar: 
Poporul ştie; ştie şi pe cine 
Dă vina dânsul. 
Agrippa: 
Da? Pe cine-anume? 
Cezar: 
Pe Cezar - când am smuls Sicilia 
Din mâna lui Pompei, noi nu i-am dat 
Ce parte i se cuvenea. Mai spune 
Că a împrumutat nişte corăbii 
Şi nu i le înapoiem. Şi iarăşi, 
E supărat că Lepidus e-nchis 
Şi că ne-am însuşit averea lui. 
Agrippa: 
Acestea cer răspuns, mărite Cezar. 
Cezar: 


L-am dat, şi solul a purces. l-am scris 
Că Lepidus a devenit prea crud, 
Că-i samavolnic şi a meritat 
Ce i se-ntâmplă; că din tot ce-am cucerit 
Îi dau o parte; însă în Armenia 
Şi-n alte ţări pe care le-a subjugat 
Am şi eu drepturi. 
Mecena: 
Nu va recunoaşte. 
Cezar: 
Atunci nici eu nu-mpart nimic cu el. 
(Intră Octavia cu suita.) 
Octavia: 

Noroc bun, Cezar, dregători! Ah, Cezar! 
Cezar: 
Şi eu care-ţi ziceam dezmoştenită! 
Octavia: 
Nu mi-ai zis astfel, nici nu ai temei. 
Cezar: 
De ce te-ai furişat astfel? Nu vii 
Ca sora mea; pe soaţa lui Antoniu 
N-o-ntâmpină un uşier, ci-o oaste 
lar nechezatul cailor vesteşte 
Sosirea ei cu ceasuri mai devreme. 
Se cuvenea ca-n pomii de pe drum 
să stea ciorchini de oameni aşteptând 
Cu sufletul la gură; mai mult, colbul 
Stârnit de nesfârşitele-ţi cohorte 
să urce-n cer; dar ai venit la Roma 
Ca fata-n târg, iar noi nu te-am primit 
Cu fastul dragostei, fără de care 
Aceasta-i ca şi cum n-ar fi; se cuvenea 
Să te-ntâlnim cu pompă şi mai multă 
Pe mare şi pământ. 
Octavia: 
Frate drag, 
De bună voie am venit aşa. 
Stăpânul meu Antoniu a aflat 
Că pregăteşti război şi-această veste 
Atât m-a zdruncinat că i-am cerut 
Îngăduinţa să mă-ntorc. 


Cezar: 
Şi el 
Ţi-a dat-o, bineînţeles, căci eşti 
O piedică-ntre pofta lui şi dânsul. 
Octavia: 

De ce vorbeşti aşa? 


Cezar: 
Îl urmăresc 
Şi tot ce face îmi şopteşte vântul. 
Acum pe unde este? 
Octavia: 
În Atena. 
Cezar: 


Nu e, sărmană soră, Cleopatra 
L-a şi chemat la ea. Şi-a dat imperiul 
Unei stricate şi cu ea ridică 
Pe regii lumii la război: pe Bocchus, 
Regele Libiei, pe Archelau 
Al Paflagoniei; regele trac Adallas, 
Pe-arabul Manchus, pe Irod iudeul, 
Pe Mitridate, rege-n Comagene, 
Pe Polemon şi pe Amintas, regi 
În Media si Lycaonia””; 

Şi multe alte sceptre. 


Octavia: 
Vai de mine! 
Mi-a frântă inima-ntre doi prieteni 
Ce se urăsc! 
Cezar: 


Bine-ai venit aici. 

Numai scrisorile ce mi-ai trimis 
Mi-au înfrânat mânia, până când 
Am înţeles cât eşti de înşelată 
Şi eu cât de primejduit. Sus fruntea! 


432 Numele regilor aliaţi şi ţările acestora sunt preluate din 
Plutarh cu oarecari omisiuni şi schimbări, probabil pentru a 
corespunde versului iambic. Istoricul afirmă că Antoniu avea opt 
regi aliaţi. 

Nu te-ndoi sub neînduplecata 
Poruncă-a vremii şi destinul lasă-l 
Să ducă lucrurile, nehulit, 
Spre țelul lor. Bine-ai venit la Roma, 
Comoară scumpă! Eşti nedreptăţită 
Din cale-afară; iar slăviţii zei 
Ne fac pe toţi cărora ne eşti dragă 
Slugi ai dreptăţii tale. Să te simţi 
Cât mai în largul tău. 
Agrippa: 
Bine-ai venit! 
Mecena: 
Bine-ai venit, domniţă. 'Ntreaga Romă 
Te preţuieşte mult şi te deplânge. 
Numai Antoniu, adulter şi mârşav, 
'Ţi întoarce spatele şi marea-i oaste 
O dă acestei târfe care-o-ndreaptă 
'Mpotriva noastră. 
Octavia: 
Chiar aşa să fie? 
Cezar: 
Aşa e. Surioară, bun venit; 
Te rog, învaţă să fii răbdătoare. 


(les.) 
Scena 7 
Lângă Actium. Tabăra lui Antoniu. 
Intră Cleopatra şi Enobarbus. 
Cleopatra: 


Îţi amintesc eu, n-avea nicio grijă. 
Enobarbus: 

De ce, de ce, de ce te superi? 
Cleopatra: 
Ziceai să stau de-o parte de război, 
Fiindcă nu se cade. 
Enobarbus: 
Şi-am greşit? 
Cleopatra: 
Cum nu mă poate-mpiedica nimic, 
De ce să nu iau parte? 
Enobarbus (aparte): 
Ţi-aş răspunde: 
Dac-am sluji şi calului şi iepei, 
S-ar duce calul; iapa l-ar purta 
Şi pe soldat şi calul lui. 
Cleopatra: 
Ce-ai spus? 
Enobarbus: 
Când eşti cu-Antoniu-l zăpăceşti: îi furi 
Din inimă, din minte şi din vreme - 
De neiertat. Şi-aşa e-nvinuit 
De uşurinţă - cei din Roma spun 
Că doamnele-ţi si Photinus eunucul 
Conduc acest război“. 
Cleopatra: 
Ah, îneca-s-ar Roma 
Şi putrezi-le-ar limbile acelor 
Ce ne bârfesc! Plătim pentru război 


433 Octavian Cezar afirmase acestea în Senat şi înaintea 
adunărilor cetăţeneşti, care au revocat împuternicirile date lui 
Antoniu de a guverna Orientul mijlociu şi au declarat război 
Cleopatrei şi celor din preajma ei, care conduceau de fapt Egiptul 
şi, prin Cleopatra, şi provinciile romane guvernate de Antoniu. 
Cleopatra a fost de asemeni acuzată de folosirea vrăjilor şi a unor 
elixire de dragoste cu ajutorul cărora pusese stăpânire pe Antoniu. 

Şi stând la cârma ţării eu iau parte 
Ca un bărbat. Nu mai vorbi-mpotrivă, 
În spate n-am să stau. 
(Intră Antoniu şi Canidius.) 
Enobarbus: 
Am isprăvit. 
Vine-mpăratul. 
Antoniu: 
Nu-i ciudat, Canidius, 
Că din Tarentum şi Brundisium 
Prin marea lonică-a trecut cu grabă 
Şi-a cucerit Toryne“**? Ştiai, scumpo? 
Cleopatra: 
luţeala o admiră cel mai mult 
Delăsătorii. 
Antoniu: 
E-o mustrare bună 
În gura celor mai aleşi când vor 
Să-şi bată joc de lene. Noi, Canidius, 
ÎI înfruntăm pe mare. 


Cleopatra: 
Cum, pe mare? 
Canidius: 
De ce gândeşti aşa? 
Antoniu: 
Acolo ne provoacă. 
Enobarbus: 


Şi tu l-ai provocat la luptă dreaptă. 
Canidius: 
Şi la Pharsalia să duceţi bătălia; 
Pompei acolo s-a luptat cu el; 
Dar n-a primit, ştiind că eşti mai tare; 


434 Oraş în Albania. 
~ 620 ~ 


William Shakespeare 
Nici tu să nu primeşti ce-ţi cere el. 
Enobarbus: 
N-ai marinari destoinici pe corăbii - 
Sunt catârgii, secerători si oameni 
Luaţi cu de-a sila; iar în flota lui 
Mulţi au luptat adesea cu Pompei; 
Au vase iuți, a' tale sunt greoaie; 
Nu, nu primi; nu te-njoseşti cerându-i 
Să lupte pe uscat”. 
Antoniu: 
Pe mare, vreau pe mare. 
Enobarbus: 
Te lepezi, dar de arta ostăşească 
De care-ai dat dovadă pe uscat, 
Îţi zăpăceşti oştirea-alcătuită 
Din oameni încercaţi, multa-ţi ştiinţă 
N-o dovedeşti prin fapte, ocoleşti 
Un drum ce-l ştii şi te încrezi în soartă. 
Antoniu: 
Eu lupt pe mare. 
Cleopatra: 


435 Plutarh afirmă că forţele militare ale lui Antoniu erau cu mult 
superioare celor ale lui Octavian Cezar. 

Astfel Antoniu avea 800 de corăbii, 100.000 pedestraşi şi 
12.000 călăreţi, în timp ce Octavian Cezar avea numai 250 de 
corăbii, 80.000 de pedestraşi şi aproape tot atâţia călăreţi cât şi 
Antoniu. 

Flota lui Octavian Cezar era însă bine organizată, cu echipaje 
instruite şi încercate în lupte navale, iar trupele de uscat constau 
din legiuni disciplinate şi alcătuite din romani; în vreme ce 
corăbiile lui Marc Antoniu aveau echipaje incomplete, eterogene şi 
recrutate în grabă, iar armata de uscat era lipsită de omogenitate. 

După cum rezultă din relatările lui Plutarh, Marc Antoniu n-ar fi 
pierdut bătălia de la Actium dacă nu şi-ar fi lăsat fără comandant 
flota şi armata de uscat, alăturându-se Cleopatrei când corabia 
acesteia a părăsit, fără motiv, lupta. 


~ 621 ~ 


Opere Complete Volumul 7 
Am şaizeci de vase 
Mai bune decât sunt ale lui Cezar. 
Antoniu: 
Corăbiile şubrede le ardem, 
_ Apoi, cu cele bine echipate, 
Il atacăm pe Cezar când e-aproape 
De capul Actium. Dacă dăm greş, 
Mutăm războiul pe uscat. 
(Intră un sol.) 


Ce este? 
Solul: 
E-adevărat, stăpâne,-a fost zărit 
Cezar a luat Torine. 
Antoniu: 


Să fie-acolo dânsul? Nu se poate. 
Ciudat, cu-atâţi soldaţi... Pe țărm, Canidius, 
Să ai nouăsprezece legiuni 
Şi călăreţi douăsprezece mii. 
Pe vas, hai, scumpă Thetis!" 
(Intră un soldat.) 
Ce-i voinice? 
Soldatul: 
Mărite doamne, nu lupta pe mare, 
Nu te încrede-n scânduri putrezite! 
Mint oare-aceste răni, această spadă? 
In apă să se-afunde egiptenii 
Şi fenicienii, noi am cucerit 
Luptând pe ţărmuri, pas cu pas". 
Antoniu: 


436 Nereidă, mama lui Ahile, (v. nota 41). 

437 Soldatul care îl îndeamnă pe Antoniu să lupte pe uscat şi nu 
pe apă este preluat din Plutarh, unde foloseşte cuvinte 
asemănătoare celor din replica din scena de faţă. 

Ei, haide. 
(Antoniu, Cleopatra şi Enobarbus ies.) 
Soldatul: 
Pe Hercule, eu cred că am dreptate. 
Canidius: 
Ai, brav ostaş; dar el ce facenue 
Din voia lui; conducătorul nostru 
Este condus iar noi suntem în slujba 


Femeilor. 
Soldatul: 
Păstraţi întregi pe țărm 
Şi legiunile şi călăreţii? 
Canidius: 


Marcus Octavius, Marcus lusteius, 
Caelius, Publicola, sunt pentru mare; 
Dar noi stăm pe uscat. Cezar se mişcă 

'Nenchipuit de iute. 


Soldatul: 

De la Roma oastea lui 

Pleca-n atâtea părţi că înşela 
Orice iscoadă. 
Canidius: 
Cine-i ţine locul? 

Soldatul: 

Se pare unul Taurus. 
Canidius: 


ÎI ştiu. 
(Intră un sol.) 
Solul: 
Măria Sa îl cheamă pe Canidius. 
Canidius: 
Însărcinată, vremea naşte veşti 
Din clipă-n clipă. 


~ 623 — 


Opere Complete Volumul 7 
(les.) 


Scena 8 


Câmpie lângă Actium. 
Intră Cezar şi Taurus, urmaţi de soldatii lor în 


marş. 
Cezar: 
Taurus! 
Taurus: 
Stăpâne? 
Cezar: 


Nu ataca pe țărm, ţii oastea-ntreagă 
Cât n-am sfârşit pe mare şi faci numai 
Ce-i scris aici; norocul nostru-atârnă 
De-aceste clipe. 
(les. Intră Antoniu şi Enobarbus.) 
Antoniu: 
Aşează trupele pe coasta-aceea 
Ca să putem vedea cam la ce număr 
Ajung corăbiile lor şi astfel 
să facem ce-i de cuviinţă. 

(les. Printr-o parte a scenei, Canidius şi armata sa 
trec în marş; prin altă parte, trece Taurus, locţiitorul 
lui Cezar. Se aud apoi zgomotele unei lupte pe 
mare. Strigăte de luptă. Intră Enobarbus.) 

Enobarbus: 

Prăpăd, prăpăd, nu pot să mai privesc. 

Antoniade'“, amiralul egiptean, 
Şi flota-i de şaizeci de vase fug, 
Au întors cârma, ceruri! 
(Intră Scarus.) 


Scarus: 
Zei, zeițe 
Şi tot soborul! 
Enobarbus: 
De ce-ţi ieşi din fire? 
Scarus: 
Bogata parte-a lumii, din prostie, 
Ne scapă printre degete - adio, 
Regate şi provincii. 
Enobarbus: 
Lupta cum e? 
Scarus: 


Ciumă buboasă pentru noi, şi moarte. 
Neruşinata gloată egipteană, 
Mânca-o-ar lepra! 'N toiul încleştării, 
Când cumpăna părea să se încline, 
Uşor în partea noastră, ce să vezi? 
Muşcată parcă de-un tăun ca vaca 
În iunie, dânsa ridică pânza 
Şi dă bir cu fugiţii. 
Enobarbus: 
Da, am văzut. Privirea 
Mi s-a întunecat şi n-am putut 
să mă mai uit. 
Scarus: 
Când ea ieşise-n vânt, 
Antoniu, jertfa farmecelor, 


438 Numele vasului amiral al flotei egiptene, pe care se afla 
Cleopatra. 

Se înfoie ca un răţoi bătrân 
Şi-o luă pe urma ei, uitând de luptă. 
N-am mai văzut asemeni josnicie, 
Asemeni terfelire-a experienţei, 
Curajului şi cinstei. 
Enobarbus: 
E prăpăd! 
(Intră Canidius.) 
Canidius: 
Pe mare, sorții noştri de izbândă 
Se-neacă jalnic. Dacă generalul 
Era el însuşi, am fi biruit; 
Dar, vai, ne-a arătat cum să fugim 
Prin pilda-i ruşinoasă. 
Enobarbus: 
Aşa stau lucrurile? Vai de noi! 
Canidius: 
Toţi au fugit înspre Peloponez. 
Scarus: 
Nici n-a fost greu... 
Canidius: 
Acolo am s-aştept 
Ce-o mai veni. '| încredinţez lui Cezar 
Soldaţii mei şi caii. Şase regi 
Mi-arată cum să mă predau. 
Enobarbus: 
Eu, totuşi, voi urma 
Norocul vătămat al lui Antoniu, 
Chiar dacă judecata-mi spune altfel. 
(les.) 


Scena 9 


~ 626 ~ 


William Shakespeare 


Alexandria. Palatul Cleopatrei. 
Intră Antoniu cu însoțitori. 


Antoniu: 


Pământul ruşinat, îmi porunceşte 
Să nu-l mai calc. Veniţi aici, prieteni: 
Am înnoptat în lume şi nicicând 
N-o să-mi mai aflu drumul. Am un vas 
Ticsit cu aur; luaţi-l, împărţiţi-l; 
Fugiţi şi vă-mpăcaţi cu Cezar. 
Toți: 
Noi? 
Antoniu: 
Prin fuga mea i-am învăţat pe laşi 
Ce-au de făcut. Plecaţi, prieteni dragi. 
Pe drumul ce-am ales voi merge singur. 
Comoara mea e-n port. Plecaţi şi luaţi-o. 
Moşesc, vai, doar la gândul faptei mele, 
Chiar perii se zburlesc pe cap: cei albi 
li mustră pentru pripă pe cei negri 
Şi-aceştia îi învinuiesc pe primii 
Că sunt fricoşi şi s-au smintit. Plecaţi, 
O să vă dau scrisori către prieteni 
Ca să v-ajute. Nu vă întristaţi, 
Mâhnirii nu-i răspundeţi prin mâhnire. 
Urmaţi povaţa deznădejdii mele: 
să fie părăsit acela care 
S-a părăsit pe el. Mergeţi în port, 
Vă dăruiesc şi aurul şi vasul. 
Lăsaţi-mă puţin, vă rog; acum 
Nu mai am dreptul să vă poruncesc, 
De-aceea şi vă rog. V-ajung curând. 
(Se aşază. Intră Cleopatra, susținută de Charmian 

şi Eros; apoi Iras.) 


Eros: 
Nu, bună doamnă, mergi şi linişteşte-l. 
Iras: 
Da, linişteşte-l, nobilă regină. 
Charmian: 
Ajută-l. Dar ce este? 
Cleopatra: 
Vreau să stau jos. lunona“”, ah! 
Antoniu: 
Nu,nu,nu,nu. 
Eros: 


Vezi, doamne, ce se-ntâmplă-aici? 
Antoniu: 
Ruşine, vai, ruşine! 


Charmian: 
Stăpână! 
Iras: 
Împărăteasa noastră! 
Eros: 
Stăpâne-al meu, stăpâne! 
Antoniu: 


Stăpân e Cezar! La Philippi spada 
Ca dansatorii? şi-o-juca, iar eu 


439 Invocarea zeiței romane lunona, soția lui Zeus, apare oarecum 
în contradicție cu invocările adresate zeiței egiptene Isis, în trecut. 
Pomenirea numelui lunonei ar putea însemna pierderea încrederii 
Cleopatrei în zeiţa sa protectoare, din cauza situaţiei nefericite în 
care a ajuns. 

440 În dansul „morris”, dans popular în vremea lui Shakespeare, 
dansatorii ţin în mâini săbii, care, bineînţeles, au numai rolul unor 
podoabe şi nu sunt folosite ca într-o luptă reală. Dansul fusese 
adus din Spania în Anglia şi era de origine maură. Dansatorii erau 
îmbrăcaţi în costume fanteziste şi împodobiţi cu panglici şi 


clopoței. 

Îi răpuneam pe ogârijitul Cassius 
Şi Brutus visătorul; el lucra 
Prin alţii; ce-i un câmp de bătălie 
N-avea habar. Şi-acum... Dar ce-are-a face. 
Cleopatra: 
Staţi mai în spate. 

Eros: 

Regina, doamne-al meu, regina. 
Iras: 

Du-te la el, stăpână, şi vorbeşte-i. 

Nu se mai recunoaşte de ruşine. 
Cleopatra: 

Atunci, mă sprijiniți, ah, ah. 

Eros: 

Stăpâne, scoală-te, vine regina; 

Plecat i-e capul şi-ar putea să moară, 
Dacă n-o mingii ca s-o-nzdrăveneşti. 
Antoniu: 
Renumele mi l-am pătat 
Prin rătăciri nevrednice. 


Eros: 
Regina. 
Antoniu: 
Vezi, şarpe-al Nil-ului, unde m-ai dus? 
Ruşinea mi-o citesc în ochii tăi, 
Şi ei îmi spun că tot ce las în urmă 
Mânjit e de necinste. 
Cleopatra: 
lartă-mi, doamne, 
Fricoasele corăbii! Nu credeam 
Că tu mă vei urma. 
Antoniu: 


Ştiai prea bine 

Că m-ai legat de cârma ta cu funii 
Ce mă vor trage după ea. Ştiai 
Că eşti stăpâna cugetului meu, 
Că la porunca ta, voi înfrunta 
Pe zei. 
Cleopatra: 
lertare! 
Antoniu: 
- Acum va trebui 
Să-i scriu ţingăului umile cereri, 
Să mint, să mă prefac, să-nghit, eu, care 
Făceam ce vreau cu-o jumătate-a lumii, 
Nenorocind sau fericind. Ştiai 
Că m-ai înfrânt deplin şi spada mea 
Slăbită de iubirea ce ţi-o port, 
Te va sluji oricând. 
Cleopatra: 
lertare, doamne! 
Antoniu: 
Nu plânge,-o lacrimă de-a ta-i mai mult 
Ca tot ce-am câştigat sau am pierdut. 
_Chiar un sărut de-al tău mă răsplăteşte, 
Invăţătorul ni s-a-ntors? Parcă-s de plumb. 
Vin şi mâncare. Soarta ştie, draga mea, 
Că o-nfruntăm mai dârz atunci când e mai rea. 
(les.) 


Scena 10 


Egipt. Tabăra lui Cezar. 
Intră Cezar, Agrippa, Dolabella, Thidias şi alții. 


Cezar: 

să vină mesagerul lui Antoniu. 
ÎI ştii? 
Dolabella: 
Cezar, e-nvăţătorul““ lui. 
Dovadă că e jumulit - trimite 
Din aripa-i o biată pană, când, 
Câteva luni în urmă, solii săi 
Erau doar regii. 
(Intră trimisul lui Antoniu.) 
Cezar: 
Vino şi vorbeşte. 
Trimisul: 
Aşa cum sunt, Antoniu m-a trimis; 
Neluat în seamă ieri - un strop de rouă 
Ivit pe-o frunză-a mirtului pe lângă 
Nemărginita-i mare. 
Cezar: 
Hai, vorbeşte. 
Trimisul: 
Se-n chină ţie, domn al soartei lui, 
Cerându-ţi voie de-a trăi-n Egipt 
Sau, dacă nu se poate în Atena 
Să-şi ducă viaţa-ntre pământ şi cer 
Ca om de rând. Cât despre Cleopatra, 
Ea recunoaşte măreţia ta, 


441 Plutarh relatează că Antoniu şi Cleopatra i-au trimis un sol lui 
Octavian Cezar solicitându-i să-i lase Cleopatrei şi copiilor săi 
Egiptul şi rugându-l totodată să-i permită lui Antoniu să se 
stabilească la Atena ca simplu particular, dacă nu-i mai permite să 
mai rămână în Egipt. În acelaşi timp îi explicau că nu i-au putut 
trimite vreun alt sol mai important, trimisul fiind Euphronius, 
preceptorul copiilor lor, deoarece fuseseră părăsiţi de aproape toţi 
oamenii de seamă din jur, iar în puţinii care mai rămăseseră pe 
lângă ei nu aveau destulă încredere. 

Ţi se supune şi smerit te roagă 
Să-ngădui ca feciorii ei să poarte 
Coroana Ptolemeilor. 
Cezar: 
Antoniu 
Să mă scutească. Însă pe regină 
Sunt gata s-o ascult dacă-l alungă 
Pe laşul ei prieten din Egipt 
Sau îi ridică viaţa-acolo; altfel 
Să n-aud nici de ea. Aşa le spui. 
Trimisul: 
Te ocrotească soarta! 
Cezar: 
Însoţiţi-l. 
(Trimisul iese.) 
(Către Thidias): 
Mergi, clar, şi dovedeşte-ţi elocinţa; 
Pe Cleopatra smulge-o lui Antoniu, 
Promite-i ce-a cerut şi chiar mai mult: 
Femeile nu-s tari când au noroc 
Dar şi vestala nepătată calcă strâmb 
La grea strâmtoare. Thidias, fii ager; 
Măsoară-ţi singur truda, iar noi preţul 
ÎI vom plăti cu ochii-nchişi. 
Thidias: 
Plec, Cezar. 
Cezar: 
Vezi cum se poartă-Antoniu ca învins 
Şi desluşeşte-n orice gest al său 
Ce gânduri are. 
Thidias: 
Fac întocmai, Cezar. 
(les.) 

Scena 11 


Alexandria, palatul Cleopatrei. 
Intră Cleopatra, Enobarbus, Charmian şi Iras. 


Cleopatra: 
Ce ne rămâne, Enobarbus? 
Enobarbus: 
Să cugetăm şi să murim... 
Cleopatra: 
Antoniu e de vină? Suntem noi? 
Enobarbus: 
Doar el - dorinţa i s-a-nstăpânit 
Pe judecată. Ce dacă ai fugit 
Din faţa-ngrozitoarei încleştări 
A flotelor? De ce-a mers după tine? 
Dorinţa oarbă l-a făcut să iute 
Răspunderea de comandant când dânsul 
Era temei al vrajbei ce-mpărţise 
În două lumea. Pierderea e mare 
Dar mare şi ruşinea că-a urmat 
Nevrednicele-ţi flamuri, flota lui 
Privind încremenită. 


Cleopatra: 
Încetează. 
(Intră trimisul cu Antoniu.) 
Antoniu: 
Acesta e răspunsul lui? 
Trimisul: 


Da, doamne. 

Antoniu: 
Cum i se face un hatâr, regina 
Mă va preda. 
Trimisul: 
Aşa e. 
Antoniu: 
Păi, să-i spunem. 
Trimite-i ţâncului ăst cap mărunt 
Şi-atunci dorinţele ţi le va umple 
Cu principate. 
Cleopatra: 
Capul tău, stăpâne? 
Antoniu: 


Mergi iar la el şi spune-i că mai poartă 
A vârstei frăgezime şi că lumea 
Ar trebui să vadă-un lucru straniu: 
Moneda lui, corăbiile, oastea, 
Pot fi prea bine şi-ale unui laş. 
lar slugile-i pot birui în luptă 
Chiar dacă-ar asculta de un copil 
Şi nu de Cezar. Aşadar îl rog 
Să-mi dea răspuns, fără cuvinte mari, 
Dacă primeşte să se-ntreacă-n spade 
Cu-un scăpătat. Să-i scriu. Vino cu mine. 
(Antoniu şi trimisul ies.) 
Enobarbus (aparte): 
Frumos, nu? Cezar, marele strateg, 
Se va-njosi, luptând c-un săbier 
În faţa gloatei! Judecata noastră 
E una cu norodul; suprafaţa 
Dă miezul în vileag şi sufăr toţi. 
Ca să se legene-n visări, deplinul Cezar, 
Care cunoaşte oamenii prea bine, 

Găunoşiei sale să răspundă! 
Ai izbutit, dar, Cezar, să supui 
Şi judecata sa. 
(Intră un slujitor.) 
Slujitorul: 
Sol de la Cezar. 
Cleopatra: 
Fără tipicuri? Doamnelor, cei care 
Slăveau bobocul ieri, şi-astupă nasul 
În dreptul trandafirului. Să intre. 
(Slujitorul iese.) 
Enobarbus (aparte): 
Cu cinstea mea încep să mă sfădesc. 
Credinţa faţă de nerozi se schimbă 
In nerozie; dar cel credincios 
Unui stăpân căzut îl cucereşte 
Pe cel ce l-a învins pe-acesta, şi-astfel 
A binemeritat. 
(Intră Thidias.) 


Cleopatra: 
Voia lui Cezar. 
Thidias: 
S-o ştii doar tu. 
Cleopatra: 
Sunt toţi prieteni. Spune. 
Thidias: 


Deci şi prieteni, poate-ai lui Antoniu. 
Enobarbus: 
Suntem puţini, i-ar trebui atâţi 
Câţi are Cezar. Dacă Cezar vrea 
Prieten să şi-l facă, noi vom fi, 
Ca dânsul, ai lui Cezar. 
Thidias: 

Inţeleg. 
Slăvită doamnă, Cezar ar dori 
Să nu vezi pe cuceritor într-însul, 
Să-l vezi pe Cezar. 
Cleopatra: 
Spus regeşte. - Ascult. 
Thidias: 
El ştie că de-Antoniu te-ai legat 
Din teamă, nu din dragoste. 
Cleopatra: 
Păi dar! 
Thidias: 
Deplânge rănile pricinuite; 
Onoarei tale sunt ocări nedrepte. 
Este un zeu, cunoaşte adevărul. 
Cleopatra: 
Aşa-i, onoarea mea nu s-a predat, 
Mi-a fost răpită. 
Enobarbus (aparte): 
Să-l întreb pe-Antoniu. 
Eşti ciuruit, Măria-ta, 
Te vom lăsa să te îneci, fiindcă 
Drăguţa te-a lăsat. 
Thidias: 
Să-i spun lui Cezar 
Cam ce dorinţă ai? E măgulit 
Când e rugat să dea; şi i-ar surâde 
Norocu-i să ţi-l faci toiag de sprijin. 
Dar şi mai mult l-ar încânta să-i spun 
Că pe Antoniu l-ai uitat şi-n Cezar 
Stăpânul lumii, ai găsit 
Adevăratul scut. 
Cleopatra: 

Cum te numeşti? 
Thidias: 
Sunt Thidias. 
Cleopatra: 
Destoinic mesager, 
Să-i spui marelui Cezar că-i sărut 
Cuceritoarea mână, că sunt gata 
Să-ngenunchez în faţa lui, apoi 
Să-i pun coroana la picioare; spune-i 
Că-n răsuflarea sa eu simt destinul 
Ce mă aşteaptă. 
Thidias: 
Câtă-nţelepciune! 
Când mintea se înfruntă cu norocul 
Şi face doar ce este în putinţă, 
N-alege prost. Pot mâna să-ţi sărut? 
Cleopatra: 
Părintele lui Cezar, deseori, 
Când se gândea să-nvingă noi regate, 
De-acest nevrednic loc îşi lipea buza. 
(Intră Antoniu şi Enobarbus.) 
Antoniu: 
Pe sunătorul Jupiter! Favoruri? 
Cine oşti tu? 
Thidias: 
Acel ce-ndeplineşte 
Porunca uimi om deplin, prea vrednic 
Să fie ascultat. 
Enobarbus (aparte): 
Te-aşteaptă biciul. 
Antoniu: 
Apropie-te. 
(Către Cleopatra): 

Viespe! Zei şi demoni, 
Mi se destramă-autoritatea... Până ieri 
Ziceam doar „hei” şi regii dădeau fuga 
Cum fac băieţii când se isc-o luptă 
Şi-n cor strigau „porunca”! Aţi surzit? 
Mai sunt încă Antoniu. 
(Intră slujitori.) 
Luaţi-l pe tâlhar şi biciuiţi-l. 
Enobarbus (aparte): 
Mai bine-i să te joci c-un pui de leu 
Decât c-un leu pe moarte. 
Antoniu: 
Lună! Stele! 
Smintiţi-l. Douăzeci de regi supuşi lui Cezar 
De i-aş găsi obrăznicindu-se cu mâna 
Aceleia de colo - cum o cheamă 
De când nu-i Cleopatra? Biciuiţi-l 
Până ce-şi strâmbă ca băieţii, faţa 
Şi zbiară cerşind milă. Sus cu el. 
Thidias: 
Antoniu! 
Antoniu: 
Haide! Când aţi isprăvit, 
L-aduceţi iar. Bufonul ăsta al lui Cezar 
Doresc să-i ducă o scrisoare. 
(Slujitorii şi Thidias ies.) 
Fâşneaţă-ai fost pân-a te cunoaşte; 
Ha! Eu la Roma perna n-am boţit-o 
Şi cu femei frumoase fără seamăn 
N-am zămislit vlăstare legiuite 
Spre-a fi batjocura uneia care 
Îşi pleacă ochii către slugi! 
Cleopatra: 

Stăpâne... 
Antoniu: 
Când n-ai schimbat, când n-ai trădat! 
Dar, vai, năravul are spor şi zeii 
Ne cos la ochi, ne-afundă judecata 
În mlaştina greşelilor, apoi 
Ne fac să le-ndrăgim şi-şi râd de noi 
Când ne tot ţănţoşim în drum spre moarte. 
Cleopatra: 
Ah, unde-am ajuns! 
Antoniu: 
Eu te-am găsit 
Sleită bucăţică pe-o tipsie 
A Cezarului mort, ba şi-a lui Gnaeus 
Pompei“; nu mai vorbesc de tăvăleala 
Ascunsă lumii. Ştii, nu mă-ndoiesc, 
Ce-ar trebui să fie cumpătarea, 
Dar ce este nu ştii. 
Cleopatra: 
De ce spui astea? 
Antoniu: 
Pentru ca omul care-aşteaptă-un dar 
Şi spune-apoi „Te răsplătească zeii!”, 
Să-ţi recunoască mâna, buna mea 
Tovarăşă de joc, regesc sigiliu 
Şi pentru inimile mari zălog! 
De-aş fi sus pe Basan, să-ntrec în răget 
Pe taurii cirezii! Chinul meu 
Prea crâncen e ca să-l şoptesc - ar fi 
Ca şi cum gâtu-n ştreang îi mulţumeşte 
Călăului că-i iute. 


442 Cleopatra nu l-a cunoscut pe Gnaeus Pompeius Magnus, (v. 


nota 28). 

(Intră un slujitor cu Thidias.) 


L-au bătut? 
Slujitorul: 
Crunt, doamne“. 
Antoniu: 
A urlat? S-a milogit? 
Slujitorul: 
Cerea-ndurare. 

Antoniu: 


De-ţi mai trăieşte tatăl, să regrete 
Că nu eşti fiică; ţie, rău să-ţi pară 
Că-l preamăreşti pe Cezar şi de aceea 
Ai fost bătut; şi altcândva să dârdâi 
Când vezi o mână dalbă de domniţă. 
Lui Cezar spune-i cum ţi-a mers şi, iarăşi, 
Că-s supărat pe el: se ţine ţanţoş, 
Mă foarfecă pentru ce sunt şi uită 
Ce-am fost; mă-nfurie şi-i de-nţeles 
Când stelele ce mă-ndrumau altdată, 
leşind din crug şi-au îndreptat văpaia 
Spre hăul iadului. Dacă nu-i place 
Tot ce aude şi se-ntâmplă, spune-i 
Că-l are pe Hipparchus, sclavul liber, 
Pe care-l poate bate, spânzura 
Sau chinui cum vrea, ca să fim chit. 
Auzi? Acum ia-ţi dungile şi pleacă! 
(Thidias iese.) 
Cleopatra: 
Ai isprăvit? 
443 Plutarh relatează că trimisul lui Octavian Cezar a fost biciuit 
din ordinul lui Antoniu fiindcă Cleopatra îi dăduse mâna să i-o 
sărute şi fusese surprins de Antoniu asupra gestului, fapt care l-a 
făcut pe acesta extrem de gelos, crezând că Cleopatra nu mai 
nutreşte aceleaşi sentimente pentru el ca în trecut. 


~ 640 ~ 


William Shakespeare 


Antoniu: 
Vai, luna e-n eclipsă, 
Vestindu-mi prăbuşirea. 
Cleopatra: 
O s-aştept 
Pân-ce-ţi revii. 
Antoniu: 
Ca să-l încânţi pe Cezar 
Îi faci ochi dulci acelui care-i leagă 
Şireturile? 
Cleopatra: 
Mă cunoşti de-ajuns? 
Antoniu: 
Eşti rece-acum cu mine? 
Cleopatra: 


Rece? - Atunci 
Din recea-mi inimă purceadă grindeni 
Din care întâia boabă otrăvită 
Să-mi cadă pe grumaz; când se topeşte, 
Topească-mi viaţa şi pe următorul 
Cezarion, pân-ce-amintirea matcei mele 
Şi-a curajoşilor mei egipteni, 
Va putrezi pe glie, nengropată 
De viforul sălbatic, pân-ce musca 
Şi viermii Nil-ului o vor vâri 
În mâl, s-o scurme-apoi! 
Antoniu: 
M-ai împăcat. 
Cezar e-n Alexandria şi-acolo 
Am să-l înfrunt. Călări sau pedestraşi, 
Soldaţii noştri-s neclintiţi iar flota 
S-a strâns din nou şi stă acum la pândă. 
Unde-ai fost, draga mea? Auzi, domniţă? 

De mă-ntorc teafăr iar ca să sărut 
Aceste buze, eu şi spada mea, 
N-ai grijă, vom avea ce povesti. 
Mai sunt nădejdi. 
Cleopatra: 
Aşa te vreau! 

Antoniu: 

Voi fi-ntreit mai dârz, mai îndrăzneţ 
Şi-nverşunat; când mă-nsoţea norocul, 
Cruţam, zâmbind, atâtea vieţi; acum, 
Scrâşnind din dinţi, voi azvârli în beznă 

Pe-oricine-mi stă în drum. Hai să petrecem, 
Sărbătoreşte, încă-o noapte; cheamă-i 
Şi-mbată-i pe-ntristaţii căpitani; 
Nici să nu ştim când bate miezul nopţii. 
Cleopatra: 
E ziua mea de naştere; credeam 
Că n-o serbez... Cum însă domnul meu 
E-Antoniu iar, eu voi fi Cleopatra. 
Antoniu: 
Nu ne lăsăm. 
Cleopatra: 
Toţi marii căpitani 
să vină înaintea lui Antoniu. 
Antoniu: 
Vreau să vorbesc cu ei. Diseară vinul 
Le va musti în cicatrice. Scumpo, 
Mâine-am să lupt cu noi puteri; chiar moartea 
Mă va-ndrăgi văzând că sunt mai harnic 
Decât e coasa ciumei. Haidem. 
(les toți în afară de, Enobarbus.) 
Enobarbus: 
Va-ntrece fulgerul în strălucire! 

Mânia-nfrânge frica, şi atunci hulubii 
Îl ciocănesc pe uliu; generalul 

Îşi drege inima slăbindu-şi mintea; 
Când vitejia-nfruntă judecata, 

Ea-şi muşcă sabia cu care luptă; 
Am să găsesc un mijloc ca să-l las. 
(lese.) 


Actul IV 
Scena 1 


În faţa Alexandriei. Tabăra lui Cezar. 
Intră Cezar, Agrippa şi Mecena cu armata lui. 
Cezar citeşte o scrisoare. 


Cezar: 
Îmi spune „băieţaş”, mă mustră parcă 
Mă poate scoate din Egipt; pe solul meu 
L-a biciuit cu vergi, m-a provocat 
La luptă-n doi; nu ştie ghiujul că eu pot 
Muri şi altfel şi că n-are haz 
Ce-mi cere? 
Mecena: 
Când un om ca el turbează, 
Să fie hăituit până când cade. 
Cât spumegă, nu-i da răgaz; mânia 
Nu are scut. 
Cezar: 
Să afle căpitanii 
Că mâine-i cea din urmă bătălie. 
Printre soldaţi sunt mulţi de-ai lui Antoniu 
Până mai ieri - destui ca să-l ia prins. 

Aşa le spuneţi şi-nfruptaţi ostaşii. 
Avem de unde şi orice risipă 
O merită din plin. Bietul Antoniu! 
(les.) 


Scena 2 


Alexandria. Palatul Cleopatrei. 
Intră Antoniu, Cleopatra, Enobarbus, Charmian, 
Iras, Alexas şi alții. 


Antoniu: 
Nu vrea să ne luptăm, Domitius? 
Enobarbus: 


Nu. 
Antoniu: 
De ce, mă rog? 
Enobarbus: 
Fiind ei douăzeci la unul, crede 
Că soarta-i părtineşte. 
Antoniu: 


Mâine lupt 
Pe mare şi pe țărm; ori scap cu viaţă, 
Ori cinstea mea bolnavă-o scald în sânge 
Ca s-o înviu. Ce zici, ai să lupţi dârz? 
Enobarbus: 
Lovesc şi strig „Acum ori niciodată”! 
Antoniu: 
Bravo 
Adună slujitorii şi la noapte 
(Intră trei-patru slujitori.) 
Întinde-o masă ca-n poveşti. Dă-mi mâna, 
Ai fost un om cinstit - şi tu - şi tu - 

Şi tu - toţi cu credinţă m-aţi slujit 
Şi regi v-au fost tovarăşi. 
Cleopatra (aparte, către Enobarbus): 
Cum adică? 
Enobarbus (aparte, către Cleopatra): 
E-un renghi ciudat pe care deznădejdea 
ÎI joacă nunţii. 
Antoniu: 
Eşti cinstit şi tu, 
Aş vrea să fiţi cuprinşi în mine toţi, 
Toţi, fiecare câte un Antoniu, 
Ca să vă pot sluji la fel de bine 
Cum m-aţi slujit şi voi. 
Toți: 
Ferească zeii! 
Antoniu: 
Prieteni, staţi deseară lângă mine, 
Turnaţi-mi vin şi mă-ngrijiţi de parcă 
Ar fi al meu imperiul, şi el vouă 
Tovarăş bun. 
Cleopatra (aparte, către Enobarbus): 
Ce urmăreşte oare? 
Enobarbus (aparte, către Cleopatra): 
Să stoarcă lacrimi celor ce-l susţin. 
Antoniu: 
Aveţi de mine grijă-n noaptea asta: 
Poate-mi slujiţi ultima oară, poate 
N-o să mă mai vedeţi sau veţi privi 
O umbră ştearsă. S-ar putea ca mâine 
Pe-un altul să urmaţi. Mă uit la voi 
Ca-n ceasul despărțirii, dragi prieteni. 
Stăpânul vostru nu vă izgoneşte 
Şi cum i-aţi fost atât de credincioşi, 

să nu-l lăsaţi pân-la sfârşit. La noapte 
Slujiţi-mi două ceasuri, nu mai mult, 
Şi vă plătească zeii. 
Enobarbus: 
De ce, doamne, 
Îi tulburi astfel? Uite-i, plâng! Şi eu 
Încep să lăcrimez... Este ruşine 
să faci din noi nişte femei. 
Antoniu: 
Ha, ha 

Nu m-am gândit la asta, jur! Prieteni, 

Mântuitoare fie-aceste lacrimi, 
Dar prea mă credeţi văicăreţ! Am vrut 

Să vă înseninez ca după-aceea, 

Voioşi să luminăm întreaga noapte 

Cu torţele. În mâine-mi pun nădejdea; 

Am să vă duc acolo unde-aştept 

Izbânda vieţii, nu pieire. 
Poftiţi la cină şi uitaţi de griji. 


(les.) 
Scena 3 
Alexandria. În faţa palatului. 
Intră o companie de soldați. 
Primul soldat: 


Frăţâne, bună seara; mâine-i ziua. 
Al doilea soldat: 
Se va alege într-un fel; cu bine. 
N-ai auzit nimic ciudat pe străzi? 
Primul soldat: 
Nimic; ce este? 

Al doilea soldat: 
Pe semne-au fost doar zvonuri. Noapte bună. 
Primul soldat: 
De - noapte bună. 
(Întâlnesc alti soldati.) 
Al treilea soldat: 
Fiţi cu ochii-n patru. 
Primul soldat: 
Şi tu aşijderi - noapte bună. 
(Se postează în câte un colț al scenei.) 
Al doilea soldat: 
Să stăm aicea. Dacă marinarii 
Fac față mâine, cred că nici soldații 
N-au să se lase. 
Primul soldat: 
Nenfricată-i oastea. 

Şi hotărâtă. 
(Muzică de oboi dedesubtul scenei.) 
Al doilea soldat: 

Ce se-aude? 
Primul soldat: 

Ascultă! 
Al doilea soldat: 
Taci! 

Primul soldat: 

Muzică în aer. 
Al treilea soldat: 

Sub pământ. 
Al patrulea soldat: 

Semn bun, nu este-aşa? 
Al treilea soldat: 
Nu. 

Primul soldat: 

Taci, te rog. 
Cam ce să-nsemne? 
Al doilea soldat: 
E zeul Hercule, iubit de-Antoniu; 

ÎI lasă-acum. 

Primul soldat: 
Să-i întrebăm pe ceilalți 

Dacă-l aud. 
Al doilea soldat: 

Ce-i, fraților? 
(Vorbesc între ei.) 
Toti: 

Ce este? 
Ce este? Auziţi? 

Primul soldat: 

Nu e ciudat? 
Al treilea soldat: 

Ce ziceți? Auziţi, prieteni? 
Primul soldat: 
Să ascultăm mereu cât stăm în post 
Şi să vedem cât ţine. 

Toți: 

Da, ciudat. 
(les.) 


Scena 4 


Alexandria. O cameră în palat. 
Intră Antoniu şi Cleopatra, Charmian şi însoțitori. 


Antoniu: 
Armura, ad-o Eros. 
Cleopatra: 


~ 648 ~ 


William Shakespeare 
Dormi puţin. 
Antoniu: 
Nu, scumpo. Eros, ad-o-ncoace, Eros! 
(Intră Eros cu armura.) 
Acum îmbracă-mă cu ea. 
De nu-mi surâde soarta azi, înseamnă 


Că o sfidăm! 
Cleopatra: 
Să te ajut şi eu. 
De ce ţi-o pui? 
Antoniu: 


Ştiu eu? Aşa... Tu-mi eşti 
Armura inimii; ba nu; ea este. 
Cleopatra: 
Zău, să te-ajut. E bine. 
Antoniu: 
Foarte bine, 
O să ne meargă straşnic. Vezi, voinice? 
Pune-ţi si tu armura. 


Eros: 
'Ndată, doamne. 
Cleopatra: 
N-am prins-o strâns în copci? 
Antoniu: 


O, minunat. 
Cel ce-o desface cât încă n-am scos-o 
Ca să răsuflu, tunete-o s-audă. 
Cam bâjbâi, Eros, doamna se pricepe 
Mai mult ca tine. Pleacă. Draga mea, 
Dac-ai putea să vezi cum lupt şi-ai şti 
Ce-n seamnă-mpărătescul meşteşug, 
Mi-ai spune mare meşter. 
(Intră un soldat înarmat.) 

Bună dimineaţa, 
Îmi pari călit în lupte. Când ne place 
O meserie, ne sculăm în zori 
Şi ne-apucăm cu drag de treabă. 
Soldatul: 
Doamne, 
De pe acum o mie de ostaşi 
Te-aşteaptă înarmaţi în port. 
(Strigăte de război. Sunet de trompete. Intră 
căpitani şi soldați. ) 
Un căpitan: 
Zi bună se arată, să trăiţi. 
Toți: 
Trăiască generalul! 
Antoniu: 
Semn prielnic. 
Ca tinerii grăbiţi să se distingă, 
Devreme-ncepe dimineaţa-aceasta. 
Aşa, aşa; hai, dă-o-ncoace; gata. 
Oricum mi-o merge, eu te las cu bine. 
(O sărută.) 
O sărutare de ostaş; ar fi 
Ruşine să rostim cuvinte mari 
Şi de paradă; nu-s acum decât 
Un om de-oţel. Voi cei cari veţi lupta, 
Urmaţi-mă de-aproape. Bun rămas. 
(Antoniu, Eros, căpitanii şi soldații ies.) 
Charmian: 
Vroi să te-ntorci în dormitor? 
Cleopatra: 
Condu-mă. 
Păşeşte falnic - el şi Cezar, 
Luptând în doi, ar hotărî războiul! 

Atunci Antoniu...; dar aşa... hai, hai. 
(les.) 


Scena 5 


Alexandria. Tabăra lui Antoniu. Trâmbiţe. 
Intră Antoniu şi Eros; îi întâmpină un soldat. 


Soldatul: 
Ajute-l astăzi zeii pe Antoniu! 
Antoniu: 
De ce, cu-aceste răni, nu m-ai silit 
Să lupt pe țărm? 
Soldatul: 
Dacă făceai aşa, 
Şi regii răsculați şi-ostaşul care 
Te-a părăsit în zori, erau cu tine. 
Antoniu: 
Cine-a plecat în zori? 
Soldatul: 
Un om drag ţie - 
De-l chemi pe Enobarbus, n-o s-audă 
Sau va striga din tabăra lui Cezar: 
„Nu sunt de-al tău”. 


Antoniu: 

Nu-i cu putinţă. 
Soldatul: 

Doamne, 

E al lui Cezar. 

Eros: 
A lăsat aici 
Lăzi si scumpeturi. 

Antoniu: 

A plecat? 
Soldatul: 
S-a dus. 
Antoniu: 
Trimite-i, Eros, ce-are mai de preţ. 
Şi scrie-i ca din parte-mi că-i urez 
să fie fericit şi să nu afle 
Nicicând temei să schimbe un stăpân. 
Vai, soarta mea îi face trădători 
Chiar şi pe cei cinstiţi. - Mergi. - Enobarbus! 
(les.) 


Scena 6 


Alexandria. Tabăra lui Cezar. 
Intră Agrippa, Cezar, Enobarbus şi Dolabella. 


Cezar: 
Agrippa, du-te şi începe lupta. 
Pe-Antoniu vreau să-l prindeţi viu - aşa 
Să dai de ştire tuturor. 
Agrippa: 
Precum zici, Cezar. 
(lese.) 
Cezar: 
Universala pace e aproape: 
Prielnică ne fie-această zi 
Cu lumea împărţită-n trei să scoală 
În voie ramul de măslin. 
(Intră un sol.) 
Mesagerul: 
Antoniu 
A şi venit. 

Cezar: 
Du-i vorbă lui Agrippa 
S-aşeze-n faţă pe cei răzvrătiți 
Şi astfel se va crede că Antoniu 
Îşi varsă furia pe sine însuşi. 
(les toți în afară de Enobarbus.) 


Enobarbus: 
Alexas l-a trădat; când a purces 


Cu trebi de-a lui Antoniu la iudei, 
L-a hotărât pe marele Irod 
să-l părăsească şi să i se-nchine 
Lui Cezar, care, pentru osteneală 
L-a spânzurat. Canubius şi ceilalţi 
N-o duc prea rău, însă nu sunt crezuţi. 
Eu am greşit, şi-atât mă osândesc 
Că nu am pace. 


(Intră un soldat al lui Cezar.) 


Soldatul: 
Enobarbus, Marc Antoniu 
"ŢI, trimite averea ce-ai lăsat, şi daruri. 
Olacul a venit când stam de gardă 
Acum e lângă cortul tău şi-acolo 
Asinii îi descarcă. 


Enobarbus: 
la-le tu. 


Soldatul: 
Nu-ţi bate joc de mine, Enobarbus, 
Nu mint. Ai grijă de aducător; 
Îl apăram eu însumi, dar n-am timp - 
Mă-ntorc la post. Ţi-e împăratul încă 
Un lupiter. 


(lese.) 
Enobarbus: 
~ 653 — 


Opere Complete Volumul 7 
Sunt laşul laşilor şi ştiu că-s astfel, 
Simţind atât de-adânc ce simt. Antoniu, 
Izvor al dărniciei, când trădarea 
Cu aur mi-o-ncununi, cum mi-ai plăti 
Slujirea credincioasă? Dacă gândul 
Nu-mi frânge inima, îl va întrece 
Un mijloc şi mai grabnic, însă ştiu 
Că gândul îşi va face datoria, 
să lupt cu tine? Nu! Mai bine caut 
Un şanţ unde să mor; ce-i mai spurcat 
Se-ngână cu amurgul vieţii mele. 
(lese.) 


Scena 7 


Câmp de bătălie între cele două tabere. Strigăte 
de război. Tobe şi trâmbiţe. Intră Agrippa şi altii. 


Agrippa: 
Să ne retragem, prea ne-am avântat. 
Chiar Cezar luptă şi răzbim mai greu 
Decât ne aşteptam. 
(les. Strigăte de război. Intră Antoniu şi Scarus, 


rănit.) 
Scarus: 
Stăpâne brav, grozavă bătălie! 
Dacă porneam aşa, ar fi fugit 
Cu capetele sparte. 
Antoniu: 
Sângerezi. 
Scarus: 


Aici aveam o rană ca un T; 
Acum e ca un H. 

Antoniu: 
Dau îndărăt. 
Scarus: 
Să nu-i slăbim pân-ce-or cădea-n haznale, 
Mai am loc pentru şase crestături. 
(Intră Eros.) 


Eros: 
Îi batem şi ce-am câştigat vesteşte 
Izbândă mare. 
Scarus: 
Le crestăm spinarea 
Şi-i înşfăcăm din spute ca pe iepuri 
să prinzi fugarii e uşor. 
Antoniu: 
Te-oi răsplăti 
Odată pentru glumă şi-nzecit 
Pentru curaj. Hai. 
Scarus: 
Vin, şontăc, şontăc. 
(les.) 


Scena 8 


Sub zidurile Alexandriei. Strigăte de luptă. 
Intră din nou Antoniu, înaintând cu soldati în marş, 
Scarus şi alții. 


Antoniu: 
S-au tras în corturi; de-ale noastre fapte 
Să afle-ndată şi regina;-n zori 
Vor sângera şi cei ce ne-au scăpat. 
Vă mulţumesc, bravi Hectori“"*, luptători 


444 Aluzie la eroul troian Hector, comandantul şi eroul troienilor la 

Pentru un temei pe care-l socotiți 
Ca şi al vostru. Mergeţi în oraş, 
Vă-mbrăţişaţi soțiile şi fraţii 
Şi povestiţi-le ce-aţi săvârşit 
lar ei vor săruta rănile voastre 
Spălându-le cu lacrimi calde cheagul. 
(Către Scarus): 
Dă-mi mâna. Pentru faptele-ţi alese, 
(Intră Cleopatra.) 
Să-ţi mulţumească-această mare zână. - 
Ah, revărsat al zilei peste lume, 
Înlănţuieşte-mi gâtul ferecat, 
Pătrunde-mi până-n inimă prin zale 
Şi peste repezile ei bătăi 
Domneşte în triumf! 
Cleopatra: 
O, rege-al slavei, 
Te-ntorci voios că-n laţul mare-al lumii 
Nu ai fost prins? 
Antoniu: 
Privighetoarea mea, 
l-am fugărit spre vizuini. lubito, 
Cu toate că mi-e părul înspicat 
Mai am un creier ce-mi hrăneşte nervii 
Şi pot să mă întrec în orice clipă 
Cu tinerii. Întinde-ţi alba mână 
Spre buzele acestui om; voinice, 
Sărut-o. A luptat precum un zeu 


asediul Troiei de către greci. Era considerat printre cei mai mari 
eroi care au luat parte la acel război întrucât era un simplu 
muritor, pe câtă vreme, cei mai mulţi dintre ceilalţi eroi de frunte 
aveau printre ascendenţii lor şi zei. Astfel, învingătorul lui Hector, 
Ahile, era fiul nereidei Thetis, Ulise descindea din zeul Poseidon, 
Agamemnon din Zeus, troianul Enea era fiul zeiţei Venus etc. 

Vrăjmaş al omenirii. 
Cleopatra: 
O să-ţi dau 
O za de aur ce-a-mbrăcat un rege. 
Antoniu: 
O merită, de-ar fi numai rubine 
Cum e rădvanul Soarelui. Dă-mi mâna, 
Şi cu aceste scuturi zimţuite 
Să trecem prin oraş în pas de marş. 
De-ar încăpea-n palat oştirea noastră, 
Am ospăta-mpreună, închinând 
Pentru izbânda ce-o dorim şi mâine, 
Deşi nu e uşoară. Trâmbiţaşi, 
Cu tunete-asurziţi urechea urbei 
Şi le-nsoţiţi cu ropotele tobei 
Ca, bubuind deodat', pământ şi cer 
Sosirea noastră s-o vestească. 
(les.) 


Scena 9 


Tabăra lui Cezar. 
Intră o santinelă cu alți soldati, apoi Enobarbus. 


Santinela: 
De nu ne schimbă într-un ceas, plecăm 
La corpul gărzii; noaptea e senină 
Şi, după cum aud, re-ncepem lupta 
La două dimineaţa. 
Primul străjer: 
Azi ne-a mers 
Destul de prost. 
Enobarbus: 

Fii martora mea, noapte. 
Al doilea străjer: 
Cine să fie? 
Primul străjer: 
Nu vorbi - ascultă. 
Enobarbus: 
Când mă vor ponegri neştiutorii, 
Fii martoră, blagoslovită lună, 
Că bietul Enobarbus s-a căit în faţa ta. 
Santinela: 
Cum? Enobarbus? 
Al doilea străjer: 
Taci! 
Ascultă mai departe. 
Enobarbus: 
O, doamnă a melancoliei, stoarce-asupră-mi 
Otrăvitoarea umezeală-a nopţii, 
Ca viaţa, ce-i vrăjmaşa vrerii mele, 
să mă sloboadă. Inima-mi zdrobeşte 
De steiul vinii şi, cum e uscată 
De-atâta chin, ea se va spulbera 
Şi va ciuma orice gând rău. Antoniu, 
Mai nobil decât mi-este grea trădarea, 
Tu să mă ierţi, dar lumea să mă treacă 
În catastiful ei, laş şi fugar. 
Antoniu! O, Antoniu! 
Primul străjer: 
Să-i vorbim. 
Santinela: 
să-l ascultăm ce spune. Cezar, poate, 
Ar vrea să ştie. 
Al doilea străjer: 
Sigur - însă, doarme. 

Santinela: 
A leşinat, cred - pentru somn a fost 

Urâtă rugăciunea. 

Primul străjer: 
Hai la el. 
Al doilea străjer: 
Hei, scoală-te! Vorbeşte! 
Primul străjer: 
Ne auzi? 

Santinela: 

E-n gheara morţii. 
(Se aud tobe în depărtare.) 

Tobele,-ascultaţi, 

Trezesc încet pe cei ce dorm. Să-l ducem 
În corpul gărzii; e un om de seamă. 
Am stat prea mult în post. 
Al doilea străjer: 
Să mergem, poate-şi vine-n fire. 

(les, ducând cadavrul.) 


Scena 10 


Între cele două tabere. 
Intră Antoniu şi Scarus, cu trupe. 


Antoniu: 
Se pregătesc pe mare azi, pe țărm 
Nu le suntem pe plac. 
Scarus: 
Niciunde, doamne. 
Antoniu: 
Chiar de-ar lupta-n văzduh sau foc, eu încă 
l-aş înfrunta. Însă pedeştrii 

Ce-s resfiraţi lângă oraş, pe dealuri, 
Să stea cu noi şi cum am poruncit 
Ca toţi ceilalţi să plece-n larg, 
De-aici o să putem vedea uşor 
Cum se descurcă şi ce gânduri au. 
(les. Intră Cezar cu armata lui.) 
Cezar: 
Afară dacă ne atacă ei, 
Stăm muţi şi nemişcaţi pe țărm. 
Cei mai viteji ai lui sunt pe galere. 
Spre văi, acolo suntem câştigaţi. 
(les. Trompete în depărtare, ca la o bătălie navală. 
Intră Antoniu şi Scarus.) 
Antoniu: 
N-au început; dar ca să văd mai bine 
Mă duc la bradul de colea şi-apoi 
Iti spun cum e. 
Scarus: 
În pânzele reginei 
S-au cuibărit lăstuni. Ursuzi, augurii 
Spun că nu văd nimic sau, dacă văd, 
Se tem să spună. - Antoniu este dârz 
Dar abătut; sorți schimbători îi dau 
Nădejdi sau temeri pentru ce mai are 
Sau nu mai are. 
(Intră Antoniu.) 
Antoniu: 
Totul e pierdut. 
Scârboasa egipteancă m-a trădat. 
Flotila a trecut de partea lor, 
Beretele-s zvârlite-n sus şi toţi, 
Ca vechi prieteni ce s-au regăsit, 
Petrec de zor. Tu, târfă întreită, 

M-ai dat pe mâna-acestui tinerel 
Şi inima cu tine doar mai luptă. 
Poruncă dă-le tuturor să fugă; 
Când mă răzbun pe vrăjitoarea mea, 
Închei şi eu. Să plece! 
(Scarus iese.) 
Soare sfânt, 
Ivirea ta pe cer n-am s-o mai văd, 
Antoniu şi norocul se despart aici. 
Aici ne strângem mâna. S-au dus toţi? 
Căţeii ce se gudurau pe lângă mine, 
Cărora orice păs le-am împlinit, 
Îl ling pe-nfloritorul Cezar; bradul 
Ce-i întrecea pe toţi e descojit. 
Am fost trădat. Strâmb suflet egiptean! 
Temută farmazoană-ai cărei ochi 
Mi-au poruncit să port război departe 
Apoi aici, al cărei piept mi-a fost 
Tel şi cunună; neaoşă ţigancă, 
Care-a trişat când am mizat mai mult 
Şi am pierdut tot. Eros! 
(Intră Cleopatra.) 
Piei, deochi! 
Cleopatra: 
Cu ce te-am supărat, stăpâne-al meu? 
Antoniu: 
Piei, piei, îţi dau ce meriţi şi lui Cezar 
Îi stric triumful. Să te ia cu el, 
să te arate urlătoarei plebe 
Şi carul lui să te târască-n urma-i, 
Ocară pentru neamul femeiesc! 
Piperniciţii şi neajutoraţii 
să vadă-un monstru rar şi-Octavia, 

Cu unghii ce-au răbdat atât, obrazul 
să ţi-l scobească. 
(Cleopatra iese.) 
Bine faci că pleci, 
De-i bine să trăieşti. Mai bine, însă, 
Cădeai sub braţu-mi furios; o moarte 
Te-ar fi scutit de multe morţi. Ah, Eros! 
Simt mantia lui Nessus, tu, Alcide“”, 
Străbunul meu, mă-nvaţă-a ta mânie! 
Pe Lichas"" să-l azvârl pe cornul lunii 
Şi-a firii mele lamură s-o rup 
Cu-aceste mâini ce-a smuls copaci. Să moară 
Fermecătoarea care m-a vândut 
Băiatului roman şi sunt acum 
Ca într-o mreajă. Moarte ei! Ah, Eros! 
(lese.) 


Scena 11 


Alexandria. Palatul Cleopatrei. 
Intră Cleopatra, Charmian, Iras, Mardian. 


Cleopatra: 
Fetelor, ajutor! E mai nebun 
Ca Telamon““ cu scutul lui şi-a fost mai blând 


445 Hercule, ca nepot al poetului Alceu, era numit şi Alcide. Marc 
Antoniu se considera descendent al lui Hereule, (v. nota 17). 

446 In mânia sa, socotindu-se trădat, Hercule l-a zvârlit pe Lichas - 
deşi acesta era nevinovat în înaltul cerului, de unde a căzut în 
mare transformându-se în bolovani de piatră. 

447 Rege al insulei Salamis situată în dreptul Atticei, unde se află 
oraşul Atena. Fiul său Aiax era considerat în tabăra grecească al 
doilea în vitejie, după Ahile. Scutul său era deosebit de rezistent la 
lovituri, având şapte piei de bou suprapuse sub învelişul de alamă, 
ceea ce îl făcuse să nu poată fi străpuns de sulița lui Hector, după 

Mistreţul““* din Tesalia. 
Charmian 
În criptă! 
Închide-te acolo, iar Antoniu 
Să afle c-ai murit. E mai uşor 
Să se despartă sufletul de trup 
Decât noi de mărire. 
Cleopatra: 
Da, în criptă! 
Tu, Mardian, să-i spui că mi-am luat viaţa 
Şi vorba mea din urmă-a fost „Antoniu”; 
Dar, ştii, cu grijă. Vezi anume cum 
Primeşte vestea morţii mele-n criptă. 


(les.) 
Scena 12 
O altă încăpere în palat. 
Intră Antoniu şi Eros. 

Antoniu: 

Mai sunt acelaşi, Eros? 
Eros: 

Da, stăpâne. 

Antoniu: 


Privim un nor şi el ne pare când balaur, 
Când abur, urs sau leu, cetate, turn, 


cum relatează //iada. A înnebunit de durere când grecii i-au atribuit 
armele râmase de la Ahile, după moartea acestuia, lui Ulise. Apoi, 
revenindu-şi după criza de nebunie, s-a sinucis. 

448 Cunoscut şi sub numele de mistrețul din Calydon (în Aetolia, 
regiune în Grecia apuseană), o fiară crudă şi uriaşă, la vânarea 
căreia au participat numeroşi vânători vestiți, printre care a făcut 
mai multe victime înainte de a fi răpus. 

Pripor, munte furcat sau istm albastru 
Cu pomi ce se înclină-n faţa lumii 
Şi cu văzduh privirea ne-amăgesc. 
Cunoşti aceste semne, feerii 
Ale-nserării? 
Eros: 
Cum să nu, mărite. 
Antoniu: 
Acum e-un cal dar este şters degrabă 
De-un nor scămos şi nu se mai distinge, 
Precum e apa-n apă. 
Eros: 
Da, aşa e. 
Antoniu: 
Bunul meu Eros, astăzi ca un nor 
Ţi-e căpitanul; sunt încă Antoniu, 
Dar chipul mi se schimbă; am luptat 
Pentru împărăteasa egipteană 
Inima cărei o credeam a mea, 
Fiindcă-a mea era a ei, - de-aceea 
l-am dat un milion de alte inimi 
Pierdute azi; schimbând cu Cezar cartea, 
l-am dat atu-ul şi-âstfel slava mea 
De mâini vrăjmaşe-a fost răpită. 
Nu plânge, că mai sunt şi eu, eu însumi, 
Ca să sfârşesc cu mine. 
(Intră Mardian.) 
Spada mi-a furat-o 
Nevrednica-ţi stăpână! 
Mardian: 
Nu, Antoniu. 
Ea te-a iubit şi soarta şi-a legat-o 
Deplin de-a ta. 

Antoniu: 
Eunuc obraznic, taci! 
M-a înşelat şi trebuie să moară. 
Mardian: 
Cu moartea nu plătim decât o dată 
Şi dânsa a plătit, îndeplinind 
Ce-ai vrut să faci tu. Ultimele-i vorbe 
Au fost „Antoniu! Nobile Antoniu!” 
Pe urmă, între inimă şi buze, 
Un geamăt jalnic numele ţi-a frânt 
Şi-n clipa când s-a stins ea l-a îngropat 


În trupul ei. 
Antoniu: 

Zici, a murit? 
Mardian: 

Da, doamne. 
Antoniu: 


A luat sfârşit corvoada lungii zile. 
Merg să mă culc. Scoate-mi armura, Eros. 
(Către Mardian): 
Pleci teafăr? Te-am plătit regeşte. Fugi. 
(Mardian iese.) 
Nici scutul lui Aiax cu şapte piei 
Nu m-ar feri de volbura din piept. 
Coaste, plesniţi! Fii, inimă, mai tare 
Ca învelişul tău şi-ţi sparge casa! 
Hai, Eros! Nu mai sunt soldat. Adio, 
Cinstite arme, m-aţi slujit cu cinste 
Te rog, mă las-o clipă. 
(Eros iese.) 
Cleopatra, 
Am să te-ajung din urmă şi-am să plâng 
Ca să mă ierţi. Zăbava cea mai mică 

E-un chin; devreme ce s-a stins făclia, 
De ce să mă mai zbucium? Orice caznă 
Destramă ce-a făcut; puterea însăşi 
Se macină pe sine; deci, parafa. 
Sosesc, regină. Eres! Doar o clipă! 
Acolo unde suflete-odihnesc 
Pe-al florilor răzor, noi, mână-n mână, 
Ne vom juca, uimind lumea de duhuri. 
Vor fi uitaţi Didona si Enea” 
Şi toţi ne vor urma. Hei, Eros! Eros! 
(Eros revine.) 
Eros: 
Ce-i. Doamne? 
Antoniu: 
După moartea ei, 
Trăiesc o viaţă-atât de ticăloasă 
Încât li-e scârbă zeilor din cer. 
Eu care-am împărţit întreaga lume 
Cu paloşul şi-am ridicat din nave 
Oraşe pe grumazul lui Neptun, 
Mai slab sunt ca femeile, mai laş 
Decât acea care, murind, îi spune 
Lui Cezar: „M-am învins pe mine însămi.” 
Jurat-ai, Eros, că la ceasul greu - 


449 După căderea Troiei, Enea împreună cu troienii care se 
salvaseră din cetate, îndreptându-se spre o ţară nouă, s-a oprit la 
Cartagina, a cărei regină, Didona - întemeietoarea cetăţii -, s-a 
îndrăgostit de eroul troian. Indrăgostindu-se, la rândul său, de 
regină, Enea amâna mereu continuarea călătoriei spre Italia. 
Primind însă poruncă din partea zeilor să-şi continue drumul spre 
locurile pe care i le hărăzise destinul, Enea a părăsit Cartagina. 
Dido s-a sinucis atunci, de durere. Legenda dragostei lui Didona şi 
Enea este redată în Eneida lui Vergiliu. Din punct de vedere istoric 
însă, între căderea Troiei (1184 i.e.n.) şi întemeierea Cartaginei 
(853 î.e.n.) sunt mai bine de trei sute de ani. 

A şi venit -, când voi vedea că sunt 
De-ocară urmărit fără scăpare, 
Mă vei ucide dacă-ţi cer. E timpul. 
Nu mă loveşti pe mine, ci pe Cezar. 


Nu-ngălbeni! 
Eros: 
Usuce-mi zeii mâna! 
să fac ce n-au putut să facă parții 
Cu toate arcurile lor? 
Antoniu: 


Vrei, Eros, 
La Roma, de la geam, să-ţi vezi stăpânul 
Cu braţele pe piept, gâtul supus, 
Şi chipul stors, când înaintea-i, Cezar, 
Triumfător în carul său, l-arată 
Ca pe-un nemernic? 


Eros: 
N-aş vrea să văd asta. 
Antoniu: 
Atunci, hai, vindecă-mă cu o rană. 
Din teacă scoate spada ce-ai purtat-o 
Cu cinste pentru ţară. 
Eros: 
Nu pot, iartă. 
Antoniu: 
Când ţi-am dat libertatea, n-ai jurat 
să mă răpui de-ţi cer? Ori mă asculţi 
Ori vei numi-ntâmplări tot ce-ai făcut 
De dragul meu vreodată. Scoate spada. 
Eros: 


Atunci întoarce-ţi de la mine faţa 
_ Căreia i se-nchină lumea-ntreagă. 
(Işi întoarce faţa.) 

Antoniu: 
Poftim. 

Eros: 

Spada e scoasă. 
Antoniu: 

Las-o, dar să facă 

Ce are de făcut. 
Eros: 


Stăpâne drag, 
Drag căpitan şi împărat, să-ţi spun 
Adio înainte de-a lovi. 


Antoniu: 
Adio. 
Eros: 
Cu bine. Să lovesc acum? 
Antoniu: 
Da, Eros. 
Eros: 


Aşa! Durerea morţii lui Antoniu 
N-am s-o mai simt. 
(Se omoară.) 
Antoniu: 
Viteaz şi nobil Eros, 
Mă-nveţi ce trebuia să fac, iar tu 
N-ai fost în stare; doamna mea şi Eros 
Mi-au dat o lecţie de vitejie 
Ce nu va fi uitată. Însă eu 
Sunt mire-al morţii şi-am s-alerg spre ea 
Precum spre patul nunţii. Gata, Eros, 
Stăpânul ţi-e acum discipol - astfel“* 
(Se aruncă în vârful spadei.) 


450 Scena încercării de sinucidere a lui Antoniu este preluată 
îndeaproape din Plutarh. 

M-ai învăţat. Cum, n-am murit? Hei, paznici! 


Ucideţi-mă! 
(Intră paznici; Decretas, după ei.) 
Primul paznic: 

Ce s-a auzit? 
Antoniu: 


Prost am lucrat, prieteni - isprăviţi 
Ce-am început eu. 
Al doilea paznic: 
Steaua a căzut. 


Primul paznic: 
Şi timpul s-a oprit în loc. 
Toți: 
Vai! Vai! 
Antoniu: 


Lovească-acei ce mă iubesc. 
Primul paznic: 
Eu, nu. 
Al doilea paznic: 
Nici eu. 
Al treilea paznic: 
Nici nimeni altul. 
(Paznicii ies.) 
Decretas: 
Ai tăi s-ar risipi dacă mori tu. 
Destul s-arăt lui Cezar spada-aceasta 
Ca să mă umple de onoruri. 
(Intră Diomede.) 


Diomede: 

Unde-i Antoniu? 
Decretas: 

Uite-l, Diomed. 
Diomede: 

Trăieşte? Nu vrei să răspunzi? 
(Decretas iese.) 
Antoniu: 
Aici eşti, Diomed? Străpunge-mă cu spada 

Şi viaţa-mi curmă. 
Diomede: 

Doamne, Cleopatra, 

Stăpână mea, la tine m-a trimis. 
Antoniu: 
Anume când? 


Diomede: 
Acum. 
Antoniu: 
Şi unde este? 
Diomede: 


S-a-nchis în cripta ei, înspăimântată 
De presimţiri. Văzând că, pe nedrept, 
O bănuieşti de învoieli cu Cezar, 
Şi că nu-ţi poate domoli mânia, 
Ea ţi-a trimis cuvânt că a murit; 
Cum însă i-a fost frică de urmări, 
Mi-a poruncit să-ţi spun tot adevărul - 
Mă tem că-i prea târziu. 
Antoniu: 
Da, Diomed; fii bun şi cheamă garda. 
Diomede: 
Hei, garda împăratului! Veniţi, 
Vă cheamă comandantul. 
(Intră patru-cinci ostaşi din garda lui Antoniu.) 
Antoniu: 
Mă duceţi, dragii mei, la Cleopatra, 
Nu vă mai cer nimic de-acum încolo. 
Primul paznic: 

Vai nouă, credincioşii tăi soldaţi, 
Că pleci-naintea noastră! 
Toți: 
Neagră zi! 
Antoniu: 
Nu-mpodobiţi o soartă, grea cu lacrimi; 
Primiţi-o vesel când ne pedepseşte, 
O pedepsim părând că nu ne pasă. 
Duceţi-mă pe braţe, buni prieteni; 
Şi eu v-am dus, ades, în luptă. 
Vă mulţumesc mult pentru toate. 
(les, purtându-l pe Antoniu.) 


Scena 13 


Cripta. În balconul din spatele scenei 
intră Cleopatra şi doamnele ei, cu Charmian şi 
Iras. 


Cleopatra: 
Ah, Charmian, văd, nu mai ies de-aici. 
Charmian: 
Zău, prea te zbuciumi. 
Cleopatra: 
Nu. Primesc senină 
Tot felul de urgii, dar mângâierea 
Nu pot s-o sufăr; chinul se cuvine 
Să fie mare cum a fost temeiul 
Din care a purces. 
(Dedesubt, intră Diomede.) 
Spune, e mort? 
Diomede: 
Nu, nu e mort, dar moartea îl pândeşte. 

Te uită-n partea astălaltă-a criptei - 
E-adus aici de garda lui. 
(Dedesubt, intră Antoniu, purtat de gardă.) 
Cleopatra: 
O, soare, 
Aprinde-ţi sfera! Noapte, rămâi pururi 
Pe schimbătorul țărm al lumii. O, Antoniu! 
Antoniu! Ajutor, vai, Charmian, Iras, ajutor, 
Şi voi, prieteni buni, ne ajutaţi 
Să-l ducem sus. 
Antoniu: 
Tăceţi! Nu vitejia 
Lui Cezar pe Antoniu l-a învins, 
Ci-a lui Antoniu, triumfând asupră-şi. 
Cleopatra: 
Aşa e drept, Antoniu doar să-nvingă 
Pe-Antoniu; dar vai mie că-i aşa! 
Antoniu: 
Regină a Egiptului, eu mor. 
Rog, însă, moartea să m-aştepte-o clipă, 
Ca după mii de sărutări să-ţi dau 
Pe cea din urmă. 
Cleopatra: 
Să cobor mi-e frică, 
Mă iartă, dragul meu - mă pot răpi 
Şi n-am de gând să-mpodobesc triumful 
Lui Cezar, norocosul, câtă vreme 
Cuţitul taie, şarpele înţeapă 
Şi-otrava curmă. Sunt ferită-aici. 
Octavia visează în zadar 
Mai mult respect, de m-ar privi cu ochii-i 
Sfioşi, sfredelitori şi caşti. Dar, hai, Antoniu - 
Daţi ajutor, femei, să-l tragem sus, 

Prieteni, hai. 
Antoniu: 
Mai iute, mă sfârşesc. 
Cleopatra: 
Greu e iubitul meu şi rea e gluma, 
Ca greul meu din suflet m-a sleit. 
De-aş fi puternică precum lunona, 
Mercur înaripatul te-ar sălta 
Şi lângă lupiter te-ar pune. Hai, 
să nu visăm ca proştii. Hai, hai, hai. 
(Antoniu e ridicat până la Cleopatra.) 
Bine-ai venit! Pân-a muri, te-nvie 
Aceste buze; de-ar putea s-o facă, 
Mi le-aş toci cu sărutări. 
Toți: 
O, zei! 
Antoniu: 
Eu mor, regină, mor. Un strop de vin 
Mi-ar da putere să vorbesc câtva. 
Cleopatra: 
Eu să vorbesc, nu tu - şi să înjur 
Atât de crâncen meretricea Soartă 
Încât de furie să-şi rupă roata. 
Antoniu: 
O vorbă, scumpa mea - la Cezar 
Cată-ţi cinstirea şi-adăpostul! Ah... 
Cleopatra: 
Cum să le-mpac? 
Antoniu: 
Dintr-ai lui Cezar, scumpo, 
Numai în Proculeius să te-ncrezi. 
Cleopatra: 
Mă-ncred numai în hotărârea mea 


~ 673 — 


Opere Complete Volumul 7 
Şi-n mâinile acestea. 
Antoniu: 
Nu mă plânge. 
Când vezi cât de sluţit arăt murind, 
Mai bine veseleşte-te la gândul 
Că eu am fost odată cel mai mare 
Şi nobil prinţ al lumii şi că astăzi 
Nu mor un laş şi coiful meu îl las 
Unui compatriot; un brav roman 
De-un brav roman învins". 
Mă părăseşte duhul. Nu mai pot. 
Cleopatra: 
Ales între aleşi, vrei tu să mori? 
De mine ai uitat? Cum să trăiesc 
În lumea asta slută, ce-i un grajd 
Când nu eşti tu? Ah, doamnelor, priviţi! 
(Antoniu moare.) 
Coroana lumii s-a topit. Stăpâne! 
S-a ofilit a luptelor cunună, 
Stindardul ostăşesc e la pământ; 
Fetite, băieţaşi şi oameni mari 
Sunt otova; s-a şters deosebirea 
Şi n-a rămas nimic de preţ sub raza 
Iscoditoarei luni. 


(Leşină.) 
Charmian: 
Ah, ţine-ţi firea, doamnă! 
Iras: 
E moartă şi regina... 
Charmian: 


451 Scena de față, precum şi cele următoare, urmează 
îndeaproape desfăşurarea evenimentelor aşa cum sunt descrise 
de Plutarh. 

Doamnă! 
Iras: 
Doamnă! 
Charmian: 
O, doamnă, doamnă, doamnă, vai... 
Iras: 
Crăiasă... 
Împărătiţă! 
Charmian: 
Taci, taci, lras! 
Cleopatra: 


Nu sunt decât femeie-acum, supusă 
Durerii ticăloase, precum fata 
Ce mulge-n grajd şi mătură prin curte. 
Atât mi-a mai rămas: să zvârl cu sceptrul 
În zeii fără suflet şi să strig 
Că pân-a ne fura ei giuvaerul, 
Această lume ca a lor a fost. 
Dar totul e nimic. Răbdarea-i tâmpă 
Şi zbuciumul e pentru câini turbaţi. 
E un păcat, atunci, să ne-aruncăm 
În hruba morţii, cât n-a îndrăznit 
să vină ea la noi? Femei, ce faceţi? 
Ei, ce-i? Curaj! Ce este, Charmian!? 
Dragele mele dragi! Lumina noastră, 
Priviţi! S-a săvârşit, s-a stins. 
să-l îngropăm; pe urmă, nobil, brav, 
Urnim cel mai ales tipic roman, 

Să ne luăm viaţa spre mândria morţii. 
Să mergem. S-a răcit acum sălaşul 
Ce-a găzduit un spirit fără seamăn. 

Urmaţi-mă, domniţelor, veniţi, 
Veniţi, prieteni, ne rămâne doar 

Dârzenia şi-un cât mai scurt sfârşit. 
(les; cei de sus scot afară trupul lui Antoniu.) 


Actul V 
Scena 1 


Alexandria. Tabăra lai Cezar. 
Intră Cezar, Agrippa, Dolabella, Mecena, 
Gallus, Proculeius şi alții, cei din sfatul de război. 


Cezar: 
Deci, Dolabella, mergi la el şi cere-i 
Să se predea - tertipul şi zăbava 
Nu-i sunt de vreun folos. 
Dolabella: 
Prea bine, Cezar. 
(lese. Intră Decretas, cu sabia lui Antoniu.) 
Cezar: 
Ce-i? Cine eşti de-ai îndrăznit să vii 
Astfel în faţa noastră? 
Decretas: 
Sunt Decretas, 
În slujba lui Antoniu, cel prea vrednic 
De-a fi slujit fără cusur. Cât dânsul 
Putea sta în picioare şi vorbi 
Mi-a fost stăpân, iar eu o viaţă-ntreagă 
De neprieteni l-am păzit. De vrei, 
Mă ia la tine şi-am să-ţi fiu 
Cum i-am fost lui; altminteri viaţa mea 
Ţi-o-ncredinţez, slăvite. 
Cezar: 
Ce tot spui? 

Decretas: 
Spun, Cezar, că Antoniu a murit. 
Cezar: 
Nu este cu putinţă! Prăbuşirea 
Astui colos ar asurzi chiar bolta 
Şi-ar zgudui rotundul glob că leii 
Ar năvăli pe străzi şi cetăţenii 
S-ar aciua în peşteri. Moartea lui 
Nu este doar destinul unui om; 
O jumătate-a lumii e cuprinsă 
În numele său falnic. 
Decretas: 
N-a fost ucis 
Printr-o poruncă judecătorească, 
Nici de-un cuţit năimit: chiar mâna care 
Îşi încrusta onoarea-n orice faptă, 
Străpuns-a inima ce-i da curaj. 
Aceasta-i spada; i-am răpit-o rănii. 
Priveşte-o, Cezar, sângele său nobil 
O mai pătează. 


Cezar: 
Sunteţi trişti, prieteni? 
Pe lupiter, o veste ca aceasta, 
Pe regi îi scaldă-n lacrimi. 
Agrippa: 


E ciudat 

Că Firea ne sileşte să deplângem 

Ce-am săvârşit cu-atâta stăruinţă. 
Mecena: 

Scăderile şi meritele lui 
Au cântărit la fel. 
Agrippa: 
Om mai ales 

N-a cârmuit nicicând; dar zeii ne dau lipsuri 
Ca să fim oameni. Cezar e mişcat. 
Mecena: 
Oglinda e atât de mare-ncât 
Se vede-n ea şi dânsul. 
Cezar: 
O, Antoniu, 
Eu te-am adus aici; dar plodul morţii 
E-n noi; şi scris mi-a fost să-ţi văd căderea 
Sau, dacă nu, să ţi-o arăt pe-a mea. 
Pentru noi doi prea mică a fost lumea. 
Dar plâng cu lacrimi ce-s întremătoare 
Ca sângele din inimă că tu, 
Rival şi frate-al meu în țeluri mari, 
Părtaş la tron, prieten în război, 
Al trupului meu braţ şi inima 
Din care-a mea-şi împrumuta văpaia, - 
Că stelele vrăjmaşe nouă astăzi 
Ne curmă-ngemănarea. Dragi prieteni - 
Dar nu, voi spune altădată. Omul 
Aduce veşti, citesc pe faţa lui, 
Să-l ascultăm. 
(Intră un egiptean.) 
De unde vii? 
Egipteanul: 
Din ce-i mai spun Egipt. Stăpâna mea, 
Regina,-nchisă-n ce mai are, cripta, 
Ar vrea să ştie ce gând ai cu dânsa 
Ca să se pregătească pentru viaţa 
La care-o vei sili. 
Cezar: 
să n-aibă grijă, 
Printr-un roman ea va afla curând 

Cu câtă cinste şi bunăvoință 
O vom întâmpina. Cezar nu poate 


Să fie crud. 
Egipteanul: 
Te ocrotească zeii! 
(lese.) 
Cezar: 


Ascultă, Proculeius. Mergi şi spune-i 
Că n-o vom înjosi; s-o mângâi astfel 
Cum cere starea ei, ca nu cumva, 
Mândră cum este, să se umilească 
Făcându-şi seama. Viaţa ei la Roma 
Va fi mereu triumful nostru; du-te 
Şi întoarce-te îndată ca să ştim 
Ce-a spus şi cum îţi pare. 
Proculeius: 
Da, stăpâne. 
(lese.) 
Cezar: 
Poţi să pleci, Gallus. 
(Gallus iese.) 
__ Unde-i Dolabella? 
II va-nsoţi pe Proculeius. 
Toți: 
Dolabella! 
Cezar: 
Lăsaţi - mi-am amintit ce treburi are. 
Nu-i iau mult timp. Poftiţi în cortul meu 
Ca să vedeţi din valul de scrisori 
Pe care le-am scris tihnit, cu gând blajin, 
Ce greu mi-a fost să intru în război. 
Veniţi să vi le-arăt. 
(les.) 

Scena 2 


Alexandria. O cameră în criptă. 
Intră Cleopatra, Charmian şi Iras. 


Cleopatra: 
Durerea mea începe să dea vieții 
Un tâlc mai bun: nedemn e să fii Cezar, 
Nu Soarta, ci slugoiul Soartei, sculă 
A vrerii ei; măreț, să faci ceva 
Ce curmă toate celelalte fapte, 
Înlănţuie-ntâmplările, schimbării 
Zăbală-i pune, doarme, şi nicicând 
Nu mai mănâncă scârna ce-l hrăneşte 
Pe un milog sau pe un Cezar. 
(Intră Proculeius. ) 
Proculeius: 
Regină a Egiptului, Cezarul 
Prin mine te salută şi doreşte 
Să-i spui care ţi-e voia. 
Cleopatra: 
Cum te cheamă? 
Proculeius: 
Sunt Proculeius. 
Cleopatra: 
Da, Antoniu 
Zicea să am încredere în tine; 
Dar cum de-ncredere nu am nevoie, 
Poţi să mă-nşeli. Dacă stăpânul tău 
Doreşte să-i cerşească o regină 
Să-i spui că, potrivit cu rangul ei, 
Îi cere un regat; fiului meu 

Să-i dea Egiptul cucerit; destul 
Din cât îmi aparţine ca să-i mulţumesc 
Lui Cezar în genunchi. 
Proculeius: 
Nu, fii pe pace, 
Te afli-n mâini regeşti, descarcă-ţi păsul 
Măriei-sale; toţi cei oropsiţi 
Găsesc la dânsul milă. li voi spune 
Că, gingaşă, te laşi în seama lui, 
Şi vei vedea cum un cuceritor 
Se vrea ajutorat în dărnicie 
Când i se cere în genunchi. 
Cleopatra: 
să afle 
Că sunt supusă-a soartei lui şi slava 
l-o recunosc. Ceas după ceas învăţ 
Tipicul ascultării şi-aş dori 
In faţă să-l privesc. 
Proculeius: 
Aşa-i spun, doamnă. 
Te linişteşte; soarta ţi-o deplânge 
Acel ce-a hotărât-o. 
(Intră Gallus, urmat de soldati.) 
Gallus: 
Acum vedeţi cât de uşor am prins-o. 
(Către Proculeius şi gardă): 
Păziţi-o până când soseşte Cezar. 
(lese.) 
Iras: 
Împărăteasă! 
Charmian: 
Te-au prins, vai, Cleopatra! 
Cleopatra: 

Hai, mâini, hai, iute! 
Proculeius: 
Stai, regină, stai! 
(O apucă şi o dezarmează.) 
Nu te da morţii, căci nu eşti trădată, 


Ci izbăvită! 
Cleopatra: 
Chiar de moartea care 
Pe câini îi scapă de sfârşeală? 
Proculeius: 


Cleopatra, 

Nu pune la-ncercare bunătatea 
Lui Cezar prin omor: lumea s-o vadă 
jucată bine, altfel, tu murind 
Nu-i pusă în lumină. 


Cleopatra: 
Vino, moarte, 
Răpeşte o regină care face 
Cât mulţi prunci şi calici. 
Proculeius: 
Măsura, doamnă! 
Cleopatra: 


Să ştii că n-am să mai mănânc, să beau 
Să dorm - nu-s vorbe-n vânt; şi-am să dărâm 
Această casă-a morţii, orice-ar face Cezar, 
In ţarcul Curţii sale n-am să stau, 

Nici am să fiu privită cu ochi reci 
De veşteda Octavia. Vor ei 
Să mă arate gloatei urlătoare 
Din nendurata Romă? Mai degrabă 
Zac goală, într-o groapă din Egipt, 
Mâncată-n mâlul Nil-ului de muşte, 
Sau spânzurată şi legată-n lanţuri 

Pe-o piramidă, sus. 
Proculeius: 
Nicicând lui Cezar 
Asemeni gânduri înfricoşătoare 
Nu i-au trecut prin minte. 
(Intră Dolabella.) 
Dolabella: 
Proculeius, 
Măritul Cezar ştie ce-ai făcut, 
Şi acum te cheamă; cât despre regină, 
ÎN paza mea o lasă. 
Proculeius: 
Dolabella, 
E foarte bine-aşa; fii bun cu dânsa, 
(Către Cleopatra): 
Cu voia ta, o să-i repet lui Cezar 
Ce-ai zis, întocmai. 
Cleopatra: 
Spune-i că-am să mor. 
(Proculeius iese.) 
Dolabella: 
De mine-ai auzit, slăvită doamnă? 
Cleopatra: 
Nu pot să spun. 
Cleopatra: 
Mă ştii, fără-ndoială. 
Cleopatra: 
Ce-am auzit sau ştiu nu are-a face. 
Râzi, nu-i aşa, când un copil sau o femeie 
Îşi povesteşte visul? 
Dolabella: 
Nu-nţeleg... 
Cleopatra: 

În visul mea a fost un împărat 
Pe nume-Antoniu; ah, de-aş mai dormi 
Cum am dormit, ca să mai văd un om 
La fel cu dânsul! 
Dolabella: 
Doamnă... 
Cleopatra: 
Faţa lui, 
Un cer senin, eu soarele şi luna 
Care-şi vedeau de drum şi luminau 
Măruntul „O”, pământul. 
Dolabella: 
Maiestate... 
Cleopatra: 
Picioarele lui călăreau oceanul. 
Şi brațu-i se-nălța pe coiful lumii; 
Pentru prieteni glasul lui era 
O muzică a sferelor cereşti; 
Dar când voia să zguduie pământul, 
Jurai că-i tunet. Dărnicia lui 
lerni nu ştia; era asemeni toamnei 
Ce dă rod mai bogat după cules. 
Din marea poftelor, noblețea lui 
Răzbea ca o spinare de delfin; 
Purta coroane şi cununi sub togă; 
Ca banii, îi cădeau din buzunar 
Ţări şi ostroave. 
Dolabella: 
Cleopatra! 
Cleopatra: 
Crezi că a fost sau poate fi un om 
Ca-acel pe care l-am visat? 
Dolabella: 

Nu, doamnă. 
Cleopatra: 
Minţi de te-aud si zeii! Dar de-ar fi 
Sau de-ar fi fost un om ca el, chiar visul 
Rămâne-n urmă; firea se întrece 
Cu fantezia, croind chipuri rare; 
Antoniu a fost opera naturii, 

Nu umbră-nchipuită. 
Dolabella: 

- Ascultă, doamnă: 

Ţi-e mare pierderea, cum eşti tu însăţi, 
Şi-o-nduri cu greu; să nu-mi închei menirea 
Dacă nu simt şi eu o apăsare 

Ce-mi frânge inima. 

Cleopatra: N 
Iti mulţumesc. 
Ştii cam ce gând are cu mine Cezar? 
Dolabella: 
Mai bine-ai fi ştiut, să nu-ți spun eu. 
Cleopatra: 
Te rog, te rog... 


Dolabella: 

Deşi e-un om cinstit... 
Cleopatra: 

O să mă care în triumf. 
Dolabella: 


Aşa e, doamnă, ştiu. 

(Trompete şi strigăte în spatele scenei: „Faceţi 
loc, Cezar!” /ntră Proculeius, Cezar, Mecena şi alţii 
din suita lui.) 

Cezar: 

Care-i regina?" 


452 Întâlnirea dintre Octavian Cezar şi Cleopatra e inspirată tot din 

Dolabella: 
E Împăratul, doamnă. 
(Cleopatra îngenunchează.) 
Cezar: 
Ridică-te, nu-ngenunchea. Te rog, 
Regină a Egiptului. 
Cleopatra: 
Vor zeii 
S-ascult de domnul şi stăpânul meu. 
Cezar: 
Din cuget scoate-ți gândul rău; chiar dacă 
Ne-ai adus pagube săpate-adânc 
În carnea noastră, le vom socoti 
Doar întâmplări. 
Cleopatra: 
Unic stăpân al lumii, 
Nu ştiu să-mi apăr faptele prea bine, 
Dar recunosc că m-am lăsat târâtă 
De slăbiciuni care ne-au făcut de râs, 
Adesea, sexul. 
Cezar: 
Cleopatra, mai degrabă 
Vom şterge decât vom sublinia, 
Dacă te-mpaci cu gândul nostru, care 
Îţi e prielnic, în schimbarea-aceasta 
Afla-vei un câştig, dar dacă vrei 
să mă-năspreşti, urmându-l pe Antoniu, 
Te vei lipsi de-a mea bunăvoință 
Şi-ţi vei împinge fiii spre ruina 
De care pot să-i scap. Să văd, dă-mi voie. 
Cleopatra: 
Ai voie-n lumea-ntreagă, ea ta 


Viața lui Antoniu de Plutarh. 

lar noi, blazoane şi trofee, stăm 
Unde ne-atârni. Aici, înalt stăpâne. 
Cezar: 
În tot ce te priveşte, ţi-ascult sfatul. 
Cleopatra (întinzându-i o hârtie): 
Pe listă e trecut ce-i de valoare: 
Bani, vase şi bijuterii, cu preţul 
Ce-l au, întocmai. Unde-i Seleucus? 
(Intră Seleucus.) 
Seleucus: 
Aicea sunt, Măria-ta. 
Cleopatra: 
Mi-e vistier. Să jure, sub pedeapsă, 
Că pentru mine n-am păstrat nimic. 
Hai, spune adevărul, Seleucus. 
Seleucus: 
Stăpână, mai degrabă 
Îmi ferec buzele decât să mint 
Şi încă sub pedeapsă. 
Cleopatra: 
Ce-ai păstrat? 
Seleucus: 
Destul spre-a cumpăra ce-i scris aici. 
Cezar: 
De ce roşeşti, regină? Ai făcut 
Un lucru înţelept. 
Cleopatra: 
Vezi, Cezar, vezi 
Cum e urmată gloria. Ai mei 
Devin ai tăi, şi, prin schimbarea soartei 
Ai tăi ar fi ai mei. Mă-nnebuneşte 
Atâta lipsă de recunoştinţă! 
Nu eşti mai de nădejde, ticăloase, 

Ca dragostea năimită! Dai să pleci? 
Nu-mi scapi, mă jur! De-ar fi înaripaţi, 
Am să-ţi scot ochii, câine, fiară, monstru! 
N-am pomenit! 
Cezar: 
Te rog... 
Cleopatra: 
Vai, ce ruşine.-i, 
Mărite Cezar, că în timp ce tu 
Binevoieşti să vii aici, cinstind 
Un suflet prea supus, o slugă-adaugă 
Durerii mele răutatea lui! 
E drept, slăvite, că am pus deoparte 
Niscai nimicuri femeieşti, prostii 
Ce dăruim prietenelor noastre 
De toată ziua, şi-amintiri mai scumpe 
Ce-s pentru Livia şi Octavia 
Cu gând ca să le cumpăr mijlocirea; 
Dar să fiu pusă pe-o aceeaşi treaptă 
Cu-un om pe care l-am hrănit? O, zei. 
Căderea mea-i acum mai mare. 
(Către Seleucus): 
Pleacă, 
Sau focul spiritului va răzbate 
Prin scrumul soartei mele; om de-ai fi, 
Te-ar prinde mila. 
Cezar: 


453 Livia era soţia lui Octavian Cezar cu care acesta se căsătorise 
în anul 38 î.e.n. Mai fusese căsătorită o dată şi din acea primă 
căsătorie se născuse Tiberius pe care, mai târziu, Octavian Cezar 
avea să-l adopte şi să-l lase moştenitorul său, (v. nota 18). Livia a 
încercat să-l convingă pe Tiberiu să o accepte ca asociată la 
domnie, dar nu a reuşit. A murit în anul 29 e.n., în vârstă de 82 
sau 86 de ani. 

Du-te, Seleucus. 

(Seleucus iese.) 
Cleopatra: 

Ce fac alţi oameni, nouă, celor mari, 

În seamă ni se pune; când cădem, 
Răspundem de greşelile altora 
Şi ne deplânge-o lume. 
Cezar: 
Cleopatra, 
Şi ce-ai păstrat, şi ce-ai recunoscut, 
Uităm că-s drepturi de cuceritor; 
Îţi aparţin, fă ce doreşti cu ele. 
Nu-s negustor şi nu vreau pentru mărfuri 
să mă tocmesc cu tine. Fruntea, sus, 
Din gânduri nu-ţi fă temnițe, regină, 
Căci vrem să ne purtăm cu tine-ntocmai 
Cum îţi doreşti: ai flămânzit? Mănâncă; 
Ţi-e somn? Te culcă; am să-ţi port de grijă 

Ca un prieten sincer. Deci, cu bine! 

Cleopatra: 
Stăpâne, doamne! 
Cezar: 
Nu aşa, cu bine. 

(Trompete. Cezar şi suita ies.) 
Cleopatra: 

Mă-ncântă astfel doar ca să fiu aspră 

Cu mine însămi. Charmian, o vorbă. 
(Îi şopteşte ceva lui Charmian.) 
Iras: 

Sfârşeşte, doamnă, ziua a apus 
Şi ne aşteaptă noaptea. 
Cleopatra: 
lute, iute. 

Am si vorbit; sunt pregătite toate. 
Te rog grăbeşte-te. 
Charmian: 
Da, da, stăpână. 
(Dolabella intră din nou.) 


Dolabella: 
Unde-i regina? 
Charmian: 
lat-o. 

(lese.) 

Cleopatra: 

Dolabella! 

Dolabella: 


Aşa cum ţi-am jurat când mi-ai cerut 
(Şi lege-i pentru mine să te-ascult), 
Îţi dau de veste. Cezar va pleca 
Prin Siria, cam până în trei zile, 
Tu şi copiii veţi porni-nainte; 
Fă cum socoti. Mi-ai poruncit să-mi ţin 
Făgăduiala dată. 
Cleopatra: 
Dolabella, 
Rămân îndatorată. 
Dolabella: 
Servul tău. 
Adio, doamnă, Cezar mă aşteaptă. 
Cleopatra: 
Îţi multumesc, adio. 
(Dolabella iese.) 
Ce crezi, lras? 
La Roma, ca pe mine,-au să te arate 
Ca pe-o păpuşă egipteană;-acolo, 
Meşteşugari cu şorţuri unsuroase, 

Cu rigle şi ciocane,-au să te ducă, 
Pe braţe. Suflul lor duhnind a zoaie, 
O să ne-năbuşe. 
Iras: 
Ferească zeii! 
Cleopatra: 
Aşa să ştii - codoşi au să ne-agaţe 
Ca pe stricate şi poeţi râioşi 
Ne vor batjocori-n balade proaste. 
Actori isteţi ne vor maimuţări; 
Într-un decor ca-al marilor ospeţe 
Din Alexandria o să-l vedem 
Pe-Antoniu beat în timp ce-un băieţanaru“"” 
Cu glas subţire mă va-nfăţişa 
În chip de târfă. 


Iras: 
Zei nemuritorii 
Cleopatra: 
Nu-ncape îndoială. 
Iras: 


454 Cleopatra îi explică lui Iras ce le aşteaptă dacă Octavian Cezar 
le va duce la Roma şi vor face parte din cortegiul său triumfal ca 
învinse. Totodată întrevede că în viitor dragostea ei şi a lui Antoniu 
va forma obiectul unor reprezentații teatrale în care rolul ei va fi 
jucat de un „băieţanaru cu glas subţire”, după cum era practica în 
teatrul epocii lui Shakespeare, unde rolurile de femei erau 
interpretate de adolescenţi a căror voce copilărească le putea 
permite asemenea roluri. 

Faptul este menţionat şi în Hamlet când, în act. II sc. 2, Hamlet 
îi spune băiatului care joacă rolul reginei, în piesa ce se va 
reprezenta în faţa regelui şi reginei, că speră să nu i se fi spart 
încă vocea (ca în cazul adolescenților mai mari), ceea ce ar putea 
compromite reprezentaţia. 

Deşi pe continent femeile erau admise să apară pe scenă, în 
Anglia acest drept le-a fost acordat abia după Restauraţia 
Stuarţilor (1660), anume în anul 1662. 

N-am să văd asta! Unghiile mi-s 
Mai tari ca ochii. 
Cleopatra: 
Astfel dejucăm 
Tot ce-ntreprind şi planurile lor 
Cele mai nebuneşti. 
(Charmian intră din nou.) 
A, Charmian! 
Gătiţi-mă ca-mpărăteasă,-aduceţi 
Veşmântul cel mai scump. Plec iar spre Cydnus 
Să-l întâlnesc pe-Antoniu. Du-te, Iras; 
Când isprăveşti cu munca-acestei zile 
(Noi, Charmian, isprăvim cu-adevărat) 
Poţi să te joci pân-la sfârşitul lumii. 
Coroana, cum şi tot ce se cuvine. 
(Charmian şi Iras ies. Se-aude zgomot în spatele 
scenei.) 
Ce-i zgomotul acesta? 
(Intră un paznic.) 
Paznicul: 
Un ţăran. 
Te roagă să-l primeşti, mărită doamnă. 
Mi-a zis că ţi-a adus smochine. 
Cleopatra: 
L-aştept. 
(Paznicul iese.) 
Ce lucru nobil poate face 
Un amărât! Mi-aduce libertatea. 
N-am să-mi schimb gândul: nu mai sunt femeie. 
Ci marmură din creştet până-n tălpi. 
De-acum nainte luna schimbătoare 
Nu mai e astrul meu“”. 


455 Egiptenii adorau luna sub numele de Isis. Cleopatra o 

(Intră din nou paznicul, însoțit de ţăran; acesta 
ține în mână un coş.) 

Paznicul: 

Acesta-i omul. 

Cleopatra: 

Lasă-l şi pleacă. 

(Paznicul iese.) 

Aduci din Nil neîntrecutul vierme 
Ce-omoară-un om fără dureri“? 

Țăranul: Precum ziceţi; dar nu-s dintre ăia care ar 
dori să-l atingeţi, pentru că muşcătura lui e pe 
vecie: cine moare dintr-asta rareori se vindecă sau 
nu se vindecă deloc. 

Cleopatra: Ai cunoscut vreun om care-a murit aşa? 

Țăranul: O mulţime, bărbaţi, dar şi femei. Nu mai 
departe decât ieri am auzit despre o nevastă foarte 
cumsecade, dar cam pusă pe minciuni şi aşa nu se 
cuvine să fie o femeie decât numai dacă minte în 
chip cinstit, cum că a murit dintr-o muşcătură şi cât 
de mult a durut-o. Ce-i drept, a vorbit foarte frumos 
despre viermele ăsta: dar cel care crede tot ce spun 
ele nu se alege nici cu jumătate din ce fac. Oricum, 
nu-i un adevăr adevărat. Viermele ăsta e un vierme 


considerase pe Isis drept zeiţa ei protectoare, îmbrăcându-se chiar 
cum era înfăţişată zeiţa în reprezentările picturale şi statuare ale 
epocii sale, apărând astfel, în diferite rânduri, în cadrul unor 
ceremonii publice. Aluzia Cleopatrei priveşte nestatornicia lunii, 
din cauza diferitelor faze ale astrului ceresc, aşa încât acum, când 
a luat o hotărâre nestrămutată, îşi părăseşte zeiţa pe care o 
adorase până atunci, (v. notele 29 şi 70). 

456 Plutarh relatează că, după înfrângerea de la Actium, Cleopatra 
a experimentat otrăvuri, precum şi efectele muşcăturilor unor 
şerpi veninoşi, pe condamnaţii la moarte din închisori, pentru a 
vedea care anume pot produce o moarte cât mai nedureroasă şi 
mai rapidă. 

anapoda. 

Cleopatra: Hai, du-te, bună ziua, 

Țăranul: Să aveţi parte să vă bucuraţi de vierme. 

(Pune coşul jos.) 

Cleopatra: Bună ziua. 

Țăranul: Şi, băgaţi de seamă, viermele face 
întocmai ce-a moştenit din neam. 

Cleopatra: Bine, bine, bună ziua. 

Țăranul: Să ştiţi, nu e un vierme de treabă decât 
dacă-l ţin nişte oameni înţelepţi; pentru că, zău aşa, 
n-are pic de omenie. 

Cleopatra: Fii pe pace, îl păzim noi. 

Țăranul: Foarte bine. Nu-i daţi nimic, vă rog, nu 
face să-l hrăniţi. 

Cleopatra: Pe mine o să mă mănânce? 

Țăranul: Nu mă credeţi atât de prost ca să nu ştiu 
că nici dracul nu mănâncă o femeie. Femeia eo 
mâncare pentru zei, dacă n-o drege dracul. Dar vezi 
că dracii ăştia ai naibii le fac un mare rău zeilor 
pentru că din zece femei pe care le zidesc ei, dracii 
strică cinci. 

Cleopatra: Bine, bine, acum pleacă. 

Țăranul: Aşa e, ce mai încoace-încolo: vă doresc 
să aveţi parte de vierme. 

(lese. Intră din nou Charmian şi Iras cu robe, 
coroane şi giuvaeruri. ) 

Cleopatra: 

Dă-mi mantia; pune-mi coroana; simt 
Îndemnuri către nemurire; zeama 
Ciorchinilor de struguri din Egipt 
Această buză n-o va mai muia. 
Hai, Iras, iute. 'Mi pare că-l aud... 
Il văd sculându-se spre-a lăuda 


~ 694 ~ 


William Shakespeare 
O faptă nobilă; îşi bate joc 
De Cezar, de-un noroc pe care zeii 
'L dau oamenilor ca urgia nouă 
Să aibă un temei. Vin, soţul meu. 
Curaju-ndreptăţească acest nume! 
Foc sunt şi aer; vieţii ticăloase 
Stihiile-alelalte! Gata? Dar, 
Luaţi buzelor căldura de pe urmă. 
Rămas bun, Charmian; adio, Iras. 
(Le sărută. Iras cade şi moare.) 
În buze am otravă? Cazi? Când firea 
Şi tu vă despărțiți atât de lin, 
A morţii lovitură-i ca strânsoarea 
Ibovnicului - doare şi-o râvneşti. 
Zaci moartă, da? Pierind astfel, spui lumii 
Că e nevrednică de-un bun rămas. 
Charmian: 
Nor des, prefă-te-n ploaie ca să spun 
Că plâng şi zeii! 
Cleopatra: 
Laşă-s! Cârlionţatul... 
Dacă-o să-i iasă-n cale ea, Antoniu, 
De mine-o va-ntreba cu un sărut 
Sărutul care-i cerul meu! Hai, gâde, 
(Către aspida” pe care o pune la piept.) 
Cu dinţii tăi tăioşi desfă degrabă 
Ast încâlcit al vieţii nod! 


457 În textul original, Shakespeare foloseşte numele latin „asp” 
pentru vipera numită aspidă. Deşi în franceza veche cuvântul 
apare în forma aspide, în traducerile moderne în limba franceză 
denumirea este aceea de aspic, formă sub care apare şi în 
traducerea operei lui Plutarh în limba engleză efectuată de Th. 
North, anume aspicke (în dicţionarul englez Oxford denumirea 


apare ca asp şi aspic). 

Tont veninos, te-asmute şi sfârşeşte! 
Ah, de-ai putea vorbi, s-aud că-i spui 
Lui Cezar, marele, cap de asin. 
Charmian: 
O, stea a răsăritului! 
Cleopatra: 
Taci, taci! 
Au nu vezi pruncul de la sânul meu 
Că suge şi-şi adoarme doica? 
Charmian: 
Te frânge, inimă, te frânge! 
Cleopatra: 
Ah, dulce ca balsamul, gingaş, blând, 
Ca aerul - Antoniu! - şi pe tine 
Am să te iau! 
(Aşează o altă aspidă pe braț. Moare.) 
Charmian: 
N De ce să zăbovesc... 
In lumea-aceasta mârşavă? Adio. 
Haină moarte,-acum te poţi făli 
Că-n stăpânirea ta e o domniţă 
Cum n-au mai fost. Umbrite ferestruici, 
Vă-nchideţi! Ochi atât de-mpărăteşti 
Să nu mai cate spre-auriul Phoebus! 
Coroana-i pusă strâmb, s-o-ndrept, apoi 
Merg să mă joc. 
(Intră garda, cu zgomot.) 


Primul paznic: 
Unde-i regina? 
Charmian: 
'Ncet, să n-o trezeşti. 
Primul paznic: 

Charmian: 
- Un crainic - prea târziu. 
(Îşi pune o aspidă pe piept.) 
Mai iute,-ndură-te - parcă te simt. 
Primul paznic: 
Hei, nu-i a bună, Cezar e-nşelat. 
Al doilea paznic: 
Chemaţi pe Dolabella - e trimis de Cezar. 
Primul paznic: 
E bine ce se-ntâmplă, Charmian? 
Charmian: 
Chiar foarte bine pentru-o principesă 
Coborâtoare din atâţi regi mari. 
Ah, ah, ostaşule! 
(Moare. Dolabella intră din nou.) 
Dolabella: 
Ce e? 
Al doilea paznic: 
Sunt moarte. 
Dolabella: 
Cezar, teama ta 
A fost întemeiată - vin să vezi 
Că fapta cruntă ce-ai dorit să-mpiedici 
S-a săvârşit. 
(În spatele scenei: „Hei, faceţi loc pentru Cezar!” 
Intră Cezar cu întreaga lui suită în marş.) 
Eşti, doamne, un augur ce nu dă greş: 
S-a întâmplat aşa cum te-ai temut. 
Cezar: 
Ghicind ce gând avem, mai curajoasă 
Decât oricând, a luat un drum regesc. 
Cum au murit? Nu văd să sângereze. 
Dolabella: 

Cine-a fost ultimul la ele? 
Primul paznic: 
Un ţăran 
Ce i-a adus smochine-n coşul ăsta. 
Cezar: 
S-a otrăvit. 
Primul paznic: 
Această Charmian 
Trăia când am intrat mai adineaori 
Şi-i potrivea pe frunte diademe; 
Stătea şi tremura şi dintr-o dată 
S-a prăbuşit. 
Cezar: 
Măreaţă slăbiciune! 
Dacă-nghiţeau otravă,-am fi văzut 
Din umflături: dar ea pare că doarme 
Şi-ncearcă iar să-l prindă pe Antoniu 
În mreaja graţiei. 
Dolabella: 
Pe sânul ei 
E-un strop de sânge şi e-o slabă dâră 
La fel pe braț. 
Primul paznic: 
Sunt urme de aspidă 
Şi frunza de smochin e-mbăloşată 
Ca trestia din Nil. 
Cezar: 
Aşa s-a stins! 
Chiar vraciul ei mi-a spus că se gândise 
Cum ar putea să moară mai uşor. 
Săltaţi pe braţe patul şi din criptă 
Le scoateţi pe femei. Va fi-ngropată 
Lângă Antoniu şi niciun mormânt 

Nu va cuprinde-ntr-însul o pereche 
Asemeni lor; grozavele-ntâmplări 
Lovesc în cei ce le-au pricinuit. 
Povestea lor e tristă, după cum 
Măreţ e numele acelui care 
Le-a pregătit nefericita soartă. 
Armata va-nsoţi, solemn, cortegiul; 
Apoi, mergem la Roma. Dolabella, 
Bagă de seamă, ordinea să fie 
Desăvârşită la ceremonie. 
(les.) 


Antoniu şi Cleopatra 
Comentarii 


Menţionată în „The Stationers’ Registers” la 20 
mai 1608, piesa a fost scrisă în 1607 sau, potrivit 
multor textologi, între 1606-1607. Primul text 
disponibil este cel din canonul shakespearian 
(1623), unde figurează ca a 11-a „tragedie”, între 

Othello şi Cymbeline; iar clasificarea este în general 
acceptată şi astăzi (de menţionat, ca excepţii de 
odinioară, Bradley care a numit-o „tragedie 
romantică sui generis”, Schlegel şi Verplanck - 
„dramă istorică” sau R. Grant White - „istorie”). 
Prima reprezentare scenică de care avem cunoştinţă 
este cea din 1759 (la teatrul Drury Lane) iar curând, 
înainte de reluarea originalului  shakespearian 
(1849), ea a fost pusă în umbră de piesa cu acelaşi 
subiect Totul pentru dragoste (All for Love, 1678), o 
„imitație zornăitoare” (F.E. Halliday) a scriitorului 
neoclasic John Dryden. 

Sursa principală a piesei (Shakespeare o foloseşte 
din plin, uneori până la calchiere) a fost Viata lui 
Marc Antoniu din Viețile paralele de Plutarh în 
traducerea lui Thomas North (prima ediţie în 1579); 
pot fi însă amintite şi tragedia lui Garnier M. 
Antoine, tradusă în engleză de Mary Herbert, sora 
lui Philip Sidney, şi Tragedia Cleopatrei (The 
Tragedy of Cleopatra, 1594) de Samuel Daniel. 

Specialişti de talia lui W.W. Greg şi Dover Wilson 
consideră că textul primei ediţii in-fo/io este „bun”, 
dar M.R. Ridley, îngrijitorul ultimei ediţii Arden“, 
subliniază două lacune evidente semnalate de 
aceştia: ortografierea fantezistă a unor nume proprii 
şi numeroasele structurări greşite ale versurilor. 

In ciuda „structurărilor greşite” (îndeosebi versuri 
mai scurte sau mai lungi decât obişnuitul 
pentametru iambic), foarte mulţi comentatori, 
anticipând sau preluând părerea lui Greg şi Wilson, 
sunt „aproape convinşi...” că la baza textului din 


458 The Arden Shakespeare, Antony and Cleopatra, edited by M.R. 
Ridley, 1954, Methuen, London, 1971. 

1623 a stat chiar un manuscris al lui Shakespeare. 

R.H. Case, îngrijitorul piesei în ediţia Arden din 
1906, justifică implicit „structurările greşite” ca fiind 
ale lui Shakespeare când afirmă că versul alb 
(regulat, n.n.) a oferit un spaţiu neîncăpător unei 
multitudini de gânduri şi sentimente, că acestea au 
trebuit „comprimate” (în cadrul versului alb regulat, 
n.n.) Şi, critic, observă: „elipsa si expresia ambiguă 
arată că orice constrângere impietează asupra 
ideilor şi imaginilor ce se cer exprimate”. Cu 
menţiunea că, de fapt, versul alb este cel mai puţin 
„constrângător” dintre structurile metrice 
tradiţionale englezeşti şi, în orice caz, infinit mai 
puţin constrângător decât sonetul shakespearian 
(pentametri iambici rimaţi, cu terminaţii masculine), 
să reproducem şi o părere laudativă, exprimată de 
Martin V. Sampson în Shakespeariana, New York, 
1889, text pe care nu l-am avut la îndemână dar 
care este conspectat de Michael Steppat: 

„=. Sampson susține că violarea de către 
Shakespeare a regulilor metrice stricte în această 
piesă este intenționată şi indreptățită. Libertăţile pe 
care şi le ia Shakespeare în Antoniu şi Cleopatra... 
se explică prin convingerea sa că abaterile «trebuie 
să corespundă atât de organic gândului, încât să-l 
scoată în relief»... Într-o capodoperă ca Antoniu şi 
Cleopatra inaavertențele metrice contribuie la forța 
versului: ele «îl fac colţuros, dar prin aceasta îi 
conferă vigoare şi o mai mare conformitate cu 
subiectul», astfel că mijlocul e în acord cu scopul, ... 
«aşa-zisa dezorganizare a versului este, de fapt un 


459 Din textul reprodus de M.K. Ridley, Op. cit., p. XIX. 

triumf al artei versificatoare...»""%,. 

Un alt element în favoarea autenticităţii folosit de 
ediţia  /n-folio este caracterul permanent al 
muzicalităţii originale a versurilor, rezultată din jocul 
accentelor sintactice şi ictice şi  scurtimea 
precumpănitoare a propoziţiilor sau frazelor: 

„Unitatea stilistică specifică e atât de scurtă, încât 
nu-ți lasă timp să respiri... nu există ample 
desfăşurării de retorică, nicio incercare de a prinde 
universul într-un lat. Universul acesta e prea vast 
pentru a fi redat într-altfel decât prin fărâme [...). 
Vorbirea fiecărui personaj din piesă se risipeşte în... 
răsuflări întretăiate de parcă ar trece prin branhii, 
iar versul alb al dramelor mai timpurii aproape că şi- 
a pierdut forma în clementul fluid care-l înconjoară. 
(...) 

(...) Totul este creația unui stil ai cărui atomi 
imponderabili se înlănţuie într-un nesfârşit dans 
grațios, îmbinându-se pentru a produce forme şi 
separându-se îndată pentru a le nimici”. 

O altă trăsătură stilistică unificatoare, specifică 
tragediilor  shakespeariene târzii, o constituie 
folosirea unui limbaj în general simplu, neretoric, şi, 
pe de altă parte, tulburător în unele momente de 
mare tensiune dramatică - „maxima simplitate. în 
fața a ceea ce e insuportabil, prea mare, prea 
complex”, despre care vorbea Inga-Stina Ewbank 
analizând Regele Lear'?. Într-o scurtă referire la 


460 Michael Steppat, The Critical Reception of Shakespeare's 
Antony and Cleopatra from 1607 to 1905, Verlag B.R. Gruner - 
Amsterdam, 1908, p. 201. 

461 Mark van Doren, Shakespeare, 1939, Doubleday, New York, 
1953, pp. 232-236. 

462  Inga-Stina Ewbank, Shakespeare's Poetry, în „A New 

Antoniu şi Cleopatra autoarea atrage atenţia asupra 
„imaginilor celor mai simple în momentele cele mai 
exaltate” şi, printre altele, citează cuvintele 
rostite de Cleopatra când Antoniu moare în braţele 
ei. Într-adevăr, replica începe „retoric” şi, treptat, 
propoziţiile interogative şi exclamative cedează 
locul constatărilor simple şi dureroase: 
„Ales între aleşi, vrei tu să mori? 
De mine ai uitat? Cum să trăiesc 
În lumea asta slută, ce-i un grajd 
Când nu eşti tu? Ah, doamnelor, priviţi! 
(Antoniu moare.) 
Coroana lumii s-a topit. Stăpâne! 
S-a ofilit a luptelor cunună, 
Stindardul ostăşesc e la pământ; 
Fetite, băiețaşi şi oameni mari 
Sunt otova; s-a şters deosebirea 
Și n-a rămas nimic de preț sub raza 
Iscoditoarei luni” (IV, 13, 59-68). 
Reprezentativă este şi replica: 
„Nu sunt decât femeie-acum, supusă 
Durerii ticăloase, precum fata 
Ce mulge-n grajd şi mătură prin curte. 
Atât mi-a mai rămas: să zvârl cu sceptrul 
În zeii fără suflet şi să strig 
Că pân-a ne fura ei giuvaerul, 
Această lume ca a lor a fost. 
Dar totul e nimic. Răbdarea-i tâmpă 
Şi zbuciumul e pentru câini turbati...” (Ibid., 73- 
80). 


Companion to Shakespeare Studios”, edited by K. Muir and S. 
Schoecnbaum, London, 1971, p. 105. 
463 Ibid., p. 114. 

M.R. Ridley insistase asupra forţei pe care o 
capătă un cuvânt sau un grup de cuvinte în 
contextul dramatic respectiv; acestea „ne-ar face să 
tresărim dacă nu am deveni conştienţi de inevitabila 
lor îndreptățire înainte de a avea timpul să 
tresărim” şi ajunsese la concluzia: 

„=. este neindoios că întâlnim în Antoniu şi 
Cleopatra suprema realizare a lui Shakespeare în 
poezia dramatică, genul de poezie care, scoasă din 
context, nu este remarcabilă, dar pe fundalul ei 
dramatic ne mişcă profund, deşi într-un mod 
nedefinit. Piesele de început sunt pline de poezie 
lirică pură, cu totul-irelevantă pentru intrigă şi chiar, 
adesea, nepotrivită cu caracterul personajului care o 
rosteşte; şi, de fapt, până la sfârșitul carierei 
dramatice a lui Shakespeare - şi aici intră şi Furtuna 
- vor mai apărea pasaje ce pot fi scoase fără 
pierdere din contextele lor. În piesa de faţă, însă, cu 
singura excepţie a descrierii vasului Cleopatrei, 
inadecvat făcută de Enobarbus, personaj prozaic 
realist, deşi perspicace, nu există vers nelalocul lui 
Şi, poate, niciun pasaj memorabil de oarecare 
dimensiuni care să reziste singur, niciunul ce poate 
fi trecut într-o antologie fără a-şi pierde jumătate din 
forţă, pe câtă vreme sunt nenumărate pasaje şi 
versuri a căror forţă este electrizantă în context” 454, 

Unificatoare în sensul în care ne-a deprins 
Shakespeare este şi imagistica din ediţia /n-fo/io, 
descrisă pe larg de Caroline Spurgeon după 
paragraful sintetizator: 

„Grupul de imagini din Antoniu şi Cleopatra care, 
analizat, atrage imediat atenția ca fiind caracteristic 


464 M.R. Ridley, Op. cit., pp. XLVII-XLVIII. 

pentru această piesă, constă din imagini ale lumii, 
firmamentului, oceanului şi, în general, ale 
imensității. Aceasta este noua dominantă din piesă, 
măreția şi grandoarea, exprimate în multe chipuri şi 
zugrăvite astfel încât să ne stimuleze tot timpul 
imaginația pentru a vedea colosala figură a lui 
Antoniu, «semi-Atlasul acestui pământ», «întreita 
coloană a lumii», c/ădită pe o scară atât de vastă 
încât întregul glob locuibil nu este pentru el decât o 
jucărie, de parcă ar fi o minge sau un măr pe care îl 
taie cu sabia, jucându-se cu «o jumătate-a lumii» 
după plac, «nenorocind sau fericind» >. 

Clemen dezvoltă pe larg „imagistica descriptivă” 
care devine „imagistică dramatică”, pornind de la 
imaginile legate de mare, întrucât acestea 
constituie: 

„=. Un element important al «decorului» din 
tragedie. Marea se întinde între cele două scene 
principale ale acțiunii, Egiptul şi Roma; pe mare se 
dau bătălii, Antoniu şi Cezar o străbat mereu. Prin 
aluzii şi referiri marea este veşnic prezentă în minte. 
Dar Shakespeare subliniază şi mai mult 
omniprezenta atmosferei marine folosind metafore 
inspirate de mare şi terminologia navigației. Cezar, 
parafrazând  nestatornicia simpatiei populare, 
recurge de mai multe ori la mare şi navigație: 
«Omul aflat în reflux, iubit numai atunci/Când nu 
mai este vrednic de iubire,/E prețuit dacă lipseşte. 
Plebea,/Ca stânjenelul rătăcit pe val,/Pluteşte-n sus 
şi-n jos după maree/Şi putrezeşte-n freamăt» (|, 4, 


465 Caroline Spurgeon, Shakespeare's Imagery and, what it tells 
us, 1935, Cambridge, University Press, 1965, p. 350. 


~ 705 — 


Opere Complete Volumul 7 
43-47), etc. ”®®, 

John Wain stabileşte legături interesante între 
simbolismul apei, pământului şi noroiului: 

„Elementul Cleopatrei este apa. Asemeni apei, ea 
este neascultătoare şi nestatornică; işi găseşte 
nivelul imediat; câştigă toate bătăliile nu luptându- 
se ci absorbind forța atacatorului. Nu e un simbolism 
arbitrar inventat de Shakespeare. Apa e 
recunoscută universal ca simbolul fundamental al 
feminității. Fiecare din noi îşi începe viața ca un 
peşte mic plutind în lichidul amniotic din trupul 
femeii; şi pe această bază fizică simbolismul se 
ridică până la deplina sa inclusivitate psihologică. 
(...) 

Absorbirea lui Antoniu de către Cleopatra este 
absorbirea pământului de apă. Aceasta e adevărat 
la toate nivelele... La nivelul superficial să 
semnalăm doar faptul că atunci când se ajunge la 
un conflict fățiş între Antoniu şi Cezar, Antoniu 
pierde deşi dispune de forțele adecvate şi de o 
conducere mai mult decât adecvată. lar motivul 
pentru care pierde este acela că, sub influența 
Cleopatrei, el preferă în două rânduri să lupte pe 
mare şi nu pe uscat. Această hotărâre e luată în 
pofida sfatului tuturor celor din armata sa, de la 
Enobarbus până la soldatul anonim care îl roagă 
brusc: «Mărite doamne, nu lupta pe mare,/Nu te 
încrede-n scânduri putrezite:/Mint oare-aceste răni, 
această spadă?/in apă să se-afunde egiptenii/Şi 
fenicienii, noi am cucerit/Luptând pe ţărmuri, pas cu 
pas» (III 7, 61-66). 


466 Wolfgang H. Clemen, The Development of Shakespeare's 
Imagery, 1951, Methuen, London, 1966, p. 159. 

Soldatul înţelege tradiţia romană: soliditatea 
pământului simbolizează  greoaia soliditate a 
spiritului roman, care nu lasă nimic la voia 
întâmplării şi-şi croieşte drumul spre o victorie 
previzibilă. Apa nu-şi are locul în acest fel de viaţă, 
Antoniu, însă, exclamase iritat în prima scenă a 
piesei: «Să piară-n Tibru Roma, să se surpe/A- 
mpărăţiei bolți!» (|, 1, 33-34). 

lar la sfârşitul piesei, Roma, în persoana celui mai 
mare general al ei s-a înecat într-adevăr: nu în 
Tibru, ci în apele mai trădătoare ale Nilului. 

(...) 

Elementul lui este pământul; al ei e apa. Din 
întâlnirea celor două rezultă noroiul. Şi de aceea nu 
e surprinzătoare prezența constantă in piesă a 
imaginii noroiului şi mâlului; pentru că şi acestea 
sunt simboluri ale situaţiei precare a lui Antoniu. 
Desfătările neprecupețite ce i le oferă Cleopatra, 
făcându-l să strice două căsnicii, este noroiul în care 
se afundă un bărbat când nu se poate retrage la 
timp. lar noroiul, măâzga primordială, sugerează 
fecunditatea şi amestecul cald şi haotic cu care 
începe orice viaţă. (...) Cleopatra este foarte 
conştientă de atracția ce o exercită asupra ei carnea 
şi pământul; gusturile ei nu prea au fost eterice; 
dar... în ultimul ei ceas de maiestate, ea constată că 
pământul nu o mai îmbie: «Foc sunt şi aer; vieţii 
ticăloase/Stihiile-alelalte!» (V, 2, 291-292). Cu alte 
cuvinte ea renunţă la pământ şi apă; un final destul 
de potrivit. Dar acelaşi amestec de pământ şi apă a 
generat mâlul fecund care a prins viață sub soarele 
fierbinte al pasiunii masculine. 

Într-un moment de exaltare (|, 3) Antoniu i-a jurat 

statornicie Cleopatrei «pe focul ce învie/Nămolul 
Nilului», adică pe el însuşi. Fără adoraţia unui 
bărbat, Cleopatra e inertă. lar aceasta o leagă de 
imaginea şarpelui din piesă. Potrivit răspânditei 
povestiri a călătorilor din vremea lui Shakespeare, 
moştenită de la Evul mediu şi derivând în ultimă 
instanță de la Plinius, şerpii mari cum este pitonul, 
care nu avea mijloace vizibile de procreare, se 
năşteau de fapt sub acțiunea soarelui asupra 
mâlului tropical. Nu e de mirare că reginei îi face 
plăcere să-şi aducă aminte că Antoniu îi spune 
«şarpele bătrânului Nil». Sj ea a fost adusă la viață 
în felul acesta. lar conştienta ei rămâne în preajma 
acestor origini obscure. În II, 5, 78-79, furioasă şi 
înveninată de pierdere, Ea izbucneşte: «înece-se 
Egiptu-n Nil! Cei blânzi/S-ajungă şerpi!» iar mai 
târziu, înfricoşată de gândul că va fi luată în 
captivitate de Cezar şi expusă pe străzile Romei, 
exclamă: «Mai degrabă/Zac goală, într-o groapă din 
Egipt,/Mâncată-n mâlul Nilului de muşte!» (V, 2, 57- 
59). 

Asemenea imagini poartă simbolismul central prin 
piesă ca o arteră. (...)”*. 

În comentariile sale, John Wain se opreşte şi 
asupra unuia dintre cele mai frumoase tablouri 
zugrăvite vreodată de pana lui Shakespeare: 
corabia Cleopatrei în viziunea lui Enobarbus (Il, 2, 
199-222), cu regina „mai mânară/Ca Venus din 
tablouri”, „neasemuita”, „lenevind/În uraniscu-i de 
brocat” (întrucât în teatrul Renaşterii engleze 
rolurile feminine erau interpretate de băieţi, 


467 John Wain, The Living World of Shakespeare, Macmilian, 
London, 1964, pp. 132-136. 

frumuseţea doamnelor era de obicei descrisă 
verbal). 

Elementul apă este prezent (râul Cydnus), şi: 

„=. Nu întâmplător acesta este primul portret 
«formal» a/ Cleopatrei - prima relatare deplină a 
impresiei pe care o lasă ea asupra unui bărbat... ”. 

De fapt, 

„... Dacă recitim descrierea, ne dăm seama că nu 
aflăm nimic despre Cleopatra însăşi. Eroarea e 
mijlocită de parada de lux, senzualitate şi mister. 
Atât de măiestrit redate prin imaginile pe care le 
însoțesc  languroasele sugestii sexuale. Se 
subințelege că regina e o femeie frumoasă. Totuși 
nicio femeie nu ar putea impresiona atât de puternic 
numai prin frumusețe. Ceea ce-l subjugă, mai exact 
ÎI «îneacă» pe Antoniu este atracţia barbară a lumii 
pe care o reprezintă Cleopatra, nu mai puțin decât 
farmecul ei”. 

Spre deosebire de M.R. Ridley, John Wain 
consideră că Enobarbus era pe deplin îndreptăţit să 
facă descrierea amintită, ca: 

„= (om) încercat, un ofițer de linie aspru şi 
nesentimental care văzuse multe femei trecând prin 
viața unui soldat. Faptul că el este cel care, câteva 
versuri mai departe, spune că vârsta nu o poate 
vesteji, nici obişnuința nu-i poate stinge veşnic 
schimbătorul farmec, face descrierea întru totul 
convingătoare”**. 

Integrarea „dramatică” a replicilor lui Enobarbus 
este binevenită, chiar dacă ele se pot uşor 
desprinde de restul scenei pentru a fi citate într-o 
antologie de poezie lirică, tot astfel după cum textul 


468 Ibid., p. 132. 

traducerii lui North pe care l-a calchiat Shakespeare 
merită să fie reprodus într-o antologie de proză 
poetică... North e un poet mai mare decât Plutarh, 
iar Shakespeare e un poet mai mare decât North şi 
numai a confruntare a celor două texte englezeşti 
poate revela cititorului limitele calchierii: la ce 
anume renunţă Shakespeare, ce adaugă, ce ritmuri 
foloseşte în cadrul versului alb, ce atenţie acordă 
aliteraţiei - în primele versuri, trecerea treptată de 
la sunetele consonantice „dure” la cele „moi”, de la 
bla p, dela pla sde la sla f 

„The barge she sat in, like a  burnish'd 
throne,/B'urn'd on the water; the poop was beaten 
gold;/Purple the, sails, and so perfumed that. The 
winds were love-sick; with them; the oars were 
silver,/ Which to the tune of/futes kept stroke, and 
made/The water which they beat to follow faster...”. 

Cf. North: 

„..„. that she disdained to set forward otherwise, 
but to take her barge in the river of Cydnus, the 
poop whercof was of gold, the sailes of purple, and 
the owers of silver, which kept stroke in rowing after 
the sounds of flutes, etc”. 

Cu s-au fără ajutorul lui North, poezia - ca şi în 
Macbeth - conferă piesei unitatea ei fundamentală, 
atenuând sau, mai degrabă,  compensând 
nedesăvârşirile de alt ordin, semnalate frecvent şi 
nu numai de criticii cu vederi clasice dogmatice. 

Păreri deosebit de nefavorabile s-au emis în 
legătură cu structura tragediei. Samuel Johnson 
observa că întâmplările nu au „nicio legătură între 
ele” şi că Shakespeare nu a manifestat „nicio grijă 
cu privire la dispunerea lor”. Gervinus constata 

„lipsa unei coerențe structurale; continuitatea 
psihică în dezvoltarea dragostei dintre Antoniu şi 
Cleopatra este mereu întreruptă”. Alfred Mézières 
scria în 1860: „Scenele şi personajele se succed fără 
să fie posibil intotdeauna să surprindem înlănțuirea 
ideilor. Până şi criticii germani au renunţat în 
general să descopere în această piesă o unitate a 
gândirii”. 

În 1896 F.S. Boas vorbeşte despre „gravele 
defecte de construcţie ale piesei” şi acuză modul 
cum a folosit Shakespeare materialul din Plutarh: 

„Se pare că Shakespeare a socotit o obligație de 
conştiinţă să introducă orice incident, politic sau 
personal, menționat de Plutarh, rezultatul fiind o 
pierdere a unității şi perspectivei dramatice”""". 

Pentru Bradley (1904) procedeul de a schimba 
frecvent personajele: 

„... apare în modul cel mai evident acolo unde 
materialul istoric a fost nedramatic, ca în partea de 
mijloc a piesei... (...) E o metodă greşită. (...) 
Antoniu şi Cleopatra e cea mai defectuos construită 
din toate tragediile”*"". 

Case (1906) remarca, printre altele: 

„Este posibil ca graba (cu care a fost scrisă piesa) 
să fi determinat unele curiozităţi în ceea ce priveşte 
construcția...”?. 

Dintre puţinii apărători ai unităţii structurale şi 
dramatice a piesei putem cita pe Henry X. Hudson în 


469 Citat de M. Steppat, Op. cit., p. 220. 

470 F.S. Boas, Shakespeare and His Predecessors, 1896, Murray, 
London, 1925, pp. 473-474. 

471 A.C. Bradley, Shakespearean Tragedy, 1904, Macmillan, 
London, 1974, pp. 55; 213. 

472 R.H. Case, Op. cit., p. XXXV. 

(1872): 

„Întreaga lucrare îmbină perfect, într-o singură 
substanță, toate părțile... (...) Deşi atât de 
numeroase şi variate, părțile par să-şi cunoască 
locul şi să se înțeleagă de minune între ele”. 

Pe William Everett (în 1905): 

„E nevoie de o a doua lectură pentru a sesiza 
unitatea şi divizarea proporțională a intregului. Se 
va vedea atunci că... lucrarea e străbătută de o 
unică finalitate diriguitoare”"*. 

Pe John Squire (în 1935): 

„+... din punctul de vedere al structurii există un 
centru, Antoniu şi Cleopatra, şi în reprezentare 
scenică piesa nu are decât de câştigat în urma 
acestui fapt” ”. 

Aceste trei citate (primele două cuprinzând 
afirmații vagi şi generale, ultimul deplasând 
„Structura” în sfera caracterologică) nu 
contracarează citatele din categoria celor critice, 
după cum nici acestea nu au putere de convingere 
în bloc decât pentru cei impresionați de la început 
de faptul că piesa are prea multe scene - 42. 
Antoniu şi Cleopatra este un nou experiment 
dramatic shakespearian în care construcția formală 
şi unitatea de loc şi timp sunt mai puţin importante 
decât unitatea poetică (discutată până acum), 
urmărirea unor teme principale, precum şi 
implicarea eroilor în conflicte. 

Sesizarea temelor principale din Antoniu şi 


473 Citat do M. Steppat, Op. cit., p. 380. 

474 Ibid., p. 384. 

475 John Squire, Shakespeare as a Dramatist, Cassel, London, 
1935.p.71. 

Cleopatra este îngreunată, pe de o parte, de 
numărul mare de teme în general (fiecare subliniată 
într-un fel sau altul) şi, pe de alta, de absenţa unor 
ample  generalizări filosofice şi morale: spre 
deosebire de Richard al II-lea, Hamlet, Troilus şi 
Cresida sau Măsură pentru măsură unde 
„ilustrarea” (piesa ca atare) e însoțită de 
comentariile teoretice ale personajelor (uneori 
foarte insistente), Antoniu şi Cleopatra este mai 
mult o „ilustrare” iar generalizările trebuie deduse 
în permanenţă. Oricum, parcă mai mult ca oricând, 
criticii nu au ajuns la un consens, după cum se 
poate vedea din tabelul întocmit de M. Steppat 
pentru temele sugerate până în anul 1905 (l-am 
completat cu câteva date ulterioare): 

e Biografia lui Marc Antoniu şi/sau a Cleopatrei 
(Rowe - 1709, Koch - 1882, Corson - 1889, Winter - 
1892, Brandl - 1894, Oechelhâăuser - 1895, Morley şi 
Griffin - 1895, Adler - 1895, Lee - 1898, Bradford - 
1898, Launsbury - 1901, Sherman - 1901, Moulton - 
1903, Jusserand - 1904, Etty - 1904, Everett - 1905, 
Bradley - 1905, Mackail - 1931, Speaight - 1935, 
Peter Alexander - 1939, Farnham - 1950, Mills - 
1964); 

e Biografia lui Shakespeare (Cartwright - 1859"); 

e Studiu al caracterului (Gervinus - 1849, Brandl - 
1894, Wendell - 1894, Oechelhăuscr - 1895, Adler - 
1895, Etty - 1904); 

e Polaritatea problemelor morale (Goethe - 1813, 


476 „Cleopatra e doamna brună din Sonete, Octavia e soţia lui 
Shakespeare, Enobarbus e lordul Southampton, Antoniu e 
Shakespeare însuşi, Pompei e William Herbert, conte de 
Pembroke...”. 

Gervinus - 1849, Hulsman - 1856, Mézières - 1860, 
Ruskin - 1865, Moltke - 1868, Vischer - 1869/87, 
Symons - 1889, Moulton - 1903); 

e O lecție morală (Skettowe - 1824, Ulrici - 1853, 
Hălsmann - 1856, Mézières - 1860, Rumelin - 1865, 
Moltke - 1868, Friesen - 1876, Bulthaupt - 1882/83, 
Thümmel - 1887, Corson - 1889); 

e O catastrofă mondială (Horn - 1827, Wendell - 
1894, Brandes - 1895); 

e O idee istorică (Tieck - 1831, Ulrici - 1839, 
Rotscher - 1846, Lloyd - 1856, Kreyssig - 1858, 
Moltke - 1868, Snider - 1876); 

e Un conflict politic (König - 1875, Vischer - 
1869/87, Moulton - 1903); 

e O temă personală, nu istorică (Vatkc - 1868, 
Bodenstedt - 1874, Koch - 1882, Corson - 1889, 
Spencer - 1976); 

e Pasiunea (Coleridge - 1818, Hall - 1869, 
Furnivall - 1877, Vischer - 1869/87, Philips - 1887, 
Peart - 1892, Wolff - 1905, Swinburne - 1905); 

e Dragostea (Hugo - 1860, Bodenstedt - 1874, 
Vischer - 1867/87, Philips - 1887, Peart - 1897, 
Swinburne - 1905, Wilcox - 1935, Traci - 1970); 

e Conflictul lui Antoniu (Spencer - 1976); 

e Vicisitudinile soartei (Holloway - 1961); 

e Iertarea (Evans - 1949). 

Preponderente şi comparabile între ele ca 
importanţă ni se par a fi două teme: 1) Rolul nefast 
al dragostei/pasiunii neînfrânate în viaţa particulară 
şi politică a unei personalităţi istorice şi 2) Natura 
enigmatică a dragostei. 

Sporadic, în literatura de specialitate am întâlnit 
formulări consonante parţial cu definirea de mai sus 
a primei teme, astfel: 

Friedrich Theodor Vischer, între 1869-1887: 

„Indiscutabil, punctul central al acestei tragedii 
este dragostea lui Antoniu pentru Cleopatra, dar... 
rolul pe care-l joacă marea politică în întreaga 
acțiune nu este câtuşi de puțin secundar (...) 
Antoniu şi Cleopatra e o tragedie psihologică, dar şi 
una politică”. 

Oliver Emerson, în 1890: 

„Antoniu şi Cleopatra este o aramă de caracter cu 
două personaje principale (...) ... O tragedie a 
pasiunii aşa cum sunt Macbeth, Hamlet, Lear [...)... 
Motivul dramatic al piesei este prăbuşirea lui 
Antoniu sub apăsarea pasiunii erotice”'*. 

Frederick Boas, în 1896: 

„Pasiunea erotică este subiectul evident a numai 
trei piese, Romeo şi Julieta, Troilus şi Cresida şi 
Antoniu şi Cleopatra. în fiecare din ele interesul 
emoţional se întrețese cu elemente de natură 
politică - conflictul dintre familiile Mentugue şi 
Capulet, războaiele dintre greci şi troieni, lupta 
pentru stăpânirea lumii romane”""*. 

Hiram Corson, în 1907: 

„... Antoniu şi Cleopatra este, în fond, o tragedie în 
care interesul moral îl domină pe cel istoric, sau 


477 Citat de M. Steppart, Op. cit., p.343. 
478 Ibid., p. 345. 
479 F.S. Boas, Op. cit., p. 474. 

politic. Într-adevăr, acesta din urmă e în întregime 
subordonat celui dintâi, alcătuind un fundal pe care 
sunt zugrăvite personajele”*". 

T.).B. Spencer, în 1976: 

„(Shakespeare) concentrează acțiunea dramatică 
în jurul legăturii dintre două personaje, fără a pierde 
o clipă din vedere decorul imperial în care ele îşi 
întâmpină soarta”. 

În piesă, replica de început a lui Philo introduce 
tema conflictuală în termeni realişti şi de rău augur: 

„Sminteala generalului intrece/Orice măsură; ochii 
lui semeţi/Ce fulgerau ca-mplătoşatul 
Marte/Deasupra legiunilor, acum/Se-apleacă spre o 
frunte tuciurie./Viteaza inimă care-i spărgea/A zalei 
copci pe piept în lupte dârze,/Nu mai cunoaşte-un 
pic de  înfrânare,/Stingând ca  foalele şi 
evantaiul/Dorinţele țigăncii. Uite.-i, vin./Priveşte-l şi- 
ai să vezi în el pe unul, Din cei trei stâlpi ai lumii 
preschimbat/Într-un bufon de târfă”. (|, 1, 1-13). 

„A doua lectură” a textului - recomandată de 
Everett - e necesară pentru a constata frecvenţa cu 
care afirmaţiile lui Philo sunt reluate şi îmbogăţite şi 
de alte personaje, iar pe de altă parte, pentru a 
urmări procesul de dezintegrare morală a eroului, 
omul care nu cunoaşte măsura, victimă a 
„neînfrânării” atât de frecvent condamnată de 
Shakespeare şi prin generalizări (în Romeo şi Julieta, 
Neguțătorul din Venetia, Hamlet, Măsură pentru 
măsură etc.). Comentariul lui Philo a fost anticipat 


480 Hiram Corson An /ntroductiun to Shakespeare, London, 1907, 
[i 252. 

481 T..B. Spencer, Shakespeare: The Roman Plays, Longman 
Group, London, 1976, p. 27. 

de cel al lui Tersit în Troilus şi Cresida: „... Ce 
ticăloşie! Toată pricina e un încornorat şi o târfă - 
grozav temei pentru dihonie, pizmă şi vărsare de 
sânge!” 

Despre un paralelism susţinut între Antoniu şi 
Cleopatra şi Troilus şi Cresida s-a scris mult şi, în 
general, întemeiat, lăsând la o parte părerea lui 
Gervinus care a mers până acolo încât a susţinut că 
ambele piese au fost scrise în aceeaşi perioadă. 

Stippat rezumă astfel punctul de vedere al lui 
Frederick James Furnivall, exprimat în The Leopold 
Shakespeare, 1877: 

„Încercând să stabilească o continuitate între 
lucrările dramatice ale lui Shakespeare, Furnivall 
afirmă că Antoniu şi Cleopatra «seamănă cu Troilus 
şi Cresida nu numai prin rolul important pe care-l 
joacă femeile necredincioase (Cresida şi Cleopatra), 
ci şi prin faima şi puterea lui Antoniu, preferința 
egoistă a acestuia pentru propriile sale capricii faţă 
de imboldurile onoarei şi faţă de binele ţării sale, el 
fiind un omolog al lui Ahile» (LXXXII). Furnivall 
consideră că Antoniu şi Cleopatra, prin tema 
«senzualităţii şi orgiilor», formează cu Troilus şi 
Cresida grupul «senzualităţii sau iubirii false» 
(LXXXVI-LXXXVIII). Există, aşadar, mai multe 
paralele între aceste două lucrări: de la 
necredincioasa Cresida la necredincioasa Cleopatra, 
de la înşelatul Troilus la înşelatul şi înşelătorul 
Antoniu, de la clarvăzătorul Tersit la clarvăzătorul 
Enobarbus”?. 

Dintre comentariile critice făcute de diferite 
personaje pe seama lui Antoniu, L. Mills reţine în 


482 M. Steppat, Op. cit., p. 137. 

primul rând cuvintele lui Enobarbus „Dorinţa i s-a- 
nstăpânit/Pe judecată” (III, 13, 3-4) pentru că ele 
cuprind esenţa tragediei eroului într-o piesă care, 
„Scrisă pentru a fi reprezentată în fata publicului 
elisabetan”: 

„=. înfăţişează decăderea şi prăbuşirea unui 
împărat roman potenţial. Dar ea este mai mult 
decât atât; este tabloul patetic al nereușşitei tragice 
a unui om înzestrat cu mari virtuți, care, datorită 
lipsei de înfrânare consecventă a dorinței de plăceri, 
autoinşelării sporadice şi dragostei pentru o ființă cu 
totul nevreanică, sfârşeşte lamentabil”. 

Nu mai puţin importantă decât acuzaţiile celorlalte 
personaje este existenţa unui conflict în sufletul lui 
Antoniu, definită de T.J.B. Spencer ca „optiunea pe 
care eroul trebuie s-o facă mereu între dragostea 
pentru Cleopatra şi loialitatea față de demnitatea 
politică şi morală a Romei”. lar Antoniu însuşi 
defineşte în mai multe rânduri acest conflict, cu 
luciditate şi chiar „detaşare”, devenind un alt „cor”, 
alături de Enobarbus; cu urmarea că, în contextul 
orbirii sale erotice, asemenea judecăţi (un 
precedent fusese creat de Troilus în primele cinci 
versuri din Troilus şi Cresida) îl încadrează ca 
personalitate distinctă în galeria bogată a tipurilor 
shakespeariene ilustrative pentru tema cunoaşterii 
şi a conştienţei: (Către un sol) „Rosteşte fără teamă 
ce spun toți./Zi-i Cleopatrei cum îi zic la Roma;/Ca 
Fulvia mă mustră; ce vini am/Nu le cruța, strigând 
ca adevărul/Sau răutatea” (|, 2, 102-106); „Va să mă 


483 Laurens J. Mills, The Tragedies of Shakespeare's Antony and 
Cleopatra, Indiana University Press, Bloomington, 1964, p. 35. 
484 T.J.B. Spencer, Op. cit., p. 27. 

smulg din vrăjile reginei,/Căci lenea mea plodeşte 
mii de rele,/Mai multe decât ştiu”. (|, 2, 124-127) 
etc. 

Din replicile lui Antoniu nu lipsesc nici 
autoreproşurile, dar acestea apar, grupat, în actul 
III, scena 9, după o eroare militară, respectiv după 
ce Cleopatra s-a retras cu flota din faţa flotei lui 
Cezar şi Antoniu a urmat-o: „Pământul, ruşinat, îmi 
porunceşte/Să nu-l mai calc”. (vers. 1-2); „Roşesc 
gândindu-mă la ce-am făcut” (v. 12); „Vezi, şarpe-al 
Nilului, unde m-ai dus?/Ruşinea mi-o citesc în ochii 
tăi,/Şi ei îmi spun că tot ce las în urmă/Mânjit e de 
necinste”. (vers. 51-54). Prea puţin pentru ca 
mustrările de cuget să înscrie „conflictul interior” în 
tema shakespeariană a conştiinţei, reprezentată 
concentrat şi, am putea spune, antonimie, prin 
căinţa lui Enobarbus pentru că l-a trădat pe Antoniu, 
a cărui iertare îl zdruncină într-atâta încât până la 
urmă moare, aşa cum a prevăzut: „Dacă gânaul/Nu- 
mi frânge inima, îl va întrece/Un mijloc şi mai 
grabnic, totuşi simt Că gândul îşi va face datoria”. 
(IV, 6, 35-36). Mai mult decât atât, lectura atentă a 
întregului pasaj din scena 9 arată că motivul real al 
„ruşinii” lui Antoniu (opţiunea erotică) nu este adus 
în prim plan, eroul accentuând, de fapt, laşitatea sa. 

Conflictul lui Antoniu dintre dragoste şi datorie 
este o realitate, dar el nu se ridică la condiţia 
tragică a conflictelor interioare ale lui Hamlet, 
Othello sau Lear, cu toate că piesa e scrisă în 
spiritul pieselor respective şi nu al pieselor istorice 
ca luliu Cezar sau Cronicile. lar în sprijinul acestei 
afirmaţii pot fi aduse şi alte argumente. 

În primul rând, conflictul amintit se diluează 

datorită caracterului sporadic al manifestării sale 
prin faptă sau vorbă într-o piesă nu numai alcătuită 
- parcă ostentativ - din foarte multe fragmente, ci şi 
sugerând la fiecare pas ideea de flux şi reflux, de 
mişcare şi schimbare a lumii descrise. 

Incă Samuel Johnson afirma, pe bună dreptate: 

„Piesa aceasta menține curiozitatea şi trăirile 
veşnic treze. Precipitarea continuă a acțiunii, 
varietatea întâmplărilor şi rapida perindare a 
personajelor solicită spiritul fără întrerupere, de la 
început până la sfârşit”. 

Dar este meritul unui cercetător modern, John 
Holloway, de a fi pus „fluctuaţia” în adevărata ei 
valoare într-un studiu amănunţit din care nu putem 
reproduce decât câteva fragmente: 

„(Sonetul 129, considerat de Holloway deosebit de 
important pentru înţelegerea piesei) ne reaminteşte 
că pasiunea... (sau dragostea, in nenumărate texte 
ale literaturii elisabetane) este o oscilație continuă 
şi vehementă, un du-te-vino neintrerupt între pozitiv 
și negativ, între o stare sufletească şi alta [...). 
Această oscilație stăpâneşte însăşi substanţa piesei. 
(...) 

(Antoniu e la fel de inconstant ca şi Cleopatra) 
când ea spune despre dânsul «Era voios; dar, brusc, 
un gând roman/l-a fulgerat prin minte» (|, 2, 79-80) 
și, cu mai multă pregnantă, în episoade 
contrastante întregi, de pildă atunci când, înnebunit 
de prezența fizică a Cleopatrei (|, 1), refuză să-i 
primească pe solii de la Roma, prin opoziţie cu 
episodul de mai târziu în care îl chestionează 
bănuitor pe acelaşi sol şi conchide: «Va să mă smulg 


485 Samuel Johonson, Preface to Shakespeare, 1765. 

din vrăjile reginei» (|, 2, 125)... (...)... lar în stadiile 
finale ale campaniei, oscilatia aproape 
dezechilibrată între perspicacitate şi nebunie, 
speranță şi deznădejde, dragoste şi ură, nu are 
nevoie de ilustrări. In sfârşit, această oscilație 
continuă este simbolizată chiar de fluviul Egiptului - 
«Antoniu: ... Cu cât se umflă,/Cu-atât e mai prielnic; 
dacă scade,/Ţăranu-şi zvârle boabele în mâl,/Apoi 
culege grabnic» (II, 7, 20-23) - și prilejuieşte câteva 
din cele mai memorabile imagini din piesă: 
«Plebea,/Ca stânjenelul rătăcit pe val,/Pluteşte-n sus 
şi-n jos, după maree/Şi putrezeşte-n freamăt» (l, 4, 
44-47); «Nici limba nu-i ascultă inima,/Nici inima-i 
nu-i stăpâneşte  limba;/E-un fulg de lebădă, 
şovăitor/Pe creastă, înainte de reflux» (III, 2, 48-51). 
Acest fel de stabilitate este, de fapt, chintesența 
oscilației. 

Și lumea politicii din această piesă este o lume a 
fluxului. Nu e nevoie de nicio subliniere a 
permanentelor deplasări intre Roma şi Egipt, a 
scenelor unde Antoniu îşi joacă rolul de general şi 
îndrăgostit; ca mişcare largă şi rapidă dintr-un loc în 
altul, Antoniu şi Cleopatra nu are, probabil, egal 
între piesele lui Shakespeare. Aceeaşi mişcare 
caracterizează soarta războiului şi a diplomației 
care-l precedă. Poziția lui Antoniu slăbeşte mereu; 
dar aceasta nu se întâmplă printr-un declin 
constant, ci printr-o alternare constantă a eşecului 
cu succesul relativ. Mai puțin evident într-un sens 
există o oscilație constantă a balanței evaluărilor 
morale. Suntem tot timpul solicitati să apreciem 
când mai favorabil şi când mai nefavorabil scena din 
fața noastră - lucru adevărat cu privire atât la viata 

publică cât şi la cea particulară”**. 

„Oscilaţia” analizată de Holloway diminuează 
conflictul lui Antoniu; nu numai prin dinamismul 
extraordinar al cadrului şi al punctelor de vedere, ci 
şi prin generalizarea, deloc neglijabilă, potrivit 
căreia vicisitudinile soartei (au factorul moral sau 
„vina tragică”) determină suferinţele protagoniştilor 
(generalizarea este, poate, întărită de marea 
frecvenţă a cuvintelor „soartă”, „destin”, „noroc” 
etc.): 

„Panorama războiului civil, a politicii romane, este 
doar un pretext şi o oglindire a suferințelor 
crescânde ale lui Antoniu şi Cleopatrei. Şi în această 
privință Shakespeare îl urmează pe Plutarh, care 
începe schițarea carierei lui Antoniu spunând că el a 
fost unul din «marile exemple ale vicisitudinilor 
Soartei», prin care Plutarh nu înțelegea fluctuațiile 
permanente şi dezordonate ale vieții, ci «marile 
răsturnări» ce-i coboară pe oameni de pe culmile 
norocului spre nadirul lui”. 

Dar chiar dacă am acorda soartei mai multă 
importanţă decât se cuvine, Antoniu nu ar deveni un 
adevărat „erou tragic”, şi aceasta din cauza 
structurii sale psihice, surprinsă astfel în datele ei 
fundamentale de către Bradley: 

„Cu toate că Shakespeare nu ne spune nimic 
despre cruzimea lui Antoniu al lui Plutarh sau despre 
risipa sa nesăbuită, eroul tragediei nu ne face 
impresia unui om de tipul cel mai nobil, cum sunt 
486 John Holloway, The Action of Antony and Cleopatra, 1961, 
extras reprodus în Shakespeare, Antony and Cleopatra, a 
Casebook edited by John Russel Brown, Macmillan, London, 1968, 


p. 186-188. 
487 Ibid., p. 191. 

Brutus, Hamlet sau Othello. El caută puterea numai 
pentru sine şi o foloseşte pentru propria sa plăcere. 
(...) 

(...) Este o natură deschisă, generoasă, expansivă, 
scutită de invidie, capabilă de  mărinimie 
extraordinară, chiar de dăruire totală. Antoniu e 
sincer, onest din fire, am putea spune chiar simplu. 
E în stare să-şi recunoască greşelile, să primească 
sfaturi şi chiar reproşuri, să se amuze de o glumă 
făcută pe socoteala sa. (...) Nu are niciunul din 
defectele cugetătorului, ale sentimentalului sau ale 
omului cu principii; natura lui tinde spre acțiuni 
strălucite şi satisfacţii rapide. Are imaginație, 
temperamentul unui artist încântat când işi 
satisface poftele nestăvilite, îşi reglează simțurile cu 
farmecul şi bogăția vieții, caută cu _ înfrigurare 
bucuriile şi orgiile ei, totuşi găseşte poezie în toate 
acestea şi e totodată capabil să le lase deoparte şi 
să fie mai mult decât mulțumit de asprimile 
aventurii (...). 

(...) Asemenea lui Richard al II-lea, el îşi priveşte 
căderea cu ochii unui poet, dar ai unui poet mult 
mai mare decât tânărul Shakespeare, care nu ar fi 
putut scrie niciodată fermecătoarea replică despre 
norii amurgului. (...) 

Primul între ostaşii pe atunci în viață, un politician 
abil, un orator cu supremă putere de convingere, 
Antoniu nu a fost, totuşi, născut ca să guverneze 
lumea. li place să fie nu om mare, dar nu iubeşte 
stăpânirea de dragul stăpânirii. Pentru dânsul 
puterea este în primul rând un mijloc de a-şi 
satisface plăcerile”**. 


488 A.C. Bradley, Shakespeare's Antony and Cleopatra, 1905, în 

Părerea lui Bradley despre lupta interioară a lui 
Antoniu: 

„... trebuie să spun că Shakespeare, cu inegalabila 
sa putere de a descrie o lupta interioară, ar fi putut 
face povestirea (lui Plutarh), chiar acolo unde ea nu- 
i punea la îndemână întâmplări emoționante, sursa 
unor puternice trăiri tragice; şi procedând astfel, s- 
ar fi îndepărtat de Plutarh numai în concepția sa 
despre caracterul eroului. Dar el nu face nimic de 
genul acesta până când nu se apropie catastrofa. 
Antoniu se desparte de Cleopatra fără o confruntare 
violentă. Nu ni se oferă niciun motiv serios ca să ne 
putem Îndoi că se va întoarce. (...) în fine, însăşi 
întorsătura nefavorabilă, pasul fatal al revenirii lui 
Antoniu, ne este descrisă fără cea mai mică 
subliniere. Mai mult decât atât, ea nu e descrisă, ci 
doar anunțată; şi nici un singur vers nu zugrăveşte 
vreo luptă interioară care s-o preceadă. Aşadar, şi 
din acest punct de vedere, drama nu caută să 
rivalizeze cu celelalte tragedii, iar pentru caracterul 
ei cu totul singular cât şi pentru efectele ei cele mai 
transcendente a fost esențial ca o asemenea 
încercare să nu fie făcută, iar pasiunea lui Antoniu 
să fie reprezentată ca o forță căreia el nu avea nici 
măcar dorința să-i reziste”'**. 

Observaţia finală a lui Bradley, reluată ulterior 
prin formulări sinonimice - de exemplu de Maurice 
Charney, care spune că eroul „își alege soarta în 
mod deliberat şi cu bună ştiinţă” - are o 
Shakespeare, Antony and Cleopatra, a Casebook, Op. cit., pp. 75- 
77, 

489 Ibid., p. 69. 


490 Maurice Charney, The Imagery of Antony and Cleopatra, 1961, 
în Casebook, Op. cit., p. 158. 


~ 724 ~ 


William Shakespeare 

importanţă deosebită şi e confirmată de acţiunile lui 
Antoniu, precum şi de replica acestuia: „Plecat, 
prieteni dragi,/Pe drumul ce-am ales (subl. n.) voi 
merge singur” (III, 9, 8-9). lar „alegerea” eroului 
infirmă caracterul „lamentabil” al „sfârşitului” (L.J. 
Mills, ante) şi previne împotriva interpretării ei 
printr-o optică excesiv morală pe care o foloseşte 
Sidney Lee: 

„„.„. Natura inferioară triumfă asupra instinctelor 
sale mai bune şi deşi păcatul lui capătă un colorit 
moral şi ne suscită mai curând mila decât 
condamnarea, el păşeşte de la început pe calea 
disoluției cu o îndrăzneală care înlătură aproape cu 
desăvârşire speranța unei reabilitări”*.. 

„Alegerea” lui Antoniu, după cum ni se pare că 
demonstrează convingător John Holloway, se 
opreşte asupra a ceea ce denumeşte el „o a treia 
stare”: 

„=. însuşirea minţii sau a sentimentului care 
exaltă pasiunea sau diminuează dragostea într-un 
mod precis şi distinct. În dragostea lor amândoi eroii 
Îşi găsesc manifestarea şi continuarea propriei lor 
măreții, gloria lor ca oameni creaţi pe dimensiuni 
mai mari şi mai grandioase decât viata obişnuită. In 
aceasta constă noblețea sentimentului lor (o nobleţe 
autentică în felul ei, deşi nu are nimic din noblețea 
mai lăuntrică a lui Kent sau a Hermionei); şi aceasta 
este ceea ce-i conferă calitatea specifică de exaltare 
dramatizată, elocvența, egocentrismul superb chiar 
dacă sălbatic. Şi mai este ceva. Dragostea dintre 
Antoniu şi Cleopatra nu se raportează la măreția lor 


491 Sidney Lee, The Renaissance Edition of Antony and Cleopatra, 
Cambridge, Massachusetts, 1907, p. XXXVIII. 

doar ca efect al acesteia. Ea nu este numai efectul, 
ei şi cauza: e sursa măreției lor. Întrucât le-au fost 
închise alte direcţii ale vieții, îndrăgostiții găsesc din 
ce în ce mai mult, fiecare în celălalt, un model 
incomparabil de noblețe şi spirit, model pe care se 
străduiesc prin toate mijloacele să-l întreacă. 

Totuşi (...) în exaltarea lor nu există nimic ascuns 
sau niciun fel de jertfire de sine. Aceasta pentru că 
de-a lungul piesei, pentru Shakespeare măreția 
amândurora, este una cu debordanta şi exuberanta 
lor energie fizică”*". 

Dimensiunile reale ale tragicului din Antoniu şi; 
Cleopatra sunt discutate şi de Case: 

„Până la urmă, noblețea lui Antoniu îl aşează 
deasupra soartei, iar moartea Cleopatrei este 
triumful ei. Pe aceşti doi eroi îi vedem grăbiţi să se 
revadă «Acolo unde suflete-odihnesc/Pe-al florilor 
răzor» (IV, 12, 51); poate fi acesta locul de întâlnire 
pentru Othello şi Desdemona? 

«Othello: Ce chip arăţi, copilă-a relei zodii?/Alb, 
cum îţi e cămaşa! La judeţ/EI o să-mi zvârle sufletul 
din cer/Ca să-l înhaţe diavolii...» (Othello, V, 2, 271- 
274). 

Situațiile cumplite ale lui Macbeth sau Othello, 
aşezaţi între  grozăvia trecutului şi cea a 
perspectivei, nu-şi află aici o paralelă, iar 
deznădejdile lui Antoniu şi ale Cleopatrei nu sunt 
niciodată ca ale lor; profunzimile sentimentului 
tragic care ne înfioară în cuvintele lor aparțin unui 
abis necunoscut acestor doi eroi ridicați la nivelul 
rivalității cu ei. (...) 

(...) ... Viaţa de plăceri nebuneşti se plăteşte dar 


492 John Holloway, Op. cit., pp. 183-184. 

Îşi are şi ea farmecul ei şi efectele ultime a tot ceea 
ce moralistul ar condamna sunt morale, nu imorale. 
Există o vremelnică «slăbire a minţii generalului 
nostru» - față de slăbirea permanentă a norocului 
său - dar tot ce e mare într-insul, noblețea sa 
cuceritoare în diferitele ei manifestări, iese în 
evidență ca întotdeauna, iar la acestea se adaugă 
acum capacitatea devotamentului şi abnegației care 
îi lipseau utât de mult mai înainte. Este absurd să 
clătinăm din cap când ne gândim la dragostea lui 
Antoniu... **, 


2) 


Cea de a doua temă dominantă a piesei, „natura 
enigmatică a dragostei”, se intersectează 
considerabil cu prima în situaţiile amintite şi 
discutate până acum, dar dobândeşte o 
independenţă relativă dacă e privită mai puţin ca 
ilustrare şi mai mult ca preocupate „teoretică” a lui 
Shakespeare. 

Problema a fost analizată pe larg într-un studiu al 
lui Philip J. Traci, The Love Play of Antony and 
Cleopatra, mai ales în capitolul „Natura dragostei ca 
temă dramatizată”. Autorul ajunge la uimitoarele 
concluzii: 

„Oricare ar fi natura dragostei, se afirmă în piesă, 
respectiv sublimă, sfântă, degradată sau doar 
comică - dacă nu concomitent astfel - în esenţa ei 
există ceva irațional, inexplicabil, chiar magic. Tatăl 
Hermiei şi cel al Desdemonei se plâng că pentru 
dragoste au fost folosite farmece. Castiglione, 


493 R.H. Case, Op. cit., pp. XXX-XXXI. 

Burton şi Ficino implică magia când vorbesc despre 
dragoste. Numai misterul sau magia dragostei pot 
explica  inexplicabilul. Caracterul inexplicabil al 
magiei dragostei e dramatizat... În imaginea 
crocodilului, care «arată cum nu mai arată altceva, 
e lat cât îi îngăduie lăţimea; nu e mai înalt decât 
este şi se mişcă cu propriile lui mădulare. Trăieşte 
din ceea ce îl ţine în viaţă, şi când îl părăsesc 
elementele, transmigrează» (III, 7, 41-45). Natura ei 
inexplicabilă este deopotrivă cauza şi efectul 
cuvintelor Cleopatrei: 

«Domn curtenitor, o vorbă./Noi doi ne despărţim - 
nu, nu e bine;/Noi doi ne-am drăgostit - nu, 
altceva;/Doar ştii acestea - mă gândeam că, vai...» 
(I, 3, 86-89). 

Natura dragostei, ca însăşi ființa lui Antoniu, «nu 
se distinge,/Precum e apa-n apă» (IV, 12, 10-11), e 
schimbătoare ca norul care îi ilustrează esența (IV, 
12, 2-14). Oricât de magică şi misterioasă ar fi 
natura dragostei, desfăşurarea şi tonul piesei arată 
(ca Diotima din Banchetul /ui Platon) că «misterul 
bărbatului şi femeii este un lucru divin, deoarece 
zămislirea şi naşterea sunt un principiu al nemuririi 
în făptura muritoare». 

Faptul că există numeroase paralelisme între 
Platon, Ovidiu, Burton, Capellanus, Ficino şi operele 
lui Shakespeare care se concentrează asupra 
dragostei nu dovedeşte că el le este îndatorat ca 
surse sau că ideile despre dragoste cuprinse în 
piesă sunt «tipic elisabetane». /mportant este faptul 
că în Antoniu şi Cleopatra se ocupă de multe 
subiecte ca acelea din alte lucrări renascentiste 
privind natura dragostei. Nu este adevărat, cum au 

susținut cei mai mulţi critici, că ne aflăm în fața unei 
piese scânteietoare dar în ultimă instanţă fără miez. 
Piesa lui Shakespeare este una din cele mai 
complete şi profunde lucrări despre natura şi 
paradoxurile dragostei din câte s-au scris vreodată. 
lar de celelalte se deosebeşte numai prin aceea că 
«pare să-i dramatizeze semnificaţia, s-o facă să 
acţioneze şi să dea, în loc de a o discuta» 
(Leavis)”"*. 

Din textul premergător „concluziilor” reţine 
atenţia insistența asupra relaţiei platonice între 
dragoste şi identitate, relaţie care se îndreaptă 
lesne în marea ternă shakespeariană a cunoaşterii şi 
care poate fi urmărită pornindu-se şi de la frecvenţa 
cuvântului se/f („sine”, „eu”) şi a formelor sale 
conexe (myself „eu însumi” etc.) sau sinonimice: 

„Cleopatra: ... Antoniu însă/Wa fi el însuşi” (|, 1, 
42-43); 

„Philo: Când el nu este-Antoniu câteodată...” (|, 1, 
57); 

„Antoniu: Ori frâng aceste lanţuri egiptene,/Ori îmi 
pierd sinea-n dragoste nebună”. (|, 2, 101-105); 

„Antoniu: Eu/Mă pierd pe mine dacă-mi pierd 
onoarea” (III, 4, 22-23); 

„Antoniu: ... Acea de colo - cum o cheamă/Da 
când nu este Cleopatra?” (III, 11, 98-99) etc. 

Extrase din lucrarea lui Traci: 

„(...) Dacă sexele «se contopesc» într-unul singur, 
platonic, sau rămân entități de sine stătătoare, este 
o problemă pe care piesa o ridică fără s-o rezolve. 
Căutarea «celeilalte jumătăţi» e contrastantă cu 


494 Philip J. Traci, The Love Play of Antony and Cleopatra, Mouton, 
The Hague - Paris, 1970, pp. 134-135. 

căutarea identităţii și a suveranităţii. Astfel, în timp 
ce Knight consideră că piesa urmăreşte contopirea 
până la unicitate, Damby o vede îndreptându-se 
către o contopire pe care apoi o refuză. Daiches 
subliniază căutarea identității şi exclude căutarea 
unirii. «În linii mari», spune el, «piesa se ocupă de 
diferitele roluri pc care omul le poate juca pe 
nenumăratele scene undo se desfăşoară activitatea 
umană, precum şi de relaţia dintre aceste roluri şi 
adevărata identitate a interpretului». Lenora S/eet, 
pentru care Antoniu şi Cleopatra este o piesă despre 
dragostea pământeană, pare să fie de acord cu 
Daiches atunci când explică presupusa infidelitate a 
îndrăgostiților. 

(...) Este infidelitatea determinată de fidelitatea 
față de sine. Indrăgostiții pământeni sunt fiinte 
suverane care nu doresc să-şi piardă identitatea, 
dar caută o alta. (...) 

(...) In piesă există dovezi puternice pentru o 
asemenea interpretare. (...) 

(...) Totuşi (...) şi identificarea lui Antoniu cu 
Cleopatra este scoasă puternic în relief... (...)”>. 


x 


Semnificativă, fără a fi neapărat dominantă, este 
şi tema esenţă-aparenţă, prezentă ca joc actoricesc 
în descrierea şi manifestările Cleopatrei, despre 
care s-a scris enorm, cu deplasări ale accentului, 
după cum se poate vedea şi din unele caracterizări 
succinte ce rezumă analizele: „perfecta curtezană” 
(definiţie frecventă);  „ambiguă”,  „vanitoasă, 


495 Ibid., p. 117-120. 

voluptuoasă,  nestatornică”, dar „capabilă de 
ataşament autentic” (August Wilhelm Schlegel); 
„idealul atracției senzuale” (Dowden); „între femeile 
lui Shakespeare, ceea ce este Falstaff intre bărbați” 
(Boas); o „Circe - dar pe când în străvechiul mit, cu 
drept cuvânt, ea îi transformă pe eroi în porci, 
potrivit convenției romantice moderne ea 
transformă porcii în eroi” (Bernard Shaw); 
„temperament artistic” (S. Lee); „inepuizabilă” 
(Bradley); „nu încearcă niciodată sentimentul de 
vinovăţie - îi este străin peecavi (...) de-a lungul 
piesei o preocupă prea puțin țara a cărei regină 
este; prin interese şi comportare, e femeie, nu 
regină” (Willard Farnham); „Nu e numai regină, 
numai târfă, numai vrăjitoare; reuneşte în fiinţa ei 
toate aceste naturi contrastante” (Clemen). 

Talentul actoricesc înnăscut al Cleopatrei este 
examinat de Harold C. Goddard, din al cărui studiu 
am reţinut: 

„Momentul când Cleopatra, temându-se de reactia 
lui Antoniu (convins că ea l-a trădat şi a dorit să-l 
vadă  predându-şi flota), reprezintă apogeul 
Cleopatrei ca actriță şi amăgitoare, al femeii dispuse 
să facă orice pentru a-şi realiza scopul. (...) Dar din 
clipa când Antoniu, pe moarte, e ridicat în cripta ei 
și dânsa nu găseşte pe buzele lui niciun reproş 
pentru ceea ce a făcut ea, vălul îi cade de pe ochi şi 
de acum înainte nu mai şovăie în hotărârea ei 
nestrămutată de a-l urma în moarte. Ceea ce lasă 
impresia unei ezitări şi a unui joc cu gândul vieții nu 
este decât o înşelăciune folosită cu cea mai mare 
artă ca să se asigure că hotărârea ei de a muri nu 
va fi zădărnicită. Adevărul este că noua Cleopatra, 

având la îndemână toate trucurile histrionice ale 
vechii Cleopatra, joacă atât de perfect în aceste 
ultime ceasuri ale vieții ei încât nu-l înşală numai pe 
Octavian Cezar ci şi jumătate din cititorii piesei. Ea 
întinde o capcană de şoareci în comparație cu care 
cea a lui Hamlet pare melodramatică şi grosolană, 
joacă ca însăşi rolul principal şi, spre deosebire de 
prințul Danemarcei, îşi păstrează integritatea 
artistică fără ca măcar pentru o clipă să-şi trădeze 
scopul sau să-i întrerupă pregătirea pentru 
comentarii superflue. (...) Pe Cezar, ca să spunem 
aşa, îl joacă pe degete. Chiar dacă acesta este încă 
un joc actoricesc, el are o altă natură. Nu mai este 
«artă» manifestată vanitos ca triumf personal sau 
mândrie a puterii personale. Este mai curând arta 
folosită tragic în slujba morţii. Pe cei ce-şi închipuie 
că eroina este impinsă la sinucidere numai atunci 
când e sigură că dacă nu se omoară va fi arătată 
plebei în triumful lui Cezar, Cleopatra îi păcăleşte nu 
mai puțin decât pe Cezar însuşi. (...) 

(...) Ceea ce ni se înfăţişează acum nu mai este 
Cleopatra de altădată care se întoarce la teatru şi 
duplicitatea lui, ci mai degrabă o nouă Cleopatra, 
care caută să facă simbolul nedeosebitor de obiect, 
să se înalțe în zona unde arta ajunge până la viață şi 
viața până la artă, scopul deopotrivă al artei şi al 
vieții. (...) 

(...) 

„ întocmai cum Lear a trebuit să-şi piardă titlul şi 
să înțeleagă că nu este decât un biet om bătrân, 
copilăros «de optzeci de ani ba încă şi mai bine» 
înainte de a-şi putea recâştiga regatul ca rege 
spiritual, tot aşa Cleopatra a trebuit să-şi dea seama 

că nu este «altceva decât femeie... supusă/Durerii 
ticăloase, precum fata/Ce mulge-n grajd şi mătură 
prin curte» înainte de a putea deveni o regină 
spirituală demnă să-şi întâlnească impăratul. Prin 
umilință, atât Lear cât şi Cleopatra îşi descopăr 
umanitatea. Furia şi violenţa lui se îmblânzesc şi se 
preschimbă în răbdare; mândria şi pasiunea ei se 
ridică până la dragoste. Shakespeare rămâne 
credincios tiparului său anterior până şi în detalii, 
astfel încât coroana şi veşmântul din flori obişnuite 
ale lui Lear sunt complementul simbolic al 
veşmântului şi coroanei pe care Cleopatra şi le pune 
înaintea morții sale”. 

Leon D. Leviţchi 


496 Harold C. Goddard, C/eopatra's Artifice, 1951, în Casebook, 


Op. cit., p. 135-140. 

CORIOLAN 
Coriolanus, 1605-1609 


Persoanele 


Caius Marcius, mai târziu Caius Marcus 
Coriolanus* 

Titus Lartius, Cominius, comandanţi militari în 
războiul împotriva volscilor 


497 Numele romanilor puteau fi compuse din trei sau patru 
elemente: praenomen, numele personal; nomen, indicând grupul 
de familii numit „gens” corespunzător „clanului”, având o origine 
comună şi aceleaşi rituri religioase: cognomen, folosit de membrii 
unei familii făcând parte din „gens”; şi agnomen, un nume 
suplimentar acordat pentru vreo faptă sau activitate 
extraordinară. Un exemplu de un asemenea nume complet este 
acela al lui Publius Cornelius Scipio Africanul. In mod obişnuit, 
cognomen este substituit de agnomen, ca în cazul numelui 
personajului principal al piesei de faţă, agnomen-ul Coriolanus 
fiindu-i acordat pentru cucerirea cetăţii Corioli, aparţinând 
volscilor. 

În unele ediţii ale tragediei de faţă, Marcius este ortografiat 
Martius, numele fiind derivat din numele zeului războiului, Marte şi 
ortografiat astfel în traducerea Vietile paralele de Plutarh, datorată 
lui Thomas North (v. comentariile). 

Din punct de vedere istoric, evenimentele din piesă sunt 
considerate ca având loc în ultimii ani ai secolului al V-lea î.e.n., 
când a trăit Coriolan. 

Menenius Agrippa, prietenul lui Coriolan 

Sicinius Velutus, lunius Brutus, tribuni ai poporului 

Tânărul Marcius, băiatul lui Coriolan 

Un sol roman 

Tullus Aufidius, conducătorul volscilor 

Un locotenent al lui Aufidius 

Conjurați, împreună cu Aufidius 

Nicanor, un roman 

Un cetățean din Antium 

Adrian, un volsc 

Două gărzi volsce 

Volumnia, mama lui Coriolan 

Virgilia, soţia lui Coriolan 

Valeria, prietena Virgiliei 

Slujitoarea Virgiliei 

Romani şi volsci-senatori, patricieni, edili, lictori, 
ostaşi, cetățeni, soli. 


Acţiunea se petrece la Roma şi în împrejurimi, la 
Corioli şi în împrejurimi; la Antium. 


Actul | 
Scena 1 


Roma. O stradă“. 
Apare o ceată de răsculați cu ciomege, măciuci şi 


498 Comentatorii piesei nu sunt de acord între ei în ce priveşte 
diferitele locuri unde se desfăşoară acţiunea întrucât direcţiile de 
scenă, în această privinţă, nu sunt suficient de clare, textul piesei 
oferind unele contradicții. 

Pe de altă parte, piesa începând cu năvala pe scenă a unor 
cetăţeni înarmaţi, în plină răscoală, ocupă un loc unic între piesele 
de teatru ale vremii. 

alte arme în mâini. 


Întâiul cetățean: Nu mergeţi mai departe până nu 
mă ascultați. 

Al doilea cetățean: Vorbeşte! Vorbeşte! 

Întâiul cetățean: Sunteţi hotărâți să vă daţi viaţa 
mai bine decât să crăpaţi de foame? 

Toţi cetățenii: Suntem hotărâți! Suntem hotărâți! 

Întâiul cetățean: Aflaţi mai întâi că cel mai mare 
duşman al poporului este Caius Marcius. 

Toti: Ştim! Ştim! 

Întâiul cetățean: Să-l ucidem, şi o să cumpărăm 
grâul cu preţul hotărât de noi. Suntem cu toţii de 
această părere? 

Toți: Am pălăvrăgit destul. Să trecem la fapte. 
Înainte! Înainte! 

Al doilea cetățean: Încă un cuvânt, cetăţeni! 

Întâiul cetățean: Suntem luaţi drept cetăţeni 
săraci, patricienii - drept cetăţeni buni. Prisosul 
nobililor ne-ar putea hrăni pe toţi. Dacă n-ar da 
numai ce le prisoseşte, înainte de a se strica, am 
putea crede că ne vin omeneşte în ajutor; dar 
părerea lor este că şi aşa i-am costa prea mult. 
Foamea, care ne istoveşte, priveliştea mizeriei 
noastre este catastiful în care îşi citesc buna lor 
stare. Suferinţa noastră este desfătarea lor. O să ne 
răzbunăm cu furcile noastre, înainte de a rugini ca 
ele. Martori îmi sunt zeii că vorbesc aşa din foame 
de pâine, nu din sete de răzbunare. 

Al doilea cetățean: Vreţi să ne repezim asupra lui 
Caius Marcius? 

Toți: Asupra lui mai întâi: e un câine faţă de popor. 

Al doilea cetățean: Dar v-aţi gândit la serviciile pe 

care le-a adus ţării? 

Întâiul cetățean: A adus! Şi pentru asta ar putea fi 
lăudat; dar s-a răsplătit singur prin trufia lui. 

Al doilea cetățean: Nu vorbi cu atâta răutate! 

Întâiul cetățean: Vă asigur că toate faptele lui 
glorioase au pornit numai din iubire de glorie. Chiar 
dacă oameni cu puţină judecată cred că le-a 
săvârşit pentru patrie, adevărul este că le-a săvârşit 
numai pentru plăcerea maică-sii şi ca să aibă de ce 
să fie mândru; căci trufia îi este tot atât de mare ca 
meritul. 

Al doilea cetățean: Nu-şi poate schimba firea, iar 
voi faceţi din asta un viţiu. Dar cel puţin nu puteţi 
spune că e zgârcit. 

Întâiul cetățean: Chiar dacă nu pot spune asta, 
învinuirile nu-mi vor lipsi. Are atâtea păcate, că 
osteneşti numărându-le. 

(Strigăte în depărtare.) 

Ce strigăte se aud? S-a răsculat partea cealaltă a 
oraşului. De ce ne-am oprit aici să pălăvrăgim? La 
Capitol!" 

Toți: Haideţi! Haideţi! 

Întâiul cetățean: Tăcere! Cine se apropie? 

(Intră Menenius Agrippa””.) 


499 Capitoliul era numele templului lui lupiter pe colina cu acelaşi 
nume: colina Capitolină, - una dintre cele şapte coline pe care era 
clădită Roma. Templul a fost consacrat în anul 507 î.e.n. 

500 Consul în anul 502 î.e.n. Rămas vestit în istorie datorită 
fabulei sale despre membrele corpului omenesc revoltate 
împotriva stomacului care nu face altceva decât să consume. 

In anul 494 sau 493 î.e.n. plebeii din Roma au părăsit cetatea 
retrăgându-se pe dealul numit Muntele Sacru, la cca. 5 km în afara 
Romei, în semn de protest faţă de condiţiile de viaţă extrem de 
grele şi faţă de lipsa de orice drepturi, rezervate numai clasei 
avute a patricienilor. 

Al doilea cetățean: Preacinstitul Menenius Agrippa, 
unul care a iubit totdeauna poporul. 
Intâiul cetățean: E un om destul de cinstit - de-ar 
fi toţi ceilalţi ca el! 
Menenius Agrippa: 
Ce este, oameni buni? Unde-aţi pornit 
Cu reteveie-n*™ mâini? Vorbiţi, vă rog. 
Întâiul cetățean: Treaba noastră nu este 
necunoscută senatorilor; au auzit şoptindu-se de 
vreo paisprezece zile încoace despre ce avem de 
gând să facem, şi acum vrem să le arătăm gândurile 
noastre şi prin fapte. Spun că sărăcimea are 
răsuflarea grea; o să afle că şi pumnii noştri sunt 
grei. 
Menenius: 
Prieteni buni, iubiții mei vecini, 
Doriţi să mergeţi singuri la pieire? 
Întâiul cetățean: 
Nu se mai poate; suntem la pământ. 
Menenius: 
să ştiţi, prieteni, că patricienii 
V-ajută-n fel şi chip. lar sărăcia 


Explicându-le că nu pot vieţui decât împreună, plebeii se 

reîntoarseră la Roma căpătând unele drepturi ca, de exemplu, pe 
acela de a avea reprezentanţii lor, „tribunii”, care erau inviolabili şi 
le apărau interesele faţă de patricieni. Printre primii cinci tribuni 
aleşi atunci, figurau şi Sicinius Velutus şi lunius Brutus, personaje 
în piesa de faţă. 
501 In original: „cu bâte şi ciomege”, cu care apăreau înarmaţi 
ucenicii din atelierele meşteşugarilor londonezi când erau chemaţi 
să potolească bătăile care se încingeau pe străzile Londrei. În 1 
Henric al VI-lea, (|, 3) primarul Londrei ameninţă să-i cheme pe 
aceştia pentru a pune capăt unei încăierări violente. 

Un exemplu de transpunere a unor situaţii londoneze din 
vremea lui Shakespeare în societatea antică şi în alte ţări. 

Zadarnic vă împinge să porniţi 
Cu bâte-asupra Statului roman - 

E ca şi cum aţi vrea să-nfrângeţi cerul. 
Senatul şi-a croit drum drept şi este 
Puternic cât să poată sfărma lanţuri 

Mai tari decât zăbalele cu care 
Vă bate gândul să-l struniţi. Scumpetea 
Dată-i de zei, nu de patricieni. 
Genunchi plecaţi v-ajută, necum braţul. 
Nenorocirea vă ademeneşte 
Spre una şi mai rea, căci terfeliţi 
Pe-ai statului cârmaci şi-i blestemaţi 

i Când ei vă poartă grijă părintească. 

Intâiul cetățean: Ne poartă de grijă! Ce să spun! 
N-au avut grijă de noi niciodată. Ne lasă să murim 
de foame, şi hambarele lor gem de cât grâu au 
adunat în ele! Fac legi contra cămătarilor, doar ca 
să-i sprijine mai bine. Anulează zilnic câte o măsură 
bună contra bogaţilor şi în fiecare zi născocesc câte 
o ordonanţă mai aspră ca să-i lege mai bine pe 
săraci şi să-i covârşească de tot. Dacă nu ne înghite 
războiul, ne înghit ei: asta-i iubirea lor pentru noi”. 

Menenius: 

Mărturisiţi că sunteţi cârcotaşi, 
Altfel veţi fi certaţi ca nişte proşti. 
Dar ascultați mai bine o poveste 
Frumoasă şi-nţeleaptă; poate-o ştiţi. 


502 Plutarh arată că nemulţumirea provenea, între altele, şi din 
faptul că plebeii săraci, nevoiţi să se împrumute cu bani de la 
patricieni pentru a-şi putea cumpăra alimentele necesare 
existenţei, erau vânduți apoi ca sclavi, „peste Tibru”, fiindcă nu-şi 
puteau plăti datoriile, fără să se ţină seama de faptul că îşi 
făcuseră datoria de cetăţeni, luptând pentru patria lor în 
numeroasele războaie pe care le purta Roma în acele vremuri. 


~ 739 — 


Opere Complete Volumul 7 
Dar cum se potriveşte-acuma, vreau 
i S-o mai servesc o dată, încălzită. 
Intâiul cetățean: S-o ascultăm, doamne! Dar să nu 
crezi că ne poţi duce cu-o poveste. Dar fiindcă vrei 
să ne-o spui, dă-i drumul. 
Menenius: 
Se zice că de mult s-a răsculat 
în contra burţii fiecare membru; 
O-nvinuiau că, leneşă, la mijloc 
Stă toată ziua fără să muncească, 
Bucatele înghite, făr' să mişte 
Ca celelalte membre ce privesc, 
Ascultă, cugetă, vorbesc, merg, simt, 
Şi sprijinindu-se unul pe altul, 
Întregul trup îl ţin în bună stare. 
j Dar burta a răspuns... 
Intâiul cetățean: 
Ei, ce-a răspuns? 
Menenius: 
Vă spun îndată. C-un surâs părelnic, 
Ce nu venea din inimă, căci burta 
Poate surâde, după cum vorbeşte, 
Dispreţui pe membrele rebele 
Că nu ştiau ce-i aparţine ci, 
Aşa cum voi cârtiţi că senatorii 
A Nu sunt ca voi... 
Intâiul cetățean: 
Răspuns de burtă. Cum? 
Regescul cap încoronat, şi ochiul 
De-a pururi treaz, şi inima, un sfetnic”, 
Şi braţul cel războinic, şi piciorul 


503 Dramaturgul consideră inima ca sediu al înţelegerii, (v. şi Mu/t 
zgomot pentru nimic „act. IIl, sc. 2.). 

Ca armăsarul, limba vestitoare 
Ca trâmbiţa, să fie deopotrivă 
Cu micii slujitori ai casei noastre... 
Menenius: 
) Ce e cu ei? Pe legea mea! Vorbeşte! 
Intâiul cetățean: 
Prea îndopata burtă, ce-i haznaua 
Acestui trup al nostru, s-aibă dreptul 
Să ţină-n frâu pe agerele membre? 
Menenius: 
_ Ce vrei să spui cu asta? 
Intâiul cetățean: 
Când în faţă 
Şi drept vorbiră membrele, ce oare 
Putut-a burta să răspundă? 
Menenius: 
lacă! 
Răbdarea vă e mică, dacă însă 
i Aveţi puţină, veţi afla răspunsul. 
Intâiul cetățean: 
Ci spune-odată! 
Menenius: 
Ascultaţi, prieteni! 
Cuminţea burtă, plină de prudenţă, 
Nu repezită ca acuzatorii, 
Aşa vorbi: „Prieteni dintr-un trup, 
_E-adevărat că eu primesc întâia 
Intreaga hrană ce vă ţine-n viaţă. 
E drept să fie-aşa: eu sunt hambarul 
Şi atelierul corpului întreg. 
Gândiţi-vă: prin sângele din vine 
Trimit ce e trebuincios să aibă 
Şi curtea, inima, şi-naltul tron, 

Unde domneşte creierul, stăpânul. 
Prin coridoare lungi şi prin cotloane 
Câte cuprinde trupul, se strecoară 
Sucul cerut de nervul cel mai tare, 
De vâna cea mai fină. Dacă toate, 
Prietenilor, zise burta, dacă...” 
Întâiul cetățean: 
Hai, spune mai departe! 
Menenius: 
„Dacă toate 
N-ar recunoaşte ce îmi sunt datoare, 
Uşor mi-ar fi s-arăt că tuturora 
Doar lamura le-am dat şi mi-a rămas 
O pleavă vânturată.” Ei, ce ziceţi? 
Întâiul cetățean: 
E un răspuns. Dar ce-are-aici a face? 
Menenius: 
Senatul Romei este bunul pântec, 
Voi sunteţi mădularele rebele. 
Ştiţi voi prin câte griji i-e dat să treacă? 
De-aţi cugeta la binele obştesc, 
Uşor v-ar fi s-aflaţi că el ne vine 
Mereu de la Senat, nu de la voi. 
Ei, ce părere ai tu, talpă-lată 
A adunării ăsteia? Vorbeşte! 
Întâiul cetățean: 
Eu, talpă-lată? Sunt eu talpă-lată? 
Menenius: 
Tu eşti cel mai de jos şi mai nemernic 
Din toţi acei ce-aici alcătuiră 
Cumintea răzmeriţă. N-ai putere, 
Eşti slăbănog, însă păşeşti în faţă, 
Sperând câştig să-ţi vină din răscoală. 

Ciomege şi măciuci rotiţi în mâini; 
Dar vai de voi când Roma va porni 
Cu şobolanii ei la luptă. Moartea 
Va înghiţi şobolănimea. 
(Intră Caius Marcius.) 
Salve, 
Cinstite Marcius! 
Marcius: 
Salve! Ce se-ntâmplă? 
Lichele răsculate, vă mănâncă 
Atâta limba, că tot scărpinând-o 
O să v-acoperiţi întregi de râie. 
Întâiul cetățean: 
Ei da, ai pentru noi doar vorbe bune. 
Marcius: 
O vorbă bună ţie,-ar fi precum 
Aş măguli cu scârbă. Ce doriţi, 
Câini ce nu vreţi nici pace, nici război? 
Războiul vă-nspăimântă. Pacea bună 
Vă face mai obraznici. Cin' se-ncrede 
În voi găseşte-n loc de lei doar iepuri, 
Şi gâşte află unde-aşteaptă vulpi. 
Mai sigur decât voi este pe gheaţă 
Tăciunele aprins, zăpada-n soare. 
Virtutea vă e bună să slăviţi 
Bărbatul pedepsit de crima lui 
Şi legea s-ocoliţi care-l loveşte. 
Simţiţi doar ură pentru ce e nobil 
Şi nu iubiţi decât cum vrea bolnavul 
Ce-l vatămă mai rău. Şi ascultarea 
Ce-o arătaţi cuiva e ca plutitul 
Cu vâslele de plumb şi ca-ncercarea 
De-a dobori stejari lovind cu trestii. 

La ştreang! La ştreang! Cum pot să cred în voi? 
O clipă doar să treacă, şi numiţi 
Preanobil ce-aţi urât, şi ticălos 
Pe cel slăvit ca zeii”. Ce mai vreţi? 
Vă îmbulziţi pe unde e o piaţă 
Urlând contra Senatului, ce singur, 
Alăturea de zei, în frâu vă ţine 
Să n-apucaţi a vă mânca-ntre voi. 
Care vi-i voia? Spune tu, Menenius. 
Menenius: 
Vor grâu la preţul hotărât de ei, 
Căci grâul s-ar găsi, zic, din belşug. 
Marcius: 
Aşa zic? Stau la vatra lor pe vine 
Şi ştiu tot ce se-ntâmplă-n Capitol, 
Ştiu cine se înalţă, cine cade, 
Partide-ntemeiază, pun la cale 
Căsătorii, ridică pe-unii, pe-alţii; 
Când nu sunt cum vor ei, îi încovoaie 
Mai jos de glezna lor. E grâu destul, 
Aşa zic? Îndurare mult prea multă 
De nu le-ar arăta Senatul, spada 
Ce-o ţin în mână ar putea să facă 
Din leşurile lor de sclavi movile 


504 Asprul rechizitoriu pe care Marcius îl face plebeilor avea o 
însemnătate cu totul deosebită pentru contemporanii lui 
Shakespeare. Populaţia Londrei avusese o comportare notoriu 
schimbăcioasă în anii precedenţi scrierii piesei. La 8 februarie 
1601 Essex crezuse că londonezii se vor ridica să-l sprijine, în 
încercarea sa de rebeliune, dar se înşelase; chemarea sa rămase 
fără răspuns; în schimb, la 25 februarie mulţimea a vrut să-l sfâşie 
pe călăul care l-a executat. În noiembrie 1603 Sir Walter Raleigh 
era atât de nepopular încât, atunci când a fost dus de la Londra la 
Winchester (în Hampshire) pentru a fi judecat, au trebuit să se ia 
măsuri pentru a-l apăra de eventuale atacuri din partea mulţimii. 

Mai-nalte decât vârful lăncii mele. 
Menenius: 
Ei nu, s-au liniştit. Şi dacă minte 
Nu au prea multă, ştiu în schimb de frică. 
Mai bine spune-mi: cu cealaltă haită 
Ce s-a-ntâmplat? 
Marcius: 
S-au risipit, pungaşii. 
Ziceau că le e foame şi oftau, 
Rostind zicale: „Pâinea-i pentru gură”, 
„Nevoia-ndoaie fierul”, „Vrea să crape 
Şi câinele”, „Se înmulţeşte bobul 
Nu doar pentru bogat”. Cu de-alde astea 
Îşi spun tot păsul; tu i-asculţi şi dacă 
O cerere le-asculţi, mai tare spusă, 
În stare să-l înduplece pe nobil, 
Îi vezi cum azvâri şepcile””* în aer, 
Că parc-ar vrea, nebuni, să le acaţe 
De cornul lunii, hăulind zănatic. 
Menenius: 
A fost primită-o cerere de-a lor? 
Marcius: 
Să se aleagă cinci tribuni ai plebei 
Prin votul lor. Întâiu-i lunius Brutus, 
Al doilea - Sicinius, pe urmă... 
Lovească-i ciuma, nu-i mai ştiu pe nume, 
Cu mult mai lesne le-ar fi fost să smulgă 
Acoperişurile din oraş 
Decât să mă înşele ei pe mine. 
De-ar fi s-obţină lucruri şi mai mari, 
Pretenţiile le-ar creste,-ameninţând 


505 Un mod obişnuit al englezilor de a-şi manifesta bucuria sau 
entuziasmul, în acea vreme. 

Că se răscoală. 
Menenius: 
lată ce-i ciudat. 
Marcius: 
Hai, hai, plecaţi, voi, pleavă vânturată! 
(Intră un sol.) 


Solul: 
Pe Caius Marcius caut. 
Marcius: 
Sunt aici. Ce-i nou? 
Solul: 


Pornit-au, doamne, volscii toți cu arme. 

Marcius: 

Mă bucură. Aşa ne curăţăm 
De mucegai. Dar, iată, se apropie 
Cinstiţii senatori. 

(Intră Cominius, Titus Lartius şi alţi senatori, 
împreună cu tribunii lunius Brutus şi Sicinius 
Velutus.) 

Întâiul senator: 

Aşa cum spus-ai, Marcius, s-n-ntâmplat: 
Luat-au volscii armele. 
Marcius: 
Comanda 
O are-Aufidius: ţineţi minte. 
Îi pizmuiesc noblețea, şi mi-e ciudă, 
Dar dacă n-aş fi cel ce sunt, aş vrea 
Să fiu în locul lui. 
Cominius: 
Dar v-aţi luptat! 
Marcius: 
A lumii jumătate dacă-n luptă 
Ar fi cu cealaltă, şi alături 

De mine-ar sta Aufidius, aş pleca 
Doar ca să pot lupta cu el. Sunt mândru 
să pot vina un leu. 
Întâiul senator: 
De-aceea, Marcius, 
Vei merge cu Cominius la război. 
Cominius: 
Ţi-ai dat cuvântul. 
Marcius: 
Da, l-am dat şi-l ţin. 
Tu, Titus Lartius, m-ai văzut o dată 
Luptându-mă cu Tullus. Eşti bolnav? 
Rămâi acasă? 
Titus: 
Nu rămân, nu, Marcius, 
Am două cârji; cu una mă voi bate. 
Marcius: 
Ai sânge nobil. 
Întâiul senator: 
Să pornim îndată 
Spre Capitol; ne-aşteaptă buni prieteni. 
Titus: 
Te rog treci înainte,-apoi Cominius, 
Vă vom urma. Vi se cuvine-a fi 
În fruntea tuturor. 
Cominius: 
Cinstite Marcius! 
Întâiul senator (către cetățeni): 
Plecaţi acasă! 
Marcius: 
Lăsaţi-i să ne-urmeze. Au grâu volscii. 
Luaţi şoarecii cu voi, daţi-le drumul 
să roadă în hambare. Demni rebeli, 


~ 747 ~ 


Opere Complete Volumul 7 
Curajul vostru poartă roade bune. 
Poftiţi, vă rog! 
(Patricienii şi ceilalţi cetățeni ies. Rămân Sicinius 


şi Brutus.) 
Sicinius: 
A fost vreodată-n lume 
Om mai trufaş? 
Brutus: 
Pereche n-are Marcius. 
Sicinius: 


Când ne-a ales tribuni, văzut-ai bine... 
Brutus: 
Privirea lui şi gura... 
Sicinius: 
Şi disprețul. 
Brutus: 
Dacă-l aţâţi, îşi bate joc de zei. 
Sicinius: 
Nu cruţă nici zeiţa castă-a lunii. 
Brutus: 
ÎI va-nghiţi războiul. E prea mândru 
De vitejia lui, ca să se cruţe. 
Sicinius: 
Un om ca el, dacă-i surâde soarta, 
Chiar umbra-amiezii calcă în picioare. 
Dar mult mă minunează că primeşte 
să lupte sub Cominius. 
Brutus: 
Dar slava 
Spre care cată şi-l împodobeşte 
Păstrată poate fi şi înălţată 
De primul general, pe câmpul luptei. 
Dar tot aşa i se aruncă-n spate 

Înfrângerile toate, orice-ar face. 
S-auzi atunci pe cei nerozi strigând: 
„Ei, de-ar fi fost în fruntea oastei Marcius!” 
Sicinius: 
Aşa-i, şi dacă lupta merge bine, 
Tot Marcius, nu Cominius, are merit. 
Brutus: 
O jumătate-a gloriei lui Cominius 
Revine orişicum lui Marcius, 
Greşeala unuia se-ntoarce pururi 
Spre faima celuilalt, chiar dacă însuși 
Nimic de seamă n-ar fi săvârșit. 
Sicinius: 
Să mergem să vedem cum Marcius 
Îşi ia-n primire slujba şi porneşte, 
Pe inimă călcându-şi, la război. 
Brutus: 
Să mergem. 
(les.) 


Scena 2 


Corioli. Senatul, 
Intră Tullus Aufidius cu câțiva senatori. 


Întâiul senator: 
Crezi deci, în adevăr, Aufidius, 
Că cei din Roma ştiu ce plănuim 
Şi tot ce facem? 
Aufidius: 
Te-ndoieşti de asta? 
Gânditu-s-a ceva-n cetatea noastră 
Adulmecat de Roma să nu fie. 

'Nainte de-a se întrupa în faptă? 


Nici patru zile n-au trecut de când 
Primit-am veşti ce zic aşa, întocmai... 
Dar iată şi scrisoarea; asta e. 
(Citeşte): 


„Se-adună oşti; dar nu se ştie încă 
De sunt pentru apus, ori răsărit. 
Se îinteţțeşte foametea, cârteşte 
Și se răscoală gloata, vechiul duşman 
(Urât mai mult la Roma ca la voi). 
Cominius, Titus Lartius, om viteaz, 
Au fost aleşi să înarmeze oastea 
Oriunde ar porni; pe cât se pare, 
Porneşte către noi. Luaţi aminte.” 
Întâiul senator: 
Oştirea noastră-a şi ieşit în câmp. 
Nu ne-ndoim că Roma-i pregătită 
S-o-ntâmpine. 
Aufidius: 
Şi bine ați făcut 
Să vă ascundeţi planul până când 
S-o da pe față; după cât se pare, 
ÎI ştie Roma chiar de când clocește. 
Gândeam să cucerim cetăţi,-nainte 
Ca Roma s-afle c-am pornit la luptă; 
Ni-e planul cunoscut. 
Al doilea senator: 
Cinstite-Aufidius, 
Deplinele puteri le ia, în grabă 
Porneşte spre armată, iar pe noi 
Ne laşi la Corioli, s-o păzim. 
De ne-ar asedia, veniţi-napoi 
Şi ne despresuraţi; dar mi se pare 

Că nu-mpotriva noastră au pornit. 
Aufidius: 
Nu vă-ndoiţi! Cuvintele ce-am spus 
Vin din sorginte sigură. Mai mult: 
Ostaşi romani în pâlcuri vin încoace. 
Ne despărţim acum, cinstite feţe. 
De-l întâlnesc cumva pe Caius Marcius 
E limpede că lupta nu sfârşeşte 
Decât atunci când unul din noi cade. 
Senatorii: 
Să vă ajute zeii! 
Aufidius: 
Să vă aibă în sfântă paza lor! 
Întâiul senator: 
Mergeţi cu bine! 
Al doilea senator: 
Mergeţi cu bine! 
Toți: 
Multă sănătate! 
(les.) 


Scena 3 


Roma. În casa lui Marcius. 
Volumnia şi Virgilia stau pe două scaune scunde şi 
Cos. 


Volumnia: Te rog, fata mea, cântă sau spune-mi 
ceva care să-mi mai descreţească fruntea. Dacă fiul 
meu mi-ar fi bărbat, mi-ar face mai multă plăcere 
lipsa lui, prin care îşi cucereşte atâta glorie, decât 
îmbrăţişările  culcuşului, unde i-aş fi cunoscut 
iubirea. Când era băiat mic şi singurul meu copil, 

când tinereţea şi graţia lui răpeau toate privirile, în 
timp ce nici rugăminţile de zile întregi ale unui rege 
n-ar fi înduplecat-o pe mamă să-l lase de lângă ea, 
chiar atunci când mă gândeam cum l-ar împodobi 
cinstirile înalte şi cum n-ar fi fost mai puţin preţios 
decât un tablou atârnat de perete, dacă setea de 
glorie nu l-ar fi însufleţit, mă bucuram să-l văd 
căutând primejdia, unde putea spera să găsească 
slava. L-am trimis într-un război groaznic, din care s- 
a întors cu fruntea încununată de laur”. Crede-mă, 
fata mea, inima nu mi-a tresărit atât de bucuroasă 
când moaşa mi-a spus că este băiat, ca acum, când 
înţeleg că a devenit bărbat. 

Virgilia: Dar dacă ar fi rămas pe câmpul de luptă, 
ce-ai fi zis atunci, mamă dragă? 

Volumnia: Atunci gloria lui de-a pururi mi-ar fi 
devenit copil, şi în ea mi-aş fi recunoscut neamul. 
Ascultă ce-ţi spun cu inima deschisă: dacă aş avea 
doisprezece fii, şi fiecare din ei mi-ar fi tot atât de 
drag ca Marcius al meu şi al tău, aş vrea mai bine ca 
unsprezece din ei să cadă cu cinste pentru ţară 
decât unul singur să se înnămolească în trândăvie şi 
desfrânare. 

(Intră o slujitoare.) 

Slujitoarea: 

Nobilă doamnă, Valeria doreşte să vă vadă. 


506 În original este vorba de cununi din mici ramuri de stejar cu 
care erau încununaţi aceia care, pe câmpul de luptă, salvau viaţa 
unui soldat roman. Volumnia se referă la războiul cu latinii 
comandaţi de Tarquinius Superbus, regele izgonit de romani în 
anul 509 î.e.n., care a căutat să-şi recucerească tronul pierdut, dar 
a fost învins în lupta în care Coriolan a primit cununa din frunze de 
stejar pentru fapta menţionată. Stejarul era arborele consacrat lui 
lupiter, patronul şi protectorul cetăților romane. 

Virgilia: 
Îngăduie-mi, te rog, să mă retrag. 
Volumnia: 
O, nu! Defel aceasta nu se cade. 
Îmi pare toba că-i aud cum bate, 
Pe-Aufidius l-a prins şi îl căzneşte, 
Fug volscii-aşa cum fug de urs copiii”: 
Îmi pare că le văd pe-acestea toate. 
El bate din picior şi strigă: „Laşi, 
Veniţi încoace, groaza v-a fătat, 
Deşi sunteţi născuţi în Roma.” Şterge 
De sânge fruntea lui, cu mâna prinsă 
În tari oţele; trece-apoi-nainte, 
Precum cosaşul care vrea tot câmpul 
Să-l culce, ca să-şi merite răsplata. 
Virgilia: 
De sânge-şi şterge fruntea! Zeus! Nu! 
Volumnia: 
Taci, proasto, taci! Mai mult împodobeşte 
Bărbatul cel viteaz un strop de sânge 
Decât trofee de-aur. Mai frumos 
N-a fost nici al Hecubei piept, lui Hector 
Dându-i să sugă, cum a fost eroul 
Când fruntea lui a sângerat în luptă. 
Valeriei spune-i c-o aştept; să intre. 
(Slujitoarea iese.) 
Virgilia: 
O, cerule, pe soțul meu păzeşte-l 
De cruntul Aufidius. 


507 Aluzie la spectacolul popular care consta din legarea unui urs 
de un stâlp după care se asmuțeau cânii asupra fiarei, până când 
aceasta era ruptă în bucăţi. Uneori urşii îşi rupeau lanțul cu care 
erau legaţi de stâlp, spre spaima spectatorilor, printre care erau 


numeroşi copii. 

Volumnia: 

N Pe-Aufidius 
II încovoaie sub genunchi şi-l calcă. 

(Intră Valeria cu un portar şi o slujitoare. ) 

Valeria: 

Cinstite doamne, vă dau ziua bună. 

Volumnia: 

Prietenă iubită... 
Virgilia: 
Fericită-s 
Să vă salut la noi, cinstită doamnă! 

Valeria: Ce mai faceți? Neasemuite gospodine! Ce 
coaseţi aici? Frumoasă broderie, zău aşa. Ce vă mai 
face băiatul? 

Virgilia: Vă mulțumesc, nobilă doamnă, e sănătos. 

Volumnia: li place mai mult să vadă săbii şi să 
asculte tobe decât să ia seama la ce-i spune 
dascălul lui. 

Valeria: Pe cinstea mea, întocmai ca tată-său. Pot 
să jur că e băiatul cel mai drăguţ din lume. Să vă 
spun ceva: miercurea trecută am stat şi m-am uitat 
la el cu luare-aminte timp de o jumătate de ceas 
fără întrerupere; are ceva hotărât în toate purtările 
lui. L-am văzut cum alerga după un fluture 
strălucitor şi, după ce l-a prins, cum i-a dat drumul, 
pe urmă cum a început să-l urmărească iar, cum a 
căzut, s-a ridicat şi l-a prins încă o dată. Nu ştiu 
dacă era furios pe prada lui, sau altceva, dar să-l fi 
auzit cum scrâşnea din dinţi şi cum a rupt-o în 
bucăţi. Nu vă puteţi închipui cum şi-a sfâşiat prada. 

Volumnia: Leit firea lui taică-su. 

Valeria: Adevărat, adevărat, e un copil nobil. 

Virgilia: E o mică sălbăticiune, Valeria. 

Valeria: Haide, puneţi-vă broderiile la o parte; şi 
după-amiază jucaţi-vă de-a gospodinele leneşe. 

Virgilia: Nu, iubită prietenă, nu pot ieşi din casă. 

Volumnia: O să iasă, o să iasă. 

Virgilia: Nu, sigur nu. Daţi-mi voie. Nu vreau să 
trec de pragul casei, afară, înainte ca soţul meu să 
se întoarcă de la război. 

Valeria: Uite colo! Vrei să te zăvorăşti în casă fără 
niciun rost. Haide să ne vedem o bună prietenă, 
care e acum lehuză. 

Virgilia: Îi doresc grabnică însănătoşire şi o să mă 
rog pentru dânsa, dar de ieşit din casă nu ies. 

Volumnia: Dar de ce să nu ieşi? 

Virgilia: Nici din lene nici din lipsă de iubire. 

Valeria: Ai putea să fii o a doua Penelopă; dar, 
după cum se povesteşte, toată pânza pe care 
Penelopa a ţesut-o în lipsa lui Ulise a umplut Ithaca 
de molii. Haide, aş vrea ca pânza să-ţi fie tot atât de 
simţitoare ca degetele şi, din milă, să n-o mai înţepi. 
Vino cu mine! 

Virgilia: Nu, draga mea, iartă-mă; vorbesc serios, 
nu ies din casă. 

Valeria: Adevărat? Ei bine, o să ieşi, fiindcă am să- 
ţi dau nişte ştiri minunate despre soţul tău. 

Virgilia: O, dragă Valeria, ştirile n-au putut sosi 
încă. 

Valeria: Ba da, nu glumesc; am auzit ceva aseară. 

Virgilia: Vorbeşti adevărat? 

Valeria: Pe cinstea mea, e-adevărat. L-am auzit 
povestind pe un senator. lată ce spunea: volscii au 
trimis o armată, şi Cominius, generalul, i-a ieşit în 
întâmpinare cu o parte din romani. Bărbatul tău şi 
cu Titus Lartius au asediat cetatea Corioli; sunt 

siguri că o s-o cucerească şi că o să pună capăt 
războiului cât de curând. Tot ce spun e adevărat, pe 
cinstea mea! Şi acum te rog să vii cu mine. 

Virgilia: lartă-mă, buna mea Valeria, dar îţi 
făgăduiesc că pe viitor o să te ascult în oricare altă 
privinţă. 

Volumnia: Las-o, draga mea. Aşa cum e acum, ne- 
ar strica numai voia bună. 

Valeria: Bine, aşa cred şi eu. Atunci, rămâi cu 
bine. Vino, scumpă doamnă! Te rog, Virgilia, alungă 
aerul ăsta al tău solemn şi vino, totuşi, cu noi. 

Virgilia: Nu, pe cuvântul meu, Valeria. Nu se 
cuvine. Vă doresc petrecere bună. 

Valeria: Atunci, rămâi sănătoasă. 

(les.) 


Scena 4 


În faţa cetăţii Corioli. 
Intră, cu tobe şi steaguri, Marcius, Titus Lartius, 
comandanţi, soldați. Un sol le iese în întâmpinare. 


Marcius: 
Un sol! Mă prind că s-a şi dat o luptă. 
Titus: 
Ba nu, pun rămăşag pe calul meu. 
Marcius: 
Primesc. 
Titus: 
Şi eu. 
Marcius (către sol): 
Acum vorbeşte tu: 
Văzut-a generalul pe duşman? 

Solul: 
Da, s-au privit, dar nu s-au încleştat. 
Titus: 
Ei, vezi, al meu e calul. 
Marcius: N 
Il răscumpăr. 
Titus: 


Nu-l vând şi nici nu-l dau; ţi-l împrumut 
Pe jumătate veac. Vestiţi oraşul 
Să se predea. 


Marcius: 
Departe-i oastea noastră? 
Solul: 
Nici la trei ceasuri. 
Marcius: 


Strigătul atunci 
Ni-l poate auzi, şi noi pe-al lor. 
O, Marte, sprinteneşte-ne, te rog, 
Cu spade fumegânde să pornim 
Amicilor din câmp în ajutor. 
Trompeţii! 
(Se aud trompetele. Senatori apar pe ziduri.) 
E Aufidius în cetate? 
Întâiul senator: 
Nici el, nici alţii cari se tem de tine 
Mai mult ca dânsul, deci mult prea puţin. 
(Se aud tube în depărtare.) 
Auzi? Bat tobele, îi scot pe tineri. 
Ori spargem zidul ce ne zăvoreşte, 
Ori chiar noi înşine deschidem poarta 
Ce-i doar cu papură înţepenită. 
(Se aud strigăte de bătălie.) 
Acolo e Aufidius, auzi 

Cum spintecă în două oastea voastră? 
Marcius: 
Sunt înăuntru! 
Lartius: 
Strigătul de luptă 
Ne fie călăuz. Aduceţi scări! 
(Intră volsci care traversează scena.) 
Marcius: 
Nu se-nspăimântă, năvălesc afară! 
Vă puneţi scutu-n dreptul inimii, 
Şi inima vârtoasă să vă fie 
Mai mult ca scutul. Hai, viteze Titus! 
Sunt mai sfruntaţi decât credeam, şi fruntea 
Mânia mi-o îneacă în sudoare. 
Pe ei, băieţi! Acel ce se codeşte 
Să ştie că e pentru mine-un volsc 
Şi o să-mi simtă ascuţişul spadei. 
(Zgomote de război. Romani şi volsci se luptă. 
Romanii sunt respinşi şi se retrag în tranşee. 
Marcius apare din nou, blestemând.) 
Marcius: 
V-ajungă ciuma rea din miazăzi”, 
Ruşine-a Romei! Bube şi puroaie 
să vă acopere, urâţi de lume, 
Să fugă omul când vă simte-aproape, 
Din depărtări v-aducă molimi vântul. 
În trupuri omeneşti simţiri de gâscă! 
Fug sclavii dând cu ochii de maimute? 
Infern şi Pluto! Răni aveţi în spate, 
Şi dosul vă e roşu, faţa - pală 
De groază! Stânga împrejur,-nainte, 


508 Conform credinţei populare, bolile şi flagelele proveneau din 
regiunile sudice din afara Europei. 

Porniţi în iureş! Altfel, jur pe cer 
Şi fulgerele lui că vă lovesc, 
Uitând duşmanul, mai cumplit pe voi. 
Veniţi-vă în fire şi porniţi 
Să-i alungăm acasă, la neveste, 
Cum ei în şanţuri ne-au respins pe noi. 
(Romanii atacă din nou pe volsci; aceştia se 
refugiază în oraş. Marcius îi urmăreşte spre porți.) 
E spartă poarta. Staţi pe lângă mine! 
Pentru învingători, nu pentru-nfrânţi 

Se dete poarta de perete. lată! 

Priviţi încoace, faceţi ce fac eu. 
(Pătrunde în oraş.) 
Întâiul soldat: 

E-o nebunie. Asta nu fac eu! 
Al doilea soldat: 
Nici eu! 
(Poarta oraşului se închide în urma lui Marcius.) 
Al treilea soldat: 
Priviţi! Priviţi! L-au prins 'năuntru. 

(Strigătele de luptă continuă. Intră Titus Lartius.) 
Toți: 


Şi îl toacă. 
Titus: 
Ah, ce-i cu Marcius? 
Toți: 
Ce mai, e mort. 
Întâiul soldat: 
Cum urmărea fugarii în oraş, 
Într-o clipită poarta s-a închis, 
Şi singur este-acum între duşmani, 
Dând piept cu toţi. 
Titus: 

Ales între aleşi, 
Om fost-ai dar te îndoiai mai greu 
Ca spada. Ai rămas neîntrecut! 
Cel mai curat rubin, cât tine mare, 
N-ar fi mai preţios: un luptător 
Cum îl visase Cato”, de temut 
Nu doar în clipa unei lovituri; 
Privirea-ţi cruntă, glasul aducând 
A tunet, pe duşmani îi scuturau 
Mai rău ca frigurile. 
(Marcius, sângerând, se înapoiază, urmărit de 
duşmani.) 
Întâiul soldat: 
la te uită! 
Titus: 
E Marcius! Hai, nu mai şovăiţi, 
să-l mântuim, sau să pierim cu toţii! 
(Luptă. Toţi pătrund în oraş.) 


Scena 5 


Corioli. O stradă. 
Romani vin cu prăzi. 


Întâiul roman: 


509 Anacronism. Marcus Porcius Cato, supranumit „Cel Bătrân” 
sau „Cenzorul”, a trăit între 234-149 î.e.n., cu cca. trei secole după 
Coriolan. Duşman neîmpăcat al Cartaginei, în care vedea un mare 
pericol pentru Roma, îşi încheia întotdeauna cuvântările în Senat, 
indiferent de problema care se dezbătea, cu cuvintele: „Cartagina 
trebuie distrusă”. Era în acelaşi timp susţinător al celei mai severe 
morale, iar luptătorilor le recomanda să nu fie numai brutali şi 
aprigi, când lovesc duşmanii în luptă, dar să-i înspăimânte şi cu 
strigăte şi priviri fioroase. 

O să iau asta cu mine. 
Al doilea roman: 
Şi eu asta. 
Al treilea roman: 
Dracu să-i ia! Credeam că e de-argint. 
(Intră Marcius şi Titus, însoțit de un trompet.) 
Marcius: 
Priveşte caraghioşii: socotesc 
În drahme ruginite”"” timpul lor. 
Trag perne după ei, linguri de plumb 
Şi biete tinichele, zdrenţe vechi, 
Pe care chiar călăii le-ar băga 
Cu mortu-n groapă”; oul de sub cloşcă 
Îl fură, cât timp lupta nu-i sfârşită. 
Loveşte-i fără milă! Auziţi 
Cum generalul cheamă-n ajutor? 
Aufidius luptă-acolo şi ucide 
Romanii noştri. Titus, ia cu tine 
Un pâlc de-oşteni, să ţii sub pumn oraşul; 
Cu cei înflăcăraţi alerg în grabă, 
Să-l sprijin pe Cominius. 
Titus: 
Sângerezi! 
A fost prea greu, nu poţi acum din nou 
să faci acelaşi drum. 
Marcius: 
Nu-i lucru mare. 
Abia m-am încălzit. Rămâi cu bine! 


510 Drahma era o monedă grecească de argint. Plutarh relatează 
că drahmele sunt menţionate în testamentul lui Cezar. În textul 
original, Marcius se referă la drahme crăpate care, în asemenea 


cazuri, nu mai aveau nicio valoare. 


511 Conform practicii generale, hainele celor executaţi reveneau 


călăului. 

Puţinul sânge curs a fost un leac”, 
Nu o primejdie. Aşa cum sunt, 
Mă duc să-nfrunt pe Aufidius. 


Titus: 
să te-ndrăgească preafrumoasa zeo 
Fortuna, farmecele ei slăbească 
Puterea spadei cruntului duşman! 
Viteze, scutier fie-ţi norocul! 
Marcius: 
Şi ţie-n ajutor, ca ocrotiţii 
Mult îndrăgiţi de ea. Rămâi cu bine! 
Titus: 


De-a pururea slăvit, o, Marcius! 
(Marcius iese.) 
Şi tu, trompet, te du în piaţă, sună 
să vină dregătorii şi s-audă 
Cetatea care e voinţa noastră. 


(les.) 
Scena 6 
În apropiere de tabăra lui Cominius. 
Cominius şi armata lui se retrag. 
Cominius: 


Vă odihniţi, prieteni! Aţi luptat frumos. 
Nu ne-am făcut de-ocară neamul nostru, 
N-am fost turbaţi în luptă şi nici laşi 
Când ne-am retras. Pe cinstea mea, romani, 
Puteţi să aşteptaţi un iureş nou. 

Când ne luptam ne-aduse vântul zvon 


512 În epoca shakespeariană, un mare număr de boli se tratau 
prin sângerarea pacienţilor, considerată un leac esenţial. 

De glasuri de la fraţi. O, zei ai Romei! 
Îi du spre slavă cum ne-ai dus pe noi, 
Şi împreună cele două oști 
Vă vor aduce jertfe. 
(Intră un sol.) 
Ce veşti ai? 
Solul: 
Văzut-am gărzi ieşind din Corioli 
Şi atacând pe Marcius şi Lartius. 
Ai noştri au fugit atunci spre şanţuri 
Şi m-am grăbit încoace. 
Cominius: 
Dec ţi-e vorba 
Adevărată, nu-i binevenită. 
Când s-a-ntâmplat atacul? 
Solul: 
De vreun ceas. 
Cominius: 
Eram departe de aici o milă 
Şi-am auzit bătăi de tobă. Cum? 
Un ceas ţi-a trebuit să fugi o milă” 
Şi veşti ne-aduci aşa târziu? 
Solul: 
Iscoade 
De volsci trimise urmăritu-m-au - 
A trebuit să ocolesc vreo trei 
Sau patru mile, altfel mai devreme 


513 Transmiterea rapidă a mesajelor era de mare importanţă pe 
câmpul de luptă, ceea ce explică mustrarea solului de către 
Cominius. Cunoaşterea unor asemenea amănunte din viaţa 
militară nu se reflectă, în mod obişnuit, în opera unui scriitor civil. 
Detaliile de acest fel, în piesele lui Shakespeare, au făcut pe unii 
din biografii săi să considere că dramaturgul ar fi fost un timp 
militar, în anii primei tinereţi. 

Mi-aţi fi aflat solia. 
(Intră Marcius) 
Cominius: 
Cine-i omul? 
Parcă-i trecut prin foc. O, zeilor, 
Statura-i a lui Marcius şi-astfel 
L-am mai văzut cândva. 
Marcius: 
Vin prea târziu? 
Cominius: 
Ciobanului nu-i sună la ureche 
Mai osebit de tunetul din cer 
Un tril de fluier, cum îmi sună mie 
Puternic glasul dat de Caius Marcius 
Decât al omului de rând. 
Marcius: 
Vin prea târziu? 
Cominius: 
Da, dacă-n sânge propriu te-ai scăldat, 
Şi nu în sânge de duşman. 
Marcius: 
Veniţi, 
La pieptu-mi să vă strâng cu braţe tari, 
La fel cu-acele ce mi-au strâns mireasa, 
înflăcărat ca-n ziua fericită 
Când facle mă duceau spre patul nunţii. 
Cominius: 
Tu, floare a vitejilor şi pildă, 
Ne spune: Titus Lartius ce face? 
Marcius: 
În Corioli ţine judecată, 
La moarte osândeşte, la surghiun, 
La greu tribut, arată milă sau 

Ameninţă. Cetatea o struneşte 
Ca vântul cel şăgalnic, ce desface 
O panglică şi-o-nnoadă după voie. 
Cominius: 
Dar unde-i sclavul care băsmuia 
Că v-a respins în şanţuri? Unde e? 
Chemaţi-l! 
Marcius: 
Nu, nu e de loc nevoie. 
Adevărat vorbit-a. Dar plebeii, 
Preanobilii plebei (să-i ieie dracul, 
Tribuni le-au trebuit!), plevuşca rea, 
Cum şoarecii de mâţe fug, au şters-o 
La fel cu ticăloşii ce-i goneau. 
Cominius: 
Şi cum ieşirăţi din nevoi? 
Marcius: 
E timpul 
Acum de povestit? Nu mi se pare. 
Unde-i duşmanul? Stăpâniţi terenul? 
Şi dacă nu, ce-i de făcut? 
Cominius: 
Norocul 
N-a fost, o, Marcius, de partea noastră 
Şi ne-am retras, după un plan anume. 
Marcius: 
Cum e armata rânduită? Unde-s 
Mai bune pâlcurile? 
Cominius: 
Mi se pare 
Că-n avangardă luptă antiaţii: 
E ceata cea mai bună-a lor. Aufidius 
Stă-n fruntea ei, ca ancoră speranţei. 

Marcius: 
Te rog, în numele atâtor lupte 
Ce le-am purtat, pe sângele din vine 
Vărsat alăturea, pe jurământul 
De-a ne iubi de-a pururi cu credinţă, 
Te rog pe mine să mă laşi în faţa 
Oştenilor din Antium, să mă măsur 
Cu Aufidius. Nu pregetaţi! 
Îndată ce veţi auzi un vuiet 
De lănci şi spade, să-ncercăm norocul. 
Cominius: 
O baie caldă şi balsam pe trup 
Ţi-ar fi mai bune; totuşi nu cutez 
Dorinţa să-ţi nesocotesc. Alege-ţi 
Pe cei mai buni dintre oşteni. 
Marcius: 
Aceştia 
Sunt numai voluntarii. E vreunul 
(Păcat să ne-ndoim) ce sulimanul”"* 
Cu care m-am mânjit l-ademeneşte 
Şi care de renume prost se teme 
Mai mult decât de moarte? E vreunul 
Ce moartea preafrumoasă o alege 
Mai bine decât viaţa-n umilinţă 
Şi patria-şi iubeşte mai fierbinte 
Decât pe sine însuşi, dacă este 
Un om pe care-l cearcă astfel gândul, 
Acela să ridice mâna-n sus, 
Spre-a-mi spune da şi-a mă urma îndată. 
(Toți aclamă, vântură săbiile, îl înconjoară pe 
Marcius şi-l ridică pe brațe.) 


514 Aluzie la faptul că e acoperit de sângele curs din rănile primite 
în încăierarea precedentă. 

William Shakespeare 
Cum? Toţi ca unul? Vreti din mine-a face 
O spadă? Dacă tot ce văd porneşte 
Din inimă, atunci care din voi 
Nu cântăreşte-n parte cât vreo patru 
Dintre oştenii volsci? Ştiu, fiecare 
Îi poate-opune lui Aufidius 
Un scut la fel de tare ca al lui. 
Vă mulţumesc la toţi, dar voi alege 
O parte doar din voi, pe cealaltă 
O ţin pentru o luptă viitoare, 
Adusă de-alt prilej. Acum, porniţi! 
Eu voi alege dintre voi pe-acei 
Ce m-ar urma cu dragoste mai mare. 
Cominius: 
Prieteni, arătaţi că nu a fost 
Deşartă vorba noastră, iar izbânda 
Vom împărţi-o toţi. 
(les.) 


Scena 7 


Corioli, în faţa porţii. 

Titus Lartius, care a lăsat o garnizoană în Corioli, 
iese în întâmpinarea lui Marcius şi Cominius cu tobe 
şi surle. Îi urmează un comandant cu oştenii lui şi un 

sol. 


Titus: 
Păzeşte porţile şi-ndeplineşte 
Porunca-ntocmai. Dacă-ţi dau de ştire, 
Trimiţi o parte din centurii; restul 
V-ajunge ca să apăraţi oraşul. 
Dacă ne bat, tot nu putem să-l ţinem. 

Comandantul: 
Stăpâne, te încrede-n noi. 
Titus: 
'Nainte! 
În urma noastră porţile închideţi! 
(Către sol): 
Şi tu ne du în tabăra romană! 
(les.) 


Scena 8 


Câmp de bătălie. Strigăte războinice. 
Marcius şi Aufidius se întâlnesc. 


Marcius: 
Cu tine vreau să lupt, căci te urăsc 
Mai mult decât sperjurul. 
Aufidius: 
Eu - la fel, 
Căci nu cunosc un şarpe african”"” 
Mai veninos decât îţi este slava. 
Găteşte-te de luptă! 
Marcius: 
Cine cade 
Să fie sclavul celuilalt, atâta 
Cât zeii nu îl cheamă lângă dânşii. 
Aufidius: 
Şi dacă fug, mă hăituieşte, Marcius, 
Ca pe un iepure. 
Marcius: 


515 Africa era considerată patria şerpilor. Printre altele, în 
Metamorfozele lui Ovidiu (IV), Perseu îi taie, în Libia, capul 
Meduzei, care avea proprietatea de a genera şerpi. 

Acum trei ceasuri 
Luptam doar singur eu în Corioli 
Şi răspândeam prăpădul după voie; 
Dar nu mă vezi că sunt mânjit de sânge. 
Adună-ţi, Tullus, deci, puterea toată 
să te răzbuni. 
Aufidius: 
Chiar Hector"'* dacă-ar fi 
Bici crunt strămoşilor trufaşi ai tăi, 
Tot n-ai scăpa din gheara mea. 
(Luptă. Câţiva volsci sar în ajutorul lui Aufidius.) 
Vă faceţi 
Doar datoria; nu sunteţi viteji. 
Mi-e silă de-ajutorul vostru. 
(Lupta continuă. Marcius luptă până când îi pune 
pe goană pe duşmani.) 


Scena 9 


Tabăra romană. Trompete sună retragerea. 
Apare Cominius cu armata lui, din altă parte, 
Marcius, cu braţul legat, urmat de câtiva romani. 


516 Menţionarea eroului troian Hector este extrem de frecventă 
nu numai în piesele lui Shakespeare dar şi în cele ale 
contemporanilor săi. 

Aufidius îl numeşte pe Hector biciul care lovea duşmanii Troiei. 
Conform legendei romanilor privitor la originea lor, ei descindeau 
din troienii care, împreună cu Enea, izbutiseră să se salveze din 
cetatea incendiată, când aceasta fusese cucerită de greci (v,, 
Antoniu şi Cleopatra, notele 75 şi 81). 

Cominius: 
De-aş povesti isprăvile-ţi de ani, 
Tu singur nu le-ai crede; totuşi, vreau 
Să-ţi spun cum senatorii-şi înecau 
În lacrimi râsul, cum patricienii 
Stăteau la pândă tremurând, şi-n urmă 
Se minunau, cum, prea înspăimântate, 
Matroanele voiau mai multe-a şti 
Şi cum tribunul grosolan, acela 
Ce-asemeni cu plebeii te urăşte 
Striga din răsputeri, deşi-nciudat: 
„Slăviţi să fie zeii Romei noastre 
Că astfel de erou i-au dat.” Îmi pare 
Că n-ai gustat nimic din masa noastră. 
Se vede că te-ai ospătat 'nainte. 
(Intră Titus Lartius cu oştenii lui, după ce a respins 
pe duşmani.) 
Titus: 
O, generale! lată armăsarul”", 
l-am fost doar za. De-ai fi putut să vezi... 
Marcius: 
Destul, te rog! Chiar mama mea, ce are 
Indreptăţire laude s-aducă 
Odraslei, mă supără atunci 
Când mă înalţă-n slavă. Am făcut 
Ce trebuia să fac, la fel ca voi. 
Cu voi asemeni m-am înflăcărat 


517 Darul - un armăsar - făcut de consul lui Coriolan pentru 
faptele sale vitejeşti, pe care le laudă în faţa poporului, este 
menţionat în Viaţa lui Coriolan de Plutarh. Tot Plutarh povesteşte 
că Marcius a refuzat să primească a zecea parte din prada de 
război, care i-a fost oferită de consul, cerând să se împartă totul în 
mod egal între toţi cei care luptaseră împotriva volscilor. 

In slujba ţării. Cel ce-a-ndeplinit 
Doar hotărârea lui m-a întrecut. 
Cominius: 
Nu trebuie să fii virtuţii tale 
O groapă-ntunecoasă. Se cuvine 
Să afle Roma ce-i e dat să aibă. 
De nu i-am spune-o,-ar fi cu mult mai rău 
Decât un furt, mai laş decât trădarea 
Dacă-am ascunde vitejia ta 
Şi-o faptă ce nu-şi află-asemuire 
Ar rămânea în umbra ei umilă. 
De-aceea, eu te rog, îmi lasă-n grijă 
Să spun ce ştiu, şi-n faţa oastei noastre 
Nu pentru-a cere să te răsplătească 
Să povestesc tot ceea ce-ai făcut. 
Marcius: 
Dar trupul meu e-acoperit de răni, 
Ce m-ar durea văzând că-s pomenite. 
Cominius: 
Ferească zeii! Nerecunoştinţa 
Mă tem că le-ar învenina mai tare. 
De-aceea vreau să-ţi spun c-a zecea parte 
Din prada luată-n câmp şi în cetate, 
Cai buni şi mulţi, odoare preţioase, 
Sunt ale tale şi că poţi-nainte, 
De-a le-mpărţi, ce-ţi place să-ţi alegi. 
Marcius: 
Îţi mulţumesc, dar inima din mine 
Se zvârcoleşte auzind că poate 
Primi răsplata spadei sale. Deci 
Refuz, şi cer să mi se dea atâta 
Cât va lua acel ce-a stat deoparte. 
(Trompete. Toti strigă: „Marcius! Marcius!” 

azvârlindu-și coifurile şi sulițele în aer.) 
Nu vreau s-aud nedemne surle. Tobe 
Şi trâmbiţe când linguşesc la oaste, 

E semn că şi cetatea-i mincinoasă. 
Oţelul când se moaie ca o cârpă 
Nu-i mai e scut oşteanului în luptă. 
Destul, am spus! Cum, fiindcă am uitat 
Să-mi spăl de sânge nasul, şi-am culcat 
Un slăbănog, cum au făcut atâţia, 

Mă aclamaţi prin strigăte nebune, 

De parcă mi-ar plăcea să mă-ndopaţi 
Cu laude şi cu minciuni gustoase?! 

Cominius: 

O, prea modest! Arăţi mai multă-asprime 
Cinstitei slăvi ce-ţi dăruim decât 
Recunoştinţă celor ce ţi-o dau. 

Şi fiindcă te ridici în contra ta, 

Te vom înlănţui (cum se cuvine 
Aceluia ce singur rău îşi face), 
Putând mai slobod astfel să-ţi vorbim. 
Să afle deci oricare dintre noi 
Şi lumea-ntreagă afle: Caius Marcius 
A câştigat cununa în război. 

Şi ca un semn de-a pururi grăitor, 
Primească armăsarul meu de rasă 
Cu toate ale lui podoabe. De-astăzi 
În amintirea celor săvârşite 
La Corioli, numele lui fie, 

Aşa cum îl aclamă oastea-ntreagă: 
Coriolanus""*. Fie acest nume 
să-l porţi de azi-nainte cu nobleţe. 

(Trompete.) 


518 V. nota 1. 

Toți: 
Coriolan! Coriolan! 
Coriolan: 
Mă duc pe faţă să mă spăl, şi-n urmă 
O să vedeţi dac-am roşit. Oricum, 
Voi căuta să-ncalec armăsarul 
Cum voi putea mai bine şi s-arăt 
Că vrednic sunt să pot purta cu cinste 
Podoaba numelui ce-mi hărăziţi. 
Cominius: 
Intrăm acum în corturi, şi-nainte 
De-a ne-odihni, trimitem carte Romei, 
Norocul luptei noastre să-l vestim. 
Tu, Titus Lartius, porneşte-ndată 
La Corioli şi de-aici spre Roma 
Trimite cetăţenii mai de vază 
Ca împreună să statornicim 
Ce-i de folos obştesc. 


Titus: 

Aşa voi face. 
Coriolan: 

M-or râde zeii; dar am refuzat 
Domnești ofrande şi mă văd acum 
Cerşind la general. 

Cominius: 

Primeşti îndată 

Orice vei cere. 
Coriolan: 


Am avut cartir în 
Corioli la un om sărman, 
Dar mult-prietenos. Când a fost 
Luat prizonier de-ai noştri, m-a strigat. 
Dar urmăream atunci pe Aufidius, 

Şi furia-nvinse mila. Ah, te rog 
să slobozeşti pe gazda mea cea bună. 
Cominius: 
Frumoasă rugă! Propriul meu fiu 
De i-ar fi fost călău, tot se cuvine 
Să fie liber cum e vântul. Titus, 
Dă-i drumul! 
Titus: 
Cum îl cheamă, doar, să-mi spui. 
Coriolan: 
Pe lupiter, 
Nu mai ştiu cum îl cheamă. Am uitat. 
Sunt istovit. N-aveţi un pic de vin? 
Cominius: 
Veniţi în corturi. Sângele se-ncheagă 
Pe-obrazul tău. Degrabă rănile 
Să le legăm. Veniţi, veniţi în corturi. 
(les.) 


Scena 10 


Tabăra volscilor. Trompete. 
Intră Tullus Aufidius, sângerând, cu câțiva soldați. 


Aufidius: 
Oraşul a căzut. 
Întâiul soldat: 
Dar cu condiţii 
Sunt gata să ni-l dea-napoi. 
Aufidius: 


Condiţii! 
Aş vrea să fiu roman, căci volsc fiind 
Nu pot să fiu precum aş vrea. Condiţii? 


~ 774 ~ 


William Shakespeare 
Dar ce condiţii poate să mai spere 
Acel ce îndurării s-a predat? 
O, Marcius, de cinci ori luptai cu tine 
Şi tot de-atâtea ori m-ai doborât. 
Mereu va fi aşa, de ne-ntâlnim 
La fel de des precât mergem la masă. 
O, voi, stihii! De-l voi privi în faţă, 
Al meu va fi, sau eu voi fi al lui. 
Prinsoarea mea nu mai e azi cinstită; 
Căci dacă altădată mă juram 
să-l nimicesc în luptă, astăzi vreau 
Turbarea groaznică sau viclenia 
Să-l ciopârţească. 
Întâiul soldat: 
Este dracul gol. 
Aufidius: 
E îndrăzneţ, dar nu şiret cât crede. 
Am strâns venin, căci bărbăţia mea 
Pătată-i de ruşine şi tăgadă. 
Nici somn, nici lucruri sfinte, gol de-aş fi 
Sau dac-aş fi bolnav, nici Capitoliul, 
Altarul, rugăciunea, sacerdoţii 
Şi nici sărbătorescul ceas al jertfei 
Turbarea când se alină nu mi-or stinge, 
Cu putrezitul drept al lor, mânia. 
Oriunde l-aş găsi şi chiar de-ar fi 
Acasă,-n paza fratelui meu bun, 
În ciuda ospeţiei, mi-aş spăla, 
În pieptu-i sângerând, cumplita mână. 
Mergeţi, oraşul cercetaţi, vedeţi 
Cine-i trimis la Roma ca ostatec. 
Întâiul soldat: 
Ne însoţeşti? 

Aufidius: 
Acum sunt aşteptat 
În păduricea de cipreşi, la vale, 
Pe lângă mori. Trimiteţi-mi acolo 
Ştiri despre tot ce veţi afla, plecarea 
să pot a-mi rândui la semnul vostru. 
Întâiul soldat: 
Aşa cum porunceşti vom face, doamne. 
(les.) 


Actul Il 
Scena 1 


Roma, o piaţă publică. 
Intră Menenius, Sicinius şi Brutus. 


Menenius: Mi-a spus augurul”"” că astă-seară vom 
primi ştiri. 

Brutus: Bune, sau rele? 

Menenius: Nu cum vrea poporul, care nu-l iubeşte 
pe Marcius. 


519 Augurii aparţineau clasei preoţeşti şi făceau prevestiri pe baza 
interpretării zborului, cântecului sau modului cum mâncau 
păsările. De asemeni făceau recomandări privitor la acţiunile de 
întreprins de conducătorii statului în funcţie de aspectul 
măruntaielor animalelor aduse spre a fi sacrificate zeilor. Astfel în 
luliu Cezar (11, 2) augurii, descoperind că unul dintre animalele 
jertfite era lipsit de inimă, l-au sfătuit pe Cezar să nu se ducă la 
Senat în ziua când a fost asasinat. La acelaşi fapt se referă şi 
Cassius în convorbirea sa cu Brutus (act. II sc. 1). 

In Antoniu şi Cleopatra (V, 2) Dolabella îi spune lui Octavian 
Cezar că, asemenea unui augur, acesta din urmă prevăzuse 
sinuciderea Cleopatrei; iar în act. IV sc. 10, Scarus îi spune lui 
Antoniu că augurii nu îndrăznesc să spună ceea ce ştiu ei despre 
viitorul acestuia din urmă. 

Sicinius: Natura le învaţă şi pe animale cum să-şi 
cunoască prietenii. 

Menenius: Mă rog, mă rog: pe cine iubeşte lupul? 

Sicinius: Pe miel. 

Menenius: Îl iubeşte ca să-l înghită, aşa cum ar 
face plebeii flămânzi cu nobilul Marcius. 

Brutus: E un miel adevărat, dar mormăie ca ursul. 

Menenius: Ba e un urs care are răbdarea mielului. 
Sunteţi oameni bătrâni; răspundeţi-mi la ce o să vă 
întreb. 

Ambii tribuni: Prea bine, întreabă. 

Menenius: Care-i cusurul pe care voi l-aveţi cu 
prisosinţă, şi lui îi lipseşte cu totul? 

Brutus: Nu-i lipseşte niciunul; le are pe toate. 

Sicinius: Mai ales trufia. 

Brutus: Şi cu lăudăroşenia stă foarte bine. 

Menenius: Ciudat! Ştiţi voi cum vă judecă oraşul; 
vreau să spun noi, oamenii din lumea bună? Hai 
spuneţi, ştiţi? 

Ambii tribuni: Ei, cum ne judecaţi? 

Menenius: Fiindcă aţi vorbit de trufie... dar n-o să 
vă supăraţi? 

Brutus: Spune, spune! 

Menenius: De altfel, e totuna; fiindcă şi un hoţ 
care fură din întâmplare poate să vă fure o comoară 
întreagă de răbdare. Lăsaţi frâu liber firii voastre şi 
supăraţi-vă după voia inimii; mai ales dacă vă face 
plăcere, supăraţi-vă. Deci îl osândiţi pe Marcius din 
pricina trufiei lui? 

Brutus: Nu numai noi. 

Menenius: Ştiu asta. Puţine lucruri aţi putea face 
singuri. Aveţi nevoie de multe ajutoare, fiindcă 
faptele voastre ar fi altfel grozav de simple. Sunteţi 

aşa de copilăroşi, încât puţin de tot aţi isprăvi 
singuri. Aţi vorbit de trufie? Ei, dacă aţi putea să vă 
uitaţi în sacul din spinare” şi să priviţi ce ascunde 
nobila noastră fiinţă înlăuntrul ei! Ei, dacă aţi putea! 

Brutus: Ce s-ar întâmpla atunci? 

Menenius: Aţi descoperi o pereche de magistraţi””! 
înalţi (alias smintiţi) atât de incapabili, încrezuţi şi 
încăpăţânaţi, cum alţii la fel nu se mai găsesc în 
Roma. 

Sicinius: Menenius, şi pe tine te cunoaşte lumea. 

Menenius: Pe mine lumea mă cunoaşte ca pe un 
patrician bine dispus, căruia-i place un pahar de vin 
tare, neamestecat nici măcar cu o picătură din apa 
Tibrului. Se zice că am slăbiciunea să dau totdeauna 
dreptate primului care mă întâmpină cu jalba-n 
proţap; că mă aprind pentru o nimica toată; că am 
de-a face mai mult cu coada nopţii decât cu fruntea 
dimineţii. Ce-mi trece prin minte mi se-aude din 
gură şi-mi scot afară necazul împreună cu aerul din 
plămâni. Dacă întâlnesc doi bărbaţi de stat ca voi 
(n-aş putea să vă numesc nişte Licurgi”**) şi dacă 


520 Aluzie la zicala că fiecare om are un sac în faţă în care pune 
greşelile celorlalţi oameni şi un alt sac în spate în care îşi pune 
propriile sale greşeli (aşa că pe acestea nu le vede niciodată). 

521 Pe cât se pare, publicul londonez considera tribunii poporului 
ca nişte magistrați de felul judecătorilor de pace din sistemul 
judiciar englez. Plutarh arată în mod clar că tribunii nu erau 
magistrați însă Thomas North îi prezintă ca atare în traducerea sa 
din Plutarh, (v. nota 4). 

522 Legislatorul mitic al Spartei, care ar fi trăit în secolul al IX-lea 
î.e.n. 

Conform tradiţiei, a călătorit mai întâi în Creta, lonia, Egipt şi 
chiar India, pentru a-şi putea da seama de organizarea politico- 
socială a acestor ţări, înainte de a elabora constituţia Spartei, 
cetate care în acea vreme se afla într-o stare confuză de anarhie şi 
imoralitate. După ce spartanii au jurat să nu schimbe constituţia 

băutura pe care mi-o dau nu-i place gâtlejului meu, 
atunci mă strâmb la ei. Nu pot să spun: „Ce frumos 
au vorbit domniile-voastre!” dacă din fiecare vorbă 
a lor a ieşit la iveală o ureche de măgar. Şi dacă 
trebuie să am răbdare cu inşii care se numesc 
oameni respectabili şi demni, găsesc că mint cu 
neruşinare când spun că sunteţi şi frumoşi la 
înfăţişare. Credeţi că, fiindcă puteţi citi toate astea 
pe harta microcosmosului””* meu, puteţi spune că 
mă şi cunoaşteţi îndeajuns? Ce lucruri groaznice au 
putut desluşi straşnicele voastre priviri oarbe în 
caracterul meu, ca să spuneţi că mă cunoaşteţi 
bine? 

Brutus: Lasă, lasă: te cunoaştem noi destul de 
bine. 

Menenius: Nu mă cunoaşteţi nici pe mine, nici pe 
voi nu vă cunoaşteţi, nici altceva pe lumea asta. Vă 
lasă gura apă când vedeţi cum întind pălăria 
cerşetorii şi cum bat mătănii calicii. Vă pierdeţi o 
dimineaţă întreagă să ascultați cum se ciorovăieşte 
o precupeaţă cu un cârciumar şi amânaţi judecata 
unui proces de cinci parale pe a doua zi“. Când 
pe care le-a dat-o Licurg până nu se va întoarce el, acesta a 
părăsit Sparta şi nu s-a mai întors acolo niciodată, pentru ca 
spartanii să respecte rânduielile pe care le stabilise. Nu se ştie nici 
când nici unde a murit, deşi legenda spune că a fost fiul regelui 
Spartei şi că fratele său mai mare, Polydectes, a fost rege, după 
moartea tatălui lor Eunomus. Murind şi fratele său, Licurg a 
guvernat Sparta ca tutore al fiului minor al fratelui său, până ce 
noua sa constituţie a fost acceptată de spartani. 

523 Denumire metaforică pentru corpul omenesc care era 
considerat că ar conţine toate elementele universului, în mic. Prin 
„harta microcosmului” Menenius înţelege chipul omenesc. 

524 Având în minte practica judiciară engleză din vremea sa, 


Shakespeare îşi exprimă nemulţumirea faţă de modul cum se 
distribuia justiţia, ca şi, de exemplu, în monologul lui Hamlet 

ascultați pe împricinaţi şi vă apucă durerea de 
burtă, faceţi un cap ca al măscăricilor, ridicaţi 
steagul în semn că procesul se suspendă şi, urlând 
să vi se dea un ţucal, lăsaţi judecata mai încurcată 
decât era înainte. N-aduceţi altă pace printre 
oameni decât doar numindu-i pezevenghi şi pe unii 
şi pe ceilalţi. Sunteţi o pereche grozavă, ce să spun! 

Brutus: Lasă, lasă, ştie toată lumea că te pricepi 
să faci glume în jurul unei mese dar că în Capitoliu 
eşti un senator de prisos. 

Menenius: Chiar şi pe augurii noştri îi umflă râsul 
când întâlnesc făpturi aşa de caraghioase ca voi. 
Chiar şi vorba cea mai cuminte nu vă preţuieşte nici 
cât fâlfâirea bărbilor voastre şi aste bărbi şi-ar găsi 
mormânt de cinste în perna pe care se aşază 
cârpaciul sau în şaua măgarului. Şi totuşi îndrăzniţi 
să ziceţi: „Marcius este trufaş!” El, care-i cel puţin 
mai mult decât toţi părinţii şi părinţii părinţilor voştri 
de la Deucalion”” încoace chiar dacă printre ăştia 
cei mai de treabă au fost călăi din tată-n fiu. Doresc 
noapte bună înălţimilor-voastre. Dacă aş sta mai 
mult de vorbă cu voi mi-e teamă că mi s-ar molipsi 
creierul de lingoare, fiindcă voi păziţi şi duceţi la 
păscut vitele de plebei. Îmi iau îngăduinţa să mă 
retrag. 

(Brutus şi Sicinius pleacă spre fundul scenei. Apar 
Volumnia, Virgilia şi Valeria.) 

Cu ce pot sluji pe frumoasele şi nobilele doamne? 
Mai nobilă n-ar fi nici luna dacă ar cobori pe pământ. 


(Hamlet, Ill, 1). 

Tribunii nu aveau putere judecătorească, după cum spune 
Plutarh, (nota 25). 
525 Vezi Regele Lear, nota 72. 

Unde vă duc ochii cu atâta grabă? 

Volumnia: Cinstite Menenius, fiul meu Marcius se 
apropie. Pe lunona”“, nu ne ţine de vorbă. 

Menenius: Cum, Marcius se întoarce acasă? 

Volumnia: Da, scumpe Menenius, încărcat de 
slavă. 

Menenius (aruncându-şi pălăria în sus): Atunci, 
lupiter, primeşte pălăria şi mulţumita mea. Ura! Vine 
Marcius! 

Ambele femei: Da, e adevărat. 

Volumnia: lată o scrisoare de la el; Senatul a 
primit o alta, şi nevasta lui una, şi alta cred că te 
aşteaptă pe dumneata acasă. 

Menenius: Toată casa mea o să danseze noaptea 
întreagă! O scrisoare pentru mine? 

Virgilia: Chiar aşa - o scrisoare te aşteaptă acasă. 
Am văzut-o cu ochii mei. 

Menenius: O scrisoare pentru mine! Simt că m-am 
însănătoşit pentru şapte ani şi că o să-l trag pe 
sfoară pe doctor. Faţă de vestea pe care o primesc, 
reţeta cea mai grozavă din Galenus?” nu-i decât o 
şarlatanie sau, mă rog, un leac bun pentru cai. Nu e 
rănit? De obicei se întorcea rănit acasă. 

Virgilia: O, nu, nu, nu! 

Volumnia: Ba e rănit şi le mulţumesc zeilor. 


526 Zeităţile feminine ca, de exemplu, lunona, soţia lui Zeus 
(lupiter), sunt, de regulă, invocate de femei, după cum zeii sunt 
invocaţi de bărbaţi. 

527 Referirea la vestitul medic al antichităţii romane, Claudius 
Galenus constituie un anacronism, întrucât acesta a trăit între anii 
130-200 e.n. Originar din Pergam (Asia Mică), el şi-a sfârşit viaţa la 
Roma unde a fost medicul împăraţilor Marcus Aurelius şi Lucius 
Verus. A scris un mare număr de lucrări tratând teme medicale şi 
filosofice. 

Menenius: Şi eu, ducă rana nu-i prea rea. Dacă 
aduc izbânda în buzunare, rănile îi stau bine. 

Volumnia: lzbânda o poartă pe frunte, Menenius. 
Pentru a treia oară se întoarce acasă cu o cunună de 
stejar. 

Menenius: L-a învăţat minte pe Aufidius? 

Volumnia: Titus Lartius scrie: „S-au înfruntat în 
luptă, dar Aufidius s-a strecurat”. 

Menenius: Şi bine a făcut! Dacă i s-ar fi împotrivit, 
n-aş fi pus rămăşag pentru toate cuferele cu aur din 
Corioli. | s-a dat de veste Senatului? 

Volumnia: Scumpe doamne, să mergem! Da, da, 
da. Senatul a primit scrisori de la comandantul 
suprem, care pune numai pe seama fiului meu 
întreaga glorie a acestui război. De data asta s-a 
întrecut pe sine. 

Valeria: E drept, se povestesc lucruri minunate 
despre el. 

Menenius: Lucruri minunate? Vă pun chezaşă că 
nu deasupra meritului său. 

Virgilia: Facă zeii să fie adevărate! 

Volumnia: Adevărate? Auzi colo! 

Menenius: Adevărate? Mă jur că sunt adevărate. 
Unde este rănit? 

(Către tribuni): Zeii să păzească pe măriile- 
voastre! Marcius se întoarce acasă şi are încă şi mai 
multe motive să fie mândru. Unde este rănit? 

Volumnia: La umăr şi la braţul stâng. O să aibă 
cicatrice mari şi o să le arate poporului când o să 
candideze pentru rangul de consul. Când l-a respins 
pe Tarquinius?” a fost rănit de şapte ori. 


528 Plutarh relatează comportarea eroică a tânărului Marcius în 
bătălia de la Lacul Regillus (cca. 490 î.e.n.) împotriva fostului rege 

Menenius: O dată în spate şi de două ori în gât; de 
nouă ori, dacă mi-aduc bine aminte. 
Volumnia: Înainte de a pleca în ultimul război avea 
douăzeci şi cinci de răni. 
Menenius: Acum are douăzeci şi şapte, şi fiecare 
din ele a fost mormântul unui duşman. 
(Se aud trompete şi strigăte de bucurie.) 
Ascultaţi! Trompetele! 
Volumnia: 
Sunt mesagerii lui! Păşesc 'nainte, 
__Uralele şi lacrimi vin în urmă; 
In braţu-i musculos stă nimicirea. 
Şi de-l ridică, oameni mor în juru-i. 
(Trompete. Intră Cominius şi Titus Lartius; 
Coriolan încununat cu frunze de stejar întri ei. 
Comandanti, soldați şi un crainic.) 
Crainicul: 
Aduc de ştire Romei că doar Marcius 
Luptat-a-n Corioli, şi cu slavă 
La numele-i a adăugat pe-acela 
Vestit de-acum pe veci: Coriolan. 
Mult-preţuitule Coriolan, 
În Roma fii binevenit. 


(Trompete.) 
Toți: 
În Roma 
să fii binevenit, Coriolan! 
Coriolan: 


Destul! Mi-e foarte greu. Vă rog, destul! 


Cominius: 
Prietene, e mama ta aici. 


al romanilor, Tarquinius Superbus, care, izgonit din Roma, (v. nota 
10) a încercat, ajutat de latini, să-şi reia tronul. 

Coriolan: 
Ştiu că pe zei i-ai implorat fierbinte 
Pentru izbânda mea. 
(Îngenunche în fața Volumniei.) 
Volumnia: 
Ridică-te, 
Viteazul meu războinic, nobil Marcius, 
Preavrednic Caius, astăzi nou numit 
Prin faptele-ţi de cinste... Cum aţi zis? 
Coriolan să-ţi spun de-aici-nainte? 
Priveşte-ţi soaţa... 
Coriolan: 
Scumpa mea tăcută! 
Verşi lacrimi când am biruit? Pesemne 
Dacă veneam pe targă, ai fi râs! 
În Corioli ochi ca tine au 
Doar văduvele, sau sărmane mame 
Feciorii când îşi plâng. 
Menenius: 
Nemuritorii 
să te-ncunune! 
Coriolan: 
Cum, tot mai trăieşti? 
(Către Valeria): 
Îţi cer iertare, doamnă. 
Volumnia: 
Încotro 
Să mă întorc? Fiţi toți bineveniţi! 
Bine-ai venit, Cominius, generale! 
Menenius: 
De mii de ori bine-aţi venit. Îmi vine 
să plâng, să râd: uşor mă simt şi greu. 
Bine-aţi venit cu toţi! Blestemul cadă 

La rădăcina inimii secate 
Ce nu se bucură de clipa asta. 
Voi trei s-ar cuveni să fiţi la, Roma 
Cinstiţi ca zeii, dar mă jur c-aici 
Mai sunt şi mere pădureţe, vechi, 
Greu de-altoit. Bine-aţi venit, oşteni 
Urzica e urzică, nebunie 
Se cheamă a neghiobilor sminteală 
Ce nu se bucură de clipa asta. 
Cominius: 
Acelaşi ai rămas. 
Coriolan: 
Menenius 
E tot Menenius. 
Crainicul: 
Loc, faceţi loc! 
Coriolan (către mama şi soția lui): 
Dă-mi mâna ta, şi-a ta. Mai înainte 
De-a sta în umbra casei mele, vreau 
să merg la preaslăviţii patricieni, 
Ce mi-au trimis nu numai salutări, 
Dar şi cinstiri înalte. 
Volumnia: 
Mi-a fost dat 
Suprema împlinire să o văd: 
Clădirea mândră a închipuirii. 
Un singur lucru mai lipseşte, dar 
Nu mă-ndoiesc că Roma ţi-l va da. 
Coriolan: 
lubită maică, vreau mai bine sclav 
Să-i fiu pe propriul meu drum decât 
Stăpânitor pe calea cea luat-o. 
Cominius: 

La Capitoliu! 
(Trompeta. Chemări de corn. Toţi pornesc în 
cortegiu solemn. Rămân tribunii.) 
Brutus: 


Vorbeşte orice limbă despre el, 
Şi cei miopi pun ochelari” să-l vadă, 
Limbute doici, vrăjite,-şi lasă pruncii 
Să strige până nu mai pot, şi-ntruna 
Doar despre el pălăvrăgesc. Pc ziduri 
Se caţără, gătite ca la nuntă, 
Bucătăresele, să-i prindă chipul. 
Pe la ferestre şi pe coperişuri, 
Pe bănci, în pomi, nu mai e loc, atâţia 
Sunt cei care doresc trecând să-l vadă. 
Chiar pe flamini’, ce ocolesc lumina, 
Îi vezi acum că se înghesuiesc 
Şi dau din coate, doar afla-vor loc 
Printre plebei. Şi doamnele fardate 
Cu alb şi roşu pe obrazul fin 
Se lasă pradă asprului sărut 
Al lui Apollo. Fierberea-i atâta, 
De-ai zice că un zeu s-a strecurat 
În firea lui de om, împrumutându-i 
Întregu-i har şi vraja lui întreagă. 
Sicinius: 
Cât ai clipi din ochi devine consul. 
Brutus: 
Şi-atunci s-a dus cu tribunatul nostru. 
Sicinius: 
Dar n-o să poată liniştit să-şi ducă 


529 Anacronism. Pe cât se pare, ochelarii au fost inventaţi abia în 
secolul al XIII-lea dec către un călugăr italian. 


530 Preoţi care slujesc numai un anumit zeu. 

Înalta-i demnitate la sfârşit. 
Tot, tot ce-a câştigat, curând se pierde. 
Brutus: 
E-o mângâiere. 


Sicinius: 
Crede-mă că plebea, 
De partea cărei suntem, va uita 
Acest triumf la cel dintâi prilej 
Şi vechea-i vrajbă şi-o va aminti 
Prilejul i-o va da trufia lui. 
Brutus: 


L-au auzit jurând că niciodată 
Nu va veni să ceară-n piaţă voturi 
Când va voi să fie consul, nicicând 
Nu va-mbrăca o haină peticită 
Şi, cum e obiceiul, n-o s-arate 
Pe trupu-i semnele adânci de răni, 
Cerşind duhoarea-nveninată-a plebei. 
Sicinius: 
Preabine. 
Brutus: 
Da, aşa a spus. Preferă 
să nu ajungă consul, dacă-i vorba 
Din alte mâini să-i vie consulatul 
Decât voinţa nobilimii noastre. 
Din mâinile Senatului. 
Sicinius: 
Fie-i 
Statornicul precept şi îi urăm 
să-l pună-n fapt. 
Brutus: 
Aşa cred că va face. 
Sicinius: 

De-aici i se va trage prăbuşirea, 
Neîndoielnică, aşa cum vrem. 
Brutus: 
Sau cade el, sau noi cădem. De-aceea 
Va trebui mereu să-i spunem plebei 
Că pururi a uitat-o şi-n puterea-i 
De-ar sta, măgari din toţi pe loc ar face; 
Tribunilor le-ar pune pumnu-n gură, 
Lipsind poporul de-orice libertate, 
Şi-nsemnătate nu i-ar da mai multă 
Decât cămilei în război”, nutrind-o 
Doar ca să poarte grea povară-n spate, 
Rupând apoi gârbaciul pe spinarea-i 
Dacă-ar cădea în drum. 
Sicinius: 
Şoptindu-i astfel, 
Când insolenţa lui se lăfăieşte, 
Cădea-vor de pe ochii plebei solzii 
(Prilejul vine dacă te pricepi 
Să-i şi stârneşti, şi lucru-i mai uşor 
Decât s-aţâţi dulăii). Se aprinde 
Uscatul stuf în vâlvătăi, şi fumul 
Îl înnegreşte-atuncea pe vecie. 
(Intră un crainic.) 
Brutus: 
Ce veste-aduci? 
Crainicul: 
Poftiţi la Capitoliu. 
E vorba de alegerea lui Marcius. 
Sunt muţi acolo care vor să-l vadă, 


531  Naturalistul roman Caius Plinius Secundus (23-79 e.n.) 
relatează că în ţările lor de origine cămilele sunt folosite să ducă şi 
poveri pentru armatele mergând la război. 

Orbi să-l audă; doamne şi fecioare 
Splendide şaluri îi întind în cale, 
Matroanele îşi flutură mănuşa. 
Ca la statuia sacră a lui Joe, 
În faţă-i nobilimea se înclină, 
lar tunete şi ropote de ploaie 
Sunt a mulţimii strigăte; în aer 
Se-aruncă-ntruna şepci. - Astfel de lucruri 
N-am mai văzut. 


Brutus: 

Haidem la Capitoliu! 

Urechile şi ochii să vegheze 

lar inima s-aştepte. 

Sicinius: 
Te-nsoţesc. 
(les.) 
Scena 2 


Roma. Capitoliul. 
Doi slujitori aşează perne pe lănci. 


Întâiul slujitor: Repede, repede! Acuş sunt aici. 
Câţi candidează la consulat? 

Al doilea slujitor: Se zice că trei; dar toată lumea 
crede că iese Coriolan. 

Întâiul slujitor: Grozav bărbat! Dar e al dracului de 
trufaş şi nu e de loc prietenul poporului de jos. 

Al doilea slujitor: Ei, nu fost pe lume mulţi oameni 

mari care linguşeau poporul, dar nu-l iubeau. Şi sunt 
mulţi care nu-l iubesc, fără să ştie de ce. Deci, când 
îl iubesc n-au motiv, şi când îl urăsc tot n-au motiv 
mai bun. De aceea, când Coriolan arată că-i este 
totuna dacă poporul îl iubeşte sau îl urăşte el arată 
că îşi dă foarte bine seama de firea plebeilor, şi 
cum, după obiceiul nobililor, nici nu-i pasă de toate 
astea, îşi dă pe faţă tot ce gândeşte. 

Întâiul slujitor: De i-ar fi totuna dacă plebeii îl 
iubesc sau îl urăsc, atunci ar sta nepăsător la mijloc 
şi n-ar face nimic nici să le placă, nici să le displacă. 
Dar el le caută ura cu mai mult sârg decât pot pune 
plebeii căutând răspunsul care s-ar cuveni. Nu lasă 
nimic la o parte din câte pot să arate limpede că 
este duşmanul lor. Şi eu zic că dacă vrei să câştigi 
neapărat ura şi nemulţumirea poporului, este tot 
aşa de rău ca ceea ce veştejeşte el: linguşirea 
poporului ca să-i dobândeşti iubirea. 

Al doilea slujitor: Şi-a câştigat merite mari în 
slujba patriei. Şi drumul lui în sus n-are trepte aşa 
de lesnicioase ca ale acelora care vânează renumele 
şi gloria,  mlădiindu-se şi  linguşind poporul, 
fluturându-şi şepcile, dar nefăcând nicio ispravă. El 
însă şi-a arătat meritele, şi faptele lui s-au întipărit 
aşa de adânc în inimile tuturor, încât dacă limbile 
acestora ar amuţi şi n-ar voi să pună mărturie, ar fi 
o insultă şi o nerecunoştinţă. lar dacă poporul ar 
rosti o judecată împotriva lui, ar fi curată răutate, 
uşor de dovedit că e mincinoasă, şi o asemenea 
judecată ar trezi împotrivirea şi osânda oricui. 

Întâiul slujitor: Am vorbit destul despre el. E un om 
vrednic de toată lauda. Fă loc, iată că vin. 

(Trompete. Intră consulul Cominius, precedat de 

lictori**, împreună cu Menenius, Coriolan, mai mulți 


senatori, Sicinius şi Brutus. Senatorii şi tribunii îşi 
ocupă locurile. Coriolan stă în picioare.) 


Menenius: 
Fiindcă a fost luată hotărârea 


Ce îi privea pe volsci, fiindcă Lartius 
A fost chemat în ţară, ne rămâne 
În cea de-a doua adunare-a noastră 
Să-i răsplătim vitezele lui fapte 
Aceluia ce ca erou luptat-a 
Spre-a patriei mărire. Senatori, 
Cinstiţi părinţi, binevoiţi cuvântul 
Să-l daţi aceluia ce este consul, 

Şi comandant suprem fost-a-n războiul 
Dus norocos la capăt; să ne spuie 
Cum Caius Marcius Coriolanus 
A săvârşit frumoasa lui lucrare, 
Şi-acum se află printre noi, salutul 
Şi-nalta cinste, vrednică de el, 
Să le primească. 


(Coriolan se aşază.) 


Întâiul senator: 
Ascultăm, Cominius! 


Nu te sfii; vorbeşte cât ţi-e voia. 
Mai mult ne este la-ndemână-a crede 
Că statului-i lipsesc puteri destule 
Spre-a răsplăti, decât că e săracă 
Voința noastră. Mă întorc spre voi, 
Conducători ai plebei, şi vă cer 


532 Lictorii purtând fasciile (mănunchiuri de vergi înconjurând o 
bardă - simboluri ale autorităţii) precedau magistraţii şi executau 
hotărârile acestora. 

Conform relatărilor lui Plutarh tribunii nu erau însoţiţi de lictori. 

să fiţi prietenoşi, cu luare-aminte 
Şi să-ndrumaţi poporul să voteze 
Ce hotărâm aici. 
Sicinius: 
Ne-am adunat 
La sfat prietenos, deschişi la suflet 
Şi înclinați să îl cinstim pe-acela 
Ce ne-a adus în jurul lui. 
Brutus: 
Mai bine 
Am face-o dacă-am şti că gândul lui 
Se-ndreaptă spre popor cu preţuire 
Mai mult ca până-acum. 
Menenius: 
Nu este vorba 
De-aşa ceva aici, nu este vorba. 
Mai bine-aţi fi tăcut. Răspundeţi dacă 
Doriţi să-l ascultați pe general. 
Brutus: 
Cu dragă inimă, dar ţin să spun: 
Cuvântul meu cu mult mai mult a fost 
La locul lui decât mustrarea ta. 
Menenius: 
Ei, n-am ce zice, plebea o iubeşte, 
Dar nu-l siliţi să doarmă-n pat cu ea. 
Cominius, vorbeşte! 
(Coriolan se ridică, vrâna să plece.) 
Stai, te rog. 
Întâiul senator: 
Rămâi şi nu te ruşina s-asculţi 
Ce-ai săvârşit cu cinste. 
Coriolan: 
Mă iertaţi, 

Cinstiţi părinţi, dar mai întâi doresc 
Să-mi vindec rănile ş-apoi s-aud 
În ce fel le-am primit. 
Brutus: 
Nădăjduiesc 
Că nu te izgoneşte vorba mea. 
Coriolan: 
O, nu, dar deseori am fost statornic, 
În faţa loviturii, şi-am fugit 
De vorbe. Nu m-aţi răsfăţat, de-aceea 
Nici nu puteţi să mă mâhniţi. Poporul 
Ştiu a-l iubi cât merită. 
Menenius: 
Luaţi loc. 
Coriolan: 
Mai bine-mi place capul să mi-l las 
La soare scărpinat, când sună-atacul, 
Decât, stând fără rost, s-aud nimicul 
Ce sunt, cum creşte mare ca-n poveşti. 
(lese.) 
Menenius: 
Tribuni, cum ar putea cloceala voastră, 
În care doar un ou e bun, cu plod, 
Să-l linguşească pe acel ce-n luptă 
Îşi pune în primejdii-ntregul trup, 
Spre dobândirea gloriei, dar nu vrea 
Urechea să o place şi s-asculte 
Cuvânt de slavă? Aşteptăm, Cominius. 
Cominius: 
Puterea vocii mele-i mult prea mică. 
N-aş vrea s-arăt cu slăbiciune fapta 
Lui Coriolanus. Bărbăţia este 
Întâia din virtuţi şi e podoaba 

Acelui ce-o arată. Dacă-i astfel, 
Atunci bărbatul pomenit aici 
Nu poate nimeni a-l întrece. Când 
Tarquinius năvăli cu-oştenii lui 
La Roma, el luptă cu cei mai tari. 
Şi dictatorul” (fie-i amintirea 
De-a pururea slăvită) se uita 
Cum tânărul imberb ce semăna 
Cu-o amazoană”” izgonea oştenii 
Bărboşi; cum din grămadă îi scăpa 
Pe credincioşii săi; cum trei duşmani 
Cădeau în faţa consulului; cum 
Tarquinius se prăbuşea-n genunchi, 
In ziua-aceea, când ar fi putut, 
Aşa cum arăta, să joace-n teatru 
Pe o femeie”, el se dovedi 
Bărbat întreg. I s-a întins atunci 
Cununa de stejar. Gingaşa-i vârstă 
Crescu spre bărbăţie, ca un val, 
Şi-n şaisprezece lupte norocoase 
Răpi coroana spadelor mai bune. 
Dar ce-a făcut acum, în preajma luptei 
_Din Corioli, şi-apoi în cetate 
Intrece lauda. Fugari opreşte. 
Prin minunata-i pildă pe cei laşi 
Îi face cu primejdia să lupte, 
Corabia cum valul îl despică, 


533 Numele dictatorului nu este menţionat în Plutarh. Probabil că 
era Aulus Posthumus Regillensis. 

534 Coriolan părea mai curând o femeie războinică, neavând încă 
barbă ca bărbaţii. 

535 Referire la faptul că în vremea lui Shakespeare rolurile de 
femei erau jucate, pe scenă, de bărbaţi, femeilor fiindu-le interzisă 
actoria, (v. comentariile şi Antoniu şi Cleopatra, nota 85). 

La fel pătrunde-n gloata de duşmani, 
Şi unde-i spada-i cade, se apasă 
Pecetea morţii, arătând el însuşi 
Cu sânge zugrăvit. În urma lui 
Răsună numai strigăte de moarte. 
Pătrunde singur în cetate,-aduce 
Şi-acolo nimicirea; se salvează 
În urmă singur, fără ajutor. 
Şi întărit, apoi, ia cu asalt 
Cetatea. E stăpân acum pe toate. 
Deodată-i vine la ureche zgomot 
De lupte-ndepărtate şi,-ndoindu-şi 
Curajul, trupul îşi îndreaptă, 
Se-aruncă fumegând de sânge-n câmpul 
Încăierării noi, ca zeul morții, 
Şi nu se-opreşte până când oraşul 
Şi câmpul tot nu cad în mâna noastră. 
Menenius: 
Ce vrednic om! Ce om! 
Întâiul senator: 
E la-nălţimea 
Cinstirii ce acum îi pregătim! 
Cominius: 
A refuzat şi prada. La odoare 
Priveşte ca şi cum ar fi gunoi 
Nu vrea decât atât cât i-ar lăsa, 
De bună voia lui, un om zgârcit. 
Răsplata faptei lui el o găseşte 
În făptuire. Mulţumire-i dă 
Doar jertfa vieţii fără de răsplată. 
Menenius: 
E nobil cu adevărat. Chemaţi-l. 
Întâiul senator: 

n Chemaţi-l pe Coriolan. 
Intâiul slujitor: 


Soseşte. 
(Coriolan se înapoiază.) 
Menenius: 
Coriolan, Senatu-ntreg te vrea 
În consulat. 
Coriolan: 
Îi sunt dator cu viaţa 
Şi slujba mea. 

Menenius: 


Atunci, nu-ţi mai rămâne 
Decât către popor să-ţi spui cuvântul. 
Coriolan: 
De datina aceasta v-aş ruga 
să mă scutiţi. Că n-am puterea asta 
Să vin în pielea goală-n faţa lor 
Şi, rănile-arătându-mi, să cerşesc 
Alegerea. Scutiţi-mă de asta. 
Sicinius: 
Poporal, doamne, vrea ca-n amănunt 
Urmat să fie vechiul obicei; 
să nu se uite nici măcar o buche. 
E dreptul lui. 
Menenius (către Coriolan): 
Nu-l aţâţa degeaba. 
Te rog, respectă datina, precum 
Toţi consulii făcut-au pân-acum. 
Coriolan: 
E-un rol ce l-aş juca roşind; ispravă 
Prea bună nu-i să-l joc în faţa plebei. 
Brutus (către Sicinius): 
Ai auzit? 

Coriolan: 
S-apar lăudăros 
Spunându-i: „Asta am făcut şi asta”. 
să îi arăt pe trupu-mi cicatrice, 
Pe care-ar fi mai bine să le-ascund, 
Şi să pretind că le-am primit de dragul 
Duhorii ei. 
Menenius: 
Nu fi aşa-ndărătnic. 
Tribuni ai plebei, vă recomandăm: 
Aduceţi tuturor la cunoştinţă, 
Strigând în piaţă, hotărârea noastră 
Cinstiri şi bucurii să încunune 
Pe noul consul de aci-nainte. 
Toți senatorii: 
Cinstiri şi bucurii să-l încunune! 
(Trompete. Senatorii ies.) 


Brutus: 
Ai înţeles cum va trata poporul? 
Sicinius: 
De-ar observa şi el! Îl va ruga, 
Precum ar fi batjocură să-i ceară, 
Aceea ce poporu-i poate da. 
Brutus: 


Hai, vino, pe plebei să-nştiinţăm 
De tot ce s-a vorbit. Ne-aşteaptă-n piaţă. 
(les.) 
Scena 3 


Forul roman. 
Intră mai mulţi cetățeni. 

Întâiul cetățean: Vă spun o dată pentru totdeauna: 
dacă ne cere voturile, nu i le putem refuza. 

Al doilea cetățean: Ba putem, prietene, dacă aşa 
ni-e voia. 

Al treilea cetățean: Puterea stă în mâna noastră; 
dar avem o putere pe care n-avem putere s-o 
folosim. Căci dacă ne arată rănile şi ne istoriseşte 
isprăvile lui, atunci trebuie să împrumutăm limbile 
noastre acestor răni, ca ele să vorbească; şi, tot aşa, 
dacă ne împărtăşeşte nobilele-i fapte, se cuvine să 
le acordăm nobila noastră recunoştinţă. 
Nerecunoscătorul este un monstru, şi dacă 
mulţimea ar fi nerecunoscătoare, ar însemna că 
este şi ea un monstru, că şi noi, care suntem 
mădularele acestei mulţimi, am deveni mădularele 
unui monstru. 

Întâiul cetățean: Nu lipseşte mult ca să ne ia drept 
aşa ceva; căci atunci când ne-am răsculat din 
pricină că n-aveam grâu, nu s-a sfiit să ne numească 
adunătura cu multe capete. 

Al treilea cetățean: Ne-au mai numit aşa şi alţii, 
dar nu fiindcă unii dintre noi au părul castaniu, alţii 
negru, alţii roşu ca vulpea, şi unii sunt pleşuvi, ci 
fiindcă mintea noastră este pestriță. Şi aşa este cu 
adevărat, căci dacă toate gândurile noastre ar ieşi 
din aceeaşi scăfârlie, unele ar zbura către răsărit, 
altele către apus şi altele către miazănoapte sau 
către miazăzi; şi dacă fiecare şi-ar căuta drumul lui, 
ar ajunge în toate punctele de unde bat vânturile. 

Al doilea cetățean: Aşa crezi? Atunci, spune-mi, 
unde ar zbura gândul meu? 

Al treilea cetățean: Ei, gândul tău nu este aşa de 
iute ca al altora; e bătut cu piroane în butucul tău de 

cap; dar dacă ar fi liber, e sigur c-ar zbura spre 
miazăzi. 

Al doilea cetățean: De ce spre miazăzi? 

Al treilea cetățean: Ca să se înfunde în negura 
mlaştinilor; dar după ce s-ar topi pe trei sferturi în 
miasme, ultimul sfert s-ar întoarce cuminte acasă, 
ca să te ajute să-ţi găseşti o nevastă. 

Al doilea cetățean: Umbli mereu cu şolticării. Bine! 
Bine! 

Al treilea cetățean: Sunteţi cu toţii hotărâți să-l 
votaţi? De altfel nu e nevoie: cum hotărăsc cei mai 
mulţi, aşa se va face. Eu rămân la ce am spus: dacă 
ar fi mai prietenos cu poporul, n-ar fi un alt om mai 
bun ca el. 

(Intră Coriolan şi Menenius.) 

lată-l că vine. A îmbrăcat haina modestiei. Luaţi 
seama la purtarea lui! Nu trebuie să stăm toţi 
grămadă; să ne apropiem de el câte unul sau câte 
doi-trei. Trebuie să se roage de fiecare în parte şi 
aşa o să avem cinstea să-i spunem cu gura noastră 
că-l votăm. Veniţi cu mine, să vă arăt cum trebuie 
să-l întâmpinați. 

Toți: Aşa să facem, aşa să facem! 


(les.) 
Menenius: 
Prietene, nu ai dreptate. Toţi 
Bărbaţii mai de seamă au făcut 
La fel. 
Coriolan: 


Ce trebuie să spun adică? 
„Te rog, jupâne” - mii de draci! Nu pot 
Să-mi potrivesc cu-asemeni cântec limba! 
„Vezi rănile acestea? Le-am primit 

Când unii dintre fraţii tăi de sânge 
Fugeau urlând în zgomotul de tobe 
Bătute de ai noştri.” 
Menenius: 
Nu! O, zei! 
De-acestea nu vorbi. O, nu, te rog. 
Gândeşte-te la tine. 
Coriolan: 
Cum la mine? 
Lua-i-ar dracul! M-ar uita mai bine, 
Cum uită ce-n zadar le spun flaminii. 
Menenius: 
Te rog! Nu prăpădi ce-i pus la cale. 
Vorbeşte-le, te rog, cuviincios. 
(lese. Se apropie doi cetățeni.) 
Coriolan: 
De şi-ar spăla obrazul şi ar şti 
Să-şi spele dinţii! lată că vin doi! 
Amici, nu mă-ndoiesc că aţi aflat 
_ De ce sunt azi aici. 
Intâiul cetățean: 
Ştim, însă vrem 
S-aflăm din gura ta temeiul bun. 
Coriolan: 
Temeiul este meritul ce am. 
Al doilea cetățean: 
Vorbeşti de merit? 
Coriolan: 
_ Da. Nu de dorinţă. 
Intâiul cetățean: 
Cum, nu doreşti să ne fii consul? 
Coriolan: 
Nu. 

Cum aş dori, prieteni, să cerşesc 
_ La cei ce sunt aşa săraci? 
Intâiul cetățean: 
Îmi pare 
Că dacă dăm ceva, e cu nădejdea 
Că vom avea şi un câştig. 
Coriolan: 
Prea-bine, 
A Spuneţi, vă rog, cât costă consulatul. 
Intâiul cetățean: 
Să-l ceri prietenos îi este preţul. 
Coriolan: 
Prietenos? Vă rog să mă iertaţi! 
De-am fi în patru ochi v-aş arăta 
Pe trupu-mi rănile. Poţi să-mi dai votul? 
Ce zici? 
Al doilea cetățean: 
Zic că ţi-l dau, înalte domn. 
Coriolan: 
Am încheiat tocmeala. Două voturi 
Le-am şi băgat în buzunar. Paraua 
j V-am şterpelit-o. Mergeţi dar cu bine! 
Intâiul cetățean: 
Ciudat se poartă! Totuşi, dac-ar fi 
Să îi mai dau ceva, aş zice: fie! 
(les. Apar alți doi cetățeni.) 


Coriolan: Rogu-vă, dacă pot să-mi potrivesc glasul 
cu al vostru, faceţi-mă consul. lată, am îmbrăcat 


haina de datină. 


Al patrulea cetățean: Aţi slujit patria nobil şi n-aţi 


slujit-o nobil. 
Coriolan: Cum să-ţi înţeleg ghicitoarea? 


Al patrulea cetățean: Aţi fost spaima duşmanilor şi 

biciul prietenilor. Pentru a, spune adevărul, n-aţi 
iubit poporul de jos. 

Coriolan: Trebuie să-mi preţuiţi cu atât mai mult 
virtutea, eu cât nu mi-am făcut iubirea vulgară. 
Prietene, doresc să măgulesc pe încercatul meu 
frate, poporul, ca să, obţin de la el o preţuire mai 
bună: este o însuşire pe care o ţine în cinste mare. 
Şi fiindcă, după înţelepciunea alegerii voastre, vă 
place mai mult şapca decât inima mea, voi încerca 
să mă înţeleg cu voi făcându-vă plecăciuni 
curtenitoare şi maimuţăreli mincinoase; imit adică 
arta vrăjitorească a unui oarecare om al poporului şi 
mă dovedesc generos în pretenţiile mele. Aşadar, vă 
rog să mă faceţi consul! 

Al cincilea cetățean: Sperăm să găsim în voi un 
prieten şi, de aceea, îţi dăm din inimă voturile 
noastre. 

Al patrulea cetățean: Aţi fost de multe ori rănit 
pentru patrie. 

Coriolan: Nu vreau să pecetluiesc ceea ce ştiţi 
arătându-vă aceste răni. Vreau să ţin voturile 
voastre la mare cinste, aşa că nu vă mai plictisesc. 

Ambii cetățeni: Zeii să vă dea bucurii! Dorim asta 
din toată inima. 

(les.) 

Coriolan: 

Frumoase voturi! 

Mai bine mor, mai bine crăp de foame, 
Decât pentru ce merit să cerşesc 
Răsplata lor, ca lupul îmbrăcat 
În piele de-oaie - nu-mi stă bine mie 
Cutărui şi cutărui să-ntind mâna. 
De ce? Fiindcă ăsta-i obiceiul? 

Dar dacă ne-am supune lui în toate, 
Nar şterge nimeni praful strâns de veacuri 
Şi adevărul nu s-ar mai vedea 
Sub munţii de greşeli. Decât să joc 
Rol de bufon, nu e mai bine oare 
Să las cinstirea celui ce-o râvneşte? 
Nu - am făcut din cale-o bună parte; 
Strângând din dinţi, voi merge mai departe. 
(Intră alţi trei cetățeni.) 
Încă trei voturi. 
Mă rog, o, domnilor, de votul vostru, 
Pentru-acest vot m-am războit, am stat 
De pază; pentru votul vostru trupu-mi 
Primit-a răni două duzini, şi lupte 
Vreo optsprezece ochii mi-au văzut. 
De dragul voturilor lucruri mari 
Şi lucruri mai mărunte-am săvârşit. 
Votaţi-mă, vă rog! Vreau să fiu consul! 
Al şaselea cetățean: S-a purtat cu nobleţe; niciun 
om drept nu-i poate refuza votul. 
Al şaptelea cetățean: Atunci, alegeţi-l consul. Zeii 
să-i dea fericire şi să facă din el un prieten al 


poporului. 
Toți: 
Amin! Amin! 
Trăiască consulul! 
Coriolan: 


Preademne voturi! 
(Cetăţenii ies. Intră Menenius, Sicinius şi Brutus.) 
Menenius: 
E împlinită datina, tribunii 
Ţi-aduc acuma voturile plebei, 
Îţi mai rămâne, îmbrăcând ornatul 

De consul, în Senat s-apari. 
Coriolan: 
E gata tot? 
Sicinius: 
Ai împlinit ritualul 
Solicitării. Plebea te-a ales. 
Senatu-acum te cheamă ca să-ţi dea 
Puterile de consul. 


Coriolan: 

Unde-anume? 

Chiar la Senat? Eu? 

Sicinius: 

Da, Coriolan. 
Coriolan: 

Dar haina pot s-o schimb? 

Sicinius: 

Da, este voie. 
Coriolan: 


Atunci, o schimb. Şi, când mă recunosc 

Pe mine însumi, plec către Senat. 

Menenius: 
Te însoțesc şi eu. 
(Către tribuni): 
Veniţi cu noi? 
Brutus: 
Noi aşteptăm poporul. 
Sicinius: 
Sănătate! 

(Coriolan şi Menenius ies.) 

De nu mă-nşală ochiul, dobândit-a 

Ce a dorit cu inima fierbinte. 

Brutus: 

Cu sufletul trufaş purtat-a haina 

Sfielii. Vrei să risipeşti poporul? 
(Cetățenii se înapoiază.) 
Sicinius: 
Ei, bunilor prieteni, ați ales 
Bărbatul potrivit? 
Întâiul cetățean: 
Da, l-am ales. 
Brutus: 
Să-l facă cerul vrednic de iubirea 
Ce-i arătaţi. 
Al doilea cetățean: 
Amin! După umila 
Părere-a mea, cerând să îl votăm, 
Batjocorea. 
Al treilea cetățean: 
Dispreţul era clar. 
Întâiul cetățean: 
E felul lui, dar nu batjocorea. 
Al doilea cetățean: 
Nu-i om pe lume să nu înţeleagă 
Ce ruşinos am fost trataţi. Firesc 
Era să ne arate rănile. 
Sicinius: 
Cum, nu le-a arătat? 
Mai mulţi cetățeni: 
Nu, nimenea 
Nu le-a văzut. 
Al treilea cetățean: 
Spunea că-n patru ochi 
Putea-le-ar să le-arate, pălăria 
Rotind-o cu dispreţ: „Mi-ar fi plăcut, 
Zicea, să vă fiu consul; obiceiul 
Din vremuri vechi cerând să mă votaţi, 

Mă rog de votul vostru.” Când l-am dat, 
Ne-a spus: „Vă mulţumesc! Vă mulţumesc! 
Frumoase voturi! Cred că nu se cade 
Să vă mai supăr.” Nu şi-a râs de noi? 
Sicinius: 
Ce proşti aţi fost să nu vedeţi aceasta 
Şi, dacă aţi văzut, copilăroşi 
Să-i mai daţi voturi. 
Brutus: 
Cum, nu v-aţi purtat 
Aşa cum vi s-a spus? Când nu avea 
Puterea-n mână şi modest slujbaş 
AI statului era, nu se-ascundea 
Că e duşmanul libertăţii voastre. 
Mă tem că astăzi, când a luat puterea 
Şi s-a-nălţat la locul de comandă, 
De stăruie în ura lui cea veche 
Ca duşman al plebeilor, uşor 
Se va întoarce votul vostru-n blestem. 
De ce nu i-aţi grăit aşa: „Deşi 
Isprăvile-ţi sunt vrednice de cinstea 
Ce-o cauţi, se cuvine-a te gândi 
Prietenos la cei ce ţi-au dat votul, 
Tu, ura în iubire să-ţi schimbi şi 
Domn milostiv să fii!?” 
Sicinius: 
Ei, dacă-aşa 
l-aţi fi vorbit, l-aţi fi făcut să-şi spună 
Întregu-i gând, putându-l cântări. 
l-aţi fi răpit făgăduinţe bune, 
Pe care v-ar fi fost la îndemână 
Cândva să i le amintiţi, iar dacă 
Cum firea i se-aprinde şi îl face 

Nerăbdător a dezlega ce-l leagă, 
Din furia-i aţi fi putut să scoateţi 
Foloase, refuzându-i votul vostru. 
Brutus: 
Dispreţul lui cum nu l-aţi desluşit 
În timp ce vă cerşea al vostru sprijin? 
Nu v-aţi gândit că o să vă zdrobească 
Trufia lui când va lua puterea? 
Nu aţi simţit că-n trupuri felurite 
Aveţi aceeaşi inimă? N-aveţi 
O limbă decât s-asurziţi cu larma-i 
Înţelepţescul grai al minţii voastre? 
Sicinius: 
Nu aţi respins şi-alţi solicitatori? 
Şi-acum vă dăruiţi mult-preţuitul 
Consimţământ acelui ce nu-l cere? 
Al treilea cetățean: 
N-a fost numit, putem să-l mai respingem. 
Al doilea cetățean: 
Aşa vom face. Cinci sute de voturi 
Pot să le fac a spune nu deodată. 
Întâiul cetățean: 
Şi eu o mie,-adăugând deasupra 
Prietenii ce-i au. 
Brutus: 
Atunci, la lucru! 
Vestiţi prietenii că au ales 
Un consul care-şi pune-n gând să-i prade 
De libertatea lor; pe-acesta-l faceţi 
Sărac în vorbă, ca pe câini ţinuţi 
În zgardă să nu latre, şi când latră, 
Îi biciuieşti. 
Sicinius: 

Îndată v-adunaţi 

Şi, după ce vă veţi gândi mai bine, 
Stricaţi alegerea necugetată, 
Trufia-i, ura lui, le daţi pe faţă, 

Şi nu uitaţi cum, batjocoritor, 

A îmbrăcat veşmântul modestiei; 
Cum, dispreţuitor, v-a implorat 
Să îl votaţi, gândind la ce-a făcut. 
lubirea doar v-a-mpiedicat, vezi bine, 
Să desluşiţi purtarea lui de-acum, 
Aşa cum o-ntocmeşte ura lui. 

Brutus: 
Întreaga vină aruncaţi-o-n seama 
Tribunilor, a noastră, afirmând 
Că doar prin stăruinţi, nenduplecate 
La orice-mpotrivire, v-am făcut 
Să îl alegeţi. 
Sicinius: 
Şi c-aţi fost conduşi 
Nu de iubirea voastră-adevărată, 

Ci de porunca ce v-am dat: urmând 

Mai mult ce vi se arăta că-i datorie 
Decât voinţa voastră, l-aţi ales. 
Întreaga vină daţi-o doar pe noi. 

Brutus: 

Nu ne cruţaţi, spuneţi că tot mereu 
V-am dăscălit de una şi de alta, 
Cum începând de tânăr a slujit 

Şi neîncetat de-atunci; din care neam 
Coboară, din înalta, vechea gintă 
A Marciilor, că i-a fost străbun 
Vestitul Ancus Marcius”", nepotul 


536 Faptul că Shakespeare a urmat îndeaproape textul traducerii 

Lui Numa, care-aci a stăpânit 
îndată după regele Hostilius. 
Din tot aceeaşi gintă a descins 
Un Publius, iar mai târziu un Quintus, 
Acei ce-adus-au apa în cetate. 
lar Censorinus, favoritul plebei, 
De două ori în funcţie de consul, 
Împodobind această demnitate, 
l-a fost bunic. 
Sicinius: 
Pe-un astfel de vlăstar, 
Prin merit răzuind spre loc înalt, 
Noi l-am impus bunăvoinţei voastre. 
Dar fiindcă-n urmă-aţi stat să vă gândiţi 
(Purtarea lui de-acuma măsurând-o 
Cu cea de altădată) şi-un duşman 
Ştiind că veţi avea în el, retrageţi 
Încrederea prea grabnic dată lui. 
Brutus: 
Spuneţi mereu (şi n-osteniţi spunând-o) 
Că fără-ndemnul nostru niciodată 
N-aţi fi făcut astfel, şi când părerea 
Poporului o veţi întoarce, grabnic 
Veniţi la Capitoliu. 
Mai mulţi cetățeni: 
Vom veni. 
Cu toţii ne căim de ce-am făcut. 


lui Thomas North a operei lui Plutarh îl face să preia unele greşeli 
istorice datorate istoricului antic. Astfel Ancus Marcius a fost al 
patrulea rege al Romei (642-617 î.e.n.), Numa Pompiliu, al doilea 
(715-673 î.e.n.), iar Tullus Hostilius al treilea (673-642 îe.n.). 
Quintus Martius Rex a ordonat construirea lucrării Aqua Marcia în 
144 î.e.n., iar Caius Marcius Rutilus a primit titlul de Censorinus în 


anul 265 î.e.n., când a fost ales censor pentru a doua oară. 

(Cetăţenii ies.) 
Brutus: 
Pornească treaba; este mult mai bine 
Să se răscoale-acum, căci mai târziu 
Ar fi primejdios, nestăpânită 
Când s-ar descătuşa; dacă arţagul 
ÎI stăpâneşte iar, precum i-e firea, 
Fii cu luare-aminte, şi folosul 
Mâniei lui pricepe-te a-l scoate. 
Sicinius: 
La Capitoliu! Bine-i să ajungem 
Acolo înainte de şuvoiul 
Poporului, pe toți făcând a crede 
Că plebea s-a mişcat doar după voia-i, 
Cum într-un fel se şi întâmplă-n parte. 
(les.) 


Actul Ill 
Scena 1 


Roma. O stradă. Sunete de corn. 
Intră Coriolan, Menenius, Cominius, Titus Lartius, 
senatori şi patricieni. 


Coriolan: 
Aufidius ne-ameninţă din nou? 
Titus: 
Da, şi de-aceea trebuit-a pacea 
S-o încheiem mai repede. 

Coriolan: 
Atunci, 

__Ca la-nceput sunt volscii pregătiţi 

In contra noastră iarăşi să pornească. 
Cominius: 

Dar sunt aşa de istoviţi, încât 

Mă îndoiesc că-n timpul vieţii noastre 

Vedea-vom cum le flutură stindardul. 
Coriolan: 

Pe-Aufidius l-aţi mai văzut? 


Titus: 
O gardă 
l-am dat; cu blesteme în gură 
Sosit-a în cetate, şi pe volsci 
Invinuia că au predat oraşul; 
S-a aşezat acum în Antium. 
Coriolan: 
Vorbit-a despre mine? 
Titus: 
Da. 
Coriolan: 
Ce-a zis? 
Titus: 


A povestit cum ţi s-a-mpotrivit 
Cu sabia în mână; cum pe lume 
Nu-i om pe care îl urăşte-atât 
Şi că şi-ar da întreaga lui avere 
De-ar şti că poate să te biruiască. 
Coriolan: 
În Antium trăieşte? 
Titus: 
Da, în Antium. 
Coriolan: 

O, dacă aş putea să-l cat acolo 
Şi ura să-i sfidez! 
(Întinde mâna lui Tilus.) 
Bine-ai venit! 

(Sicinius şi Brutus se apropie.) 

Priviţi tribunii, limba grăitoare 

A gurii tuturor: nesuferiţi 
Prin fudulia slujbei lor mai mult 
Decât un nobil poate să îndure. 


Sicinius: 
Destul! 
Coriolan: 
Cum? 
Brutus: 
E primejdie: plecaţi! 
Coriolan: 
Schimbatu-s-a ceva? 
Menenius: 
Ce s-a-ntâmplat? 
Cominius: 


Nu l-a-ntărit în consulat Senatul 
Şi tot poporul? 
Brutus: 
Nu, Cominius, nu! 
Coriolan: 
Copii lipsiţi de minte m-au votat? 
Întâiul senator: 
Faceţi-i loc, tribuni, să iasă-n piaţă. 
Brutus: 
S-a răsculat poporu-n contra lui. 
Sicinius: 
Opriţi-vă! Ne bate-altfel năpasta! 
Coriolan: 

Va rage turma? Glasuri au să spuie 
Şi da, şi nu? Dar care vă e slujba? 
Dacă voi sunteţi gura vorbitoare, 
Cum, nu ştiţi colții lor să-i stăpâniţi? 
Nu-s asmuţiţi de voi? 
Menenius: 
Încet, încet! 
Coriolan: 
E un complot, urzit spre-a dărâma 
Puterea nobilimii: de-l răbdăm, 
Vedea-vom că poporul n-o să poată 
A fi stăpânitor, nici stăpânit. 
Brutus: 
Despre complot să nu vorbim! Poporul 
Ridică vocea că-l dispreţuieşti. 
Când grâu-a fost la oameni împărţit 
Tu murmurai, batjocorind pe-aceia 
Ce plebea sprijineau şi-i tot numeai 
Duşmani ai nobilimii, târâtori, 
Pescari în apă tulbure. 


Coriolan: 
De mult 

Îi ştie lumea-aşa. 

Brutus: 
Nu toată lumea. 

Coriolan: 

l-ai învăţat în fine? 
Brutus: 

Să-i învăţ? 

Coriolan: 


Ar semăna cu tine dacă-ai face-o. 
Brutus: 
Ar semăna şi-aş fi ceva mai bun 

Decât eşti tu. 
Coriolan: 
Cum? Nu sunt, oare, consul? 
Mă jur pe cer! Nu vreau să fiu ca voi, 
Un om nedemn şi alt tribun al plebei, 
Sicinius: 
Îţi dai mult prea uşor pe față gândul 
Ce-a înşelat poporul. Vrei pe calea 
Pe care ai pornit să mergi la capăt? 
Atunci, să te întorci pe drumul bun 
Cu gând mai milostiv. Altfel nu poţi 
să fii nici consul nobil, nici tribun 
Alăturea de Brutus. 
Menenius: 
Nu v-aprindeţi! 
Cominius: 
Poporul fost-a înşelat. Destul! 
Făţărnicia asta nu e demnă 
De un roman. Pe drumul cinstei lui 
Nu se cuvine să întindeţi curse 
Lui Marcius. 
Coriolan: 
Cum, îmi vorbiţi de grâu? 
Am spus şi o repet. 
Menenius: 
Nu, nu acum. 
Întâiul senator: 
Altădată, v-aţi înfierbântat. 
Coriolan: 
Ba da. 
Pe viaţa mea! Vă rog să mă iertaţi 
Că sunt din viţă nobilă. Mulțimea 
Cea shimbătoare vază-n mine omul 

Ce-i ţine-n faţă limpede oglindă 
Nemincinoasă, să privească-ntr-însa. 
Repet: răsfăţul cel nesăbuit 
Răscoala o hrăneşte; iar neghina 
Obrăzniciei noi am semănat-o 
Şi după cum vedeţi, azi o culegem, 
Amestecându-ne cu-aceşti plebei 
Fără putere sau virtuţi, ei înşişi 
Cu cerşetorii otova. 
Menenius: 
Ajunge! 
Întâiul senator: 
Vă rog să încetaţi, destul! 
Coriolan: 
Destul? 
Când pentru ţară sângele-am vărsat 
Şi nu am tremurat privind duşmanul, 
Să-mi rup eu pieptul pe râioşi mustrând, 
Scârbindu-ne de ciuma lor, dar gata 
să ne lăsăm de ciumă molipsiţi! 
Brutus: 
Vorbeşti de plebe ca şi cum ai fi 
Un zeu trimis de cer să pedepsească, 
lar nu un om, la fel de slab ca ei. 


Sicinius: 
Am face bine ce gândeşti să-i spunem 
Poporului. 
Menenius: 
Cum? Ce-a zis la mânie? 
Coriolan: 


Mânie? Chiar de-aş fi mai blând ca somnul 
La miezul nopţii, lupiter mi-e martor, 
Acelaşi mi-ar fi gândul. 

Sicinius: 
Acest gând 
Prea veninos mai bine-ar sta ascuns 
Decât să-nveninezi cu el pe alţii. 
Coriolan: 
Mai bine! Auziţi Tritonul”*”, care 
Comandă peştilor mărunți, cum vrea 
să facă lege? 
Cominius: 
Legea e călcată. 
Coriolan: 
Mai bine! Milostivă, dar naivă, 
Tu, nobilime! Senatori cinstiţi, 
Dar fără prevedere! Aţi crezut 
Că hidrei”“* aţi putea să-i daţi un cap 
Ca să aleagă şi, suflând din surle, 
Trufaşa ei poruncă să vestească. 
Şi i-aţi lăsat s-abată râu-n mlaştini 
Şi albia-i s-o ia în stăpânire. 
l-aţi dat puterea, staţi acum plecaţi; 


537 În mitologia clasică, Triton era fiul zeului Poseidon (Neptun) 
care călătorea pe mare călare pe cai de mare sau diferiţi monştri 
marini. Uneori se menţionează în mitologie existenţa unor tritoni, 
jumătate oameni în partea superioară a corpului şi jumătate peşti 
în partea inferioară. La porunca lui Poseidon, tritonii suflau dintr-o 
scoică mare, care le servea de trompetă, pentru a linişti valurile. 
538 In mitologia clasică, hidra era un monstru cu trup de leu şi 
nouă capete, care locuia într-o mlaştină din ţinutul Lerna, în 
apropiere de Argos, în Thessalia, devastând întreg ţinutul. 
Uciderea hidrei din Lerna a fost cea de a dona din cele 
douăsprezece munci ale lui Hercule. Dintre cele nouă capete, cel 
din mijloc era nemuritor. In lupta dintre erou şi monstru, în locul 
fiecăruia dintre capetele pe care le tăia Hercule răsăreau alte 
două, aşa încât acesta, dând foc unui trunchi de copac, cauteriza 
gâtul de pe care tăia câte unul din capete. Aşa tăie toate capetele 
monstrului, iar pe cel nemuritor îl îngropă sub o stâncă. 

Că dacă nu, din somnu-i se trezeşte 
Şi mari primejdii vin asupra noastră. 
Fiţi înţelepţi, nu rătăciţi! De nu, 
Chemaţi-i să se-ntindă-n patul nostru! 
Plebei veţi fi voi toţi, ei vor fi domnii, 
Întru nimic n-or fi mai mici, de faceţi 
Să se încurce limbile şi-ntregul 
Să ia mirosul lor. Pe magistrați 
l-aleg cum vor, şi-aceştia dau poruncă, 
Poruncă plebeiană, îndrăznind 
Să-i spună-n faţa unui sfat, cum n-a fost 
În Grecia un altul mai de seamă. 
Pe Zeus! Astfel e jignit un consul, 
Şi inima îmi plânge când pricep 
Că dacă se ridică două forte, 
Şi niciuna din ele nu domneşte, 
Năpasta se abate-asupra lor, 
Şi una prin cealaltă se dărâmă. 
Cominius: 
Aşa e, dar în piaţă când mai mergem? 
Coriolan: 
Acel ce ne-a dat sfat să împărţim 
Degeaba grâul, cum se-obişnuia 
Cândva în Grecia...” 
Menenius: 
Ei, lasă asta! 
Coriolan: 
(Deşi poporu-n Grecia-i mai liber) 
Acel ce ne-a dat sfatul amintit, 
Răscoala a nutrit şi vrea s-aducă 


539 Distribuirea gratuită a grâului la populaţia săracă în unele 
cetăţi din Grecia este menţionată în Plutarh, ca şi dezaprobarea 
acestei politici de către Coriolan. 

Ruina statului. 


Brutus: 
Cum s-a putut 
Să aibă voturi unul ce vorbeşte 
Într-astfel? 
Coriolan: 


să vă spun atunci temeiul 
Ce-i mai de preţ decât votarea lor. 
Le împărţirăm grâu, nu spre-a le da 
Un semn al mulţumirii: ştiţi prea bine 
Că nu l-au meritat. Când statul nostru 
Tânjea de boală grea, ei nu voiau 
Un pas să facă dincolo de poartă. 
Aşa au meritat ei darul nostru? 
În vreme de război se răzbunau 
Şi astfel arătau că sunt viteji, 

Dar nu spre slava lor. După aceea, 
Învinuind senatul din senin, 
Pierdură dreptul să primească daruri. 
Cum ar putea gâtlejul fără fund 
_Să-nghită ce le dăruie Senatul 
În bunătatea lui? În loc de vorbe, 
Lăsaţi-i deci prin fapte-a-şi spune gândul: 
„Noi cerem, suntem cei mai tari, iar voi 
Ne daţi de frică tot ce vrem să cerem”. 
Astfel, noi slujba-naltă ne-o-njosim, 
Şi-ndreptăţim poporul să numească 
Pornirea noastră bună - laşitate. 

Aşa se sparge-n două zidul nostru, 

Şi corbii vin şi-i ciugulesc pe vulturi. 

Menenius: 
Ei, hai, destul. Să mergem. 
Brutus: 

Prea destul. 
Coriolan: 
Ba nu, n-am isprăvit, mai ascultați, 
Să facă zeii car orice cuvânt 
Ce poate fi rostit, cu jurăminte 
Să întărească cele ce vă spun: 
Această stăpânire îndoită, 
Întâia plină de dispreţ, cealaltă 
Sfruntând pe cea dintâi; o stăpânire 
În care ce e nobil şi-nţelept 
Nimic nu poate hotări, mulţimea 
Cea fără minte dacă nu pronunţă 
Un da sau nu, această stăpânire 
Uitând ce este mai de trebuinţă 
Doar şovăială scoate la lumină. 
Când drumul către ţintă e oprit, 
Nimic nu-i săvârşit precum se cere. 
Voi, cari întrece ţi prin curaj prudenta, 
lubind a ţării sfântă temelie 
Atât de mult, încât n-aţi pregeta 
S-o puneţi în primejdie, dorind 
Să o vedeţi mai tare şi mai mândră, 
Voi, cei ce preţuiţi mai mult noblețea 
Decât o viaţă lungă, nenfricaţi 
Şi gata sunteţi să scăpaţi de moarte 
Un trup bolnav, prin leacuri potrivite, 
Spre voi îndrept fierbinte rugăciune: 
Smulgeţi deodată limba despicată 
Şi n-o lăsaţi să lingă mierea care-i 
Otravă pentru voi. Necinstea voastră 
Schimonoseşte dreapta judecată 
Şi văduveşte statul de puterea 
Ce-i se cuvine, şi-astfel nu mai poate 


~ 819 ~ 


Opere Complete Volumul 7 
_Să săvârşească binele dorit 
In locul răului ce-l stăpâneşte. 
Brutus: 
Destule-a îndrugat. 
Sicinius: 
Ca trădătorii, 
Şi pentru-aceasta merită pedeapsă. 
Coriolan: 
Sărman bufon, te-ngroapă în ruşine! 
La ce sunt buni chelboşi tribuni mulţimii? 
De dânşii priponită, nu mai ştie 
S-asculte de cei mari. Răscoala 
Le-a dat puterea-n mână, şi nu legea. 
Când ceasul bun va bate, faceţi dreptul 
Să fie drept, şi-i azvârliţi în praf. 


Brutus: 
Trădarea lui s-a dat pe faţă. 
Sicinius: 
Consul 
Mai merită să fie? Nu! 
Brutus: 


Edili!>40 
Îndată-l arestaţi! 
Sicinius (către Brutus): 
Mergi! Cheamă plebea. 
(Brutus iese.) 
În numele poporului declar 
Că eşti un trădător şi te-arestez 
Ca pe-un rebel şi-al statului duşman, 
Iti poruncesc să mă urmezi îndată 


540 Funcţia de edili ai plebeilor a fost înfiinţată o dată cu instituţia 
tribunilor şi, probabil, la început, edilii erau folosiţi ca ajutoare ale 
acestora sau executanţi ai dispoziţiilor tribunilor. 

Spre a răspunde de învinuire. 
Coriolan: 
În lături, tap bătrân! 
Senatori şi patricieni: 
să-l apărăm! 
Menenius: 
Bătrânule, nu pune mâna! 
Coriolan: 
Pleacă, 
Putreziciune! Altfel îţi împrăştii 
Oscioarele-adunate în nădragi! 
Sicinius: 
Săriţi, hei, cetățeni, săriți! 
(Brutus se înapoiază însotit de mai multi cetățeni.) 
Menenius: 
Se cade 
Să fiți mai înţelepţi şi unii, şi-alţii! 
Sicinius: 
Priviţi pe omul care vrea puterea 
Să v-o răpească. 
Brutus: 
Prindeţi-l, edili! 
Cetătenii (strigând): 
Jos! Jos cu el! 
Senatorii: 
La arme! Toţi la arme! 
(Se produce învălmăşeală în jurul lui Coriolan.) 
Veniţi aici, tribuni şi cetăţeni! 
Sicinius! Brutus! Coriolan! Prieteni! 
Cetățenii: 
Fiţi liniştiţi! Tăcere! Staţi pe loc! 
Menenius 
Ce-o să se-ntâmple? Nu mai pot să suflu! 

Ne-ameninţă pierzania! Vorba-n gură 
Mi-a amuţit. Tribuni, luaţi voi cuvântul 
Vorbind poporului! Coriolan, 
Stai locului! Prietene Sicinius, 
Vorbeşte tu! 


Sicinius: 


Tăcere, ascultați! 


Cetățenii: 


Tribunul ne vorbeşte. Ascultaţi! 


Sicinius: 


Vă este-ameninţată libertatea, 
Şi Marcius e-acel ce vrea s-o smulgă 
Din mâna voastră, tot acelaşi Marcius 
Pe care l-aţi ales să fie consul. 


Menenius: 


Phu! Pune gaz pe foc, în loc să-l stingă. 


Întâiul senator: 


Vrea să distrugă şi oraş, şi tot. 


Sicinius: 


Oraşul! Ce e alt decât poporul? 


Cetățenii: 


Aşa-i! Aşa-i, poporul e oraşul. 


Brutus: 


Prin voia tuturor am fost aleşi 
Mai mari peste popor. 


Cetățenii: 


Şi veţi rămâne. 


Menenius: 


Se poate. 


Coriolan: 


E un mijloc ca într-astfel 
Pustiul să se-ntindă, coperişul 
să cadă la pământ, şi tot ce este 

In rangu-i aşezat, să se îngroape 
În propria-i ruină. 
Sicinius: 
- Aceste vorbe 
Se pedepsesc cu moartea. 
Brutus: 
Dacă noi 
Puterea nu ne-o apărăm, ea piere. 
In numele poporului, ce nouă 
Ne-a dat mandat să-l ocrotim, declar 
Că Marcius trebuie să moară. 
Sicinius: 
Deci, 
ÎI prindeţi de îndată, voi, edili, 
Duceţi-l către stânca tarpeiană”" 
Şi-l prăvălii de-acolo. 


Brutus: 
Înşfăcaţi-l, 
Edili! 
Cetățenii: 
Predă-te, Marcius! 
Menenius: 


Doar o vorbă 
Mai ascultați, tribuni, o vorbă numai! 
Edilii: 
Tăcere, ascultați! 


541 De pe stânca tarpeiană, existentă pe colina Capitoliană (unde 
se afla templul Capitoliu), erau aruncaţi criminalii şi trădătorii de 
ţară. Tarpeia fusese o vestală care trădase Roma ajutând sabinilor 
să cucerească Capitoliul. Drept recompensă, ea ceruse acestora 
să-i dea ce purta fiecare sabin pe braţul stâng, deoarece luptătorii 
purtau brățări pe acest braţ. Când a fost însă să-şi primească 
recompensa sabinii au înăbuşit-o sub scuturile lor, deoarece tot pe 
braţul stâng îşi purtau şi scuturile. 

Menenius: 
Fiţi ce păreţi: 
Prieteni credincioşi ai patriei! 
Păstraţi măsura, nu o depăşiţi 
Prin fapte nebuneşti de silnicie. 
Brutus: 
Mijloace reci par înțelepte, însă 
Sunt veninoase, când e boala-n toi. 
Deci luaţi-l şi îl duceţi sus, pe stâncă. 
Coriolan: 
Nu, vreau să mor aici. 
(Scoate sabia.) 
Din cei de faţă 
Sunt unii care m-au văzut luptând; 
Să vie şi să-ncerce ce-au văzut. 
Menenius: 
În teacă sabia! O clipă numai, 
Tribuni, staţi deoparte. 
Brutus: 
Prindeţi-l! 
Menenius: 
Săriţi, pe Marcius ajutaţi, voi, nobili, 
Bătrâni şi tineri! 
Cetățenii: 
Jos cu el! Săriţi! 
(Încăierare. Tribunii, edilii şi poporul sunt respinşi.) 
Menenius: 
Fugi repede acasă, altfel totul 
Se prăbuşeşte. 
Al doilea senator: 
Fugi degrabă. 
Coriolan: 
Nu! 

Am tot atâţi prieteni câţi duşmani! 
Menenius: 
Acolo să ajungem? 
Întâiul senator: 
Ne păzească 

De asta zeii! Rogu-te să pleci 

Şi vom găsi noi leacul cuvenit. 
Menenius: 

Nu poţi să-ţi vindeci singur rana. Pleacă, 


Te rog. 
Cominius: 
Te rog şi eu, prietene, 
să vii cu noi. 
Coriolan: 


O, dacă-ar fi barbari! 
Şi sunt barbari, (deşi copiii Romei) 
Şi nu romani (chiar dacă zămisliţi 
În faţa Capitoliului). 


Menenius: 
Hai, pleacă. 
Astâmpără-ţi mânia. Va veni 
Şi ziua răzbunării. 
Coriolan: 


Dacă-aş fi 
La loc deschis, aş omori din ei 
Vreo patruzeci. 
Menenius: 
Şi cu vreo doi vlăjgani: 
Tribunii. 
Cominius: 
Nu ştim unde sunt mai mulţi 
Şi nebunie poate îi curajul 
Când se opune zidului ce cade. 

Veniţi,-nainte de-a se-ntoarce gloata 
A cărei răzmeriţă, ca torentul 
Ce rupe stăvilarele, doboară 
Şi-neacă tot ce-i stă în cale. 
Menenius: 
Pleacă, 
Te rog! Şi voi vedea îndată dacă 
Bătrâna minte-a mea mai are preţ 
La cei ce sunt fără de minte. Haide, 
Vom încerca ruptura s-o cârpim 
Cu zdrenţe în tot felul de culori. 
Coriolan: 
Atunci, să mergem. 
(Coriolan, Cominius şi altii ies.) 
Întâiul patrician: 
Şi-a ucis norocul. 
Menenius: 
Mai nobilă ca lumea.-i firea lui. 
Nici chiar Neptun, cu tot tridentul lui, 
Nici Jupiter, al fulgerelor zeu, 
Nu l-ar îndupleca să linguşească. 
Şi gându-i se-oglindeşte în cuvânt; 
Ce are-n inimă îi stă pe buze, 
lar dacă-i mânios, de moarte uită. 
(Strigăte înăuntru.) 
Frumos răcnesc! 
Al doilea patrician: 
Ah, dac-ar fi acasă, 
În patul lor! 
Menenius: 
Ba nu, mai bine-n Tibru! 
Ce naiba, nu putea să le vorbească 
Prietenos? 

(Brutus şi Sicinius se inapoiază cu o ceată de 
cetățeni.) 
Sicinius: 
Unde e vipera” 
Ce vrea să pustiască Roma, singur 
S-o stăpânească âpoi? 
Menenius: 
Demni tribuni! 

Sicinius: 

Pe stânca tarpeiană să-l prăvale 

Cumplita mână! Legea a sfidat, 

De-aceea legea nu vrea să-l asculte. 

Să afle cât de aspră e puterea 
_ Cetăţii ce credea că-i un nimic. 
Intâiul cetățean: 

Să afle că tribunii gură sunt 
Poporului, că noi îi suntem braţul. 
Cetăţenii (împreună): 
să afle! Da, să afle! 


Menenius: 
Scump prieten! 
Sicinius: 
Tăcere! 
Menenius: 


Nu strigaţi „pe el”! Când lesne 
Puteţi prinde vânatul fără larmă. 
Sicinius: 
Cum de i-aţi ajutat să fugă, doamne? 
Menenius: 


542 În Istoria Naturală, Pliniu relatează credinţa populară că 
viperele consumă din măruntaiele mamei lor, croindu-şi drum prin 
trupul acesteia pentru a se naşte. Ca urmare, vipera a devenit 
simbolul trădării de patrie. 

Ascultă-mă! Aşa cum ştiu prea bine 
Cât preţuieşte consulul, cunosc 
Şi ce-i lipseşte. 


Sicinius: 
Consul? Care consul? 
Menenius: 
Vorbesc de consulul Coriolan. 
Brutus: 
El, consul? 
Cetățenii: 
Nu, nu, nu, nu! 

Menenius: 


Tribuni, prieteni, 
Îngăduiţi-mi două-trei cuvinte; 
Acestea nu vă cer o altă jertfă 
Decât puținul timp să le-ascultaţi! 
Sicinius: 
Atuncea, scurt! Căci luată-i hotărârea 
Să nimicim pe trădător. Surghiunul 
Ar fi să prelungim primejdia, şi-aici 
Dacă l-am ţine, moarte ne-ar aduce. 
De-aceea-am hotărât să moară astăzi. 
Menenius: 
Păzească zeii Roma glorioasă. 
Ce fiii ei de seamă-i scrie-n cartea 
Lui lupiter”®, cu gând de mulţumire, 
să-şi devoreze propriii copii"“, 
În chip de fiară? 
Sicinius: 
543 Shakespeare consideră că în evidenţele păstrate în arhiva 
templului lui lupiter, de pe colina Capitolină, se înscriau numele 
cetăţenilor care se distingeau în slujba patriei. 
544 Pliniu citează cazul banal al scroafei care uneori îşi mănâncă 
purecii. 

Răul se cuvine 
Să-l tai din rădăcină. 
Menenius: 
Mădularul, 
Când e lovit de-un rău, de ce să-l tai? 
Mai lesne e să-l vindeci. Care-i crima 
Făcută-n contra Romei ca să fie 
De moarte vrednic? Fiindcă-a doborât 
Atâţi duşmani? Dar sângele pierdut 
- Mai greu atârnă sângele acesta 
Decât acel pe care-l are-n vine - 
Pe-altarul patriei a fost vărsat. 
Şi dacă ce-a rămas va fi pierdut 
Prin fapta ţării lui, făptuitorii 
Stigmat de-a pururi vor purta pe frunte. 
Sicinius: 
Tot vorbe într-aiurea! 


Brutus: 
Şi pe dos! 
Cât timp iubit-a ţara, l-a cinstit 
Această ţară. 
Menenius: 
Cancerul când roade 
Piciorul sănătos, acest picior 

Înseamnă că n-a folosit odată? 

Brutus: 


Destul! Tăceţi mai bine! Căutaţi-l 
La el acasă! Luaţi-l de acolo, 
Ca molima ce răspândeşte-n juru-i 
Să nu-şi întindă-otrava ei departe. 
Menenius: 
Doar un cuvânt! Turbării ca de tigru, 
Când o să vadă ce a săvârşit, 

Peste putinţă îi va fi să-i pună 
Plumb greu în talpa ce aleargă iute”. 
De-aceea mergeţi pe cărarea dreaptă, 
Ca nu cumva-n cetatea ce-l iubeşte 
Partidele să se-ncleşteze-n moarte, 
Şi Roma prin romani să se cufunde. 
Brutus: 
Şi dacă-ar fi aşa? 
Sicinius: 
Ce-atâta vorbă? 
Văzurăm îndeajuns disprețul legii. 
Loviţi, edili! Sfidare! Hai, veniţi! 
Menenius: 
Gândeşte-te! De când o spadă poartă, 
Războiul i-a fost dascăl. N-a-nvăţat 
Aleasă vorbă: lamură, neghină, 
Le-amestecă. Ingăduiţi-mi numai 
să merg la el acasă, să-l aduc 
Aici, să vie pentru a vorbi 
Întelepţeşte, altfel moartea-l paşte. 
Întâiul senator: 
Tribunilor, aşa vrea omenia. 
Ar fi prea sângeros să luăm alt drum, 
Şi nimeni nu ar şti spre ce sfârşit 
Ne-am îndrepta altminteri. 
Sicinius: 
Fie astfel, 
Cinstitule Menenius, mergi de-l cată. 
Ca magistrat trimis de tot poporul. 
Prieteni, voi lăsaţi din mână arma. 
Brutus: 


545 Aluzie la marea iuţeală cu care aleargă tigrul, menţionată şi 
de naturalistul Pliniu. 

Dar nu plecaţi. 
Sicinius: 
Duceţi-vă în piaţă şi-aşteptaţi. 
(Către Menenius): 
Şi dacă nu-l aduci pe Marcius, 
Vom merge drept pe primul nostru drum. 
Menenius: 
Mă leg să vi-l aduc. 
(Către senatori): 
Vă rog veniţi. 
De nu se-arată-aici, vine prăpădul. 
Întâiul senator: 
Să mergem dar cu toţii către el. 
(Toţi ies.) 


Scena 2 


O cameră în casa lui Coriolan. 
Intră Coriolan cu câțiva patricieni. 


Coriolan: 
Nu au decât să-mi asurzească-auzul 
Cu-ameninţări - că voi fi tras pe roată, 
Că voi muri de cai sălbatici rupt”, 
Sau pe Tarpeia că vor grămădi 
Vreo zece stânci ca eu să nu văd fundul 
Genunii unde vor să mă azvărle; 
Cu ei am să mă port la fel. 
Întâiul patrician: 


546 Aceste feluri de execuţii nu erau cunoscute la Roma. Se ştia 
însă că trasul pe roată exista în Anglia şi Franţa, în vremea lui 
Shakespeare, iar ruperea în patru de către cai a unor anumiţi 
criminali se practica în Franţa şi Olanda. 

Om nobil! 
(Intră Volumnia. ) 
Coriolan: 
Mă mir că mama mea nu-mi dă dreptate 
Când i-a numit mereu sclavi zdrenţăroşi 
Ce se tocmesc în piaţă pentru-un ban 
Şi stau la adunări cu capul gol, 
Căscând, tăcând, mirându-se grozav 
Când unul dintr-ai noştri se ridică 
Spre a vorbi de pace sau război. 
(Zărind pe Volumnia): 
Tocmai vorbeam de tine. Ai fi vrut 
să fiu mai blând? Şi firea să-mi trădez? 
Mai bine spune-mi să rămân la rolul 
De-a fi acel ce sunt. 
Volumnia: 
O, fiul meu, 
Întâi îmbraci veşmântul demnității. 
Pe urmă-l porți şi-l strici. 
Coriolan: 
Te rog, zău, mamă. 
Volumnia: 
Puteai rămâne-aşa cum eşti din fire, 
De nu te-ai fi trădat atât în faţa 
Duşmanilor. Mai mică ar fi fost 
Împotrivirea lor, de-ai fi ascuns 
Ce gânduri ai şi aşteptai sfârşitul 
Puterii lor, ce-ţi stă acum în cale. 
Coriolan: 
În ştreang cu ei! 
Volumnia: 
Da, şi apoi pe rug! 
(Intră Menenius cu senatori.) 

Menenius: 
Ai fost prea aspru, mult prea aspru-ai fost, 
Întoarce-te şi cată de-i îmbună. 
Întâiul senator: 
Nu-ţi poate fi de vreun folos refuzul. 
Dacă nu vii cetatea se despică 
Şi piere pân-la urmă. 
Volumnia: 
- Ascultă sfatul! 
Nencovoiată inimă ca tine 
Şi eu am, însă am şi minte dreaptă, 
Şi ea chiar la mânie mă învaţă 
Să iau în seamă lucrul ce-mi prieşte. 
Menenius: 
Aşa e, doamnă! Dac-aceste vremi 
Care zguduie cu friguri statul nostru 
N-ar cere-un leac amar, mi-aş pune 
Armura ce de-abia o duc, să-l apăr 
De greaua umilire-n faţa turmei. 


Coriolan: 
Şi ce să fac? 

Menenius: 

Te-ntoarce la tribuni. 
Coriolan: 

Atâta tot? Pe urmă? 
Menenius: 

să arăţi 
Căinţă pentru tot ce-ai spus. 

Coriolan: 


Căinţă 
În faţa lor? Nici zeii nu mi-ar smulge-o, 
Şi lor să le-o arăt? 
Volumnia: 

Te simţi prea domn. 

Dar niciodată nu ai fost mai nobil 

Decât acum, în luptă cu nevoia. 

Ai spus-o însuţi tu că în război 

Politica şi-onoarea, doi prieteni, 
Pot deopotrivă să prospere. Unul 

Dacă-i primit, de ce nu şi celalt 

Să i se-alăture în pace? 


Coriolan: 
Cum? 
Menenius: 
E bună întrebarea! 
Volumnia: 


În război 
Dacă-ţi aduce glorie să pari 
Un alt om - scopurile mari îţi cer 
O astfel de politică - atunci 
De ce te-ar înjosi, în timp de pace, 
Precum mai înainte în război, 
să reuneşti politica şi slava 
Cu-acelaşi bun folos? 
Coriolan: 
Nu stăruiţi 
Prea mult? 
Volumnia: 
Da, pentru că-i de trebuință 
Să îi vorbeşti poporului, nu astfel 
Cum inima-ţi ordonă, nu precum 
Îţi spune mintea, ci prin vorbe goale 
Răpite limbii, sunete, silabe, 
Copii din flori pe care nu-i recunoaşte 
Al pieptului tău adevăr. Aceasta 
Nu este-njositor, precum nu este 

să cucereşti cu-ndemnul un oraş 


În loc să-l scalzi în sânge şi norocul 
Să-ţi pui la grea-ncercare. 
Eu nu aş pregeta să mă prefac 
Dacă onoarea m-ar sili să-mi apăr 
Şi soarta şi prietenii. Prin mine 
Vorbeşte soaţa ta, copilul tău, 
Întreg Senatul, toată nobilimea, 
lar tu nu te gândeşti decât s-arăţi 
Plebeilor întunecatul chip, 
În loc să le surâzi puţin, şi astfel 
Să le câştigi şi-ncredere, şi sprijin. 
În felu-acesta-ai izbuti să aperi 
Ce-altminteri e sortit pieirii. 
Menenius: 
Vino, 
Înaltă doamnă, spune-le cuvânt 
Prietenos şi mântuie ce-ntr-altfel 
Pe cale e să cadă în ruină. 
Volumnia: 
lubite fiu, te rog porneşte-ndată 
Cu capul gol, iar dacă-i vezi venind 
La fel pe ei, te-apropie, şi piatra 
Ce calci sărut-o cu genunchii tăi: 
E grăitor şi-ndemânatic gestul, 

Şi pentru omul simplu ochiul este 
Mult mai deschis decât urechea lui. 
Tot dând din cap, dă-ţi osteneală-asemeni 
Şi inima să-ți frângi, s-o faci mai moale 
Decât e mura’, storcoşită-ndată 
Dac-o apeşi. Apoi aşa vorbeşte: 


547 Mura era considerată, din cauza fragilităţii sale, simbol al 
caracterului omenesc dispus spre concesii şi renunțări. 

Războinic eşti, învăţăcelul aspru 
Al taberelor, mult-nepriceput 
În blândele purtări - mărturiseşte - 
Mereu folositoare şi cerute 
De-acei a cărora favoare-o vrei. 
Mai spune-le că ai de gând acum 
Să te-nmlădii aşa cum ei doresc, 
De nu se-mpotriveşte însăşi Firea 
Şi propriile puteri. 
Menenius: 
Făcând acestea, 
Precum ţi-a zis Volumuia să faci, 
Ai tăi vor fi cu toţii. Dacă-i rogi, 
Sunt gata cu buretele să şteargă 
Cum gata-s oricând să pălăvrăgească. 
Volumnia: 
Primeşte sfatul şi cedează! Ştiu 
Că mult mai bucuros te-arunci în foc 
Decât să-ţi linguşeşti duşmanul. Uite, 
Vine Cominius. 
(Intră Cominius.) 
Cominius: 
Sosesc din piaţă. 
să te-nconjori cu-o gardă nenfricată, 
Deoarece scăpare nu se află 
Decât în fugă sau în vorbă bună; 
Aprinderea e mare. 
Menenius: 
Vorba bună 
Ar mai putea ceva. 
Cominius: 
Şi mie-mi pare 
Mai potrivit prin vorbă să-i câştige. 

Volumnia: 
Aşa se cere şi aşa va face. 
Deci spune, rogu-te, „voiesc” şi du-te 
La treaba ta. 
Coriolan: 
să stau cu capul gol? 
Şi inima cea nobilă să-nghită 
Minciuna limbii ticăloase? Fie! 
Dar dacă-n joc ar fi numai ţărâna 
Din care este Marcius plămădit, 
Mai bine-o sfărâmaţi şi risipiţi 
În cele patru vânturi. Hai în forum! 
Mi-aţi dat un rol pe care niciodată 
Nu-l voi juca prea bine. 
Cominius: 
Îţi suflăm. 
Ei, haide, vino! 
Volumnia: 
Fiul meu iubit, 
Spuneai cândva că laudele mele 
Din tine au făcut un luptător... 
Ca să câştigi noi laude, azi joacă 
Un rol ce ţi-e străin. 
Coriolan: 
N-am încotro... 
Piei, fire-a mea! Te-nstăpâneşte, duh 
Al târfelor de rând! Glas tunător 
Ce-acopereai a tobelor bătaie, 
Prefă-te-n ţiuit de famen sau 
În cântul fetei care-adoarme pruncul. 
Pe chip îmi stă un ştrengăresc surâs 
Şi lacrimi de şcolar îmi curg pe faţă; 
lar limba de milog se-ntoarce-n gură, 

Pe când genunchiul, veşnic prins în zale, 
Neîndoit decât să intre-n scară, 
Acum se-apleacă spre-a culege banul 
Zvârlit de cerşetor. Nu pot - înseamnă 
Să uit de adevărul cinstei mele 
Şi mintea, prin a trupului mişcări, 
S-o-ndrum spre grea ruşine. 
Volumnia: 
Faci cum vrei. 
Mai mare e ruşinea ce-o încerc 
Cerşind la tine decât să cerşeşti 
Tu însuşi de la ei. Prăpădul vie! 
Mai bine simtă mama ta mândria-ţi 
Decât primejdia tăriei tale 
S-o înspăimânte veşnic. Stau în faţa 
Pieirii, mândră ca şi tine; frică 
Nu-ncerc, şi-mi râd de moarte. Fie, 
Aşa cum este, voia ta. Curajul 
L-ai supt la sânul meu, trufia, însă, 
E doara ta. 
Coriolan: 
Fii mulţumită, mamă, 
Şi linişteşte-te, voi merge-n piaţă, 
Ca un bufon am să-i câştig şi-acasă 
Mă voi întoarce foarte îndrăcit 
De toate breslele. lată, mă duc! 
Salută-mi doamna. Vin curând 'napoi 
În post de consul întărit: altlél, 
Să nu te mai încrezi nicicând în glasu-mi 
Când va rosti cuvânt de linguşire. 
Volumnia: 
Vei face cum vei vrea. 
(lese.) 


~ 838 ~ 


William Shakespeare 
Cominius: 
Tribunii-aşteaptă. 
Te înarmează cu cuvinte dulci, 
Căci împotriva ta au plângeri mari. 
Coriolan: 
Cuvinte dulci! Aceasta e sentinţa. 
Să mergem deci, dar dacă mă acuză 
Cu nedreptate, şti-voi să răspund 
Cu fermitatea cinstei mele. 


Menenius: 
Bine, 
Dar blând. 
Coriolan: 
Ei bine, fie, blând! 
(les.) 
Scena 3 
Forul. 
Intră Sicinius şi Brutus. 
Brutus: 


Întâia vină fi-va că râvneşte 
Puterea tiraniei. Dacă scapă, 
să-l strângi cu uşa că urăşte plebea, 
Apoi că n-a-mpărţit întreaga pradă 
Ce-a luat din Antium”“*. 
(Intră un edil.) 
Ei, vine? 


548 Acuzaţia e neîntemeiată, nefiind reluată nicăieri în cuprinsul 
piesei şi fiind contrazisă de modul cum Coriolan respinge oferta, 
consulului de a i se acorda a zecea parte din prada capturată în 
războiul împotriva volseilor. 

Edilul: 
Vine. 
Brutus: 
Şi cine-l însoţeşte? 
Edilul: 
E cu el Menenius bătrânul şi o parte 
Din senatori, acei ce-l sprijină 
Mereu, cu înfocare. 
Brutus: 


Ai lista celor 
Ce vor vota cu noi, trecuţi în rubrici?” 
Edilul: 
E scrisă lista. lată, e aici. 


Brutus: 
l-ai rânduit, pe toţi în grupul lor? 
Edilul: 
Aşa i-am rânduit. 
Brutus: 


Atuncea strigă-i 
Să vină-aici, şi dacă-auzi că zic: 
„Să se-mplinească dreptul celor mulţi” 
Şi moarte cer, amendă sau surghiun, 
Învaţă-i moartea să aclame, însă 


549 Plutarh relatează că tribunii preferau să se voteze pe triburi şi 
nu pe centurii deoarece, în modul acesta, mulţimea săracilor se 
putea manifesta mai puternic. 

Împărţirea pe triburi implica diviziuni teritoriale, variind ca 
număr, între douăzeci până la treizeci şi cinci. Centuriile erau în 
număr de o sută nouăzeci şi trei, fiind subdiviziuni ale celor cinci 
clase în care era împărţită populaţia, în funcţie de avere. Ele 
fuseseră astfel stabilite, încât nouăzeci şi opt de centurii erau 
controlate de patricieni. 

Plutarh afirmă că votarea pe centurii asigura o majoritate 
patricienilor, în timp ce votarea pe triburi a asigurat plebeilor o 
majoritate de trei voturi hotărând astfel exilarea lui Coriolanus. 

De-oi zice că vreau moarte, ei să ceară 
Amendă, dacă însă zic: amendă, 
Ei să ridice vocea şi s-arate 
Că vor ce-i dreptul lor din vremi străbune 
Şi ce se datoreşte forţei lor. 


Edilul: 
Aşa o să-i învăţ. 
Brutus: 
Şi dacă strigă, 
Nu-i potoli. Tumultul lor s-aducă 
Grăbita-ndeplinire a sentinţei. 
Edilul: 


De toate-acestea voi purta de grijă. 
Sicinius: 
Învață-i duri să fie şi atenţi 
La primul semn al nostru. 
Brutus: 
Mergi la treabă. 
(Edilul iese.) 
Înfurie-l. E obiceiul lui 
Să biruiască. Gloria cea mare 
E pentru el să se opună. Furia 
N-o-ntoarce niciodată în măsură. 
Atunci preaplinul inimii îşi varsă 
Şi-i de ajuns atât să-şi rupă gâtul. 
(Intră Coriolan, Menenius, Cominius, senatori, 
patricieni.) 


Sicinius: 
Priviţi-l, vine. 
Menenius: 
Blând, te rog fii blând! 
Coriolan: 


Da, ca grăjdarul care pentr-un ban 

De nas îl duce pe nerod. O, zeii 
__Coboare pace-n Roma şi aşeze 
In jilţ de judecată oameni vrednici! 
să pună-n noi sămânță de iubire, 
S-adune-n temple până sus podoabe 
De pace, şi din uliţi să alunge 
Războiul inamic. 
Întâiul senator: 
Amin! Amin! 
Menenius: 
E nobilă urarea! 
Sicinius: 
Cetăţeni, 
Veniţi în jurul meu. 
(Edilul se apropie cu cetățenii.) 
Edilul: 
Luaţi bine seama 
Ce fac tribunii! Fiţi cu luare-aminte! 
Coriolan: 
Vreau să vorbesc întâiul. 


Tribunii: 
S-ascultăm! 
Coriolan: 
De-atâta doar mă veţi învinui? 
Şi hotărârea fi-va luată-ndată? 
Sicinius: 
Întreb dacă-nțelegi să te supui 
Poporului şi dacă recunoşti 
Pe magistraţii lui, dacă primi-vei 
De bunăvoie legea şi pedeapsa 
Pe care vina ta ar merita-o. 
Coriolan: 


Pe toate le primesc. 

Menenius: 
Aţi auzit, 
Pedepsei se supune, cetăţeni! 
Gândiţi-vă la meritu-i în lupte; 
Priviţi la câte răni brăzdează corpu-i, 
Ca sacrele morminte-n cimitir. 
Coriolan: 
Înţepături de spini sau ciupituri, 
Ce-s bune doar să râzi. 
Menenius: 
Mai cumpăniţi 
Că dacă nu-l veţi auzi vorbind 
Ca de-obieci, războinicul se-arată. 
Nu luaţi prea asprul sunet drept cuvânt 
Rostit cu duşmănie. | se iartă 
Unui războinic astfel să vorbească. 
Cominius: 
Destul, destul e-atâta. 
Coriolan: 
Spuneţi-mi, cum se face că, ales 
De toţi drept consul, sunt lipsit deodată 
De cinstea ce-mi revine? 
Sicinius: 
Tu răspunzi. 
Coriolan: 
Vorbeşte-atunci. Aşa e. Voi răspunde. 
Sicinius: 
Te-nvinuim c-ai vrut să prăbuşeşti 
Orânduirea Romei şi tu însuţi 
S-asumi ca un tiran puterea toată. 
Deci faţă de popor eşti trădător. 
Coriolan: 
Cum trădător? 

Menenius: 
Încet; făgăduit-ai. 
Coriolan: 
Înghită iadul tot poporul vostru! 
Eu trădător? Tribun spurcat, ce-ai zis? 
De-ai împroşca tu mii de morţi din ochi 
Şi milioane de-ai avea în pumni 
Şi încă-o dată pe atât pe limba 
Clevetitoare, tot voi şti a-ţi spune 
Că minţi, cu pieptul uşurat şi liber 
Precum atunci când zeilor mă rog. 
Sicinius: 
Poporule, auzi? 
Cetățenii: 
La stâncă! Moarte! 
Sicinius: 
Tăcere! Alte-nvinuiri în contră-i 
De trebuinţă nu mai sunt. Văzut-aţi 
Şi-aţi auzit ce zice, cum blestemă, 
Loveşte pe acei care vorbesc 
În locul vostru, cum sfidează legea 
Şi cum batjocoreşte pe bărbaţii 
Ce sunt chemaţi aici s-o pună-n faptă. 
Purtarea criminală, trădătoare, 
E vrednică de moartea cea mai grea. 
Brutus: 
Dar de la Roma-a binemeritat. 


Coriolan: 
Ce tot pălăvrăgeşti de merite? 
Brutus: 
Vorbesc ce ştiu. 
Coriolan: 


Tu? 
~ 844 ~ 


William Shakespeare 


Menenius: 
Astfel ai jurat 
Tu mamei tale? 
Cominius: 
Ah, te rog, ascultă! 
Coriolan: 


Nimic nu vreau s-ascult de-aci-nainte! 
Lasă-i să strige: „Moarte de pe stâncă, 
Surghiun, tortură, carceră; pe zi 
Un bob de grâu”; nu vreau să cumpăr totuşi, 
Spunând cuvânt de pace, îndurarea 
Şi n-au să-mi smulgă orişicât mi-ar da, 
Ca preţ al iertăciunii,-o „bună ziua”. 
Sicinius: 
Fiindcă, dus de ura lui în contra 
Poporului, a căutat mijlocul 
Să îi răpească toată-a lui putere, 
Şi fiindcă astăzi încă se arată 
Duşman al lui, sculat ca să sfideze 
Nu doar înalta lege a cetăţii, 
Dar şi pe-acei ce o chezăşuiesc, 
În numele poporului şi-al nostru, 
Tribunii plebei, hotărâm să plece 
Îndată în surghiun, ştiind că dacă 
Nu va ieşi pe poarta Romei astăzi, 
să fie prăbuşit de pe Tarpeia, 
În numele poporului: am zis! 
Cetățenii: 
Aşa să fie! Da! Să plece-ndată! 
E surghiunit. Aşa i se cuvine. 
Cominius: 
Dar ascultați, prieteni din popor! 
Sicinius: 

Sentinţa-i pronunţată. S-a sfârşit! 
Cominius: 
Ah, ascultați! Am fost pe vremuri consul, 
lar trupul meu poate s-arate Romei 
Şi astăzi urmele de la duşmani. 
Cetăţii îi port dragoste mai sfântă 
Şi mai adâncă decât vieţii mele, 
Soţiei sau copiilor, comoara 
Care-mi păstrează neamul. Dar aş vrea 
să spun... 
Sicinius: 
Ştim unde baţi. Ce poţi să spui? 
Brutus: 
Nu e nimic de spus! E surghiunit 
Ca duşman al poporului şi-al ţării. 
Aşa se cuvenea! 
Cetățenii: 
Se cuvenea! 
Aşa se cuvenea! 
Coriolan: 
Haită de câini, 
Cu suflul otrăvit la fel cum e 
Al mlaştinii stătute, îndrăgită 
Precum sunt hoiturile nengropate, 
Ce-nveninează aerul din preajmă. 
Eu te trimit, pe tine în surghiun. 
Rămâi aici cu nestatornicia-ţi, 
Fricoasă de-orice zgomot, cât de mic; 
Duşmanul clătinându-şi coiful său 
Te-aducă-n deznădejde. Fie dar 
să poţi goni pe-acel ce te păzeşte, 
Dar va veni o zi când nerozia-ţi 
Mereu cu sine-n vrajbă şi de-a pururi 

Necruţătoare chiar cu sine însăşi, 
Te va preface-n sclav, fără să fie 
Nevoie de vreo spadă-n contra ta. 
Vă-ntorc acuma spatele, tu, plebe, 
Şi tu, oraş, strigându-vă dispreţu-mi. 
Nu se opreşte larga lume-aci. 
(Coriolan, Cominius, Menenius, senatorii 
patricienii ies.) 
Edilii: 
Duşmanul plebei a plecat. S-a dus. 
Cetățenii (aruncându-şi în aer şepcile): 
E surghiunit duşmanul nostru. Huo! 
Sicinius: 
Mergeţi la porţi, priviţi-l cum se duce. 
Şi-l urmăriţi precum v-a urmărit 
El însuşi cu disprețul, insultându-l 
Aşa cum merită. O strajă puneţi 
Să ne-nsoţească pe-unde ne vom duce. 
Cetățenii: 
Veniţi, veniţi! La porţi! Veniţi! 
Să aibă zeii-n pază pe tribuni. 
(les.) 


Actul IV 

Scena 1 
Roma, în faţa uneia dintre porţile oraşului. 
Intră Coriolan, Volumnia, Virgilia, Menenius, 


Cominius şi mai mulți tineri patricieni. 


Coriolan: 

Nu, nu mai plânge. Spune-mi bun rămas”. 
Fiara cu multe capete m-a lungă””. 
Ah, mamă! Unde ţi-e curajul? Ştii 
Ce îmi spuneai odată: „O restrişte 
E piatră de-ncercare. Şi vulgară 
E suferinţa omului de rând. 
Pe marea liniştită va pluti 
Orice năier, oricare i-ar fi arta; 
Dar când destinul suflă ca furtuna, 
De meşteşug înalt e trebuinţă.” 
Mi-ai dat învăţăminte care fac 
Nebiruit pe cel pătruns de ele. 


Virgilia: 
O, cer, o, cer! 
Coriolan: 
Te rog, iubita mea... 
Volumnia: 


Pe breslele şi toți breslaşii Romei 
Să cadă ciuma. 
Coriolan: 
Crezi că m-or iubi 

Când n-oi mai fi aici? Curaj, o, mamă! 
Au unde ţi-este mintea ce-ţi spunea 

Că de-ai fi fost lui Hercule soţie 

Ai fi făcut tu singură vreo şase 

Din muncile vestite, pe atât 


550 Plutarh relatează în mod amănunţit tăria de care Coriolan a 
dat dovadă în modul cum şi-a acceptat exilarea din Roma şi cum 
şi-a încurajat familia disperată din cauza situaţiei în care se găseau 
cu toţii. 

551 Thomas Elyot (1499?-1546) numeşte, în cartea sa Preceptorul, 
democraţia ateniană „un monstru cu multe capete”, iar Platon, în 
Republica vorbeşte de „fiara cu multe capete” referindu-se la 
nestatornicia firii omeneşti. 

Scutindu-l de sudoarea frunţii lui? 
Cominius, ţine-ţi firea! N-apleca 
Preaîntristatul cap! Rămâi cu bine! 
Rămâi cu bine, mamă! N-avea grijă! 
Şi tu, bătrâne, credincios prieten, 
Menenius, din ochi îţi pică lacrimi 
Sălcii mai mult decât le sunt la tineri 
Otravă pentru ochi. Tu, generale, 
Stăpânul meu la oaste, te-am văzut 
De-atâtea ori ca stânca neclintit, 
Şi-n multe rânduri ţi-au ieşit în cale 
Privelişti care inima-mpietreau. 
Deci spune preamâhnitelor femei 
Că-n faţa soartei care nu se-abate 
E nebunesc la fel să plângi, să râzi, 
Tu ştii, o, mamă, că-ndrăzneala mea 
Ţi-a fost mereu o mângâiere; astăzi 
Îţi spun de-asemeni că plecând răzleţ 
Si, singuratic cum e un balaur”, 
Voi şti să fac din mlaştina mea loc 
De groază pentru cei ce nu mă văd, 
Dar numele-mi rostesc în orice clipă. 
Să ştii, feciorul tău peste mişei 
S-o ridica mai sus, de nu-l doboară 
Perfida viclenie sau vânzarea. 
Volumnia: 
Tu, singur fiu al meu, unde te duci? 
la-l pe Cominius şi rânduieşte 
Pe unde vei umbla şi vei mânca, 
să nu fii altfel prada întâmplării, 
Rătăcitor pe drum. 


552 Conform tradiţiei indiene, balaurii erau de două feluri 
care trăiau în mlaştini, iar alţii care trăiau în munţi. 

Coriolan: 
O, zeilor! 
Cominius: 
Cât ţine luna sta-voi lângă tine. 
Ne vom gândi pe unde să te-opreşti 
Şi cum să facem veşti ca să primim, 
Aşa ca, vremea-ntoarcerii sosită, 
să n-alergăm prin toată lumea largă 
Spre-a te afla, şi clipa priincioasă 
Să piară, cum adeseori se-ntâmplă 
Când cel ce o râvneşte nu-i de faţă. 
Coriolan: 
Rămâi cu bine! Anii tăi sunt grei 
Şi ţi-e de-ajuns războiul ca să fii 
Mereu alături de un om ce-i teafăr. 
Hai, du-mă doar la porţi! Tu, dulcea mea, 
Şi tu, iubită mamă, buni prieteni 
Mult-încercaţi, strigaţi-mi bun rămas. 
Surâdeţi împăcaţi! Cominius, vino! 
Atâta timp cât brazda nu se-aşează 
Pe trupul meu, să auziţi de mine 
Doar lucruri vrednice de Marcius. 
Menenius: 
Adică lucruri nobile pe cât 
Urechea poate prinde şi-auzi. 
Ah, nu mai plângeţi! Oasele-mi bătrâne 
De-ar mai putea să ţină şapte ani, 
Pe cer vă jur c-aş sta mereu cu tine. 
Coriolan: 
lubitul meu prieten, mâna ta! 
(les.) 


Scena 2 

O stradă în apropierea porţilor Romei. 
Intră Sicinius, Brutus, un edil. 


Sicinius: 
Să plece toți acasă. De-altceva 
Nu-i trebuinţă. Marcius s-a dus. 
Slăbiţi sunt patricienii, câţi au vrut 
Să-i stea în ajutor. 
Brutus: 
Şi fiindcă azi 
Puterea ne-arătarăm, să părem 
Modeşti mai mult decât am fost în faptă. 
Sicinius: 
Să plece-acasă. Spune-le atât, 
C-am alungat pe marele duşman 
Şi că puterea lor e-acum mai mare. 
Brutus: 
Trimite-i. lată-i muma. 
(Intră Volumnia, Virgilia şi Menenius.) 
Sicinius: 


Să plecăm. 
Brutus: 
De ce? 
Sicinius: 
Se zice c-a înnebunit. 
Brutus: 


Dar ne-a văzut. Să nu o ocolim. 
Volumnia: 
A, voi sunteți! Vă răsplătească cerul 
Precum v-a fost iubirea. 
Menenius: 
Mai încet! 

Volumnia: 
De nu aş plânge-atât, m-aţi auzi, 
Dar tot se cade să mă auziti. 
Vreţi să plecaţi? 
Virgilia: 
Rămâneţi doar o clipă. 
Ah, de-aş putea să spun acelaşi lucru 
Bărbatului! 
Sicinius: 
Bărbată vă e firea. 
Volumnia: 
Nebunule, e o ruşine asta? 
N-a fost bărbat şi tatăl meu? Ascultă: 
Şiret ca vulpea, alungaşi pe omul 
Rănit de-atâtea ori să scape Roma 
Cât n-ai cuvinte tu! 
Sicinius: 
Cer milostiv! 
Volumnia: 
Mai multe lovituri decât cuvinte 
Ce-au răsunat cuminţi în gura ta. 
Şi-acele răni spre mântuirea Romei! 
Doar una-ţi spun - dar pleacă; nu, rămâi! 
De-ar fi cu spada-n mână fiul meu 
Departe în Arabia şi dacă 
Ai fi acolo cu întregu-ţi neam... 


Sicinius: 
Ce-ar fi atunci? 
Virgilia: 
V-ar nimici pe toți. 
Volumnia: 


Bastarzi şi legiuiți copii! Viteze, 
Cât sângerat-ai tu slujindu-ţi ţara! 

Menenius: 
Destul; acuma vino; să plecăm. 
Sicinius: 
Aş fi dorit ca Romei să-i rămâie 
Precum i-a fost, nu să zdrobească lanţul 
Care-l lega de ea. 
Brutus: 
La fel am vrut. 
Volumnia: 
La fel ai vrut? Dar cine-a aţâţat 
Pe plebeieni, pisicile cu gheare. 
Ce meritu-i atât înțelegeau 
Cât mă pricep eu să dezleg misterul 
Pe care ni-l ascunde nouă cerul. 


Brutus: 
Mai bine să plecăm. 
Volumnia: 
Plecaţi, vă rog! 
Dar ascultați şi asta: după cum 
Întrece Capitoliul orice casă, 
La fel întrece fiul meu şi soţul 
Acestei doamne ce-o vedeţi aici 
Pe-oricare dintre voi, surghiunitorii. 
Brutus: 
Destul! Să mergem. 
Sicinius: 
Cum mai stăm aici 
Şi pradă ne-oferim nebunei? 
Volumnia: 


Luati, 
Plecând, şi rugăciunea mea. 
(Tribunii ies.) 
Ah, fie 

Ca zeii doar atât să împlinească: 
Blestemul meu să vă ajungă.-N ziua 
Când v-o lovi, povara mea din suflet 
S-o uşura. 
Menenius: 
Le-ai spus ce li se cade, 

Şi cu temei. Vrei să cinezi cu mine? 

Volumnia: 
Mânia este cina mea şi prânzul; 
Şi cum eu singură mă tot mănânc, 
Cu-asemeni hrană am să mor de foame. 

(Către, Virgilia): 

Să mergem. Şi mai lasă văicăreala! 

Fă cum fac eu te umple de mânie 

Asemenea lunonei. Vino, vino. 
(Volumnia şi Virginia ies.) 
Menenius: 
Vai, ce ruşine! 

(les.) 


Scena 3 


Şosea între Roma şi Antium. 
Un roman şi un volsc se întâlnesc. 


Romanul: Te cunosc, prietene, şi tu mă cunoşti. Mi 


se pare că te cheamă Adrian. 


Volscul: Aşa e. Dar, după cât văd, eu te-am uitat. 
Romanul: Sunt un roman dar sunt în slujbă contra 
Romei, ca şi tine. Mă cunoşti acum? 
Volscul: Nu-ţi zice Nicanor? 
Romanul: Ba da. 

Volscul: Da' parcă erai mai bărbos când te-am 

văzut întâi. Acum te recunosc după vorbă. Ce mai e 
nou în Roma? M-au trimis volscii să mai aflu ce-i pe- 
acolo şi, iacă, mă scuteşti de o zi de drum. 

Romanul: În Roma s-a întâmplat o răscoală 
ciudată: s-a ridicat poporul împotriva senatorilor, a 
patricienilor şi a nobililor. 

Volscul: Şi s-a potolit răscoala? A luat sfârşit? 
Volscii nu cred că s-a sfârşit. Fac pregătiri mari de 
război şi speră să cadă asupra Romei când pojarul 
dezbinării va fi în toi. 

Romanul: Focul mare s-a stins; dar un fleac poate 
să-l aprindă din nou, căci izgonirea vrednicului 
Coriolan le stă la inimă nobililor, aşa că mult le-ar 
plăcea să smulgă puterea din mâna poporului şi să 
nimicească o dată pentru totdeauna pe tribunii lor. 
Toate astea mocnesc sub cenuşă, crede-mă, şi-i 
gata-gata să izbucnească. 

Volscul: A fost izgonit Coriolan? 

Romanul: Da, a fost izgonit. 

Volscul: Cu vestea asta o să fii primit frumos, 
Nicanor. 

Romanul: Vremea este bună pentru volsci. Se zice 
că cel mai bun moment ca să ademeneşti o femeie 
este când s-a certat cu bărbatu-său. Nobilul vostru 
Tullus Aufidius poate să se ridice acum foarte sus, 
fiindcă marele lui duşman, Coriolan, nu mai face 
nimic pentru patria lui. 

Volscul: Îmi pare bine că întâmplarea mi te-a scos 
în cale. Treaba mea s-a sfârşit mulţumită ţie, aşa că 
te conduc bucuros acasă, în Actium. 

Romanul: Până la cină o să-ţi mai povestesc 
lucruri foarte ciudate despre Roma, toate foarte 
prielnice pentru duşmanii ei. V-aţi pregătit oştile? 

Hai? 

Volscul: O oaste regească. Centurioni şi trupă bine 
rânduiţi, cu soldele plătite, gata să pornească. 

Romanul: Îmi pare bine că sunt gata şi că eu sunt 
omul care o să-i pornească. Îmi pare bine că te-am 
întâlnit şi sunt fericit că ne aflăm împreună! 

Volscul: Mi-ai luat vorba din gură. Eu am mai 
multe motive să mă bucur de această întâlnire. 

Romanul: Bine, să Mergem! 


(les.) 
Scena 4 


Intră Coriolan în haine sărăcăcioase, ascunzându- 
şi faţa. 


Coriolan: 
Frumos oraş e Antium acesta! 


Îmi datoreşte văduvele-i toate 
Şi mulţi moştenitori de odinioară 
Ai mândrelor palate. Auzit-am 
Suflarea cea din urmă cum îşi dau 
În luptele cu ei. De m-ar cunoaşte, 
Muierile m-ar pune în frigare. 
Şi toţi băieţii s-ar juca cu mine, 
Copilăreşte azvârlind cu pietre, 
Şi m-ar ucide. 
(Către un cetățean care intră): 
Zeii te-aibă-n pază! 
Cetăţeanul: 
Pe tine-asemeni! 
Coriolan: 
Domnule, te rog 
Să-mi spui pe unde-i casa lui Aufidius 

Şi dacă-n Antium e-acum eroul. 
Cetăţeanul: 
E în oraş şi ospătează astăzi 
Pe căpeteniile cetăţii. 


Coriolan: 
Unde-i 
Cinstită casa lui? 
Cetăţeanul: 
E-aici în faţă. 
Coriolan: 


Îţi mulţumesc. Să te-ocrotească zeii! 
(Cetăţeanul iese.) 

O, lume, roată-n mers! Prieteni buni, 
Ce-o inimă purtau în două piepturi 
Şi împărțeau pat, masă, munca lor, 
Mereu uniţi, cum sunt copiii gemeni 

Prin dragoste neîmpărţită, iată 
Că se dezbină pentru un nimic 
Şi se urăsc cu-amară-nverşunare. 
La fel şi doi duşmani pe care ura 
Nu-i lasă s-aţipească, plănuind 
Cum ar putea mai bine să se-ucidă, 
Printr-o-ntâmplare atât de nensemnată 
Încât s-o cumperi ai putea c-un ou, 
Devin prieteni sufleteşti, şi-atuncea 
Împart şi casă, şi copii. Tot astfel 
Ajuns-am să urăsc cetatea-n care 
Văzui lumina zilei, să iubesc 
Pe-aceea a duşmanilor de-altdată. 
să intru dar! Şi dacă mă ucide, 

E dreptul lui; dar dacă mă primeşte, 

Voi trece-n slujba ţării lui pe loc”. 


553 Monologul de faţă urmează îndeaproape relatarea lui Plutarh 

(lese.) 


Scena 5 


Sală în casa lui Aufidius. Se aude muzică 
dinăuntru. Intră un s/ujitor. 


Întâiul slujitor: Vin, vin! Ce fel de serviciu e şi 
ăsta? Ce, au adormit toţi băieţii? 

(lese. Intră al doilea slujitor.) 

Al doilea slujitor: Unde e Cotus? Îl strigă stăpânul. 
Cotus! 

(lese. Intră Coriolan.) 

Coriolan: 

O, ce frumos! Bucatele-aromesc, 
Dar eu nu vin ca oaspete aici. 

(Întâiul slujitor se înapoiază.) 

Întâiul slujitor: Ce doreşti, prietene? De unde-ai 
apărut? Nu e loc pentru dumneata aici. Fii bun şi du- 
te. 

Coriolan: 

N-am meritat primire mai frumoasă 
Fiind Coriolan. 

(Intră al doilea slujitor.) 

Al doilea slujitor: Cum ai ajuns aici, prietene? Ce, 
portarul n-are ochi să vadă, de lasă astfel de inşi să 


privitoare la geneza ideii de a trece în tabăra duşmanilor Romei 
pentru a se răzbuna pe romani, din cauza exilării lui. 

intre? Pleacă, te rog. 

Coriolan: La o parte! 

Al doilea slujitor: La o parte? La o parte tu! 

Coriolan: Slăbeşte-mă! 

Al doilea slujitor: Eşti chiar aşa de încăpățânat? 
Atunci să stăm de vorbă! 

(Intră un al treilea slujitor.) 

Al treilea slujitor: Cine e ăsta? 

Întâiul slujitor: Un om ciudat cum n-am mai văzut. 
Nu pot să-l scot din casă. Te rog, cheamă-l pe 
stăpân. 

Al treilea slujitor: Ce cauţi aici, omule? la-ţi, te rog, 
tălpăşiţa! 

Coriolan: Lasă-mă aici, doar nu-ţi mânjesc vatra. 

Al treilea slujitor: Dar cine eşti? 

Coriolan: Sunt de neam mare. 

Al treilea slujitor: Un neam foarte sărac! 

Coriolan: Aşa e. 

Al treilea slujitor: Te rog, neamule, caută-ţi altă 
casă. Nu-i loc pentru tine aici. Hai, du-te. 

Coriolan: Fă-ţi meseria, ladă de gunoi. 

(li dă brânci.) 

Al treilea slujitor: Ce, nu vrei? Spune-i stăpânului, 
te rog, ce oaspete ciudat i-a sosit. 

Al doilea slujitor: Mă duc. 

(lese.) 

Al treilea slujitor: Unde locuieşti? 

Coriolan: Sub firmament. 

Al treilea slujitor: Sub firmament? 

Coriolan: Da. 

Al treilea slujitor: Unde e asta? 

Coriolan: În oraşul uliilor şi al corbilor”*”. 


554 Coriolan se referă la Roma pe care vrea să o distrugă şi să o 

Al treilea slujitor: În oraşul uliilor şi al corbilor? Ce 
dobitoc! Atunci, locuieşti şi la pupeze? 

Coriolan: Nu, că nu slujesc pe stăpânul tău. 

Al treilea slujitor: Ce face? De ce te legi de 
stăpânul meu? 

Coriolan: E lucru mai cinstit decât să mă leg de 
stăpână-ta. Îţi merge gura, nu glumă. Mai bine ia-ți 
tava şi du-te! Marş! 

(Îl împinge afară. Intră Aufidius.) 

Aufidius: Unde e omul? 

Al treilea slujitor: Aici, doamne. Ar fi trebuit să-l 
lovesc ca pe un câine, dar îi supăram pe domnii 
dinăuntru. 

Aufidius: De unde vii? Ce vrei? Cum te cheamă? 
De ce nu răspunzi? Spune, omule, cum te cheamă? 

Coriolan (desfăcându-şi gluga): 

Păi, Tullus, dacă nu mă recunoşti 
Privindu-mă în faţă, să-ţi spun eu 
Ce nume port. 
(Slujitorii ies.) 


Aufidius: 
Adică? 
Coriolan: 
E un nume 
Ce supără urechea unui voise 
lar pe a ta o zgârie cumplit. 
Aufidius: 


Cum te numeşti? Arăţi ca un milog, 
Dar faţa ta e-n adevăr domnească. 
Corabia dacă ţi s-a dus la fund, 


transforme într-un câmp de luptă pe care locuitorii săi ucişi să 
constituie hrana ulilor şi corbilor, păsări considerate nelipsite de pe 
câmpurile de luptă, (v. în acest sens şi 2 Henric al VI-lea, V, 2). 

Imi pare că tu însuţi mai pluteşti. 
Cum ţi se zice? 


Coriolan: 

Fruntea ţi-o încruntă. 

Mă recunoşti acum? 
Aufidius: 

Nu. Cum te cheamă? 
Coriolan: 


Mă cheamă Caius Marcius; sunt acel 
Ce te-a rănit pe tine şi pe-ai tăi, 
Ducând pieirea printre voi. Mi-e martor 
Alt nume ce îl port: Coriolanus. 
Războiul greu, primejdiile mari 
Şi sângele ce l-am vărsat de dragul 
Nerecunoscătoarei mele patrii, 
Sunt toate răsplătite prin poreclă, 
Chezaş şi vestitor al urii tale. 
Doar numele acesta mi-a rămas. 
De celelalte s-a-ngrijit cruzimea 
Şi pizma plebii - nobilii, mişei, 
l-au dat frâu liber şi-au îngăduit 
Ca votul ei din Roma să m-alunge. 
Ce m-a-ndrumat aici este năpasta 
Şi nicidecum nădejdea c-aş putea 
Să scap cu viaţă astfel; dac-ar fi 
Doar frica morţii, aş fugi întâi 
Din calea ta. Nu, ura mă aduce 
Şi dorul să mă răfuiesc cu plebea! 
Dacă mânia încă-ţi clocoteşte 
În inimă şi dorul răzbunării 
Pentru atâtea câte-ai pătimit 
Tu însuţi şi săracă ţara ta, 
Atunci adună-te şi foloseşte 

Căderea mea ca pe-o unealtă bună. 
Doresc să lupt cu ţara-mi ghiftuită 
De-otravă şi să o lovesc turbat 
Ca duhurile din infern. Dar dacă 
Eşti obosit şi n-ai mai cuteza 
Norocul să-ţi sporeşti, atunci să ştii 
Că viaţa îmi ajunge cu prisos 
Şi urii tale, iată, capul meu 
l-I dau în schimb; dar dacă nu îl tai, 
Te porţi ca un nebun, căci nencetat 
Te-am urmărit cu mult necaz, butoaie 
De sânge-am stors din trupul ţării tale, 
Nu mai trăiesc decât ca să te-nfrunt, 
Sau să-ţi aduc servicii. 
Aufidius: 
Marcius, 

O, Marcius! Fiecare vorbă-a ta 
Mi-a smuls din pieptu-mi câte-o rădăcină 
Din vechiul meu necaz. Şi dacă Joe 
Din nori, profetizând, aşa mi-ar spune: 
„E-adevărată vorba lui”, crezare 
Mai multă nu i-aş da cum îţi dau ţie, 
Mult-nobil Marcius! O, lasă-mi braţul 
să îţi cuprindă trupul tău, în care 
De-o sută de-ori se frânse lancea mea, 
Frânturile-i înspăimântând chiar luna. 
Sărut deci nicovala spadei mele 
Şi gata sunt să mă întrec cu tine 
În calde-mbrăţişări, cum altădată 
Mă întreceam în zel şi vitejie. 
Mărturisire-ţi fac că mi-am iubit 
Logodnica şi i-am jurat credinţă. 
Dar când te văd aici, o, nobil om, 

Mai repede îmi bate inima 
Decât atunci când mi-a intrat în casă 
lubita mea. Ascultă-mă, o, Marte, 
Oştire de război stă pregătită, 
Şi scutul m-am jurat să ţi-l zdrobesc, 
lar dacă nu, să-mi las în luptă braţul. 
De douăsprezece ori tu m-ai înfrânt, 
Şi-n fiecare noapte de atunci 
Am tot visat că ne luăm la trântă. 
În somnul meu stăteam trântiţi pe jos 
Cu coiful smuls, strângându-ne grumazul, 
Şi-aproape mort ieşeam din vis, o, Marcius! 
De n-aş avea cu Roma altă sfadă 
Decât c-ai fost proscris, tot aş chema 
Sub arme pe copii şi pe bătrâni, 
Spre-a duce crâncenul război în Roma. 
Şi-a o-neca cu valu-i uriaş. 
Hai, intră-acum cu mine, ţi-or întinde 
Prietenească mână senatorii, 
Chemaţi la un ospăț de despărţire - 
Pornesc s-atac pământurile voastre. 
Nu Roma însăşi. 
Coriolan: 
Zei, fiţi lăudaţi! 
Aufidius: 
Voieşti să fii, ca domn atotputernic, 
Tu însuţi purtător al răzbunării? 
Atunci primeşte din puterea mea 
O jumătate; singur tu alege 
Ce drum vei lua, căci ştii mai bine însuţi 
A’ ţării tale slăbiciuni sau forţă. 
Porneşte să loveşti în poarta Romei, 
Sau, dacă vrei, să-i bântuieşti hotarul, 

În spaimă aruncând-o mai întâi, 
În urmă nimicind-o. Intră-acum 
Să te înfăţişezi acelor care 
Vor zice da dorinţei tale crunte. 
De mii de ori fii deci binevenit, 
Prieten azi mai mult decât duşman 
Mi-ai fost odată! Deci, întinde-mi mâna! 

(Coriolan şi Aufidius ies.) 

Întâiul slujitor (intrând împreună cu al doilea): 
Ciudată schimbare! 

Al doilea slujitor: Mă jur că voiam să-l dau afară în 
pumni, şi totuşi simţeam că hainele lui mărturiseau 
strâmb pentru el. 

Întâiul slujitor: Şi ce braţ avea! M-a întors cu două 
degete ca pe-un titirez! 

Al doilea slujitor: Cum l-am privit în faţă, cum mi- 
am dat seama că e ceva deosebit în el. Are o 
figură... nu ştiu cum s-o numesc. 

Întâiul slujitor: Are, adevărat că are... Să-mi sară 
mie ochii dacă nu mă gândeam că e în el ceva mai 
mult decât puteam eu să-mi închipui. 

Al doilea slujitor: Şi eu mă gândeam aşa, iubitule! 
Mi s-a părut cel mai falnic bărbat din lume. 

Întâiul slujitor: Aşa cred şi eu. Cu toate astea, 
cunoşti pe un războinic mai bun ca el. 

Al doilea slujitor: Cine? Domnul nostru? 

Întâiul slujitor: Bineînţeles. 

Al doilea slujitor: Domnul cântăreşte cât şase din 
ăilalţi. 

Întâiul slujitor: Nu tocmai; totuşi cred că e un 
războinic mai bun. 

Al doilea slujitor: Dragul meu, e greu să-ţi dai o 
părere în privinţa asta, oricum, pentru apărarea unui 

oraş, generalul nostru n-are pereche. 

Întâiul slujitor: Da, dar şi pentru atac. 

(Apare al treilea slujitor.) 

Al treilea slujitor: Băieți, vă aduc noutăţi; auziţi, 
neciopliţilor, noutăţi! 

Ceilalți doi: Noutăţi? Ce noutăţi? Hai, spune! 

Al treilea slujitor: Aş da orice pe lume să nu fiu 
roman. Mai bine aş fi condamnat la moarte. 

Ceilalți: Cum? Ce? 

Al treilea slujitor: A sosit omul care-l jumuleşte 
mereu pe generalul nostru. Caius Marcius e aici. 

Intâiul slujitor: De ce zici că-l jumuleşte pe 
generalul nostru? 

Al treilea slujitor: N-am zis tocmai că-l jumuleşte; 
dar e în stare să-i ţină piept. 

Al doilea slujitor: Hai vino, suntem prieteni şi 
camarazi! | s-a părut totdeauna că e mai puternic 
decât el; am auzit asta chiar din gura lui. 

Intâiul slujitor: Va să zică e mai puternic decăt el. 
La Corioli l-a împuns şi l-a scuturat ca pe-un cotlet. 

Al doilea slujitor: Şi dacă ar fi avut pofte de 
canibal, l-ar fi fript şi l-ar fi mâncat. 

Întâiul slujitor: Şi alte noutăţi nu mai ştii? 

Al treilea slujitor: Ştiu că fac atâta larmă în jurul 
lui, ca şi cum ar fi vorba de fiul şi moştenitorul lui 
Marte. L-au pus în capul mesei, şi senatorii îşi scot 
pălăria” în faţa lui când îl întreabă ceva. Şi 
generalul se poartă cu el ca şi cum i-ar fi o iubită, îi 
atinge mâna cu evlavie şi îşi învârteşte ochii în cap 
când îi vorbeşte. Dar miezul noutăţilor mele este că 
generalul nostru a scăzut pe jumătate, fiindcă a 


555 Replica slujitorului arată că în epoca elisabetană nobilii îşi 
păstrau bonetele pe cap când şedeau la masă. 

doua jumătate este celălalt, cu voia şi rugămintea 
întregii mese. Zice că vrea să ia de urechi şi să-l 
arunce cât colo pe portarul Romei, să distrugă totul 
şi să-şi taie drum. 

Al doilea slujitor: Şi este un om în stare să facă 
toate astea mai mult ca oricare altul. 

Al treilea slujitor: E în stare să facă? Sigur că este 
în stare! Căci, pricepeţi voi, oameni buni? Are tot 
atâţia prieteni cât şi duşmani, şi aceşti prieteni - mă 
înţelegeţi voi? - nu îndrăzneau să se arate ca 
prieteni, atâta timp cât era discreditat. 

Întâiul slujitor: Discreditat? Cum adică? 

Al treilea slujitor: Când o să-l vadă, cu coiful pe 
cap şi iar în putere, o să iasă din ascunzişurile lor ca 
iepurii după ploaie şi o să se ia după el. 

Întâiul slujitor: Şi când o să se întâmple asta? 

Al treilea slujitor: Mâine, astăzi, îndată. O să auziţi 
tobele bătând astăzi după masă. A mai rămas un 
singur fel de servit la masă, care trebuie mâncat 
înainte ca oaspeţii să-şi şteargă buzele. 

Al doilea slujitor: Atunci o să ne fie dat să vedem 
iar o petrecere mare. Pacea nu e bună decât ca să 
ruginească fierul, să înmulțească croitorii şi pe 
măscăricii de bâlci. 

Întâiul slujitor: Mie îmi place războiul, fiindcă 
întrece pacea cum o întrece ziua pe noapte; e vesel, 
treaz, vorbăreţ, aduce mereu lucruri noi; pacea are 
simţirile tocite, e somnoroasă, are burtă mare, e 
leneşă, surdă, nesimţitoare şi aduce pe lume mai 
mulţi bastarzi decât nimiceşte războiul cu isprăvile 
lui. 

Al doilea slujitor: Aşa e. Şi dacă poţi spune 
oarecum că războiul e un viol, e tot atât de drept să 

adaugi că pacea face pe mulţi bărbaţi încornoraţi. 
Întâiul slujitor: Şi pe oameni să se urască între ei. 
Al doilea slujitor: Da’ de ce? Fiindcă oamenii nu 
mai au nevoie unul de altul. Votez pentru război. 
Sper că oamenii or să fie tot atât de ieftini ca şi 
volscii. Dar iacă-i că se scoală de la masă. 
Toti: Să intrăm! Hai să intrăm. 


(les.) 
Scena 6 
Roma. O piaţă publică. 
Intră Sicinius şi Brutus. 
Sicinius: 


Nimic nu ştim de el şi nici nu-l temem, 
Sunt blânzi cei ce-l susţin, şi este pace 
În gloatele turbate altădată. 
Pe-amicii lui îi facem să roşească 
Orânduirea veche când o ţinem 
În vechile făgaşuri. Mult mai bine 
Le-ar fi dacă-ar vedea cum criminalii 
Gonesc pe străzi, în loc ca meseriaşii 
Să intre liniştiţi în ateliere 
Şi bucuroşi să meargă toţi la muncă. 
Brutus: 
Trecut-am prin primejdie cu bine. 
Văd pe Menenius oare? 
(Intră Menenius.) 
Sicinius: 
Este el, 
De câtva timp cu noi se poartă altfel; 
S-a descreţit. Te salutăm, Menenius! 

Menenius: 
Şi eu pe voi. 
Sicinius: 
Nu-i nimeni să regrete, 
Decât amicii lui, pe Coriolan. 
Oraşul stă întreg şi-o să rămână, 
Oricât el l-ar uri. 
Menenius: 
E bine astfel, 
Dar ar fi fost mai bine să cedeze. 
Sicinius: 
Pe unde e? Nu ştii nimic? 
Brutus: 
Nimic. 
Nici mama, nici soţia lui nimic 
N-au auzit. 
(Intră mai mulți cetățeni.) 
Cetățenii: 
Să vă păzească cerul. 
Sicinius: 
Prieteni, bună seara! 
Brutus: 
_ Bună seara! 
Intâiul cetățean: 
E datoria noastră, în genunchi, 
Cu soaţe şi copii, să implorăm 
Pe zei să vă păzească. 
Sicinius: 
Facă zeii 
S-aveţi mereu noroc. 
Brutus: 
lubiţi vecini, 
Fiţi sănătoşi. O, de v-ar fi iubit 

Coriolan precum noi vă iubim! 
Cetățenii: 
Fiţi binecuvântaţi! 
Tribunii: 
Mergeţi cu bine! 
(Cetăţenii ies.) 
Sicinius: 
E-un timp mai bun, mai fericit acesta 
Decât atunci când alergau pe uliţi, 
Zbierând că vor să nimicească totul. 
Brutus: 
Era erou în lupte Caius Marcius, 
Dar fără de ruşine şi fudul 
Peste măsură. 


Sicinius: 
Vrând puterea-ntreagă 
S-o aibă numai el. 
Menenius: 
Asta nu cred. 
Sicinius: 


Ba tocmai astfel, şi-am fi plâns amar 
De-ar fi rămas în consulat. 
Brutus: 
Dar zeii îndurători l-au alungat la vreme, 
Şi Roma.-i astăzi liberă şi tare. 
(Intră un edil.) 
Edilul: 
Tribuni, iată un sclav prins de curând. 
El spune cum că volscii au intrat 
Cu trupe-n ţară, pustiind sălbatic 
Prin fapte de război ogorul nostru. 
Menenius: 
E Aufidius, care, auzind 

Că Marcius fost-a exilat, şi-arată 
lar coamele, atâta vreme-ascunse 
Cât Marcius stătea de pază Romei. 
Sicinius: 
Ce tot îndrugi de Marcius? 
Brutus: 
Biciuiţi-l 
Pe mincinos. Nu este cu putinţă, 
Că volscii n-au atâta îndrăzneală. 
Menenius: 
Nu-i cu putinţă? Amintirea spune 
Că lucru-i cu putinţă. De trei ori 
În timpul vieţii mele l-am văzut. 
Vorbiţi cu sclavul prins mai înainte 
De-a-l pedepsi şi-l întrebaţi să spună 
De unde a aflat ce-a zis; altminteri 
Veţi biciui un sol care vă spune 
Să luaţi aminte şi să vă feriţi 
De ce vă temeţi. 


Sicinius: 

Nu vorbi aşa, 

Eu ştiu că nu se poate. 

Brutus: 

Nu se poate. 
(Intră un sol.) 
Solul: 

La Capitoliu senatorii toţi 
Se strâng în grabă. - Ascultă o solie 
Ce-i înspăimântă. 

Sicinius: 


A adus-o sclavul. 
Să-l biciuiţi în faţa tuturor. 
Pălăvrăgeala lui e o poveste. 

Solul: 
Nu-i tocmai astfel, preacinstite domn! 
E-adevărat ce-a zis sclavul acesta, 
Ba chiar mai mult decât a zis. 
Sicinius: 
Mai mult? 
Solul: 
Vorbiră răspicat mai multe guri 
(Dar nu ştiu dacă trebuie să credem) 
Că Marcius însoţit de-Aufidius 
Pornit-a cu armată către Roma, 
Jurând o răzbunare cE-ar lovi 
În toată lumea, de la mic la mare. 
Sicinius: 
Nu-i de crezut. 
Brutus: 
Pesemne e un zvon 
Menit a-i face pe cei slabi de înger 
să vrea întoarcerea lui Marcius. 
Sicinius: 


E mai degrabă asta, după mine. 
Menenius: 
Şi nu e de crezut, precum nu e 
Unirea cu-Aufidius de crezare. 
Mai mult e-aceea dintre foc şi apă. 
(Intră al doilea sol.) 
Al doilea sol: 
Sunteţi chemaţi la Capitoliu grabnic, 
În fruntea unei groaznice armate, 
Păşesc azi Marcius cu-Aufidius. 
Întreg ţinutul pustiesc, şi drumul 
Spre noi prin foc deschid, zdrobind năvalnic 
Tot ce mânia lor găseşte-n cale. 

Cominius: 
Frumoasă treabă aţi făcut! 
Menenius: 
Ce este? 
Cominius: 


V-aţi dat în pradă fetele la bestii, 
Pe creştete vă curge plumb topit 
Din coperişuri. Bietele neveste 
Sunt necinstite chiar în faţa voastră. 
Menenius: 
Dar ce se-ntâmplă? Vai, ce se întâmplă? 
Cominius: 
Sfinţite temple ard din temelii, 
Şi drepturile voastre, alungate, 
În gaură de şoarece se-ascund. 
Menenius: 
Vorbeşte! Hai! Mă tem că aţi făcut 
Ispravă straşnică. Mai spune încă! 
Ah, dacă volscii-l au acum pe Marcius... 
Cominius: 
E zeul lor. lar ei i se supun 
De parcă n-ar îi fost creat de fire 
Ci de-o putere mai presus de ea, 
Zidind oameni mai vrednici. Îl urmează 
Asupră-ne, toţi volscii, fără teamă, 
Precum băieţii cari vânează fluturi 
Sau măcelarii ce omoară muşte. 
Menenius: 
Aţi săvârşit marc ispravă - voi 
Şi meşterii cu şorţ, când aţi cerut 
să spună pentru cine sunt toţi cei 

A’ căror guri duhneau a usturoi”. 
Cominius: 
Vor scutura cetatea peste voi. 
Menenius: 
Aşa cum Hercule a scuturat 
Acele mere coapte”, ştiţi voi... Bravo! 
Brutus: 
E-adevărat? 
Cominius: 
Da, şi-o să-ngălbeneşti 
"Nainte de-a putea tăgădui. 
In toate regiunile-s răscoale 
Şi oamenii îşi râd de nătărăii 
Ce mai cutează să se-mpotrivească 
Şi mor prosteşte. Cine să-l acuze 
Pe Marcius? Duşmanii lui şi-ai voştri 
Găsesc anume lucruri bune-ntr-însul. 
Menenius: 
Suntem pierduţi, dacă bărbatul nobil 
N-o arăta-ndurare. 
Cominius: 


556 Consumarea usturoiului era socotită un fapt degradant şi 
caracterizând, în special, lumea cerşetorilor. 

557 A unsprezecea din cele douăsprezece munci ale lui Hercule a 
constat în aducerea merelor de aur, care acordau nemurirea şi 
aparţineau zeiţei Hera (lunona). Grădina cu mărul care le producea 
fusese dată în paza nimfelor Hesperide, fiicele lui Atlas. Neştiind 
unde se află acestea, Hercule se duse la Atlas şi-l convinse să-i 
aducă el merele. Pentru a putea face acest lucra, Atlas îi ceru lui 
Hercule să-i preia sarcina de a ţine pe capul şi mâinile sale bolta 
cerească, ceea ce Hercule acceptă. Când îi aduse merele, Atlas 
însă nu a mai vrut să preia susţinerea boitei cereşti şi numai cu 
mare greutate a reuşit Hercule să-l facă să-şi reia sarcina dată de 
Zeus. După ce însă Hercule aduse merele lui Eurysteus, conform 
obligaţiei pe care o avea, acesta din urmă i le dărui lui Hercule, 
care le dedică Atenei. Zeţia însă le restitui Hesperidelor. 

Cin’ să-l roage? 
Tribunii, de ruşine, n-au s-o facă. 
lar plebea milă de la el afla-va 
Ca lupul la ciobani. Amicii lui 
Dacă-i vor spune: „Cruţă Roma” Marcius 
Se va întărâta ca-n faţa celor 
Ce ura-i meritară c-a duşmani. 
Menenius: 
Aşa-i! Chiar dacă mi-ar aprinde casa, 
Nu mi-ar veni deloc uşor să-i spun: 
„Indură-te!” Frumos v-aţi descurcat, 
Frumos, voi şi meşteşugarii voştri! 
Cominius: 
În Roma aţi adus o frământare 
Ce n-o mai poate stăvili nimic”. 
Tribunii: 
Nu am adus-o noi. 
Menenius: 
Atuncea, cine? 
A noastră-i vina? L-am iubit, fireşte, 
Dar, ca şi laşii nobili, n-am ştiut 
Să stăm în contra gloatei urlătoare, 
Ce din oraş l-a izgonit. 
Cominius: 
Mă tem 
Că alte urlete-l vor readuce. 
Aufidius, al doilea viteaz, 
l-aşteaptă ordinele. Deznădejdea 
E singura politică, putere 
Şi apărare la-ndemâna Romei. 
(Intră un grup de cetățeni.) 


558 Shakespeare exagerează spaimă pe care a produs-o vestea 
trecerii lui Coriolan de partea volseilor. 

Menenius: 
Veni şi gloata, Aufidius 


Ziceai că-l însoţeşte. Voi sunteţi 
Acei ce aerul l-aţi otrăvit 
Când, şepcile murdare azvârlind, 
Strigaţi din răsputeri: „Coriolan 
să fie surghiunit”. Dar iată-l, vine, 
Şi fiecare fir de păr al lui 
Va fi bici pentru voi. Atâtea şepci, 
Atâtea capete de proşti tăiate, 
Ca plată pentru votul ce i-aţi dat! 
Dar ce e de făcut? Dacă ne arde 
Pe toţi de-a valma, bine-o să ne facă. 
Cetățenii: 
Am auzit ştiri proaste. 
Întâiul cetățean: 
Când spuneam 
„Să fie surghiunit”, totdeodată 
Ziceam în gând: „Păcat că-l surghiunim!” 

Al doilea cetățean: Aşa şi eu. 

Al treilea cetățean: Şi eu; şi, ca să spun adevărul, 
mulţi dintre noi am făcut la fel. Dar ceea ce am 
făcut, am făcut pentru binele tuturor; şi cu toate că 
ne-am pronunţat de bunăvoie pentru surghiunirea 
lui, lucrul s-a întâmplat fără voia noastră. 


Cominius: 
Frumos v-aţi mai purtat, proprietari 
De voturi! 
Menenius: 
Treabă minunată! Mergem 
La Capitoliu? 
Cominius: 


Unde-n altă parte? 

(Cominius şi Menenius ies.) 
Sicinius: 
Curaj! Acei ce sunt de partea lui 
De-abia aşteaptă să se-adeverească 
Ceea ce, vorba vine,-i îngrozeşte. 
Plecaţi, făr-a trăda vreun semn de frică. 
Întâiul cetăţean: Zeii să ne aibă-n pază. Hai, 
prieteni, să mergem acasă. Totdeauna am spus: 
„Rău am făcut când l-am surghiunit!” 
Al doilea cetățean: Toţi am spus la fel. Hai, să 
mergem acasă. 
(Cetăţenii ies.) 


Brutus: 
Schimbările nu-mi plac de loc. 
Sicinius: 
Nici mie. 
Brutus: 
O jumătate din averea mea 
Aş da să ştiu solia mincinoasă. 
Să mergem, dar, la Capitoliu. 
Sicinius: 
Haidem. 
(les.) 
Scena 7 
O tabără în apropiere de Roma. 
Intră Aufidius cu un căpitan. 
Aufidius: 


Se-ndeasă toți mereu pe lângă Marcius? 
Căpitanul: 
Nu ştiu ce vrajă e în firea lui: 

Soldaţii numai despre el vorbesc 
Şi numele-i răsună ca o rugă 
La începutul şi sfârşitul mesei. 
Ai tăi chiar slava ţi-o umbresc acum. 
Aufidius: 
Nu aş putea să schimb nimic decât 
Slăbind puterea noastră. Mai trufaş 
Decât mă aşteptam mi se arată 
Chiar în purtarea lui faţă de mine. 
Fiind aşa, rămâne pururi el 
Şi trebuie iertat ce nu se poate 
Aduce pe o cale mai cuminte. 
Căpitanul: 
Aş fi dorit, stăpâne, pentru tine 
Sau faima ta să n-o împărţi cu el, 
Păstrând puterea tu, sau dacă lucrul 
Nu-i cu putinţă, să i-o laşi întreagă. 
Aufidius: 
Ştiu bine ce gândeşti, dar te asigur 
Că dacă-acum ne-am socoti, mirare 
Ar arăta că-l învinovăţesc. 
E-ncredinţat şi tot poporul crede 
Că e cinstit în tot ce întreprinde 
Şi că pe volsci îi duce către bine, 
Că luptă ca balaurul şi-nvinge 
Doar când ridică spada. Nu se ştie: 
Cerbicea lui s-ar frânge, sau a mea, 
Dac-am porni acum să ne sfădim. 
Căpitanul: 
Crezi chiar că va putea supune Roma? 
Aufidius: 
Oraşele i s-au predat pe rând 
Fără să lupte. Nobilimea Romei 

E devotată lui. Toţi senatorii 
Şi patricienii toţi îi sunt amici. 
Tribunii nu ştiu să se războiască, 
Şi plebea-l va chema curând 'napoi, 
Aşa cum s-a grăbit să-l izgonească. 
E pentru Roma precum pentru peşti 
E vulturul pescar” ce-i prinde-ndată 
Fiindu-le, din naştere, stăpân. 
Slujindu-şi nobil ţara la-nceput, 
S-a poticnit sub greutatea slavei. 
De vină poate i-e trufia (pata 
Nedespărţită de norocul lui), 

Sau poate mintea nu i-a fost de-ajuns 
Pentru-a struni ce ţine de-ntâmplare, 
Sau poate că natura l-a făcut 
Dintr-o bucată; doar atât e sigur: 

Că stând sub coif în lupte sau pe perne” 
In sfat, trăind în pace sau război, 
Mereu a fost acelaşi om prea aspru. 
Destul că omu-acesta, unul singur, 
Mereu trezit-a spaimă-n jurul lui, 
Că-a fost urât de toţi şi izgonit. 

De are merite, el le sugrumă 
Prin laudă. Orice virtute-a noastră 
Trăieşte doar prin judecata vremii; 

_ Puterea, vrednică de preţuire, 

Işi sapă singură mormântul când 
Exaltă de pe tron ce-a făptuit. 

Un cui îl scoate pe-altul, o văpaie 
559 Conform tradiţiei, vulturul de mare avea o putere fascinantă 
asupra peştilor care i se ofereau când erau atacați, răsturnându-se 

cu burţile lor albe în sus. 


560 Cu alte cuvinte, „fie că era pe câmpul de luptă, fie că lua 
parte la adunările senatului” - locurile în senat având perne. 

E înghițită de o alta, dreptul 
E-nlocuit de-alt drept. Puterea cade 
Lovită de putere. Dar, să mergem! 
O, Caius, dacă Roma-ţi cade-n mână, 
Sărac vei fi, voinţa-mi ţi-e stăpână. 
(les.) 


Actul V 
Scena 1 


Roma, o piaţă publică. 
Intră Menenius, Cominius, Sicinius, Brutus şi alții. 


Menenius: 
Nu vreau să merg la el. Aţi auzit 
Ce-a spus acelui ce i-a fost odată 
Supremul comandant. Şi mie însumi 
El „Tată” îmi zicea. Dar ce-are-a face? 
Duceţi-vă la el voi, toţi aceia 
Ce-l izgonirăţi, şi îngenuncheaţi 
În faţa lui, cerându-i îndurare. 
Nu! Dacă de Cominius însuşi n-a vrut 
S-audă, stau acasă. 


Cominius: 
Se făcea 
Că nu mă mai cunoaşte. 
Menenius: 
Auzit-aţi? 
Cominius: 


O dată numai zisu-mi-a pe nume. 
l-am amintit atunci c-am fost prieteni, 
De sângele vărsat alături, însă 

El nu mai vrea a fi Coriolan 
Şi niciun nume nu voia să poarte. 
Zicea că-i un nimic, un nenumit, 
Până în clipa când şi-o făuri 
Un nume în incendiul Romei. 
Menenius: 
Cum? 
Aşa a zis? Atunci, tribuni, să ştiţi 
Că aţi făcut o treabă de ispravă, 
În flăcări Roma noastră azvârlind 
Şi ieftinind apoi cărbunii-n piaţă... 
Cominius: 
l-am arătat iertarea că-i regească 
Atunci când nu e de-aşteptat. Dar el 
Mi-a spus că n-are niciun rost ca statul 
Să ceară îndurare unui om 
Care-a primit pedeapsă de la dânsul. 
Menenius: 
Avea dreptate. Ce putea să spună? 
Cominius: 
Am stăruit apoi să-şi facă milă 
De foştii lui prieteni, dar mi-a spus 
Că nu îi poate-alege din grămada 
De paie şi neghină şi c-ar fi 
Curată nebunie de-ar lăsa, 
Pentru un bob mai bun, neretezată 
Urâta buruiană veninoasă. 
Menenius: 
Pentru un bob mai bun? Astfel de boabe 
Sunt eu şi e soţia lui şi mama, 
Copilul lui, apoi ăst nobil domn... 
Neghina, veninoasa buruiană, 
Voi sunteţi; pentru voi vom arde-n flăcări. 

Sicinius: 
Fii cel puţin mai blând, dacă nu vrei 
S-ajuţi în clipa asta, cel puţin 
Nu ne batjocori-n nenorocire. 
De-ai spune un cuvânt, mai mult ar fi 
Pentru salvarea ţării decât toată 
Armata strânsă-n grabă să oprească 
Pe-acel pornit contra cetăţii lui. 
Menenius: 
Nu mă amestec. 


Sicinius: 
Mergi la el, te rog. 
Menenius: 
La ce bun? 
Brutus: 
Să-ncercăm ce poate face 
lubirea ce i-o porți lui Marcius 
Pentru-a salva cetatea. 

Menenius: 


Dar să zicem 
Că Marcius mă trimite-acasă fără 
A m-asculta, ca pe Cominius. 
Urmarea? Încă un prieten bun 
Crud încercat, cu inima lui frântă. 


Şi-atunci? 
Sicinius: 
Atuncea Roma cel puţin 
Va şti recunoştinţa să-ţi arate 
Aşa cum ai slujit-o. 
Menenius: 


O să-ncerc - 
Te pomeneşti că mă va asculta. 
Dar limba mi se leagă când gândesc 

La ce-a păţit Cominius, şi curajul 
Îmi scade. Poate însă ceasul n-a fost 
Prielnic înaintea mesei, când 
Stomacu-i gol, şi sângele e rece, 
Când nu ştim nici să dăm, nici să iertăm. 
Dar când prin vine sângele pulsează, 
De vin şi de mâncare încălzit, 
Se moaie inima, nu-i ca în post. 
De-aceea o s-aştept până ia masa, 
Şi doar pe urmă o să-l rog. 
Brutus: 
Îmi pare 
Că drumu-i bun s-ajungi la ţintă. 
Menenius: 
Bine, 
Voi încerca. Fie ce-o fi. Curând 
Voi şti de-am izbutit. 


(lese.) 
Cominius: 
N-o să-l asculte. 
Sicinius: 
Aşa crezi? 
Cominius: 


Stă pe aur”, şi privirea-i 
E-nvăpăiată ca şi cum arvrea 
S-aprindă Roma îndreptând-o-ncoace. 
Mânia-i ţine-n hăţuri îndurarea. 
Când am îngenuncheat şopti încet: 
„Ridică-te”, şi semn făcu cu mâna 
Să mă îndepărtez. Adăugă 
Că îmi va scrie ce doreşte-a face, 
Dar jurământul nu poate să-şi calce. 


561 Stă pe un tron de aur ca un general victorios. 

Gândesc că singura nădejde este 
Ca nobila lui mamă şi nevasta 
Să-i ceară îndurare, după cum 
Am auzit că gata sunt să facă. 
De-aceea, să pornim spre ele grabnic, 
Spre-a le-ndemna să nu mai întârzie. 
(les.) 


Scena 2 


Tabără a volscilor în faţa Romei. 
Două santinele volsce. Apare Menenius. 


Întâia santinelă: 

Stai! Cine e? 
A doua santinelă: 

Opreşte-te!-Napoi! 
Menenius: 
Prea-bine! Vorba-i bărbătească. Însă 
Sunt sol şi-l caut pe Coriolanus. 

Întâia santinelă: 

De unde vii? 
Menenius: 

Vin de la Roma. 
Întâia santinelă: 
Atunci, 
Fă cale-ntoarsă. Generalul nostru 
De Roma nu mai vrea s-audă. 
A doua santinelă: 
Numai 
Când Roma va fi-n flăcări veţi putea 

Vorbi cu el. 

Menenius: 

lubiţii mei prieteni, 
De-aţi auzit pe generalul vostru 
De Roma povestind şi de amicii 
Ce-i are-acolo, sunt încredinţat, 
Că recunoaşteţi numele ce-l port. 
Eu sunt Menenius. 
Întâia santinelă: 
Poate! Înapoi! 
Oricât de mare-ai fi, nu poţi să treci. 

Menenius: 

Băiete,-ascultă, generalul vostru 
Îmi este devotat, căci eu am fost 
Analele isprăvilor lui mari, 

În care omenirea-a cunoscut 
Întreaga-i faimă, fără-asemănare, 
Măiestru zugrăvită, doar câtva 
Umflată. Totdeauna mi-a plăcut 
Să-i laud pe prieteni, şi cum dânsul 
Îmi este cel mai drag, am căutat 
să nu ştirbesc din adevăr, ba chiar, 
Asemeni unei bile ce aleargă 
Pe un pământ anume înclinat, 
Am mai trecut şi dincolo de ţintă 
Şi-am lăudat prea mult. Vezi, aşadar, 
Că trebuie să trec. 

Întâia santinelă: Păi, domnule, dacă ai spus atâtea 
minciuni pentru el câte vorbe risipeşti acum pentru 
dumneata, află că nu poţi trece. Nu, chiar dacă 
minciuna ar fi o virtute cum este neprihănirea. Deci, 
înapoi! 

Menenius: Flăcăule, te rog! Gândeşte-te că sunt 
Menenius şi că am fost totdeauna de partea 
generalului tău. 

A doua santinelă: Chiar dacă ai fost mincinosul lui 
(şi după cum zici, ai fost aşa ceva), află că am fost 
pus aici pentru a rosti adevărul, şi de aceea trebuie 
să-ţi spun: Nu poţi trece. Deci, înapoi! 

Menenius: la zi: a fost la masă? Căci aş dori să 
vorbesc cu el după ce a prânzit! 

Întâia santinelă: Eşti roman, nu? 

Menenius: Sunt ce este generalul tău. 

Întâia santinelă: Atunci, trebuie să urăşti Roma, ca 
el. Voi, care aţi dat afară pe poartă pe apărătorul cel 
mai de seamă al porţilor voastre, voi, care printr-o 
răscoală neroadă aţi dat scutul vostru în mâinile 
duşmanilor, cum credeţi că o să puteţi scăpa de 
răzbunare prin  văicăreală de babe, prin 
împreunarea feciorească a mâinilor fetelor voastre 
sau prin mijlocirea bolnavă de podagră a unui 
ramolit slab de minte, cum pari a fi dumneata? Cum 
poţi crede că focul care în curând o să vă aprindă 
oraşul poate fi stins cu o suflare atât de slabă? Nu, 
greşeşti. De aceea: înapoi la Roma, şi pregăteşte-te 
pentru spânzurătoare. Sunteţi osândiţi fără milă şi 
cruţare; aşa ne-a jurat generalul. 

Menenius: Băiete, dacă generalul ar şti că sunt 
aici, s-ar purta cu respect faţă de mine. 

Întâia santinelă: Pleacă de-aici, comandantul meu 
nu te cunoaşte. 

Menenius: Vorbesc de general. 

Întâia  santinelă: Generalul n-are habar de 
dumneata. Înapoi, am zis; şterge-o, că altfel îţi scot 
ultimul strop de sânge. Înapoi! Nu duce lucrurile 
prea departe! Înapoi! 

Menenius: Dar, omule, ascultă... 

(Intră Coriolan şi Aufidius.) 

Coriolan: Ce se întâmplă? 

Menenius: O să vezi acum, camarade, că mă 
bucur de toată consideraţia şi că un papă-lapte ca 
tine nu mă poate îndepărta, de fiul meu Coriolan. 
Din felul cum o să-mi vorbească o să pricepi că eşti 
copt pentru spânzurătoare sau chiar pentru o altfel 
de moarte, mai lungă şi mai groaznică. la aminte 
bine şi leşină la gândul ce te aşteaptă. 

(Către Coriolan): Fie ca slăviţii zei să se adune în 
fiecare ceas la sfat pentru fericirea ta şi să nu te 
iubească mai puţin ca pe părintele tău Menenius! O, 
fiule, fiule, ne ameninţi cu foc! lată apa care o să-l 
stingă. Greu m-au urnit ca să viu la tine; dar fiindcă 
nimeni nu putea să te mişte cum trebuie, am fost 
suflat cu suspine dincolo de porţi, şi acum te conjur: 
iartă Roma şi pe compatrioţii tăi care se roagă cu 
umilinţă! Fie ca zeii milostivi să potolească mânia ta 
şi numai drojdia ei să cadă pe caraghiosul ăsta, 
care, ca un încăpățânat ce este, voia să mă 
oprească să ajung la tine. 

Coriolan: Pleacă! 

Menenius: Să plec? 

Coriolan: 

Femeie, mamă, prunc, nu mai cunosc. 
Slujesc acum altora. Numai volscii 
Au dreptul de-a cruța, iar răzbunarea 
E singura mea ţintă. Mai degrabă 
Voi da uitării orice legături 
Decât prin îndurare să arăt 
Ce strânse-au fost. Mai ferecate-mi sunt 
Urechile la orice rugăminţi 
Ca poarta Romei care stă în calea 
Oştirii mele. Cum însă cândva 

Te preţuiam, ţine scrisoarea asta - 
(Îi dă o hârtie.) 
Am scris-o pentru tine şi voiam 
să ţi-o trimit. Menenius, destul. - 
Aufidius, la Roma cel mai mult 
Pe dânsul l-am iubit; dar astăzi, iată... 
Aufidius: 
Nu te dezminţi. 

(Coriolan şi Aufidius ies.) 

Întâia santinelă: Ziceai, domnule, că te cheamă 
Menenius. 

A doua santinelă: Ai văzut ce descântec e numele 
dumitale? Ştii pe unde s-o iei ca să ajungi acasă? 

Întâia santinelă: Ai auzit cum ni s-a frecat ridichea 
fiindcă nu te-am lăsat să treci? 

A doua santinelă: Şi de ce credeai că trebuie să 
leşin? 

Menenius: Ce-mi pasă de lume sau de generalul 
vostru? Nici nu mă uit la nişte fleacuri ca voi. Cine s- 
a hotărât să-şi ridice viaţa nu se mai teme de nimic. 
Liber e generalul vostru să facă ce e mai groaznic! 
Cât despre voi, rămâneţi mereu cum sunteţi, şi 
josnicia voastră crească-vă cu anii. Vă spun, cum mi 
s-a spus: în lături! 

Întâia santinelă: Un om nobil, n-am ce zice! 

A doua santinelă: Omul cel mai nobil e generalul 
nostru, o stâncă, un stejar care înfruntă furtunile. 

(les.) 


Scena 3 


Cortul lui Coriolan. 
Intră Coriolan, Aufidius şi alții. 

Coriolan: 
Pornim spre Roma mâine-n zori de zi. 
Tovarăş în războiu-acesta, spune 
Senatului tău volsc că m-am purtat 
Cinstit. 
Aufidius: 
Pătruns de țelul luptei noastre, 
Nu ţi-ai plecat urechea la văitatul 
__ Celor din Roma şi n-ai consimţit 
In şoaptă să vorbeşti cu vechi prieteni 
Ce-n tine-atât nădăjduiau. 
Coriolan: 
Bătrânul 
Pe care, cu mâhnire, l-am trimis 
La Roma îndărăt, mă îndrăgea 
Ca pe un fiu; vedea un zeu în mine. 
A fost speranţa ultimă a Romei. 
Deşi cu vorbe reci, de dragul lui 
Am repetat condiţiile noastre 
Pe care nu le-au primit şi cred că iar 
Le vor respinge: n-am schimbat nimic, 
Dar dânsul a plecat senin, convins 
Că va putea să facă şi mai mult. 
De-aci-nainte, orice încercări 
Făcute de Senat sau de prieteni 
Nu vor afla la mine ascultare. 
(Strigăte înăuntru.) 
Ce-i zgomotul acesta? Oare soarta 
Mă ispiteşte sfântul legământ 
să-l rup în însăşi clipa-n care-l fac? 
(Intră Virgilia, Volumnia, ținând de mână pe copilul 
Marcius; Valeria cu suită. Toti în doliu.) 

Păşeşte-n frunte doamna mea, apoi, 
Ţinând de mână pe nepot, fiinţa 
Slăvită cărei viaţa-i datorez. 
În lături, dragoste! Vă destrămaţi, 
A firii necuprinse legături: 
Virtute fie doar nestrămutarea! 
Ce preţ să aibă-n faţă-mi plecăciunea 
Şi dulcii ochi de porumbiţă, buni 
A-i face chiar pe zei sperjuri? Vai mie, 
Simt că slăbesc, căci nu-s alcătuit 
Din alt pământ decât toţi ceilalţi oameni! 
Ah, mama mi se pleacă-n faţă-ntocmai 
Ca muntele Olimp înlăcrimat 
În faţa unui deluşor. Băiatul 
Mi-aruncă o privire de-ndurare, 
Din care-aud natura cum îmi strigă: 
„Supune-te!” Dar nu, de-ar fi să treacă 
Cu plugul groaznic volscii peste Roma, 
ltalia întreagă pe sub furci! 
Natura, nu, n-o să-mi dicteze legea-i - 
Eu de instinct n-ascult ca un gâscan, 
Stau ca un om ce s-a creat pe sine 
Şi nu-şi cunoaşte înrudiri. 


Virgilia: 
Stăpâne, 
lubite soț! 
Coriolan: 
Nu mai sunt omul vechi 
Din Roma. 
Virgilia: 


Doar mâhnirea cunoscută 
Ce ne-a schimbat pe toți te face-acum 
Să cugeţi astfel. 

Coriolan: 
Ca actorul prost, 
Nu-mi mai ştiu rolul şi-am ieşit din text 
Cum nu se-ngăduie. lubita mea, 
Te rog să-mi ierţi cruzimea, dar nu-mi cere 
Să iert cetatea! Ah, o sărutare 
La fel de lungă ca, surghiunul, dulce 
Ca răzbunarea! Pe lunona”“ jur, 
Pe mult-geloasa, că sărutul tău 
L-am luat cu mine şi că l-am păstrat 
Pe buzele fecioare. Zei, ce-am spus? 
Ce vorbe fără şir? Pe mama mea, 
Pe cea mai nobilă din lume, cum 
Putut-am pân-acum să n-o salut? 
Genunchi al meu, înfige-te-n pământ, 
Şi datoria ta o sapă-acolo 
Mai mult ca orice fiu. 
(Îngenunchează.) 
Volumnia: 
Ridică-te 
Şi binecuvântat să fii că-n piatră, 
Şi nu pe pernă moale îngenunchi, 
Spre a te adora cum nu se cade 
_ Părinţii să adore pe copii. 
(Ingenunchează.) 
Coriolan: 
Ce-i asta? Cum? Cazi în genunchi în faţa 
Copilului rebel? Atunci, şi pietre 
Uitate pe un țărm pot către lună 
Să zboare; răsculate vânturi pot 


562 Coriolan o invocă pe lunona, ocrotitoarea căminului conjugal şi 
prin urmare putând-o asigura pe Virgilia de comportarea sa ca soţ 


credincios. 

Să biciuiască soarele cu cedri 
Şi joc copilăros să facă din 
Ce pare din vecii cu neputinţă. 
Volumnia: 
Războinice al meu, vei fi supus. 
(O arată pe Valeria.) 
Cunoşti pe-această doamnă? 
Coriolan: 
O cunosc: 
Cinstita soră a lui Publicola””. 
E luna Romei, castă precum e 
Cristalul cel de gheaţă, desenat 
De mâna iernii pe altarul Dianei. 
Salut, Valeria! 
Volumnia (arătând pe micul Marcius): 
Şi-acesta e 
Mlădiţa ta, pe care ani de-acum, 
Crescând puterile din el, vor face 
Să semene cu tine. 
Coriolan: 
Facă Marte, 
Cu ajutor de la slăvitul Joe, 
Ca sufletu-ţi să urce spre nobleţe 
Şi, oţelindu-te, să fii de-a pururi 
De josnicie neatins, ca farul 
Pe-o mare furtunoasă, şi să-ţi râzi 
De vânturi răsculate, meterez 
Pentru acei ce cată către tine. 
Volumnia: 
Cazi în genunchi, copile! 


563 Patrician roman care adusese mari servicii Romei atât în timp 
de pace cât şi de război. Murise cu câțiva ani înaintea 
evenimentelor din piesă. 

Coriolan: 
Fiul meu! 
Volumnia: 
Cu doamna ta-mpreună şi cu mine, 
Venim în faţa ta cu rugăciuni. 
Coriolan: 
Tăcere, rogu-te! Şi cumpăneşte 
Ce ai de spus 'nainte de-a vorbi. 
Gândeşte-te că dacă-ţi spun în faţă 
Cuvântu-mi aspru de împotrivire, 
Nu pentru voi anume îl rostesc. 
Nu-mi cere să destram armata, nici 
să mă tocmesc cu meseriaşii Romei. 
Nu-mi spune că mă port neomeneşte 
Şi cu răceala judecății tale 
Nu încerca să-mi potoleşti mânia. 
Volumnia: 
Destul! Destul! Ne-ai prevenit de-ajuns 
Că n-ai să te-mbunezi, iar noi nu cerem 
Decât ce ai respins. Voi spune, totuşi, 
Dorinţa noastră; dacă o respingi, 
De-ocară fie doar asprimea ta. 
Ascultă deci! 
Coriolan: 
Ascultă, Aufidius, 
Şi voi, dragi volsci. Nu vreau cu Roma-n taină 
să stau de vorbă. Zi acum ce vrei! 
Volumnia: 
Chiar dacă aş tăcea, veşmântu-acesta 
Şi faţa palidă destul ar spune 
De viaţa ce-am trăit de când surghiunul 
Te-a răzleţit de noi. Gândeşte singur, 
Nenorocite, bietele de noi, 

Cum ne apropiem de tine! Faţa ta, 
Ce-ar trebui să ne inunde ochii 
Cu lacrimile bucuriei, pieptul 
Cu desfătare, astăzi ne-ncovoaie 
De chin, de spaimă, de cutremurare, 
Când mamă, şi soţie, şi copil 
Văd fiul, soţul, tatăl cum aduc 
Pustiu-n sânul ţării. Vai, vai nouă! 
Pe noi ne-atinge mai cumplit mânia-ţi, 
Căci ne opreşti să înălţăm rugare 
La zei, cum este fiecărui dat 
Spre mângâierea lui, doar nouă nu. 
Pentru salvarea ţării vom putea 
să ne rugăm, precum ni-e datoria? 
Putem să ne rugăm pentru izbânda-ţi, 
Cum e de-asemeni datoria noastră? 
lubita doică, ţara noastră, piere, 
Sau pieri tu însuţi, tu, nădejdea ţării 
Oricare-ar fi dorinţa împlinită, 
Dezastrul ne doboară deopotrivă. 
Străin”” şi răsculat, te vor purta 
În lanţuri ferecat pe străzi, în Roma, 
Sau în triumf intra-vei, prin ruine 
Purtând cununa, fiindcă ai vărsat 
Al fiului şi al soţiei sânge. 

Dar eu n-am să aştept sfârşitul luptei 
Şi nici destinul meu. Dacă nu pot 
să te înduplec îndreptându-ţi braţul 
Spre-ajutorarea ambelor popoare, 
Atuncea află: mai-nainte ţara 
De-a prăbuşi, piciorul tău călca-va 
Pe trupul mamei, care-ţi dete viaţă. 


564 Ca renegat, Coriolan va fi un străin pentru Roma. 

Virgilia: 
Şi pe al meu, ce-ţi dete fiu-acesta, 
Prin care numele-ți va înflori. 
Micul Marcius: 
Pe mine n-o să calce. Voi fugi, 
Şi când voi creşte, voi lupta cu el. 
Coriolan: 
Cel ce nu vrea s-ajungă simţitor 
Cum sunt femeile, să nu mai vadă 
Chip de femeie sau copil. Ajunge, 
Am stat prea mult. 
(Se scoală.) 
Volumnia: 
Nu ne lăsa aşa! 
De te-am ruga să cruți cetatea Romei, 
Zdrobind pe volscii căror le slujeşti, 
Atuncea ne-ai putea învinui 
Că vrem să-ntunecăm onoarea ta. 
Noi însă-am stăruit doar să împaci 
Popoarele aflate-n luptă. Volscii 
Vor spune-odată: „l-am iertat”. Romanii 
Vor întări: „Primit-am îndurarea”. 
Şi fiecare dintre ei ştiind 
Şi fapta ta, şi preţul ei, striga-va: 
„În veci să fie binecuvântat 
Acel ce-aduse pacea între noi!” 
O, fiule, tu ştii că nestatornic 
În lupte e norocul: sigur numai 
E doar că, Roma dacă e învinsă, 
Răsplată fi-va-ţi numele, pe care 
Acei ce vor veni îl vor rosti 
Cu blesteme în gură. Cronicarul 
Va scrie astfel: „Nobilul bărbat 

Prin ultima lui faptă-a nimicit 
Tot ce-a-mplinit 'nainte. De aceea, 
Spurcat să-i fie numele în veci!” 
Vorbeşte, fiul meu! Spuneai că slava 
Cea mai aleasă este-n năzuinţa 
De-a-i imita pe zei în dărnicie: 
Ei zguduie cu tunete înaltul, 
Dar fulgerul, asemeni unei pene, 
Despică numai câte un stejar. 

Nu spui nimic? Gândeşti că se cuvine 
Ca omul nobil pururi să râvnească 
Doar răzbunarea? Fiica mea, vorbeşte. 
La lacrimile tale nu se uită. 
Vorbeşte tu, copile, poate astfel, 
Cu-a ta rostire nemeşteşugită 
ÎI vei mişca - eu nu am fost în stare. 
Nu-i om pe lume mamei lui asemeni 
Să-i fie-ndatorat, dar, iată, dânsul 
Mă lasă; totuşi, să sporovăiesc 
De parc-aş fi-n butuci. Nu i-ai făcut, 
Nicicând, hatâruri mamei tale dragi. 
Sărmană cloşcă doar c-un singur pui, 
Atunci când îţi uram noroc în luptă 
Sau când te-napoiai încununat. 
Dar spune că mi-e plângerea nedreaptă 
Şi-alungă-mă de-aici, iar dacă este 
Făcută cu temei, atunci să ştii 
Că nobil nu ai fost, şi zeii şti-vor 
Pedeapsă să-ţi trimită, căci uitaşi 
Ce datorează omul maicii lui. 
Întoarce faţa! În genunchi, femei! 
Să-i fie spre ruşine-ngenuncherea! 
Când te numeşti Coriolan, ai dreptul 

Orgoliului; mai mult decât jelirea 
Îndreptăţit e el la îndurare. 
Îngenuncherea vie deci la urmă! 
Dar totul s-a sfârşit. Acum la Roma 
Să ne întoarcem, spre-a muri cu toţii. 
Dar nu, priveşte! Vezi copilu-acela? 
Nu ştie ce gândeşte, îngenunche 
Ca noi, ridică braţele, imploră 
Mai cald decât putut-am noi să facem. 
Dar vino, să plecăm, căci omu-acesta 
A fost adus pe lume de o volscă, 
Femeia lui e-n Corioli, fiul 
Îi seamănă ca dintr-o întâmplare. 
Acum, alungă-ne. Eu am să tac 
Până când arde Roma. lar atunci 
Prea multe vorbe nu voi spune. 
Coriolan: 
Mamă, mamă! 
(Apucă mâinile mamei. Pauză.) 

Ah, ce-ai făcut! Vezi, cerul se deschide 
Şi zeii cată-n jos, râzând de scena 
Atât de nefirească. Mamă, mamă! 
Ai câştigat izbânda pentru Roma, 
Dar fiului - o, crede, crede, mamă - 

Izbânda ta i-aduce-ameninţări 

Şi, poate, moartea. Fie ce va fi! 
Aufidius, dacă de azi războiul 

Mai mult nu pot să-l port, atunci să facem 
Cuviincioasă pace între noi. 
Aufidius, de-ai fi fost în locul meu, 
Tu n-ai fi ascultat duiosul glas 
Al mamei tale? 
Aufidius: 

Sunt adânc mişcat. 
Coriolan: 
Te cred. Nici ochii mei nu lăcrămează 
La cel dintâi îndemn al îndurării. 
Şi-acum să-mi spui ce pace vrei să-nchei. 
La Roma nu mă-ntorc, ci merg cu tine. 
Dar te-aş ruga să-mi fii de ajutor. 
O, mamă! O, soţie! 
Aufidius (aparte): 
Bine-mi pare 
Că mila şi onoarea te dezbină, 
În felu-acesta îmi voi reclădi 
Trecuta fericire. 
(Femeile vor să se îndepărteze.) 
Coriolan: 
Staţi puţin! 
Să bem întâi, apoi să întocmim 
Scrisoare către Roma, întărită 
Nu doar prin vorbă, ci, precum se cade, 
Prin drepte prevederi. Intrăm? Femei, 
Voi meritaţi să vi se-nalţe-un templu”, 
Căci spadele Italiei şi cele 
Pe care le poartă oştile-aliate 
N-ar fi adus această pace dreaptă. 
(les.) 


565 Plutarh relatează că senatul a hotărât construirea unui templu 
al femeilor dedicat zeiţei Fortuna, zeiţa norocului (v. Timon din 
Atena, nota 11). 

Scena 4 


Roma. O piaţă publică. 
Intră Menenius şi Sicinius. 


Menenius: Vezi stânca aceea care iese din 
Capitol? Piatra din capul unghiului? 

Sicinius: Ce e cu piatra aceea? 

Menenius: Dacă-ar fi cu putinţă s-o mişti cu 
degetul mic, am avea speranţă că femeile romane, 
mama lui îndeosebi, ar putea obţine ceva de la el. 
Dar, ascultă-mă pe mine, speranţă nu-i: sentinţa a 
fost rostită, şi gâtlejurile noastre îşi aşteaptă călăul. 

Sicinius: Se poate ca un timp atât de scurt să 
schimbe inima unui om? 

Menenius: Este o deosebire între omidă şi fluture, 
şi totuşi fluturele a fost omidă. Acest Marcius s-a 
făcut din om balaur, i-au crescut aripi, şi acum este 
mai mult decât o fiinţă târâtoare. 

Sicinius: Îşi iubea mama din adâncul inimii. 

Menenius: Şi pe mine mă iubea. Dar acum îşi 
cunoaşte mama tot atât de puţin ca pe un armăsar 
de opt ani. Asprimea privirii lui înăcreşte strugurii 
copţi. Când porneşte, se mişcă întocmai ca un 
berbec de război, se cutremură pământul sub paşii 
lui. E în stare să găurească zalele cu ochii; vorbeşte 
ca un clopot, şi când zice hm, parcă se aude o salvă 
de tunuri”“. Înoată în strălucirea lui ca o icoană a lui 
Alexandru cel Mare“. Când porunceşte ceva, 
566 Textul original foloseşte termenul „battery” care poate fi 
interpretat ca „o salvă de tunuri”, ceea ce ar constitui un 
anacronism. Unii comentatori consideră că se poate interpreta şi 


ca „un asalt zgomotos însoţit de strigăte şi urlete puternice”. 
567 Menţionarea de către Menenius a lui Alexandru cel Mare (356- 

porunca i se împlineşte înainte de a o fi spus până la 
capăt. Ca să fie un zeu, îi lipsesc numai veşnicia şi 
cerul în care să troneze. 

Sicinius: li lipseşte şi îndurarea, dacă, bineînţeles, 
l-ai înfăţişat întocmai până acum. 

Menenius: L-am înfăţişat aşa cum este. Şi o să 
vezi ce fel de iertare o să ne aducă mama lui. Nu-i 
mai multă îndurare într-însul decât lapte într-un 
tigru! Lucrul ăsta o să-l simtă bietul nostru oraş. ŞI 
pentru toate astea trebuie să-ţi mulţumesc ţie. 

Sicinius: Zeii să ne păzească! 

Menenius: Zeii n-au să ne păzească de data asta. 
Când l-am surghiunit nu ne-am gândit la ei, şi acum, 
când se întoarce ca să ne sucească gâtul, n-au să se 
gândească ei la noi. 

(Intră un sol.) 

Solul (către Sicinius): 

Voiţi să vă salvaţi? Fugiţi de-aici. 
Poporu-a prins pe celălalt tribun 
Şi îl târăşte-n sus şi-n jos pe străzi. 
Toţi jură, dacă nu va fi scăpare, 
În chinuri să-l ucidă, cu încetul. 
(Intră un al doilea sol.) 
Sicinius: 
Ce ştiri aduci? 
Al doilea sol: 
Grozave ştiri! Femeile-au învins. 
Pe volsci îi scoate Marcius din şanţuri. 
N-a răsărit o zi deasupra Romei 
Mai veselă de când a fost gonit 
Tarquinius. 


323 î.e.n.) constituie un alt anacronism, între acesta şi Coriolan 
fiind o distanţă, în timp, de mai bine de 150 de ani. 

Sicinius: 
Prietene, grăieşte, 
E-adevărat? E sigur ce ne spui? 
Al doilea sol: 
E tot atât de sigur, după cum 
E soarele făcut din foc. Pe unde-aţi stat 
Că mai puteţi să vă-ndoiţi? Torentul 
Nu trece pe sub arcuri, cum se-ndeasă 
Mulțimea pe sub porţi. Dar ascultați! 
(Se aud trompete, tobe şi strigăte de bucurie.) 
Trompete, flaute, cimbale, tobe 
Şi strigăte de bucurie fac 
Să dănţuiască soarele. 
Menenius: 
Ce veste! 
Mă duc să-ntâmpin doamnele. Volumnia 
Mai prețioasă e ca un oraş 
De senatori, patricieni şi consuli 
Şi ca o mare de tribuni ca voi. 
Cu rugăciuni smerite v-aţi rugat! 
Azi dimineaţă n-aş fi dat un ban 
Pe zece mii de capete-ale voastre. 
Ce veseli sunt! 
(Muzică şi strigăte de bucurie.) 
Sicinius: 
Îţi răsplătească zeii 
Solia bună! Să primească-apoi 
Smerita-mi mulţumire. 
Al doilea sol: 
Toţi avem 
Temei să mulţumim. 
Sicinius: 
Cred că-s aproape. 

Al doilea sol: 
Sunt chiar în faţa porţii. 
Sicinius: 
Atunci, haidem, 
Să împărţim cu dânşii bucuria. 
(Intră femeile, însoțite de senatori, patricieni, 
popor. Străbat scena.) 
Întâiul senator: 
Priviţi zeiţa protectoare-a Romei! 
Chemaţi poporul, lăudaţi pe zei, 
Aprindeţi ruguri”“, drumul presăraţi-l 


568 Plutarh relatează că la vestea renunţării lui Coriolan de a mai 
ataca Roma romanii şi-au manifestat bucuria încununându-se cu 
flori şi aducând sacrificii zeilor ca în cazul sărbătoririi unor mari 
victorii. El nu vorbeşte însă nimic despre aprinderea unor focuri în 
pieţe publice, în semn de mare bucurie, acesta nefiind un obicei 
roman. Obiceiul era însă practicat curent în Anglia şi se 
manifestase în mod deosebit puţin timp înainte de scrierea piesei. 

In seara zilei de 24 martie 1603, când lacob | a fost proclamat 
rege al Angliei, evenimentul a fost sărbătorit prin aprinderea a 
numeroase focuri pretutindeni în Londra manifestare de bucurie 
repetată apoi la 5 noiembrie 1605 când a fest descoperit şi 
zădărnicit „Complotul prafului de puşcă” pus la cale de Guy 
Fawkes. Acesta izbutise împreună cu o ceată de conspiratori să 
înmagazineze un număr apreciabil de butoaie cu praf de puşcă, 
sub sala din palatul Westminster, unde avea să aibă loc a doua zi 
ceremonia deschiderii Parlamentului de către însuşi regele lacob |, 
pe care catolicii îl considerau că ar fi trădat cauza lor. Regele fiind 
catolic, ei îl crezuseră că va reintroduce catolicismul în Anglia, 
devenită protestantă sub Henric al VIll-lea. lacob I, din prudenţă, 
păstră însă în totul starea de lucruri existentă sub Elizabeta. 

Un document al timpului vorbeşte despre aprinderea de ruguri 
(„bonfires”) pe toate străzile Londrei, unde se putea face acest 
lucru, populaţia manifestându-şi bucuria că regele şi membrii 
parlamentului nu au căzut victime atentatorilor şi cerând ca ziua 
respectivă să fie considerată zi de sărbătoare. Ca urmare, de 
atunci, în ziua de 5 noiembrie, în Anglia se aprind focuri mari, în 
locuri deschise, copiii şi tineretul, mai cu seamă, cântând, jucând 
şi privind focul, pe care îl alimentează mereu până noaptea târziu. 

Cu flori, iar strigătele de triumf 
Să-nece huiduielile cu care 
L-aţi surghiunit. Chemaţi-l înapoi 
Cinstindu-i mama şi strigând cu toţii: 
„Bine-aţi venit, preanobile femei!” 
Toti: 
Preanobile femei! Bine-aţi venit! 
(Trompete şi tobe. Toţi ies.) 


Scena 5 


Antium. O piaţă publică. 
Intră Aufidius cu însoțitori. 


Aufidius: 
Mergeţi şi spuneţi senatorilor 
Că sunt aici; le daţi această carte 
Şi invitaţi-i. După ce-or citi-o, 
Să vie-n piaţă, unde însumi eu 
In faţa lor şi-a-ntregului popor 
Voi întări ce stă aicea scris. 
Acel ce-i acuzat e în oraş 
Şi vrea în faţa obştii noastre-ntregi 
Să se arate, năzuind prin vorbe 
_ să-şi facă vina lui uitată. Mergeţi! 
(Insoțitorii ies. Apar câțiva conjurați.) 
Bine-aţi venit! 
Întâiul conjurat: 
Cum stăm cu generalul? 
Aufidius: 
Intocmai precum stăm cu-acel ce-otravă 
A stors din binefacere, veninul 
Fiind pe cale să ucidă mila. 

Al doilea conjurat: 
Preanobil domn, de stăruieşti cumva 
În gândul ce ne-aduse-aici de faţă 
Şi-n ajutorul ce doreşti, primejdia 
Noi suntem gata s-o îndepărtăm. 
Aufidius: 
Ce pot să spun? Doar că vom face-ntocmai 
Cum vrea poporul. 
Al treilea conjurat: 
Dar poporul este 
Nehotărât, atâta timp cât poate 
Între voi doi s-aleagă. Dacă unul 
Se prăbuşeşte, celalt dobândeşte 
Întreaga moştenire. 
Aufidius: 
Ştiu aceasta, 
Şi gândul meu de-a-l nimici îşi are 
O scuză. Eu l-am ridicat; cuvântul 
Mi-am dat pentru credinţa lui, dar el, 
Îndată ce-a fost sus®®, prin linguşiri 
Mi-a amăgit prietenii, ştiind 
Cum să se-nalţe iar. Pentru aceasta 
S-a umilit şi s-a făcut că-şi schimbă 
Ştiuta fire aspră şi-ndărjită. 
Al treilea conjurat: 
Înaltul rang de consul l-a pierdut 
Fiindcă-a socotit că se-njoseşte! 
Aufidius: i 
Aceasta tocmai vreau să spun. Indată 


569 Ridicat într-o situaţie care îi oferea putere şi posibilitatea de a 
acorda favoruri. Acuzaţia pe care i-o aduce Aufidius lui Coriolan nu 
e sprijinită de nimic din cuprinsul piesei şi nici din traducerea lui 
Plutarh de către Th. North. 

Ce a venit la vatra mea, grumazul 
ŞI-I puse sub cuţit. Eu l-am primit, 
L-am pus pe treapta mea; precum dorit-a, 
Loc larg i-am rânduit şi l-am lăsat 
Armata cea mai bună să-şi aleagă, 
Ca planul lui să izbutească. Insumi 
M-am pus în slujba ăstui plan; onoare 
Şi glorie l-am ajutat să aibă. 
Făcându-mi nedreptate, mă simţeam 
Plin de mândrie, până când, în fine, 
Părui un mercenar în slujba lui, 
Şi nu stăpân alăturea de el; 
Am fost plătit cu încuviinţări, 
Cu mici favoruri, ca şi cum eram 
Tocmit în slujba lui”. 
Întâiul conjurat: 
E drept, slăvite. 
Răbdarea ta oştirea n-a-nţeles-o. 
Când a ajuns el lângă poarta Romei 
Şi noi la pradă ne gândeam şi slavă - 
Aufidius: 
De-aceea şi-am să cad asupra lui. 
Văzând câteva lacrimi femeieşti, 
La fel de ieftine cum e minciuna, 
El a vândut şi sângele şi truda 
Cerute de măreaţa noastră faptă. 
Să moară, deci, şi-n prăbuşirea lui 
Să simt c-am înviat! Dar, ascultați! 
(Tobe şi trompele. Strigăte de bucurie.) 
570 Această interpretare a atitudinii lui Coriolan faţă de Aufidius ar 
putea rezulta din aprecierea lui Plutarh că toţi comandanții 
volseilor îl cinsteau în mod deosebit şi că trebuiau să accepte 
sarcinile şi atribuţiile pe care li le stabilea Coriolan, ca un fel de 
ordine din partea comandantului suprem, care era el. 

Întâiul conjurat: 
Cetatea părintească te-a primit 
Doar ca pe-un sol, şi nimeni un salut 
Nu ţi-a rostit; înapoierea lui 
Văzduhul îl sfâşie cu urale. 
Al doilea conjurat: 
Sărmani nebuni! Le-a omorât copiii, 
Şi dânşii zbiară şi îşi sparg plămânii, 
Urându-i fericire. 
Al treilea conjurat: 
De aceea 
Pân' să vorbească dânsul ca să-ntoarcă 
De partea lui poporul, fă-l să simtă 
Ce grea ţi-e spada. Noi te vom susţine. 
Când va zăcea fără suflare, poţi 
Să lămureşti cum vrei cele-ntâmplate - 
Dreptatea lui se va-ngropa cu dânsul. 
Aufidius: 
Tăcere! Senatorii! 
(Intră senatorii.) 
Senatorii: 
Bun venit! 
Aufidius: 
Nu-s vrednic de urare. Ați citit, 
Preanobili domni, cu-ntreaga luare-aminte 
Scrisoarea mea? 
Senatorii: 
Da, am citit, Aufidius. 
Întâiul senator: 
Adânc mâhniţi de cele ce-am aflat. 
Pentru greşelile dintâi puteam 
Să-i dăm pedepse blânde; dar să-ncheie 
Acolo unde trebuia să-nceapă, 


~ 905 ~ 


Opere Complete Volumul 7 
Să nu se folosească de izbânzi, 
Pe noi să lase-ntreaga cheltuială”'!, 
Să facă pace cu-un duşman înfrânt - 
Acestea nu pot fi nicicum iertate! 
Aufidius: 
Se-apropie; voi ascultați ce spune! 
(Intră Coriolan cu trompete şi steaguri. Îl însoțesc 
cetățeni.) 
Coriolan: 
Salut, preanobili domni! Mă-ntorc acasă, 
Războinic de al vostru, neatins 
De-a patriei simţire, cum plecat-am. 
Urmând dorinţa voastră, mă declar 
Mereu supusul vostru. Vreau să ştiţi 
Victoriile noastre strălucite: 
Pe drumuri sângeroase am purces 
Până la poarta Romei. Am adus 
Cam la a treia parte din ce-au fost 
Corvezile războiului. Făcut-am 
O pace pentru Antium glorioasă 
Şi ruşinoasă Romei. Vă aduc 
A păcii hotărâre, iscălită 
De patricieni şi consuli: întărită 
Cu al Senatului sigiliu. 
Aufidius: 
Nobili domni, 
Vă rog hârtia s-o citiţi şi spuneţi 


571 Acuzaţia senatorului că la încheierea păcii cu romanii Coriolan 
a renunţat la orice pretenţii de despăgubiri pentru cheltuielile pe 
care le făcuseră volseii pentru purtarea războiului este contrazisă 
în replica următoare a lui Coriolan, în care acesta arată că, datorită 
prăzilor de război luate cu ocazia cuceririi celor opt cetăţi 
dependente de Roma, volseii îşi recuperaseră a treia parte din 


cheltuieli. 

Acestui trădător c-a folosit 


În chip nedemn puterea ce i-aţi dat. 


Coriolan: 
Cum? Trădător?”* 


Aufidius: 

Da, Marcius, trădător. 
Coriolan: 

Şi Marcius mă numeşti? 
Aufidius: 


Da, Marcius, 

Da, Caius Marcius! Crezi cumva că pot 
să te împodobesc cu acel nume 
Ce l-ai furat, zicându-ţi Coriolan? 

Voi, domni şi căpetenii-ale cetății, 

Călcându-şi jurământul, omu-acesta 

A făptuit trădare şi-a vândut 
La preţul unor picături sărate 

Oraşul vostru, Roma, da, al vostru, 
Soţiei lui şi mamei. N-a-ntrebat 

Consiliul nostru de război şi-a rupt 

Preasfântul legământ, aşa cum rupem 

O aţă de mătase putrezită. 

La plânsul doicii lui vărsat-a lacrimi, 
Şi în jelanii vi s-a dus izbânda, 
Încât toţi pajii au roşit de ciudă 
Şi îi vedeai soldaţii cum se uită 

Uimiţi în jurul lor. 
Coriolan: 
Auzi tu, Marte? 


Aufidius: 


572 Fiind numit trădător, Coriolan îşi pierde cumpătul şi se 
manifestă la rândul său violent şi insultător în replica sa finală în 
care îşi exprimă şi indignarea pentru că fusese numit „băieţaş”. 

Nu-l invoca pe zeu, biet băieţaş! 


Coriolan: 
Ce-ai zis? 
Aufidius: 
Nimic mai mult. 
Coriolan: 


Ce mincinos! 
Ce mincinos neruşinat! Mi-e pieptul 
Mult prea întins pentru cuprinsul lui. 
Îmi zici: biet băieţaş? Tu, sclav nemernic! 
Vă cer iertare, domnii mei preanobili, 
E-ntâia oală că mă văd silit 
Să-njur. Voi, domni preaonoraţi, vă rog 
Să pedepsiţi pentru minciuna lui 
Pe câinele acesta. Propriu-i cuget 
Îl va lovi în faţă; vânătaia 
Ce i-am lăsat pe piele o va duce 
Cu el în groapă. 
Întâiul senator: 
Domnilor, tăcere! 
Coriolan: 
Rupeţi-mă-n bucăţi, o, volsci! Voi, toţi, 
_Bărbaţi, copii, înfigeţi fierul vostru 
In trupul meu. Eu, băieţaş? Făţarnic, 
Scârbavnic câine! Cronica va scrie 
Că-ntocmai ca un vultur repezit 
În cuib de porumbei, am îngrozit 
Pe volscii toţi în Corioli. Singur 
Făcut-am lucrul ăsta, băieţaş! 
Aufidius: 
Prea nobili domni, îngădui-veţi, oare, 
Acestui fanfaron neobrăzat 
Să se fălească sub privirea voastră 

Cu orbul său noroc ce v-a adus 
Atâta umilinţă? 
Conjurații: 
Moarte lui! 

Cetăţenii (împreună): Sfâşiaţi-l! Îndată! Mi-a ucis 
băiatul. Pe fata mea. Pe vărul meu Marcus. Pe tatăl 
meu. 

Al doilea senator: 

Staţi liniştiţi! Opriţi-vă mânia! 
Tăcere! Omu-acesta este nobil, 
Şi slava i-o cunoaşte tot pământul. 
Să-i judece un tribunal greşeala. 
Opreşte-te, Aufidius. Şi pacea 
N-o tulbura! 
Coriolan: 
De mi-ar cădea în mână 
Vreo cinci ca el, mai mulţi, tot neamul lui. 
Să-mi simtă-n luptă spada legiuită!”* 

Aufidius: 

Tâlhar obraznic! 

Conjurațtii: 

Omorâţi-l, haide! 

(Aufidius şi conjuratii îl străpung. Aufidius îşi pune 
piciorul pe trupul lui Coriolan.) 

Senatorii: 

Opriţi-vă, ce faceţi? Staţi, staţi, staţi! 

Aufidius: 

Preanobili domni, vă rog, daţi ascultare! 

Întâiul senator: 


573 Coriolan cere să i se permită un duel judiciar cu Aufidius şi 
neamul lui conform codului cavaleresc medieval. Şi în acest caz 
Shakespeare transpune la Roma realităţi caracteristice evului 
mediu vest-europcan. 

O, Tullus! 
Al doilea senator: 
Vai, ai săvârşit o faptă 
Deplin să de onoarea vitejească. 
Al treilea senator: 
Tu nu-l călca! Staţi liniştiţi! 
Băgaţi în teacă sabia! 
Aufidius: 
O, domnii mei, 
Cunoaşteţi (dacă lucru-i cu putinţă 
În furia pe care a stârnit-o) 
Primejdia ce vă ameninţa. 
Fiţi bucuroşi că l-am înlăturat. 
Chemaţi-mă în sfat: voi arăta 
Că slujitorul cel mai credincios 
În mine aţi găsit. Primesc altminteri 
Pedeapsa cea mai aspră. 
Întâiul senator: 
Luaţi de-aici 
Nensufleţitul corp. Daţi-i cinstire 
Cum se cuvine unui nobil. Meargă 
Cu el la groapă un herald”'* de-al nostru. 
Al doilea senator: 
Nestăpânirea lui îl uşurează 
Pe-Aufidius de-o parte-a vinei. Poate-i 
Mai bine-aşa. 
Aufidius: 
Mânia mi-a trecut 
Şi mă cuprinde-acum grea întristare. 
să sune tobele şi să-l urmeze 


574 În vremea lui Shakespeare, heralzii aveau atribuţia de a 
organiza ceremoniile cuvenite în cadrul funeraliilor regilor şi 
nobililor, proclamându-le sentenţios titlurile. 

Ostaşi cu lănci târâte”””. Şi deşi 
El a lăsat fără feciori sau soţi 
Femei nenumărate-n Actium 
lar suferinţa-i vie încă, fie-i 
De-a pururea cinstită amintirea! 
Veniţi şi ajutaţi! 
(les, ducând trupul lui Coriolan. Marş funebru"'*.) 


Coriolan 
Comentarii 


După tabelul cronologic al lui F.E. Halliday, piesa a 
fost compusă în 1607-1608, perioada extinsă la anii 
1605-1609 de îngrijitorul ultimei ediţii Arden”. Nu 
se ştie dacă au existat texte  /in-cuarto 


575 În semn de doliu, lăncierii constituiau o gardă de onoare a 
celui mort şi îşi târau, în urma lor, lăncile întoarse cu vârful în jos. 

Plutarh relatează că nu toţi volseii au aprobat omorârea lui 
Coriolan şi l-au înmormântat cu toată cinstea. 

După un timp, volseii au ajuns iar în stare de război cu romanii, 
fiind învinşi, Aufidius omorât în luptă şi ajungând aserviţi acestora 
din urmă. 

576 Muzica funebră era foarte rar introdusă în producţiile 
dramatice în epoca elisabetană. 

577 Philip Brockbank, în Shakespeare, Coriolanus, 1976, The Arden 
Shakespeare, Methuen, London, 1980. 

premergătoare celui înregistrat oficial la 8 noiembrie 
1623 şi publicat în prima ediţie in-folio (1623) în 
grupul tragediilor (cu diviziuni pe acte). Unii 
cercetători consideră că, fiind cules după copii 
extrem de defectuoase, acest text este cel mai 
prost din întregul canon. Lăsând la o parte 
adaptarea cu totul arbitrară a lui Nakum Tate 
(jucată în 1681-1682 sub titlul The Ingratitude of a 
Commonwealth - Nerecunoştinţa unui stat), prima 
reprezentaţie scenică a tragediei ar fi avut loc abia 
în 1754 (cu Garrick în rolul titular). 

Sursa de bază folosită de Shakespeare a fost Viaţa 
lui Coriolan de Plutarh (Vieţile paralele), tradusă în 
franceză de Amyot, la rândul ei tradusă în engleză 
de Thomas North (probabil ediţia din 1595). Ca şi în 
Antoniu şi Cleopatra, dramaturgul împrumută masiv 
din versiunea lui North - episoadele, limbajul -, dar 
modifică substanţial caracterul personajelor 
principale. Pentru „povestea stomacului şi a 
membrelor”, o sursă certă a fost descrierea făcută 
de istoricul William Camden în Remains (Relicve, 
1605). 

Emendările considerabile aduse textului din ediţia 
in-folio au făcut din acesta un text considerat „bun”, 
mai curând poate „relativ bun”, pentru că au mai 
rămas destule versuri imperfecte ca structură şi 
sens, mai ales în replicile înfierbântate ale lui 
Coriolan. Ca să nu mai vorbim despre dificultăţile cu 
care ne confruntă textul shakespearian chiar atunci 
când este eliberat de greşelile manuscriselor sau ale 
culegătorilor. O serie de cuvinte sunt ambigui prin 
polisemantism - inclusiv unele care fac parte din 
vocabularul „tematic” (pride - „mândrie” în sens 

pozitiv dar şi negativ, honour - „onoare” dar şi 
„onoruri”, nature - „natură”); altele sunt obscure: 

„=. atunci când interesul lui Shakespeare este 
categoric solicitat, tragedia recurge la limbajul 
compact, concentrat şi evaziv pe care el il foloseşte 
frecvent în aceste piese mature... (...) 

(...) Uneori există o anumită asprime şi stridență 
alături de permanenta şi inevitabila economie (de 
pildă în 1, 5, 4-8)”. 

Şi în Coriolan Shakespeare 

„=. forțează resursele limbii, adaptâna-o unor 
tonalități noi, silind cuvintele vechi să îndeplinească 
alte funcții, inventând cuvinte, dezgropând cuvinte 
uitate (...). Vreo douăzeci de cuvinte capătă alte 
funcții decât cele obișnuite, substantivul devine 
frecvent verb sau participiu (...) Această 
caracteristică... consună cu calitățile pe care, în altă 
parte, am avut motive să le denumim spartane (cf. 
«laconice», adjectiv derivat din «Lacedemonia») 7, 

Cu toate acestea, datorită în bună măsură 
caracterului de dezbatere al piesei, exprimarea e 
simplă, directă, adesea prozaică. Ritmurile sunt 
dictate de „un impuls martial, epic” (Brockbank), iar 
poeziei, cum subliniază Halliday: 

„... fi lipsesc bogăția şi profunzimea, extrem de 
importantele conotatii şi nuanțe din celelalte 
tragedii; e o poezie în vid, fără ecouri. Că 
Shakespeare nu se implică emoțional în subiect ne-o 
dovedeşte felul mecanic cum foloseşte textul lui 
North, chiar şi în replica fundamentală a piesei, 


578 B. Ifor Evans, The Language of Shakespcare's Plays, 1952, 
Methuen, London, 1966, p. 197-199. 
579 Philip Brockbank, Op. cit., p. 68. 

atunci când se predă vechiului său inamic şi îi 
propune o alianţă împotriva Romei. Traducerea lui 
North din Plutarh: «l am Caius Marcius, who hath 
done to thy self particularly, and to all the Volsces 
generally, great hurte and mischief, which | cannot 
denie for my name of Coriolanus that | bear (...)»; 
este transpusă în versuri cu un efort minim din 
partea lui Shakespeare: 

«My name is Caius Marcius, who hath done 
To thee particularly, and to all the Volsces, 
Great hurt and mischief; thereto witness may 
My surname Coriolanus»; etc.”*. 

Metaforele şi, în general, imaginile din piesă sunt 
simple şi clare, fără reverberări tematice de lungă 
distanţă sau implicaţii, împletituri şi transmutări 
subtile (cum ar fi „apa”, „pământul” şi „noroiul” în 
Antoniu şi Cleopatra). Există, totuşi, un simbol 
central - elementul somatic, introdus ca un fel de 
motto de Menenius chiar la începutul tragediei 
(relaţia dintre stomac şi membrele corpului) şi reluat 
de diferite personaje de-a lungul celor cinci acte, în 
paralel cu imaginea bolilor. 

Dar, aşa cum observă C. Spurgeon: 

„... este semnificativ faptul că (acest simbol) nu s- 
a născut din sentimentul tragic al dramaturgului,el a 
fost preluat global... din Plutarh al lui North. 

(...) Simbolul este exploatat mereu, deşi într-un 
mod plictisitor şi artificial. 

(...) Vremea «zguduie cu friguri statul nostru», e 
nevoie de un leac, rana cere un doctor pentru că nu 
se poate vindeca singură etc.; e plictisitor să 


580 F.E. Halliday, The Poetry of Shakespeare's Plays, Duckworth, 
London, 1964, p. 160-161. 

urmărim metafora mai departe, ea fiind foarte 
evidentă şi, în cel mai bun, caz, cam forțată şi 
laborioasă. 

Are un caracter ostentativ de-a lungul piesei, şi 
oricine, la o primă lectură, o va observa şi memora, 
pe câtă vreme putem cunoaşte foarte bine Regele 
Lear sau Macbeth fără să fim conştienţi de motivele 
simbolice dominante din aceste piese. Explicaţia 
este că în ele simbolurile sunt rodul imaginației în 
stare de incandescență şi astfel devin una cu 
mişcarea şi personajele...”*!. 

„Imaginile amintite contribuie la unitatea piesei, 
odată cu imaginile împrumutate din lumea prozei 
Zilnice şi pigmentate cu amănunte din viața 
romanilor descrise de Plutarh, precum şi 
concentrarea formală, proporționarea şi ordonarea 
scenelor”:*. 

Asemenea lui Hamlet, Othello, Timon sau Lear, 
Coriolan este principalul factor unificator al piesei 
care-i poartă numele, deşi, ca şi ei, este un erou 
suficient de complex ca să provoace discordanţe în 
aprecierile critice ale specialiştilor, precedate de 
cele ale personajelor tragediei. Inamicul şi rivalul 
său, Aufidius ca să dăm un singur exemplu -, are 
certitudini dar şi dubii în schiţa de portret pe care i-o 
face: 

„Slujindu-şi nobil țara la-nceput,/S-a poticnit sub 
greutatea  Slavei./De vină poate i-e  trufia 
(pata/Nedespărţțită de norocul lui),/Sau poate minte 


581 Carollne Spurgeon, Shakespeare's Imagery and what it tells 
us, 1935, Cambridge University Press, pp. 347-349. 

582 Dortald A. Stauffer, Shakespeare's World of Images, 1919, 
Indiana University Press, Bloomington-Loudon, 1966, p. 232. 

n-a avut destulă/Pentru-a struni ce ține de- 
ntâmplare,/Sau poate că natura l-a făcut/Dintr-o 
bucată; dar atât e sigur:/Că sunt sub coif în lupte 
sau pe  perini/În sfat, trăind în pace sau 
război,/Mereu a fost acelaşi om prea aspru./Destul 
că omu-acesta, unul singur,/Mereu trezit-a spaima-n 
jurul lui,/Că-a fost urât de toți şi surghiunit. De are 
merite, el le sugrumă/Prin laudă”. (IV, 7, 35-49). 

Până si „mândria” lui Coriolan a fost pusă sub 
semnul îndoielii, deşi în general acesta este defectul 
socotit caracteristic pentru erou. În The Oxford 
Companion to English Literature primul lucru care se 
spune despre el este că a fost „un general roman 
mândru”. Bradley îl consideră „ce/ mai mânaru om 
din opera lui Shakespeare” iar Mark van Doren scrie, 
printre altele: 

„Mândria/Trufia imposibilă a lui Coriolan este 
subiectul piesei; (...) e o mândrie animalică; (...) 
glasul său răsună întocmai ca acela al lui Caliban: 
«V-ajungă ciuma rea din miază zi,/Ruşine-a Romei! 
Bube şi puroaie/Să vă acopere, urâţi de lume,/Să 
fugă omul când vă simte-aproape,/Din depărtări v- 
aducă molimi vântul!» (|, 4, 30-33)”.*% 

Polisemantismul cuvântului pride (mândrie) e pus 
în lumină de Brockbank: 

„Mândria este esența naturii lui Marcius, viciul şi 
virtutea sa în acelaşi timp, instrumentul de care se 
foloseşte în slujba statului roman şi izvorul 
ataşamentului său față de mama sa. Tragedia cere, 
totuşi, ca natura multiplă a virtuţii şi mândriei să fie 
testată integral, până când posibilitățile ei omeneşti 


583 Mark van Doren, Shakespeare, 1939, Doubleday, New York, 
1953 p. 247. 

sunt epuizate, atât în stat cât şi în eroul acestuia. 

Pentru Marcius, mândria este comensurabilă cu 
acele prerogative patriciene ale onoarei şi puterii 
care nu trebuiesc pierdute: 

«Necinstea noastră/Schimonoseşte dreapta 
judecată/Şi văduveşte statul de puterea/Ce-i se 
cuvine, şi-astfel nu mai poate/Să săvârşească binele 
dorit/În locul răului ce-l stăpâneşte» (III, 1, 156-160). 

Dar semnificația incriminării nu poate fi apreciată 
fără să recunoaştem că ea nu este decât una din 
multele sondări ale integrității statului”*". 

Stauffer (pe lângă mulţi alţii) constată un amestec 
de modestie şi mândrie: 

„Coriolan este modest pentru că e servitorul 
statului. În gândirea iridiscentă a lui Shakespeare, o 
astfel de afirmaţie nu cuprinde întregul adevăr, şi 
destul de frecvent această modestie e înfăţişată ca 
un revers al mânariei”*”. 

Bayley atrage atenţia asupra categoriei de oameni 
care văd în Coriolan un om mândru: 

„... Cu o caracteristică inacuratețe şi încredere în 
termenii formulei de clasă, tribunii vorbesc despre 
«mândria» /ui. De fapt, ceea ce vor ei să, înțeleagă 
prin «mândrie» este incapacitatea lui de a fi altfel 
decât este. Coriolan nu ar fi popular între egalii săi, 
patricienii, dacă ar face caz de situația sa ori s-ar 
mânari cu strămoşii şi cu faptele sale. Dar el nu se 
manifestă astfel. Conştiința propriei sale poziții şi a 
disprețului său față de plebe şi față de toții cei care 
vor să-i facă iei pe plac e înnăscută şi profundă ”*". 


584 Philip Brockbank, Op. cit,, pp. 37-38. 
585 Donald A. Stauffer, Op. cit., p. 253. 
586 John Bayley, Shakespeare and Tragedy, Routledge, London, 

Strâns legate de mândrie sunt „onoarea” 
(honour), „gloria”, „slava” şi sinonimele lor. Simţul 
onoarei i-a fost sădit lui Coriolan de mama sa într-un 
spirit pe care L.C. Knights îl analizează critic ca în 
fragmentul de mai jos: 

„Scena a 2-a din actul III ni-i înfăţişează pe 
patricieni discutând după prima înfrângere politică a 
lui Coriolan: întrebarea este dacă el se va supune 
poporului şi Volumnia insistă asupra unei concesii: 

«... e de trebuinţă/Să îi vorbeşti poporului au 
astfel/Cum inima-ţi ordonă, nu precum/iţi spune 
mintea, ci prin vorbe goale,/Răpite limbii, sunete, 
silabe,/Copii din flori pe care nu-i recunoaşte/Al 
pieptului tău adevăr. Aceasta/Nu  este-njositor, 
precum nu este/Să cucereşti cu-n demnul un oraş În 
loc să-l scalzi în sânge şi norocul/Să-ţi pui la grea- 
ncercare./Eu nu aş pregeta să mă prefac/Dacă 
onoarea m-ar sili să-mi apăr/Şi soarta şi prietenii» 
(III, 2, 52-61). 

(Coriolan acceptă până la urmă.) Nu-mi aduc 
aminte să fi citit în vreun comentariu asupra piesei 
că «onoarea» în chestiune, despărțită de «al 
pieptului adevăr», este de o calitate foarte 
îndoielnică şi că eroul, fiind de acord cu îndemnul, 
manifestă un dispreț nesăbuit fată de valorile ce 
alcătuiesc baza morală a oricărei societăți 
decente”. 

Şi Marilyn French, într-un comentariu relativ 
recent, se opreşte asupra „onoarei”: 


1981, pp. 149-150. 

587 L.C. Knights, King Lear and the Great Tragedies, 1955, în The 
Age of Shakespeare, edited by Boris Ford, Penguin, 

„Pe Coriolan îl interesează numai două lucruri - 
faima şi onoarea. Aceste cuvinte se întrepătrund ca 
sens, întrucât amândouă înseamnă «reputaţie». Dar 
onoarea sugerează şi o reținere bazată pe mândrie, 
împiedicând pe cineva să săvârşească fapte 
considerate dezonorante, urâte. E o altă trăsătură 
ce pare lăudabilă; spre deosebire de Aufidius, 
Marcins nu ar omori pe la spate. 

Totuşi, onoarea are şi un alt înțeles, mai subtil, 
trădând un fel de privilegiu, o superioritate fată de 
acceptarea de către majoritatea oamenilor a 
imputațiilor nedorite. (...) 

(Se creează un paradox.) Pe de o parte... omul 
insultat se crede superior - datorită rangului, averii 
sau bravurii - (...) mai presus de atac, invulnerabil. 
Pe de altă parte, însăşi situația lui îl face extrem de 
vulnerabil: el trebuie să-şi apere „onoarea“ în faţa 
oricui are curajul s-o conteste. 

Este clar că Marcius Coriolan se conduce după o 
asemenea moralitate. M.C. Bradbrook sublinia că 
mama lui Marcius «îl câştigă prin mijloace pe care 
alţii le folosesc ca să-l distrugă - imposibilitatea de a 
accepta  zeflemisirea». Wu este de ajuns să 
conchidem, aşa cum au făcut unii critici, că Marcius 
e un adolescent: aceasta e o judecată, nu o 
explicație. Motivul pentru care el trebuie să 
riposteze la zeflemisiri, motivul acestei concepții 
despre onoare, e adânc înrădăcinat în principiul 
masculin la care aderă”. 

In repetate rânduri Coriolan susţine că ceea ce 
doreşte mai presus de orice este „adevărul lui”, de a 


588 Marilyn French, Shakespeare's Division of Experience, 1981, 
Abacus, Sphere, Books, London, 1983, p. 209. 


~ 919 ~ 


Opere Complete Volumul 7 
fi el însuşi, de a rămâne omul care este în faţa 
presiunilor din afară (Volumnia, prietenii) de a juca 
teatru: „Să fiu mai blând? Şi firea să-mi trădez?/Mai 
bine spune-mi să rămân la rolul/De-a fi ce sunt”. (M, 
2, 13-16). Confruntarea „el” „ceilalţi” scoate în 
evidenţă caracterul lui Coriolan, determină în ultimă 
instanţă conflictul final al tragediei şi, totodată, se 
înscrie ca o nouă explorare shakespeariană a 
problemei filosofice şi morale a identităţii. 

Anne Righter o abordează pe aceasta din urmă în 
contextul „actoriei” al „rolurilor” (în fond, al relaţiei 
esenţă-aparenţă). După ce constată că actorul şi 
piesa sugerează în Coriolan „inutilitatea şi ruşinea”, 
autoarea deplânge „dispariția nobililor actori romani 
al căror stil Brutus (în luliu Cezar) îi sfătuise pe 
conspiratori să-l imite”. Coriolan vorbeşte mereu 
despre atitudinea înjositoare pe care prietenii vor ca 
el s-o adopte în faţa mulţimii pentru a-i câştiga 
voturile: „E-un rol pe care l-aş juca roşind”. (ll, 2, 
142); „Mi-aţi dat un rol pe care niciodată/Nu-l voi 
juca prea bine”, (ll, 2, 105-106) (...) Când se 
întâlneşte ultima oară cu Volumnia şi Virgilia în 
afara porţilor Romei, Coriolan spune: „Nu-mi mai 
ştiu rolul şi-am ieşit din text/Cum nu se-ngăduie” (V, 
3, 40-42), iar mai târziu o aude pe Volumnia 
acuzându-şi brusc fiul. Pe omul care şi-a distrus 
cariera pentru că s-a încăpățânat să nu joace teatru 
în forum, deşi a fost tot timpul un actor: „Spuneai că 
slava/Cea mai aleasă este-n năzuința/De-a-i imita pe 
Zei în dărnicie”. (V, 3, 149-150). 

Autoarea încheie: 

„Mândria, refuzul de a se preface, au fost ele 
însele forme ale disimulării. Acuzaţia Volumniei e 

nedreaptă dar dureroasă (...) 

Coriolan cedează stăruințelor mamei sale şi în 
clipa când face aceasta el e cuprins de un sentiment 
al irealului, teroarea ascunsă din respectivul episod. 
Cu amărăciune, el invocă una dintre cele mai 
tradiționale metafore din lumea teatrului: 

«Mamă, mamă!/Ah, ce-ai făcut! Vezi, cerul se 
deschide/Şi zeii cată-n jos, râzând de scena/Atât de 
nefirească» (V, 3, 182-185). 

Este un moment de intuiție, aproape de oprire a 
timpului, când Coriolan pare că aude râsul rece al 
nemuritorilor care privesc ca spectatori la drama 
grotescă a vieţii omeneşti”. 

Revenind la insistenta afirmaţie a lui Coriolan că 
doreşte să fie „el însuşi”, suntem îndreptăţiţi să ne 
întrebăm: dar la urma urmelor ce înţelege el prin 
această supremă calitate? 

Dacă subscriem - şi nu putem să nu subscriem - 
la „diagnosticul final” pe care i-l întocmeşte eroului 
doctorul Olaru, şi anume: „... supraestimarea 
patologică a eului, disprețul suveran, 
psihorigiditatea, inadaptabilitatea socială, alienarea, 
reacțiile violente şi inadecvate, toate localizate de 
delirul  magalomaniac, tipic pentru încadrarea 
nosologică în paranoia”, răspunsul ar trebui să fie: 
oamenii dintr-o asemenea categorie de iresponsabili 
„nu mă cunosc nici pe mine, nici pe ei nu se cunosc, 
nici altceva pe lumea asta” (am parafrazat o replică 
a lui Menenius, Il, 1, 67-68). De altfel, ideea că 


589 Anne Righter, Shakespeare and the Idea of the Play, 1962, 
Penguin, Harmondsworth, 1967, pp. 169-171. 

590 Alexandru Olaru, Shakespeare şi psihiatria dramatică, ed. 
Scrisul Românesc, Craiova, 1976, p. 269. 

Marcius Coriolan nu se cunoaşte pe sine o semnala 
încă A.C. Bradley: 

„... este mult prea simplu şi mult prea neştiutor de 
sine. 

(...) Adaptând o propoziție din piesă, nu e mai 
capabil de introspectie decât un tigru. (...) 

Ceea ce se petrece după exil e determinat de 
această necunoaştere de sine”. 

Dar ar fi cu totul contraindicat „să încheiem 
citatul” şi să ne oprim aici. Necunoaşterea de sine 
(şi, în prelungire, necunoaşterea altora) nu este 
numai o explicaţie a pretenţiei lui Coriolan că se 
cunoaşte foarte bine şi, pe de altă parte, a gesturilor 
sale reprobabile, ci şi un cap de acuzare morală şi 
socială împotriva cauzelor care au determinat-o, a 
cauzelor care, ca în atâtea alte piese, au împiedicat 
autocunoaşterea. Or, aceste cauze, subliniate 
permanent, se răsfrâng în psihologia eroului ca 
elemente dinamice, cu urmarea că el evoluează 
într-un sens sau altul. 

Din lista trăsăturilor menţionate de doctorul Olaru 
s-ar părea că psihorigiditatea (reprezentată prin 
dârzenie, inflexibilitate, încăpăţânate; intoleranţă, 
sinceritate, curajul opiniei etc.) este cea mai stabilă 
şi cea mai apropiată de „adevărul” asupra căruia 
insistă Coriolan, deşi exemplul citat credem că este 
relevant numai în parte: 

„=. gândul răzbunării, trecând peste orice: 
«Coriolan: Femeie, mamă, prunc, nu mai 
cunosc./Slujesc acum  altora./Numai volscii/Au 


591 A.C. Bradley, Coriolanus, 1912, studiu reprodus în Studies in 
Shakespeare, selected by Peter Alexander, Oxford University 
Press, London, 1967, pp. 228-229. 

dreptul de-a cruța, iar răzbunarea/E singura mea 
ţintă» (V, 2, 80-83) - ceea ce fI face pe Aufidius să 
exclame admirativ: «Nu te dezminţi» sau aprecierea 
unei santinele: «Omul cel mai nobil e generalul 
nostru, o stâncă, un stejar care înfruntă furtunile» 
(finalul scenei a 2-a, actul V), această consecvență 
făcând parte din contextul său psihopatologic”". 

Dintre elementele predominante, „dinamizate” în 
caracterul lui Coriolan a fost vitejia, romana virtus, 
definită astfel în traducerea lui North: 

„În zilele acelea, în Roma vitejia era onorată mai 
presus de toate celelalte virtuţi; ei îi spunea Virtus, 
de la cuvântul virtute însuşi şi acest nume general 
cuprindea toate celelalte virtuți speciale”. 

Citatul e reprodus de Brockbank, care comentează 
pe marginea lui: 

„Vitejia, aşa cum arată lunga suită de Vieţi, nu era 
numai un cult, ci şi o condiţie a supraviețuirii pentru 
oraşele şi statele lumii antice. Cei care creează un 
stat trebuie să fie pregătiţi să-l apere şi poate chiar 
să-l extindă, dar sunt mulți oameni, ca Pelopidas şi 
Marcellus, viteji, activi şi nobili la suflet al căror 
drept şi răspundere distinctă este de a ucide şi de a 
muri pentru tara lor. Marcius se află printre ei. Dar 
Shakespeare răspunde textului lui Plutarh printr-o 
convingere mai intimă a sa, dobândită în cursul 
masivei sale recreări a Războaielor celor două roze, 
că deprinderea de a folosi violența în război 
generează o formă distrugătoare de autoeliminare a 
angajării eroice, cel mai bine exprimată de tânărul 
Clifford la St. Albans: 

«Să nu fugă niciun soldat./Nimeni din cei ce se 


592 Alexandru Olaru, Op. cit., pp. 267-?268. 

dedică războiului/Nu se iubeşte pe sine; iar cei care 
se iubesc/Nu sunt viteji/intr-adevăr,/Ci li se spune 
astfel datorită împrejurărilor» (2 Henric VI, V, 2, 36- 
40). 

Marcius al lui Shakespeare este cu adevărat 
dedicat războiului, nu se iubeşte pe sine - în sensul 
lui Clifford - şi doreşte să-şi câştige reputația de 
«viteaz» pe merit şi nu datorită împrejurărilor. 
Cuvintele lui Cominius le reiau destul de fidel pe 
cele ale lui Plutarh: 

«Bărbăţia  este/intâia din virtuţi şi e 
podoaba/Acelui ce-o arată» (II, 2, 84-85). 

Dar ele nu epuizează apelul la imaginația etică; 
numai experiența lui Marcius face aceasta. 

În tradiția antică şi renascentistă numele de 
«viteaz» este sfârşitul comemorativ al efortului 
eroic, iar în această perspectivă piesa Coriolan este 
istoria tragică a unui nume””. 

Dar educaţia pe care Volumnia i-a dat-o fiului ei 
nu a fost completă: ea nu l-a instruit şi în spiritul 
înţelepciunii politice (de care ea însăşi a dat dovadă 
mai târziu) şi nu a ţinut cont de manifestările 
cruzimii înnăscute a lui Coriolan. „Leit firea lui taică- 
său”, comentează Volumnia când Valeria îl descrie 
pe micul Marcius chinuind un fluture: „Nu ştiu dacă 
era furios pe prada lui... dar să-l fi auzit cum 
scrâşnea din dinți si cum a rupt-o în bucăţi. Nu vă 
puteți închipui cum şi-a sfâşiat prada” (|, 3, 63-65). 
Imaginea fluturelui e reluată ulterior de Cominius: 
„(Pe Coriolan) îl urmează/Asupră-ne, toți volscii, fără 
teamă,/Precum băieţii care vânează  fluturi/Sau 
măcelarii ce omoară muşte” (IV, 6, 93-96) şi 


593 Philip Brockbank, Op. cit., pp. 40-41. 

Menenius, care, ca şi  Sici-nius, subliniază 
„schimbarea”: 

„Sicinius: Se poate ca un timp atât de scurt să 
schimbe inima unui om? 

Menenius: Este o deosebire între omidă şi fluture. 
Și totuşi fluturele a fost omidă. Acest Marcius s-a 
făcut din om balaur, i-au crescut aripi, şi acum este 
mai mult decât o ființă târâtoare”. (V, 4, 9-14) - v. şi 
„Nu-i mai multă îndurare într-insul decât lapte într- 
un tigru!” (V, 4, 28-29). 

Schimbare? Desigur, dar numai în sensul că 
pornirea înnăscută devine şi nefirească pentru că se 
exercită acum împotriva propriului său neam şi 
popor. Altminteri, dincolo de „lumea de imagini” de 
mai sus, să ne amintim satisfacția inumană pe care 
o încearcă eroul la vederea caselor din Antium: 
„Frumos oraş e Antinm acesta!/Îlmi datoreşte 
văduvele-i toate/Și mulți moştenitori de odinioară/Ai 
mândrelor palate” (IN, 4, 1-4). - sau, anticipându-l 
pe Nero, în viziunea Romei în flăcări: 

„Între volsci Coriolan se comportă cu un oarecare 
autocontrol; dar ceea ce-l stăpâneşte este viziunea 
care nu-l părăseşte niciodată şi care-i impurpurează 
ochii sub lumina flăcărilor când şade pe scaunul 
măririi în fața oraşului condamnat. 

Aceasta e ideea lui Shakespeare, nu a lui Plutarh. 
În Plutarh nu găsim niciun cuvânt despre 
incendierea Romei (...) Ceea ce a urmărit 
Shakespeare a fost să descrie o situație mai simplă 
şi mai cutremurătoare decât a aflat în Plutarh şi un 
erou robit de pasiune şi împins orbeste înainte”. 

Virtus nu mai este virtus când un „viteaz” se 


594 A.C. Bradley, Op. cit., p. 230. 
~ 925 ~ 


Opere Complete Volumul 7 
transformă într-un „berbec de război” (V, 4, 19). 

Despre mândria, trufia sau orgoliul lui Coriolan s-a 
vorbit mai înainte; în legătură însă cu problema 
identităţii mai trebuie amintite cel puţin două 
aspecte. 

În primul rând, până la Coriolan, Shakespeare 
criticase violent îngâmfarea de mai multe ori, de 
pildă prin Bottom (Visul unei nopți de vară), 
Dogberry (Mult zgomot pentru nimic), Malvolio (A 
douăsprezecea noapte), Osric (Hamlet), Aiax 
(Troilus şi Cresida), de fiecare dată în manieră 
caricaturală şi de fiecare dată asociind fenomenul 
cu prostia sau necunoaşterea de sine şi a altora: 
Malvolio e caracterizat de Maria drept „un măgar 
îimpăunat care se laudă că a învăţat fără ajutorul 
cărții vorbe potrivite cu un rang înalt şi le foloseşte 
în dreapta şi în stânga, mândru că nu mai e 
nimenea ca el şi convins că moare lumea de dragul 
lui” (A douăsprezecea noapte, Il, 3, 162-165), iar 
Aiax, în mai multe scene, îşi caută zadarnic 
„identitatea” („a luat-o razna pe câmp căutânadu-se 
pe sine” spune un personaj la un moment dat), iar 
în II, 3, îl acuză pe Hector de mândrie (în realitate 
vitejia acestuia) fără să-şi dea seama de propria sa 
infatuare - „Aiax: De ce să fie un om mândru? (... ) 
Urăsc pe omul mândru cum urăsc sămânța de 
broaşte râioase. Nestor (aparte): Si totuşi se iubeşte 
pe sine; nu e ciudat?” (Troilusşi Cresida, II, 3, 166; 
172-173). În Coriolan, mândria nu este asociată 
direct cu „prostia” şi „necunoaşterea de sine” 
(Bradley susţine că eroul se simte jignit când 
Volumnia îi spune că e mândru, dar textul nu pare 
să confirme aceasta); totuşi, în plan tragic, rolul 

mândriei ca motiv al necunoaşterii de sine este 
vădit. 

În al doilea rând, ca şi vitejia, mândria lui Coriolan 
ia forme aberante. Îmbătat de victoriile sale, el se 
consideră până la urmă un supraom: 

„Natura, nu, n-o să-mi dicteze legea-i -/Eu din 
instinct n-am să ascult ca un gâscan,/Stau ca un om 
ce s-a creat pe sine/Şi nu-şi cunoaşte înrudiri”. (V, 3, 
33-37). 

Şi nu întâmplător Menenius îşi încheie 
caracterizarea ironică a eroului prin cuvintele: „Ca 
să fie un zeu, îi lipsesc numai veşnicia şi cerul în 
care să troneze”. (V, 4, 24-25). 

Marilyn French devansează cronologic „formele 
aberante”: 

„EI se consideră, şi aşa îl consideră şi alţii, un zeu, 
respectiv o ființă care transcende natura. Nu numai 
că nu se prăbuşeşte din cauza rănilor el nici măcar 
nu le simte. E capabil să trăiască exclusiv din 
energie; nu cunoaşte sau nu are nevoi fizice, 
senzoriale sau sentimentale. Respinge aprobarea 
camarazilor săi de arme; refuză o răsplată 
deosebită; şi susține că nu-i trebuie şi nu doreşte 
nimic ">. 

Dar una sunt mitul şi exagerarea (inclusiv 
exagerarea autoarei când spune că eroul „nu 
doreşte nimic”) şi alta este performanţa fizică 
extraordinară în limitele posibilităţilor omeneşti. 

Impusă de orgoliul paranoic şi odată cu 
intensificarea acestuia a/ienarea lui Coriolan de rude 
şi prieteni ia forme tot mai acute. E adevărat, în cele 
din urmă el cruţă Roma (evident, la stăruinţele 


595 Marilyn French, Op. cit., p. 270. 

mamei) şi manifestă chiar semne de umanizare. 
„Vai mie,/ Simt că slăbesc, căci nu-s alcătuit/Din alt 
pământ decât toţi ceilalţi oameni”. (V, 3, 28-29) 
(sfios şi întârziat pas spre autocunoaştere), dar, în 
fond, individualismul (o altă faţetă a „adevărului” lui 
Coriolan) este cel ce triumfă. 

Când se hotărăşte să treacă la volsci, el subliniază 
că pleacă „răz/eţ/$i singuratic cum e un balaur” (IV, 
1, 29-30), iar din Acţiuni, în ciuda făgăduielilor 
făcute la plecare, nu le scrie un rând celor apropiaţi 
lui. lar în penultima sa replică din piesă proclamă 
„triumfător”: „Cronica va scrie/Că-ntocmai ca un 
vultur repezit În cuib de porumbei, am îÎngrozit/Pe 
volscii toți în Corioli. Singur/Făcut-am lucrul ăsta...” 
(V, 5, 114-117). 

Cu deplină justificare conchide Anikst: 

„Ceea ce nu a înțeles Coriolan este că omul nu 
este numai aşa cum este el însuşi, ci şi cum este el 
în relație cu societatea în care trăieşte. Tragedia lui 
stă în aceea că nu a devenit niciodată el însuşi, nici 
la Roma, nici în mijlocul volscilor”**. 

De asemenea, putem subscrie fără rezerve la 
caracterizarea generală pe rare i-o face eroului F.E. 
Halliday: 

„(Shakespeare) /asă impresia că e oripilat de eroul 
său, a cărui aroganță ne înstrăinează simpatia iar pe 
el îl îndreaptă spre o soartă pe care nu o putem 
aprecia ca fiind întru totul nemeritată”*". 

Nici alte personaje principale nu au fost zugrăvite 
cu tragere de inimă de către dramaturg, în primul 


596 A. Anikst, în comentariile la Coriolan, traducere în limba rusă, 
W. Şekspir, vol. 7, Moskva, 1960, p. 796. 
597 F.E. Halliday, Op. cit., p. 160. 

rând Volumnia (căreia i se acordă mult mai multă 
importanţă ca în Plutarh). 

„Shakespeare o face la fel de antidemocratică, la 
fel de stăruitor disprețuitoare față de popor ca şi 
Coriolan; dar ea nu ezită să-şi sfătuiască fiul să 
ascundă aceste sentimente în interesul carierei lui 
politice (III, 2, 52-61). 

Atitudinea politicianului aristocrat conservator nu 
a fost niciodată rezumată mai bine: aruncați câinilor 
puțină flatare fățarnică până când sunteti siguri că 
dispuneţți de voturile lor. Este clar că nu a fost în 
intenția dramaturgului s-o prezinte ca pe o femeie 
plăcută. E aspră şi crudă ca şi fiul; totuşi, ea este 
cea care în cea mai importantă scenă din piesă 
devine exponentul unei puteri atât de sacre încât 
până şi Coriolan i se supune şi, procedând astfel, se 
disculpă. Şi, într-adevăr, trufia Volumniei e necesară 
pentru efectul deplin al piesei. Dacă ar fi o femeie 
blândă şi tandră, pledoaria ei pe lângă Coriolan ar 
trebui să fie exprimată mai sentimental şi însoțită 
de lacrimi care ar putea stârni o efuziune în sufletul 
înăsprit al soldatului, dar pe care mai târziu el ar 
putea să o dezavueze. Or, tocmai demnitatea 
marmoreană a apelului ei îl pune pe Coriolan în 
imposibilitatea să-i reziste: 

«Dar spune că mi-e cererea nedreaptă/Şi-alungă- 
mă de-aici, dar dacă este/Făcută cu temei, atunci să 
ştii/Că nobil nu ai fost etc.» (V, 3, 164- 182). 

Cuvintele pe care le rosteşte Coriolan imediat 
după aceea sunt capitularea lui. lar dintre tăcerile 
semnificative din Shakespeare, tăcerea ei nu este 
deloc cea mai neimportantă, atunci când el o 
asigură că succesul acestei pledoarii va fi cauza 

propriei lui distrugeri. (...) Volumnia nu spune nimic 
deoarece a ştiut intotdeauna prea bine că a avea un 
fiu erou înseamnă a fi gata oricând să-l sacrifici 
îndatoririlor onoarei. Apelului la legăturile de sânge 
formulat în aceşti termeni duri nu i se poate 
răspunde... ’®”?’ 

Virgilia, soţia lui Coriolan, deşi are un rol restrâns 
şi vorbeşte puţin - ca Octavia din Antoniu şi 
Cleopatra - atunci când e prezentă pe scenă - 
(Coriolan îi spune „scumpa mea tăcută”, ||, 1, 194), 
pare o soţie iubitoare şi devotată căminului. 
Patriciană romană tipică, e pornită împotriva 
tribunilor. 

Menenius, bătrânul prieten şi sfătuitor al lui 
Coriolan, este o figură simpatică. Deşi patrician, el 
are o atitudine părintească faţă de plebei, cu care 
discută fără „dezgustul” lui Coriolan, îl îndeamnă pe 
acesta să-şi tempereze epitetele jignitoare la adresa 
lor (printre rânduri putem citi că îndemnul nu 
porneşte numai de la necesităţile politice), iar atunci 
când îl roagă să cruţe Roma, nu vorbeşte în numele 
patricienilor, ci al compatrioţilor lui Coriolan (V, 2, 
74). E mucalit, plin de înţelepciune practică şi 
proverbe, se trădează ca om bătrân atât prin 
vorbărie şi repetiţii cât şi prin ticuri verbale (de ex. 
„bună treabă!” - IN, 6, 96, 101, 118, 147). 
Comentatorii l-au comparat cu Ulise, Pandarus 
(Troilus şi Cresida) şi Parolles (Tolu-i bine când 
sfârşeşte bine). 

Portretul lui Aufidius i se pare lui Bradley: 

„=. cel mai Slab punct al piesei. (...) Aufidius e 


598 John Wain, The Living World of Shalespeare, Macmillan, 
London, 1964, pp. 190-192. 

contrastat cu eroul principal ca un om cu o fire mult 
inferioară şi mult mai puțin nobilă, ale cărui 
impulsuri nestăvilite, bune sau rele, cedează uşor 
unei noi influențe şi a cărui ultimă faptă este 
determinată de permanenta presiune a ambiţiei şi 
rivalității. El este însă un om de paie, necesar numai 
pentru intrigă şi atunci când citim unele pasaje din 
replicile sale ni se pare că-l vedem pe Shakespeare 
căscând în timp ce scrie. In afară de aceasta, 
indescriptibila sa josnicie când batjocoreşte printr- 
un rânjet lacrimile lui Coriolan prejudiciază efectul 
final”. 

Despre simpatiile şi antipatiile politice ale lui 
Shakespeare în Coriolan, tragedie „politică” (alături 
de Vuliu Cezar), s-a scris destul; adesea în 
contradictoriu, de cele mai multe ori inutil. Ca 
întotdeauna, Shakespeare este pentru ordine în 
stat, disciplină, respectarea gradului, conducere 
destoinică, umanitate, pace, apărarea patriei. 
Acestea sunt opţiunile shakespeariene constante - 
pe fundalul ideii că timpul este inconstant în 
aprecierea valorilor omeneşti, cum arată Ulise în 
una din marile sale replici („Ahi/e, timpul poartă o 
desagă/Și-ndeasă-n ea pomeni pentru uitarea/Ce-i 
căpcăunul nerecunoştinței” etc., Troilus şi Cresida, 
III, 3, 145-190 sau Aufidius în versul care, după 
Rossiter, exprimă „esenţa piesei” Coriolan": „Orice 
virtute-a noastră/Trăieşte doar prin judecata vremii” 
(IV, 7, 49-50). lar dacă se poate vorbi şi despre 
prezenţa unei teme politice în tragedie, în afară de 


599 A.C. Bradley, Op. cit., p. 234. 
600 A.P. Rossiter, Angel with Horns, 1961, Longman Group Ltd., 
London, 1971, p. 250. 

temele discutate anterior, trebuie subliniat că deşi 
ea apare ca expunere şi dezbatere a diferitelor 
atitudini politice (mai ales în actul Il), este 
subordonată temelor morale: 

„Concepția fundamentală pe care o concretizează 
piesa este aceea că formele politice şi sociale 
depind şi, de fapt, sunt judecate de calitățile umane 
şi morale care le dau viață, precum şi de calitățile 
umane şi morale pe care le cultivă”. 

In acest sens se implică Shakespeare. Cum arăta 
şi Fluchere în două paragrafe care merită să fie 
citate şi pentru unele consideraţii generale despre 
tragedie: 

„(...) Shakespeare nu ia partea plebeilor sau a 
patricienilor. Este semnificativ faptul că fabula 
povestită de Menenius ca să potolească răscoala 
este cea a stomacului. Pentru că dacă mulțimea e 
inconstantă, dezordonată,  rău-mirositoare şi 
nerecunoscătoare, patricienii, egoişti şi sătui în 
lenevia lor, sunt reprezentați de stomacul care 
«leneş, la  mijloc/Stă toată ziua fără să 
muncească,/Bucatele înghite, făr' să mişte» (|, 1, 
98-100). Pe de o parte, vulgaritate, viciu, josnicie, 
cereri viclene şi tiranice; pe de alta ghiftuirea până 
la refuz a animalului, aroganta care dezumanizează, 
afectarea  insolentă a unei superiorități care 
îngăduie simțului de răspundere să doarmă 
netulburat de posedarea egocentrică a privilegiilor 
menținute prin obicei şi intimidare. 

Coriolan nu este tragedia unui erou fără prihană, 
respins şi repudiat de gloata nerecunoscătoare, nici 
cea a unui popor trădat de conducătorii săi. Este 


601 L.C. Knights, Op. cit., p. 253. 

tragedia unui Stat politic şi social imperfect, aşa 
cum i se înfățişa conştiinţei poetice a unui artist cu o 
bogată experiență a oamenilor. Shakespeare 
transformă drama într-o situaţie complexă cea a 
societății romane în care trăieşte Coriolan. Luptătorii 
şi politicienii nu sunt contrastati ca simboluri a două 
concepții ideale de viață, după cum plebeii şi 
patricienii nu reprezintă o antiteză între o concepție 
socială şi politică şi alta, urmând ca noi să facem o 
alegere. O ironie atotstăpânitoare - perceptibilă prin 
imagistica exagerată, în cuvintele rostite de cele 
mai reprobabile personaje şi în însăşi inutilitatea 
carierei dezordonate a lui Coriolan - îi dă piesei o 
bogăție implicită care o împiedică să fie folosită 
pentru a ilustra o singură teză. Tot ce se poate 
spune este că piesa e mai curând dărâmătoare 
decât constructivă şi de aceea trebuie inclusă (în 
ciuda marilor ei frumuseți) în perioada deziluziei 
shakespeariene”"”. 

Câteva aprecieri critice despre valoarea artistică a 
tragediei: „dacă nu e una dintre cele mai mari 
creații ale lui Shakespeare, e categoric una dintre 
cele mai monumentale” (Bradley, 1915); „piesă 
admirabilă dar neatrăgătoare” (Doren, 1939); „nu e 
una din piesele cele mai populare, dar foarte de 
efect pe scenă” (G.B. Harrison, 1917); „una dintre 
cele mai sigure succese artistice ale lui 
Shakespeare” (Rossiter, 1961); „deşi aspră şi 
deschisă în afară, piesa e foarte shakespeariană 
prin sugerarea unei dimensiuni ascunse” (John 
Bayley, 1981). 


602 Henri Fluchere, Shakespeare, 1953, Longmans, London, 1964, 
pp. 251-252. 

„Îmi pot imagina că mulţi se enervează când aud 
că există o artă de a-l citi pe Shakespeare. 

Oare se înaltă prin aceasta o barieră? 

Vrea cumva să insemne: «Plecati de-aici, nu 

cutezați a vă apropia de acest geniu! ?» 

Există oare aici un templu al artei, în care n-ai 
voie să intri decât dacă-ți scoti încălțămintea? 
Trebuie mai întâi să parcurgi volume groase, să iei 
lecții, să treci un examen? Cum poate fi oare greu 
să citeşti piese de teatru care se numără printre 
cele mai frumoase din literatura universală? 

Fireşte că nu asta am vrut să înțeleg. 

Dar când cineva îmi spune: «N-ai nevoie de nimic 
pentru a-l citi pe Shakespeare», nu pot decât să-i 
răspund: «încearcă!» 

Bertold Brecht, 1951 

